
EP mas skyrius 


Em manęs reikėjo. 

Kai kas nors — paprastai reporteris — paklausdavo, kokie 
mano santykiai su tokiu vyru kaip Džimis, aš nusišypsodavau ir nie- 
ko neatsakydavau. Žinojau, kad mano žodžiai būtų iškraipyti, kad ir 
ką pasakyčiau, todėl tiesiog tylėdavau. Kartą suklydau pasakiusi tiesą 
reporterei. Ji atrodė labai jauna ir jai kažko labai reikėjo. Aš pamiršau 
budrumą ir pasakiau: „Jam manęs reikia“. Daugiau nieko. Tik tuos 
tris žodžius. 

Kas galėjo pamanyti, kad akimirka atvirumo sukels tokį didelį 
sąmyšį. Mergaitė — ji tikrai dar nebuvo sulaukusi moteriško brandu- 
mo — mano trumpą sakinį pavertė tarptautinio masto triukšmu. 

Buvau teisi pamaniusi, kad jai kažko reikėjo. O, taip. Jai labai 
reikėjo. Jai reikėjo istorijos, todėl ji ir sukurpė istoriją. Nors ir ne- 
turėjo kuo pagrįsti savo fabrikuotės. 

Turiu pripažinti, kad reporterei pasisekė daug ką rasti. Kai 
pasakiau tuos kelis žodžius, ji turbūt nemiegojo dvi savaites iki pat 
istorijos publikavimo. Ji konsultavosi su psichiatrais, psichologais ir 
dvasininkais. Ji paėmė daugybę interviu iš užkietėjusių feminisčių. 
Susitiko su įžymiomis moterimis, nors kartą pareiškusiomis, kad 
nekenčia vyrų, ir pacitavo jų žodžius. 

Galų gale mudu su Džimiu ji pavaizdavo kaip nesveiką porą. 
Pasak jos, viešame gyvenime jis buvo nepalenkiamas tironas, o na- 
muose — verkšlenantis kūdikis. O aš — kažkas tarpinio tarp plieno 
ir moters, krūtine įveikiančios visus sunkumus. 

Kai straipsnis buvo išspausdintas ir sukėlė sensaciją, norėjau 
pasislėpti nuo viso pasaulio. Troškau pasitraukti į patį atokiausią iš 
dvylikos Džimio namų ir niekada iš jų neišeiti. Bet Džimis neišsigan- 

do nieko — tai ir buvo tikroji jo sėkmės paslaptis — ir išdidžiai ištvė- 
rė „pseudoreporterių“, maniusių, kad mūsų pareiga atskleisti visam 
pasauliui kiekvieną asmenišką mintį, klausinėjimus ir pašaipas. 

Džimis apkabindavo mane, šypsodavosi prieš kameras ir juok- 
davosi iš visų jų klausimų. Kad ir ko jo paklausdavo, jis visada viską 
nuleisdavo juokais. 

— Ar tiesa, pone Menvili, kad jūsų žmona daro jums didelę įta- 
ką? — Klausdamas reporteris bjauriai šypsojosi. Džimis buvo šešių 
pėdų ir dviejų colių ūgio ir, anot žmonių, turėjo dievišką figūrą, o 
aš — penkių pėdų ūgio storuliukė. Tikrai neatrodžiau galinti daryti 
kam nors didelę įtaką. 

— Visus sprendimus priima ji. Aš — tik jos fasadas, — atsakė 
Džimis ir šypsodamasis parodė garsiuosius savo dantis. Bet tie, kurie 
jį pažinojo, matė jo akyse šaltį. Džimis nemėgo, kai kiti niekino tai, 
kas priklausė jam. — Be jos aš nieko nebūčiau pasiekęs, — kalbėjo jis 
pašaipiu balsu. Tik nedaugelis jį pažinojo tiek, kad suprastų — juo- 
kauja jis ar ne. 

Po trijų savaičių atsitiktinai sutikau fotografą, tą dieną buvusį 
su reportere. Jis man patiko, nes nenusiuntė savo redaktoriui nuo- 
traukų, kuriose ypač aiškiai matėsi mano dvigubas pagurklis. 

— Kas nutiko jūsų draugei, kurią domino mano vedybos? — 
paklausiau, mėgindama pasirodyti draugiška. 

— Ją atleido, — atsakė fotografas. — Atsiprašau. — Jis dėjo į 
fotoaparatą naujus elementus ir nežiūrėjo į mane. — Atleido, — pa- 
kartojo jis ir pažvelgė ne į mane, o į Džimį. 

Fotografas daugiau nieko nepasakė. Aš irgi daugiau jo neklau- 
sinėjau. 

Tarp mudviejų su vyru galiojo nerašyta taisyklė: aš nesikišu į 
jokius Džimio reikalus. 

— Kaip mafijos boso žmona, — tarstelėjo sesuo, praėjus maž- 
daug metams nuo mudviejų su Džimiu vestuvių. 

— Džimis nežudo žmonių, — atšoviau supykusi. 

Tą vakarą Džimiui papasakojau apie pokalbį su seserimi ir jo 
akys suspindo taip, kaip dar nebuvau mačiusi. 

Po mėnesio sesers vyras gavo pasakišką pasiūlymą dėl darbo: 
dviguba alga, butas, automobilis. Visą dieną dirbanti auklė jų dukre- 
lei, trys tarnaitės ir narystė šalies klube. Tokio pasiūlymo jie negalėjo 
atsisakyti. Darbas buvo Maroke. 


EL 5 


Kai sudužo Džimio lėktuvas ir aš likau trisdešimt dvejų metų 
našlė, visa spauda rašė vieną ir tą patį: Džimis testamentu nepaliko 
man nieko. Nė vieno jo milijardo (niekada neprisiminiau, kiek jis jų 
turėjo — du ar dvidešimt — man buvo tas pats) aš negavau. 

— Ar šiandien mes be nieko, ar turtingi? — dažnai pasidomė- 
davau aš, nes jo pelno vertė svyruodavo atsižvelgiant į tai, kuo Dži- 
mis tuo momentu užsiimdavo. 

— Šiandien be nieko, — atsakydavo jis ir juokdavosi lygiai taip 
pat, kaip ir tomis dienomis, kai uždirbdavo milijonų. 

Pinigai Džimiui niekada nebuvo svarbūs. Niekas to nesuprato. 
Jam jie atrodė beverčiai. „Kaip žievės, kurias tu išmeti, kai verdi mar- 
meladą: Tik kad pasaulis vertina ne marmeladą, o žieves“, — kartą 
pasakė jis. „Vargšelis pasaulis“, — tarstelėjau aš, ir Džimis nusikvato- 
jo, o paskui užnešė mane laiptais į viršų, kur mudu mylėjomės. 

Mano nuomone, Džimis žinojo nesulauksiąs senatvės. 

— Turiu padaryti viską, ką galiu. Ir kuo greičiau. Ar tu mane 
palaikai, strazdaniuke? — ne kartą klausė jis. Džimis visada mane 
taip vadino nuo tada, kai susipažinome. Visa mano nosis buvo straz- 
danota. 

Kai jis pasakė: „Aš tavimi pasirūpinsiu“, neteikiau tiems žo- 
džiams daug reikšmės. Džimis visada manimi rūpinosi. Jis duodavo 
man viską. Ir duodavo net anksčiau, nei aš ko nors įsinorėdavau. 
Džimis sakydavo: „Pažįstu tave geriau už tave pačią. 

Taip ir buvo, nors, tiesą sakant, niekada neturėjau laiko pažinti 
savęs. Lydint Džimį po visą pasaulį, nelikdavo daug laiko sėdėti ir 
mąstyti. 

Džimis pažinojo mane ir manimi rūpinosi. Ne taip, kaip visi 
manė esant priderama, o taip, kaip man to reikėjo. Jis nepaliko ma- 
nęs turtinga našle, kad pusė pasaulio viengungių rodytų man savo 
meilę. Ne, savo pinigus ir dvylika ištaigingų namų jis paliko dviem 
žmonėms, kurių vienintelių šiame pasaulyje tikrai nekentė: savo vy- 
resniems seseriai ir broliui. 

Man Džimis paliko seną, sunykusią fermą Virdžinijos miškų 
glūdumoje (net nežinojau, kad tokia jam priklausė) ir laiškelį: 


Sužinok tiesą apie tai, kas atsitiko, gerai, strazdaniuke? 
Padaryk tai dėl manęs. Ir prisimink, kad tave myliu. Kad ir 
kur būtum, kad ir ką darytum, prisimink, kad aš tave myliu. 

Dž. 

Kai pamačiau tą fermą, apsipyliau ašaromis. Iki tol šešias sa- 
vaites sugebėjau ištverti tik todėl, kad nuolat galvojau apie tą fermą. 
Įsivaizdavau kažką žavaus: rąstinį namą su akmeniniu kaminu, di- 
džiulę priemenę su senoviškomis supamosiomis kėdėmis, pievutę 
priešais, rausvas rožes, barstančias žiedlapius pūstelėjus vėjeliui. 

Tikėjausi išvysianti toli besidriekiančius laukus, apsodintus 
vaismedžiais ir aviečių krūmais. Viskas nugenėta, prižiūrėta, o šakos 
net nusvirusios nuo gausybės vaisių ir uogų. 

Bet aš pamačiau tik bjaurų 1960-ųjų statinį. Dviejų aukštų na- 
mas buvo apkaltas žalios spalvos lentelėmis. Tokių lentelių neveikė 
nei audros, nei saulė, nei sniegas, nei laikas — niekas. Jos buvo blyš- 
kios, nesveikai žalios spalvos iš pat pradžių, tokios liko ir po daugelio 
metų. 

Palei vieną namo sieną raizgėsi vijokliai, bet ne tokie, kokie 
namams teikia jaukumo. Šie vijokliai atrodė taip, tarsi ketintų už- 
gožti namą, suėsti jį, suvirškinti ir išvemti tokios pat bjaurios žalios 
spalvos. 

— Jį galima suremontuoti, — tyliai pratarė Filipas, stovėjęs šalia. 

Ką išgyvenau per tas savaites po Džimio mirties, nė pats velnias 
neaprašytų. 

Tą naktį, kai nukrito ir sudužo Džimio lėktuvas, mane pažadino 
Filipas. Turiu pasakyti, kad pasijutau priblokšta pamačiusi jį. Kaip 
Džimio žmona, aš buvau šventenybė. Vyrai, supę jį, žinojo, kas jų 
laukė, jei pabandys artintis prie manęs su kokiais nors pasiūlymais. 
Ne vien seksualiniais — bet kokiais. Joks Džimio darbuotojas ar dar- 
buotoja niekada nemėgino prašyti manęs užtarti jį ar ją prieš Džimį. 
Atleisti jie žinojo, kad prašyti manęs „Džimį atvesti į protą“ būtų 
daug blogiau už patį atleidimą. 

Todėl, kai pabudau nuo Džimio vyriausiojo advokato rankos 
ant savo peties, žadinančios mane iš miego, tą pačią sekundę su- 
pratau, kas atsitiko. Tik mirus Džimiui kas nors galėjo įeiti į mano 
miegamąjį ir tikėtis gyvas sulaukti aušros. 

— Kaip? — paklausiau iš karto pabudusi ir stengdamasi tvardy- 
tis. Viduje drebėjau. „Tai negali būti tiesa, — įtikinėjau save. — Dži- 
mis per daug svarbus, per daug gyvybingas, per daug... — negalėjau 
mintyse sugalvoti tinkamo žodžio. 

— Turi apsirengti, — kalbėjo Filipas. — Reikia viską išlaikyti 
paslaptyje kiek galima ilgiau. 


— Pisa 7 


— Ar Džimis sužeistas? — sušnibždėjau, žvelgdama vilties 
kupinomis akimis. Gal jis ligoninėje ir šaukiasi manęs? Bet vos pa- 
galvojusi apie tai supratau, kad tai neįmanoma. Džimis žinojo, kaip 
jaudindavausi dėl jo. „Verčiau leisčiau nupjauti man koją, nei tau 
nervintis“, — yra ne kartą pasakęs. Jis negalėjo pakęsti mano prie- 
kaištų dėl rūkymo, išgėrinėjimų, bemiegių naktų. 

— Ne, — atsakė Filipas saltu ir slogiu balsu. Jis pažvelgė man 
tiesiai į akis. — Džeimsas negyvas. 

Norėjau nualpti. Troškau pasislėpti po šiltu apklotu ir vėl nu- 
grimzti į miegą. O pabudusi norėjau vėl šalia matyti Džimį, bekišantį 
ranką po naktiniais marškiniais ir verčiantį mane kikenti. 

— Dabar nėra laiko sielvartauti, — pertraukė mano mintis Fili- 
pas. — Turime važiuoti apsipirkti. 

Nuo tų jo žodžių atitokau. 

— Ar tau galvoj negerai? — išplėčiau akis. — Dabar ketvirta 
ryto. 

— Pasirūpinau, kad atidarytų parduotuvę. Renkis! — įsakė jis. — 
Negalime gaišti. 

Filipo tonas maręs neišgąsdino. Atsisėdau lovoje, skęsdama 
naktiniuose marškiniuose, ir ištraukiau iš po savęs kasą. Džimiui 
patikdavo matyti mane su senamadiškais drabužiais. Jam patiko ilgi 
plaukai. Praėjus šešiolikai santuokinio gyvenimo metų, aš jau galėjau 
prisėsti savo kasą. 

— Niekur nevažiuosiu, kol nepasakysi man, kas čia darosi. 

— Neturiu dabar laiko... — pradėjo Filipas, bet tuoj liovėsi. Jis 
giliai įkvėpė, žiūrėdamas į mane. — Iš manęs gali atimti teisę dirbti 
advokatu, bet pasakysiu, kas tavęs laukia, nes pats surašiau Džeimso 
testamentą. Keletą dienų galiu sulaikyti tuos grobuonis, bet ne il- 
giau. Kol testamentas neperskaitytas, tu — vis dar Džeimso žmona. 

— Aš visada liksiu Džimio žmona, — išdidžiai pareiškiau, drą- 
siai atstačiusi visus savo pagurklius. „Džimi! — mano širdis plyšo 
iš skausmo. — Tik ne Džimis. Bet kas pasaulyje gali mirti, tik ne 
Džimis! 

— Lilijana, — pratarė Filipas. Jo akys buvo kupinos gailesčio, — 
tokio žmogaus kaip Džeimsas Menvilis pasaulyje nėra ir nebuvo. Jis 
žaidė ne pagal kieno nors, o pagal savo paties taisykles. 

Laukiau, kol jis pasakys man, ko dar nežinojau. Kur link jis 
suko? 

Filipas persibraukė ranka per akis ir dirstelėjo į laikrodį virš 
mano lovos. 

— Teisės etika neleidžia pasakyti... — prabilo jis ir sunkiai atsi- 
dusęs atsisėdo ant lovos šalia manęs. Jei man būtų reikėję daugiau 
įrodymų, kad Džimio nebėra gyvo, tai aš jų sulaukiau būtent tą 
akimirką. Jei būtų nors mažiausia tikimybė, kad pro duris gali įeiti 
Džimis ir šalia savo žmonos išvysti kitą vyriškį, Filipas niekada ne- 
būtų leidęs sau tokio familiarumo. 

— Kas gali suprasti, ką Džimis padarė ir kodėl? Dirbau su juo 
daugiau kaip dvidešimt metų, bet taip ir nepažinau jo. Lilijana, 
jis... — Filipui prireikė keletą kartų įkvėpti, paskui jis paėmė mano 
ranką ir suspaudė ją. — Jis nieko tau nepaliko. Testamentu jis viską 
užrašė savo broliui ir seseriai. 

Nepajėgiau suprasti, ką jis sakė. 

— Bet jis jų nekenčia. — Aš papurčiau galvą ir ištraukiau ranką 
iš Filipo delnų. Atlanta ir Rėjus buvo vieninteliai Džimio giminaičiai, 
bet Džimis negalėjo jų pakęsti. Jis rūpinosi jais finansiškai, visada iš- 
traukdavo iš kokios nors bėdos, kai tie prisidirbdavo, bet nemėgo jų. 
Ne, blogiau: jis juos niekino. Kartą Džimis įsižiūrėjo į mane keistu 
žvilgsniu, ir aš paklausiau, apie ką jis galvoja. 

— Jie suvalgys tave gyvą, — atsakė jis. 

— Tai gana įdomu, — pastebėjau aš šypsodamasi. 

Bet Džimis man nenusišypsojo. 

— Kai aš numirsiu, Atlanta ir Rėjus panaudos prieš tave viską, ką 
gali. Ir dar suras teisininkus, kad padirbėtų prie nenumatyto atvejo. 

Man nepatiko, kad Džimis pastaruoju metu pradėjo dažnai 
kalbėti apie savo testamentą. 

— Kokio nenumatyto atvejo? — pasiteiravau vis dar šypsoda- 
masi. 

— Kiek pinigų gaus, kai nuvarys tave į pragarą ir atgal, — atsakė 
susiraukęs Džimis. 

Nenorėjau girdėti nieko daugiau, todėl nerūpestingai numojau 
ranka: 

— Jais pasirūpins Filipas. 

— Filipas ne toks godus kaip jie. 

Nieko į tai neatsakiau, nes visiškai jam pritariau. Nesvarbu, 
kiek Džimis davė Atlantai ir Rėjui, jiems vis buvo mažai. Kartą, kai 
Džimis netikėtai išvyko, užklupau Atlantą, įlindusią į mano spintą ir 
skaičiuojančią batelius. Ji nė kiek nesutriko. 

— Turi trimis poromis daugiau už mane. 

Jos veido išraiška mane išgąsdino. Apsisukau ir beveik pa- 
kniopstom išbėgau iš savo pačios miegamojo. 

— Kaip tai „viską užrašė jiems“? Ką viską? — paklausiau Filipo. 
Norėjau galvoti apie ką nors kita, ne vien apie tai, koks bus mano 
gyvenimas be Džimio. 

— Visą savo kapitalą, namus, nekilnojamąjį turtą visame pasau- 
lyje, lėktuvus — viską Džeimsas paliko broliui ir seseriai. 

Kadangi nekenčiau visų Džeimso nupirktų namų ir to, kas juo- 
se buvo, nepajėgiau suprasti, kas gi čia bloga. 

— Mano skoniui per daug stiklo ir plieno, — pasakiau ir pri- 
verčiau Filipą šyptelėti. 

Jis pažvelgė į mane. 

— Lilijana, tai rimta. Džeimsas žuvo, ir nebėra kam tavęs ap- 
ginti... Aš taip pat neturiu galios ką nors pakeisti. Nežinau, kodėl jis 
taip padarė. Viešpats žino, kad mėginau Džimį nuo to atkalbėti, bet 
jis buvo nepalenkiamas, tik tvirtino duosiąs tau viską, ko reikia. Tai 
viskas, ką iš jo ištraukiau. 

Filipas atsistojo. Jam prireikė valandėlės atgauti ramybę. Kartą 
Džimis prasitarė, kad jam Filipas labiausiai patinka tuo, jog niekas 
negali jo nuliūdinti. Bet šį kartą jis liūdėjo. 

Bandžiau išmesti iš galvos mintis apie savo ateitį, liautis galvoti 
apie gyvenimą be Džimio juoko ir jo plačių pečių, užstojančių mane 
nuo visų negandų. Aš klausiamai pažvelgiau į Filipą: 

— Ar tu nori pasakyti, kad aš atsidūriau skurde? 

Stengiausi šypsotis. Vien Džimio per visus tuos metus man 
dovanoti papuošalai verti milijonų. 

— Daugmaž. Jis paliko tau fermą Virdžinijoje. 

— Tai jau šis tas, — tarstelėjau ir surimtėjusi laukiau, ką jis pa- 
sakys dar. 

— Aš pažeidžiau etiketą, nes surašęs testamentą nusiunčiau 
kai ką į Virdžiniją apžiūrėti tos fermos. Tai... ne kažin kas. Tai... — 
Filipas nusigręžė, ir man pasigirdo, kad jis sumurmėjo „Niekšas“. 
Apsimečiau, kad to negirdėjau. Kai Filipas vėl atsigręžė į mane, jo 
veido išraiška buvo dalykiška. Jis dirstelėjo į laikrodį. Žinojau, kad 
tą laikrodį, kainavusį daugiau kaip dvidešimt tūkstančių dolerių, 
jam padovanojo Džimis. Aš irgi turėjau tokį, tik kiek mažesnį. 

— Ar ką nors jam iškrėtei? — paklausė Filipas. — Gal turėjai 
kitą vyrą? 

Aš suprunkščiau ir pasiunčiau Filipui tik kupiną užuojautos 
žvilgsnį. Net haremuose moterys nelaikomos po tvirtesniu užraktu 
nei Džeimso Menvilio žmona. 

— Tiek to, — tarė Filipas. — Turėjau ne vieną mėnesį tą su- 
prasti, bet net nepriartėjau prie tiesos, todėl ketinu pasiduoti. Kai 
Džeimso testamentas bus perskaitytas, atsivers pragaras. Atlanta 
ir Rėjus gaus viską, o tu — tik fermą Virdžinijoje ir penkiasdešimt 
tūkstančių žalių — išmaldą. — Jis prisimerkė. — Bet vieną dalyką 
galiu padaryti: pasirūpinti, kad gautum tai, ką mudu nupirksime, kol 
bus viešai pranešta apie Džeimso mirtį. 

Išgirdusi žodžius: „Džeimso mirtį , vos nepargriuvau. 

— Ne, negalima. — Filipas sugriebė mane už rankos. — Dabar 
nėra laiko sielvartauti ar gailėtis savęs. Turi apsirengti. Parduotuvės 
vadybininkas jau laukia mūsų. 

Penktą trisdešimt, šaltą pavasario rytą, mane įstūmė į didžiulę 
universalinę parduotuvę ir liepė nusipirkti viską, ko prireiks fermoje. 
Filipas sakė, kad jo siųstas žmogus nematė fermos vidaus, todėl aš 
net nežinojau, kiek turėjau kambarių. Mieguistas parduotuvės vady- 
bininkas, prikeltas iš lovos atidaryti parduotuvės Džeimso Menvilio 
žmonai, paklusniai sekiojo paskui mudu su Filipu ir rašėsi viską, į ką 
tik parodydavau. 

Viskas atrodė netikra. Negalėjau patikėti tuo, kas vyko, ir viena 
mano dalis, vis dar išgyvenanti šoką, negalėjo sulaukti, kada galės 
apie visa tai papasakoti Džimiui. Kaip jis juoksis! Pasakodama aš 
viską perdėsiu, ir kuo labiau jis juoksis, tuo spalvingesnis bus mano 
pasakojimas. „Ir taip manęs, pusiau miegančios, paklausė, kokios 
norėčiau sofos“, — pasakosiu jam. 

— Sofos? — paklausė žmogelis žiovaudamas. — Kokios? 

Ne, aš nieko negalėsiu papasakoti Džimiui, nes daugiau niekada 
neišvysiu jo gyvo. 

Aš dariau ką liepiama: rinkausi baldus, įvairius daiktus virtuvei, 
patalynę ir net aksesuarus namui, kurio niekada nebuvau mačiusi. 
Viskas man atrodė juokinga, nes Džeimso namai buvo pilni baldų, 
dažniausiai pagamintų pagal užsakymą, o didžiulės virtuvės aprū- 
pintos viskuo, ko tik reikia maistui gaminti. 

Septintą, veždamas mane namo, Filipas padavė man bukletą. 

— Nupirkau tau mašiną, — tarė jis, rodydamas blizgančio au- 
tomobilio „Toyota“ nuotrauką. 

Po truputį pradėjau suvokti, kas atsitiko, ėmiau jausti skausmą. 
Viskas atrodė keista. Mano pasaulis vertėsi aukštyn kojomis. Kodėl 
Filipas vairavo pats? Paprastai vienu iš Džimio automobilių jį vežio- 
davo vairuotojas. 

— Brangenybių pasiimti negali. Jos visos surašytos ir apdraus- 
tos. Gali pasiimti drabužius, bet ir čia, manau, Atlanta pridarys tau 
problemų. Ji yra tavo ūgio. 

— Mano ūgio, — sušnibždėjau. — Pasiims mano drabužius. 

— Žinoma, tu gali viską išsikovoti, — tęsė Filipas. — Bet kažkas 
čia ne taip. Maždaug prieš šešis mėnesius Atlanta užsiminė žinanti 
apie tave kažkokią didelę paslaptį. 

Filipas žvilgtelėjo į mane akies krašteliu. Supratau — jis vėl 
klausė, ar neturėjau kito vyro. Bet kada man jį turėti? Džimis nė 
sekundę nepalikdavo manęs vienos, jis pasistengdavo, kad niekada 
nebūčiau viena. 

— Bijau, kad mane pagaus senis su maišu, — pajuokavo jis, bu- 
čiuodamas man į nosytę, kai paklausiau, kodėl jis vengia vienatvės. 
Džimis retai kada... ne, Džimis niekada tiesiai neatsakydavo į asme- 
niškus klausimus. Jis gyveno čia ir dabar — pasaulyje, supančiame jį, 
o nejame pačiame. Jis nesvarstydavo, kodėl žmonės tokie ar anokie, 
o priimdavo juos tokius, kokie buvo. Jie jam patiko arba ne. 

— Buvau nekalta mergaitė, kai susipažinau su juo, — tyliai pa- 
sakiau Filipui, — ir mano gyvenime buvo tik Džimis. 
slaptis. Dabar ją žinojau tik aš. Atlanta juk negalėjo to žinoti? 

Vis dėlto ji žinojo. 

Aštuntą valandą mano patogus, saugus pasaulis sugriuvo. Ne- 
žinau, iš kur Atlanta iš karto po lėktuvo katastrofos išgirdo apie tai, 
bet ji išgirdo. Ir per laiką nuo tos žinios iki paskelbimo apie Džimio 
mirtį žiniasklaidoje ji nuveikė daugiau negu per visus savo keturias- 
dešimt aštuonerius gyvenimo metus. 

Kai mudu su Filipu grįžome iš tos beprotiškos pirkimo ekspedi- 
cijos, prie lauko durų mus pasitiko ginkluota apsauga. Išgirdau, kad 
man neleidžiama įeiti į vidų. Taip pat sužinojau, kad dabar viskas 
priklauso Atlantai ir Rėjui, vieninteliams gyviems Džimio giminai- 
čiams. 

Kai su Filipu vėl grįžome į automobilį, jis iš nuostabos papurtė 
galvą. 

— Iš kur jie sužinojo apie testamentą? Kaip Atlanta išsiaiški- 
no, kad Džimis viską paliko jiems? Klausyk, Lilijana, — tarė jis, ir 
man toptelėjo, kad anksčiau, Džimiui esant gyvam, Filipas niekada 
nevadindavo manęs vardu, tik ponia Menvil, — nežinau, iš kur ji 
sužinojo, bet aš surasiu kaltininką ir... ir... — Rodės, jam nesisekė 
sugalvoti, ką baisaus galėtų padaryti žmogui, išdavusiam Džimio tes- 
tamento turinį. — Mes kovosime. Tu esi jo žmona ir buvai ja daug 
metų. Mudu... 

— Ištekėjau septyniolikos, — pertraukiau Filipą, — ir nebu- 
vau gavusi motinos sutikimo. 

— O Dieve, — sumurmėjo Filipas ir prasižiojo, kaip pamaniau, 
pamokslauti apie mano neatsakingumą, bet tuoj užsičiaupė. Ir tei- 
singai padarė. Kuo galėjo padėti jo pamokslavimas dabar, kai Džimis 
nebegyvas? 

Kitos savaitės buvo neišpasakytai sunkios. Praėjus vos kelioms 
valandoms po Džimio mirties, Atlanta jau pasirodė per televiziją. Ji 
tvirtino Žiniasklaidai ketinanti kovoti su moterimi, ilgus metus en- 
gusia jos mylimą brolį. 

— Aš pasistengsiu, kad ji gautų tai, ko nusipelnė, — pareiškė 
Atlanta. 

Jai nerūpėjo, kad pagal Džimio testamentą likau be nieko. Tes- 
tamente ferma net nebuvo paminėta. Ne, Atlanta norėjo ne vien tik 
pinigų. Ji siekė pažeminti mane. 

Taip, žinoma, ji suuodė, kad mano santuoka su Džimiu buvo 
neteisėta. Tai nebuvo sunku. Apie tai žinojo mano sesuo. Ji išsiskyrė 
su vyru, nes negalėjo gyventi Maroke. Bet vyras neatidavė jai visų 
pinigų ir brangių daiktų. Sesuo kaltino mane dėl savo skyrybų. Gal- 
būt ji net pati paskambino Atlantai ir pasakė, kad mudu su Džimiu 
nebuvome susituokę legaliai. 

Kad ir iš kur būtų tai sužinojusi, Atlanta mojavo mano gimimo 
liudijimu smalsiems žurnalistams prieš nosis, taip pat parodė mūsų 
sutuoktuvių liudijimą. Kai tekėjau, man tebuvo septyniolika ir aš taip 
pakenkiau sau pačiai. 

Džimio nebebuvo, ir niekas nebegalėjo manęs apsaugoti nuo 
žiniasklaidos. Dabar kiekvienas jo kadaise pavarytas reporteris 
(tiksliau, visi jie) knisosi jo archyvuose, traukė pačias prasčiausias 
mano nuotraukas ir platino jas per visas žiniasklaidos priemones. 
Žurnaluose, televizorių, kompiuterių ekranuose — visur puikavosi 
mano dvigubas pagurklis ir nosis, paveldėta iš tėvo. Tūkstantį kartų 

sakiau Džimiui, kad noriu operuotis savo per didelę nosį. „Pašalinti 
ją!“ — taip aš sakydavau, bet Džimis tvirtindavo mylįs mane tokią, 
kokia esu. Neva jam visai nerūpintis mano nosies kablys. 

Kai išgirdau, kas apie mane kalbama, bjauri mano nosis tapo 
pačiu mažiausiu rūpesčiu. Sunku nusakyti, kaip jaučiausi, kai ketu- 
ri gerbiami žurnalistai — trys vyrai ir moteris, sėdėdami už stalo, 
diskutavo, ar aš paspendžiau Džimiui Menviliui spąstus, norėdama 
už jo ištekėti, ar ne? Tarsi tokiam vyrui kaip Džimis būtų galima 
spęsti spąstus! Ir dar kad tai būtų pabandžiusi padaryti septynio- 
likmetė, garsi tik sauja mėlynų kaspinų, laimėtų valstijos mugėje? 
Nesąmonė. 

Teisininkai svarstė, ar man teisėtai priklauso bent kiek Džimio 
pinigų. 

Bet kai testamentas buvo perskaitytas ir paaiškėjo, kad Džimis 
viską paliko broliui ir seseriai, aš staiga tapau Amerikos Izabele. Visi, 
atrodė, tikėjo, jog aš kažkaip įviliojau į pinkles brangutį Džimį (čia 
dažniausiai buvau lyginama su Salomėja), bet jis kažkaip tą išsiaiški- 
no ir nusprendė mane nubausti, kad gaučiau tai, „ko nusipelniau“. 

Filipas stengėsi laikyti mane nuošaly nuo žiniasklaidos, tačiau 
tai nebuvo lengva. Norėjau sėsti į lėktuvą ir išskristi, pasislėpti nuo 
visko, bet negalėjau. Laikai, kai galėjau šokti į lėktuvą ir skristi kur 
panorėjusi, liko praeity. 

Šešias savaites, kol teismai tvarkė testamento reikalus, o ži- 
niasklaida skleidė visuomenei viską, ką girdėjo, tūnojau užsidariusi 
erdviame Filipo name. Per visą tą laiką tik vieną vienintelį kartą per- 
žengiau jo slenkstį — kai susiruošiau į Džimio laidotuves. Bet ir tada 
taip storai apsitūlojau juodais apdarais, kad būtų buvę lygiai tas pats, 
jei būčiau ten nėjusi. Ir nesuteikusi malonumo žiniasklaidai, Atlantai 
bei Rėjui matyti manęs verkiančios. 

Kai prisiartinau prie bažnyčios, man pasakė, kad negaliu įeiti į 
vidų, bet Filipas jau buvo numatęs tokį atvejį, todėl nežinia iš kur iš- 
dygo šeši vyrai, panašūs į sumo imtynininkus, ir apsupo mane. 

Taigi į savo vyro laidotuves patekau eidama tarp šešių milži- 
niškų vyrų, nuo galvos iki kojų apsivilkusi juodai, užsidengusi veidą 
vualiu. 

Viskas buvo gerai. Tuo metu jau buvau suvokusi ir susitaikiusi 
su mintimi, kad Džimis niekada nebesugrįš pas mane, o visa kita ma- 
žai ką reiškė. Ir dar: vis vaizduodavausi jo paliktą fermą. Vieną kartą 
Džimis paprašė papasakoti, kur man patiktų gyventi, ir aš pasakiau, 

kad norėčiau jaukaus namelio su didele priemene, aukštais medžiais 
aplinkui ir ežeru netoliese. 

— Pažiūrėsiu, ką galiu padaryti, — pasakė jis ir netrukus nupir- 
ko pilį Škotijos saloje. Joje buvo taip šalta, kad net rugpjūčio mėnesį 
mano dantys barškėjo nuo šalčio. 

Po oficialaus testamento patvirtinimo nė kojos nekėliau iš 
Filipo namų. Kai už durų tykojo smalsūs ir įkyrūs žurnalistai, o 
Džimio šalia nebuvo, man nerūpėjo, kur būti ir ką veikti. Ilgai lin- 
dėdavau duše, sėdėdavau už stalo su Filipu ir jo šeima — žmona Ke- 
rola ir dviem dukrytėm, — bet neprisimenu, kad būčiau ką valgiusi. 

Paskui Filipas pasakė man, kad atėjo laikas išvykti. 

— Negaliu iš čia išeiti, — sušnibždėjau, baimingai žiūrėdama į 
dieną ir naktį užtrauktas užuolaidas. — Žurnalistai tik to ir laukia. 

Filipas paėmė mano ranką ir ėmė ją glostyti. Nors nebeturėjau 
vyro, vis dar jaučiausi ištekėjusi, todėl ištraukiau ranką iš Filipo delnų 
ir susiraukiau. | 

Filipas nusišypsojo. 

— Mudu su Kerola pasikalbėjome ir manome, kad tau reikė- 
tų... na, pradingti. 

— O taip, — leptelėjau aš, — našlė, susideginanti su vyro lavo- 
nu. Vadinasi, turėčiau užlipti ant laidotuvių laužo ir sekti paskui vyrą 
į pomirtinį gyvenimą. 

Iš Filipo veido išraiškos pamačiau, kad jam mano juodas humo- 
ras pasirodė ne vietoje. Džimis būtų supratęs. Jis sakydavo, kad kuo 
labiau aš jaučiuosi prislėgta, tuo labiau krečiu juokus. Matyt, nuo jo 
laidotuvių dienos pamiršau, kaip reikia juokauti. 

— Lilijana, — pratarė Filipas, ir aš, kai jis vėl siekė mano rankos, 
atitraukiau ją, — ar pastaruoju metu žiūrėjai į veidrodį? 

— Aš... — pradėjau, ketindama pasakyti sarkastišką pastabą, 
bet čia pat pažvelgiau į veidrodį svečių kambaryje. Žinoma, buvau 
pastebėjusi, kad numečiau svorio. Ilgas nevalgymas padarė savo. Bet 
neįsivaizdavau, kiek to svorio numečiau. Dingo visi pagurkliai. Išsi- 
šovė skruostikauliai. 

Atsigręžiau į Filipą. 

— Stebėtina, ar ne? Visos dietos, kurioms Džimis išleido dau- 
gybę pinigų, nuėjo niekais, o užteko jam numirti — ir aš liekna! 

Filipas vėl paniuro. 

— Lilijana, aš laukiau, ko! galėsiu pasikalbėti su tavimi. Sutei- 
kiau tau kiek laiko apsiprasti su Džeimso mirtimi ir jo testamentu. 

Jis pradėjo priekaištauti man, kad nepasakiau nei jam, nei Dži- 
miui, jog tekėdama buvau tik septyniolikos. 

„Jis būtų iškėlęs judviem prašmatnias vestuves. Jam būtų buvę 
malonu padaryti tą dėl tavęs, — pasakė Filipas tą dieną, kai sužino- 
jo. — Tai daug geriau už slaptą įsimylėjėlių pabėgimą“ 

Antrą kartą klausytis to paties pamokslo nebuvau nusiteikusi, 
todėl jį nutraukiau: 

— Nori, kad pradingčiau? 

— Tiesą sakant, tai Kerolos idėja. Ji mano, kad šitaip susiklos- 
čius reikalams, visas tavo gyvenimas bus ilgas interviu spaudai. Re- 
porteriai nuolat medžios tave ir spaus, kad papasakotum apie savo 
gyvenimą su Džimiu. Nebent... 

— Nebent ką? — suklusau aš. 

Pailgas Filipo veidas nušvito. Vieną akimirką aš išvydau Lapiną 
(taip Filipą vadindavo Džimis). 

— Ar prisimeni, kai sakiau tau mėginęs atkalbėti Džimį nuo 
testamento surašymo? — Jis nelaukė mano atsakymo. — Man pa- 
vyko įtikinti jį neįrašyti į testamentą fermos. Pasakiau, kad jei jis bijo 
to, ką gali padaryti jo sesuo, tai tu gali likti ir be fermos. Tada dar 
nebuvau matęs tos vietos ir maniau... 

— Ką? 

— Kad ji vertinga, — tyliai atsakė Filipas. Valandėlę jis žiūrėjo 
į grindis, paskui pažvelgė į mane. — Klausyk, Lilijana, ta ferma ne 
kažin kas, bet ji tikriausiai kažką reiškė Džimiui, kitaip jis nebūtų jos 
laikęs visus tuos metus. 

— Bet kodėl jis ją iš viso pirko? 

— Tas ir yra, kad nepirko. Manau, kad ji visada jam priklausė. 

— Žmonės daiktus perka, — tariau sutrikusi. — Niekas neati- 
duoda nekilnojamojo turto šiaip sau. Na, bent kol gyvena. — Ir čia 
man į galvą staiga šovė mintis: — Tu manai, kad Džimis tą fermą 
paveldėjo? 

Pirmą kartą savyje pajutau susidomėjimo kibirkštėlę. Jie visi 
trys — Atlanta, Rėjus ir Džimis labai slėpė savo vaikystę. Paklaustas 
apie tai, Rėjus tuoj pakeisdavo temą. Esu pagavusi Atlantą ir Dži- 
mį meluojant. Vieną kartą jie tvirtino gimę Pietų Dakotoje, o kitą 
— Luizianoje. Puikiai prisimenu, kaip Džimis minėjo man keturis 
skirtingus motinos vardus. Slapta perskaičiau šešias jo biografijas, 
bet man nieko nepavyko rasti apie pirmuosius Džeimso Menvilio 
gyvenimo metus. 

— Kaip yra iš tikrųjų, nežinau, bet esu tvirtai įsitikinęs, kad 
Džeimsas tos fermos nepirko. 

Išgirdusi tokį atsakymą tik sumirksėjau. Filipas puikiai pažinojo 
Džimį. 

— Kai pasakiau, kad Atlanta ir Rėjus gali pabandyti atimti iš 
tavęs fermą, Džeimsas pabalo, tarsi būtų ko išsigandęs. 

— Išsigandęs? — pakartojau aš, negalėdama patikėti tuo, ką 
išgirdau. 

— Jis pasakė: „Tu teisus, Filai. Dabar užrašau tą fermą tau, o kai 
ateis laikas, perrašysi ją Lilei. Ir dar noriu, kad perduotum jai nuo 
manęs šitą". 

Filipas man padavė Džimio rašytą laiškelį. Jis gulėjo užant- 
spauduotame voke, todėl Filipas jo neperskaitė. Laikė jį ir fermos 
dokumentus savo namuose Virdžinijoje, laukdamas dienos, kai galės 
perduoti man. 

Perskaičiusi laiškelį, sulanksčiau jį ir įdėjau atgal į voką. Ne- 
verkiau. Tiek daug buvau prisiverkusi per pastarąsias šešias savaites, 
jog, atrodė, manyje neliko nė lašelio skysčio. Siekiau fermos doku- 
mento, bet Filipas jį atitraukė. 

— Jei aš perrašysiu fermą Lilijanos Menvil vardu, per dvide- 
šimt keturias valandas prie tavo slenksčio prisistatys reporteriai ir 
advokatai. Bet... — jis nutilo nepasakęs visko iki galo, tarsi aš būčiau 
vaikas, kurį reikia skatinti būti gerą. 

Aš neprarijau jauko. Paprasčiausiai žiūrėjau į jį. 

— Gerai, — pagaliau ištarė jis. — Mudu su Kerola pamanėme, 
kad gal tau reikėtų pasikeisti pavardę. Tu numetei tiek daug svorio, kad 
dabar jau nebeatrodai panaši į storuliukę Džeimso Menvilio našlę. 

Jo pastaba privertė mane susiraukti. Nenorėjau girdėti, ką jis ir 
kiti Džimio darbuotojai kuždėjosi man už nugaros. Pamaniau, kad 
metai, praleisti su Džimiu, nenuėjo veltui, nes mačiau, kaip Filipas 
ėmė muistytis nuo mano žvilgsnio. 

— Gerai, — vėl pasakė jis ir atsiduso. — Aš jau daug padariau ir 
gavau tau naujus asmens dokumentus. Turėjau pasinaudoti Džeim- 
so ryšiais, kol žmonės jį dar prisimena. Atleisk už tiesmukiškumą, 
bet Žmonės greitai užmiršta. Dabar tavo eilė priimti šitai. 

Jis padavė pasą. Atverčiau jį. Viduje nebuvo nuotraukos, tik 
vardas ir pavardė. 

— Beilė Džeims, — perskaičiau balsu ir pažvelgiau į Filipą. 

— Tai Kerolos idėja. Ji panaudojo tavo mergautinę pavardę ir 
Džeimso vardą... Matau, tau nepatinka. 

Bet man kaip tik patiko. Patiko idėja. Naujas vardas. Galbūt ir 
naujas gyvenimas. 

— Kerola pamanė, kad numetusi svorio, nusikirpusi ir pasišvie- 
sinusi plaukus, ir dar... ir jeigu... 

Žvilgtelėjau į jį. Ką jam buvo taip sunku pasakyti? Pamačiau, 
kad jo žvilgsnis sustojęs ties mano nosimi. Pirmoje klasėje parkritau 
ant veido žaidimų aikštelėje, ir mano nosis persikreipė į dešinę. 

„Nieko nuostabaus, — tada pasakė šeštokas Džonas Mileris, kai 
aš stovėjau šluostydamasi kraują. — Jos nosis tokia didelė, kad atsi- 
trenkė į žemę pusvalandžiu anksčiau už ją pačią“. Iki šiol prisimenu, 
kaip mokytoja, ramindama mane, tramdė juoką, nors ir privertė 
Džoną atsiprašyti už savo žodžius. 

— Tu nori, kad susitvarkyčiau nosį, — rėžiau tiesiai šviesiai. 

Filipas linktelėjo. 

Atsigręžusi pažvelgiau į save veidrodyje. Jei Džimis savo mi- 
lijonus būtų palikęs man, būčiau pastačiusi kalėjimą su aukštomis 
tvoromis ir užsirakinusi jame nuo visų žigolo ir pinigų medžiotojų. 
Tačiau milijonų neturėjau ir buvau blogai pagarsėjusi. Žinojau, kad 
po truputį, per kokius dešimt metų prisiminimai apie Džeimsą iš- 
blės iš žmonių atminties, bet per tuos dešimt metų... Vėl pažvelgiau 
į Filipą. 

— Spėju, kad jau susitarei su chirurgu. 

— Šį vakarą. — Filipas pažvelgė į Džimio dovanotą dvidešimt 
tūkstančių dolerių kainavusį laikrodį. Atlanta dabar segėjo tokį pat 
manąjį. — Žinoma, jei tu pasirengusi. 

Aš giliai įkvėpiau. 

— Tiek, kiek galiu, aš pasirengusi, — atsakiau ir atsistojau. 

Tai buvo prieš dvi savaites. Mano nosis jau pakankamai sugijo. 
Žinojau, kad atėjo laikas palikti Filipo ir Kerolos namus. Bet jau ne 
Lilijana Menvil turėjo susitikti su pasauliu, o kažkokia kita moteris, 
kurios nepažinau veidrodyje, vardu Beilė Džeims. 

Per laikotarpį po operacijos pradėjau geriau pažinti Kerolą. 
Kadaise ji lankydavosi Džimio keliamuose pobūviuose, bet Džimis 
buvo įspėjęs mane per daug nesuartėti su darbuotojais, todėl buvau 
atsargi ir mudvi neturėjome jokių bendrų paslapčių. Paslaptimis ne- 
sidalijau su niekuo, išskyrus savo vyrą. 

Operaciją man atliko gydytojo kabinete, o po kelių valandų grį- 
žau atgal į Kerolos ir Filipo namus. Pirmą naktį su manimi praleido 
slaugė, o kitą naktį jau likau viena.' Tada į duris pasibeldė Kerola. 

Kai atsiliepiau, ji pirštų galais įtykino į kambarį ir atsisėdo ant lovos 
krašto. 

— Tu pyksti? — paklausė ji. 

— Ne. Gydytojas puikiai atliko savo darbą. Nėra ko pykti, — at- 
sakiau apsimetusi, kad nesupratau, apie ką ji kalba. 

Ji nepasidavė. Įdėmiai žiūrėjo į mane. 

— Klausi, ar nepykstu, kad Džimis mane išbraukė iš testamento 
po šešiolikos mūsų bendro gyvenimo metų? 

Kerola šyptelėjo, pajutusi sarkazmą mano žodžiuose. 

— Vyrai yra slidūs, — tarstelėjo ji, ir mes viena kitai nusišypso- 
jome, o kai paliečiau nosį ir man suskaudo, abi nusijuokėme. Pirmą 
kartą po Džimio mirties aš juokiausi. 

— Na, tai ką tu apsivilksi? — pasidomėjo Kerola. Ji patogiau 
įsitaisė ant lovos ir parietė po savimi kojas. Ji buvo apie dešimt metų 
vyresnė už mane. Galėjau lažintis, kad plastinių operacijų chirurgo 
skalpelis jai buvo pažįstamas. Kerola buvo graži blondinė, kruopš- 
čiai save prisižiūrinti. Žinojau, ką tai reiškia, nes ir pati praleisdavau 
daug laiko, rūpindamasi savo išvaizda. Gal ir buvau storuliukė, bet 
visada dailiai susišukavusi ir apsirengusi. 

— Ką turi galvoje? — paklausiau aš. Pajutau, kaip neramiai 
krustelėjo širdis. „Prašau, — tylutėliai meldžiau, — kas nors pasaky- 
kite, kad man nereikės eiti į kokio nors teismo salę ir klausytis, kaip 
Atlanta ir Rėjus kaltins mane engus Džimį“. 

— Ant savo naujo kūno, — atsakė Kerola. — Juk negali ir toliau 
vilkėti mano treningais. 

— A, — numykiau aš. — Atsiprašau. Atrodo, pastaruoju metu 
ne itin galvojau apie drabužius. 

Prakeikimas. Akyse tvenkėsi ašaros. Stengiausi būti narsi. No- 
rėjau tikėti, kad Džimis viską padarė tik iš meilės man. Bet suvokusi, 
kad vienintelis mano drabužis buvo tas, su kuriuo išėjau tą naktį, kai 
mirė Džimis, ir dar juodi gedulo drabužiai, duoti Filipo, nesijaučiau 
labai narsiai. 

Kerola ištiesė ranką, siekdama paliesti manąją, bet tuoj atitraukė. 

— Aš tuoj grįšiu, — pasakė ji ir išėjo. Po kelių sekundžių grįžo 
su pilnu glėbiu katalogų. Kadangi jai prireikė tiek mažai laiko, supra- 
tau, kad turėjo juos pasidėjusi iš anksto. 

Kerola nuklojo katalogais lovą. Spoksojau į juos nustebusi. 

— Kas čia? — paklausiau. 

— Filipas pralošė man penkis dolerius! — nudžiugo ji. — Susi- 


= V Lluaaijė 19 


lažinau su juo, kad tu niekada nesi mačiusi katalogo. Į nor... į daugelį 
namų katalogai patenka su paštu. Kartais po šešis per dieną. 

Supratau, kad ji norėjo pasakyti „į normalius namus“, bet susilai- 
kė. Džimio namuose tarnas atnešdavo paštą ant sidabrinio padėklo. 

Paėmiau vieną katalogą. Normos Tompson. Atsivertusi išvydau 
drabužius, kabojusius mano spintose. Ypač tų dviejų namų saloje. 
Džimis turėjo žmogų, kurį vadino parduotuvininku. Jis ir pasirūpin- 
davo, kad visuose namuose būtų mums reikalingų drabužių. 

Kerola irgi vartė katalogą. Ant viršelio buvo užrašyta „Coldwa- 
ter Creek“. 

— Žinai, man tavęs būdavo gaila. Visada atrodydavai vieniša 
ir sutrikusi. Kartą pasakiau Filipui, kad tu... — Ji nutilo ir pasilenkė 
prie katalogo. 

— Ką jam sakei? 

— Kad tu kaip lemputė, kuri įsižiebdavo tik tada, kai šalia bū- 
davo Džimis. 

Man nepatiko jos žodžiai. Nė trupučio. Pasijutau tokia... nie- 
kas, tarsi visiškai nebūčiau asmenybė. 

— Ką nori tuo pasakyti? — paklausiau nutaisiusi kuo šalčiausią 
balsą. 

Ji suprato, kad užsigavau. 

— Aš manau, kad mudu su Filipu skolingi už jūsų su Džimiu 
vestuvinę dovaną, todėl norime užsakyti tau naujų drabužių ir dar 
ko nors, ko gali prireikti tavo naujame gyvenime. Už viską sumokės 
Filipas. Jis gali sau tą leisti. — Ji nuleido balsą. — Jis ketina tapti vienu 
iš Atlantos ir Rėjaus advokatų. 

Aš taip ir išsižiojau tai išgirdusi ir tuoj krūptelėjau, nes mano 
maža nauja nosytė suskaudo nuo staigaus judesio. Norėjau sušukti 
„Išdavikas!“, bet laiku susigriebiau. 

— Primink, ką mudu su Džimiu padovanojome jums per ves- 
tuves. 

— Šitą namą, — atsakė Kerola. 

Valandėlę netekau amo. Nusukau akis į šalį, kad Kerola ne- 
matytų mano sumišimo. Džimis padovanojo namą savo advokatui, 
nes manė, kad tas žmogus — jo draugas. O dabar tas vadinamasis 
draugas ketina dirbti jo priešams... Paėmiau katalogą. 

— Ar turi kokį papuošalų katalogą? Man reikia laikrodžio. 

Kerola man nusišypsojo. Aš irgi atsakiau jai šypsena. Tarp 
mudviejų užsimezgė draugystė. 

Sflipas stebėjo, kaip Lilijana išlipo iš automobilio ir lėtai nu- 
ėjo prie namo. Nors ji ir apsiverkė išvydusi tą fermą pirmą kartą, jo 
manymu, laikėsi vis tiek gerai. Prisiminus, ką ji iškentė, galima teigti, 
kad laikėsi netgi puikiai. Jis prisiminė, ką darė, kad išvengtų šio mo- 
mento, ir papurtė galvą, negalėdamas tuo patikėti. Drauge su trimis 
kolegomis jis dvi popietes ir vieną rytą bandė įtikinti ją užginčyti 
Džeimso Menvilio testamentą kaip amoralų ir, galimas daiktas, ne- 
teisėtą. 

Kai Džeimsas jam pasakė, ką ketino įtraukti į testamentą, Filipo 
antakiai šoktelėjo aukštyn. Jis nedrįso pasakyti Džeimsui, ką galvojo. 
O galvojo, kad Džeimsas galbūt sužinojo savo jauną žmoną įsipai- 
niojus į meilės nuotykį ir todėl nevertą jo pinigų. Taip ir neišsakęs 
savo minčių, Filipas bandė atkalbėti Džeimsą nuo to, kas, jo many- 
mu, sukeltų tąsymąsi po teismus ne vienerius metus. Jam niekada 
nešovė į galvą, kad Džeimso žmona sutiks su tokia vyro valia. Filipas 
dar sakė Džeimsui, kad šis galėjo padalyti savo turtą į tris dalis: jo 
būtų užtekę ir Lilijanai, ir broliui su seseria. 

Bet Džeimsas, atrodė, net negirdėjo Filipo. Vienintelis jo rūpes- 
tis buvo užtikrinti, kad Lilijanai atitektų ferma Virdžinijoje. 

— Jai ten patiks, — pasakė Džeimsas, pasidavęs retai atvirumo 
nuotaikai. — Aš daug iš jos atėmiau ir šitaip galėsiu sugrąžinti atgal. 

Filipui atrodė, kad palikti moterį be pinigų jai greičiau bausmė 
nei malonė, bet nusprendė laikyti liežuvį už dantų. 

Po Džeimso mirties Filipas pamatė tikruosius Atlantos ir Rė- 
jaus veidus ir panoro, kad Lilijana kovotų už savo teises. Jis norėjo 
suburti pačių gudriausių, pačių nuolaidžiausių Jungtinių Valstijų 
teisininkų komandą. Troško, kad iš tų dviejų godžių kirminų būtų 

atimta viskas iki paskutinio cento. Jis matė, kad per tas savaites po 
Džeimso mirties dėl Lilijanos nieko gero nepadarė nei žiniasklaida, 
nei žmonės, kuriuos jis laikė Džeimso draugais. 

Bet Lilijanos jam nepavyko perkalbėti. Filipas ir kiti teisininkai 
netgi siūlė jai išsikovotus pinigus paaukoti labdarai, jeigu jai jų ne- 
reikia, bet ir tai nepakeitė jos nuomonės. 

— Džimis buvo labai protingas verslininkas, — tarė ji. — Ir jis 
tą padarė turbūt turėdamas kokią nors rimtą priežastį. Matyt, jam 
tai buvo svarbu, todėl ketinu paklusti jo valiai. 

— Menvilis miręs, — neiškentė vienas iš advokatų raudonu iš 
pykčio veidu, kuriame aiškiai atsispindėjo jo mintys: „Kokia moteris 
galėtų atsisakyti dviejų milijardų dolerių?“ 

Po trečio susitikimo Lilijana pakilo iš už stalo ir tvirtai pareiškė: 

— Išklausiau visus jūsų argumentus, pamačiau įrodymus, kad 
galiu laimėti teisme, bet vis tiek nekovosiu. Aš paklusiu savo vyro 
valiai. 

Tai pasakiusi ji apsisuko ir jau buvo beišeinanti, bet netikėtai 
pasigirdę žodžiai ją sustabdė. 

Vienas iš advokatų, nepažinojęs Džeimso ir, aišku, nežinojęs, 
kokia jo žmona, prunkštelėjo ir tyliai leptelėjo: 

— Matyt, ji per kvaila suprasti, ką reiškia pinigai. 

Lilijana jį išgirdo. Ji lėtai atsigręžė ir pažvelgė į tą vyrą visai taip, 
kaip kadaise Džeimsas Menvilis. Filipui užėmė kvapą. 

— Tai jūs nesuprantate, — ištarė ji ramiai, — kad gyvenime yra 
kai kas svarbiau už pinigus. Pasakykite man: jei pats būtumėte mi- 
lijardierius ir po mirties jūsų Žmonai nieko netektų, ar ji kovotų dėl 
pinigų? O galjai už pinigus būtų brangesnis jūsų prisiminimas? 

Nelaukdama atsakymo, ji apsisuko ir išėjo iš kambario. Kiti 
advokatai nusisuko nuo savo kolegos, kad jis nepamatytų jų besišyp- 
sančių. Jis ką tik buvo išgyvenęs labai bjaurias skyrybas, o jo žmona 
pešėsi su juo net dėl senovinių durų rankenų. 

Galų gale Filipas pasidavė ir liovėsi įkalbinėjęs Lilijaną kovoti 
dėl turto. Vakare grįžęs namo iš paskutinio susitikimo, jis krito į lovą 
šalia Kerolos ir pasakė: 

— Nežinau, ką toliau daryti. 

— Padėk jai, — atsiliepė Kerola. 

— O ką aš, tavo manymu, visą laiką darau? — atkirto jis žmonai. 

Kerola liko nepajudinama. Ji net nepakėlė akių nuo žurnalo, 
kurį skaitė. 

— Tu nori, kad ji pasidarytų tokia, kokia negali būti. Tu dar 
didesnis tironas už Džeimsą. 

— Taip, žinoma, akivaizdu, kad tu užguita, — sarkastiškai mes- 
telėjo jis. — Na, ir kas dabar sukasi tavo gražioje galvelėje? 

Po dvylikos bendro gyvenimo metų jis beveik galėjo skaityti jos 
mintis ir žinojo, kada ji norėdavo ką pasakyti. Kaip visada, ji laukda- 
vo, kol jis susimaus, ir tik tada pasisiūlydavo pagelbėti. 

— Turi padėti jai daryti tai, ko ji nori, kad ir kas tai būtų, — pa- 
sakė Kerola. 

— „Kad ir kas tai būtų 7 — paklausė jis, skeptiškai žvelgdamas 
į žmoną. — Ji lindi viena svečių kambaryje ir su niekuo nesikalba. 
Visi tie tariami draugai, kurių, Džeimsui esant gyvam, buvo pilni jų 
namai, teikėsi tik telefonu pasakyti jai, kad užjaučia dėl vyro mir- 
ties. — Filipo balsas buvo kupinas pasibjaurėjimo. 

— Aš Lilijanos gerai nepažįstu, bet man atrodo, kad ji stengėsi 
gyventi normalų gyvenimą, būdama su Džeimsu. 

Filipas suprunkštė: 

— Normalų? Su Džeimsu Menviliu? Kerola, ar tavo akys užriš- 
tos? Jie gyveno erdviuose namuose visame pasaulyje, apsupti tarnų. 
Tuoj po Džeimso mirties nuvežiau ją į universalinę parduotuvę, ir 
žinai ką? Galiu tau prisiekti, kad ji niekada nebuvo mačiusi tokios 
parduotuvės. Bent jau nuo tada, kai pabėgo iš namų ir ištekėjo už 
Džeimso. 

— Tai tiesa. Bet ką Lilijana veikdavo tuose namuose? Keldavo 
pokylius? 

Filipas susidėjo rankas po galva ir įsmeigė akis į lubas. 

— Ne, — atsakė jis susimąstęs. — Pokylius keldavo Džeimsas, 
o Lilijana juose dalyvaudavo. Ji sėdėdavo kampe viena ir valgydavo. 
Vargšas vaikas. 

— Ar kada matei ją laimingą? 

— Ne, nema... — pradėjo Filipas, bet nutilo. — Tai netiesa. 
Kartą nunešiau Džeimsui pasirašyti kažkokius popierius, o išėjęs iš 
jo namų pastebėjau, kad vieną palikau, todėl grįžau. Įėjęs į vidų iš- 
girdau balsus, taigi nuėjau ten ir išvydau juos. Jie buvo vieni du. Jokių 
svečių, jokių tarnų ir... 

Filipas valandėlę užsimerkė prisimindamas. Tai buvo vienas iš 
tų namų, kainavęs ne vieną milijoną dolerių, „vien stiklas ir plienas“, 
kaip sakė Lilijana, o balsai sklido iš ten, kur Filipas dar niekada ne- 

buvo užėjęs. Durys buvo praviros, ir jis pažvelgė vidun. Jis stovėjo 
už dizainerio sukurtų drapiruočių, todėl žinojo, kad niekas jo nepa- 
matys. Suprato šnipinėjąs, bet negalėjo atplėšti akių nuo Lilijanos ir 
Džeimso. 

Lilijana, vilkinti megztiniu ir džinsais, o ne dizainerio darbo 
drabužiais, kokiais jis buvo pratęs ją matyti, tiekė Džeimsui pietus. 
Tai buvo mažas kambarėlis su nedideliu apskritu staliuku kampe. Iš 
kambario apstatymo matėsi, kad jo irgi nebuvo palietusi dizainerio 
ranka. Sofa buvo užtiesta rožinės spalvos lovatiese. Šalia jos stovėjo 
languota medžiaga apmušta kėdė. Staliukas buvo pušies medžio ir 
subraižytas. Dvi kėdės prie jo atrodė taip, lyg būtų pirktos kaimo 
aukcione. 

Nė vienas daiktas neatrodė specialiai dizainerių suklastotas. 
Tame kambarėlyje nebuvo specialaus apstatymo. Jis atrodė kaip 
pusė Amerikos kambarių, o sutuoktiniai jame — kaip ir dauguma 
amerikiečių porų. Lilijana krovė Džeimsui į lėkštę maisto iš indo, 
pastatyto ant bufeto. Džeimsas kalbėjo nesustodamas, o Lilijana 
atidžiai klausėsi. Ji pasisuko, pastatė lėkštę priešais jį ir nusijuokė iš 
to, ką jis pasakė. Tą minutę Filipas pamanė, kad ji graži. Ne storulė 
milijardieriaus žmona, niekada neištarianti nė žodžio, o tikra gra- 
žuolė. Dėdama maisto į savo lėkštę, ji ėmė kalbėti, ir Filipas nustebo 
pamatęs, kad Džeimsas klausėsi nepaprastai įdėmiai. Jai šnekant, 
Džeimsas linksėjo galvą. Filipas suprato, kad Džeimsas dėl kažko 
klausė jos nuomonės, ir ji tą nuomonę išsakė. „Partnerystė“. Toks 
pirmas Filipui į galvą atėjo žodis. 

Tyliai, taip ir palikęs nepasirašytą dokumentą, Filipas nutipeno 
šalin. Kiek kartų per tuos metus jis girdėjo žmones kalbant: „Kodėl 
Menvilis nepameta tos storulės ir neveda moters, nebijančios savo 
pačios šešėlio?“ Bet, matyt, kaip ir kitur, Džeimsas Menvilis žinojo, 
ką daro. 

Tą dieną, grįždamas prie savo automobilio, Filipas galvojo, kad 
visus tuos metus nepavydėjo savo darbdaviui. Būtent Džeimso dėka 
jis turėjo pinigų tiek, kiek norėjo, todėl Džeimso milijonų nepavydė- 
jo. Bet kai išvydo tą sceną, jį užplūdo karšta pavydo banga. Kerola 
nežvelgė į jį šitaip ir nesiklausė jo taip nuo tada, kai jiedu susituokė. 

Filipas žiūrėjo į nepasirašytą dokumentą ir džiaugėsi, kad neiš- 
sidavė. Geriau, jei Džeimsas nežinos, kad jųdviejų su Lilijana asme- 
ninio gyvenimo akimirkos buvo stebimos. 

— Taip, — pagaliau atsakė Filipas Kerolai. — Aš mačiau ją lai- 
mingą. 

— (O? — Kerolos balsas buvo kupinas smalsumo. — Kada tai 
buvo? 

Dabar Džeimsas buvo miręs, bet Filipas vis tiek negalėjo prisi- 
versti išduoti draugo pasakęs, ką tada matė. Prisiminimas jį vis dėlto 
sutrikdė. Jei Džeimsas taip mylėjo žmoną, kodėl nepaliko jai pinigų 
apsiginti nuo žiniasklaidos? 

— Tu nori man kažką pasakyti. — Filipas pakeitė temą. — Tai 
kodėl nepasakai? 

— Kai vykome į laidotuves, Lilijana paklausė manęs, ar mačiau 
tą Džeimso jai paliktą fermą. 

— Taip? — paklausė Filipas. — Ir ką tai reiškia? Ta vieta — tikra 
kiaulidė. Siaubinga. Aplinka graži, bet namą reikia nuversti buldoze- 
riu, kad negadintų vaizdo. 

— Hmm, — nutęsė Kerola, užversdama žurnalą. — Niekas ne- 
uždirba tiek daug pinigų, kiek jų uždirbo Džeimsas, neturėdamas 
jokių planų. Kaip manai, kokių jis turėjo ketinimų dėl fermos? 

— Galbūt apdrausti ją milijonu, o paskui padegti? 

Kerola nekreipė į jo žodžius jokio dėmesio. 

— Kaipji galės ramiai ten gyventi? Reporteriai įsirengs stovyklą 
tiesiog jos kieme. Ji... — Nutilusi Kerola įdėmiai pažvelgė į vyrą, tarsi 
tikėdamasi, kad jis atspės jos sumanymą. 

Filipas jautėsi per daug pavargęs spėlioti. 

— Ką? — tepaklausė jis. 

Būtent tada Kerola pasiūlė pakeisti Lilijanos išvaizdą ir netgi 
pavardę. 

Dabar, kai Filipas išlipo iš automobilio ir stebėjo Lilijaną (ne, 
Beilę, priminė jis pats sau), žiūrinčią į bjaurią seną fermą, jis turėjo 
pripažinti, kad ji atrodė lyg visiškai kitas asmuo. Nejučia jis prisimi- 
nė kitą dieną, kai Džeimsas trenkė knygą ant stalo ir pasakė: 

— Negaliu susikaupti. Lilė vėl ėmė laikytis vienos iš savo pra- 
keiktų dietų. 

Paskui jis riktelėjo sekretorei užeiti į kabinetą (Džeimsui Men- 
viliui nereikėjo ryšio sistemos). Jis liepė sekretorei nusiųsti Lilijanai 
po svarą visokių rūšių šokolado, kokio buvo artimiausioje „Godiva“ 
parduotuvėje. 

— Tai padės, — nusišypsojo jis patenkintas. — O dabar prie 
darbo. 

Nebejausdama vyro sabotažo, Lilijana per keletą savaičių nu- 
metė daug svorio. Kai Filipas papasakojo Kerolai, ką Džeimsas darė, 
kad sulaikytų žmoną nuo dietų, ji pasakė: 

— Tai štai kokia lieknėjimo paslaptis. — Ir pridūrė, uždėjusi 
ranką sau ant šlaunies: — Aš prisiminsiu tai, kai kitą kartą keliausi 
kur lėktuvu. 

Numetusi svorio ir padailinusi savo nosį, Beilė virto tikra gra- 
žuole. Išryškėjo grakštus, dailus liemuo, o kai neliko didelės nosies, 
dėmesį iš karto atkreipė jos gražios akys ir mažos putlios lūpos. 
Vieną rytą, per pusryčius, Kerola, laikydama metalinį samtį, palinko 
Filipui prie ausies ir pasakė: 

— Jei ir toliau taip į ją žiūrėsi, aš tau trinktelėsiu šiuo... 

Filipas turėjo pripažinti, kad Beilė atrodė puikiai. 

— Kaip manote, ar kas nors mane pažins? — toks buvo pirmas 
Lilijanos klausimas, kai jai nuėmė tvarsčius. 

— Niekas, — užtikrino ją daktaras, Kerola ir Filipas. Nė vienas 
jų jai nepasakė, kaip gražiai ji atrodė, nes tai būtų reiškę, kad anks- 
čiau atrodė atstumiančiai. 

Filipas išlipo iš automobilio ir mostelėjo vyrui, sėdėjusiam ki- 
tame automobilyje, išimti iš bagažinės lagaminus ir nunešti juos į 
vidų. Oro uoste jų laukė du automobiliai: SUV, jo nupirktas Lilijanai, 
ir juodas sedanas, išnuomotas iš vietinės automobilių nuomos tar- 
nybos, kad važiuotų paskui juos ir vėliau nuvežtų Filipą atgal į oro 
uostą. 

Skrisdama į Dalaso oro uostą, Lilijana atrėmė galvą į sėdynės 
atlošą ir užsimerkė. Kalbinama Filipo, ji tik linksėjo. Jis pamanė, kad 
ji pyksta ant jo, nes jis sutiko dirbti Atlantai ir Rėjui. Filipas norėjo 
jai pasiaiškinti, bet paskui pagalvojo: kuo mažiau ji žinos, tuo jai bus 
geriau. Jei ji neketino pati kovoti už save, jis pasistengs tą padaryti už 
ją. Ir geriausia tą daryti tylomis. 

Nuo oro uosto iki kalnų miestelio Kalberno buvo trys valandos 
kelio automobiliu. Pakeliui į fermą Lilijana nustūmė savo pyktį į šalį 
ir ėmė traukti iš Filipo viską, ką jis žinojo apie miestą ir fermą. 

Deja, Filipas turėjo sąžiningai prisipažinti Lilijanai, kad, nors ir 
buvo Džeimso Menvilio draugas dvidešimt metų, jis nieko nežinojo 
apie jo vaikystę. Tiesą sakant, jis net nebuvo tikras, ar ta ferma susi- 
jusi su Džeimso praeitimi. 

— Kaip Džimis gali būti tokių žmonių kaip Atlanta ir Rėjus 
brolis? — paklausė ji. — Negaliu to suprasti. 

Filipui knietėjo pasakyti: „Tai dėl to, kad niekada nesidomėjai, 
kaip Džeimsas tvarkė reikalus, antraip žinotum, kad jis buvo pana- 
šesnis į juos labiau, negu manai. 

Bet jis nutylėjo, tik pamanė: tegul ji ir toliau gražiai galvoja apie 
savo velionį vyrą. 

Lilijana (Beilė — vėl pasitaisė jis) nuėjo aplink namą, norėdama 
apžiūrėti jį iš kitos pusės. Filipo pasamdytas žmogus nufotografavo 
fermą, todėl jis žinojo, kad kita namo pusė dar baisesnė. Jis nenorėjo, 
kad Beilė tą pamatytų. Raktu, kurį Džeimsas davė jam kartu su fer- 
mos dokumentais, Filipas atrakino lauko duris. 

Durys iškrito iš surūdijusių vyrių ir trenkėsi į grindis kartu su 
stakta. Filipas iš netikėtumo atsigręžė ir sutrikęs žvilgtelėjo į vyrą, 
rankose laikantį lagaminus. Paskui Filipas užlipo ant gulinčių durų 
ir žengė į vidų. 

Jis apsidairė ir pasibaisėjo. Nuo lubų iki grindų driekėsi tankūs 
voratinkliai, viską dengė storas dulkių sluoksnis. Filipas išgirdo, kaip 
grindimis kažkas nučežėjo — turbūt pelės, žiurkės ar dar kažkas, kas 
veisiasi šiuose kraštuose. Saulės spinduliai, prasimušę pro purvinus 
langus, nušvietė šokančių dulkių stulpus. 

— Neškite lagaminus atgal į automobilį, — tarstelėjo per petį 
Filipas vyriškiui. — Ji čia nepasiliks. 

Jis palaukė, kol vyras išeis, tada apsisuko, vėl užlipo ant durų 
ir išėjo į gryną orą. Iki tos akimirkos jis niekada nebuvo blogai pa- 
galvojęs apie Džeimsą Menvilį. Palikti žmonai tokią šlykščią skylę ir 
tikėtis, kad ji čia gyvens, galėjo tik protiškai atsilikęs žmogus arba 
pats blogio įsikūnijimas. Jis puikiai žinojo, kad Džeimsas nebuvo 
bukaprotis. Tai gal... 

Piktai sučiaupęs lūpas, Filipas nuėjo už namo ieškoti Beilės. 

Nuotraukos nemelavo: užpakalinė namo pusė buvo dar klaikes- 
nė nei priekis. 

Didžiuliai medžiai, vijokliai su grėsmingai atrodančiais spyg- 
liais, krūmai aukščio sulig medžiais, žolės tokio didumo, kaip fan- 
tastiniuose filmuose, kovojo tarp savęs dėl erdvės ir šviesos. Augalų 
raizgalynė aplinkui privertė Filipą virptelėti. Dešinėje, tarp piktžolių, 
siekiančių jam virš galvos, vingiavo akmeninis takelis. Išgirdęs aplink 
galvą dūzgiančias bites, jis paspartino žingsnį. 

— Lilijana, — pašaukė Filipas ir susigriebęs apsidairė baiminda- 
masis, kad kas nors galėjo išgirsti, kaip jis pavadino ją buvusiu vardu. 

Bet tuoj suprato, kad, net jei už tos susipynusių augalų tankumos 
slėptųsi visa armija, jis vis tiek nieko nepamatytų. 

— Beile! — šūktelėjo jis garsiau ir dar labiau paspartino žingsnį. 
Ir vėl neišgirdo jokio atsakymo. 

Staiga jį apėmė baisus nerimas. Čia turbūt pavojinga. Gyvatės, 
pasiutę skunkai, elniai, galį ragais užbadyti negyvai. Gal kalnuose 
buvo vilkų? O lūšys, besislepiančios aukštai medžiuose ir tykančios 
žmonių? O kas, jei... meškos? 

Jei Beilė nebūtų vilkėjusi ryškiai rožinės spalvos striukės, vargu 
ar jis būtų ją pastebėjęs. Beilė buvo įsipainiojusi į patį didžiausią ir 
bjauriausią iš visų jo kada nors regėtų medžių. Jis tematė vieną jos 
koją ir vieną rožinę rankovę. „O Dieve! — smilktelėjo jam. — Ji pa- 
sikorė: 

Greičiausiai iš nevilties dėl Džeimso mirties ir tos siaubingos 
fermos ji palūžo ir nutarė nusižudyti. Filipas drebančia širdimi nu- 
bėgo prie medžio, pralindo pro dvi apatines šakas ir tada pamatė ją 
visą. Beilė buvo gyva ir žiūrėjo aukštyn sužavėta, lyg regėtų kokią 
dangišką viziją. „Blogiau už savižudybę, — toptelėjo jam. — Ji turbūt 
išprotėjo: 

— Beile, — tyliai pašaukė Filipas. Ji neatsakė, todėl jis šūktelėjo 
kitaip: — Lilijana. .. 

Ji ir toliau žvelgė aukštyn. Jis lėtai, atsargiai žengė prie jos, 
įdėmiai žiūrėdamas į žemę: argi ne taip žmonės sustingsta išvydę 
barškuolę? Ar tik ne dėl to Beilė atrodo lyg suakmenėjusi? 

— Beile, — ramiai tarė jis prisiartinęs. — Galime važiuoti. 
Neprivalai čia pasilikti. Jei nori turėti kur nors namelį, aš tau jį nu- 
pirksiu. Aš... 

— Ar žinai, kas čia? — sušnibždėjo ji. 

Filipas pažvelgė, bet tematė seną medį, kurį būtinai reikėjo ap- 
genėti arba dar geriau — nukirsti. 

— Žinau. Senas, bjaurus medis. Bet tu neturėtum į jį žiūrėti. — 
Suėmęs už rankovės, jis švelniai truktelėjo ją atgal. 

— Tai šilkmedis, — ištarė ji pagarbiu balsu. — Ir labai senas. 
Čia juodasis šilkmedis. 

— Gerai, — sutiko Filipas ir truktelėjo ją stipriau. 

Beilė nusišypsojo: 

— Kinai apmovė Džeimsą Pirmąjį. 

Iš pradžių jis pamanė, kad Beilė turėjo omeny Džeimsą Menvilį, 

bet netrukus suprato ją paminėjus Anglijos karalių, kitaip dar vadin- 
tą Jokūbu, Elizabetos Pirmosios nemokšą įpėdinį. Bet ką turi bendra 
Anglijos karalius ir apleista ferma Virdžinijoje? 

Ji vėl prabilo: 

— Džeimsas nutarė Anglijoje auginti šilkmedžius, kad čia 
galėtų plėtotis šilko pramonė. Kaip žinai, šilkaverpiai maitinasi 
šilkmedžio lapais. Taigi Džeimsas įsivežė tūkstančius šilkmedžių 
iš Kinijos. Bet... — Beilė nutilo ir nusišypsojo, palietusi didžiulio 
medžio lapelį. — Kinai jį apmovė. Jie nusiuntė Anglijos karaliui šilk- 
medžių, nokinančių juodus, o ne baltus vaisius. Juodojo šilkmedžio 
vaisiai skanūs valgyti, bet šių medžių šilkaverpiai net neliečia. 

Filipas pažvelgė į laikrodį. Buvo antra popiet. Jo skrydis šeštą. 
Trys valandos kelio iki oro uosto. Žinoma, dar reikės gauti vietą Bei- 
lei, kad ji galėtų skristi tuo pačiu reisu. 

— Klausyk, gal daugiau apie šilkmedžius ir Anglijos karalius 
papasakosi man pakeliui į oro uostą? Galėsi... 

— Aš čia pasiliksiu, — nutraukė ji Filipą. 

Dabar atėjo eilė pravirkti Filipui. Kodėl visos moterys tokios 
užsispyrusios? 

— Beile, — tvirtai ištarė jis, — tu dar nematei namo vidaus! Ten 
viskas griūva. Durys išvirto, vos jas atidariau. Kaip tu ten nakvosi? 
Visur baisi nešvara! Ten... 

— Kas čia? — paklausė Beilė, nekreipdama dėmesio į jo įtiki- 
nėjimus. 

Išgirdęs gurgždant retai kada važinėjamo keliuko žvyrą po di- 
delio sunkvežimio ratais, Filipas ėmė kartoti: 

— Ne, ne, ne, ne. 

Beilė peršoko per dvi medžio šakas ir nubėgo žolėmis apaugu- 
siu takeliu. 

Atvežė baldus. 

|) idnaišis du kresni baldų nešikai stovėjo už Beilės, spoksoda- 
mi į namo vidų. Pro. išdaužtą stiklą pūtė vėjas ir skersvėjyje voratink- 
liai šoko su dulkėmis. 

— Neatrodo, kad būtumėte pasirengę mus sutikti, — pasakė 
vienas vyriškis. 

— Įvyko klaida, +— tarė Filipas jiems už nugaros. — Mes grąži- 
name baldus atgal. 

— Ašjų negaliu vežti, — pareiškė kitas, stovintis prie Beilės. — 
Paklausykite, pone. Sumkvežimis mano, o baldai — jų. Man sumo- 
kėta už kelionę į vieną pausę. Jei vėl sukarsiu ilgą kelią į šiaurę, man 
pasakys, kad kelionės išlaidos yra mano, o ne jų rūpestis. 

— Aš sumokėsiu, kiek tik... — pradėjo Filipas, bet Beilė įsi- 
terpė: 4 

— Atgal vežti nereikės. 'Baldai stovės šiame name, kai aš jį... 

— Suremontuosite? — paklausė nešikas, kilstelėjęs antakius. 

— Gal geriau stuktelėti sūinkvežimiu... — pasiūlė antrasis. Pa- 
našu, kad jis galėtų subyrėti net luo menko bakstelėjimo. 

Pirmasis, aukštesnis ir statmbesnis — tas, kuriam priklausė 
sunkvežimis, susiraukė, žiūrėdanas į Beilę. Jis buvo dvigubai už 
ją didesnis. Žmogus visada jautė pareigą ginti mažesnius ir silp- 
nesnius. 

— Gal galėtume sukrauti baldus: kur nors netoliese, kol sure- 
montuosite namą? Gal turite draugų, k:urių garažas didelis? 

Prikandusi apatinę lūpą, Beilė pa; purtė galvą, nedrįsdama pa- 
žvelgti Filipui į akis. „Draugų nėra“, — įpamanė ji. Beilė suprato, kad 
Filipas stovi čia laukdamas, kol ji „ateistį protą“. Ši universali vyriška 
frazė reiškia, kad ji turi sutikti su juo ir ppasielgti taip, kaip nori jis. 

Nešikas, rodės, valandėlę galvojo, užuot neigiamai komentavęs 
apleistą seną namą. 

— O kodėl jums nesukrovus baldų daržinėje? 

Beilė pakėlė galvą: 

— Daržinėje? Kokioje? 

Vyras parodė į tankiai suaugusius medžius. Pro juos kyšojo 
kažkada raudonai dažyto pastato stogas. 

— Jei tai ne daržinė, vadinasi, gaisrinės pastatas, — pasakė jis. 

Jo pastangos pajuokauti liko be atsako. Beilė iš karto ėmė brau- 
tis pro augaliją, viena ranka prisidengusi veidą, o kita skirdama į šalis 
vijoklius ir krūmus, trukdančius praeiti. 

— Priminkite man, kad neduočiau arbatpinigių, — pareiškė 
Filipas vyriškiui, parodžiusiam daržinę, ir nuėjo paskui Beilę. Abu 
nešikai nusekė pavymui. 

Tai iš tikrųjų buvo daržinė. Ji stūksojo ne; toliau kaip už šimto 
jardų nuo namo. Jokio tako per krūmynus nes'imatė, todėl nusigauti 
iki pastato nebuvo lengva. Kairę Beilės ranką dygūs krūmokšniai 
subraižė iki kraujo. 

Pastatas nebuvo iš tų didžiulių, ir tai nebuvo tvartas, kuriame 
laikoma dešimtys arklių ir karvių. Jis greičiąau panėšėjo į vadinamąją 
šeimininko daržinę — vietą ūkio padargamas ir gal vienam ar dviem 
arkliams laikyti. 

Beilė jau bandė. atidaryti sunkias druris, kai priėjo kiti. Baldus 
atvežę vyriškiai ėmėsi jai padėti. Metalo apkaustai ant durų buvo 
sunkūs, bet nuo senumo jau apdūlėję;. Kol Filipas stovėjo nuošaly 
nepritariamai sučiaupęs lūpas, abu vyriškiai ir Beilė atidarė dideles 
duris. Iš daržinės pasipylė dulkės ir smulkūs šiaudai. Visi trys ėmė 
kosėti. 

— Kada daržinė buvo atidaryta paskutinį kartą? — paklausė 
antrasis vyras, sunkiai gaudydamvas kvapą. 

— Neturiu supratimo, — 2itsakė Beilė, giliai traukdama į plau- 
čius gryną orą. — Pirmąkart“ pamačiau šią fermą maždaug prieš 
valandą. | 

— Pirkote jos net nemą.čiusi? — paklausė jis tokiu balsu, kad 
Beilė suprato, jog jis laiko ją didžiausia metų idiote. 

— Paveldėjau, — mestel ėjo per petį Beilė, dairydamasi po dar- 
žinės vidų. Pro aukštą langą skverbėsi saulės spinduliai, bet akims 
reikėjo apsiprasti, kol galėjės ką nors įžiūrėti. Viduje kūpsojo dvi 

šieno kaugės, ant lentinės sienos kabėjo arklio pakinktai, o ant ki- 
tos — dvi sulūžusios bertuvės. Gale matėsi arklių gardai. Kas be ko, 
daržinė atrodė geriau už namą. Bent jau stogas nekiauras ir nebuvo 
pavojaus, kad į vidų bėgs vanduo. 

— Baldus statysime čia, — tarė ji ir atsigręžė į kitus. 

— Ir kaip siūlai juos čia sunešti? — paklausė Filipas, mostelėjęs 
į ten, pro kur jie atėjo. Čia nebuvo tako praeiti, o ką jau kalbėti apie 
privažiavimą sunkvežimiui. 

Beilė staigiai nesumojo, ką atsakyti, bet netrukus nusišypsojo: 

— Argi mašina, kurią man nupirkai, ne keturiais ratais varoma? 
Mes pasidarysime taką. — Tai pasakiusi ji apsisuko ir patraukė siau- 
ru tarpeliu tarp krūmynų, likusių po jų, keturių, skverbimosi. 

Pirmasis nešikas ėjo paskui Filipą. 

— Kai moteris taip užsispiria, belieka nusileisti, — tarstelėjo jis 
ir sukikeno, bet Filipas nė negrįžtelėjo. 

Po valandos daržinė jau buvo pilna dėžių, pintinių ir supakuotų 
baldų. Beilė davė vyrams penkiasdešimt dolerių arbatpinigių. 

— Dabar negali sau to leisti, — priminė jai Filipas, vos vyrai nu- 
važiavo. — Jei reikia duoti arbatpinigių, duok smulkiais. 

Beilė ėjo priešais jį aukštai iškėlusi galvą. 

Filipas nutvėrė ją už rankos. 

— Lil... tai yra, Beile, mums reikia pasikalbėti. Negali pasilikti 
čia viena. Čia... čia... — jis nerado žodžių šiam apleistam namui 
apibūdinti. Jis tegalėjo galvoti apie tai, kaip Beilė gyveno anksčiau: 
tarnai, rūmai, šilkinės paklodės. Kaip ir Kerola, didžiąją dalį dienos 
Beilė praleisdavo rūpindamasi savo išvaizda. 

— Tau likti fermoje tas pats, kaip Marijai Antuanetei ūkinin- 
kauti, — dygiai leptelėjo jis. — Tu net neįsivaizduoji, kiek darbo čia 
reikia. 

— Aš tikrai daug ko neišmanau, — ramiai atrėmė Beilė. — Bet 
ar turiu iš ko rinktis? 

— Aš pasirūpinsiu tavimi, — skubiai atsakė Filipas. — Nupirk- 
siu namą. Aš... 

Beilė pažvelgė į jį prisimerkusi. 

— Nori pasakyti, kad už pinigus, gautus iš Džeimso Menvilio, 
nupirksi man namą, o paskui... — ji puolė jį, — uždarysi mane jame 
ir gerai rūpinsiesi? Ar tą turi omeny? Kaip Peterį Moliūgų Ėdiką? — 
Beilė palinko prie jo ir nuleido balsą: — O gal ketini užimti Džimio 

vietą? Gal to sieki? Manai, kad jei mane išlaikė vienas vyras, tai dabar 
jo vietą turi užimti kitas? Koks nors senis? O galbūt tu? Įsivaizduoji, 
kad jei gyvenau šešiolika metų uždaryta vieno vyro, tai dabar man 
puikiai tiks gyvenimas uždarytai tavo hareme? 

Filipas mirksėdamas pasitraukė atatupstas. 

— Visai ne tą turėjau galvoje. Šitas namas negyvenamas. 

— Negyvenamas, — piktai iškošė ji. — Bet žinai ką? Jis yra 
mano. Manau, kad nusipelniau jo. Jei ne už ką kita, tai bent už 
visus tuos siaubingus pobūvius, kur mane tempdavosi Džimis, 
kur visi mane stebėjo ir aptarinėjo. Skaičiuodavo kiekvieną mano 
kąsnelį. — Pamačiusi, kad jis susigūžė, Beilė žingtelėjo artyn. — Ar 
niekas iš jūsų nepagalvojo, kad aš viską girdėjau? Visi šnibždėjotės 
man už nugaros, apkalbinėjote, kad aš stora ir nepakankamai graži, 
jog tikčiau tokiam energingam vyrui kaip Džimis. Jūs sakėte... 

— Tik ne aš, — ramiai įsiterpė Filipas. — Niekada nekalbėjau 
nieko panašaus, todėl nelaikyk manęs priešu. 

— Tai kodėl sutikai dirbti Atlantai ir Rėjui? — drėbtelėjo ji ir 
tuoj pat užsičiaupė. Nenorėjo to pasakyti. Nenorėjo, kad jis supras- 
tų, kaip ji jautėsi dėl šito jo poelgio. 

Filipui prireikė laiko atsakyti. Įgimtas uždarumas, sumišęs 
su teisininko patirtimi, neleido jam lengvai atsiverti kitiems. Šis jo 
bruožas itin patiko Džeimsui. 

— Pasitikėk manimi, — pratarė jis. — Vieno teprašau: tikėk 
manimi. 

Kurį laiką jie abu stovėjo, įdėmiai žvelgdami vienas į kitą, nė 
vienas nenorėdamas nusileisti, bet netrukus Filipas šyptelėjo: 

— Na, idėja įkurti haremą, kur tu būtum mano mylimiausia 
sugulovė... 

Akimirką Beilė neteko žado. Ar jis kalbėjo rimtai? Prireikė visos 
minutės, kol ji suprato, kad jis su ja flirtavo! Taip su ja elgdavosi tik 
Džimis, ir tai nedažnai. Ji nežinojo, ką atsakyti, o paskui pamanė: 
„Kodėl gi nepajuokavus? 

— Aš būsiu antroji žmona po Kerolos, ir jokių kalbų. O jei pa- 
gimdysiu sūnų, jis turės tapti sultonu. Ar viskas aišku? 

— Aš labai gailiuosi, kad anksčiau nemėginau pažinti tavęs 
geriau. 

— Aširgi. — Beilė nusišypsojo Filipui. 

— Kad nepažinai manęs ar kad — savęs? 

— Ir to, ir ano, — atsakė ji ir palinkusi pabučiavo jį į skruostą. 

Filipo akys suspindo. 

— Beje, dėl to sūnaus... — tarė jis. — Mano sperma nelabai 
produktyvi, todėl mums reikės daug kartų bandyti, kol... 

— Eik sau! — nusikvatojo ji. 

Filipas įteikė Beilei lapą su pustuziniu telefono numerių ir ne- 
noromis įsėdo į automobilį šalia laukiančio vairuotojo. 

— Jei ko nors reikės, — šūktelėjo jis pro langelį, — pranešk 
man! 

Mašina nuvažiavo atbula žolėmis apžėlusiu žvyru, kur kažkada 
būta įvažiavimo keliuko. 

Beilė stovėjo nejudėdama, kol nutilo automobilio ūžimas, tada 
atsiduso ir atsipalaidavo. Aplink ją vien aukštos piktžolės, medžiai 
plačiomis nusvirusiomis šakomis, spygliuoti vijokliai, galintys per- 
drėksti odą. Kas ten slapstosi už medžių? Štai ką tik kažkas čiuožte- 
lėjo. Gyvatė? O gal žmogus? Galbūt kažkas ją stebi ir tykoja? 

Beilė užsimerkė ir ėmė melstis. 

— Gerasis Dieve, — sušnibždėjo ji, — prašau rūpintis manimi 
ir toliau, kaip rūpinaisi anksčiau. 

Ji norėjo pridurti dar ką nors, bet paskui pamanė, kad užteks. Iki 
šiol viskas jai sekėsi, todėl išeitų, kad to paties ji prašė ir dėl ateities. 

Lėtai atsisukusi, Beilė pažvelgė ten, kur išgirdo čiuožtelėjimą, 
bet pamatė tik dvi šakas, besibrūžinančias viena į kitą. Vis dėlto ji 
nepasijuto ramiau. Aplink Beilė girdėjo daugiau keistų garsų ir matė 
vietų, kur galėjo slėptis žmogus ar gyvūnas. 

Ji iš paskutiniųjų sukaupė drąsą, apsisuko ir nubėgo į daržinę. 


E isiėias skyrius 


Nira rytą pabudusi, Beilė nesusivokė, kur esanti. Kaip buvo 
įpratusi, ji ištiesė ranką, norėdama paliesti Džimį. Neužčiuopusi 
šilto kūno, nesijaudino. Jis dažnai išvykdavo į verslo kelionę uždirbti 
pinigų. Ir išleisti jų, kaip mėgdavo sakyti jai. 

Visiškai atsibusti jai padėjo artėjančio sunkvežimio garsas. At- 
sivertusi aukštielninka, ji išvydo langą. Lėtai grįžo atmintis. Džimis 
mirė. Ji viena. Visiškai viena. 

Lauke ji girdėjo čiulbant paukščius, vėjo dvelkimą medžiuose, 
žvyro gurgždėjimą po sunkvežimio ratais. Jau seniai ji buvo girdėjusi 
tokius garsus. Namus, kuriuose ji gyveno su Džimiu, supo dailios 
vejos, didžiulės akmeninės terasos, šalia ošdavo vandenynas. Džimis 
negalėjo pakęsti žvyrkelių. 

Atvažiavę vyrai vakar pastatė jai lovą tuščiame daržinės prie- 
kyje. Graži nauja lova iš baltai dažyto medžio, dirbtinai pasendinta, 
lyg būtų tarnavusi daug metų, labai nederėjo prie aplinkos — atrodė, 
tarsi reklamuotų patalynę. Beilei reikėjo iškraustyti šešias dėžes, kol 
surado patalynę, paskui Filipas padėjo jai apvalkstyti balta medvilne 
pūkuotą apklotą, pustuzinį pagalvių, patiesti paklodes. Kai darbas 
buvo baigtas, jie visi nusijuokė: neblogas derinys komercinei rekla- 
mai — baltutėlė lova tarp šieno kaugių. 

Kai darbininkai ir Filipas išvažiavo, Beilė grįžo į daržinę ir įlin- 
do į lovą. „Ką aš padariau?“ — paklausė ji savęs. Jei turėtų mobilųjį 
telefoną, paskambintų Filipui ir paprašytų išsivežti ją iš čia. Ir pasa- 
kytų, kad sutinka kovoti su Atlanta ir Rėjumi dėl pinigų. Ji nusipirktų 
gražų namą kur nors... 

Beilės mintys nutrūko. Rodos, artėjo sunkvežimis. Kitą minutę 
ji išgirdo su niekuo nesupainiojamą stabdymo garsą. Negi sugrįžo 

nešikai? Ji nusimetė apklotą ir, nuleidusi kojas ant Žemės, apsiavė 
batus. 

Prireikė vos kelių akimirkų atidaryti daržinės duris. Mintyse ji 
sudarinėjo reikalingų daiktų sąrašą, kuriame buvo ir kanistras benzi- 
nui. Ji nubėgo dabar jau plačiu taku nuo daržinės iki namo ir sustojo 
stebėdama, kaip didelis baltas sunkvežimis įsuko į keliuką, vedantį 
fermos link. Ant sunkvežimio šono buvo parašyta: „Viking Industrial 
Cleaners“, o piešinys šalia vaizdavo raumeningą vyrą su raguotu šal- 
mu ant galvos ir šluota rankose. 

Atsidarė sunkvežimio durelės ir iš jo išlipo mėlynu kombinezo- 
nu vilkįs vyras su važtaraščiu rankose. 

— Arjūs Beilė Džeims? — paklausė jis. 

Beilei prireikė minutėlės prisiminti, kad dabar tai jos pavardė. 

— Taip, — atsakė ji, trindama akis, — bet aš nekviečiau jokių 
tvarkytojų. 

Iš sunkvežimio išlipo daugiau žmonių. 

Pirmasis vyras pažvelgė į namą. Durys gulėjo nuvirtusios, langų 
stikluose kai kur žiojėjo skylės, viduje draikėsi dulkėti voratinkliai. 

— O gal jums labai panorėjus, mus atsiuntė fėja krikštamo- 
tė? — pajuokavo vyriškis. 

Beilė nebuvo pratusi prie tokio aptarnavimo sferoje dirbančių 
kad jo akys žibėjo taip, kaip pastaruoju metu buvo pastebėjusi žibant 
daugelio vyrų akis, kai jie pažvelgdavo į ją. Kaip ir Filipas, šis vyras 
su ja flirtavo. 

— Ir jūs turbūt įsivaizduojate esąs žavusis princas? — paklausė 
ji drąsiai. 

Jei ji būtų panašiai atsakiusi kokiam vyrui dar prieš mėnesį, tas 
būtų susiraukęs ir nuėjęs sau, bet dabar kiti trys vyrai garsiai nusi- 
kvatojo, o pirmasis, rodės, manė, kad jam gerai viskas, ką pasakys 
Beilė. 

— Kad ir kaip ten būtų, mes, vikingai, atvykome, — tarė jis ir 
ištiesė jai važtaraštį. „Užsakovas Filipas Votermenas“, — buvo para- 
šyta lapo viršuje. „Mielasis Filipas, — pamanė Beilė, rašydamasi apa- 
čioje. — Jis ne užsakė pietus, o atsiuntė tvarkytojų komandą. Dalis 
jos norėjo išsiųsti juos atgal ir taip išsaugoti savo nepriklausomybę, 
bet kita dalis nebuvo linkusi savaitę viską šveisti, atmušant rankas ir 
kelius. 


30 r anėvuis 


Ji pasirašė ir atidavė važtaraštį. 

— Ei, Henkai! — šūktelėjo vienas vyras nuo priebučio. — Ir ką 
mes darysime su šituo? 

Beilė priėjo prie negenėto krūmo, kurį rodė vyriškis. Vienoje 
pusėje, arčiau lauko durų, ant žemės gulėjo kelios dėžutės ir krep- 
šeliai. Į riogsančių ant žemės durų išdaužto stiklo vietą buvo įkišta 
laikraščių. 

Sunkvežimio vairuotojas klausiamai žiūrėjo į Beilę. Ji skubiai 
priėjo prie krūvelės ir ėmė apžiūrinėti. Vienoje dėžutėje, karščiui at- 
spariame inde, buvo tuno ir makaronų troškinys. „Sveika atvykusi“, 
— parašyta ant atviruko. Pasirašiusi Petsė Longakr. Viename maiše- 
lyje Beilė rado į foliją įvyniotus du keptus viščiukus be jokio atviruko. 
Kitame tepaluotame maišelyje buvo apie pusė svaro vinučių. „Pama- 
niau, kad pravers“, — perskaitė ji lapelyje, išplėštame iš mokyklinio 
sąsiuvinio. Kitame maišelyje pūpsojo keturi obuoliai, kiekvienas jų 
rūpestingai įvyniotas į laikraštinį popierių. Dar litrinis stiklainis se- 
novišku cinko dangteliu su namuose marinuotais agurkėliais. Ant 
etiketės parašyta Airisės Kofman pavardė. Ant palangės gulėjo trys 
puokštės lauko gėlių. Atremtas į sieną stovėjo senas ravėtuvas. „Tau 
jo reikia, o pas mano vyrą gulėjo nenaudojamas“, — perskaitė Beilė 
raštelyje be parašo. 

Iš lango rėmo, kur žiojėjo pusės colio pločio plyšys, kyšojo 
verslo kortelės ir brošiūros. Viena kortelė buvo draudimo kom- 
panijos, įsikūrusios pagrindinėje Kalberno gatvėje. Kita — šulinių 
kasėjo. Trečia — nekilnojamojo turto agento. „Jei norite parduoti, 
paskambinkite“, — buvo parašyta kitoje jos pusėje. Beilė labiausiai 
apsidžiaugė „visų galų meistro“ atsiųsta kortele. Pabučiavusi įsikišo 
ją į džinsų kišenę. 

— Tik pažiūrėkite! Aš gavau kortelę! — paerzino vienas vyras. 

Ji greitai nesumąstė, ką atsakyti, todėl pareiškė: 

— Aš pasirūpinsiu šitais daiktais, o jūs galite pradėti viską tvar- 
kyti. 

Vienas vyriškis pro purviną langą dirstelėjo į vidų. 

— Kaip gaila, kad neturime liepsnosvaidžio, — nevykusiai pa- 
juokavo jis. 

Beilė metė į juos reikšmingą žvilgsnį, sakantį: „Imkitės darbo“, 
bet jie nesureagavo taip, kaip žmonės reaguodavo į Džeimso žvilgs- 
nį. Juokdamiesi jie grįžo prie sunkvežimio ir ėmė kraustyti iš jo rei- 
kalingas priemones. 

Iš lango rėmo plyšio Beilė ištraukė didelį voką ir atplėšė jį. Vi- 
duje buvo sveikinimas nuo Kalberno prekybos rūmų prezidentės 
Dženisės Nesbit. Taip pat Kalberno žemėlapis, kur pagrindinę gatvę 
kirto dar trys. Vakar Filipas atvežė Beilę čia iš priešingos pusės, todėl 
ji nematė miestelio ir dabar susidomėjo, kokios ten parduotuvės bei 
aptarnavimo įstaigos. Žemėlapio kamputyje matėsi nupiešta strėlė, 
rodanti viena kryptimi. „Namai į šitą pusę“, — kažkas užrašė ranka. 

— Į nežinia kur, — burbtelėjo Beilė ir pakėlusi akis pamatė, 
kad vienas vyrų laiko ištiesęs tuščią dėžę. Dėkingai nusišypsojusi, ji 
paėmė dėžę ir sukrovė į ją tai, ką atnešė miestelio gyventojai. „Keis- 
ta, — pamanė ji, — kai atrodžiau kitaip, vyrai nesusiprasdavo pasiū- 
lyti man dėžes, kad galėčiau susikrauti savo daiktus: 

Beilė šypsodamasi nunešė dėžę į daržinę. Ji jautėsi alkana, 
norėjo pavalgyti ir pasvarstyti apie galimybę gyventi miestelyje, kur 
žmonės prie jos slenksčio palieka dovanas ir sveikinimus. Bet jai 
neteko pabūti vienai, nes išgirdo, kaip kažkas ėmė signalizuoti, ir su- 
prato esanti kviečiama. Vienoje rankoje laikydama viščiuko šlaunelę, 
kitoje — obuolį, ji nubėgo takeliu ir staiga sustojo nustebusi: ten sto- 
vėjo trys sunkvežimiai, o dar keturi ieškojo vietos, kur sustoti. Prie 
Beilės ėjo aštuoni Žmonės su važtaraščiais rankose. 

— Ar jūs, vyručiai, neprieštarausite? — paklausė vyras paštinin- 
ko uniforma. — Aš turiu greitai grįžti atgal. Ar jūs Beilė Džeims? — 
kreipėsi jis į Beilę ir pirmas ištiesė važtaraštį pasirašyti ir banderolę. 

Pasirašiusi ji atplėšė banderolę. Viduje buvo du vokai su atgali- 
niu Filipo adresu. „Dovana namui apšildyti, — buvo parašęs Filipas. 
— Ir nesijaudink. Jie gali sau tą leisti“ Matyt, Filipas išlaidas kažkaip 
priskaičiavo Atlantai ir Rėjui. Kitame voke gulėjo pluoštas naujų 
penkiasdešimties dolerių banknotų. „Žinau, kaip tu mėgsti dalyti 
arbatpinigius“, — juokavo Filipas. 

Šypsodamasi Beilė pakėlė akis ir dabar pamatė jau daugybę 
žmonių, nekantraujančių, kad ji pasirašytų jų popierius. 

— Kas pirmas? — paklausė ji ir, ištiesusi ranką, ėmė pasirašinėti 
važtaraščius nežiūrėdama. Ji jautė, kad Džimio siela dabar turbūt ne- 
patenkinta ja, bet ir toliau pasirašinėjo neskaitydama. 

— Gal parodytumėte, kur dujotiekio linija? — išgirdo ji klau- 
simą. 

— O kur yra telefono įvadas? — pasiteiravo kitas. 

— Kur elektros saugiklių dėžutė? — nekantravo trečias. 

— Nežinau, — atsakė Beilė visiems, žvelgdama į namą. — Aš 
dar nebuvau viduje. 

Jie visi nutilo, išgirdę tokį atsakymą. Čia jos namai, o ji nežino, 
kas juose kur yra? „Pamišusi poniutė“, — sakė jų žvilgsniai, kuriais jie 
persimetė tarpusavyje. 

— Aš čia jau dvidešimt minučių ir vis dar negaliu susidaryti 
vaizdo, kokia čia vieta, — tarė vienas vyras, besiartinantis prie jos. — 
Čia tikros džiunglės. Bijau, kad manęs neįtrauktų lakusis smėlis. Aš 
esu iš Spenserio gamtovaizdžio planavimo tarnybos. Mums liepta 
išravėti, nugenėti, iškasti, išpjauti... žodžiu, viską padaryti per vieną 
dieną. Ką tik nusiunčiau vieną kolegą atgal atvežti elektrinių pjūklų 
ir jo svainio kombainą. Ar turite mums specialių nurodymų? 

Beilė negalėjo duoti jokių nurodymų dėl sodo, kurio beveik ne- 
matė. Ji papurtė galvą, bet, kai jis buvo benueinąs, staiga prisiminusi 
šūktelėjo: 

— Nieko nedarykite šilkmedžiui! 

— Ar tai reiškia, kad negaliu nupjauti nieko, kas jam nereikalin- 
ga? — paklausė jis nė nešyptelėjęs. 

— Jį reikėtų patręšti, — atsakė ji tokiu pat dalykišku tonu. — Iš- 
laidas priskaičiuokite prie sąskaitos. 

— Viskas bus padaryta, — juokais atidavė jai pagarbą vyriškis 
ir nuėjo. Beilė nusekė paskui kitus žmones, ketindama pirmą kartą 
apžiūrėti Džimio jai paliktą namą iš vidaus. 

Užlipusi ant gulinčių durų, ji trumpam užsimerkė ir savo ange- 
lui sargui mintyse ištarė Žodį „žavingas“. Ji tikrai tikėjosi, kad vidus 
bus daug gražesnis už išorę. 

Bet žengusi vos keturis žingsnius suprato, kad tiek jos ange- 
las sargas, tiek krikštamotė fėja išėję atostogų. Ji stovėjo mažame, 
belangiame, troškiame, tamsiame kambaryje, kurio visos keturios 
sienos apmuštos pigia ir nežinia kokia šlykščia ruda medžiaga. Tai 
nebuvo nei mediena, nei plastmasė. Sienoje priešais buvo iškirstas 
siauras praėjimas, vedantis į didesnį kambarį, iškaltą dar tamsesne 
suskilinėjusia, įdubusia medžiaga. Tame kambaryje nebuvo lango, 
bet užtat iš jo vedė penkerios durys. 

Beilė atsargiai atidarė vienas duris ir pateko į ilgą siaurą kamba- 
rį, taip pat apmuštą tamsios spalvos plokštėmis. Pro vienoje sienoje 
gan aukštai buvusį langą aliuminio rėmais sruvo menka šviesa. Beilė 
vėl nuėjo į didįjį kambarį, peržengė per didelių garsiai ūžiančių dul- 

kių siurblių laidus ir, atidariusi kitas duris, pamatė dar vieną miega- 
mąjį su langais aukštai. 

Trečios durys vedė į vonios kambarį, išklotą rožinėmis plyte- 
lėmis su bjauriomis gėlytėmis. Beje, viskas patalpoje buvo raštuota. 
Ant lubų dideli gipsiniai sūkuriai, sienos virš gėlėtų plytelių iškli- 
juotos tapetais su gotišku lapo pavidalo ornamentu. Grindys irgi iš- 
klotos plytelėmis. „Kokiomis? — pagalvojo ji. — Panašiomis į odą?“ 
Viskas čia atrodė padaryta atmestinai, tikrai be dizainerio. 

Ji nenorėjo, kad kas nors pamatytų ją vonioje. Jos širdis to nepakeltų. 

Penktos durys iš didžiojo kambario vedė į mažą, ankštą virtuvę. 
Joje virš kriauklės buvo mažas langelis, kurio nepakako išsklaidyti 
tamsai. Virtuvinės spintelės buvo senos, pigios, nešvarios ir vos lai- 
kėsi ant sienų. 

— Nieko negaliu joms padaryti, — pasakė žmogus jai už nu- 
garos. Tai buvo vienas iš valytojų. — Pabandysiu jas nuvalyti, bet aš 
nesu stalius. 

— Padarykite, ką galite, — atsiliepė Beilė ir nuėjo į laivo vir- 
tuvės formos patalpos galą. Atidariusi galines duris, ji aiktelėjo, nes 
pamatė vienintelį visoje fermoje kambarį, kokį įsivaizdavo rasianti. 
Po aukštu langu, sudėtu iš mažų langelių senoviniuose mediniuose 
rėmeliuose, stovėjo akmeninė kriauklė, įmontuota į storą pusrąstį 
nuo naudojimo subraižytu paviršiumi. Pusrąstį laikė sunkios lenktos 
kojos, o po juo rikiavosi akmeniniai ir moliniai indai, paprastai nau- 
dojami marinuojant daržoves ir raugiant kopūstus. Baltai nudažytos 
lentynos abipus patalpos buvo užkrautos nešvariais, voratinklių ap- 
trauktais virtuvės rakandais. Ten stovėjo seni stiklainiai konserva- 
vimui, dideli emaliuoti puodai, piltuvėliai ir padėkliukai, statomi po 
lašančiais sūrmaišiais, gulėjo kelerios žnyplės ir krūvos pageltusių 
virtuvinių rankšluosčių, dabar tapusių vorų lizdais. Bet labiausiai 
Beilės širdį privertė suvirpėti sena sulamdyta metalinė dėžutė, ant 
kurios spausdintomis raidėmis buvo užrašyta: „Receptai“. 

— Norite, kad viską iš čia išmesčiau? — vėl paklausė tas pats 
vyras. — Visi kiti kambariai, išskyrus šitą, jau tušti. Galime visą šį 
šlamštą išvežti į sąvartyną. 

— Ne! — riktelėjo Beilė, bet tuoj nusiramino. — Ne, palikite. 
Viską sutvarkykite, bet nieko neišmeskite. Noriu pasilikti viską: kiek- 
vieną ąsotėlį, kiekvieną dangtelį. — Ji palietė seno apvalaus stiklinio 

ąsočio ąsą. — Viską, — pakartojo, žiūrėdama į vyriškį. — Išvalykite, 
bet viską palikite taip, kaip yra dabar. — Beilė impulsyviai stvėrė 
metalinę dėžutę. 

— Klausau, kapitone, — atsakė darbininkas šypsodamasis. Ir 
nes praėjimas buvo labai siauras. 

Už virtuvės buvo sandėliukas su sena avokadų žalumo indų 
plautuve ir džiovykle, o iš jo durys vedė į lauką. Beilė atsargiai atidarė 
duris, būdama beveik tikra, kad jos iškris iš vyrių. Joms sugirgždėjus, 
Beilė paleido durų rankeną ir užsimerkusi užsidengė galvą. Bet durys 
laikėsi, ir ji dirstelėjo į lauką. Kieme už namo zujo raumeningi vyrai 
ir moterys, ūžė mašinos. Didžiulė žalia į traktorių panaši mašina su 
kabinoje sėdinčiu vairuotoju iš pašaknių rėžė visą augaliją nuo namo 
iki... Beilė akimirką susimąstė, iki kur. Turbūt iki ten, kur baigėsi jos 
nuosavybė. Argi ji neperskaitė dokumentuose, kad jai priklauso de- 
šimt akrų žemės? Keli darbininkai pjaustė sausas senos obels šakas, 
o dar vienas buvo įsilipęs į seną klevą ir prisirišęs plačiu odiniu diržu 
pjaustė negyvas šakas viršūnėje. 

„Tik Filipui ir žinoti, kas geriausia“, — pamanė Beilė ir uždarė 
duris, kad negirdėtų iš lauko sklindančio triukšmo. Paskui grįžo į 
panašų triukšmą didžiajame kambaryje. Atidariusi paskutines šio 
kambario duris, Beilė išvydo nedidelį koridorių su keleriomis du- 
rimis už jo. Priešais ją buvo laiptai. Iš viršaus liejosi šviesa. Dešinėje 
ji rado didelį miegamąjį su vonios kambariu šalia. Ten buvo dušas, 
vonia ir sieninė spinta. Miegamajame įrengta neaukšta pakyla prie 
sienos ir mediniai langai, tokie patys, kokius ji matė kambaryje prie 
virtuvės. Čia, matyt, kadaise miegodavo namo šeimininkas, o dabar 
turės miegoti ji. 

Kambario dydis ir langai Beilei tiko, bet sienos, deja, buvo iš- 
kaltos bjauriomis tamsiomis lentelėmis. Vonios kambario plytelės ir 
įrengimas jai irgi pasirodė koktūs: tamsiai ruda vonia, baltas unita- 
zas ir dvi išdžiūvusio kraujo spalvos kriauklės. 

Nusipurčiusi ji grįžo į koridorių, kur rado duris dar į du mie- 
gamuosius ir trečią vonios kambarį. Ten buvo ir spintelių. Visi kam- 
bariai be išimties iškalti tamsiomis medžio imitacijos lentelėmis, 
o vonios kambariai, atrodė, demonstravo, kiek daug raštų galima 
sukišti į vieną patalpą. Trečio vonios kambario plytelės buvo žalio 
marmuro imitacijos, dar kitokios spalvos — „puošė“ vonią, o trečios 

— grindis. Sienos virš plytelių buvo išklijuotos tapetais su Žirnių 
spalvos marmuro imitacija. 

— Man tuoj pasidarys bloga, — sumurmėjo Beilė, darydama 
paskui save duris. 

Pažvelgusi aukštyn į laiptus, ji giliai įkvėpė. Gal ten yra daugiau 
kambarių? Kol kas suskaičiavo jų penkis. Gal buvęs savininkas turėjo 
daug vaikų? Jei čia iš tikrųjų augo Džimis, sprendžiant iš jo būdo, 
namuose galėdavo būti daug svečių. 

Lėtai, tikrindama kiekvieną laiptelį, ji ėmė kopti į viršų. Užlipu- 
si į palėpę, nusišypsojo. Žinoma, stoge žiojėjo dvi kumščio didumo 
skylės ir kažkas po jomis buvo pastatęs kibirus lietaus vandeniui, ta- 
čiau, nepaisant netvarkos, kambarys atrodė mielas. Na, bent jau vie- 
na jo pusė. Status stogas gaubė kambarį iš dviejų pusių, bet ten, kur 
buvo laiptai, stoge įtaisyti langai leido į vidų saulės šviesą. Jie buvo 
aukštai, bet ne tiek, kad ji negalėtų pasiekti. Padėjusi ant grindų dė- 
žutę su receptais, Beilė pasuko parūdijusią lango rankeną, ir langas 
atsidarė. Į kambarį plūstelėjo gaivus oras. Kai neliko nešvaraus stik- 
lo, į vidų įspindo daugiau saulės. Beilė apsižvalgė po erdvų kambarį. 
Per vidurį ėjo turėklas, aukščio ligi liemens. Dėl jo kambarys atrodė 
tarsi padalytas pusiau. Centre kažkas buvo išpjovęs skylę. Išpjauta 
turėklo dalis stovėjo atremta į galinę sieną. 

Sienos laiptų pusėje buvo nutinkuotos ir nudažytos baltai, o 
kitoje — iškaltos tokiomis pačiomis rudomis lentelėmis, kaip ir 
apačioje. 

— Dar vienas miegamasis? — ištarė ji balsu, žiūrėdama į di- 
delį tuščią kambarį. Beilė jau buvo bežengianti pro išpjovą turėkle, 
bet atsitraukė ir pažvelgė į grindis. Kažkodėl ji nepasitikėjo tomis 
grindimis. Šiapus turėklo grindys buvo išklotos iš pažiūros storomis 
lentomis, o kitapus — klijuotos faneros lapais, prikaltais vinutėmis. 
Atrodė gan saugiai, bet vis dėlto ji nesiryžo eiti toliau. 

Beilei neteko išbandyti, saugios tos grindys ar ne, nes lauke kaž- 
kas tris kartus pasignalizavo. Ji suprato, kad jos ir vėl prireikė. 

— Prieš šešias savaites tegirdėdavau: „Gal jums ko nors reikia, 
ponia Menvil?“, o dabar štai ko sulaukiau, — bambėjo ji, su receptų 
dėžute glėby bėgdama žemyn laiptais. — Gerai dar, kad nešvilpia, — 
pasakė garsiai, peršokusi tris elektros laidus, elektriko įrankių dėžę ir 
apibėgusi telefono meistrą, gulėjusį ant pilvo ir žiūrėjusį į šakutės liz- 
dą. Išėjusi pro lauko duris, Beilė perspėjo žmogų iš „Viking Cleaners“ 

komandos, kad nieko neleistų į palėpę — ji manė esant pavojinga ten 
vaikščioti. 

Prie vieno sunkvežimio stovėjo dvi moterys. Abi apie penkių 
pėdų ir trijų colių ūgio, maždaug trisdešimties metų, gražios. Beilei 
jos pasirodė tokios panašios, kad ji palaikė jas seserimis. Bet apsiren- 
gusios jos buvo skirtingai. Viena jų, juodaplaukė, vilkėjo medvilnine 
palaidine, mūvėjo džinsais, avėjo sportbačiais. Antroji, dažyta blon- 
dinė, vilkėjo megztą kostiumėlį, mūvėjo kojinėmis, avėjo aukštakul- 
niais, o ant rankų buvo prisimausčiusi tiek auksinių apyrankių, kad 
Beilė net pagalvojo, kaip ji tas rankas pakelia. 

— Laba diena, — tarė artindamasi prie jų Beilė. Ji ištiesė ranką 
pasisveikinti. — Aš Beilė Džeims. — Ji mintyse pagyrė save, kad pa- 
sakė tą pavardę neužsikirtusi. 

— Aš esu Dženisė Nesbit, — prisistatė moteris su kostiumėliu, 
spausdama Beilei ranką. 

— O taip, iš Prekybos rūmų, — prisiminė Beilė. 

— Taip. — Dženisė aiškiai atrodė patenkinta, kad Beilė įsiminė 
jos reklaminę brošiūrą. — Tiesiog gėda, kad daugiau niekas neatėjo 
tavęs sutikti, — pastarąjį sakinį ji pasakė garsiau. 

— Tik judvi, — nusišypsojo Beilė kitai moteriai. 

— Aš esu Petsė Longakr, — tarė kita moteris, spausdama Beilei 
ranką. — Maniau, kad čia pasirodys dar bent vienas asmuo. Gal net 
kas nors iš Prekybos rūmų. 

Beilė pažvelgė į Dženisę. 

— Maniau, kad tu iš Prekybos rūmų, — ištarė ji suglumusi. 

— Aš tikrai iš ten. Esu jų prezidentė, — garsiai atsakė Dženisė 
ir pažvelgė į namą. — Matau, kad tvarkaisi. Nežinojau, kad kažkas 
nusipirko šį namą. Kada pirkai? 

— Aš... — pradėjo Beilė, stengdamasi skubiai sugalvoti kokį 
melą. Ji visai nenorėjo sakyti tiesos. 

— Kada buvai atvykusi apžiūrėti namo prieš pirkimą? — pa- 
klausė Petsė. 

Greitosiomis nesumetusi, ką atsakyti, Beilė žvilgčiojo čia į vie- 
ną, čia į kitą moterį. Nors jos stovėjo viena šalia kitos, abi žiūrėjo į 
priešingas puses. 

— Aš šį namą paveldėjau, — lėtai atsakė Beilė. — Tai palikimas. 
Ar žinote, kam jis priklausė anksčiau? 

— O tu nežinai? — Dženisė primerkė akis. 

— Iš ko gavai palikimą? — paklausė Petsė. 

Beilė sunkiai atsiduso. Reikėjo jai iš anksto sugalvoti kokį įtiki- 
namą melą. 

— Iš vyro. Aš esu našlė. Nė nenutuokiau, kad jis turėjo šią fer- 
mą, kol nebuvo perskaitytas testamentas. 

— Dėl Dievo, — pasakė Dženisė. — Įsivaizduoju, ką reiškia ne- 
žinoti apie savo vyro finansinius reikalus. 

Beilė instinktyviai prasižiojo, norėdama apginti save, bet tuoj 
užsičiaupė. Džimio „finansus“ tvarkė net trys teisinės firmos. Užuot 
ką pasakiusi, ji tik nusišypsojo. 

— Pasiūlyčiau jums ko nors išgerti, bet... — ji bejėgiškai mos- 
telėjo ranka į namą. — Kaip matote, šiandien čia daug darbo. Kol kas 
visi mano baldai sukrauti daržinėje. 

— Na ir puiku, — tarstelėjo Dženisė ir pro Beilę žvaliai patrau- 
kė daržinės link. Regis, ji žinojo, kur stovėjo daržinė. Tai, kad ji vil- 
kėjo megztu kostiumėliu, mūvėjo kojinėmis, o piktžolės dar nebuvo 
nušienautos, jos nė kiek nejaudino. 

— Aš... e... — numykė Beilė ir žingtelėjo paskui ją, bet ne- 
trukus sustojo ir atsigręžė į kitą moterį. Petsė tebestovėjo prie šilt- 
namio. — Prašau eiti su mumis, — tarė Beilė. — Atrodo, kad mes 
einame į daržinę. Nors neturiu kada ilgai sėdiniuoti, bet... 

— Mes? — pertraukė ją Petsė. — Maniau, kad tu našlė. Kas dar 
gyvena su tavimi? Vaikai? 

Beilė pažvelgė į moterį nesuprasdama. Gal ji neprigirdi? 

— Ne, — atsakė ji. — Turėjau omeny save ir Dženisę. Juk aš 
teisingai įsiminiau jos vardą? Dženisė Nesbit. 

— Nepažįstu tokios, — pasakė Petsė ir nuėjo takeliu. Netrukus 
ji atsisuko: — Ar tu neini? 

— Einu, — atsiliepė Beilė ir nusekė jai pavymui. Ji jautėsi tarsi 
patekusi į trečią spektaklio veiksmą. Kas gi vyko tarp tų dviejų mo- 
terų? 

Kai Beilė atėjo į daržinę, abi moteris jau rado ten. Dženisė jau 
buvo spėjusi atidaryti dėžę su užrašu „Virtuvė. 

— Atsiprašau, — tvirtai pasakė Beilė, uždarydama dėžutę Dže- 
nisei prieš nosį. — Kaip matote, aš dar nespėjau persikraustyti. Gal 
būtų geriau, jei judvi... 

— Čia niekas negyveno nuo 1968-ųjų, — pertraukė ją Petsė. 

Beilė pagalvojo, kad Džimiui tada buvo devyneri. Dar toli iki 
šešiolikos, nuo kada buvo pradėta rašyti jo biografija. 

— Kas čia gyveno? 

Moterys sužiuro į ją. Jų tylūs žvilgsniai bylojo: „Negi tu ne- 
žinai?“ 

„Nebus taip paprasta“, — pamanė Beilė. 

— Mano vyras buvo... daug vyresnis už mane ir nepasakojo 
apie savo praeitį. Aš apie jo vaikystę žinau labai mažai. Norėčiau 
žinoti viską, ką jūs galite pasakyti apie šią vietą. 

— Jūs? — pakartojo Petsė. — Tu mane glumini. — Ji primerkė 
akis. — Jei ketini gyventi Kalberne, turi pripažinti, kad šiuo metu 
daržinėje daugiau nėra nieko, tik tu ir aš. 

Beilė sumirksėjo. 

— Suprantu. — Ji kreipėsi į Dženisę: — Ar ir mudvi čia vienos? 

— Žinoma, — patvirtino Dženisė, — aišku, išskyrus peles. Ar 
dar ką, ko gali būti daržinėje. Užtikrinu, kad nieko apie tai neišma- 
nau. Aš siekiu kur kas aukštesnių dalykų nei ūkininkavimas šiame 
miestelyje. 

Išgirdusi tai, Petsė paniekinamai prunkštelėjo. Beilė pamatė, 
kaip paraudo Dženisės kaklas, o rankos su gausybe apyrankių su- 
signiaužė į kumščius. Atrodė, kad ši tema Dženisei buvo itin skaudi. 

— Aširgi nieko neišmanau apie ūkininkavimą, — ramiai atsakė 
Beilė. 

— Tai ko tada kraustaisi į Kalberną? — paklausė Petsė. 

Tai, kad Petsė įžeidė Dženisės jausmus, Beilei nelabai patiko. 

— O tu būtum pardavusi fermą už milijoną ir išmovusi į Pietų 
Prancūziją? — atrėžė ji. 

Dabar atėjo Dženisės eilė juoktis. 

Petsė pažvelgė į Beilę susimąsčiusi. 

— O tu turi liežuvį, — tarstelėjo ji. 

— Ir tavo neblogas, — pasakė Beilė, — bet perspėju tave, kad 
negaliu pakęsti kvailo pasipūtimo. 

— Aišku, — Petsė nusišypsojo Beilei. 

— Tai kaip ketini gyventi, jei galiu paklausti? — mandagiai pasi- 
teiravo Dženisė. — O gal vyras paliko nemažai pinigėlių? 

Beilė negalėjo patikėti, kad ji ką tik susipažino su tomis dviem 
moterimis. Nejau visi Virdžinijoje po dešimties minučių pažinties 
pradeda klausinėti asmeniškų dalykų? 

— Tiesą sakant, dar nežinau, ką darysiu. Vyras paliko man šią 
fermą ir truputį pinigų, bet jų nepakaks visam likusiam gyvenimui. 
Manau, reikės susirasti darbą. Gal galėtumėte ką nors patarti? 

Dženisė nužvelgė Beilę nuo galvos iki kojų. 

— Tu nepanaši į darbininkę. Ką veikei iki vedybų? 

— Buvau paauglė, — pašmaikštavo Beilė. 

— Turiu tokius du, — tarė Petsė. — Berniukus. Jie dirba pas 
savo dėdę. Apie dailidystę turbūt nieko nenutuoki? 

— Deja, — atsiduso Beilė. — Namas griūva. Stoge žioji skylės 
ir palėpės grindys neatrodo saugios vaikščioti. Dar norėčiau išgriauti 
kelias sienas ir pertvarkyti miegamuosius į ką nors kita, o tai dabar 
panašu į pensioną. 

Dženisė stovėjo nesikišdama į pokalbį, bet dabar jos akys su- 
blizgo. 

— Tau reikia vėl ištekėti, — prabilo ji. 

Beilė nusijuokė: 

— Aš taip nemanau. Krausčiausi iš galvos dėl savo vyro ir ne- 
tikiu, kad galėčiau... 

— Žinoma, Kalberne ne kažin kiek tinkamų viengungių, — 
Dženisė ėmė kalbėti garsiau, nesiklausydama Beilės. 

— Aš nenoriu vėl tekėti, — pareiškė Beilė. Tiesą sakant, ji nieka- 
da nebuvo pagalvojusi apie tokią galimybę ir dabar jai nepatiko, kad 
pokalbis su tomis svetimomis moterimis pakrypo tokia linkme. — 
Gal eikime į namą. Parodysiu jums, kokie ten vonios kambariai. 

Ji tikėjosi, kad pamačiusios tuos kambarius, jos pamirš mintis 
apie piršlybas. 

Beilė patraukė prie daržinės durų, bet abi moterys net nepa- 
sijudino. Dženisė žiūrėjo į ją, o Petsė — į lubas, lyg stengtųsi kažką 
prisiminti. 

— Šį kartą tau reikėtų jaunesnio vyro. Tokio, iš kurio būtų nau- 
dos šiai fermai, — pasakė Dženisė. — Galėčiau tau padėti. 

— Aš nenoriu... — pradėjo Beilė. 

— Žinai ką? — įsiterpė Petsė. — Man ką tik kilo nuostabi idėja: 
tu turi vėl ištekėti. 

— Tą patį ką tik pasakė Dženisė! — susierzino Beilė. — Negi tu 
negirdėjai? Ji stovi tik per tris pėdas nuo tavęs. 

Petsė nė nemirktelėjo. 

— Tau reikia vėl ištekėti. Ir dar daugiau: tu turi ištekėti už mano 
svainio Metju. 

Beilė kreivai šyptelėjo. Vienas dalykas kišti nosį į jos asmeninį 
gyvenimą, bet šitos piršlybos... Jas reikėjo sustabdyti, kol dar nenu- 
ėjo per toli. 

— Tu labai maloni, Petse, — tvirtai tarė ji. — Aš neabejoju, kad 
tavo svainis yra puikus vyras, bet nemanau, kad... 

Tačiau Petsė nekreipė dėmesio į Beilės žodžius ir kalbėjo toliau: 

— Jis šaunus vyras, bet buvo vedęs tikrą pempę. Vos Metju 
uždirbo kiek pinigų, ji pabėgo su kitu. Niekaip nesuprantu, kodėl ji 
paliko tokį puikų žmogų, koks yra mano vyro brolis, bet ji tikrai pra- 
laimėjo. Dabar Metju jau pusę metų nuomojasi kambarį pas mane. 
Klausyk, galėčiau jam paskambinti ir pasakyti, kad šį vakarą pakvies- 
tų tave pietų, — Petsė pakėlė marškinių skverną ir iš dėklo prie diržo 
išsiėmė mobilųjį telefoną. 

— Ne! — suriko Beilė, ir abi moterys sužiuro į ją. — Noriu pa- 
sakyti, — jau ramiau kalbėjo ji, — kad aš dar visai neseniai tapau 
našle ir man reikia šiek tiek laiko. Kol kas dar nenoriu su niekuo su- 
sieti savo gyvenimo. Na... aš negaliu įsivaizduoti savęs su kitu vyru. 
Turbūt suprantate, apie ką kalbu. 

Valandėlę abi moterys mirksėjo tylėdamos. 

— Gerai, — pagaliau prabilo Petsė. — O ką pasakytum apie 
pietus kitą ketvirtadienį? 

Beilė įkvėpė, sulaikė kvapą ir suskaičiavo iki dešimt. Ji neketino 
leistis manipuliuojama dviejų moterų, apsimetančių, kad viena kitos 
nemato ir negirdi. 

— Kai sakiau, kad man reikia laiko, turėjau omeny... 


— Kad šiai fermai reikia statybų rangovo, — garsiai pasakė 
Dženisė ir vėl privertė Beilę susierzinti. 
„Ką gi, — pamanė Beilė, — aš savo požiūrį išsakiau, galima 


keisti pokalbio temą“ 

— Aš turiu visų galų meistro vizitinę kortelę. 

— Valterio Kvinsio? — prunkštelėjo Dženisė. — Jis tik ištrauks 
iš tavęs pinigus ir nenuveiks nieko doro. Tai pats didžiausias tinginys 
per dvi apygardas. Ne, tau reikia tikro statybininko. Tokio, kuris tik- 
rai žinotų, ką dirba. 

Petsė nieko nesakė, tik dairėsi po daržinę. Beilė tikėjosi neįžei- 
dusi jos, kai šiurkščiai atmetė pasiūlymą dėl jos svainio, bet norėjo, 
kad viskas būtų aišku iš pat pradžių. 

Pagaliau Petsė kreipėsi į Beilę: 

— Ar aš tau minėjau, kad mano svainis yra statybų rangovas? 

Beilė svyravo. Ji nenorėjo skatinti moters vilčių apvesdinti savo 
pirmą kartą nesėkmingai vedusį svainį, bet, kita vertus, jai nedavė 
ramybės virtuvinės spintelės, vos besilaikančios ant sienų. 


=> An iddžs 47 


— Tavo svainis — statybų rangovas? — išgirdo ji klausiant save 
pačią. 

— Daugmaž. Jis yra architektas, bet išmano ir apie statybas. 

— Ar tikrai? — Beilė mintyse jau regėjo, kaip pro langus skren- 
da žalios vonios kambario plytelės, kaip plėšiamos nuo sienų rudos 
lentelės. 

— Jis statė dangoraižius Dalase. 

— Arjis ima brangiai? Aš neturiu daug pinigų. 

— Na, žinoma, brangute, tai akivaizdu, — pasakė Petsė reikš- 
mingai, ir Beilė net sumirkčiojo. — Visi miestelyje kalba, kad už 
viską čia moka kažkoks Filipas. 

Kai Petsė nutilo, Beilė suprato, kad abi moterys laukė iš jos pa- 
aiškinimo, kas tas Filipas. Aiškinti ji nenorėjo. Tai ne jų reikalas. 

— Tai mano vyro advokatas, — pagaliau ištarė ji ir atsiduso. 

— Jei likai be pinigų, pataikei atvykti į tinkamą vietą, — tęsė 
Petsė. — Kalberne nėra nieko prabangaus, nes niekas negali leisti 
sau išlaidauti. Išskyrus kai kuriuos žmones, — pridūrė ji ir pažvelgė 
tiesiai į Dženisę. 

— Kai kurie žmonės... — pradėjo Dženisė, nežiūrėdama į Pet- 
sę, bet galų gale pripažinusi jos egzistavimą. 

„Kas dabar bus? — pagalvojo Beilė. — Jos susipeš?“ — Ji pakėlė 
akis į dangų: „Kur tu mane įstūmei, Džeimsai Menvili? — mintyse 
paklausė ji. 

— Gerai, — pasakė Beilė garsiai. — Tekėsiu už tavo svainio, jei jis 
suremontuos šį namą. Ar jis nori tik sekso? Ar ir sekso, ir vedybų? 

Abi moterys atsigręžė į ją taip vienodai išsižiojusios, kad Beilė 
daugiau nebeabejojo, ar jos giminaitės. 

Petsė atsitokėjo pirmoji. 

— Seksas pakeltų jam nuotaiką, — pasakė ji nė nešyptelėju- 
si. — Bet jei užmegsi intymius santykius su vyru čia, Kalberne, gali 
sugadinti juos visoms kitoms. Mano patarimas toks: pasiūlyk jam 
mokėti pusę to, kiek jis užsiprašys, ir susilaikyk nuo sekso. — Ji su- 
rinko numerį mobiliuoju telefonu. — Iš patirties žinau, kad užuo- 
mina yra geriau už tikrą dalyką. Kai prašysi jo išvalyti užsiteršusią 
sistemą, mūvėk trumpais šortais. 

Beilė nusišypsojo abiem moterims. „Mes galėtume sutarti“, 
— pamanėji. Kai Petsė pasakė į telefoną: „Metai, aš radau tau darbą“, 
Beilės veidą nušvietė dar platesnė šypsena. 

ai Beilė pabudo kitą rytą, ją apėmė baimė, nes šį kartą pri- 
siminė, kur esanti. Lova iš daržinės buvo pernešta į miegamąjį, ir 
dabar Beilę supo tamsios lentelės. Ji jautėsi taip, tarsi kambarys tuoj 
prislėgs ją. Pro langus be užuolaidų sklido šviesa ir nuo to kambarys 
atrodė dar bjauresnis. 

Praeitą vakarą ji jautėsi tokia pavargusi, kad krito į lovą vos 
įstengusi apsivilkti naktiniais. Bet miegojo prastai. Sapnuose nedavė 
ramybės prisiminimai apie Džimį. Per šešiolika bendro gyvenimo 
metų jie niekada nebuvo išsiskyrę ilgam. Kur nors vykdamas, Dži- 
mis veždavosi ir ją. 

— Ei, strazdaniuke, ar norėtum pamatyti vėžlius tose salo- 
se? — kartą paklausė jis. 

Jai prireikė akimirkos suprasti, ką jis turėjo galvoje. 

— Galapagų salose, — tarė ji, ir Džimis nusišypsojo. Kai jiedu 
susipažino, Beilė buvo ką tik baigusi vidurinę mokyklą, bet vėliau 
ji daug skaitė ir jis buvo patenkintas jos žiniomis. — Žinoma, no- 
rėčiau. Kada išvykstame? Už pusvalandžio? Reikės taip ilgai lauk- 
ti? — pasakė ji, ir jie abu nusijuokė. 

Beilė nusišluostė staiga akis užplūdusias ašaras. Džimio nebuvo 
su ja. Ir jis niekada nebesugrįš... 

Beilė lėtai išlipo iš lovos ir nuėjo į skirtinga apdaila išdarkytą 
vonios kambarį. Pažvelgusi į savo naują veidą veidrodyje, ji krūptelė- 
jo. Trisdešimt dvejus metus ji nugyveno su didele kumpa nosimi. Ir 
visą laiką buvo apkūni. Pamatyti kažką kita buvo neįprasta. 

— Ką aš dabar darysiu? — paklausė ji savęs garsiai, eidama į 
dušą. Vakar ji pasiteiravo tų dviejų moterų, gal jos žino, kur gauti 
kokį darbą, bet Beilė žinojo melavusi tiek sau, tiek joms. Ką ji moka, 

kad galėtų tikėtis gauti darbą? Ji niekada nesimokė spausdinti ir buvo 
turbūt vienintelis žmogus visoje Amerikoje, nemokantis naudotis 
kompiuteriu. 

— Kam švaistyti laiką? — kažkada paklausė Džimis. — Galiu 
pasamdyti žmonių, dirbančių kompiuteriais. 

Ji neturėjo jokios patirties, išskyrus tai, kad buvo žmona. Beilė 
užsuko vandenį duše ir lėtai nusišluostė naujais, šiugždančiais, dar 
niekada neskalbtais rankšluosčiais. Paskui apsivilko apatiniais iš tų 
su Kerola užsakytų drabužių. Jai šovė mintis, kad galėtų paskambinti 
Filipui, bet pasistengė nuvyti ją šalin. Ji bijojo, kad jei dabar paskam- 
bins Filipui, tai kitas jos žingsnis bus vykti pas Atlantą ir Rėjų prašyti 
pinigų. 

Giliai įkvėpusi, Beilė atidarė miegamojo duris ir paėjo keletą 
žingsnių koridoriumi iki svetainės. Vakar vakare Filipas atsiuntė dar 
vieną sunkvežimį darbininkų, kad jie išpakuotų daržinėje gulėjusius 
baldus, surinktų juos ir pastatytų ten, kur norėjo Beilė. Dabar ji sten- 
gėsi žiūrėti ne į tamsias belanges sienas, bet į baldus. Ji išsirinko bal- 
dus labai skubotai ir po savaitės jau neprisiminė, kokius, bet dabar 
buvo jais patenkinta. 

Svetainėje stovėjo dvi sofos, išmargintos raudonais bijūnais, 
auksinėmis vynuogėmis bei žaliais lapais, ir dvi iš pažiūros patogios 
tamsaus aukso spalvos kėdės, tarp jų — didelis kavos stalas. Tolėliau 
ant rytietiško raudono kilimo stovėjo pietų stalas, apsuptas aštuonių 
tamsiai mėlynų medinių krėslų. Prie sienos buvo dėžė su juodos ir 
raudonos spalvų languotomis užuolaidomis. Krovėjai nežinojo, kaip 
pakabinti užuolaidas, be to, visoms nepakako langų. 

Tačiau kambarys neatrodė jaukus, nors baldai ir buvo gražūs. 
Kaip žmonės galėjo gyventi tokiame tamsiame kambaryje? 

Beilė pasuko į virtuvę. Vakar vyrai puikiai padirbėjo. Jie stengėsi 
padaryti viską, kad virtuve būtų galima naudotis, bet to neužteko. 
Vienas iš elektrikų ir šaltkalvis nukabino nuo sienų spinteles ir pasa- 
kė, kad palikti jas ten yra pavojinga. Kai krovėjai įvežė ant ratukų di- 
džiulę viryklę — keturiasdešimt aštuonių colių pločio „Thermador“, 
jos nebuvo kur statyti. Problemą išsprendė sodininkas, elektriniu 
pjūklu išpjovęs ertmę pastatomose spintelėse. Elektrikas viryklę pri- 
jungė. Prireikė pjūklo ir tada, kai reikėjo pastatyti didžiulį šaldytuvą 
dvigubomis durelėmis už trijų pėdų nuo viryklės. Vyrai įtaisė ir di- 
delę porceliano kriauklę kitoje virtuvės pusėje. 

— Panašią išmetėme, kai pertvarkėme mano senelės virtu- 
vę, — pasakė vienas darbininkas, kai jie montavo kriauklę į vietą. 
Šalia jos vandentiekio darbuotojas pastatė ir prijungė „Miele“ inda- 
plovę. 

Dabar, dairydamasi po virtuvę, Beilė dūsavo. Baisi netvarka. 
Iš pastatomų spintelių liko tik nuolaužos šiurkščiais, atpleišėjusiais 
kraštais, o ten, kur spintelės kabėjo, matėsi koks pustuzinis spalvų, 
kuriomis buvo dažyta siena. Virtuviniai rakandai, pirkti jos ir vėliau 
užsakyti su Kerola, gulėjo sukrauti gretimoje patalpoje, nes virtuvėje 
nebuvo vietos net šaukštui padėti. 

Atidariusi šaldytuvą, Beilė pamatė, kad iš to, ką jai vakar sunešė 
miestelio gyventojai, beliko vištos kaulai ir vienas sparniukas. Vienas 
po kito darbininkai padėjo jai „sutvarkyti“ ir maistą. 

Sandėliuke radusi nemažą keraminį puodelį, Beilė prisileido į jį 
vandens iš čiaupo, pasiėmė vištos sparniuką ir išėjo į lauką. 

Kai vakar Petsė Longakr paskambino savo svainiui, moterys 
išvyko. Beilė iš nuostabos pakraipė galvą, kai jos abi įsėdo į vieną 
automobilį — senesnio modelio mersedesą — ir nuvažiavo. 

— Įdomu, ar jos kalbasi, kai lieka vienos? — garsiai ištarė ji, ei- 
dama į namą. Likusią dienos dalį Beilė buvo taip užsiėmusi, kad net 
neturėjo laiko pažvelgti pro langą, ką veikė žmonės lauke. 

Atidariusi galines duris ir pažvelgusi į sodą, Beilė apstulbo. Dar 
užvakar čia, regis, kerojo tik piktžolės. Jai kažkaip pavyko nueiti iki 
didžiulio šilkmedžio, bet toliau nematė nieko. 

Dabar priešais ją plytėjo sodas. Tikras sodas! Tai nebuvo ame- 
rikietiškas išradimas — veja, juosiama kelių krūmų ir „pagrindinių 
augalų“. Ne, tai buvo kai kas, kuo didžiuotųsi net Džasperas, senas 

Beilė visada svajojo turėti tol sodą. Čia nebuvo nei ilgų, S aš 
matnių alėjų, nei pievos tokio didumo, kad ant jos galėtų nusileisti 
sraigtasparnis. Ne, nieko panašaus. Tik medžiai ir gėlės. „Ir paslap- 
tingumas“, — pamanė Beilė. Medžiai buvo susodinti taip, kad nesi- 
matė, kas yra priekyje. 

Padėjusi ant Žemės tuščią puodelį i ir vištos kaulą, ji žengė į ak- 
meninę terasą, o iš jos akmenų takeliu patraukė prie medžių. Ten 
augo šilkmedis, didžiulis, karališkai didingas. Dabar, kai po juo nebe- 
liko šiukšlių ir piktžolių, jis pasirodė visu savo grožiu. Nusišypsojusi 
ir senam nuostabiam medžiui palinkėjusi labo ryto, Beilė nuėjo taku, 
norėdama išsiaiškinti, kur jis vedė. 

Dešinėje plytėjo tvora neaptvertas plotas. Ne toks didelis, kad 
reikėtų galingos technikos. Juoda derlinga dirva laukė sėklos. Metai 
pūdymo atnaujino ją. Čia, matyt, būta daržo. 

Už daržo driekėsi sodas. Seniau medžiai būdavo genimi pagal 
centro metodą. Tai reiškė, kad jie augo ne itin aukšti, bet derėjo gau- 
siai. Apatinės šakos buvo vos per porą pėdų nuo žemės. Net vaikas 
galėjo lengvai pasiekti ir pasiskinti vaisių. 

Už sodo takas staigiai suko į kairę. Apėjusi visžalių augalų 
plotelį, Beilė aiktelėjo. Priešais ją raibuliavo nedidelio tvenkinio 
vanduo. Upelis, tekąs nuo kalvos, turėjo peršokti per akmenis, taip 
rūpestingai išdėstytus, tarsi pati gamta būtų juos čia palikusi, ir išsi- 
lieti kriokliu. Beilė lėtai žingsniavo takeliu, su nuostaba žvelgdama į 
nendrėmis apaugusį tvenkinį. Paskui ji patraukė prieš srovę. 

Mažos kalvelės viršūnėje per upelį buvo padaryta akmenų 
brasta. Perėjusi ją, po kerotu riešutmedžiu Beilė aptiko seną metalinį 
suolą, pastatytą ant betono plytelių, tarp kurių augo čiobreliai. 

Beilė neprisėdo ant suolo, o ėjo toliau, norėdama pamatyti dau- 
giau. Ji rado dar vieną tvenkinį, apjuostą akmenų. Vakar darbininkai 
išvalė tvenkinius. Dabar pažvelgusi į šį tvenkinį, ji pamatė varikliuką 
po vandeniu, sukeliantį vandens sūkurius. 

Už tvenkinio takas vėl suko į kairę. Taip pat kairėje, kalvelės 
apačioje, tarp medžių matėsi namas, o dešinėje — daržinė. O čia, 
viršuje, plytėjo pievutė, tinkamo dydžio žaisti kroketą. „Arba vai- 
kams žaisti futbolą“, — pamanė Beilė ir tuoj nuvijo tą mintį. Pievutės 
gale augo krūmai ir stovėjo vijoklių apraizgyta tvora. Jei ne metali- 
niai stulpai, įmūryti į betoną, ji jau seniai būtų sugriuvusi. Priėjusi 
prie krūmų, Beilė šyptelėjo: ten buvo agrastai ir serbentai. O vijokliai 
pasirodė esą gervuogės. Už pievutės, priešais daržinę, ji išvydo platų 
taką. Darbininkai vakar čia, matyt, gerai padirbėjo. Piktžolės buvo 
išrautos. Šalia tako augo daugybė eilių aviečių. 

Avietyno gale takas išsišakojo. Viena jo atšaka vingiavo pro me- 
džius prie galinės namo pusės, bet kur vedė antra — neaišku, nes ji 
dingo tarp tankių medžių. Beilė nuėjo šia atšaka. Įžengusi į tankmę, 
ji sustingo nuo tylos ir vėsios prieblandos. Jai atrodė, kad atsidūrė 
vietoje, kur Žmogus dar nebuvo įkėlęs kojos. Beilė nusišypsojo iš 
savo fantazijų. Po kojomis driekėsi žmogaus rankų nutiestas takas, o 
už dviejų storų medžių kamienų slėpėsi akmeninis suolelis. 

Paskui takas staigiai suko į dešinę. Beilė sustojo, išvydusi pro- 

skyną su didele laužaviete. Akmenimis grįstoje trijų pėdų skersmens 
duobėje dar buvo likę nuodėgulių. Suolelių prie laužavietės nebuvo, 
bet jų ir nereikėjo, kai žolė tokia minkšta. Virš galvos glaudėsi me- 
džių šakos, bet ji galėjo matyti saulę, vadinasi, dūmams buvo kur 
išeiti. Beilei čia pasirodė labai jauku. Regis, ji girdėjo tyliai šneku- 
čiuojantis žmones, užuodė dūmų kvapą, netgi jautė nuo laužo sklin- 
dančią šilumą. 

Šypsodamasi Beilė nusileido takeliu ir pateko į saulės šviesą. Ji 
pasuko daržinės link ir netrukus grįžo prie namo. Ją iš karto aplei- 
do gera nuotaika. Kaip tokia graži aplinka galėjo supti šitokį bjaurų 
namą? Jai atrodė, kad vienas asmuo buvo atsakingas už namą, o kitas 
— už aplinką. 

— Tikiuosi, kad jie nebuvo susituokę, — garsiai ištarė Beilė, 
darydama lauko duris. „Tokios dvi priešingybės niekada nebūtų su- 
tarusios, — pamanė ji. 

Atsidūrusi viduje, ji tenorėjo vieno: vėl išeiti į lauką. Bet jai 
reikėjo apmąstyti, kaip gyventi toliau. Nuo tos minties ji garsiai su- 
sijuokė. 

— Mąstau kaip muilo operoje, — sumurmėjo ji ir nuėjo į mie- 
gamąjį pasiimti krepšio. Pirmiausia — svarbiausi darbai. Reikėjo nu- 
sipirkti maisto, o tada pagalvoti, ką daryti toliau. Džimis mėgdavo 
sakyti: „Žinau, kad Lilė turi kažkokių rūpesčių, nes ji pirmiausia lekia 
į virtuvę: 

Beilė atsisėdo už automobilio, kurį jai nupirko Filipas, vairo 
ir giliai įkvėpė. Ne kažin kiek per savo gyvenimą jai teko važinėti 
pačiai. Už tai, kad mokėjo vairuoti automobilį, ji galėjo dėkoti tik 
savo atkaklumui. Džimis paprastai neprieštaraudavo jos norams, 
bet tą kartą jis pasipriešino. Beilė pamanė, kad jis bijo, jog išmokusi 
vairuoti ji dažnai paliks jį vieną. Praėjo savaitė, bet jis nenusileido. 
Ji supyko. Žinojo, kad pyktis Džimio nepaveiks, bet taip pat supra- 
to nenorinti, jog tarp jų būtų kokių nesusipratimų. Ji pažvelgė jam 
tiesiai į akis ir pasakė: 

— Aš nesikalbėsiu su tavimi, kol neleisi man mokytis vairuo- 
ti. Aš esu suaugusi moteris, Džeimsai Menvili. Gana laikyti mane 
vaiku. 

Tada pirmą kartą ji išvydo Džimį pykstantį ant jos ir jau norėjo 
nusileisti. Bet nenusileido. 

Džimis ištvėrė jos šaltumą tris dienas, o paskui pasamdė kaž- 

kokį labai neišvaizdų vyrą mokyti ją vairuoti. Tą dieną, kai ji gavo 
vairuotojo pažymėjimą, Džimis įteikė jai gražaus geltono BMW rak- 
telius. Tai, kad ji važiavo viena tik kokius penkis ar šešis kartus, nieko 
nereiškė. Svarbiausia, kad ji pasiekė tai, ko norėjo. 

Bet visa tai buvo seniai. O dabar Beilė galvojo, ar dar mokės 
vairuoti. Lėtai, atsargiai ji įsuko į purviną kelią. Abipus jo augo me- 
džiai, nebuvo namų. Maždaug po ketvirčio mylios ji pasiekė plentą. 
Ji žinojo, kad kairėje yra kelias, kuriuo čia atvažiavo su Filipu. Taigi 
Kalbernas turėjo būti dešinėje. 

Minutėlę pasvyravusi, Beilė pasuko į kairę. Ji dar nesijautė ga- 
linti pasirodyti miestelyje. Jei jo gyventojai tokie pat kaip Dženisė ir 
Petsė, tai Beilę turėjo užgriūti šimtai asmeninių klausimų, o tam ji 
nebuvo pasiruošusi. Pirmiausia reikėjo įmesti į skrandį maisto ir tik 
tada pagalvoti, ką daryti toliau. 

Po trijų valandų Beilė įsuko į keliuką savo seno namo link. Ga- 
linė automobilio sėdynė iki lubų buvo užkrauta polietileno maišais 
su maisto produktais, ant grindų po ja stovėjo pintinės su ką tik nu- 
skintomis braškėmis, kurių ji nusipirko pakelės kioske. Ant priekinės 
sėdynės stovėjo dėžė, pilna cukraus pakelių ir acto butelių. 

Beilė šypsojosi. Ji jau žinojo, ką darys toliau. 

leiju Longakras sustabdė savo pikapą po medžiu ir pažvelgė 
į laikrodį prietaisų skydelyje. Šešios trisdešimt. Jis atidėliojo tai, kiek 
galėjo. Vakar Petsė nesustodama kalė jam į galvą, kad jis turėtų susi- 
pažinti su „ta našle“ 

— Ji graži. Ji puiki. Ji jauna. Ko dar tau norėti? — kalbėjo Petsė, 
dėdama jam į lėkštę savo „mėsos siurprizo“. Siurprizas jau vien tai, 
kad mėsą buvo galima valgyti. 

— Ar buvai ten su Dženise? — paklausė žmonos Rikas, doro- 
damas maltinį, bulvių košę „iš pakelio“ ir žaliuosius žirnelius, virtus 
tol, kol neteko spalvos. 

— Aš nuvažiavau ten viena, — atsakė Petsė, ištiesusi nugarą, ir 
kietai suspaudė lūpas, kurios virto plonyte linija. Jos šeima puikiai 
žinojo šią jos veido išraišką. 

— One, — ištarė vienas stambus, aukštas aštuoniolikmetis jos 
sūnus — vienas iš dvynių. — Gali kilti mūšis. 

— Statau penkiasdešimt už mamą, — pasakė Džonas. 

— Dvidešimt penkis už tėtį, — tarė Džo. 

— Jei nenorite deserto, galite statyti, — perspėjo juos Petsė 
ir atsigręžė į savo svainį, dėdamasi nematanti, kaip sūnūs susirodė 
gestais. 

— Petse, — pasakė Rikas, — ką ta moteris pamanys apie kal- 
berniečius, jei judvi su Dženise kartu nuvažiavote, o paskui net nesi- 
kalbėjote viena su kita? 

— Nesuprantu, ką čia šneki, — tarė Petsė, tebežiūrėdama į 
Metą, šakute knebinėjantį maltinį. — Dabar kalbame ne apie mane, 
o apie tai, kad poniai Džeims reikia statybų rangovo, ir tu, Metai, čia 
labai tiktum. Aš jai pasakiau, kad tu imsies darbo. 

Metju nepakėlė akių. Jis žinojo, kad jo gyvenimas buvo brolie- 
nės rankose. Jis gyveno jos namuose ir priklausė nuo jos malonės. Ir 
suprato, kad svarbiausia čia ne piršlybos, 0 noras išgrūsti jį iš savo 
namų. 

— Metju, aš kalbuosi su tavimi, — prabilo Petsė tokiu tonu, 
kokiu kalbėdavo su savo trimis vyrais. — Ar padarysi tai dėl manęs, 
ar ne? 

— Kątujai pasakei apie mane? — burbtelėjo jis apsimesdamas, 
kad jo burna pilna maisto. 

— Patariau neužmegzti su tavimi seksualinių santykių, — atkirto 
ji, ir visi keturi vyrai sužiuro į ją. — Tai nuvyksi pas ją ar ne? — kaman- 
tinėjo ji toliau Metą patenkinta, kad jai pavyko atkreipti jų dėmesį. 


— Jei tokia sąlyga... — pradėjo Džo, bet rūstus motinos žvilgs- 
nis jį užčiaupė. 
— Taip, bet tik ne šiandien. Šį vakarą turiu... — Metju negalėjo 


sugalvoti pasiteisinimo. 

— Stebėti rungtynes, — atėjo jam į pagalbą Džo. Abiem vaiki- 
nukams, atrodė, patiko, kad dėdė pateko į keblią padėtį. Šią vasarą jie 
padėjo jam statybose. Remdamiesi tuo, koks Metju buvo namuose, 
jie tikėjosi galėsią dykinėti. Bet dėdė Metas ir viršininkas Metju buvo 
du skirtingi žmonės. Tą jie sužinojo pačią pirmą dieną, kai grįžo į 
darbą po dvi valandas užtrukusių priešpiečių. 

— Beje, ką toji našlė darys su ta sena Henlio ferma? — paklausė 
Rikas, atitraukdamas žmonos dėmesį nuo brolio. 

— Anot ponios Džeims, ką dar galima daryti, jei ne gyventi, — 
atsakė Petsė ir nuėjo prie viryklės. — Nemanau, kad vyras jai paliko 
daug pinigų, jai tikrai neužteks jų ilgam. Bet, regis, jai daug ką nu- 
pirko vyro advokatas. Ar dar kas nors nori maltinių? 

Visi, išskyrus Metą, suskato klausinėti. 

— Kodėl jai viską perka jos advokatas? — paklausė Džo. 

— Ar tarp jų romanas? 

— Ričardai Longakrai! — suriko Petsė. — Daryk ką nors šiems 
bernams. Ar girdi, kaip jie blevyzgoja? 

— Klausyk, Petse, — Rikas apkabino žmoną per liekną lie- 
menį, — jie jau nebemaži. — Jis pašnairavo į brolį, duodamas šiam 
suprasti, kad gali kilti nuo stalo ir taip išvengti Petsės klausimų. 

Tai buvo vakar, ir visą dieną Metas bijojo šio vakaro susitiki- 
mo. Jis su brolio sūnumis dirbo už trisdešimties mylių. Perdarinėjo 


*6 Jude Diusuzua 


garažą į kambarį, todėl būdamas toli, negirdėjo kalbų apie moterį, 
sudominusią visą Kalberną. Šiandien po darbo jis skubiai pakštelėjo 
Petsei į skruostą, kažką sumurmėjo apie susitikimą su klientu ir iš- 
važiavo į Kalberną suvalgyti riebaus mėsainio. 

— Girdėjau, kad ji jau įsikraustė į namą, — tarstelėjo padavėja 
Ruta Ana, pildama jam kavos į puodelį. Tą ji pasakė ne Metui, o po- 
rai vietinių, atėjusių čia aptarti, kas vyksta senoje Henlio fermoje. 

— Ji turėtų būti turtinga, jei galėjo tiek sumokėti darbininkams. 
Bet kam leisti pinigus čia, Kalberne? Ar ne geriau įsikurti kur arčiau 
civilizacijos? — svarstė Markas Andervudas. Rudenį jis turėjo vykti į 
koledžą ir negalėjo sulaukti, kada išvažiuos iš Kalberno, kad niekada 
į jį nebegrįžtų. 

Kiti baro lankytojai nekreipė į jį jokio dėmesio. 

— Žinote, ką manau? — tarė Opalė, turėjusi grožio saloną 
kitapus gatvės. — Manau, kad ji kai ką sumanė. Kad atidarys vieną 
tų įstaigų... kaip ten jas vadina? Na, kur gali pernakvoti ir pavalgyti 
pusryčius? 
dažytas vanduo ar variklio alyva? Kartą jis pajuokavo, pasiūlęs Rutai 
Anai sumaišyti abu variantus: gal išeitų tinkama kava. Ji atrėžė, kad 
jei jam nepatinkanti Kalberno kava, tai galįs keliauti pas savo padrai- 
ką buvusią žmoną ir paprašyti išvirti geros kavos. Metas atsiduso. 
Mažame miestelyje negalėjai turėti paslapčių nuo žmonių. 

Tyrinėdamas puodelio turinį, jis staiga pajuto, kad visi nutilo. 
Pakėlęs akis, Metas išvydo visus spoksančius į jį. Matyt, jie norėjo 
išgirsti jo nuomonę. Petsės dėka visi jį laikė ekspertu iš didmiesčio. 

— Tai vadinama nakvyne su pusryčiais, — pasakė jis. 

— Kažkas panašaus į kavinę su moteliu? — paklausė Ruta 
Ana. — Nejau ji mano, kad tokiame miestelyje gali išsitekti dvi ka- 
vinės? 

Metas atsistojo, padėjo ant stalo penkių dolerių banknotą ir 
nuėjo prie durų. 

— Ruta Ana, — tarė jis atsisukęs, — nemanau, kad turėtum 
nerimauti. Tavo verslas unikalus. Niekas nepakeis tavęs ir tavo pie- 
tų. — Tai pasakęs jis plačiai nusišypsojo visiems lankytojams, kurie 
dabar turbūt laužė galvas, ar jis apie pietus atsiliepė teigiamai, ar 
ironizuodamas. Patenkintas, kad atsimokėjo jai už tuos žodžius dėl 
kavos, Metas įsėdo į savo pikapą — tamsiai mėlyną trijų ketvirčių 
tonų „Chevy“ su plačia sėdyne. 

— Dabar pas našlę, — pasakė pats sau, tada įjungė variklį, iš- 
suko iš automobilių stovėjimo aikštelės ir nuvažiavo į Henlio fermą 
Pelėdos įlankos keliu. 


aisis jis jau buvo čia ir negalėjo ilgiau tverti. Metas lėtai išlipo 
iš mašinos ir nuėjo namo link. Jis gerai žinojo tą namą ir jo aplinką. 
Dar būdami vaikai, jiedu su Riku atvažiuodavo dviračiais prie upelio, 
paskui braudavosi per piktžoles prie medžių, vis dar vedusių vaisius. 
Tris vasaras jie pakelėje prekiavo vaisiais, nuskintais prie apleistos 
fermos. Bet naudos iš tos prekybos buvo mažai: visi kalberniečiai 
pardavinėjo vaisius pakelėje. 

Žingsniuodamas takeliu, Metas dairėsi aplinkui. Jam teko 
pripažinti, kad per trumpą laiką čia daug nuveikta. Jis nesusilaikė 
neapėjęs rato, kad pamatytų visus pasikeitimus. O apėjęs garsiai 
švilptelėjo. Kažkas už tai paklojo nemažai pinigų. Ir dar dvigubai 
ar trigubai, nes turėjo įkalbėti kompanijų savininkus atitraukti savo 
darbuotojus nuo kitų darbų ir visai dienai atsiųsti juos čia. 

„Padėtis ir pinigai, — pamanė jis — Be tų dviejų dalykų viso šito 
padaryti neįmanoma: 

Metas užlipo siaurais laipteliais ir pakėlė ranką pasibelsti, bet 
durys pačios atsidarė, jam prisilietus. Jis puikiai žinojo namo vidų: 
būdami paaugliai, jiedu su Riku įlįsdavo pro virtuvės langą ir Žais- 
davo viduje. Metas mėgdavo pabūti čia ir vienas. Bet vieną kartą jis 
rado sveiką langą ir daugiau nelandžiojo į namą. Pasakė motinai, kad 
kažkas šį tą suremontavo senoje Henlio fermoje, bet ji neturėjo laiko 
pasidomėti. 

— Alio! — šūktelėjo Metas, peržengęs slenkstį. — Ar yra kas 
namuose? — Įėjęs į didįjį kambarį, žmogus apstulbo iš nuostabos. 
Jis buvo pratęs matyti čia netvarką ir purvą, o dabar buvo švaru ir 
apstatyta baldais. Visi kalberniečiai pirkdavo baldus vietinėje baldų 
parduotuvėje ir derindavo prie jau turimų. 

— Gražu, — ištarė Metas, perbraukęs ranka per sofą. Ir tuo 
pat metu jis užuodė iš virtuvės sklindantį verdamo maisto kvapą. 
Aromatas privertė sulinkti kojas per kelius. Pastaraisiais mėnesiais 
Metas pastebėjo, kad pabuvęs toli nuo savo gimtinės pasidarė iš- 
rankus. Jis nemėgo greito maisto — visų tų mėsainių su maltiniais 

ir tunu. Anot Petsės, jis tapo pasipūtėliu. Galbūt jis toks ir buvo, kai 
kalba ėjo apie maistą. 

— Sveiki, — pasisveikino moteris, atėjusi iš ten, kur jis žino- 
jo esant virtuvę. „Ji graži, — pamanė jis. Moteris buvo nedidukė, 
grakščios figūros, vilkėjo marškinėliais be jokio užrašo ir šviesiomis 
kelnėmis, avėjo teniso bateliais (tikrais teniso bateliais, o ne sport- 
bačiais, su kuriais bėgiojama), ryšėjo prijuostę. Toji buvo balta ir 
kažkuo aptaškyta. — Jūs turbūt rangovas, — tarė ji ir ištiesė jam 
atsineštą medinį šaukštą. — Gal galite paragauti? Aš ragavau keletą 
kartų, bet nesuprantu, ko trūksta. 

Ant šaukšto galo matėsi kažkokia geltonos spalvos želė. Metas 
nebuvo tikras, ar nori ragauti, bet negalėjo atsispirti moters žavesiui. 
Jis neiškentė žvilgsniu nepasakęs jai, kad žino, jog ji su jo broliene 
aptarinėjo seksą su juo. 

Kai Meto liežuvis palietė tai, kas buvo šaukšte, jis pamiršo viską 
aplinkui. 

— Kas čia? — susidomėjo jis ir paėmęs iš jos šaukštą aplaižė jį 
kaip vaikas. 

— Obuolių džemas su imbieru, — atsakė ji per petį, eidama į 
virtuvę. 

Metas nusekė paskui ją, lyg už pavadėlio vedamas šuniukas. Pa- 
matęs virtuvę, jis pastatė akis. 

— Žinau, — pakėlė ji galvą nuo puodo. — Čia baisu, tiesa? 

Jis tik mirksėjo iš nuostabos, dairydamasis aplinkui. Kažkas 
buvo nuplėšęs pakabinamas spinteles, o apatinės atrodė taip, tarsi 
kas būtų pasidarbavęs.... 

— Pjūklu? — paklausė jis. 

— Sodininkai, — tarstelėjo ji ir pamaišė kitą puodą. Viryklė 
buvo didelė, šešių degiklių. Ir ant kiekvieno kažkas virė, burbuliavo. 
Dabar, iš arčiau, jis užuodė cinamoną, gvazdikėlius... 

Tarsi marionetė, kurią už virvučių tampė jo paties nosis, jis 
prisiartino prie didelių puodų. 

— Ką čia verdate? — paklausė stengdamasis, kad balsas būtų 
mandagus, o ne kaip beviltiškai sutrikusio žmogaus. 

— Truputį per daug, tiesa? — atsiduso ji. — Visada taip darau. 
Kai iškyla problema, einu į virtuvę virti. 

— Ar ta problema didelė, ar maža? — Keptuvėje prie jo kažkas 
raudonavo. 

— Didelė. Čia tik pusė to, ką šįryt nusipirkau. Šiandien man nu- 
tiko juokingas dalykas. Aš... — ji nutilo ir pažvelgė į jį. — Oi, prašau 
man atleisti, aš tokia išsiblaškiusi. Aš esu Beilė Džeims. — Moteris 
nusišluostė rankas į prijuostę ir ištiesė vieną pasisveikinti. 

— Metju Longakras, — atsakė jis, spausdamas jai ranką, bet 
žiūrėjo jai per petį į puodą, kuriame kunkuliavo kažkokia raudona 
masė. 

— Arjūs alkanas? — paklausė ji. — Pasigaminau pietus, bet ne- 
turėjau laiko pavalgyti. Gal palaikytumėte man kompaniją? 

Metju atitraukė žvilgsnį nuo maisto ir pažvelgė į ją. „Ar ji ne- 
juokauja? — pagalvojo jis. — Gal Petsė pasakė, kad jį galima sugun- 
dyti maistu?“ 

— Nelygu kuo vaišinsite, — atsakė jis, nutaisęs nenorinčio val- 
gyti Žmogaus balsą. Tiesą sakant, jis jau pietavo: suvalgė vieną Anos 
Rutos „ypatingųjų“ mėsainių. 

— Karveliais. Nusipirkau iš žmogaus, gyvenančio toliau prie 
kelio. 

— Iš senio Šelbio? — paklausė Metas, negalėdamas patikėti. 

Niurzglys senas ūkininkas augino karvelius ir pardavinėjo juos 
prabangiam didmiesčio restoranui. Kiek Metas žinojo, Kalberne nie- 
kas niekur negamino pietums karvelių. 

— Taip, tokia s0 pavardė. Labai mielas žmogus. 

— Šelbis, — sumurmėjo Metas. Senis paprastai vydavo žmones 
iš savo valdų užtaisytu šautuvu. 

— Ar mėgstate karvelius? O gal jūs vegetaras? 

— Tai priklauso nuo to, iš ko Petsė daro savo maltinius, — atsi- 
liepė jis, bet ji tik mandagiai nusišypsojo, nesupratusi jo juokų. 

— Taip, karvelius mėgstu, — tarė jis ir pagalvojo: „Manau, kad 
mėgstu: 

— Puiku, — pasakė Beilė ir nuėjo prie didžiulio šaldytuvo nerū- 
dijančio plieno durimis. Ji išėmė iš jo porcelianinę lėkštę, įdėtą į plast- 
masinį maišelį. — Aš tik pašildysiu kepenėles, ir pietūs paruošti. 

— Gerai, — tarė jis. — Kepenėlės. Kuo galėčiau padėti? 

— Ar neprieštarautumėte, jei valgytume lauke? Čia... — ji nu- 
tilo ir numojo ranka. 

— Tamsu ir niūru, — užbaigė jis šypsodamasis. Keptos kepenė- 
lės? Karveliai? Obuolių džemas su imbieru? Ir ką ten sakė Petsė? „Ta 
našlė nesiguls su tavimi į lovą?“ Jei čia ne seksas, tai kas tada? — Pra- 

šau atleisti, — tarė jis neišgirdęs, ką ji pasakė. Jo skonio receptoriai 
tiek įaudrino, kad nuslopino klausą ir regėjimą. 

— Ten, valgomajame, sudėti indai ir įrankiai. Gal galite nunešti 
juos į lauką? 

— Žinoma, — atsakė Metas ir beveik bėgte nubėgo į kambarį. 
Jis ištraukė komodos stalčius ir išėmė iš jų peilius, šakutes, servetėles, 
paskui paėmė staltiesę, žvakidę ir žvakes. Pilnu glėbiu nuėjo į virtuvę. 
Sustojo pasižiūrėti, ką darė ji. Beilė dėjo nedideles raudonas uogas prie 
apskrudusių, sultingų, panašių į vištieną gabaliukų, į lėkštes. 

— O kas čia? — sušnibždėjo jis. 

— Marinuotos vynuogės. Jei jūs ne... 

— Ne! — beveik suspigo jis, o paskui krenkštelėjo. — Tai yra, 
aš manau, kad jos skanios. Esu tikras, kad man patiks. Tikiu, kad 
čia pačios skaniausios marinuotos vynuogės, kurių aš... e... manau, 
geriau nešiu šiuos daiktus į lauką. 

Atsidūręs lauke, Metas pajuto turįs pasišnekėti pats su savimi. 

— Gerai, Longakrai, nusiramink. Tu elgiesi kaip kvailys, — kal- 
bėjo, tiesdamas staltiesę ant žemės. Paskui pastatė ant jos žvakidę 
su žvakėmis. — Būk ramus. Būk šaltas. Laikykis. Parduodi save už 
kažkokias keptas kapotas kepenėles. — Tokia analogija privertė jį 
nusijuokti. 

— Jūs irgi taip darote, — tarė Beilė, dėdama ant staltiesės pilnas 
lėkštes. 

Metas nepajėgė atitraukti akių nuo maisto. Atrodė, kad iš keptų 
kepenėlių ji pagamino paštetą, aptepė juo skrudintos duonos rieke- 
les, ant šių sudėjo supjaustytą karvelieną ir aplink apdėjo marinuoto- 
mis vynuogėmis. Vienoje pusėje gulėjo salotos, bet ne tos beskonės 
ir bekvapės, kurias visi valgė Kalberne, o tamsiai žalios ir raudonos 
garbanotos, traškios salotos. 

— Ką aš darau? — sušnibždėjo Metas, tebeklūpodamas ant 
kelių. 

— Kalbatės su savimi? 

— A, taip, — atsakė jis. Turbūt net užhipnotizuotas nežiūrėtų 
šitaip į maistą. 

— Vaišinkitės, — pasiūlė ji. Beilė atsisėdo priešais jį ir pasidėjo 
lėkštę ant kelių. 

Metas, kaip tikėjosi, nedrebančiomis rankomis paėmė lėkštę, 
atsisėdo ant žemės ir paėmė nuo staltiesės šakutę. Jis lėtai atsignybo 
gabalėlį skrudintos duonos su kepenėlių paštetu ir įsidėjo kąsnį į 

burną. Kai liežuvis pajuto maistą, akys pačios užsimerkė. Buvo ne- 
paprastai skanu. Nuostabu. Ne žemiško, o dangiško skonio. Niekada 
savo gyvenime jis nebuvo ragavęs nieko gardesnio. 

Tylus jos juokas grąžino jį į tikrovę. 

— Patiko? — paklausė Beilė. 

— Mmm, — teįstengė atsakyti jis. 

— Ar turite kokių idėjų, kaip pertvarkyti šį namą? Ar Petsė kal- 
bėjo apie atlyginimą? Ar minėjo, kad neturiu daug pinigų? 

Tą akimirką Metas negalėjo kalbėti apie pinigus, nes nepajėgė 
atsiplėšti nuo lėkštės. 

Po valandėlės, nebegirdėdamas jos kalbant, jis pakėlė akis ir pa- 
matė, kad Beilė jam šypsojosi. Ji daug nevalgė. 

— Jei norėtumėte, yra dar, — tarė ji. 

— Prašau atleisti, — pradėjo jis. — Reikalas tas, kad... — Jis 
nežinojo, kaip jai paaiškinti, kodėl valgė taip, lyg būtų nevalgęs kokį 
mėnesį. 

— Kad jums pabodo kepta žuvis, krevetės ir pica? — paklausė 
ji tyliai. 

Metas linktelėjo galvą ir valgė toliau. 

Netrukus Beilė padėjo savo lėkštę su nebaigtu valgyti maistu ant 
staltiesės, pasirėmė ant rankų ir įsižiūrėjo į didelį medį virš galvos. 

— Čia šilkmedis, — tarė ji. — Ir labai senas. Ar žinote, kad net 
penkių šimtų metų šilkmedžiai veda vaisius? Būti vaisingam tokio 
amžiaus... 

Meto lėkštė buvo beveik tuščia, ir jis žvilgtelėjo į ją nesupras- 
damas, kur ji suko. 

— Minėjote, kad šiandien jums nutiko kažkas juokinga. 

— Ai, niekis, — tarstelėjo ji. — Tikrai nieko ypatinga. Aš tik... 

— Tęskite. Papasakokite man. Aš pratęs prie pokalbių, nesusi- 
jusių su verslu. 

— Aš... — pradėjo Beilė ir pažvelgė į jį, tarsi svarstytų, ar verta 
jam pasakoti. 

Metas suprato, kodėl ji dvejojo. Ji, pasak Petsės, neseniai tapo 
našle. Nuo Meto skyrybų praėjo irgi nedaug laiko. Vedęs jis buvo 
neilgai, bet jau žinojo, ką reiškia turėti ką nors, kam gali papasakoti 
visus dienos įvykius. Pavyzdžiui: „Šiandien prakiuro automobilio pa- 
danga“. Ne kažin kas, bet kai nėra daugiau ką pasakoti... 

Jis nieko nesakė, tikėdamasis, kad jo tylėjimas paskatins ją kal- 
bėti. 

— Ar žinote, kad visas gyvenimas gali pasikeisti vos per vieną 
minutę? — paklausė ji. 

— Taip, — atsakė Metas jausmingu balsu. Jis tą žinojo. Jam net 
pasirodė, kad tada jį galėjo ištikti širdies smūgis. — Aš žinau. 

— Šį rytą aš pabudau jausdamasi... na, nereikalinga. Mano vy- 
ras paliko man šį namą, kaip sakoma, nekilnojamąjį turtą. Dabar čia 
viskas išvalyta, apstatyta baldais. Ir tai viskas. Nuo šiol pati turiu save 
išlaikyti. Bet ką aš sugebu? 

Išgirdęs tai, Metas užspringo iš nuostabos. Kosėdamas jis ša- 
kute rodė į lėkštę. 

— Žinau, — pasakė Beilė. — Aš sugebu virti. Turėjau puikių šios 
srities mokytojų. Bet kokia nauda iš virimo? — Ji kilstelėjo ranką, kai 
jis norėjo paprieštarauti. — Žinoma, galėčiau atidaryti restoraną, bet 
abejoju, ar yra kažkas, kas man nepatiktų dar labiau. Nuolat virti tą 
patį, bendrauti su lankytojais ir darbuotojais. Tai ne man. 

— Tai kas tada? — pasidomėjo Metas, duonos gabalėliu valyda- 
mas padažo likučius lėkštėje. 

Beilė ištiesė jam savo lėkštę, nebyliai klausdama, gal jis norėtų 
dar. 

— Šiandien buvau maisto prekių parduotuvėje. Tokioje dide- 
lėje, prie kelio. Nežinau, kaip ta vieta vadinasi. Pasukau į kairę nuo 
plento. 

— Nevalgysite? — paklausė Metas ir, kai ji linktelėjo, paėmė iš 
jos lėkštę. — Tai kas nutiko parduotuvėje? 

— Man kilo idėja. Dėl to, ką sugebu daryti. Man patinka kon- 
servuoti. Na, žinote, į stiklainius. 

Metas linktelėjo galvą. 

— Džimis — jis buvo mano vyras — sakė, kad aš bandau kon- 
servuoti laiką. Sustabdyti jį ir neleisti bėgti toliau. 

Beilė pažvelgė į Metą klausiamai, bet jis tylėjo. Metas dar nepa- 
žinojo jos tiek, kad galėtų ką nors komentuoti. 

— Parduotuvėje pamačiau vadinamąsias prekes gurmanams. 
Ten buvo maži uogienės stiklainėliai po septynis dolerius. Pamaniau, 
kad galėčiau privirti daug įvairesnių uogienių. Štai tada ir šovė idėja 
imti pardavinėti uogienes ir konservus. 

— Regis, mintis nebloga, — tarė Metas, baigęs valgyti tai, ką 
paliko ji. — Ar ką nors išmanote apie įmonės atidarymą? 

— Nieko. Kol kas tiek daug nesiekiu. Svarstau apie užsakymus 

paštu, pasiūlymus į parduotuves. Ar žinote, kaip galima parduoti 
uogienes? 

— Nė nenutuokiu. 

— Mmm, — sumurmėjo ji ir atsilošė, žiūrėdama į šilkmedį. 

— Tai kas gi juokingo nutiko šiandien? — priminė jis, šluosty- 
damasis rankas į servetėlę baltais ir raudonais langeliais. 

Beilė nusišypsojo. 

— Dėjausi į krepšį butelius su actu, kurio reikia daržovėms 
konservuoti, kai prie manęs priėjo kažkokia moteris ir sušnibždėjo, 
kad čia nepirkčiau. Anot jos, jei noriu pirkti urmu, geriau tą daryti 
„Kainų klube“. Pasakiau jai, kad esu čia naujokė ir nežinau, kur toks 
yra. Tada ji atplėšė skiautę savo prekių sąrašo ir nupiešė man žemėlapį. 
„O vaisius ir uogas pirkite pakelės kioskuose, — patarė ji. —Tik derė- 
kitės, nemokėkite tiek, kiek užsiprašys. Fermeriai, ypač gyvenantys 
arčiau Kalberno, gatavi nuplėšti nuo pirkėjo devynis kailius“ Aš jai 
padėkojau, o ji... — Beilė nutilo, jos akyse žybtelėjo juoko kibirkštė- 
lės. — Ji patapšnojo man per ranką ir pasakė: „Nėra už ką, brangute. 
Iš tavo akcento supratau, kad tu jankė, o jankiai visada tokie bejėgiai. 
Tu man pasirodei miela ir aš panorau tau padėti“ 

Jie abu nusijuokė iš jos pasakojimo. 

— Juokinga yra tai, kad aš užaugau Kentukyje, — pridūrė Beilė. 

— Jūs nepanaši į kentukietę, — smalsiai nužvelgė ją Metas, 
mokytojus? 

— Vynas! — pašoko ji. — Visai pamiršau, kad neatnešiau nieko 
atsigerti, o juk turiu butelį puikaus „Pinot noir“. 

Nespėjus Metui nė išsižioti, ji nubėgo į vidų. 

— Įdomu, — tarstelėjo Metas ir atsistojo pasirąžyti. — Jai labai 
sekasi išsisukti nuo atsakymų į asmeninius klausimus. 

Po kelių minučių Beilė grįžo su dviem taurėmis šalto baltojo 
vyno. Vieną padavė jam. 

— Jei norėtumėte, turiu persikų pyrago. 

Metas norėjo surikti „taip“, bet susivaldė. Paėmęs iš jos taurę, jis 
žvelgė pro šilkmedį tolyn. 

— Ši vieta apleista. Vaikystėje su broliu čia praleisdavome daug 
laiko. Dabar čia viskas atrodo kitaip. 

— Taip, — pasakė Beilė, stovėdama prie jo („bet ne per daug 
arti“, — pamanė jis) ir gurkšnodama vyną. — Darbininkai padarė 

didelį darbą. Nežinau, ką darysiu toliau, bet, kol piktžolės neatžėlė, 
čia labai gražu. — Pamačiusi, kad jis žiūri į ją klausiamai, ji nusi- 
šypsojo: — Gal galėčiau pakviesti į ekskursiją? 

— Mielai, — sutiko Metas. 

— Kadangi dar prieš dvi dienas nebuvau šios vietos akyse re- 
gėjusi, jūs turbūt žinote apie ją daug daugiau už mane. Bet aš paro- 
dysiu, ką mačiau pati. 

— Eime, — tarė Metas atsistodamas ir leisdamas akims pasiga- 
nyti po Beilės nugarą. „Grakšti“, — pamanė jis. Taip, jos kūnas gražus 
ir, kiek jis galėjo spręsti pagal savo buvusią žmoną bei jos drauges, be 
dų praleidžiančios sporto salėje. Jis nematė visos jos odos, bet galėjo 
lažintis, kad ji patyrusi daug masažų ir kremų. Ir kad visa tai — neat- 
skiriama jos gyvenimo dalis. Arba bent buvo iki šiol. 

Metas tylėdamas stebėjo ją ir klausėsi jos kalbų, kai jie vaikščio- 
jo po sodą. Beilė daug žinojo apie augalus. Ji pasakojo apie šliaužian- 
čias mėlynes ir jų pranašumą prieš tiesias, paskui apie dviejų rūšių 
avietes. 

— Jas reikia genėti skirtingai, — pasakė ji šypsodamasi. 

Jei jis nematytų jos, o tik girdėtų kalbančią, tikrai palaikytų ją 
ūkininko žmona. Bet kokia ūkininko žmona verda valgius, tiekiamus 
keturių žvaigždučių restorane? Jis išmanė apie gerą naminį maistą, 
bet tai paprastai apsiribojo vištienos pjausniu ar keptu karpiu. Jis 
nė neįsivaizdavo, kas namuose galėtų gaminti kepenėlių paštetą ar 
marinuotų vynuoges. 

Beilė rodė jam tvenkinį ir kalbėjo apie žuvytes, žiemojančias 
vandeny, ir apie tai, kad tvenkinį reikės užtverti tinklu nuo meš- 
kėnų. 

Kitoje namo pusėje ji prašneko apie agrastus ir serbentus. Nei 
vienų, nei kitų uogienės Metui neteko ragauti. 

Kuo daugiau Beilė kalbėjo, tuo labiau jį glumino. Kartais ji keis- 
tai ištardavo kai kuriuos žodžius, pavyzdžiui, „neįprastas“, o ne „ne- 
priprastas“, kaip sako amerikiečiai, ir „graižažiedžiai“, o ne „astrai“, 
kaip įprasta vadinti Amerikoje. 

— Ar viso to išmokote Kentukyje? — paklausė jis, eidamas su ja 
pro daržinę į miškingą vietelę šalia namo. — Ar užaugote fermoje? 

— Ne, ne fermoje. Šiaip priemiestyje. Pažvelkite čia. Argi ne 
miela? 

Beilė žiūrėjo į laužavietę proskynoje. Metas pamanė, kad ji ir 
vėl sumaniai išsisuko nuo atsakymo į klausimą. 

Atsigręžęs jis pažvelgė į duobę ir nusišypsojo: 

— Mudu su broliu vieną naktį čia vos nepadegėme miško. 

— Papasakokite apie tai, — paprašė ji. 

— Kad nėra ko daug pasakoti. Pasielgėme kaip kvaili vaikėzai. 
Mudu su Riku prikrovėme pilną laužavietę malkų, užpylėme degaus 
skysčio ir įmetėme porą degančių degtukų. Na ir užsiliepsnojo! Ste- 
buklas, kaip mes nenukentėjome. Jei ne staiga užėjęs lietus, nežinau, 
kaip viskas būtų baigęsi. 

— Tėvai turbūt baisiai pyko. 

— Mama to niekada taip ir nesužinojo. Ji daug dirbo, todėl mes 
laiką daugiausia leisdavome vieni. — Metas nutilo, laukdamas, kol ji 
paklaus to, ko klausdavo visi, o nesulaukęs tęsė toliau: — Tėvas mus 
paliko, kai man buvo penkeri, o Rikui — treji. 

— Man labai gaila, — tarė Beilė, pažvelgusi į jį, bet jis nusisuko, 
kad ji nepamatytų jo veido išraiškos. 

— Tai buvo seniai. O kaip jūsų tėvai? 

Beilė grįžo į takelį. 

— Tėvas mirė, kai man buvo keturiolika, o motina — pernai. 
Bet turiu seserį. 

— Kentukyje? — paklausė jis. 

— Taip. — Iš trumpo ir gana atžaraus atsakymo Metas suprato, 
kad daugiau klausinėti neverta, bet jo tai nesulaikė. 

— Jei, kaip sakote, užaugote ne fermoje, iš kur tiek daug žinote 
apie augalus, ypač apie tinkamus maistui? 

Beilė atsigręžė į jį, tarsi norėdama kažką pasakyti, bet tik giliai 
atsiduso: 

— Ar visi šiame miestelyje klausinėja apie asmeninius dalykus? 

— O taip, — nusišypsojo Metas. — Visi čia viską žino apie ki- 
tus. Miestelyje nerastumėte nė vieno vaiko, nežinančio ko nors apie 
mane. 

Beilė nusijuokė: 

— Ir apie tą pempę, kurią buvote vedęs? 

— Čia Petsės versija. Ji tik kartą buvo susitikusi su Kasandra ir 
gavo šios atkirtį. Petsė atkeršijo jai pripasakojusi žmonėms, kad aš 
vedžiau besmegenę gražuolę. 

— Ojji ne tokia? 


66 Jardo Dueras 


Metas šyptelėjo: 

— Ji pametė mane, vadinasi, nebuvo itin protinga. 

Beilė palenkė galvą į vieną pusę. 

— Jūs irgi neatsakėte į asmeninį klausimą. 

— Dabar mudu lygūs, — atsakė jis šypsodamasis. — Tai kaip 
tas persikų pyragas? Bevaikščiojant man pakilo apetitas. 

— Turėtumėte būti atsargus, nes kitaip sustorėsite. 

— Ką jūs nutuokiate apie storumą? — jo balse pasigirdo ironi- 
jos gaidelė. 

— Nieko. — Mėlynose Beilės akyse blykstelėjo juoko žibu- 
rėliai. — Nieko nenoriu žinoti apie dietas, apie ilgas treniruotes be 
maisto trupinėlio burnoje. Tai beprasmiška. Nesąmonė. Aš nieko 
nežinau apie tai, ką reiškia būti storam. 

Juokdamasi ji grįžo į namą. Metas nusekė iš paskos. Po kelių 
minučių jis jau sėdėjo už stalo svetainėje ir kramtė pirmą persikų 
pyrago kąsnį. 

— Kas?.. — pradėjo jis, nepajėgdamas baigti sakinio. 

— Norite žinoti, kas daro jo skonį kitokį nei įprasta? 

Metas linktelėjo galvą. 

— Vyšnios ir vanilė. Užtenka įdėti truputį ir dingsta būdingas 
persikų kvapas. O į tešlą įbėriau šiek tiek migdolų. 

Metas įsakė sau nepravirkti iš skanumo. Jis parodė šaukštu į 
lėkštę. 

— Kur?.. Kaip?.. — pavyko jam išspausti. 

Beilė pažvelgė į savo rankas, sunertas ant stalo. Ji nevalgė, tik 
gėrė vyną. Atrodė, ji svarstė, kiek gali jam pasakyti. 

— Mano vyras turėjo virėją ir sodininką, o aš daug laiko pra- 
leisdavau su jais, — po valandėlės atsakė ji. — Mokiausi iš jų. 

Metas jautė, kad ji tesakė vieną procentą tiesos, bet tai buvo 
geriau negu nieko. 

Idėja šovė į galvą įpusėjus pyragą. Idėja iš didžiosios raidės. Bei- 
lė sėdėjo tyliai, žiūrėdama į tuščią rudų lentų sieną priešais save, ir jis 
vos neprasitarė, kad už jos yra paslėptas akmeninis židinys. 

— Ką manote apie šį namą? — pasidomėjo jis. 

Metas matė, kad ji lengviau atsikvėpė, kai jis nieko nepaklausė 
apie jos praeitį. 

— Baisus, — atsiliepė ji. — Kai sužinojau, kad Džimis man pa- 
liko fermą, įsivaizdavau kažką gražaus su židiniu ir dideliu priebučiu 

su supamosiomis kėdėmis jame. O gavau šį namą su dvidešimt mie- 
gamųjų ir klaikiais vonios kambariais. Ar matėte savo gyvenime ką 
nors panašaus? 

Ištuštinęs lėkštę, Metas nusišluostė burną, pabaigė vyną ir atsi- 
stojo. 

— Man reikia atsinešti iš mašinos keletą įrankių, o paskui jums 
šį tą parodysiu, gerai? 

— Žinoma, — atsakė ji, klausiamai į jį žiūrėdama. 

Išėjęs į lauką, Metas įsakė sau elgtis atsargiai ir ramiai. Jis žino- 
jo turįs vieną progą ir nenorėjo jos netekti. Jis atidarė įrankių dėžę, 
gulinčią pikapo gale, ir paėmė laužtuvą, galvodamas apie Petsės 
maltinius ir šios moters karvelius bei persikų pyragą. Su vyšniomis. 
Ir migdolais. Nutaisęs rimtą veido išraišką, tarsi susidūręs su svar- 
biausia savo gyvenimo akimirka, Metas nužingsniavo atgal į namą, 
pasiėmęs laužtuvą ir užsijuosęs diržą su įrankiais. 

Beilė jau buvo nunešusi jo lėkštę. Jis valandėlę pastovėjo virtuvės 
tarpdury, laukdamas, kol ji įdės į šaldytuvą didelį puodą uogienės. 

— Pasiruošusi? — paklausė jis, ir Beilė nusekė paskui jį prie 
lauko durų. 

— Kai studijavau architektūrą, projektiniam darbui išsirinkau 
šį namą. Išmatavau jį, nubraižiau tokį, koks buvo, ir rekonstra- 
vau jį brėžiniuose. Turėjau pakeisti jo vidų, nekeisdamas perimet- 
ro. — Atsiklaupęs ant grindų, Metas braukė ranka per lenteles 
apačioje. Vienintelė šviesa, apšviečianti tamsų kambarį, sklido pro 
atdaras duris. — Buvo Kalėdos, todėl norėjau leisti Rikui ir Petsei 
pabūti vieniems. Taigi daug laiko praleidau čia. Matuodamas pa- 
norau sužinoti, kaip čia viskas atrodė iš pat pradžių. Maniau, kad 
šios lentelės sukaltos vėliau, ir ėmiau tyrinėti. Atplėšęs lenteles pa- 
žiūrėjau, kas už jų, ir vėl prikaliau jas atgal. A, štai čia, — tarė Me- 
tas, užčiuopęs plyšį po tamsiu medžiu. Jis įkišo ten laužtuvą. — Ar 
neprieštaraujate? — paklausė, prieš pradėdamas laužti. 

— Galite su jomis daryti, ką tik norite, — nuoširdžiai atsakė 
Beilė ir pašoko, kai viena lentelė garsiai pokštelėjo. Netrukus Metas 
ją nuplėšė ir padėjo į šalį. 

Jis atsigręžė į ją pergalingai šypsodamasis, bet Beilė matė tik 
kitą lentelę, už kurios buvo miegamasis. 

— Jūs nematote, — tarė jis nusivylęs. 

— Atsiprašau, — sušnibždėjo ji. 

— Matote štai šitą? — Jis parodė kažką panašaus į stulpelį. 

— Taip. 

Metas spyrė į ploną lentelę, ir ta su trenksmu nulėkė ant tuščio 
miegamojo grindų. Tada atsisuko į ją, žvilgsniu klausdamas: „Ar 
dabar matote? 

— Iš dviejų kambarių pasidarė vienas, — atsakė Beilė. — Puiku. 

Metas uždėjo ranką ant stulpelio. 

— Ar žinote, kas čia? 

— Atrodo, kažkoks stulpas. 

— Teisingai, — nusišypsojo jis. — O dabar pasakykite, kam 
reikalingi stulpai? 

— Pašto dėžėms prikalti. 

Metas nusijuokė: 

— Mąstykite plačiau. Kažkam su supamosiomis kėdėmis. 

— Ak, — aiktelėjo Beilė. — Ak! Priebučiui? — šūktelėjo garsiau. 

— Taip. 

— Norite pasakyti... 

— Čia priebutis. Jis apima maždaug ketvirtį namo ir yra L for- 
mos. Regis, kažkas užkalė priebutį ir pavertė jį koridoriumi, dviem 
miegamaisiais ir vonios kambariu. 

— Labai bjauriu vonios kambariu, — pridūrė Beilė. 

— Nugriovus šias sienas, neliktų miegamųjų ir vonios kamba- 
rio, bet turėtumėte priebutį. 

Metas jautėsi patenkintas matydamas, kad iš nuostabos ji ne- 
galėjo pratarti nė žodžio. Jis nusisuko, slėpdamas šypseną, ir nuėjo į 
gyvenamąjį kambarį. Ji nusekė jam pavymui kaip dresuotas šuo. 

Dalis ilgiausios gyvenamojo kambario sienos buvo išsikišusi 
laukan per tris pėdas. 

— Neikite artyn ir užsidenkite akis, — patarė Metas. Jis užki- 
šo laužtuvą už lentelės, bet sustojo. — Geriau neardysiu. Apdulkės 
baldai. 

— Aš turiu dulkių siurblį, — skubiai įsiterpė Beilė, paskui pa- 
sitraukė atgal ir užsimerkė. Bet tuoj vėl atsimerkė, išgirdusi traškėji- 
mą. Metas pagavo lentelę, neleidęs šiai nukristi ant baldų. Siūbtelėjo 
dulkių debesis. Kai jos nusėdo, Beilė išvydo akmenis. 

— Ar čia židinys? — paklausė ji tyliai, kai Metas atrėmė lenteles 
į sieną. 

— Teisingai. Čia židinys. Sumūrytas iš akmenų. — Metas įkišo 

galvą į vidų ir žvilgtelėjo aukštyn į kaminą. — Nemanau, kad bus 
sunku jį atnaujinti. 

— Irjūs galite visa tai padaryti? Nulupti visas tas lenteles? Ir su- 
tvarkyti židinį? Ir priebutį? Ar galite prikelti priebutį gyvenimui? 

Metas pasijuto kaip gydytojas, galintis atgaivinti negyvėlį. 

— Žinoma, — atsakė jis taip, tarsi tai būtų lengviausias dalykas 
pasaulyje. Jis neketino pasakoti jai apie sutrūnijusius rąstus, kelian- 
čius pavojų, juo labiau minėti termitus ar sausą puvinį. Taip pat 
manė, kad geriausia jai nieko nesakyti apie tai, jog kamine išgirdo 
dūzgimą. 

Stengdamasis neparodyti išgąsčio, Metas skubiai prikalė lente- 
les atgal. Už jų jis girdėjo įpykusias laukines bites, o gal širšes, pro- 
testuojančias, kad kažkas sujudino jų lizdą. 

— Virtuvė, — garsiai ištarė jis, rodydamas jai pasitraukti nuo 
židinio. — Visada maniau, kad šią sieną reikia išardyti ir iš virtuvės 
bei gyvenamojo kambario padaryti vieną didelį kambarį. Koks bufe- 
tas jums patiktų? Marmuriniu ar granitiniu paviršiumi? 

— Marmuriniu? — sušnibždėjo Beilė. — Granitiniu? 

Ir vėl Metui teko slėpti šypseną. Jis vedžiojo ją po miegamuo- 
sius ir kalbėjo, kad reikėtų sutvarkyti vandentiekį ir kanalizaciją. 

— Jūs mokate ir tą? — stebėjosi ji. 

— Ne, bet mano mokyklos bičiulis yra šaltkalvis. Jis moka. Aš 
galiu jo paprašyti. 

Jam patiko jos miegamojo baldai. Jie teikė namams jaukumo. 
Petsė mėgo blizgančius kaip veidrodis baldus, o jo buvusiai žmonai 
patiko antikvariniai. Tokie, kurie kainavo tiek, kad net baisu jais 
naudotis. 

Jis vis kalbėjo, eidamas per kitus du miegamuosius ir vonios 
kambarį. Beilė neatkreipė dėmesio, kad jis čia užtruko ilgiau, ap- 
žiūrinėdamas, kaip vonios kambario siena sutampa su vieno iš 
miegamųjų siena. Taip, jis galėjo įstatyti duris sienoje ir padaryti 
privatų įėjimą į vonios kambarį. Petsės namuose jis naudojosi vo- 
nios kambariu kartu su jos sūnumis. O šie buvo apsileidę. Kiekvieną 
rytą Metas rizikavo pargriūti ir susižeisti, užkliuvęs už jų išmėtytų 
šlapių rankšluosčių ir apatinių drabužių. Petsė pareiškė, kad tai ne 
jos vonios kambarys ir ji jo netvarkysianti. Todėl pastaruosius šešis 
mėnesius kiekvieną šeštadienio rytą Metas praleisdavo šveisdamas 
ir kuopdamas vonios kambarį. 

— Kas? — paklausė Metas, vis dar ilgesingai žiūrėdamas į 
vonios kambarį. Jis buvo bjaurus, bet juo bent jau nesinaudojo du 
paaugliai. 

— O kaip palėpė? — pasidomėjo Beilė. 

— A, taip, — pagaliau atitoko jis ir nuėjo prie laiptų. Nuo tre- 
čios pakopos jis ėmė lipti atsargiau. Laiptai jam nepatiko: jie atrodė 
nesaugūs. — Čia reikės gerokai padirbėti, — tarstelėjo jis petį. 

Laiptų viršuje Metas sustojo ir giliai įkvėpė, kad galėtų eiti 
toliau: vaikystėje savo mažajam broliukui jis dažnai sakydavo, kad 
palėpėje vaidenasi. O iš tiesų jis norėjo, kad palėpė būtų jo vieno. 
Būdamas mažas, Metas senio Henlio palėpę laikė savo šventove. Jis 
dažnai slėpdavosi ten, kai gyvenimo tikrovė tapdavo per sunki. 

— Ar viskas gerai? — paklausė Beilė, įdėmiai į jį žiūrėdama. 

— Taip, — atsakė jis. — Tik bandau prisiminti, kokia palėpė 
buvo anksčiau. Atrodo, kad grindys kitapus turėklo sudėtos neseniai. 
Manau, kad už turėklų buvo atvira erdvė, bet kažkas sudėjo grindis ir 
išpjovė skylę turėkluose praeiti. Galbūt... 

— Ne! — suriko Beilė, priversdama Metą sustoti. — Nestokite 
ant tų grindų. 

Pažvelgęs į Beilę, jis pamatė, kad ji sutrikusi. 

— Atleiskite. Turbūt pamanysite, kad aš išprotėjusi, bet negaliu 
atsikratyti nuojautos. Aš neleidau ten nė vieno darbininko. Žinau, 
kad tai kvaila, bet... — Beilė nutilo, gūžtelėjusi pečiais. 

— Pažiūrėkime, — tarė Metas ir pasilenkęs ėmė laužtuvu ban- 
dyti faneros plokštes. Nuplėšęs tris, jis pasitraukė. — Gera intui- 
cija, — pasakė jis susižavėjimo kupinu balsu. — Tas, kas sudėjo šias 
grindis, nieko neišmanė apie statybą. Geriau būtų dėliojęs „Lego“. 

Prisiartinusi prie Meto, Beilė žvilgtelėjo žemyn į atsivėrusią 
kiaurymę ir pamatė, kad grindų sijos nesueina ir toje vietoje negali 
išlaikyti jokio svorio. 

— Jei kas nors čia atsistotų, nugarmėtų žemyn. — Metas nu- 
leido balsą. — Ar jūs dažnai pasikliaujate nuojauta? 

— Nedažnai. Bet kartais... Manote, kad aš kvaila? 

— Nepanašu. 

— Kartais, atrodo, žinau, ir tiek. Aš negaliu nuspėti ateities, 
tiesiog žinau, ką turiu daryti. Gal tai ir yra, kaip sakėte, intuicija. 

— Kad ir kas būtų, tai yra gerai. 

Jau temo, o palėpėje nebuvo šviesos. 

Beilė ėmė leistis laiptais, Metas — paskui ją. Jis stabtelėjo, no- 
rėdamas pasižiūrėti į kambarį. Jis jau įsivaizdavo savo kompiuterį ir 
rašomąjį stalą prie sienos. O štai ten, po langu, pastatys braižymo 
lentą. Jei sukals nedidelį paaukštinimą, stalas stovės aukščiau, ir jis 
pro langą galės matyti Beilės daržą, kur ji augins daržoves ir vėliau 
jas konservuos. Jis galės... 

— Ar matėte dar ką ne taip? — šūktelėjo Beilė nuo laiptų apačios. 

— Ne, — atsiliepė jis ir nusileido žemyn. 

Kai jie vėl grįžo į gyvenamąjį kambarį, Beilė nepaprašė jo sėstis, 
nepasiūlė daugiau valgyti ir gerti. Nesėdo ir pati. Ji akivaizdžiai lau- 
kė, kol jis išvažiuos. Buvo jau truputis po devintos ir ji, matyt, turėjo 
dar šį bei tą padaryti. 

Bet Metas nesijudino iš vietos. Jis stovėjo ir laukė jos sprendimo. 

— Gerai, — tarė ji, eidama prie lauko durų. — Ketinu jus sam- 
dyti. Galėsite pateikti man sąmatą? Pažiūrėsiu, ką galiu sau leisti. 
Manau, kad turėsiu ir kitų išlaidų. Ir... — Pažvelgusi į virtuvę, ji 
gūžtelėjo pečiais. 

„Kaip tik dabar puiki proga, Longakrai. Dabar arba niekada“, — 
priminė jis sau. 

— Turiu jums pasiūlymą. 

Beilė staiga žingtelėjo atgal, ir jis akimirksniu pasigailėjo pa- 
rinkęs tokius žodžius. 

— Verslo, — pridūrė jis, bet ji neatsipalaidavo. — Klausykite, — 
tarė jis, — gal galėtume atsisėsti ir pasikalbėti? 

Jis nuėjo prie sofos, bet ji stovėjo kur stovėjusi, nepatikliai ste- 
bėdama jį. Metas atsisėdo, giliai įkvėpė ir pažvelgė į ją. 

— Man reikia gyvenamosios vietos, o jūs turite laisvų miega- 
mųjų, todėl norėčiau nuomotis pas jus kambarį. Savaitgaliais už tai 
remontuočiau namą. Reikės mokėti tik už medžiagas. 

— Suprantu, — atsargiai pasakė ji, bet vengė jo akių. Beilė lėtai 
apėjo aplink sofą ir atsisėdo ant kėdės kuo toliau nuo jo. — Tik saky- 
kite, kodėl norite apsigyventi būtent pas mane? Kalberne tikriausiai 
yra daugiau žmonių, galinčių išnuomoti kambarį. 

— Jų yra daug, bet... — Metas kreivai šyptelėjo, — jie nemoka 
gaminti valgio ir dar turi pilnus namus vaikų, vedančių mane iš pro- 
to... Prašau neįsižeisti, bet kažkas jumyse man patinka. Atrodote 
taiki ir rami, nepanaši į moteris, kurios lengvai puola į isteriją. 

— Jūs teisus, — sutiko Beilė. — Galiu jus užtikrinti, kad mane 

labai sunku išvesti iš kantrybės. — Kurį laiką ji žiūrėjo į savo ran- 
kas. — Tiesa, kurio kambarį pageidautumėte, jei persikeltumėte čia? 

— To didesnio miegamojo gale. To, kuris arčiausiai žaliojo vo- 
nios kambario, — skubiai atsakė jis. — O darbui norėčiau palėpės. 
Savaitgaliais darysiu popierinį darbą. 

— Darysite popierinį darbą ir tvarkysite priebutį? 

— Taip. Priebutį ir židinį. Ir virtuvę. Svarbiausia yra virtuvė. 

— O kaip su maistu? — paklausė ji. 

— Manau, galėtumėte gaminti man valgį. 

— Ne tai. Turiu galvoje, kas mokės už produktus? Jūs daug val- 
gote. O kas, jei pas jus ateis svečių? Kas sumokės papildomai? 

— Turiu sąskaitą parduotuvėje Kalberne. Jei pirksite ten, su- 
mokėsiu. Ar taip tinka? 

— O kas, jei produktai bus iš mano daržo ar pakelės prekyvie- 
čių? Be to, dar yra „Kainų klubas“. 

Metas sumirksėjo. Jis manė ją bijosiant, kad jis neateitų pas ją 
naktį, bet, pasirodo, ji nerimavo dėl kitko. 

— Kiek norėtumėte už kambarį su maistu? 

— Sakyčiau... šešių šimtų per mėnesį, taip pat turėtumėte su- 
mokėti už produktus. 

— Ką?! — sušuko jis. — Tai apiplėšimas! — Jis buvo bepakyląs ir 
visą tą laiką stebėjo ją akies kampučiu, bet Beilė nė nekrustelėjo. 

— Jei nuomotumėtės kambarį motelyje, mokėtumėte daugiau. 
Be to, turėtumėte pats gamintis maistą. O čia aš jums virčiau ne- 
mokamai, tai yra už staliaus darbus, o juk savaitgaliais dar darysite ir 
savo popierinį darbą. Tiesą sakant, šeši šimtai netgi per mažai. 

— Manau, kad painiojate Kalberną su kokiu didmiesčiu. Kainos 
čia daug mažesnės. 

Beilė atsigręžė ir sukryžiavo rankas ant krūtinės. 

— Sutinku, bet man tai nepatinka, — raukėsi Metas. 

— Na, atrodo, susitarėme. Ar surašysime kokią sutartį? 

— Manau, užteks paspausti vienas kitam rankas, — tarė jis vis 
dar stovėdamas ir šypsodamasis jai. — Nebent paimsite mokestį ir 
už tai. 

— Nežinau. O turėčiau? 

Metas nusijuokė ir ištiesė ranką. Beilė atsistojo ir padavė savąją. 
Jis palaikė ją valandėlę, žiūrėdamas jai į akis. 

Beilė pirmoji ištraukė ranką ir nuėjo prie lauko durų. 

Metas nusekė iš paskos, paskui sustojo atsisveikinti. 

— Aš persikraustysiu rytoj, jei jums tinka. 

— Taip, — atsakė ji, bet kažko lūkuriavo. — Jūs neketinate... na, 
žinote. Aš dar nepasiruošusi... 

— Seksui? — pabaigė jis už ją. 

— One, — atsakė ji šyptelėjusi. — Tą galiu ištverti. Tik nenoriu 
prisirišti. Aš turiu išmokti išlaikyti save. Tik tada galėsiu ieškoti ko- 
kio vyro, žinoma, jei išvis jo ieškosiu. Ir man reikia privatumo. Daug 
privatumo. Aišku? 

— Manau, kad taip. Seksas gerai, bet brautis į jūsų gyvenimą — 
blogai. Ar taip? 

— Tikriausiai, — atsakė Beilė nusišypsojusi jam ir suėmė už 
durų rankenos. — Bet leiskite pasakyti iš karto: jei mudu užmegsime 
intymius santykius, jūsų nuomos mokestis padidės trigubai, — pa- 
sakė ji ir tyliai uždarė duris. 

Metas juokdamasis nuėjo keliuku, įlipo į savo pikapą ir kurį lai- 
ką pasėdėjo, atrėmęs galvą į sėdynę. Jis negalėjo patikėti savo sėkme. 
Jis išeina iš Petsės namų! 

Užvedęs variklį, jis tebesišypsojo. Netgi daugiau negu išeina. Jis 
persikelia gyventi pas moterį, mokančią gaminti valgį, išmanančią 
namų ruošą. Jis tikrai negalėjo patikėti tokia laime. 

Metas iš Pelėdos įlankos kelio įsuko į plentą. Jis tikėjosi, kad 
Beilė nesužinos, jog Petsė ėmė iš jo septynis šimtus penkiasdešimt 
dolerių per mėnesį, be to, vieną savaitę jis turėjo pirkti maisto pro- 
duktus penkių suaugusių žmonių šeimai. 


Sie ktšsikių skyrius 


Ni rytą Beilė miegojo iki aštuonių — vėlaus jai laiko, bet, 
kita vertus, juk atsigulė trečią ryto. Kai Metas išvažiavo, bjaurus 
senas namas jai pasirodė be galo tuščias, koks tuščias buvo ir jos 
gyvenimas. Ji atsigulė miegoti, bet, negalėdama užmigti, prasivartė 
lovoje daugiau kaip valandą, todėl atsikėlė, užsitempė džinsus bei 
trumparankovius sportinius marškinius ir nupėdino į virtuvę išgerti 
ko nors šilto. 

Beilė sėdėjo už pietų stalo gyvenamajame kambaryje ir žiūrėjo 
į sieną, slepiančią židinį. Išgirdusi triukšmą lauke, ji pažvelgė į duris, 
vildamasi, kad pro jas įžengs Džimis. Ji suprato turinti kuo nors už- 
siimti, nes kitaip praverks visą naktį. 

Šaldytuve stovėjo puodai su paruošta uogiene. Ją reikėjo užvirti 
ir supilstyti į stiklainius. Ant grindų kėpsojo pintinės su braškėmis, 
pirktomis pakelės kioskelyje. Šaldytuve dar buvo nemaža dėžė mėly- 
nių, pilnas maišas vyšnių, maišeliai su slyvomis, o šaldytuvo dėžutės 
buvo pilnos daržovių. 

— Verkti ar dirbti, — garsiai ištarė Beilė, o paskui apsiavė teniso 
batelius ir užsijuosė prijuostę. Pasistačiusi ant stalo pintinę braškių, 
iš dėžės, kur laikė konservavimo įrankius, ji pasiėmė pincetą ir ėmė- 
si darbo. Filipas buvo atsiuntęs žmogų, kad tas prijungtų kabelinę 
programą. 

Šįryt Beilė išlipo iš lovos žiovaudama, tada apsirengė ir nuėjo 
per virtuvę į sandėliuką pasižiūrėti į išrikiuotus stiklainius su ser- 
bentų, vyšnių su kauliukais uogiene, braškių džemu, konservuotais 
žaliais pomidorais, marinuotomis morkomis, trintomis su cukrumi 
braškėmis, slyvų džemu ir marinuotomis slyvomis. Ant palangės 

gulėjo receptų knyga, kurią radusi ji taip apsidžiaugė. Deja, joje Bei- 
lė rado tik įprastus mėsos maltinių ir vištienos pjausnių receptus. 
Radinys nebuvo toks vertingas, kaip ji tikėjosi iš pradžių. 

Vakar naktį Beilė sudėjo stiklainius į indaplovę ir nustatė 
aukščiausią temperatūrą, kad juos sterilizuotų, o dangtelius kaitino 
verdančiame vandenyje. Virtuvėje buvo mažai vietos, todėl ji užsi- 
ėmė ir gyvenamojo kambario stalą, pritiesusi ant jo švarutėlių baltų 
virtuvinių rankšluosčių. 

Įbėrusi į serbentus cukraus, Beilė įdėjo indą su uogomis į or- 
kaitę. Prisirpę serbentai turėjo pastovėti ten valandą, kad nedidelis 
karštis ir cukrus ištrauktų iš jų sultis. 

Paskui ji nuskabė braškių kotelius ir padalijo uogas į du puodus, 
nes iš vienų ketino virti uogienę, o kitas trinti su cukrumi. Didele 
adata subadžiusi slyvas, paliko jas gulėti, kol sutaisė marinatą iš 
obuolių sulčių koncentrato, acto, gvazdikėlių, imbiero, kvapiųjų pi- 
pirų bei lauro lapų ir jį užvirino. 

Ji įkrėtė šaukštą džemo į šaltą lėkštę ir įdėjo keletui minučių į 
šaldytuvą, norėdama pažiūrėti, ar džemas stingsta. Kadangi uogienė 
buvo išvirusi, Beilė supilstė ją į stiklainius. Ji padėjo ant stalo didelę 
skardinę, pilną verdančio marinato. Kad stiklainiai sandariai užsida- 
rytų, viskas turi būti labai karšta ir itin švaru. Ant stiklainio kraštelio 
neturi likti nė kruopelytės uogienės, nes dangtelis blogai užsidarys ir 
stiklainio viduje gali įsiveisti bakterijų. 

Pirmiausia Beilė ėmėsi slyvų. Ji pridėjo jų į tuziną iškaitintų stik- 
lainių ir, naudodamasi plačiagurkliu piltuvėliu, užpylė jas marinatu. 
Kiekvieno stiklainio kraštelį ji nušluostė švaria pašluoste, uždengė 
dangteliais ir užsuko juos. Sudėjusi stiklainius ant padėklo, nunešė at- 
gal į virtuvę. Plačiomis žnyplėmis karštus stiklainius sukilnojo į puo- 
dą su karštu vandeniu dar pakaitinti, kad konservai gerai laikytųsi. 

Tada atėjo eilė braškių uogienei ir su cukrumi trintoms braš- 
kėms. Išpilstyti į stiklainius reikėjo ir tą džemą, kurį išvirė naktį. 

Kai braškės jau buvo stiklainiuose, Beilė iškaitino indaplovėje 
dekoratyvinius dviejų ketvirčių stiklainius, pridėjo į juos anksčiau 
subadytų vyšnių su kauliukais ir koteliais, užpylė cukrumi ir grappa 
— sausu itališkų brendžiu. Paskui uždarė stiklainius plastmasiniais 
dangteliais. 

Tada Beilė ėmė doroti daržoves. Valandą ji pjaustė žalius pomi- 
dorus, irgi pirktus pakelės kioske, svogūnus ir obuolius. Supjausčiusi 

pavirino juos puode su vyno actu, razinomis, raudonaisiais ankšti- 
niais pipirais, imbieru ir česnaku. 

Nuskustas mažas morkytes ji sumaišė su vyno actu, cukrumi, 
salierų sėklomis, baltaisiais pipirais, krapų sėklamis, garstyčių grū- 
deliais ir laurų lapais. 

Kai iš serbentų, įdėtų į orkaitę, išsiskyrė sultys, Beilė sukrėtė 
masę į sūrmaišį ir apvertusi taburetę įstatė ten keraminį indą, kad į jį 
lašėtų iš sūrmaišio, pakabinto tarp taburetės kojų. 

Užsukusi dangtelius ant stiklainių su pomidorais ir morkomis, 
ji pamatavo mėlynių sulčių kiekį, įpylė antra tiek džino, supylė mišinį 
į stiklainius ir juos uždarė. 

Ir tik tada, kai ant visų stiklainių užklijavo etiketes ir išnešė juos 
į sandėliuką, Beilė leido sau atsigulti. Tada ji jau buvo tokia pavargu- 
si, kad iš karto užmigo. 

Kai išaušo rytas, ji ėmė galvoti, ką daryti toliau. Vakar parduo- 
tuvėje šovusi mintis pardavinėti savo gamybos uogienes, sirupus, 
daržovių konservus atrodė nuostabi. O naktį dirbdama Beilė pra- 
dėjo galvoti apie rinkodarą. Kaip jos konservai pasieks vartotojus? 
Ji pratusi ruošti po šešis stiklainius kiekvienos rūšies konservų. Jei 
ketina pardavinėti, turės pagaminti jų šimtus, o galbūt ir tūkstančius. 
O kaip dėl alkoholio? Ką ji darys, norėdama parduoti vyšnių uogienę 
su grappa? 

Kai gyveno su Džimiu, užtekdavo pasakyti jam, kad ko nors 
nori, ir jis viskuo pasirūpindavo (tiksliau, liepdavo kam nors pasi- 
rūpinti). Šįryt ji matė savo adresų knygelę ant stalelio prie lovos. Joje 
buvo ir visi Filipo telefono numeriai. Beilė nė kiek neabejojo, kad jei 
paskambins jam ir paprašys, jis viską sutvarkys. Bet ji dar nebuvo 
pasirengusi nusileisti jam. Todėl dabar, žiūrėdama į visus tuos stik- 
lainius, ji niekaip negalėjo sugalvoti, ką daryti toliau. 

— Velniai tave rautų, Džeimsai Menvili! — garsiai pasakė ji įšir- 
dusi. — Kodėl tu taip man padarei? Kaip aš galiu save išlaikyti, jei 
nieko neišmanau? 

Pradėjus slūgti pykčiui, moteris netrukus pajuto akyse tven- 
kiantis ašaras. Ji įrėmė kaktą į lentyną. „O, kaip aš jo pasiilgau" — 
pagalvojo Beilė. Ji ilgėjosi Džimio balso, jo buvimo šalia, pokalbių su 
juo. Pasiilgo to, kaip jie mokėdavo išspręsti vienas kito problemas. 

Ir pasiilgo sekso. Vakar su Metu Longakru ji juokavo dėl sekso. 
Jis aiškiai nerimavo, kad ji pasielgs kaip nekalta mergelė, gindama 

savo garbę. O jai svarbiausia buvo nelikti vienai. Ji priprato atsibusti 
namuose, kur gyveno daugybė žmonių. Taip, beveik visi jie ten dir- 
bo, bet Beilė susidraugavo su tais žmonėmis. Kai įeidavo į virtuvę, 
rytas!“ Lauke su ja pasisveikindavo aplinkos tvarkytojai. O namuose 
prie jūros ar salose buvo net valtininkų. 

Gal jos gyvenimas su Džimiu ir buvo keistas, bet tai buvo jos 
gyvenimas ir ji juo mėgavosi. 

Dabar ji liko viena. Nebeturėjo su kuo pasikalbėti, su kuo pa- 
sitarti. Ir sekso daugiau nebuvo. Dalis jos norėjo apsivilkti juodais 
gedulo drabužiais ir lyg karalienei Viktorijai gedėti savo mirusio 
vyro visą gyvenimą. Bet kita dalis troško juoktis ir linksmintis, gu- 
lėti lovoje su vyru. Aktyvaus seksualinio gyvenimo praradimas irgi 
skaudino. 

Beilė prisivertė išeiti iš sandėliuko, o po keliolikos minučių ji jau 
sėdėjo ant laiptelių iš kiemo pusės ir valgė sūrainį. 

— Mudu galime pasikliauti tik savimi, mielasis, — pasakė ji 
šilkmedžiui. Jau buvo pradėję formuotis maži vaisiai. Iš vieno anglo 
sodininko ji sužinojo, kad šilkmedis — pats atsargiausias medis. Jis 
nesukrauna pumpurų, kol nepraeina pavojus jiems būti pakąstiems 
šalnų. „Stebėkite šilkmedį“, — patarė jis Beilei. Kartais augalų daigus 
galima sodinti netgi balandžio pradžioje, jei išsprogsta šilkmedis. 
Bet jei net saulėtą gegužės dieną šilkmedis dar plikas, daigai turi likti 
šiltnamiuose, nors sinoptikai ir nepraneša apie galimas šalnas. Ir iš 
tikrųjų netrukus užeina vėlyvos šalnos. 

Taigi ką jai veikti šiandien? Virti dar uogienių? Gaminti mišrai- 
nes, nors ir nežinojo, kaip parduoti konservus? 

O gal pabandyti išsiaiškinti tai, ką Džimis prašė sužinoti tame 
raštelyje? Kuo dažniau ji skaitė tą laiškelį, tuo labiau jis nedavė jai 
ramybės. Sužinok tiesą apie tai, kas atsitiko. Gerai, strazdaniuke? 
Padaryk tai dėl manęs... 

„Kokią tiesą? — svarstė ji. — Kodėl jis nedavė jokios užuo- 
minos?“ Visi Kalberne šį seną namą vadino senio Henlio ferma. 
Ką bendra šis pavadinimas turėjo su Džimio vardu ar Menvilio pa- 
varde? Ar gali būti, kad Džimis pasivadino netikru vardu ir pavarde? 
Aišku, galėjo. Jei jis melavo viską apie savo vaikystę, kodėl negalėjo 
sumeluoti vardo ir pavardės? 

Kai Beilė vėl pažvelgė į šilkmedį, jos akys išsiplėtė. Vieno dalyko 

net Džimis negalėjo nuslėpti. Ant veido jis turėjo randą, kurį slėpė 
tankūs ūsai. Tik ji žinojo apie tą randą. Vienintelį ir paskutinį kartą ji 
paklausė apie tai jų vestuvių naktį. Ir tai buvo vienintelis kartas, kai 
Džimis rimtai supyko ant jos. Daugiau ji nesmalsavo. 

Prisiminimas suteikė Beilei šiek tiek vilties. Gal tai padės jai su- 
žinoti, ko prašė Džimis. 

Ji nuėjo į vidų ir įdėjo tuščią lėkštę į indaplovę. Paskui pasiėmė 
rankinę ir mašinos raktelius. Laikas aplankyti Kalberną. 

Atidariusi automobilio dureles, Beilė staiga apsisuko ir nubėgo 
į namą. Į pintinę nuo braškių ji įsidėjo keletą stiklainių su savo uogie- 
nėmis. Nepakenks, jei žmonės paragaus jos produkcijos. 


J. eigu jai reikėtų apibūdinti Kalberną vienu žodžiu, ji pasakytų 
„tuščias“, o gal „apleistas“. Antras žodis irgi puikiai tiktų. 

Jos ferma buvo už kokių dviejų mylių nuo Kalberno centro. 
Važiuodama ten, Beilė matė ne vieną tuščią namą. Prie kelio stovė- 
jusių didelių namų priebučius gaubė medžiai didumo sulig raketų 
katapultomis. Prie kai kurių veja buvo nušienauta, o kitur apaugusi 
aukštomis piktžolėmis ir krūmais. Kai kurie namai buvo gyvenami, 
bet dauguma atrodė tušti. 

— Kas čia atsitiko? — garsiai paklausė ji savęs. — Kodėl žmonės 
iš čia išvyko? 

Privažiavusi centro kryžkelę, Beilė pamatė, kad ir kai kurios 
parduotuvės tuščios. Vienur langai buvo užkalti, kitur akis badė tuš- 
čios ir nešvarios vitrinos. Ant kelių langų užlipdyti pageltę užrašai 
skelbė: „Išnuomojama“. 

Vis dėlto Kalberne šioks toks verslas gyvavo. Dviejų galų pasta- 
te buvo įsikūrę paštas ir valgykla. Stovėjo antikvariatas, bet daiktai 
už stiklo atrodė tik seni, o ne antikvariniai. Maisto prekių parduotu- 
vėje buvo galima nusipirkti ir metalo dirbinių. Ant lauko prekystalio 
prie daržovių krautuvės gulėjo varganai atrodančios daržovės. Beilė 
pamanė, kad reikės pasikalbėti su Metu apie tai, kur geriau pirkti 
produktus. 

Buvo ten ir gėrimų parduotuvė, kurioje nuomojo vaizdajuostes 
ir pardavinėjo ledus. Gatvės gale veikė „Opalės grožio salonas“. 

Beilė negaišdama sustojo tuščioje mašinų stovėjimo aikštelėje 

prie salono. Ji jautė, kad pradėti aiškintis tai, kas jai rūpėjo, geriausia 
nuo čia. 

Kai Beilė atidarė duris, suskambėjo varpelis. Paauglė, sėdėjusi 
ant kėdės ir varčiusi kino žurnalą bei čiulpusi saldainį, net nežvilg- 
telėjo į ją. Jos trijų colių ilgio šviesių plaukų šaknys buvo juodos. Visi 
plaukai buvo išskirstyti į plonyčius kuokštelius, perrištus ryškia- 
spalviais kaspinėliais. Vokai vos nulaikė blakstienas, storai nuteptas 
juodu tušu. Nors diena buvo šilta, mergaitė vilkėjo platų megztinį, 
dengiantį jos dar vaikišką figūrą, ir mūvėjo juodas aptemptas kelnes. 

— Taip? — Ji tingiai pasuko galvą durų link, bet į Beilę nepa- 
žvelgė. — Ko pageidautumėte? 

— Norėčiau paklausti, ar... — Beilė nutilo. Ne, ji nė už ką nepa- 
tikėtų savo plaukų šiai mergiotei. 

— Karla! — pasigirdo moteriškas balsas. — Aptarnauk! 

— Taip, mama, — nuvargusiu balseliu atsakė mergaitė. — Mi- 
nutėlę. | 

Beilė jau ketino pasakyti, kad apsigalvojo, bet staiga pro užuo- 
laida uždengtas duris išėjo moteris ir sustingo, išvydusi Beilę. 

— Tai jūs, — pagaliau ištarė moteris. 

Vieną siaubingą akimirką Beilė pamanė, kad moteris pasakys, 
jog ji, Beilė, yra Lilijana Menvil, milijardieriaus žmona. 

— Juk jūs ta našlė, paveldėjusi senio Henlio fermą, ir pas jus 
šiandien keliasi gyventi Metas Longakras, tiesa? 

Beilė linktelėjo šypsodamasi. Ji buvo teisi: norėdama sužinoti, 
kas vyksta Kalberne, pataikė į reikiamą vietą. 

— Judinkis! — sušnypštė moteris į ausį mergaitei, dabar spok- 
sančiai į Beilę taip, tarsi toji būtų ateivė, ką tik išlipusi iš kosminio lai- 
vo. Moteriai teko stipriai niuktelėti mergaitei į petį, kol ši pakilo nuo 
kėdės. — Nubėk į parduotuvę ir atnešk ko nors atsigerti. Geriausia 
„Dr. Pepper“. — Ji kreipėsi į Beilę: — Norite dažyti plaukus? O gal 
cheminio sušukavimo? O kaip dėl kirpimo? Beje, aš esu Opalė. 

— Ne, — atsakė Beilė, — aš tik norėjau... — ji vos nepasakė 
nepajėgė atsisakyti. — Norėjau, kad išplautumėte galvą ir sušukuo- 
tumėte, — išgirdo ji sakant save. Kitą akimirką moteris jau ėmėsi 
darbo. Ji beveik tempte nutempė Beilę į kėdę, o jos duktė atgijusi 
nulėkė į artimiausią parduotuvę parnešti „Dr. Pepper“. 

(Bene išėjo iš kirpyklos tiesia nugara, o įsėdusi į automobilį pa- 
mojavo Opalei ir Karlai, žiūrinčioms pro langą. 

Beilė išvažiavo iš Kalberno su labai patenkinto žmogaus šypse- 
na, bet vos pasiekusi užmiestį sustojo po medžiais ir išjungė variklį. 
Pasiraususi rankinėje, išsitraukė didelį plaukų šepetį ir išlipusi išsišu- 
kavo juo plaukus. Opalė išpurškė ant jos plaukų pusę flakono putų! Ir 
dar apipurškė juos laku! Anot Opalės, dabar šukuosenos neišdraikys 
net audra. 

Beilė atsirėmė nugara į medžio kamieną ir užsimerkė. Valanda 
kirpykloje ją išvargino. Opalė klausinėjo jos apie santuoką, vyrą, net- 
gi apie vaikystę. Beilei prireikė nemažai jėgų, kad kalbėdama neišsi- 
duotų, o kai kur įtikinamai pameluotų. 

Opalė čiauškėjo nesustodama, todėl, regis, nė nepastebėjo, kad 
Beilė kalbėjo mažai, bet jos duktė Karla, sėdinti kitoje kėdėje, šnaira- 
vo į ją, tarsi žinodama, kad Beilė išsisukinėja. 

Beilė pasitelkė visą savo suktumą, kad Opalė nepajustų, jog 
iš jos traukia informaciją, o ne ji pati kloja ją savo noru. Pati Beilė 
nenorėjo pasakyti nieko, ką galėjo sužinoti visas Kalbernas, todėl ji 
turėjo būti subtili ir atkakli kaip Šermano tankas. 

— Mane labai domina Kalbernas, — pasakė ji, stengdamasi at- 
rodyti niekuo dėta. Karla vis dėlto dirstelėjo į ją netikėdama. 

— Kad aš mažai ką žinau, — tarė Opalė, sukdama Beilės plau- 
kus ant apvalaus šepečio. Beilė stengėsi negalvoti apie Širlę Templ. 

— Esu tikra, kad miestelio istorija labai įdomi. 

Opalė liovėsi šukavusi ir įdėmiai pažvelgė į Beilės atvaizdą 
veidrodyje. 

— Tikiuosi, turite omeny ne Auksinį šešetą? — jos balse girdė- 
josi priešiškumas. 

— Neturiu apie jį jokio supratimo, — nuoširdžiai pasakė Beilė. 
Iš dalies ji džiaugėsi, kad nepaklausė to, kas nuteiktų Opalę prieš ją, 
bet vis dėlto neatsispyrė pagundai pasmalsauti: — Kas tas Auksinis 
šešetas? 

— Kalberno įžymybė, štai kas, — atsakė Opalė ir paliepė dukrai 
užsičiaupti, kai toji paniekinamai prunkštelėjo. 

— Papasakokite man daugiau apie savo velionį vyrą, — paprašė 

Opalė ir taip stipriai užsuko ant šepečio plaukų sruogą, kad Beilei iš 
akių ištryško ašaros. 

Kai vėliau Beilė su žurnalu rankose sėdėjo po džiovintuvo 
puodu, Karla, praeidama pro šalį, numetė ant žurnalo sulankstytą 
popierėlį. Negalvodama Beilė įsikišo jį į kelnių kišenę. 

Dabar ji išskleidė lapelį. „Viską apie Kalberną žino Violeta Ha- 
nikat, — perskaitė Beilė. — Geltonas namas Redriverio kelio gale“ 
Apačioje buvo nubraižytas planas. Pasirodo, tas kelias buvo netoli 
tos vietos, kur ji dabar stovėjo. 

Beilė dar pašukavo plaukus šepečiu ir šypsodamasi įsėdo į au- 
tomobilį. Nors Karlos elgesys ir išvaizda buvo atstumiantys, Beilei 
mergaitė patiko. 

Pagal Karlos nubraižytą planą ji lengvai rado gražų nedidelį 
namelį, kažkada nudažytą geltonai, su rudomis langinėmis. Dideli 
gluosniai užstojo namą nuo kelio pusės. Kai įsukusi į namo link ve- 
dantį keliuką Beilė pamatė priebutį su supamosiomis kėdėmis jame, 
ji nesusilaikė nepagalvojusi: „Džimi, kodėl tu man nepalikai tokios 
fermos? 

Ji užlipo priebučio laipteliais ir pabeldė į duris, bet niekas ne- 
atsiliepė. 

— Alio! — pašaukė ji. Tyla. Beilė nulipo laipteliais ir nuėjo už 
namo. Ten pamatė moterį, pasilenkusią prie lysvės darže. Atrodė, 
ji sodino pomidorų daigus. Moteris buvo stambi, apsivilkusi nu- 
skalbta gėlėta vasarine suknele. Basomis kojomis ji buvo įsispyrusi į 
guminius kaliošus, o galvą prisidengusi šiaudine skrybėle su pusiau 
nuplyšusiu ir kadaruojančiu vienu kraštu. Beilė matė tik dalį veido. 
Moteriai galėjo būti apie penkiasdešimt metų. 

— Laba diena, — pasisveikino Beilė, ir moteris atsigręžė į ją. Jos 
veidas buvo raukšlėtas ne tik nuo saulės ir amžiaus, bet ir nuo narko- 
tikų bei girtuokliavimo. Beilė mintyse pavadino ją sena hipe. 

— Ir kas gi čia per gražuolė, — tarė atsitiesusi nuo lysvės mo- 
teris. — Atrodai tarsi nužengusi iš madų katalogo puslapio. — Gal 
Beilė ir turėjo įsižeisti, bet dar prieš keletą mėnesių niekas ir niekada 
nebuvo jai sakęs, kad ji panaši į manekenę. — O aš štai kokia. — Mo- 
teris ištiesė rankas ir lėtai apsisuko. — Aš esu ypatinga šiame žemės 
lopinėlyje. — Ji nusijuokė, ir Beilė pamatė, kad jai apačioje trūksta 
kelių dantų. — Kuo galiu būti naudinga? — paklausė. 

Bet Beilė nieko neatsakė. Ji negalėjo atitraukti akių nuo ką tik 
pasodintų į lysvę augalų. Tai buvo ne pomidorai, o hašišas. 

— Argi tai neuždrausta? — tyliai paklausė ji. 

— Tik savanaudžiams. O aš pasidaliju juo su Kalberno šerifu, ir 
jis sako, kad turiu puikų daržą. — Ji įsižiūrėjo į Beilę. — Gal užeisi į 
vidų ir pasakysi man, ko čia sukorei tokį kelią? 

Beilė nusišypsojo. Savaitgaliais jai dažnai tekdavo skristi lėktu- 
vu daug didesnį atstumą, o čia Redriverio kelias, pasirodo, laikomas 
labai tolimu. 

Ji nusekė paskui moterį į galinį priebutį. Ten stovėjo kokių 
1940-ųjų skalbimo mašina ir pora nutrintų skalbimo lentų. Kampe 
gulėjo krūva sulūžusių lauko baldų, matyt, atstojusių malkas. Beilei 
pasirodė, kad lygiai tokius pačius buvo mačiusi parduotuvėje Pary- 
žiuje. Retro stilius čia dar nebuvo madingas. 

Abi moterys įėjo į virtuvę, kur niekas nebuvo keista trisdešimt 
metų. Linoleumas vietomis buvo atsiknojęs, spinteles sendino įsi- 
gėrę riebalai ir apsilupinėję dažai. Prie sienos stovėjo sena emaliuota 
viryklė su orkaite, kurioje galėtų tilpti pusė jaučio. Po langu Beilė 
išvydo emaliuotą kriauklę su plačiu kanalizacijos vamzdžiu ir dviem 
Čiaupais. Tikras pirminis variantas tos kriauklės, kurią savo virtuvei 
nusipirko ji. 

— Baisi sena virtuvė, tiesa? — paklausė moteris, atsisėdusi ant 
kėdės nugara į kriauklę. Lygiai tokias pačias kėdes Beilė matė par- 
duodant brangiose „Americana“ parduotuvėse. 

— Ne, — nuoširdžiai atsakė ji. — Čia tikra versija to, ką dabar 
bandoma kopijuoti. 

Moteris ėmė kikenti. 

— Tu atrodai graži dykaduonė, bet pradedi man patikti. Eikš, 
sėskis ir klausinėk manęs ko tik nori. Nebent užuot sėdėjusi norė- 
tum konservuoti pomidorus, — paskutinį sakinį ji pasakė taip, tarsi 
tai būtų be galo juokingas dalykas. Jai atrodė neįtikėtina, kad tokia 
miestietė mokėtų konservuoti pomidorus. 

Dabar kreivai šyptelėjo Beilė. Pažvelgusi į kriauklę, ji pamatė, 
kad toji pilna prinokusių, dar šiltų nuo saulės pomidorų. Kai kurie 
skylėti, nes moteris, matyt, nekreipė dėmesio į šliužus. Beilė žinojo, 
kad gali išsaugoti tuos pomidorus žiemai. Nė nežvilgtelėjusi į šeimi- 
ninkę, Beilę atidarė dureles, buvusias šalia durų į kiemą, spėdama, 
kad už jų — sandėliukas, kaip ir visuose senuose kaimo namuose. 

Ji neklydo. Jame stovėjo šimtai stiklainių, laukiančių, kol juos kas 
pripildys. Ant grindų Beilė pamatė porą didžiulių puodų ir kelias 
dėžutes su dangteliais. 

— Jūs kalbėkite, o aš konservuosiu, — tarė Beilė, nešdama puo- 
dus prie kriauklės. — Noriu žinoti, kodėl šis miestelis toks tuščias ir 
kodėl Opalė iš kirpyklos, tai yra iš grožio salono, atrodė pasiryžusi 
nušauti mane, kai pamanė, kad noriu ką nors sužinoti apie Auksinį 
šešetą. Beje, kas tai yra? Tikiuosi, ne kokia slapta organizacija, į kurią 
braunuosi? Tiesa, aš esu Beilė Džeims. Paveldėjau... 

— Senio Henlio fermą. Aš žinau, — įsiterpė moteris, stebėda- 
ma Beilę, vaikštančią po virtuvę taip, tarsi būtų čia dirbusi visą gyve- 
nimą. — Tavo vyras mirė ir paliko tau tą fermą, ir šiandien pas tave 
persikelia Metas Longakras. Petsė džiūgauja, galėdama juo atsikra- 
tyti. Jis nuolat bamba, kad jos sūnūs nepataisomi tinginiai. Žinoma, 
Petsė labai išlepino berniukus, todėl Meto priekaištai visai pagrįsti. 
Aš esu Violeta Hanikat. 

— Kaip tik taip man ir pasakė. — Beilė nešiojo iš sandėliuko 
stiklainius ir dėjo į puodus su vandeniu, ketindama juos sterilizuo- 
ti. — Labiausiai noriu sužinoti apie fermą. Kas čia gyveno iki šiol? Ar 
Henliai turėjo vaikų? 

— Ką bandai surasti? — įtariai paklausė Violeta. 

Beilė atsisėdo ant kėdės prie stalo priešais Violetą. Jos užuomi- 
na buvo aiški: jei Violeta norėjo, kad jos pomidorai būtų užkonser- 
vuoti, ji turėjo atsakinėti į klausimus, o ne pati klausinėti. 

Violeta nusijuokė: 

— Kažkas kažkur mokė tave tvarkyti reikalus. Tiesą sakau? 

Beilė nepajudėjo iš vietos. 

Šypsodamasi Violeta atidarė dėžutę, gulinčią ant stalo, ir išsi- 
ėmė suktinę: 


— Neprieštarausi? 
Beilė tik žiūrėjo į ją, laukdama atsakymų į savo klausimus. 
— Gerai, — atsiduso Violeta, atsirėmė į kėdės atlošą, prisi- 


degė cigaretę, giliai įkvėpė ir trumpam užsimerkė. Atsimerkusi 
pasakė: — Ferma buvo Henlių. Jie seniai iš jos išvyko, bet žmonių 
atminty liko senas fermos pavadinimas. 

Beilė atsistojo, nuėjo prie kriauklės ir paėmė seną peilį, skirtą 
daržovėms lupti. Jis buvo tiek kartų galąstas, kad net ašmenys už- 
linko. „Tikras paukščio snapas, o ne peilis“, — pamanė ji ir prisiminė 
savo brangų prancūzišką peilį. 

— Ar tave domina Henliai? 

Beilė dvejojo. Jai norėjosi atskleisti kuo mažiau. 

— Ne, — atsakė ji, — labiau domiuosi šeštuoju ir septintuoju 
dešimtmečiu Kalberne. 

— Aha, vadinasi, tau rūpi Auksinis šešetas. 

— Neturiu supratimo, kas tai yra. 

— Šeši berniukai, 1953 metais baigę vidurinę. Jie — vienintelė 
Kalberno įžymybė. Tiksliau, buvo, kol viena menkysta neparašė apie 
juos knygos. Tada viskas sugriuvo. — Violetos balse jautėsi kartėlis. 

Beilė žinojo, kad Džimis gimė apie 1959-uosius, todėl negalėjo 
būti vienas iš tų šešių berniukų. 

— Mane domina vėlesni laikai. — Ji uždėjo ant viryklės aliu- 
minį puodą juodu dugnu, pilną vandens, kad, kai užvirs, galėtų į jį 
panardinti pomidorus — paskui juos lengviau nulupti. 

— Šešiasdešimt septintaisiais vienas iš šešetuko nušovė žmoną 
ir nusišovė pats. Ar tokie metai tau tinka? 

Džimis dar buvo per mažas turėti ką nors bendra su tuo įvykiu. 

— Labiau norėčiau sužinoti apie Žmones, susijusius su mano 
ferma. 

— Tiesą sakant, mažai apie ją žinau, bet pažįstu merginą, visada 
gyvenusią Kalberne. Duok man telefoną. Pažiūrėsiu, gal ji namuose. 
Tik skambutis bus nevietinis. — Ji klausiamai pažvelgė į Beilę. 

— Aš sumokėsiu už jį, — atsakė Beilė ir, nusišluosčiusi rankas 
į pašluostę, padavė telefoną. Juodo su apskritu ciferblatu telefono 
vieta turėjo būti muziejuje. 

Violeta surinko numerį, pasiklausė ir tarė: 

— Sveika, mažyte. Čia Hanikat. Pas mane yra viešnia — nauja 
laukinio ir niūraus Kalberno gyventoja. Ji nori žinoti senio Henlio 
fermos istoriją. Ar ten nieko neįvyko? Prisimenu kažką lyg ir girdėju- 
si. Paskambink man, jei ką prisiminsi. Ji dar šiek tiek pabus pas mane. 
Konservuoja man pomidorus. — Violeta padėjo ragelį. — Ji paskam- 
bins, jei ką prisimins. Jeigu čia yra ką žinoti, tai ji tikrai žinos. 

Kurį laiką Violeta nieko nekalbėjo. Beilė pamanė, kad ji ketina 
šitaip sėdėti nieko neveikdama, tik rūkydama savo suktinę, kol Bei- 
lė sukiš į stiklainius kokį dvidešimt kvortų pomidorų. O jei toji jos 
draugė nepaskambins iki kol ji baigs, Beilė galėjo lažintis, kad jai teks 
konservuoti ir žaliuosius žirnelius bei braškes. 

— Gerai, — atsiduso Beilė, — papasakokit apie Auksinį šešetą. 

Ji užaugo mažame miestelyje, todėl gerai žinojo, kad kiekvienas 
miestas turi kokią savą tragediją ir gyventojai mėgsta nuolat ją pa- 
sakoti. Galbūt ji turėtų džiaugtis, kad Džimis nepaliko jai fermos Fol 
Riveryje, Masačiusetse. Jei taip, ji niekur negalėtų nueiti neišklausiu- 
si pasakojimo apie Lizę Borden. 

Violeta giliai užsitraukė suktinės ir kiek galėdama lėčiau pūtė 
dūmus. Laukdama, kol išpūs, Beilė nulupo šešis pomidorus. 

— Dabar sunku tuo patikėti, bet anksčiau Kalbernas buvo jud- 
rus miestelis. Čia veikė pora pramonės įmonių, daug parduotuvių 
ir net vidurinė mokykla. Bet 1952 metais mokykloje kilo gaisras, 
per kurį sudegė viršutinis aukštas. Švietimo skyrius leido naudotis 
trimis išlikusiais aukštais, o ketvirtąjį pripažino esant nesaugų. Jame 
vykdavo pamokos vyriausiems vaikams, todėl juos nutarė perkelti į 
kitą mokyklą. 

Beilė pažvelgė į moterį. Iš to, kaip sklandžiai ji kalbėjo, Beilė su- 
prato, kad Violeta buvo pasakojusi tą istoriją šimtus kartų. 

Violeta nutilo, kad vėl giliai užsitrauktų dūmo ir lėtai jį išpūstų. 

— Visa tai vyko, žinoma, kai aš dar nesimokiau, bet man sakė, 
kad buvo didelis sujudimas dėl to, kur perkelti išleidžiamąją klasę. 
Nė viena mokykla penkiasdešimties mylių atstumu nenorėjo priimti 
tų mokinių, todėl buvo nutarta išskirstyti juos po keturias mokyklas. 
Bet tie, kurie skirstė, suskirstė blogai, nes į Vels Kriko vidurinę mo- 
kyklą iš dvidešimties siųstų vaikų pateko tik šeši berniukai, o visos 
kitos buvo mergaitės. 

— Auksinis šešetas, — įsiterpė Beilė ir priėjusi prie viryklės ėmė 
traukti iškaitintus stiklainius. 

— Taip, Auksinis šešetas. 

Beilė nežinojo, ar Violetos akys įgavo svajingą išraišką nuo pri- 
siminimų, ar nuo hašišo. 

— Jie tikrai buvo auksiniai, tie puikūs vaikinai. Praėjus mažiau 
nei mėnesiui nuo jų įstojimo į mokyklą, jie išgelbėjo visus mokinius 
nuo bombos sprogimo. 

— Toje vietovėje? Šeštojo dešimtmečio pradžioje? 

— Brangioji, nemąstyk šabloniškai. Žmonės čia, Virdžinijoje, 
myli ir neapkenčia lygiai taip pat, kaip ir bet kur kitur. Tą vasarą 
kažkas susprogdino du sandėlius netoli Kalberno, todėl visi pasida- 
rė nervingi. O paskui, vieną pirmadienio rytą, juodi dūmai pradėjo 
verstis ir mokykloje. Išsigando ir vaikai, ir mokytojai. Kilo chaosas. 

Kas žino, kuo viskas būtų baigęsi, jei šeši iš Kalberno atvykę vaikinai 
nebūtų ramiai išvedę visų į saugią vietą. Tai, kad bomba buvo netik- 
ra, nieko nereiškia. Tie vaikinai to nežinojo, kaip ir visi kiti! — Mote- 
ris atrodė įpykusi, tarsi ji būtų turėjusi ginti tai, ką sakė. 

Kai Violeta pastebėjo Beilę į ją įdėmiai žiūrint, pasakė: 

— Gali apie tai perskaityti bet kuriame kitos dienos po to įvykio 
Virdžinijos laikraštyje. Visuose rašoma apie tuos vaikinukus. Jie tapo 
didvyriais. Buvo netgi kalbama, kad pats prezidentas įteiks jiems 
medalius, bet tai ir liko tik kalbomis. 

— Tai kodėl Opalė iš grožio salono taip supyko? 

— Koks ten salonas, — nusijuokė Violeta. — Paprasta kirpyklė- 
lė. Atrodai kaip svetimšalė, bet iš tavo kalbų taip nepasakytum. 

Beilė ėmė dėti pomidorus į sterilius stiklainius. Dabartiniai 
pomidorai yra nerūgštūs, todėl juos reikia apdoroti itin rūpestingai. 
Beilė ilgokai palaikė juos karštame vandenyje, kad neužsiliktų kokia 
botulizmo bakterija. 

— Opalė tokia, kaip ir visi čionykščiai. Ji pyksta ant Spangler. 
Girdėjai kada apie tokią? 

— Tikriausiai ne. O turėčiau? 

— Jei pastaruosius penkerius metus negyvenai užsienyje, turė- 
jai girdėti. 

Beilė nieko neatsakė. Tiesą sakant, per pastaruosius šešiolika 
metų ji gyveno daug kur pasaulyje. 

— Ar kongresmenės Teresos Spangler pavardė tau nieko ne- 
sako? 

— Tikrai ne. 

— Kur tu buvai... — Violeta nebaigė klausimo. — Gerai. Jokių 
klausimų apie tave. Bet įspėju, kad Kalberno žmonės vis tiek sužinos 
apie tave viską, todėl geriau prisipažink iš karto. — Ji patylėjo lauk- 
dama, kol Beilė prabils, bet nesulaukusi atsiduso ir tęsė toliau: — 
Kongresmenė Spangler yra iš Vels Kriko, to miesto, į kurio mokyklą 
buvo perkelti tie šeši vaikinukai. Ji tada mokėsi priešpaskutinėje kla- 
sėje. Niekas nežinojo, kas įvyko tarp jos ir jų, bet baigusi prestižinį 
koledžą ji nusprendė priskaldyti malkų apie tuos vaikinukus. Span- 
gler atvažiavo čia, į Kalberną, ir ėmė visų klausinėti apie tą įvykį. Visi 
manė, kad ji parašys knygą apie tai, kokie šaunūs buvo tie vaikinai, 
todėl visi pasakojo, ką tik kas prisiminė, bet ji turėjo kitokių planų. Po 
galais, ji net neparašė teisybės. Spangler sumalė didvyrius į miltus. 

Parašė, kad jų žygdarbis — tik mitas, o jie yra niekas. Ji netgi pareiškė 
esanti įsitikinusi, jog vienas jų tyčia padėjo mokykloje „bombą“, kad 
vėliau visi galėtų suvaidinti didvyrius. 

Valandėlę Beilė stovėjo su žnyplėmis rankoje ir žiūrėjo į Viole- 
tą. Tai, apie ką toji moteris pasakojo, įvyko seniai, bet ji atrodė tokia 
įpykusi, tarsi viskas būtų atsitikę praeitą savaitę. 

— Kas buvo, kai tą knygą išspausdino? — paklausė Beilė. 

— Siaubas. Netrukus po knygos pasirodymo vienas tų vaikinų 
nušovė žmoną ir nusišovė pats. Žmona buvo nėščia. Dar vienas sėdo 
į autobusą ir niekada čia nebesugrįžo. O ir kiti liko nebe tokie, kokie 
buvo. Baisu, ką ta moteris padarė. Tai tikra tragedija. 

Kol Violeta užsimerkusi traukė suktinės dūmą, Beilė nuėjo prie 
kriauklės paimti pomidorų. „Dabar laikas, — pamanė ji. Rankos 
ėmė drebėti taip smarkiai, kad ji turėjo įsikibti į kriauklę. Kiekvienoje 
šeimoje turbūt yra savas tabu. Tai, ką ji norėjo dabar pasakyti, buvo 
didžiausia jos ir Džimio paslaptis. 

Beilė giliai įkvėpė ir lėtai iškvėpė. 

— Ar pažinojote Kalberne berniuką, gimusį šeštojo dešimtme- 
čio pabaigoje, kurio lūpa buvo skelta? 

„Štai, — pamanė. — Jau paklausiau“ 

Violeta atsimerkė. 

— Su kiškio lūpa? Tada čia dar negyvenau. Aš atsikėliau čia 
1970 metais. 

Beilė norėjo sau įspirti: ji ką tik be reikalo atskleidė savo di- 
džiausią paslaptį. 

— Žinoma, jo lūpą gydytojai galėjo pataisyti. Tiesą sakau? — 
tarė Violeta. 

Beilei nereikėjo nieko sakyti, nes suskambo telefonas. 

Violeta linktelėjo galvą, leisdama suprasti, kad skambina jos 
draugė, paskui ilgokai kalbėjo telefonu. Iš pradžių ji daug klausinėjo 
apie draugės vaikus ir ilgai klausėsi jos atsakymų. Kai pagaliau Viole- 
ta paklausė apie senio Henlio fermą, Beilė ištempė ausis, bet moteris 
daugiausia atsakinėjo „taip“ ir „suprantu“. Porą kartų ji dirstelėjo į 
Beilę, kuri tuoj griebėsi pomidorų apsimetusi, kad nesiklauso. 

Pagaliau pokalbis ėmė eiti į pabaigą, nes Violeta jau buvo be- 
atsisveikinanti. Tik staiga ji paklausė: 

— Gal pažinojai Kalberne skeltalūpį berniuką? Jis dabar turėtų 
būti maždaug tavo vienmetis. 

Beilė klausėsi sulaikiusi kvapą, bet Violeta pasakė tik tiek: 

— Tai sudie. Ir paskambink man vėliau. Papasakosi, kaip praėjo 
Keitės rečitalis. 

Violeta lėtai padėjo telefono ragelį ir atsilošė kėdėje. Beilė ži- 
nojo: moteris laukė, kol ji paklaus, ką sakė jos draugė, bet ji geriau 
sutiktų mirti negu klausti. 

— Tau tai nepatiks, — pagaliau prabilo Violeta. 

— Pažiūrėsim. 

— Mano draugė papasakojo istoriją, kurios nebuvau girdėjusi, 
bet juk, kaip sakiau, esu nevietinė. Tiesą sakant, mano draugė pati 
išgirdo ją jau suaugusi. — Violeta nutilo. — Ar moki kepti vištą? 

„Šantažas, — pamanė Beilė. — Ši moteris išnaudoja mane 
mainais už informaciją“ Susiraukusi ji nuėjo prie seno šaldytuvo. 
„Kiek metų jau negaminami šaldytuvai suapvalintais kampais? — 
pagalvojo Beilė ir atidarė jį. Po šaldymo kamera buvo prišalę daug 
sniego. Ant lentynų stovėjo pustuzinis plastmasinių dėžučių, pilnų 
supelijusio pilkai žalios spalvos turinio. Smarvė gniaužė nosį. Sulai- 
kiusi kvėpavimą, Beilė atsargiai įkišo ranką į šaldytuvo vidų, griebė 
drėgną plastikinį maišelį, kuriame užčiuopė kažką panašaus į vištą ir 
užtrenkė šaldytuvo dureles. Maišelyje gulėjo prastai nupešta višta su 
galva ir kojomis. Beilei teko baigti ją pešti ir skrosti. 

— Sakyk man, Violeta, — tarė ji sausai, — ar didžiausia tinginė 
šiose apylinkėse esi tu, ar dar turi konkurentų? 

— Kol kas manęs dar niekas neaplenkė, — linksmai atsakė Vio- 
leta, siekdama dar vienos cigaretės. 

Beilė rausėsi sandėliuke, kol surado nesuvytusių bulvių, dėžutę 
su miltais ir porą skardinėlių su maistu. Ji sunešė viską į virtuvę ir 
padėjo ant stalo priešais Violetą. 

— Tikiuosi, kad nesirūpini kalorijomis, — tarė ji. 

Violeta suprunkštė. 

— (Gerai. Už informaciją užteks vienų priešpiečių. Tai ką ta 
draugė pasakė apie mano fermą? 

— Tą istoriją jai papasakojo jos sena teta ir patikino, kad niekas 
nežino jos visos. Ferma priklausė moteriai, kurios miestelyje niekas 
nemėgo. Ji turėjo porą vaikų... — Violeta nutilo, kai Beilė įdėmiai į ją 
pažvelgė. — Ne, nė vienas tų vaikų neturėjo kiškio lūpos. Iš viso čia 
tokių nebuvo, kiek mano draugė prisimena. Beje, manau, kad visa tai 
fermoje vyko gana seniai, daug anksčiau už tavo minėtas datas. Taigi 

tie vaikai neturi nieko bendra su žmogumi, kurio ieškai. — Violeta 
keletą minučių patylėjo šypsodamasi, leisdama suprasti, kiek daug 
informacijos išgavo iš Beilės, nors toji tiek nedaug pasakė. — Ta mo- 
teris kuriam laikui išvyko ir grįžo ištekėjusi už užsieniečio. Draugė 
sakė, kad jo vardas buvo Gutjeras ar kažkaip panašiai. Man patinka 
vištiena su daugiau pipirų, — tarė ji, kai Beilė bėrė į miltus druską ir 
pipirus, kad tame mišinyje apvoliotų vištienos gabalėlius. 

— Toliau, — paragino Beilė, šiūptelėjusi daugiau pipirų. 

— Anot mano draugės, beje, jos vardas Gledisė, tas vyras buvo 
gremėzdiškas ir kvailokas milžinas. Kai ta moteris — Gledisė nepri- 
siminė jos vardo — nusipirko fermą, ši buvo vargana. Toji moteris 
turėjo darbą mieste, todėl ferma nesirūpino. Po vedybų vyras prikėlė 
fermą naujam gyvenimui. Tau patiks, ką pasakysiu: Gledisei teta mi- 
nėjusi, kad tas vyras mėgęs virti uogienes ir konservuoti daržoves. 
Sakė, kad jo produkciją pardavinėjo pagrindinėje Kalberno parduo- 
tuvėje. 

Kurį laiką Violeta tik traukė savo suktinę ir stebėjo, kaip Beilė 
kepė jai vištieną, kaip dėjo supjaustytas bulves į kitą didelę ketaus 
keptuvę. 

— O kas man turėtų nepatikti? 

— Gledisė neprisiminė visų detalių, bet teta jai sakiusi, kad toji 
moteris užmezgė romaną su kažkokiu vyriškiu iš savo darbo. Ir kai 
ji pasakė vyrui norinti skirtis, todėl jam teks išsikraustyti iš fermos, 
vargšas vyras nuėjo į daržinę ir pasikorė. 

Beilė sustingo. 

— Mano daržinėje? — išlemeno ji. 

— Toje pačioje. Sakiau, kad tau nepatiks. 

Keletą minučių Beilė vartė vištienos gabalėlius karštame alieju- 
je ir galvojo apie tą nelaimingą žmogų. Ji jautė, kad prieš ją fermoje 
gyveno kažkas, kas mylėjo šią vietą. Vedęs tas žmogus rado puikią 
vietą, kur galėjo auginti tai, kas jam patiko. Jis net galėjo parduoti 
savo produkciją. Ir tada staiga sužinojo, kad jo svetimautoja žmona 
viską iš jo atima. O jeigu jis tikrai buvo silpnaprotis, negalėjo tikėtis 
uždirbti tiek, kad nusipirktų kitą fermą. „Siaubinga istorija“ — pa- 
manė ji. 

Kadangi Beilė pritilo, Violeta pasakė: 

— Neimk taip giliai į širdį. Visi seni namai turi savo istorijas. 
Porą metų prieš mano vyrui nuperkant šią fermą, buvęs jos savinin- 

kas, pagyvenęs Žmogus, užsimetė sau ant kojos elektrinį pjūklą. Jis 
taip ir nurėžė vargšui koją. 

— Bet savižudybė... — tyliai ištarė Beilė, eidama prie bufeto 
netoli kriauklės patikrinti dangtelius ant kvortos talpos stiklainių su 
pomidorais. Gerai užsidarė visi, išskyrus du. 

— Visko nutinka. Ir, kaip sakiau, tai įvyko seniai. Gal jis sirgo ar 
dar kas nors. Niekas nežino, kas glūdi kito žmogaus širdy. 

— O kas buvo vėliau? — paklausė Beilė, grįžusi prie kepamos 
vištienos. 

— Kai vyras nusižudė, toji moteris pasiėmė vaikus ir išvažiavo 
iš Kalberno. Dar Gledisė minėjo, kad vyras, su kuriuo ji turėjo roma- 
ną ir už kurio ketino ištekėti, jau turėjo žmoną. Gal jis pasakė nieka- 
da nevesiąs tos moters. O gal jį paveikė savižudybė. Kas ten žino. 

— Ar ji pardavė fermą? 

— Aš klausiau Gledisės, bet ji nežino. Sakė, kad kol ji čia gyve- 
no, namas buvo tuščias. Tokių namų čia daug. 

— Miestas tuštokas, tiesa? — tarstelėjo Beilė. Ji darinėjo stal- 
čius, ieškodama popierinių servetėlių, bet tokių nerado. Stalčiai 
buvo prikimšti tuščių maišelių nuo duonos. Kai kurie buvo labai 
seni. „Ar gali maišeliai nuo duonos tapti antikvarine vertybe?“ — pa- 
manė Beilė. Sandėliuke ji rado popierinių servetėlių su užrašu: „Su 
gimimo diena, vištyte“. Grįžusi į virtuvę, ji paklausė Violetos: 

— Ar laikai jas dėl kokių nors sentimentalių priežasčių? 

— Jei tai, ką gauni nemokamai, yra sentimentalu, tada taip. 

Beilė išplovė didelę lėkštę ištrupėjusiais kraštais, patiesė kelias 
servetėles ir sudėjo ant jų vištieną bei bulves, kad susigertų riebalai. 

— Kodėl Kalbernas taip ištuštėjo? — paklausė Beilė, dėdama 
Violetai į lėkštutę konservuotų kukurūzų ir žirnelių iš skardinės, o 
paskui vištienos ir bulvių. 

— Prašau palaikyti man kompaniją, — tarė Violeta. 

Beilė pažvelgė į maistą. Žinojo, kad jei pradės valgyti, negalės 
sustoti. Vaikystėje tai buvo jos labai mėgstamas valgis. O dabar ji 
žinojo, kiek tokiame maiste yra kalorijų. 

— Ačiū, ne, — pasakė ji, sėsdamasi ant kėdės. — Papasakok 
man apie Kalberną. 

— Paprastas miesčiukas. Naujas greitkelis. Buvo ginčų, ar jį 
nutiesti pro čia, ar pro Vels Kriką. Manau, kažkas sumokėjo už tai, 
kad Kalbernas pralaimėtų. Praėjus metams po greitkelio nutiesimo, 

Kalbernas beveik tapo vaiduoklių miestu, o Vels Krikas išsiplėtė. 
Turėtum ten nuvažiuoti ir pamatyti. Ten yra tų... — ji paniekinamai 
suraukė antakius, — prabangių parduotuvių, kur galima nusipirkti 
mažų širdelės formos muiliukų ir tokių drabužių, kuriems aš neuž- 
dirbu per visus metus. Pasikeitė netgi miesto pavadinimas. Dabar jis 
vadinasi Velbornu. Argi ne miela? 

— Velbornas? — susimąstė Beilė. 

— Taip. Kaip Australijoje, išskyrus „e“. 

— Atrodo, girdėjau apie jį. Ar jame nėra ko nors, kas pritrauktų 
turistų? 

— Karštos versmės, — atsakė Violeta pilna burna. 

— Kas? 

Ji nurijo. 

— Ten yra karštų versmių, bet... 

— Na, žinoma. Karštosios Velborno versmės. Daug žmonių 
vyksta ten. Girdėjau, kad tai nuostabi vieta. Aš norėjau nuvykti, bet 
Džimis... — Beilė nutilo. 

— Tai tavo velionis vyras? 

Beilė linktelėjo. Džimis atsisakė vykti į kitų žmonių išgarbintą 
vietą. Viena moteris sakė išsigydžiusi ten nuo artrito. Beilė tikėjosi, 
kad keletas dienų gulėjimo karštame vandenyje padės Džimiui atsi- 
palaiduoti ir pailsėti, bet jis net nenorėjo apie tai girdėti. Tai, kad 
Džimis atsisakė jos prašomas, buvo neįprasta, ir ji paklausė, kodėl. 
Jis staiga paniuro, bet netrukus nusijuokė ir pasakė, kad jei ji norinti 
karštų versmių, jis verčiau nuveš ją į Vokietiją ar į kokią egzotišką 
šalį, o ne į „agrarinės Virdžinijos miškus“. Jis apsuko ją, pakėlęs ant 
rankų, pakuteno kaklą, ir ji pamiršo klausimus. 

— Ei, ar girdi mane? 

— Oi, atsiprašau, — kniostelėjo iš savo minčių Beilė. — Aš tik šį 
tą prisiminiau. Klausyk, man jau reikia važiuoti. Turiu... 

— Pagaminti pietus gražuoliui Metui Longakrui? Ar judu dar 
nemiegate kartu? 

— Kiekvieną minutę, kai tik turime laisvesnio laiko, — atsakė 
Beilė. — Mes tikri triušiai. 

Violeta nusikvatojo, paskui pažvelgė į daugybę stiklainių su po- 
midorais, į keptą vištieną ir bulves. Tada pasakė: 

— (Gali atvažiuoti bet kada, kai tik norėsi ką nors sužinoti. 

— Tik kitą kartą aš atsivešiu tikrą virėją, — pasakė Beilė, ir Vio- 
leta nusijuokė dar garsiau. 

— Palauk minutėlę, — tarė Violeta, sunkiai keldamasi nuo kė- 
dės. — Tu čia tiek daug dirbai, todėl aš noriu tau kai ką duoti. 

— Tik ne hašišo! — leptelėjo Beilė. 

— Bijai, kad jis tave gali atpalaiduoti ir tu įsitempsi į lovą tą 
gražuolį, kuris atsikraustys pas tave? — paklausė Violeta ir ištiesė jai 
knygą. 

— Labiau bijau kalėjimo, — atsakė Beilė ir paėmusi knygą pa- 
žvelgė į ją. „Auksinis šešetas. T. L. Spangler“, — buvo užrašyta ant 
viršelio. O smulkesnėmis raidėmis: „Ar jie buvo šlovingi jaunuoliai, 
ar nemalonaus pokšto iniciatoriai, spręskite patys“. 

— Imk ir skaityk, — pasakė Violeta. — Bent turėsi ką veikti, kai 
vakare gulėsi lovoje viena. — Ji palingavo galvą. — Jūsų karta — tikri 
kvailiai. Mano laikais.... 

— Nebuvo nei AIDS, nei dedervinės, nei tokios moralės, kiek 
man žinoma, — linksmai pabaigė Beilė. 

Violeta neįsižeidė. 

— Tas Metas Longakras ir vienuolę priverstų pamiršti įžadus. 

— Reikės apie tai pamąstyti, prieš duodant įžadus, — atrėmė 
Beilė ir atidarė duris. Ji nusišypsojo besijuokiančiai Violetai ir tada 
pamanė, kad Violetos veido išraiška keista. 

— Ar kas negerai? — paklausė ji ir perbraukė ranka per skruos- 
tą. — Gal išsimiltavau veidą? 

— Ne, — atsakė Violeta, — neišsimiltavai. Akimirką pamaniau, 
kad kažkur esu tave mačiusi anksčiau. Tikriausiai apsirikau. Važiuok 
namo ir rūpinkis tuo vyru. 

Beilė išėjo iš tų namų šypsodamasi. Lauke pažvelgė į ūksmin- 
gus medžius. Violeta Hanikat buvo tinginė, sukta moteriškė, ją bet 
kuriuo momentu galėjo pasodinti į kalėjimą, bet Beilė jautė susira- 
dusi draugę. 

Ji numetė knygą ant priekinės keleivio sėdynės ir įjungė variklį. 
Buvo trečia valanda. Ji nevalgė priešpiečių ir dar turėjo nupirkti ką 
nors, kad galėtų pagaminti pietus Metui. Gal vertėtų stabtelėti prie 
to malonaus pono Šelbio namų ir pasiteirauti, ką jis turi parduoti be 
karvelių ir triušių. Iškaba „Rabits 4 Sale“ patraukė ją sustoti būtent 
prie jo kioskelio, o ne prie kurio nors iš visų kitų, kurių prie kelio 
rikiavosi daugybė. Jei gerai prisiminė, už jo augo kažkokie augalai. 

letas pastatė pikapą medžio pavėsyje, netoli Beilės tojotos. 
Jis atrėmė galvą į sėdynę ir užsimerkė. Buvo aštunta vakaro, ir jis 
jautėsi pavargęs. Jis nebuvo pratęs prie statybos darbų. Daug metų 
prasėdėjo prie kompiuterio ir braižymo lentos. Į darbo objektus jis 
vykdavo retai ir užtrukdavo ten neilgai. 

Bet šiandien jis dirbo iš peties. Jis spaudė ir savo sūnėnus, kol 
tie pagrasino maištu. Bet Metas norėjo užbaigti darbą, kad turėtų 
laisvą savaitgalį, todėl per vieną dieną atliko trijų dienų darbą. Ir nors 
per priešpiečių pertrauką brolis ir sūnėnai padėjo jam persikraustyti 
į Beilės namus, dabar jis jautėsi leipstąs iš nuovargio. 

Žinoma, prie to prisidėjo ir Petsė, skambinusi jam šešis kartus 
į mobilųjį telefoną. Jau per penktą skambutį jis panoro sutraiškyti 
telefoną. 

— Tikiuosi, kad žinia gera, Patricija, — ištarė jis sau, stovėda- 
mas ant namo stogo. 

— Ji visą dieną išbuvo pas tą klaikią senę Violetą Hanikat, — 
pranešė Petsė. 

— Beilė, jei tu kalbi apie ją, negalėjo pas ją praleisti visos dienos, 
nes jau praleido visą rytą pas tą, kaip man sakė, didžiausią Kalberno 
liežuvautoją Opalę. Tai kaip čia išeina? 

— Puikiai žinai, ką noriu pasakyti, Metai Longakrai. Beje, žiū- 
rėk, kad mano berniukai vilkėtų marškinėliais ir prisidengtų galvas 
nuo saulės. 

Metas pažvelgė žemyn. Jo sūnėnai buvo iki pusės nuogi. Jie gėrė 
vandenį iš plastmasinių puodelių ir leido jam tekėti jų bronzinėmis 
raumeningomis krūtinėmis. Jie matė taip darant kažkokį kino dievu- 
ką per televiziją, ir mergaitės dėl to ėjo iš proto. Ir dabar kaimyninia- 

me kieme spietėsi šešios mergaitės, meistriškai apsimetančios, kad 
nežiūri, kaip Džo ir Džonas pila ant savęs vandenį. 

— Taip, — pasakė Metas į telefoną. — Kas keturiasdešimt pen- 
kias minutes aš varau tavo kūdikėlius į pavėsį. Klausyk, Petse, man 
reikia dirbti. Neturiu laiko klausytis, kur lankosi mano šeimininkė. 

— Taip? Tada tikriausiai nenori žinoti, kad išvažiavusi iš Viole- 
tos Hanikat, ji užsuko pas Adamą Tilmaną. 

— Kąji padarė? — Metas suriko taip garsiai, kad sūnėnai liovėsi 
pylę vandenį sau ant krūtinės. Net mergaitės kaimyniniame kieme 
liovėsi „nežiūrėjusios“ į vaikinukus ir atsigręžė į Metą ant stogo. 

— Ne, ji ten nevažiavo, — saldžiai sučiulbėjo Petsė. — Bet ga- 
lėjo. Aš tau sakau, Metai, tu jos nepaleisk. Tai ar atvažiuosit abudu 
šeštadienį? 

— Petse, — lėtai ištarė Metas, apsišarvavęs kantrybe, — aš 
gerai nepažįstu tos moters. Kiek žinau, ji čia jau turi draugų. Gal ji 
ketina praleisti savaitgalį su jais. 

— Vadinasi, turi nežiopsoti ir kietai ją laikyti. Oi, mano orkaitė 
išsijungė. Turiu eiti. 

Metas išjungė telefoną ir suskaičiavo iki dešimt, paskui riktelėjo 
sūnėnams grįžti prie darbo. Žmogus kiek atvėso, bet ne visai. Vel- 
niop tą Petsę ir jos paistalus! Negi jis dar nepakankamai paspaudė 
Beilę? Tik vakar su ja susipažino, o jau šiandien persikrausto pas ją. 

Bet jo brolienei net toks tempas buvo per lėtas. 

— Ji ilgai netvers, — pareiškė Petsė per priešpiečius, padėdama 
krauti į dėžę Meto daiktus. — Jai čia pabos ir ji išvyks iš Kalberno. 
Turi daryti viską, kas tik įmanoma. 

— Jei jau išsikraustau iš tavo namų, koks tau skirtumas, su kuo 
aš susidėsiu? — atkirto jai Metas. 

Petsė tik skėstelėjo rankomis, tarsi sakydama, kad gyvenime 
nėra regėjusi kvailesnio vyro. 

— Rikai, pasakyk jam tu, — kreipėsi ji į vyrą. — Aš neturiu jėgų 
su juo kalbėtis. 

Rikas sumurmėjo: 

— Na, Petsė mano... tai yra mes visi jaučiame, kad... — jis nu- 
tilo ir atsigręžė į žmoną. — Tau daug geriau sekasi išaiškinti tokius 
dalykus, mieloji. — Žmonai už nugaros jis pažvelgė į brolį ir gūžte- 
lėjo pečiais. Rikas nesuprato, kodėl Petsė taip stūmė Metą prie tos 
moters. 

Petsė nutaisė toną, rodantį, kad ji negali patikėti, kaip Metas 
nesupranta akivaizdžių dalykų. 

— Metai, brangiausias mano giminaiti, visiškai ne tas pats, su 
kuo tu, tavo žodžiais tariant, susidėsi, nes tas asmuo taps mūsų šei- 
mos dalimi. Mes kartu švenčiame Kalėdas, Padėkos dieną, vestuves, 
dalyvaujame laidotuvėse. — Ji prisimerkė. — Tik pasižiūrėk, ko pri- 
darei pastaruoju metu. 

— Taip, — atsakė Metas. — Suprantu, ką turi galvoje. 

Jo buvusi žmona nedalyvaudavo jokiuose šeimos renginiuose. 
Visą tą laiką, kol buvo vedęs, Metas jautėsi atskirtas nuo brolio šei- 
mos. Jei kada ten ir užsukdavo, tai tik vienas. Paties pirmo susitikimo 
užteko ir Petsei, ir Kasandrai. 

— Ši moteris puiki! — tarė Petsė, leisdama jam suprasti, ką 
mano apie jo buvusią žmoną. — Beilė labai patiko Opalei. Ji net atve- 
žė Opalei ir jos dukteriai uogienės. O, kad tu būtum jos paragavęs! 

— Ji sugeba gaminti valgyti, — pasakė Metas palaimingai, — tik- 
rai moka. 

Vėliau, kai abu broliai nešė dėžes į Meto pikapą, Rikas sušnibž- 
dėjo: 

— Našlė nežino, kad Dženisė ir Petsė susipykusios. 

Metas linktelėjo. 

Po to, kai pirmą ir vienintelį kartą Kasandra lankėsi pas jo bro- 
lienę, ji pasakė: 

— Nejau tikiesi, kad apsimesiu, jog kambaryje yra vienas as- 
muo, kai iš tikrųjų jų du? Tai absurdas. Aš daugiau niekada neva- 
Žiuosiu pas tavo gimines. 

Taip ir liko. Jokie Meto žodžiai Kasandros neįtikino. 

Kai Metas išlipo iš pikapo ir įėjo į Beilės namus, jis net pats nu- 
stebo, koks pasijuto nusivylęs, kai niekas neišėjo jo pasitikti. 

— Sveiki! Ar kas yra namuose? — pašaukė jis pasijutęs nejau- 
kiai, kad įėjo nepasibeldęs. Kai per priešpiečių pertrauką atsivežė 
čia savo daiktus, žinojo, kad Beilės namuose nėra. Tą dieną Petsė, 
pasitelkusi savo informatorius, be paliovos skambinėjo jam ir pra- 
nešinėjo, kur lankėsi Beilė. 

Namuose skaniai kvepėjo šiltu maistu, bet virtuvėje Beilės ne- 
buvo. Ant šaldytuvo Metas rado raštelį: „Vakarienė orkaitėje“. 

Pirmą kartą jis išvydo jos rašyseną, lengvai įskaitomą, tvarkin- 
gą, smulkią. Jam patiko. „Atitinka ją, — pamanė šypsodamasis. 

— Beile? — šūktelėjo jis, eidamas koridoriumi. Pamatęs, kad 

jos miegamojo durys praviros, atidarė jas plačiau. — Beile? — tyliai 
pašaukė dar kartą. Jokio atsakymo. Atdaros vonios kambario durys 
rodė, kad jos nėra ir ten. 

Arji išvažiavusi? Pagamino jam vakarienę pagal jų susitarimą ir 
paliko jį vakarieniauti vieną? 

Metas nusprendė, kad kitą kartą susitikęs Petsę nusuks jai 
sprandą. Ji vertė jį manyti, kad tarp našlės ir jo kažkas yra, kai iš tik- 
rųjų nieko nebuvo, įtikinėjo, kad turi veikti akimirksniu, jei tik pajus, 
kad „kažkas yra“. 

Papurtęs galvą, Metas grįžo į virtuvę ir atidarė orkaitės dureles. 
Viduje rado didelę lėkštę ir dubenėlį, pridengtus folija. Pamažu iš- 
traukė iš orkaitės lėkštę ir nuėmė foliją. Lėkštėje gulėjo keturi žuvies 
gabalai, apskrudę ir sultingi. Po žuvimi buvo raudonasis padažas. 
Metas paragavo. Padažas pasirodė labai aštrus. Šalia žuvies gulėjo 
krūva žalumynų, kokių nerasi parduotuvėje ir kokių jis valgydavo 
tik vaikystėje. O prie jų — kažkas panašaus į svogūnus. Taip ir buvo. 
Svogūnai su karamele. 

„Viešpatie! Ta moteris tikrai moka gaminti valgyti!" — pagalvo- 
jo jis. 

Kai Metas įpusėjo vakarienę, jam vėl parūpo, kur Beilė. Jis nie- 
ko negalvodamas atidarė duris į sandėliuką už virtuvės, ir jam užėmė 
kvapą. Dar vakar patalpa buvo tuščia, o dabar ant lentynų rikiavosi 
daugybė stiklainių. Visi pilni, su etiketėmis. Įėjęs į vidų, Metas per- 
braukė per juos ranka. Ant lentynos po langu stovėjo nemažas stik- 
lainis su vyšniomis. Jos plaukiojo skaidriame skystyje ir atrodė tarsi 
ką tik nuskintos. „Vyšnios su sirupu“, — perskaitė jis etiketėje. Ant 
lentynų prie sienos stovėjo stiklainiai su tamsiu skysčiu ir etiketė- 
mis: „Mėlynių likeris“. Metas pamatė morkas su įvairiais prieskoniais 
apetitą žadinančiame skystyje. „Džemai“, „Konservai“, „Žalių pomi- 
dorų mišrainė“, — skaitė jis, 

Metas atbulas išėjo iš sandėliuko, negalėdamas patikėti tuo, ką 
ten pamatė. 

Virtuvėje jis baigė valgyti, ką buvo palikęs, tada išsitraukė iš 
orkaitės dubenėlį. Jame buvo duonos pudingas — vienas jo mėgsta- 
miausių patiekalų. Jis matė razinas ir šiltą baltąjį padažą ant viršaus. 
Metas paragavo ir pamanė, kad numirs iš skanumo. Pats nusijuokė 
iš to, kad prisiminė tokį senamadišką posakį, ir pagalvojo, kad tos 
vyšnios su sirupu turbūt prikeltų jį iš numirusiųjų. 

Laikydamas rankoje dubenėlį, jis pastūmė duris ir išėjo į lauką. 
Oras buvo smagus, bet netrukus žadėjo prasidėti karščiai. Jis pažvel- 
gė į šilkmedį. 

— Gal žinai, kur ji? — paklausė Metas ir nusišypsojo, kai lapai 
krustelėjo nuo vėjelio, tarsi rodydami eiti pirmyn taku. Gerai įsižiū- 
rėjęs, Metas pro krūmus ir žemai nulinkusias medžių šakas pamatė 
kažką geltonuojant netoli tvenkinio. Tai jos palaidinė. 

— Ačiū, — padėkojo Metas, šypsodamasis senam medžiui, 

ir nuėjo vingiuojančiu, akmenimis grįstu taku. Jis rado Beilę pasi- 
lenkusią prie supurentos lysvės. Ji ėmė iš ryšulėlio kažkokius mažus 
daigelius ir sodino juos į žemę. 
Beilė jam atrodė labai patraukli. Labai. Bet ne taip, kaip dauguma 
žmonių suprato pasakymą „patraukli moteris“. Ji turėjo kažko, kas 
leido šalia jos jaustis jaukiai. Ji nebuvo iš tų moterų, kurios kėlė 
vyrams laukinį geidulį. Ne, ji buvo moteris, verčianti vyrą svajoti 
apie tylius vakarus prie laužo, apie tai, kad jis parėjęs iš darbo gali 
pasakoti jai viską, kas nutiko per dieną. Ji vertė jį galvoti apie... apie 
vaikus, gaudančius jonvabalius į stiklainius, apie tai, kaip jis stvertų 
ją su vaikais ir nusiristų per žolę nuo kalvos. 

Metas niekada nemėgo kalbėti apie savo slapčiausius troškimus, 
todėl negalėjo pasakyti Petsei neketinąs skubėti su šia moterimi, nes 
ji buvo jam per daug svarbi, ir nesinorėjo padaryti klaidos. 

— Vakarienė buvo labai skani, — tyliai ištarė jis ir liko patenkin- 
tas, kad netikėtai pasigirdęs jo balsas neprivertė jos pašokti. 

— Džiaugiuosi, kad patiko, — atsiliepė Beilė. — Tikriausiai 
žinai, kad ponas Šelbis augina karpius dideliame konteineryje už 
namo. 

Metas atsisėdo ant žolės netoli jos ir pagalvojo, kad reikėtų nu- 
šienauti didžiąją veją ir visus kitus pašalius. Jis pamanė, kad turės 
paieškoti šienautojų. 

— Nemanau, kad čia kas nors daug žinotų apie Šelbį. Jo šau- 
tuvas nubaido žmones. — Metas pastebėjo, kad Beilė norėjo kažką 
pasakyti, bet vėl ėmė sodinti daigus. — Ką čia sodini? 

— Braškes. Gavau daigų iš pono Šelbio. Visą vasarą derančias — 
štai ten, o birželio derliui — šitoje lysvėje. 

— Ar yra skirtumas? — paklausė jis. 

— Pabandyk atspėti, — pažvelgė į jį Beilė. 

Metas nusijuokė: 

— Kaip matome, anos braškės dera visą vasarą, o šios tik birže- 
lį. Kaip aš išmokau, tamsta mokytoja? 

— Puikiai. — Ji sodino kitą eilę. — Ir kol neklausi toliau, pasa- 
kysiu, kad reikia, jog visas derlius prisirptų vienu metu. Tada galima 
prisivirti uogienių ir prigaminti kitų konservų. 

— Kur išmokai gaminti visus tuos... — jis mostelėjo ranka į 
namą. 

— Moku nuo vaikystės. Mano močiutė konservuodavo dėl to, 
kad reikėjo, o aš konservuoju todėl, kad man tai patinka. 

Metas laukė, kol Beilė pasakys dar ką nors, bet ji nesakė, todėl 
kad ji apie kažką įtemptai mąstė. 

— Ar Violeta tave nuliūdino? 

Beilė pritūpė ir ėmė valytis žemėtas rankas. 

— Regis, reikės priprasti prie mažo miestelio gyvenimo būdo iš 
naujo. Vadinasi, visi žino, kad lankiausi pas Violetą Hanikat. 

— Neabejoju. Bet, kiek suprantu, nebuvai ten pirkti žolės, nors 
jos hašišas geras. Pats geriausias iš visų, kiek... turiu omeny, kiek 
girdėjau, — jis šyptelėjo jai ir susikimšo į burną paskutinį pudingo 
kąsnį. 

Nusišypsojusi Beilė perėjo prie kitos lysvės ir pasilenkusi vėl 
ėmė sodinti. 

— Ar žinai, kad mano daržinėje pasikorė žmogus? 

— Taip, — ramiai atsakė Metas. — Ar tavęs tai negąsdina? — 
paklausė. — „Ir neverčia bėgti iš čia?" — norėjo pridurti, bet nuty- 
lėjo. 

— Ne, bet vis galvoju apie tą nelaimingą Žmogų. Įsivaizduoju, 
ką jis jautė. Jis mylėjo šitą žemę ir jos vaisius. Ir staiga visa tai iš jo 
atėmė... — ji nutilo. — Vargšas žmogus. 

— Taip, Kalberne įvyko nemažai tragedijų. 

— Taip, man jau ausis išūžė apie tą Kalberno šešetą. 

— Auksinį šešetą, — automatiškai patikslino Metas. 

— Na, štai! — skubiai atsigręžė į jį Beilė. — Ir vėl. 

— Kas ir vėl? — nesuprato jis. 

— Tas balso tonas. Ar tie berniukai šventieji? Kirpykloje... 
tai yra grožio salone, kaip man sakė, Opalė vos nepaskelbė manęs 
eretike už tai, kad nebuvau girdėjusi apie jokį Auksinį šešetą. Ar tie 
berniukai tokie svarbūs? 

Metas vos nepasakė: „Man svarbūs: 

— Kalberno žmonės pasidarė įtarūs. Jie bijo, ką svetimi gali 
pasakyti apie šį miestelį. Ta knyga „Auksinis šešetas“ įžeidė kalber- 
niečius. Perkamiausia knyga ji netapo, bet patraukė kritikų dėmesį. 
Turistai iki šiol klausinėja apie tuos berniukus. 

— Liūdna, kad kažkas parašė apie tokią tragediją. 

— Ir taip, ir ne, — atsakė jis. — Nelygu, kaip į tai pažiūrėsi. 
Kalberno žmonės linkę manyti, kad jie buvo šaunūs jaunuoliai, bet 
sėkmė nuo jų nusigręžė. 

— Oiš kitos pusės? 

— Jie buvo tik išradingi berniukai. Kad ir kaip būtų, viskas, prie 
ko jie prisiliesdavo, atrodė, virsdavo auksu. O kai baigė mokyklą, lai- 
mė nuo jų pabėgo. O galjų laimė buvo susijusi su Kalbernu. 

— Bet juk jie visi čia ir gyveno. 

— Kai kurie. Kiti išvažiavo. Bet 1968-ųjų vasarą, kai Frenkas 
nužudė žmoną ir nusižudė pats, jie visi gyveno Kalberne. 

— Ar žmonės žino, kodėl jis taip pasielgė? 

— Daugiau ar mažiau. Prieš ketverius metus jis buvo patyręs 
automobilio avariją ir nevaldė dešinės rankos. Trejus metus neturėjo 
darbo, paskui įsidarbino apsaugininku. Dirbti reikėjo naktimis. At- 
rodė, viskas buvo gerai, bet... 

— Violeta sakė, kad jo žmona laukėsi. 

— Taip. Skrodimas tą parodė. Visi tuoj pagalvojo, kad kūdikis 
turbūt ne Frenko. Jis buvo išdidus vyras, todėl tikriausiai nenorėjo 
pažeminimo. 

— Todėl nušovė ją, o paskui nusišovė pats? 

Metas neatsakė, tik susidomėjęs pažvelgė į ją: 

— Kodėl tau taip rūpi? 

— Nerūpi. Gal tai ir beširdiška, bet manęs ta istorija visai ne- 
domina. Taip, aš klausinėjau Violetos, bet tik apie šitą fermą, apie 
ankstesnius savininkus ir panašiai. Pas Violetą mane nusiuntė Opalė. 
Ten ir išgirdau apie Auksinį šešetą. 

— Opalė nekenčia Violetos. Ji negalėjo tavęs ten siųti, — pa- 
stebėjo Metas. 

— Taip. Atleisk. Apie Violetą man pasakė Karla. Tiksliau, para- 
šė laiškelį. O kodėl Opalė nekenčia Violetos? 

Pasikeitus temai, Metas atsipalaidavo ir atsilošęs pasirėmė ant 
rankų. 

— Violeta ne visada atrodė taip, kaip dabar. 

— Ir ką? 

— Atspėk. 

— Aha. Didysis neprilygstamasis seksas. 

Metui patiko, kad ištarusi tą žodį Beilė pirmą kartą pažvelgė į jį 
taip, kaip moteris žiūri į vyrą. Spėjo, kad jai patiko tai, ką išvydo, nes 
jos skruostai paraudo. Jau temo, bet jis pastebėjo jos nuoraudį ir tai, 
kad ji tuoj pat nusigręžė į braškes. 

— O kodėl tu nori viską žinoti apie fermą? — pasidomėjo jis. 

Metas išklausė jau girdėtą iš Petsės istoriją apie tai, kad Beilės 
vyras numirė ir testamentu paliko jai fermą. Bet labiau jis klausėsi 
jos balso tono. Kai ji pasakė „mano vyras“, neatrodė, kad kalba apie 
negyvėlį. Ji kalbėjo apie tą Žmogų taip, tarsi tikėtų, kad jis bet kurią 
akimirką gali ateiti taku. 

— Ar galiu tavimi pasikliauti? — paklausė ji ir atsigręžusi pa- 
žvelgė į jį gilėjančiose sutemose. — Juk tu ne... — pradėjo ji, bet jo 
veido išraiška sulaikė ją nuo klausimo, ar jis neišplepės visam mies- 
teliui. 

Valandėlę ji dvejojo, ir Metas suprato ją turint didelę paslaptį. 
Turbūt svarstė, kiek gali jam pasakyti. Jis galėjo prisiekti jai laikysiąs 
liežuvį už dantų, bet to nepadarė. Norėjo, kad ji pati apsispręstų. 

— Noriu viską sužinoti apie savo vyrą, — pagaliau ryžosi. — Bu- 
vau ištekėjusi už jo ne vienerius metus ir maniau, kad gerai jį pažįstu. 
Bet jis visada nutylėdavo apie savo vaikystę. Kažko trūko tarp mūsų. 
Kai jis mirė, aš sužinojau, kad jis man paliko šitai, — Beilė parodė į fer- 
mą. — Niekaip nesuprantu. Kol buvo gyvas, niekada apie tai nekal- 
bėjo, o po jo mirties gavau fermą ir laiškelį. Jame jis prašė sužinoti, 
kas iš tiesų įvyko. Jei norėjo, kad kažką žinočiau apie jį, kodėl nepa- 
sisodino šalia ir nepapasakojo, kol buvo gyvas? — Kelias minutes ji 
laik galvoti, kad buvai artima Žmogui, o vėliau sužinoti, kad iš tikrųjų 
taip nebuvo. Ilgą laiką po jo mirties nė nenutuokiau, kokia tai ferma, 
nemačiau nei nuotraukos, nei kokio maketo — nieko. 

Metas stebėjo, kaip Beilė stengėsi užgniaužti savo emocijas, 
todėl tramdė ir savąsias. Jis nepatiko sau pačiam, kad pavydėjo jos 
velioniui vyrui. 

— Kiek išmanai apie kompiuterius? — paklausė jis ir pamatė, 
kad ji krūptelėjo. 

— Maždaug tiek, kiek tu žinai apie braškes. 

— Nieko apie internetą? 

— Na, Džimio advokato žmona rodė, kaip internetu galima 
užsisakyti daiktų. 

Metas sunkiai atsiduso. 

— Pasakok toliau ir padėk man suprasti. Paskui mudu užlip- 
sime į viršų, įsijungsime mano kompiuterį ir pabandysime ką nors 
sužinoti apie šią fermą. 

— Sužinoti? — išplėtė ji akis. 

— Taip. Pažiūrėsime, kas buvo jos savininkai. 

— Bet... — pradėjo ji ir nutilo. 

— (Gerai, — tarė jis tebesėdėdamas ir žiūrėdamas į ją, — išsiaiš- 
kinkime dėl vieno dalyko. Nors aš gimiau ir užaugau šiame mažame 
miestelyje, bet nepasakoju visko kiekvienam sutiktajam. — Jis pa- 
lietė savo dešinę ranką: — Prisiekiu, kad tai, ką sužinosime, liks tarp 
mudviejų. Man nesvarbu, net jei sužinosime, kad esi Lizės Borden 
anūkė. 

— Kas yra? — paklausė jis, kai ji ėmė juoktis. 

— Nieko. Aš šiandien irgi apie ją pagalvojau. 

— Tai papasakok. Pasijuoksiu ir aš. 

Ji truputį patylėjo, o paskui papasakojo jam, kaip apsidžiaugė, 
kad vyras paliko jai fermą ne Lizės Borden gimtinėje. 

— Tie mokinukai pakankamai pagarsėję, bet įsivaizduok Lizę 
Borden! 

Metas ne iš karto suprato, kad „tie mokinukai“ — tai Auksinis 
šešetas, o supratęs nusišypsojo. Ir tada pirmą kartą gyvenime nusi- 
juokė iš to, kas susiję su tais mokiniais. 

— Gerai, — tarė jis. — Tai sutarta? 

— Dėl to, ar pasitikiu, jog nepasakysi Petsei ir Dženisei nieko, 
ką sužinosi apie mane? 

— Apie tave ar apie tavo velionį vyrą? — paerzino jis. 

— Apie abu, — atsakė ji. — Mudu — tai vienas ir tas pats. 

Metas kurį laiką „virškino“ tą teiginį. 

— Prisiekiu viskuo, kas man šventa, — pagaliau pasakė jis. 

— O kas, jei Petsė paklaus tiesiai šviesiai? 

— Pameluosiu, — tarė jis. — Ne pirmas kartas. Tai kaip, ar 
klausinėsi toliau, ar eisime ieškoti atsakymo? Ei! — sušuko jis ir 
plekštelėjo sau per kaktą. 

— Moskitai, — paaiškino ji, o jos akys juokėsi. — Eime! 

Jis ėmė stotis, bet pajuto kojoje skausmą. Suaimanavęs vėl atsi- 
sėdo. 

— Susižeidei? — paklausė ji susirūpinusi. 

— Stebuklas, kad neužsimušiau. Vienas mano idiotas sūnėnas 
padėjo mergaitei iškelti iš medžio kačiuką. 

— Ir? — paklausė Beilė nesupratusi. 

Metas pažvelgė į ją: 

— Jis pasiėmė kopėčias. 

— Ir? — nekantravo ji. 

— Tai buvo mano kopėčios. Aš buvau užlipęs ant garažo stogo, 
o kačiukas — už trijų namų. 

— Ar tik nenori pasakyti, kad sūnėnas, žinodamas, jog esi ant 
stogo, tyčia paėmė kopėčias ir leido tau nukristi? 

— Jis sakė galvojęs, kad aš tuo metu buvau sunkvežimyje, bet aš 
manau, kad jis taip atkeršijo man už vandenį. 

Kai Metas vėl pabandė atsistoti, Beilė ištiesė jam ranką. Jis pa- 
ėmė ją ir ištaisė visą stojimosi spektaklį. 

— Galėtum padėti eiti, — tarstelėjo jis. 

— Turiu kauptuką, gali ramsčiuotis juo, — atsiliepė Beilė. 

— Aš tikras nevėkšla, — pasakė jis juokdamasis ir nuklibikščia- 
vo paskui ją į namą. 

Beilės rankos buvo užimtos sodo įnagiais. Ji apsigręžė ir ėmė 
žingsniuoti atbula. 

— Kas ten atsitiko su tuo vandeniu? 

— Atėmiau iš jų, — atsakė Metas, laikydamasis ranka už šono. 

— Tai ar papasakosi visą istoriją pats, ar turėsiu maldauti? 

— Maldauti... Hmm. Nebloga idėja. 

— Žinai, ką radau paliktą šiame name? — paklausė ji. — Re- 
ceptų knygą. 

— Taip? — tarstelėjo Metas susidomėjęs, bet ir norėdamas, kad 
ji išklausytų jo pasakojimą. 

— Taip. Ir ji pilna receptų, kuriuos norėčiau išbandyti: kepta 
viščiuko krūtinėlė, keptas viščiukas su kukurūzų dribsniais, spagečių 
padažas, pagamintas iš „Campbell“ pomidorų sriubos, ir kažkas, kas 
pavadinta mėsos siurprizu. 

Paminėjus pastarąjį, Metui pasišiaušė plaukai. 

— Laimėjai! — skubiai atsakė jis. — Aš atėmiau iš savo sūnėnų 
geriamąjį vandenį, nes jie pylė jį ant savęs. 

Jis matė, kad Beilė nesuprato. Jie jau buvo priėję namą ir ji laikė 
ranką ant durų rankenos. 

— Išpylė tai, ką turėjo gerti? — paklausė ji suglumusi. — Kaip 
maži vaikai? 

— Tuoj parodysiu, — tarė jis ir, ištiesęs ranką virš jos galvos, 
atidarė duris. — Palauk čia ir pasistenk prisiminti, kokia buvai šešio- 
likos ar septyniolikos. 

Metas įėjo į vidų, pasiėmė pačią didžiausią kokią tik rado stikli- 
nę ir prileido į ją vandens iš čiaupo. Žinojo, kad tai, ką ketino daryti, 
buvo begėdiška, bet teisinga. Jis atsisagstė marškinius, nusivilko juos 
ir numetė ant virtuvės bufeto kampo. Nors jis ir nekentė nugarą 
lenkiančio statybininko darbo, bet laipiojimas kopėčiomis ir betono 
blokelių tampymas padarė jo kūną tokį, koks jam labai patiko. Jis 
įjungė šviesą lauke ir išėjo ant laiptelių. 

Metas apsimetė nepastebėjęs, kaip Beilė išplėtė akis, išvydusi jo 
nuogą krūtinę, ir pakėlė stiklinę prie lūpų. 

— Iš kitapus gatvės spoksojo mergaitės, o mano sūnėnai, de- 
monstruodami nuogas krūtinės, gėrė vandenį. Štai taip, — tarė jis 
ir leido vandeniui sruventi krūtine, laisva ranka lėtai ją glostyda- 
mas. — Matai? — paklausė, kai neliko vandens. — Su šituo šiandien 
kovojau visą dieną. 

— Suprantu, — pasakė Beilė taip, kad jis pasijuto kvailai. — 
Žinai, — pridūrė ji, — vakar vėlai atsiguliau, todėl atsisakysiu tavo 
pasiūlymo panaršyti po internetą. Tiesą sakant, — ji plačiai nusižio- 
vavo, — atsiprašau, atrodo, aš tuoj užmigsiu. 

Tai tarusi, ji šmurkštelėjo į vidų, o Metas liko stovėti lauke be 
marškinėlių, šlapiu kelnių priekiu ir mažiausiai aštuoniais uodais, 
įsisiurbusiais jam tarp menčių. Jis nesuprato, ką padarė ne taip, bet 
akivaizdu, kad kažką padarė. 

Atsidusęs Metas įėjo į vidų, išjungė šviesą lauke ir patikrino, 
ar visos durys užrakintos. Dar buvo anksti gulti, todėl jis apsivilko 
marškinius ir ėmė sagstytis juos, lipdamas laiptais į palėpę. Nutarė 
paieškoti internete, kas nupirko šį namą iš to pasikorusio vyro naš- 
lės. Gal, jei tai sužinotų, susigrąžintų Beilės malonę. 

| ą naktį Beilė miegojo prastai. Ji sapnavo Metju Longakrą, ap- 
šviestą geltonos lempos šviesos, o jo nuoga krūtine sroveno vanduo. 
Kodėl ji nepasielgė kaip šiuolaikinė moteris ir nepriėmė iš jo tai, ką 
jis akivaizdžiai siūlė? Juk ji dabar laisva našlė. Jie abu suaugę žmonės. 
Kas jai negerai, kad pasielgė kaip tipiška senmergė, kuri suvaidino 
nuovargį ir pabėgo į savo miegamąjį? Viena. 

Ji lėtai atsikėlė. Turbūt Metas dar miegojo, o gal jau buvo išėjęs. 

— (Greičiausiai patraukė į kokią smuklę ir susirado tikrą mote- 
rį, — sumurmėjo ji ir nusišypsojo, kad pasakė kaip kaimietė. 

Beilė nusiprausė po dušu, apsirengė, pasitvarkė kiek įstengė 
plaukus. Ji buvo pratusi, kad plaukus jai tvarkytų kirpėjai, bet Kal- 
berne į šukuosenas, matyt, niekas nekreipė per daug dėmesio. 

Ji atidarė miegamojo duris taip, kad šios nė negirgžtelėjo, ir 

pirštų galais nutipeno į virtuvę, bet pasiekusi laiptų apačią neatsispy- 
rė norui jais užlipti. Meto kompiuteris buvo išimtas iš dėžės, stalelis 
surinktas ir pastatytas palėpės kampe. Ant jo puikavosi didelis baltas 
monitorius su visais reikalingais atributais šalia. 
Ant purpurinio padėkliuko gulėjo pelė, bet ji neturėjo laido. Beilė 
pamanė, kad Metas jo dar nepritvirtino. Ji paėmė pelę ir ėmė tingiai 
sukinėti ratuką jos viršuje. Ir tada, jos nuostabai, kompiuteris ne- 
tikėtai įsijungė. 

— Ką aš padariau? — sušnibždėjo ji sutrikusi. 

— Nieko. Jis buvo ramybės fazėje, — iš už nugaros pasigirdo 
balsas. 

Beilė krūptelėjusi prispaudė prie krūtinės ranką. 

— Tu mane išgąsdinai. 

— Spėju, kad daržininkystė tave ramina, o kompiuteris nervina. 

— Nemaniau, kad jis įjungtas. 

— Čia belaidė pelė. Vos ją palieti, kompiuteris atgyja, — paaiš- 
kino Metas stovėdamas toje pačioje vietoje. 

Tik dabar Beilė suprato, kad jis laukė, kol ji pasitrauks nuo kom- 
piuterio. Matyt, jis vengė prieiti prie jos. Nenuostabu, kai ji padarė 
tokį akibrokštą vakar vakare! 

— Dėl vakar vakaro... — pradėjo ji lėtai, žiūrėdama į savo rankas. 

— Aš atsiprašau, — tarė jis. — Kartais mano humoras būna 
šiek tiek nevykęs. 

— Ne! — skubiai pasakė Beilė. Tai aš kalta. Tik... — ji giliai 
įkvėpė, — po šešiolikos metų ištikimybės per kelias savaites negalima 
pereiti prie to, kas atrodo kaip svetimavimas. Bent jau aš negaliu. 

— Neprivalai man aiškintis. Žinau, ką reiškia netekti artimo 
žmogaus. Aš irgi praradau artimą Žmogų. Sunku tai išgyventi, — nu- 
sišypsojo jis. — Beje, turiu planą. 

Nuo jo žodžių Beilė pasijuto geriau. Nors Kalberne ji susipaži- 
no ir su kitais žmonėmis, Metas buvo artimiausias jos draugas. 

— Paskutinis tavo planas buvo imtis mano namo, — atsakė ji ir 
taip pat nusišypsojo. Dingo bet koks tarp jų tvyrojęs nesmagumas. 

— Taip, tu teisi. Bet šį kartą mano planas toks: elkimės laisvai. 
Tu pajuokauji, aš pajuokauju, ir mudu liekame draugais. Daugiau 
jokio spaudimo, sutarta? — Metas ištiesė jai ranką. 

Beilė nedvejodama tvirtai spustelėjo jo ranką ir paleido. 

— Taigi susitarėme. O dabar dėl palėpės. Neprisimenu, kad 
būtume taręsi, jog užimsi ją visą. 

— Jei nori, parodysiu, kaip įeiti į internetą. 

— Metju, tu neklausai manęs. 

— Ne, klausausi, bet ignoruoju. Tai skirtingi dalykai, — atsakė 
jis, nenuleisdamas akių nuo monitoriaus ekrano. 

— Ketinau panaudoti palėpę savo reikmėms. 

— Kokioms? 

— Aš ketinu... Na, aš dar nenusprendžiau. — Ji išsitiesė ir pa- 
bandė suteikti savo balsui tvirtumo: — Bet kai nuspręsiu, man reikės 
palėpės. 

— Tau reikės ir kompiuterio, todėl galėsi naudotis šituo. — Me- 
tas stumdė pelę po padėkliuką ir spaudinėjo ją. 

— O kas, jei tuo metu jo prireiks ir tau? 

— Turiu nešiojamą. Beje, maniau, kad nemoki naudotis kom- 
piuteriu. 

— Nemoku, bet galiu išmokti. 

— Prieš tai ar po to, kai nutarsi, kaip užsidirbti pragyvenimui? 

— Prieš. Ne, po. Ne, aš... — ji pažvelgė į jį. — Gal turi kokių 
minčių, kaip galėčiau save išlaikyti? Išskyrus konservų fabriko atida- 
rymą? Aš neturiu jokios specialybės, jokio išsilavinimo ir esu tikra, 
kad niekada nesugebėsiu dirbti kitam. Per daug metų buvau nepri- 
klausoma. Turi idėjų? 

— Manau, kad ir ko imtumeisi, tai turi būti susiję su maistu. Ar 
kada pagalvojai apie tai, kad galėtum rašyti kulinarijos knygas? 

— Anokia čia idėja, — atsakė ji. — Kiek metų nebuvai užėjęs 
į knygyną? Ten guli šimtai tokių knygų. Man reikėtų kažko nuo- 
latinio. 

Metas pasitraukė nuo kompiuterio, uždėjo rankas Beilei ant 
pečių ir pažvelgė į akis. 

— Po ilgo santuokinio gyvenimo neseniai tapai našle. Duok sau 
daugiau laiko. Pirmiausia turi užsigydyti sielos žaizdas, o nuspręsti, 
ką daryti su savo gyvenimu toliau, spėsi vėliau. 

Jo žodžiai ją paveikė. Beilė vos susilaikė neprigludusi jam prie 
peties. 

— Ko gero, tu teisus, — sutiko ji. 

— Žinai, ką mudu šiandien veiksime? 

Dalis jos norėjo protestuoti prieš tą „mudu“, bet ji pasidavė. 
Beilė nenorėjo visą dieną būti viena. Nenorėjo likti šiame bjauriame 
name, klausytis kiekvieno garso ir manyti, kad namo grįžo Džimis. 

— Ką? — paklausė Beilė. O galvoje ėmė suktis mintys: „Ką nors 
romantiško? Seksualaus?“ 

— Nusipirksime žoliapjovę. 

Metas suglumo, kai Beilė ėmė juoktis. 

— Ar manai, kad tau nereikia žoliapjovės? 

— Žinoma, reikia, tik pagalvojau... — Ji numojo ranka. — Tiek 
to. Tik gal pirmiau papusryčiaukime, o tada važiuokime žoliapjovės. 

— Būtų puiku, — pritarė Metas ir vėl grįžo prie kompiuterio. 

Prie laiptų Beilė atsigręžė. „Jis puikus vyras, — pamanė ji. — 
Geras, malonus, rūpestingas. Ir su juo lengva gyventi“ Šypsodamasi 
ji nulipo laiptais. Tada išėmė iš krepšio pakelį kvietinių miltų ir pra- 
dėjo maišyti tešlą blynams. 

— G al galėčiau padėti? — paklausė pardavėjas. Jis buvo jaunas, 
vilkėjo baltais marškiniais, mūvėjo chaki spalvos kelnėmis. Atrodė 
taip, lyg sulaukęs dvidešimt penkerių ketintų tapti vadybininku. 

— Norėčiau stumiamos žoliapjovės, — pasakė Beilė tuo pat 
metu, kai Metas ištarė: — Norėtume važiuojamos žoliapjovės. 

— Ten nėra tiek daug žolės, — tuoj pareiškė Beilė, žiūrėdama 
į Metą. 

— Priekį reikės nušienauti pakartotinai, o už namo yra daug 
nenupjautos žolės, — kantriai paaiškino Metas. 

— Tada pirk žolės pjovimo kombainą, — atšovė Beilė. Ji ne vel- 
tui tiek metų praleido šalia profesionalių sodininkų. 

— Tau reikia ir kombaino, bet... 

— Ir kombaino? Ką tu ketini šienauti? 

— Ten dvidešimt akrų ir... 

— Ir pusę jų užima medžiai! 

— Atsiprašau, — įsiterpė pardavėjas. — Gal galėčiau pasiūlyti 
lengvą važiuojamą žoliapjovę? 

Beilė ir Metas sužiuro į jį. 

Jaunuolis juokais prisidengė veidą, lyg stengdamasis išvengti 
smūgių. 

— Aš niekada nestoju tarp vyro ir žmonos. Jei jums ko prireiks, 
pašaukite mane arba... skyrybų advokatą, — pridūrė jis ir nuėjo. 

Pažvelgę vienas į kitą, jie pradėjo juoktis. 

— Gerai, atleisk, — tarė Metas. — Čia tavo ferma, tu ir spręsk. 

Jis buvo toks malonus, kad ji pasijuto kalta. 

— Tai ne dėl to, kad aš nenorėčiau geros žoliapjovės, bet todėl, 
kad aš jos paprasčiausiai neįpirksiu. 

— Ojei nupirkčiau aš? 

Beilė sustingo. 

— Nenoriu, kad man kas pirktų daiktus. Anksčiau mane išlaikė 
vyras, o dabar daiktai — mano rūpestis. 

— Ojei padarytume šitaip, — pasakė Metas. — Tu mane sam- 
dai atlikti darbą, o aš atsinešu savo darbo priemones. 

— Kiek kainuos? — skubiai paklausė ji. 

— Daug. 

— Kiek daug? — ji primerkė akis. 


108 Saudo (sai 


— Turėsi padėti nukelti man nuo sprando brolienę. 

— Kur link suki? 

Metas kreivai šyptelėjo. 

— Petsė pamišusi dėl šeimos. Ji nuolat rengia šeimos susibūri- 
mus ir... — jis nutilo. 

— Ką? 

— Ji nudirs man gyvam odą, jei neatsivesiu tavęs. 

Valandėlę Beilė svarstė, kaip turėtų suprasti Meto žodžius. Jis, 
aišku, laikė tai užmokesčiu už darbą, o iš tikrųjų siūlėsi užmokėti už 
žoliapjovę ir nemokamai nupjauti žolę. 

— Kitomis aplinkybėmis nesutikčiau, bet kai Opalė pasakė, kad 
Petsei už nuomą mokėjai po septynis šimtus penkiasdešimt, o man 
tik šešis šimtus, aš manau, kad esi man skolingas. 

Metas nusijuokė nesutrikęs, kad jį pričiupo. 

— Opalė tą sužinojo ne iš manęs. Dženisė tvarko namo apskai- 
tą. Tikriausiai ji ir pasakė Opalei. 

— Nesvarbu, kas. Kai prisimenu, kaip tu elgeisi, tarsi aš būčiau 
per daug plėšusi už nuomą... 

Jis pasilenkė ir pabučiavo ją į skruostą. 

— Tu atrodai stulbinanti, kai pyksti, — pasakė jis. Prie jų priėjo 
pardavėjas. 

— Už tai dar atsiimsi, — pašnibždomis pagrasino Beilė. 

Atsukęs į pardavėją nugarą, Metas mirktelėjo jai. 

— Na, balandėliai, ar jau išsirinkote? — paklausė jaunuolis. 

— Taip, štai šitą, — tarė Metas ir parodė begemotišką žolia- 
pjovę. 

— (Geras pasirinkimas, — pritarė jaunuolis. — Ir aš tokios no- 
rėčiau. 

— Ir tu, ir visi vaikinai, — burbtelėjo nusisukusi Beilė. Tik Me- 
tas ją išgirdo. 

— Mums reikės daugiau įrankių, — pasakė Metas. Jis kreipėsi 
į Beilę, nepaisydamas jos sarkazmo: — Eime, mieloji, išsirinksime 
genėtuvą. 

Po valandos jie sėdėjo Meto pikape, pilname, be žoliapjovės, 
dar ir kastuvų, semtuvų, šakių — visų sodui reikalingų įrankių, kokių 
tik buvo parduotuvėje. 

Beilė liovėsi protestavusi jau po dviejų pirmųjų kastuvų pirkimo. 

Kai jie išvažiavo iš mašinų stovėjimo aikštelės, Beilė prabilo: 

— Sakei, kad Dženisė tvarko tavo buhalterinę apskaitą. 

— Taip ir yra. Kai turėjau verslą, turėjau ir buhalterį, o dabar jo 
darbą atlieka Dženisė. Ir visai neblogai. Ji tvarkė savo vyro sandorių 
dėl mašinų apskaitą, kol Skotas nusprendė nebedirbti su žmona. 
Tarp mūsų kalbant, jis nenori, kad žmona žinotų, kiek jis turi. 

Beilė nežinojo, ką pasakyti. Be to, ją labiau domino Metas, o ne 
Dženisė. 

— Ar į Kalberną sugrįžai visam laikui? O gal tik laižaisi skyrybų 
žaizdas ir po kelių mėnesių vėl būsi didmiesčio architektas? 

Metas valandėlę tylėjo ir žvilgčiojo į veidrodėlius, prieš pasuk- 
damas į kairę. 

— Net nežinau. Bet galiu tau pasakyti, kad neketinu visą savo 
likusį gyvenimą kalti vinių. 

— Ką nori veikti? 

— Užsiimti vietine architektūra. Kurti projektus. Tai man visa- 
da patiko. 

— Tai kodėl projektavai dangoraižius? 

— Daugiau pinigų. 

— A, taip. Pinigai. Vienas svarbiausių dalykų gyvenime. Džimis 
sakydavo: jei dirbi dėl pinigų, niekada jų neturėsi. 

— Taip kalba visi neturtėliai. 

Beilė nieko neatsakė. Ji nusisuko nuo jo ir nusišypsojo. 

— Ko dabar? 

— Kas „ko dabar“? — atsigręžusi ji pažvelgė į jį. 

— Ko taip šypsaisi? Ar, tavo manymu, aš kvailys? 

— Šypsausi dėl to, kad Džimis nebuvo vargšas. 

— Taip? Tai kodėl jis tave paliko be nieko? 

— Jis... — Beilė papurtė galvą. — Nežinau. Galiu suprasti prie- 
žastis, kodėl taip padarė, bet niekaip nesuvokiu, kodėl jis paliko man 
fermą šiame miestelyje. Visada jaučiau, kad Džimis nekentė savo 
vaikystės, todėl ir vengdavo apie ją kalbėti. Bet jei nekentė vaikystės, 
kodėl paliko man savo vaikystės namą? Žinoma, jeigu tai tikrai jo na- 
mas. Aš nežinau net šito. — Beilė pasuko galvą į langą, mėgindama 
nusiraminti. 

— Aną vakarą, — ramiai ištarė Metas, — aš nutariau panaršyti 
po internetą. Sumokėjau trisdešimt penkis dolerius už informacijos 
apie tavo namą paiešką. Turėčiau ją gauti pirmadienį. 

Beilė nežinojo — juoktis ar verkti. Nors ir kaip Metas ketino 

saugoti paslaptį, ji iškils į viešumą, kai žmonės perskaitys internete, 
kad ferma — Džeimso Menvilio nuosavybė. Ir ar Meto nuomonė ne- 
pasikeis apie ją, kai jis sužinos, kas buvo tas Menvilis? 

— Beile? 

— Taip? 

— Petsė šį vakarą rengia nedidelį šeimos susibūrimą ir... 

— Kviečia mane? 

— Tuesi garbės viešnia. 

— Vadinasi, mane apipils šimtais klausimų apie mano gyvenimą? 

— Tikriausiai. Be to, jie bandys mus apvesdinti. Mano brolienės 
svarbiausias užsiėmimas — piršlybos. 

— Bet kieno ar tik tavo? 

— Daugiausia mano. Man atrodo, ji bijo, kad aš galiu grįžti į jos 
namus, jei kokia moteriškaitė nepasigailės ir neištekės už manęs. 

— Ką tujai padarei blogo, kad ji šitaip nekantrauja tavimi atsi- 
kratyti? 

— Mano brolienė mėgsta siūti. Viršuje yra kambarys su siuvi- 
mo mašina ir didelis stalas. Siuvimas išgarsino ją šitose apylinkėse. 
Kai prireikia kam nors rinkti pinigus, Petsės visada prašo pavado- 
vauti siuvimo rateliams. 

— Ir? — paragino Beilė. 

— Pastaruosius šešis mėnesius mano lova stovėjo tame siuvi- 
mo kambaryje. 

— Nieko sau. 

— Taigi. 

— Tai nuomą už mano kambarį moka Petsė ar tu? 

— Labai juokinga, — tarstelėjo Metas, bet, sukdamas į Petsės 
namų link vedantį keliuką, šypsojosi. 

Kaip jis ir sakė, Beilė buvo garbės viešnia, ir visa jo šeima laukė 
jų. Ten buvo Dženisė su savo vyru Skotu, kurio Beilė dar nepažinojo ir 
kuris jai iš karto nepatiko. Jis buvo, kaip sakydavo Džimis, sandėrinin- 
kas: visada ir visur stengdavosi dėl ko nors susiderėti. Spausdama jam 
ranką, Beilė džiaugėsi, kad jis nežino, jog ji buvo ištekėjusi už milijar- 
dieriaus. Ji nė kiek neabejojo, kad Skotas jai būtų bandęs ką nors įpirš- 
ti. Jau po trijų minučių jis siūlė jai parduoti tojotą ir pirkti iš jo „Kia“. 

Metas apkabino Beilę per pečius ir nusivedė. 

— Nekreipk dėmesio į Skotą. Jei jis tau per daug įkyrės, pasakyk 
man. 

Beilė susižavėjo dviem Dženisės dukrytėmis: septynerių metų 
Čentale ir ketverių Dezire. Bet jai jų ir pagailo, nes abi buvo apreng- 
tos gražiai išlaidytomis rožinės spalvos medvilninėmis suknutėmis. 
Abi mergytės valgė savo dešrainius, bijodamos sutepti drabužėlius. 

Kiek Dženisės šeima atrodė oficiali, tiek Petsės — laisva. Jos 
dideli gražuoliai sūnūs dvyniai, rodės, nuobodžiavo ir vos kur gavę 
prisėsti, tuoj užmigdavo. 

— Metju mirtinai juos išvargina, — tarė Petsė, pamačiusi, kad 
Beilė žiūri į kietai miegančius vaikinus ant languoto patiesalo po 
medžiu. Miegodami jie atrodė kaip jaunučiai ir nekalti šešių pėdų 
ūgio kūdikiai. 

Rikas prunkštelėjo: 

— Jie visą naktį žaidė kompiuterinius žaidimus ir plepėjo tele- 
fonu su puse apygardos mergaičių. Jų nuovargis neturi nieko bendra 
su darbu. 

— Ričardai Longakrai! — sudraudė Petsė, ir Beilė šypsodamasi 
nuėjo šalin. 

Kitaip negu jie su Metu manė, Beilės niekas nieko neklausinėjo. 
Jie patys pasakojo jai savo istorijas. Ir labai norėjo stebėti ją su Metu. 
Ne kartą visi buvo nustoję kalbėti ir sužiurę į juodu. Pirmą kartą jų 
dėmesį patraukė tai, kad Metas pamirkė bulvių traškutį į sūrio pa- 
dažą ir prikišo Beilei prie lūpų. 

— Paragauk, — pasiūlė jis. 

Visi keturi suaugusieji, sėdintys už stalelio, akimirksniu už- 
sičiaupė ir susidomėję įsmeigė į juos akis. Prabudo net po medžiu 
snaudę vaikinai. Mergytės nustojo suptis ir įsispoksojo į staiga pri- 
tilusius suaugusiuosius. 

Pusiau nesuvokdama, ką daro, Beilė paklusniai atsikando traš- 
kučio. Visi grįžo prie to, ką veikė iki tol, bet ji pajuto, kad jiems patiko 
tai, ką išvydo. Ir, tiesą sakant, buvo patenkinta, kad jiems patiko. Bei- 
lė ėmė jaustis taip, tarsi jiems priklausytų, tarsi būtų jų dalis. 

Vakarėjant Metas pasilenkė prie jos ir sušnibždėjo: 

— Kodėl nepaprašai Petsės parodyti siuvimo kambario? Ji pasi- 
justų devintame danguje. 

Taigi Beilė paprašė. Ir pamatė, kaip nušvito Petsės veidas. Ji nu- 
sivedė Beilę į vidų. Dženisė tylutėliai nusekė paskui jas. 

Visą tą laiką Beilė slapčiomis stebėjo abi moteris. Jos atrodė 
labai panašios, bet rengėsi skirtingai. Petsė mūvėjo senus laisvus 

medvilninius šortus ir vilkėjo trumparankovius plačius sportinius 
marškinėlius, tikriausiai kažkada priklausiusius jos vyrui. Dženisė 
mūvėjo tamsiai rudais šortais su kantu, buvo užsijuosusi aligatoriaus 
odos diržą su sidabrine sagtimi ir vilkėjo šiugždančia palaidine ža- 
liais ir rudais langeliais. Jos plaukai buvo dailiai sušukuoti, o Petsės 
susitaršę. Bet abiejų moterų panašumas buvo labai ryškus. 

— Koks jų giminystės ryšys? — pašnibždomis paklausė Beilė 
Meto, kai jis kepė ant grotelių maltinius mėsainiams. 

— Jų motinos buvo identiškos dvynės. Bet viena ištekėjo už 
turtuolio, kita — už vargšo. Spėk, katra už kurio? 

— Dženisė užaugo vargingoje šeimoje, — akimirksniu atsakė 
Beilė. Jos pačios motina buvo kaip Dženisė. Ji taip bijojo, kad pasi- 
matys jos skurdas, jog nuolat persistengdavo. Niekas nematė Freidos 
Beili be makiažo ar paprastai apsirengusios. 

— O tu nuovoki, — tarė Metas, šypsodamasis jai. 

— Pakankamai, kad suprasčiau, jog šie maltiniai suanglės, jei 
tučtuojau nenuimsi jų nuo grotelių. 

Jis pabučiavo ją į nosį. Tai buvo antras kartas, kai visi nutilo ir 
suskaičiavo iki trijų, kol vėl grįžo prie savo užsiėmimų. 

Beilė dėjosi nepastebėjusi jų dėmesio, bet turėjo nusisukti, slėp- 
dama nuoraudį. 

— Gal liausies? — sušnypštė ji Metui. — Visi pamanys, kad tarp 
mūsų romanas. 

— Na, ir kas. Tegul sau mano, — nerūpestingai atsiliepė Metas. 
Jam, regis, irgi patiko mintis, kad žmonės mano, jog jiedu... na, kai 
kas daugiau. 

Kai Metas šūktelėjo, kad mėsainiai gatavi, Beilė stovėjo už jo, 
gurkšnodama neskanų Petsės pagamintą iš miltelių limonadą, ir visus 
juos stebėjo. Petsė ir Dženisė, net ir ką nors dirbdamos drauge, visiš- 
kai nesikalbėjo ir vengė pažvelgti viena į kitą. Jos sėdėjo šalia už stalo, 
bet nepersimetė nė žodeliu. Beilė norėjo paklausti, kodėl taip yra, bet 
bijojo išgirsti, kad vaikystėje jos susipyko dėl lėlės Barbės ir nesikalba 
iki šiol. Be to, daug įdomiau nežinoti jų nesantaikos priežasties. 

Kadangi visi su tokiu jų elgesiu buvo apsipratę, vadinasi, tas ne- 
sutarimas buvo ilgalaikis. Dženisės mažoji mergytė prajuokino Beilę. 
Ji girdėjo, kai Dezirė pasakė: 

— Mamyte, tu atrodai tokia vieniša, stovėdama čia viena. 

Dženisė stovėjo per šešis colius nuo Petsės. Paskui mergytė pa- 
žvelgė didelėmis akimis į Petsę ir paklausė: 

— Atrodai labai vieniša, teta Petse. Ar nenorėtum, kad kas nors 
būtų čia su tavimi? 

Beilė nusisuko, kad balsu nenusikvatotų iš tokio vaiko išdyka- 
vimo. 

Paprašiusi Petsės parodyti siuvimo kambarį, Beilė nė kiek ne- 
nustebo, kad Dženisė nusekė iš paskos. 

Kai jiedu su Metu privažiavo prie namo, šis Beilei padarė įspūdį. 
Namas buvo didelis ir naujas, statytas ne seniau kaip prieš penkerius 
metus. Mintyse Beilė jį pavadino „šiuolaikiškai kaimišku“. Per visą 
namo ilgį ėjo senamadiškas priebutis, bet viršutiniame aukšte buvo 
aukštas stoglangis suapvalintu viršumi, o abipus jo — po apskritą 
stoglangį. Seno ir naujo derinys atrodė labai malonus akiai. 

Moterys įėjo į vidų pro galines duris. Petsė sustojo ir tylėjo. Bei- 
lė nesuprato, ką ši ketino daryti. 

Problemą išsprendė Dženisė: 

— Tu turbūt norėsi apžiūrėti Riko, tiksliau, Meto namą. 

Beilei prireikė minutėlės suprasti. 

— Šį namą projektavo Metas? 

— Taip, jis, — didžiuodamasi atsakė Petsė. — Ar norėtum pa- 
matyti jo projektą? 

Beilė suprato, kad Petsei nepatogu puikuotis savo namu, bet ji 
laisvai galėjo girtis Meto projektu. „Puikus namas“ — pamanė Beilė, 
eidama paskui Petsę ir Dženisę. 

Tarsi gerai suderintas duetas, abi moterys pasuko į priešingas 
puses. Petsė parodydavo kambarį, tada pašaukdavo Dženisė, ir Beilė 
eidavo ten. 

Pirmame aukšte buvo įrengtas valgomasis, svetainė ir virtuvė 
su įmūrytu į grindis stalu bei oda apmuštu minkštasuoliu. Nors pa- 
talpų neskyrė sienos, Metas vis tiek sugebėjo jas atskirti. Pusė valgo- 
mojo ir gyvenamojo kambario buvo atviri iki pat antro aukšto lubų. 
Pertvaros skyrė virtuvės galą nuo gyvenamojo kambario. 

Name buvo labai jauku. Atvira ir kartu atskira. Beilė išsakė 
tai, kas jai patiko, bet nutylėjo apie virtuvę. Joje prie galinės sienos 
stovėjo šaldytuvas, kriauklė ir elektrinė viryklė. Kitoje pusėje atskirą 
salelę sudarė keturios kėdės. Norint pasiekti barą, kur patiekiamas 
maistas, reikėjo apeiti aplink viryklės salelę. Toje virtuvėje reikėjo 
daryti per daug nereikalingų žingsnių. Kita vertus, spindintys pa- 
viršiai rodė, kad virtuvė mažai naudojama, todėl patogumas gal ir 
nebuvo labai svarbu. 

Kitą pirmo aukšto pusę užėmė pagrindinis kambarys su šei- 
mininkų sieninėmis spintomis ir darbo kabinetas. Parodžiusi vonios 
kambarį, Petsė paklausė: 

— Ar savo gyvenime matei didesnį? 

Beilė iš mandagumo atsakė, kad kambarys labai gražus, igno- 
ruodama veriantį Dženisės žvilgsnį. Džimis jautė silpnybę vonios 
kambariams: jam jie nebuvo nei per daug dideli, nei pernelyg iš- 
puošti. Viename jų name vonia buvo nedidelio baseino dydžio. Dušo 
kabinoje buvo galima išmaudyti dramblį, o vonios kambario viduje 
dar buvo įrengti uždari tualetai ir bidė. 

Beilei krito į akis, kad Petsės namuose daug siuvinių. Beilė nie- 
kada nesidomėjo siuvimu, bet jaunystėje jai teko dalyvauti miestelio 
ir valstijos mugėse su savo konservais ir ten ji įgijo tam tikrą supra- 
timą apie siuvinius. Gyvenamajame kambaryje sofa ir du foteliai 
buvo užtiesti tokiais pačiais kartūniniais užtiesalais, margintais 
mėlynomis bei žaliomis gėlėmis kaip ir langų užuolaidos. Kiti daik- 
tai užtiesti irgi tokiu pačiu audiniu. Didelėje komodoje Beilė spėjo 
esant televizorių ir grotuvą. Į jos durelių tarpus buvo įdėtas toks pat 
audinys. Knygų lentynos buvo išklotos kartūnu, bet skirtingų spal- 
vų — mėlyna, virš jos žalia, vėl mėlyna ir vėl žalia. Net šiukšliadėžė 
buvo su medžiaginiu uždangalu. Neliko pliki net staleliai prie sienos 
ir lempos gaubtas. Visus iki vieno paviršius dengė servetėlės, kilimė- 
liai ir apvalkalai. 

Visi Beilei aprodyti kambariai buvo pilni namuose siūtų užtie- 
salų ir užuolaidų. Miegamajame vyravo mėlyna ir burgundiško vyno 
spalvos, ir, aišku, visi paviršiai buvo apdangstyti. Viršuje irgi tas pats. 
Petsė trumpam atidarė sūnų miegamojo duris, ir Beilė pamatė, kad 
lovos užtiesalai, pagalvių užvalkalai ir net užuolaidos pasiūti iš mė- 
lyno audinio su lėktuvais. Jei nežinotų, kaip yra iš tikrųjų, Beilė būtų 
pamaniusi, kad Petsės sūnums kokie devyneri metukai. 

Už vonios kambario, irgi išdailinto Petsės siuviniais, buvo jos 
siuvimo kambarys, išklijuotas rožinės spalvos tapetais su eilėmis ro- 
žyčių. Kambario viduryje stovėjo darbastalis, prie sienos — siuvimo 
mašina. Lentynos lūžo nuo dėžių, paženklintų audinių atraižėlėmis. 
Viskas buvo idealiai sutvarkyta. 

— Štai čia mano pavyzdžiai, čia atsarginės šeimos narių dėvi- 
mų drabužių sagos. Sudėtos pagal dydį, spalvą, medžiagą, iš kurios 
padarytos. 

Beilė tikėjosi, kad atrodo susižavėjusi. Nenorėjo burbtelėti: „O 
kam visa tai?“ Ant sienos dešinėje kabėjo penkios įrėmintos nuotrau- 
kos, ir Beilė ėmė jas žiūrinėti. Visose Petsė stovėjo krašte, apsivilkusi 
baltu trijų ketvirčių ilgio chalatu su kortele, prisegta prie kišenės. 

— O kas čia? — paklausė Beilė. 

— Fabriko Ridžvėjuje darbuotojai. Ar nori apžiūrėti siuvimo 
mašinos adatas? 

— Petse, — tvirtai ištarė Beilė, — ar tu buvai visų tų Žmonių 
viršininkė? 

— Taip, bet tai buvo seniai, — numojo ranka Petsė. — Noriu 
parodyti tau spintelę siūlams. 

Beilė nenoromis atsitraukė nuo nuotraukų ir pažvelgė į dešim- 
tis skirtingų spalvų siūlų ričių, išrikiuotų ant įkaltų į lentynėles smai- 
gų. Po akimirkos ji pakėlė akis ir pamatė į ją žiūrint Dženisę. Kai jų 
akys susitiko, Beilei pasirodė, kad Dženisė norėjo jai kažką pasakyti, 
bet tuoj sumirksėjo ir nusuko žvilgsnį šalin. 

Netrukus Dženisė ramiai tarė: 

— Geriau grįžkime pas vyrus. 

Apačioje Rikas pasakė, kad Metas niekaip negalėjo liautis gyręs 
Beilės patiekalų. 

— Kada mus pasikviesi į svečius? 

Visi vėl sustingo, spoksodami į Beilę. 

— Gal šeštadienį, — suskubo Metas, apkabinęs Beilę per pe- 
čius. — Ar tau tinka, brangioji? 

— Žinoma, — atsakė Beilė ir išsprūdo iš jo glėbio. — Kitą šeš- 
tadienį. 

Beilė pamatė, kad tiek Petsė, tiek Dženisė žvelgė į ją tokiais pa- 
čiais įdėmiais žvilgsniais. Jai net nejauku pasidarė. Kai jų žvilgsniai 
susitiko, jos nusigręžė. 

[Bei pažvelgė į laikrodį, stovintį ant stalelio prie lovos. Jau 
antra nakties, o ji dar nemiega. Jei ne toji viešnagė, būtų kritusi į 
lovą dešimtą ir akimirksniu užmigusi. Diena buvo ilga. Jiedu su 
Metu grįžo iš Petsės namų ketvirtą, ir Metas pasiūlė pradėti ardyti 
gyvenamojo kambario lauko sieną, kad vėl liktų priebutis, kaip būta 
anksčiau. 

— Vadinasi, turėsiu ardyti ir tą rožinį vonios kambarį? — pasi- 
tikslino Beilė. 

Metas iš įrankių dėžės ištraukė trumpą laužtuvą ir padavė jai: 

— Prie darbo. 

Apžvelgusi plyteles, tapetus ir įrenginius, Beilė nežinojo, nuo 
ko pradėti. 

— Palik tik vandentiekį ir kanalizaciją! — šūktelėjo iš kito 
kambario Metas. — Palauk, kol galėsiu išjungti vandenį. Pradėk nuo 
plytelių. Arba nuplėšk tapetus. 

— Gerai, — atsakė Beilė. Ji užkišo laužtuvą už gėlėtų rožinės 
spalvos plytelių ir truktelėjo. Ji susigūžė iš netikėtumo, kai plytelė 
atitrūkusi nuskriejo per kambarį. 

— Kaip sekasi? — paklausė Metas. 

— Puikiai! — atsiliepė ji. 

Jie dirbo tris valandas. Beilė būtų dirbusi dar, bet Metas nutarė 
atsikvėpti ir pasiūlė užsisakyti picą. 

— Turi omeny kokią permirkusią? — paklausė Beilė. — Kokią 
užsisakysime: su ananasais ar su keturių rūšių mėsa? 

Metas nusijuokė: 

— O ko tu norėtum? 

— Gal salotų ir itališkų makaronų? Kalabrijoje... — ji nusigręžė, 
nebaigusi sakinio. 

— Daug keliavai? 

— Teko, — nenoromis atsakė Beilė. — Gal užsisakykime picą. 
Gal... Kodėl taip į mane žiūri? 

— Kai būsi pasirengusi išsikalbėti, pasakyk. Aš puikus klausy- 
tojas. 

Beilę gundė mintis pasitikėti juo. Paslaptys jau pradėjo ją slėgti. 
Tačiau ji pasakė norinti išsimaudyti po dušu prieš vakarienę. Kai ji 
išsimaudė ir grįžo į virtuvę, Metas viršuje kažką dirbo kompiuteriu. 
Tinkamas momentas išsipasakoti buvo praėjęs. 

Taigi užuot išliejusi širdį, Beilė nuėjo į virtuvę, kaip dažnai dary- 
davo anksčiau. Greitai išvirė brokolių, paskui, išėmusi juos iš puodo, 
tame pačiame vandenyje išvirė makaronų, kad į juos susigertų vande- 
nyje ištirpę brokolių vitaminai ir makaronai įgautų papildomą skonį. 
Šito ji išmoko iš vienos moters Kalabrijoje. Kol makaronai virė, Beilė 
sumaišė česnakus, ančiuvius, pistacijas ir maltas aitriąsias paprikas. 
Paruoštus makaronus ji aukštu kauburiu sudėjo į didelę lėkštę, viršų 
apibarstė pekorino sūriu, pridėjo salotų, papuošė ant grotelių pakep- 
tomis trijų spalvų aitriosiomis paprikomis ir išnešė į lauką. 

Per vakarienę Beilė su Metu šnekėjosi apie tai, koks namas 
buvo anksčiau ir ką jame galima pakeisti. 

Po vakarienės Metas ėmė į ją klausiamai žvilgčioti. Beilė pirštų 
galiukais palietė smilkinius. 

— Aš skaitau tavo mintis, — tarė ji. — Taip, taip, labai aiškiai 
matau. Tu galvoji... jei gerai supratau... apie desertą. „Kur tas deser- 
tas?" — Ji atsimerkė. — Na, kaip mano sugebėjimai? 

— Nuostabūs, — nusišypsojo jis, bet klausiama veido išraiška 
nedingo. 

— Desertas virtuvėje. Jis pakeliuose ir dėžutėse su etiketėmis: 
„Cinamonas“, „Muskatas“, „Rudasis cukrus“. 

Metas metė į ją rimtą žvilgsnį. 

— Ar galiu išlaižyti puodą? 

Beilė nusijuokė stodamasi: 

— Tu čia viską sutvarkyk, o aš iškepsiu tau avižinių dribsnių 
apkepą. Tokį skanų, kokio dar niekada neragavai. 

— Avižiniai dribsniai? — įtariai paklausė Metas. — Kas čia 
skanaus? 

— Gal ir neskanu, jei ant viršaus neužkrėsta naminių ledų, — 
atsakė ji, darydama lauko duris. 

— Naminių ledų? — sušnibždėjo Metas, rinkdamas lėkštes. 

Po keturiasdešimties minčių priešais Metą garavo iš orkaitės 
ištrauktas kvapus avižinių dribsnių apkepas, storai apteptas grietinė- 
lės kremu ir jazminų skonio ledais. Po pirmų trijų kąsnių jis pamanė 
nualpsiąs iš gardumo. Beilė juokdamasi sugriebė jį už rankos, kad jis 
neparkristų. 

Temstant jie nuėjo akmeniniu taku, kalbėdamiesi apie tai, ką 
galima nuveikti sode. 

Vakaras buvo, regis, įprastas, bet kartu ir labai intymus. Jų 
darnus juokas, pokalbis apie tai, ką „mes darysime“ ir ko „mums 
reikėtų“, skambėjo daug intymiau nei kalbos apie meilę, arba, kaip 
pamanė Beilė, tas idiotiškas nusirenginėjimas, kurį filmų statytojai ir 
prasti rašytojai įsivaizduoja esant labai gundantį. 

Kai Beilė galų gale pasakė eisianti gulti, stojo nejauki pauzė, 
bet Metas nusižiovavęs prisipažino irgi krentąs nuo kojų. „Jis taip 
elgiasi dėl manęs“, — pamanė Beilė, kai po kelių minučių apsivilko 
naktiniais ir įlindo į lovą. Bet miegas neėmė. Ji prisiminė, kaip pirmą 
kartą su Džimiu atvyko į Pietų Italiją ir pamatė senovinį siena ap- 
juostą Badolato miestą. Kuo daugiau galvojo apie Džimį, tuo labiau 
neėmė miegas. Prasivarčiusi lovoje kelias valandas, ji atsikėlė, apsi- 
rengė, pirštų galais nutykino į virtuvę, iš stalčiaus išsiėmė žibintuvėlį 
ir išėjo į lauką. 

Vėliau, kai dangus jau brėško, Beilė nenustebo išvydusi prie 
jos stovintį Metą. Jis mūvėjo džinsais, vilkėjo trumparankoviais 
Klūpodama ant kelių, Beilė ravėjo braškes, bet pusę piktžolių krūvos 
sudarė braškių kereliai. Tik tada, kai pažvelgė į Metą, ji suprato, kad 
jos veidas ašarotas. 

Jis nieko nesakė, tik atsiklaupė šalia ir apkabino ją. 

Beilė prigludo prie jo ir jos veidas paplūdo dabar jau nebetram- 
domomis ašaromis. Ji neverkė nuo tada, kai atsikraustė į Kalberną. 
Nuolat galvojo apie Džimį, nes viskas jai primindavo jį, bet ašarų 
neliejo. 

— Pasiilgau jo, — sukūkčiojo ji, veidu įsikniaubusi Metui į 
petį. — Ilgiuosi jo kasdien, kiekvieną minutę. Ilgiuosi artumo ir 
meilės. Man trūksta pokalbių su juo. O, Dieve! Kiek daug mudu 
kalbėdavomės, spręsdavome problemas. Bardavomės dėl verslo, dėl 
to, ką jam pirkti, o ko ne. Ir aš... aš gyvenau tik dėl jo. Jis buvo visas 
mano gyvenimas. 

— Žinau, — tarė Metas, sūpuodamas ją. — Žinau. 

— Ištekėjau už Džimio būdama septyniolikos, ir jis man tapo 
viskuo. Jis išgelbėjo mane. Jaučiausi nelaiminga, nemylima, ir tada jis 
išsivežė mane. Jei ne jis, nežinau, kas man būtų atsitikę. 

Metas nieko nekalbėjo, tik laikė apkabinęs, glostė plaukus ir 
sūpavo. : 

— Kodėljis mirė? Nesuprantu, kodėl. Man taip jo reikėjo. Kodėl 
jis mirė ir paliko mane vienui vieną? 

— Ššš, — ramino ją Metas. — Tu ne viena. Tu su manimi. Aš 
čia. 

Beilė negalėjo liautis verkusi. 

— Jis buvo pats nuostabiausias žmogus. Kupinas energijos, gy- 
venimo džiaugsmo. Džimis galėjo padaryti viską, niekas jam nebuvo 
neįmanoma. — Ji įsikabino pirštais į Metą lyg paukščio nagais. Meto 
petys jau buvo šlapias, bet ji nesiliovė raudojusi. 

Jis pasisuko, pasisodino ją ant kelių ir priglaudė dar tvirčiau. 

— Ašjo ne tik pasiilgau, — sušnibždėjo ji. — Be Džimio aš ne- 
žinau, ką daryti toliau, Jis niekada dėl nieko nedvejojo, o aš... aš, — 
Beilė nutilo, ir kurį laiką jiedu sėdėjo tyloje. 

— Ššš, mažyte, nusiramink. 

Patekėjo saulė, ir Beilė pasijuto geriau. „Taip, — pamanė ji, 
šniurkščiodama nosimi, — aš pratrūkau“ Ji jautėsi taip, tarsi jai nuo 
krūtinės būtų nuslinkęs akmuo. 
vieni. Ji negalėjo pasakyti, kad sėdėti buvo nemalonu, bet nenorėjo, 
kad tai nuvestų kur nors toliau. Dar ne. Dabar ji jautė Džimio dvasią 
šalia savęs. Bet negalėjo sugalvoti priežasties, kodėl turėtų pasitrauk- 
ti nuo Meto užuojautos ir šilumos. 

— Gal turėtum išmokti... — pradėjo Metas. 

Beilė ištrūko iš jo glėbio. 

— Net nebandyk sakyti man, kad turėčiau išmokti gyventi dėl 
savęs, — tarė ji. — Parodyk man žmogų, gyvenantį dėl savęs, ir aš 
pasakysiu, kad jis turi narcisizmo sindromą. 

Metas nusijuokė: 

— Žinai, tu teisi. Mano buvusi žmona mylėjo tik save ir nieko 
kito. Galiu tau pasakyti, kad tai savimyla kaip reta. 

Beilė pažvelgė į jį laukdama, kad jis papasakotų daugiau. Bet jai 
ant nosies užtiško šaltas lietaus lašas, ir ji pakilo nuo Meto kelių. 

— Eime į vidų, — pasiūlė jis ir atsistojo, — ir aš papasakosiu tau 
pačias intymiausias savo praeities smulkmenas. Aš išvarysiu tau iš 
galvos visus rūpesčius. 

— Gerai. Tu alkanas, tiesa? 

— Išbadėjęs. 

— Ir už maistą gali apnuoginti savo sielą? 

— Galiu. 

Beilė žingtelėjo namo link, bet sustojo ir atsigręžė į jį. 

— Kam dar pasakojai tą istoriją? 

— Niekam, nors Petsė darė viską, kad tik ištrauktų iš manęs, 
kodėl vedžiau Kasandrą. | 

Linktelėjusi galvą ir nusišypsojusi, Beilė nusisuko ir nuėjo į 
namą. Metas — paskui ją. Po dvidešimties minučių jis sėdėjo už 
virtuvės stalo, o priešais jį gulėjo sklindžiai su braškėmis ir lydytu 
sūriu. Beilė maišė tešlą dar skanesniam dalykui — olandiškiems bly- 
neliams, tiksliau, dideliam blynui, įdarytam mėlynėmis, pjaustytais 
nektarinais ir apibarstytam konditeriniu cukrumi. 

— Laikas apmokėti sąskaitą, — tarė ji. Beilė suprato turinti 
jaustis nepatogiai dėl to, kas tarp jų įvyko, bet taip nesijautė. At- 
virkščiai, jautėsi netgi daug geriau. Dabar niūrios kambario spalvos 
jai atrodė šviesesnės nei anksčiau. Jos stambus sidabrinis žiedas, at- 
rodė, spindėjo lyg žvaigždė. — Istorija, — pasakė ji. — Papasakok 
man savo istoriją. 

Metas neslėpė, kad jos prašymas jam malonus. 

— Ar kada nors troškai ko nors, kas tau nebūtų gerai, bet ne- 
galėjai atsilaikyti? 

— Taip, — akimirksniu atsakė Beilė, — šokolado. 

Metas nusišypsojo: 

— Ne, turiu omeny ką nors didesnio. 

— O jeigu tai pintinė, tokio dydžio, kokioje plaukiojo Mozė, 
pilna Godivos šokolado? Aviečių kremo. Karamelės. Triufelių. O tu 
keturias savaites laikeisi bekvapės tūkstančio kalorijų dietos ir taip 
nusilpai, kad kiekvieną kartą stojantis sukasi galva. Ir čia staiga tas 
šokoladas. Dieviškas, kvapnus, skanus. Jame gali maudytis, panirti į 
jį, stebėti, kaip jis sušilęs nuteka tavo ranka, ir laižyti jį. Ar apie tokį 
troškimą kalbi? | 

Kai ji baigė, Metas spoksojo į ją išplėtęs akis, pražiojęs burną. 

— Žinai, nebemanau, kad aš kada nors troškau Kasandros taip 
smarkiai. 

Beilė šypsodamasi ištraukė šaukštą iš tešlos ir ištiesė jam. 

— Paskanauk. 

Paragavęs Metas užsimerkė. 

— Kaip tai padarei? — sušnibždėjo jis. 

— Sunaudojau visą vanilės lazdelę. Ji duoda stiprų skonį. Bet 
gana apie maistą. Papasakok savo istoriją. 

— Gerai. Kur aš sustojau? — Jis dar kartą palaižė šaukštą. — Ką 
tik buvau baigęs mokslus. Architektūros ir dizaino. Mano socialinio 
sluoksnio viršūnė. 

— Padarei man įspūdį. 

— Juk sakiau, kad taip bus. Bet nesižavėk, — tarė Metas. — Gal 
jei nebūčiau laimėjęs tiek daug premijų ir gavęs daugybę darbo pa- 
siūlymų, aš nesijausčiau toks patenkintas savimi ir toks pasipūtęs. 
Reikėjo man sutikti vykti į Sen Luisą ar Mineapolį. Būčiau dirbęs 
įstaigoje ir daug ko išmokęs. Bet aš nepriėmiau tų pasiūlymų ir nieko 
neišmokau apie architektūrą. Aš norėjau užkariauti pasaulį savo in- 
dividualių namų projektais. Metju Longakras niekino darbą įstaigo- 
je. Galų gale ėmiausi darbo pas vieną turtuolį iš senos Long Ailendo 
piniguočių giminės. Turėjau pastatyti ne namą, o brangenybių dėžu- 
tę jo vieninteliam vaikui, vienturtei dukrai Kasandrai, kitą pavasarį 
turėjusiai ištekėti už Karterio Heiverfordo Norkoto Trečiojo. Žino- 
jau, kad jei pastatysiu tikrai gražų namą ir per didžiules vestuves jį 
pamatys žmonės, gausiu gausybę pasiūlymų. 

— Bet, užuot gavęs, pabėgai su nuotaka. 

Metas atsakė ne iš karto. 

— Ironiška, bet iš tikrųjų aš jos nenorėjau. Tiesą sakant, net 
dvejojo, — mano motina kilusi iš tokios pat šeimos. Kai ji pabėgo 
su mano tėvu, šeima atėmė iš jos palikimą. Net tada, kai mano tėvas 
ją paliko ir jai teko dirbti padavėjos ir kitokius darbus, kad galėtų iš- 
laikyti du vaikus, ji... — Metas nusigręžė, bet Beilė spėjo pamatyti jo 
veide šmėstelėjusį pyktį. 

— Ji jautėsi esanti aukšto luomo, — pabaigė Beilė. 

— Taip. Mano motina buvo aukšto luomo. 

Beilė stebėjo, kaip jis paėmė šaukštą ir ėmė jį sukioti rankose. 

— Ir tu panorai grįžti į tą luomą. 

— Taip. 

Beilė atsisėdo priešais jį su puodeliu arbatos ir iš lėkštės ant 
stalo paėmė vieną kvietinį skrebutį. Sviesto netepė. 

— Kada susipažinai su Kasandra? 

— Trečią dieną nuo darbo pradžios. Ji pataikė į mane teniso 
kamuoliuku, ir aš įvirtau į baseiną su žuvytėmis. 

Klausydamasi Meto pasakojimo, Beilė išgėrė tris puodelius ar- 
batos ir įsipylė ketvirtą. Supjausčiusi braškes ir bananus, užpylė juos 
grietinėle ir pastūmė dubenėlį Metui, kol jis kalbėjo. 

Ji klausėsi ne tik jo žodžių, bet ir kaip jis juos tarė. „Jis jautrus, 
giliai jaučiantis žmogus“, — pamanė ji. Metas stengėsi kalbėti ra- 
miai, bet kavos puodelio ąselę gniaužiančių pirštų pabalę krumpliai 
ir maža balta raukšlelė kairiajame lūpų kamputyje išdavė jį. 

Jis pasakojo, kaip aukšta, liekna aristokratiško grožio blondinė, 
vilkėjusi baltu teniso kostiumėliu, paniekino jį. Ji šnekėjosi su savo 
sužadėtiniu Karteriu Heiverfordu Norkotu Trečiuoju teniso korte, 
kai teniso kamuoliuku pataikė tiesiai į pakaušį jų naujojo namo 
architektui. Metas neteko pusiausvyros ir įkrito į baseiną su Žuvy- 
tėmis. 

— Jei ji nebūtų ginčijusis su Karteriu, — pasakė Metas, — abe- 
joju, ar tai, kas nutiko, būtų turėję kokios reikšmės. Bet štai aš, dvi- 
dešimt penkerių vyras, atsidūriau baseine ir prilipusiais prie kūno 
marškinėliais išdžiūvusiam neūžaugai Karteriui sukėliau pavydą. 

Anot Meto, tą dieną jis išvydo Kasandros akyse kažką, kas 
smarkiai jį paveikė. 

— Po metų nutariau, kad tai buvo tik mano vaizduotės vaisius, 
bet tą akimirką maniau išvydęs jos akyse kibirkštėlę, tarsi sakančią... 

— Prašau mane išvaduoti, — įsiterpė Beilė. 

— Taip! Kaip tu... 

— Taigi ji ketino ištekėti už savo luomo džiūsnos ir staiga iš- 
vydo raumeningą galiūną, sėdintį baseine su šlapiais sportiniais 
marškinėliais. Ir tada jos akys ėmė maldauti ją išgelbėti. 

Šypsodamasis Metas atsilošė ir išpūtė krūtinę, kai Beilė pavadi- 
no jį raumeningu galiūnu. 

— Aš tikrai taip pamaniau, bet jau kitą akimirką ji pažvelgė į 
mane iš aukšto ir tėškė: 

— Na, tai man mažiausiai turėtų rūpėti. Jis greičiausiai prisi- 
vogs žuvies ir suvalgys ją per priešpiečius. 

— Kaip bjauru. 

— Kai geriau ją pažinau, supratau, kad tada ji norėjo pasakyti 
ką nors juokinga. Nežinau, kodėl ji tikėjo mokanti juokauti, nes nie- 

kas nesijuokdavo iš to, ką ji pasakydavo, be to, kaip Dievą myliu, ji 
pati irgi niekada iš nieko nesijuokdavo, bet, Kasandros nuomone, ji 
turėjo nuostabų humoro jausmą. 

— Ką tu darei? — paklausė Beilė. Ji paėmė vieną braškę ir įsi- 
dėjo ją į burną. 

Metas perbraukė ranka per veidą prisimindamas. 

— Mes esame pikčiausi mūsų pačių priešai. Niekas negali 
mums padaryti tiek blogo, kiek jo prisidarome patys. Kai baigiau 
mokslus, iš visų jėgų siekiau gauti darbą pas Kasandros tėvą. Jis no- 
rėjo, kad dukrai namą suprojektuotų vienas iš mano dėstytojų, bet 
aš užverčiau jį savo projektais, idėjomis ir įsiprašiau į tą darbą. Taip 
elgiausi ir su Kasandra. Aš ėmiau jos siekti. 

Kol Metas pasakojo, kaip jis siekė panelės Kasandros Bjumont, 
Beilė suvalgė dar kelias braškes. Ji keletą kartų stabtelėjo, nešdama 
uogą į burną, kai Metas porino savo žygius. Kaip kokioje pasakoje, 
jis užkopė rožių kopėtėlėmis į jos miegamąjį. Kaip prastoje televizi- 
jos komedijoje, palindo po lova, įėjus kambarinei. 

— Ji turėjo būti sužavėta, — tarė Beilė. — Ji... 

— Kasandra susidomėjo manimi. Žiūrėjo į mane taip, kaip ant- 
ropologas žiūrėtų į nežinomą čiabuvių gentį. Ir jai atrodė, kad viskas, 
ką aš dariau, yra keista. Ji sėdėdavo ir abejingai mirksėdavo didelė- 
mis mėlynomis akimis susidomėjusi, bet ne susižavėjusi. 

— Leisk atspėti. Kuo šalčiau ji elgėsi, tuo atkakliau tu jos siekei. 

— Turbūt girdėjai šią istoriją anksčiau, — tarė Metas, ir Beilė 
neištvėrė nenusišypsojusi. 

— Kaip ji sutiko tekėti už tavęs? 

— Iš tiesų ji buvo įdomi tik dėl savo luomo. Man, užaugintam 
neturtingos motinos, Kasandra atrodė egzotiška būtybė, bet savo 
aplinkoje ji buvo paprasta ir blanki kaip nugriebtas pienas. Manau, 
ji įsivaizdavo, kad po šešių savaičių santuokos su manimi grįžusi pas 
tėvelį ir į Medžioklės klubą, ji taps visų dėmesio centru. 

— O kaip tu? Kas buvo po to, kai vedei? — tyliai paklausė Beilė. 

— Nieko. Mes neturėjome nieko bendra. Aš bergždžiai tikė- 
jausi, kad likusi viena su manimi, Kasandra atsipalaiduos. Na, žinai, 
kaip sakoma, ugnis po ledu. — Metas šyptelėjo puse lūpų. — Bet 
baigiantis antrai savaitei, neliko ir aistros lovoje. Tiesą sakant, supra- 
tau savo klaidą kitą rytą po mūsų pabėgimo. Aš pabudau, atsisukau 
į ją ir pasakiau: 

— Labas rytas, Kese. 

Ji burbtelėjo: 

— Nevadink manęs taip. Skamba nuvalkiotai. 

Metas porą kartų įkvėpė ir tęsė toliau: 

— Ji niekaip nepajėgė suprasti, kad aš negaliu leisti nei jodinėti, 
nei nupirkti klubo nario bilieto. O jos tėvas žinojo, ką daro. Jis pa- 
sakė: „Tu taip jos norėjai. Taigi štai dabar ji tavo“ — Metas kurį laiką 
žvelgė į šalį, paskui šyptelėjo Beilei. — Sunku prisipažinti moteriai, 
kuri... man labai patinka, bet yra taip, kaip yra: aš siekiau Kasandros 
iš materialinių paskatų. Dabar, prisimindamas praeitį, manau, kad 
buvau pasiruošęs suvaidinti įžeistą herojų ir pasakyti, kad myliu jo 
dukterį, o ne pinigus. Bet vizijose aš mačiau save priimantį namą 
(žinoma, savo paties projektuotą) ir porą akrų vejos prie jo kaip 
Kasandros tėvo vestuvinę dovaną. Svajonėse girdėjau jį sakantį savo 
turtuoliams draugams: „Tegul namą Barbadose suprojektuos mano 
žentas. Taip, jis mano šeimos narys, bet kartu ir geriausias architek- 
tas“ Tačiau... — nusišypsojo Metas, — tačiau jis buvo gudrus senis, 
ir viskas, ko iš jo sulaukiau — tai tik rankos paspaudimas. 

Metas nusijuokė. Dabar, kai atliko išpažintį Beilei, jam paleng- 
vėjo. 

— Tiesą sakant, manau, kad Kasandros tėvai nekantravo jos at- 
sikratyti. Jie duodavo jai viską, ko tik ji užsigeisdavo, ir galiausiai su- 
kūrė gražią pabaisą. Ji, atrodo, supainiojo meilę su pinigais. Manau, 
kad, užuot rodę dukrai daugiau dėmesio, tėvai pirkdavo jai daiktus, 
todėl, kai ją vedžiau, ji to paties tikėjosi ir iš manęs. Anot jos, pri- 
valau tą daryti, jei tikrai ją myliu. Ji nė kiek nepasikeitė net tada, kai 
parodžiau jai, kiek turėjau banko sąskaitoje. 

— Tai kodėl neišsiskyrei tuoj pat? 

— Iš išdidumo, — atsakė Metas. — Buvau prisigyręs visiems 
pažįstamiems, kad ją vesiu. Ir dar ta kandi senio veido išraiška, kai 
Kasandra pasakė jam, kad mes susituokėme. Ta pašaipa vertė mane 
stengtis uždirbti kuo daugiau pinigų, nes pinigai buvo vienintelis 
būdas prilygti savo garsiam uošviui. Aš... — Metas kelias sekundes 
patylėjo, — tada to nesupratau, bet iš tikrųjų visą tą laiką, kai sie- 
kiau Kasandros, aš nesąmoningai regėjau save sėdintį su ja už stalo 
jos tėvų valgomajame. Matai, — Metas pažvelgė į Beilę ir ironiškai 
šyptelėjo, — iš savo aukšto luomo motinos aš išmokau daug daly- 
kų. Pavyzdžiui, kokia šakutė skirta austrėms, kuris peilis — žuviai, 

ir panašiai. Fantazavau, kad jos tėvas pasakys... — Metas vėl nusi- 
šypsojo. — Nežinau, kaip galėjau būti toks naivus, bet įsivaizdavau, 
kaip jos tėvas sako: „Maniau, kad mano duktė ištekėjo už žemesnio 
luomo žmogaus, bet dabar matau, kad tu mūsiškis" 

Beilė žinojo, kad Metas tikėjosi jos šypsenos, bet ji negalėjo 
šypsotis. Ji prisiminė, kaip dažnai pažemindavo ją pačią. Džimis vie- 
nodai elgėsi tiek su šiukšlininkais, tiek su karaliais, tačiau visi gerbė 
jo pinigus ir niekas nedrįso jo niekinti. Bet Beilė dažnai pajusdavo, 
kad į ją žiūrima iš aukšto: „Kodėl toks vyras kaip Džeimsas Menvilis 
vedė tokią paprastą, storą moterį kaip Lilijana? 

— Žinai, kas atsitiko? — kalbėjo toliau Metas. — Tą vakarą, 
kai atėjome pasakyti, kad slapta susituokėme, jie sėdėjo už stalo val- 
gomajame. Ten sėdėjo ir Karteris. Niekas nepasikeitė: jis sėdėjo už 
stalo valgomajame, 0 aš — ne. 

— Bet negi jie net nenusiminė, kad jų vienturtė duktė ištekėjo 
slapta? 

Metas truktelėjo pečiais: 

— Nežinau. Dabar man atrodo, kad jie buvo tikri, jog mes iš- 
siskirsime po kelių savaičių, ir visi apsimes, kad nieko neįvyko. Aš 
jiems buvau tik laikinas praeivis. 

— Bet tu norėjai įrodyti, kad jie neteisūs, — pastebėjo Beilė. 

— Daugiau ar mažiau. Ko gero, norėjau įrodyti sau nesąs visiš- 
kas nevykėlis. Negalėjau prilygti jiems luomu, todėl bandžiau pri- 
lygti pinigais. Pradėjau skambinti į tas kompanijas, kurių pasiūlymų 
kažkada atsisakiau, ir prašyti darbo. Kai prašymai negelbėdavo — 
maldaudavau. 

Metas pasakojo, kaip dirbo be perstojo, kad tik uždirbtų kuo 
daugiau pinigų. Jam nereikėjo nieko, tik darbo. Jis įstengė duoti 
Kasandrai namą, galimybę lankytis jos mėgstamame klube, lengvą 
gyvenimą, o sau pasiliko tik sąskaitas ir stresą. 

— Tai kas pagaliau tave atvedė į protą, kad apsisprendei su ja 
išsiskirti? 

— Mane ištiko infarktas, — atsakė Metas šypsodamasis, — 
Bent jau aš taip pamaniau. Ligoninėje man pasakė, kad tai tik virški- 
nimo sutrikimas. Liepė keliauti namo ir negaišinti jų laiko. Bet to už- 
teko, kad išsigąsčiau ir užsinorėčiau gyventi iš naujo. Grįžau namo 
ankstyvą popietę, ko niekada nedarydavau, ir... 

— Ir ką? 

— Kasandra buvo nuoga karštoje vonioje. Su Karteriu. Stovėjau 
žiūrėdamas į juos ir galvojau viena: „Aš sumokėjau už tą vonią, bet 
niekada neturėjau laiko joje išsimaudyti: Ir tada aš ėmiau juoktis. 
Man taip palengvėjo. Dabar galėjau atsikratyti jos nejausdamas kal- 
tės. Aš pasakiau: 

— Ar ne nuo to mes ir pradėjome? 

— Klausyk, Longakrai... — buvo bepradedąs Karteris. 

— Ne, ne, — nutraukiau jį, — nelipk iš vonios, tęsk toliau. Būk 
mano svečias. — Kai aš apsisukau ir buvau beišeinąs, išgirdau Ka- 
sandrą sakant: „Nesijaudink. Jis sugrįš. Jis dievina mane“ Ir tada aš 
pasijutau tikrai laisvas. 

Metas papasakojo Beilei, kaip atsisakė darbo garsioje architek- 
tūros firmoje, pardavė viską, ką turėjo, sumokėjo nemažas skolas, 
atidavė buvusiai Žmonai pusę to, kas liko, ir grįžo į Kalberną. 

— O kas dabar? — tyliai paklausė ji. 

— Dabar noriu suprasti, kas aš esu. Tam turiu pasiknaisioti savo 
viduje, bet jau supratau, kad iš dalies mane prie Kasandros patraukė 
šeimos jausmas. Mudu su broliu augome be tėvo, tik su motina, ir 
turbūt dėl to daugeliui žmonių kėlėme gailestį. 

— O dabar, kai esi čia? — švelniai paklausė Beilė. 

— Nesu tikras, bet jau kyla idėjų, — atsakė jis, žiūrėdamas jai 
į akis. 

Antrą kartą per vieną dieną Beilė atsitraukė, nors ir nežinojo, 
kodėl taip padarė. 

— (Gal norėtum dar olandiško blyno? — paklausė ji, keldamasi 
nuo stalo. „Kas man darosi; — pamanė ji. — Kodėl nepriimu to, ką 
siūlo šis gražus vyras? Ar Džimis visada stovės man skersai kelio?“ 

— Ką šiandien ketini veikti? — paklausė Metas. — Sekmadie- 
nis — nedarbo diena. Kas tave nudžiugintų? 

— Norėčiau į Indiją ir dar kartą pasigrožėti Tadž Mahaliu, — 
bandė pajuokauti Beilė, bet Metas nesijuokė. Jis rimtai pažvelgė į ją, 
ir Beilė nusigręžė. — Sutikčiau padirbėti prie priebučio, — tarė ji. — 
Ir norėčiau, kad virtuvė atrodytų kaip reikiant. 

— Tai įmanoma, — atsakė Metas, vis dar įdėmiai į ją žiūrė- 
damas. 

PO ŠEŠIŲ SAVAIČIŲ 


Bei pamaišė salotas dideliame mediniame dubenyje ir susi- 
raukė. Ne todėl, kad jos būtų prastos. Jose buvo konservuotų man- 
darinų skiltelių, kietų skaldytų migdolų, bet salotos buvo šviežios. 
Atsigerti ji pasiėmė šaltos arbatos su konservuotomis aviečių sulti- 
mis. Priešpiečiai tikrai buvo neblogi, bet jie jos nedomino. 

Beilė žiūrėjo į nekilnojamojo turto brošiūrą ant stalo šalia. 

— Ta vieta parduota prieš dvi dienas, — pasakė jai agentas, kai 
ji ką tik pasiteiravo. 

Ji sėdėjo viena už stalelio nedideliame Velborno restorane, 
valgė vėlyvus priešpiečius ir bandė suprasti, kas jai negerai. Džimis 
sakydavo: „Tu ir vėl nerimsti, strazdaniuke?“ Tada jis nusiveždavo ją 
į kokį nuostabų kampelį. Bet dabar Džimis miręs. Ir pinigų kur nors 
išvykti nėra. 

Beilė vėl pažvelgė į brošiūrą. Iš tikrųjų tai tebuvo popieriaus la- 
pas, bet jame puikavosi graži nuotrauka parduotuvės, stovinčios per 
tris namus nuo restorano. Parduotuvė nebuvo didelė ar itin įspūdin- 
ga, bet jai, Dženisei ir Petsei ten patiko. Netgi labai patiko. „Tai kas gi 
atsitiko?“ — pagalvojo ji, imdama brošiūrą. 

Prieš penkias su puse savaites jai paskambino Petsė, pasakė 
važiuojanti į Velborną ir paklausė, ar Beilė nenorėtų vykti drauge. 
Tai buvo paprasta savaitės diena, Metas dirbo kitoje vietoje, o Beilė 
jau buvo pilną sandėliuką pristačiusi stiklainių su namuose konser- 
vuotomis daržovėmis, uogomis ir vaisiais. Meto bandymai sužinoti, 
kam anksčiau priklausė ferma, rezultatų nedavė. Kompiuterio duo- 
menų bazėje jis nieko nerado apie ankstesnius namo savininkus. 

Kai Petsė įsuko į namo link vedantį keliuką, Beilė nenustebo, 
išvydusi automobilio gale sėdinčią Dženisę. Beilei vos nenusprūdo 
nuo liežuvio klausimas, kaip Petsė pakvietė drauge važiuoti Dženisę, 
bet ji nutylėjo. 

Per trisdešimt kelionės į Velborną minučių Beilė plepėjo ir su 
Dženise, ir su Petse. Ji daug sužinojo apie jų gyvenimą, o apie save 
stengėsi kalbėti kuo mažiau. 

Velbornas buvo toks, kokį Beilė ir tikėjosi pamatyti: judrus 
turistinis miestas su įprastomis parduotuvėmis turtuoliams. Kai jos 
visos trys ėjo šaligatviu dairydamosi į vitrinas, Beilė pasidžiaugė, kad 
greitkelis aplenkė Kalberną. Nors Kalbernas ir atrodė tuštokas, jame 
buvo kažkas tikra, ko stokojo Velbornas. 

— Žmonės turėtų dirbti čia, o gyventi Kalberne, — nusprendė 
Beilė, žvelgdama į vitriną parduotuvės, prekiaujančios astrologinė- 
mis knygomis ir kristalais. 

— Tada būtų atstatyti seni namai, — tarė Petsė. 

— Kalbernui reikia verslo. Reikia, kad kur nors galėtų dirbti 
moterys, — pasakė Dženisė su tokiu kartėliu balse, kad Beilė įdėmiai 

Galbūt tie žodžiai įkvėpė jas apmąstymams, nes kai po dešim- 
ties minučių jos dovanų parduotuvėje pamatė nedidelį užrašą: „Par- 
duodama“, nė viena nieko nepasakė. Tačiau nuėjusios priešpiečių į 
tą patį restoraną, kur šiandien sėdėjo Beilė, jos negalėjo kalbėti apie 
nieką kita. Dženisė ir Petsė sėdėjo vienoje pusėje, kad nereikėtų žiū- 
rėti vienai į kitą, o Beilė — priešais jas. 

Pirmoji pradėjo Dženisė. Žiūrėdama į didelį valgiaraštį plastiki- 
niais viršeliais, ji pasakė Beilei: 

— Jei mes turėtume tą parduotuvę, galėtume pardavinėti tavo 
uogienes ir konservus. 

Akimirksniu visos prapliupo kalbėti pertraukdamos viena kitą. 

— Rankdarbiai, — pasakė Petsė. — Galėčiau viską siūti. 

— Dovanų krepšeliai! — sušuko Dženisė. — Parduotuvėje turė- 
tume dovanų krepšelių, pilnų tavo uogienių, drebučių ir... 

— Ir Petsės siuvinių, — pritarė Beilė. — Kartą viena pažįstama 
turtinga moteris iš savo vyro gavo pasiūtą drakoniuką su išsiuvinėtu 
jos vardu. Prisiekiu, ta dovana jai patiko labiau už jo paprastai dova- 
nojamus deimantus. 

— Jis tikriausiai dovanodavo jai deimantus todėl, kad jausdavo- 
si kaltas, — garsiai pasvarstė Petsė. 

— Ir buvo ko taip jaustis, — pridūrė Beilė ir visos trys nusi- 
juokė. 

Noras įsigyti nedidelę parduotuvę turistiniame miestelyje vis 
stiprėjo. Jos visos trys turėjo daug laisvo laiko. Tiesa, Dženisė augino 
dvi dukrytes, bet gyveno kartu su anyta ir mergaitės buvo pripra- 
tusios prie jos tiek pat, kiek ir prie motinos. Kai Dženisė tai pasakė, 
Beilė jos akyse išvydo kažką, ką jau buvo mačiusi, joms apžiūrinėjant 
Petsės namus. Tik Beilė nebuvo tikra dėl to, kas atsispindėjo jos aky- 
se. Pyktis? O gal suvokimas, kad reikia nusileisti? Baigdamos valgyti, 
jos dar pasikalbėjo apie pinigus. Paskui grįžo į parduotuvę. Mintyse 
jau ėmė ją pertvarkyti. Parduotuvė buvo tokia, kaip ir dauguma jų 
Velborne. Čia pardavinėjo visko po truputį ir nieko ypatingo: spor- 
tinius marškinėlius su užrašu: „Velbornas. Virdžinija“, žvakes, pigius 
žaisliukus vaikams ir kitokius daiktus. Priėjusi savininkė aprodė 
joms parduotuvę. Priekyje buvo nedidelė įstiklinta vitrina prekių 
ekspozicijai, o gale — trijų kambarių dydžio patalpa sandėliavimui 
ir darbui. 

— Anksčiau čia buvo gėlių parduotuvė, — pasakė savininkė. 

Kai ji atidarė duris ir išleido jas į didelę automobilių stovėjimo 
aikštelę, kurį laiką moterys tik stovėjo, mirksėdamos prieš saulę, ne- 
žinodamos, ką daryti toliau. Jos suprato, kad ši akimirka lemiama. 
Arba jos dabar važiuos namo ir užmirš parduotuvę, arba ją įsigis. 

Sprendimą priėmė Dženisė. 

— Pirmiausia turėtume sužinoti apie konkurenciją. Ar Vel- 
borne yra daugiau parduotuvių, prekiaujančių dovanų krepšeliais? 
Nemanau, kad tokioje nedidelėje vietovėje jų reikėtų dviejų. Ir kaž- 
kas turi pasikalbėti su nekilnojamojo turto agentu apie kainą. Ir dar 
reikia išsiaiškinti, kaip sekasi tokioms parduotuvėms. 

Dabar, prisiminusi tą popietę, Beilė nusišypsojo. Dženisė pri- 
minė seržantą per kareivių pratybas. Akimirksniu Beilė ir Petsė gavo 
užduotis. Petsė nubėgo pasižvalgyti, kokių aplinkui esama parduo- 
tuvių, Beilė nuėjo paieškoti medžiagos į vietos biblioteką, o Dženisė 
— į nekilnojamo turto agentūrą pasikalbėti apie kainą. 

Kai moterys vėl susitiko, buvo šešta vakaro ir jos turėjo daug 
ką viena kitai pasakyti. Petsė parvežė jas atgal į Kalberną. Pakeliui 
jos užsuko į maisto prekių parduotuvę. Jos nesiliovė kalbėjusios net 
tada, kai stūmė vežimėlius su prekėmis. 

Grįžusios namo, jos išūžė ausis savo vyrams. Dženisė papa- 
sakojo Skotui, kaip ji tvarkys jų naujos kompanijos buhalterinės 
knygas. Petsė pareiškė Rikui ketinanti būti kūrybine direktore, o Beilė 
pasakė Metui ketinanti nuomotis virtuvę, kurioje savo skaniausią 
produkciją gamintų plačiu mastu. 

— Mes nežinome, kaip pavadinti savo verslą, — visos trys mo- 
terys pasakė savo vyrams. — Gal yra kokių idėjų? 

Dabar, sėdėdama prie to paties stalelio, kur ji, Petsė ir Dženisė 
kalbėjosi apie savo būsimą verslą, Beilė susimąsčiusi žvelgė į brošiū- 
rą. Vakar parduotuvę pardavė. Bet ne joms. 

„Ir kaip tai atsitiko?" — galvojo Beilė. Tą vakarą jos grįžo namo 
lyg ant sparnų. Beilė pirmą kartą po ilgo laiko juokdamasi pasakė: 

— Mes esame trys labai nuobodžios moterys. 

Visą tą vakarą jos be perstojo skambinosi telefonais. Beilei teko 
skambinti dukart daugiau, nes po kiekvieno Petsės skambučio ji tu- 
rėjo paskambinti Dženisei ir persakyti Petsės žodžius, o po Dženisės 
skambučio perskambinti Petsei. 

Pirmomis dienomis visi trys vyrai buvo labai paslaugūs. Metas 
sutiko atnaujinti parduotuvę, Skotas pažadėjo padovanoti du tik dve- 
jų metų senumo furgonus. Rikas, turintis tris automobilių servisus ir, 
anot Petsės, mokantis pataisyti viską pasaulyje, pasiūlė nemokamai 
tiekti benziną furgonams ir juos remontuoti. Petsė pasakė sūnums, 
kad jiems teks (žodis „nemokamai“ čia nebuvo ištartas) išvežioti už- 
sakytus krepšelius. 

Visą savaitę Beilės gyvenimas buvo labai jaudinantis: daugybė 
skambučių tvarkant reikalus, knygos apie verslą, interneto konsulta- 
cijų puslapiai. Padedama Meto ji labai greitai išmoko naudotis inter- 
netu. Visai neseniai ji neturėjo žalio supratimo apie kompiuterį, bet 
Metas pagyrė ją sakydamas, kad dar nematė žmogaus, taip greitai 
išmokusio naudotis internetu ir susirasti reikiamą informaciją. 

Bet po pirmos savaitės reikalai ėmė keistis. Pirmadienio rytą 
Beilei paskambino Dženisė ir pasakė, kad Skotas turi rūpesčių su 
mokesčių inspekcija ir kad jam būtinai reikia jos pagalbos tvarkant 
kai kuriuos reikalus. Ji apgailestavo, bet tikėjosi, kad Beilė ją supras, 
nes versle Skotas pasitikėjo tik Dženise. Po dviejų dienų Rikas su- 
rengė Petsei gimtadienio vakarėlį ir padovanojo jai siuvimo mašiną, 
kuria, prijungus prie kompiuterio, galima siuvinėti netgi paveikslus. 
Petsė beveik visą laiką sėdėjo prie tos mašinos ir neturėjo laiko kal- 
bėtis apie parduotuvę. 

Šeštadienio rytą Metas pasakė jai savo svarbiausią naujieną. 
Architektūros firma, kurioje jis anksčiau dirbo, paprašė nubraižyti 
keletą projektų, kuriuos firma norėtų parduoti per savo interneto 
tinklapį. Anksčiau jo projektai buvo siūlomi per katalogus, bet dabar 
internetas teikė žmonėms didesnes pasirinkimo galimybes. 

— Ką manai? — paklausė Metas Beilės. 

Ji dirbo virtuvėje, nes buvo prastai nusiteikusi. Dženisė ir Pet- 
sė nusigręžė nuo jos. Ji ketino šią dieną praleisti su jomis, planuoti 
naują verslą, bet Petsė dabar kopijavo tigrą iš spalvinimo knygelės 
ant savo sūnaus marškinėlių, o Dženisė buvo įnikusi į savo vyro aš- 
tuonerių metų senumo finansinius reikalus. 

Beilė vos žvilgtelėjo į Meto rodomą eskizą. 

— Nekenčiu virtuvės, — pasakė ji ir susierzinusi pamaišė puo- 
de ant viryklės kunkuliuojančią soupe au pistou. 

— Tikrai? Kas atsitiko? Tai vadinama „smagurių virtuve“. Ma- 
niau, kad ji tau patinka. 

— Kodėl, kai kalbama apie virtuvę, jūs, vyrai, manote, kad „di- 
delė“ atitinka „smagurių'? 

— Ką padariau, kad sulaukiau to „jūs, vyrai?“ 

Beilė suprato, kad yra jam neteisinga, bet būtent vyrai atitraukė 
Dženisę ir Petsę nuo bendro trijų moterų reikalo. 

Kai Beilė nieko neatsakė, Metas paklausė: 

— Manai, kad gali suprojektuoti geresnę virtuvę? 

— Užsimerkusi, — atsakė ji, suspaudusi lūpas, ir Metas paki- 
šo jai po nosimi popieriaus bloknotą. Po dvidešimties minučių jie 
sėdėjo palinkę prie juodraščio ir Beilė taisė virtuvės planą Meto nu- 
braižytame namo projekte. 

Metas svarstė apie galimybę sudaryti namų projektų knygą ir 
susikurti interneto tinklapį. Jei jam pavyktų įsitaisyti į tokią didelę 
kompaniją kaip „Home Planners“, jis galėtų užsidirbti pragyvenimui 
ir neišvykęs iš Kalberno. Jis jau net pasiūlė Beilei prisidėti prie jo 
verslo: ji turėtų projektuoti virtuves. 

— Lilijana? 

— Taip? — išsiblaškiusi tarstelėjo Beilė, tebespoksodama į 
brošiūrą. 

— Juk tai tu, tiesa? Vos tik čia įėjau, iškart supratau, kad tu man 
matyta, tik prireikė laiko atpažinti. Ar tu čia gydaisi versmėmis kaip 
ir aš? Pasiteirauk Andrė. Jis nuostabus. 

Perkreiptu iš siaubo veidu Beilė žiūrėjo, kaip priešais ją sėdosi 
moteris iš jos praeities — Arlina Braun Tompson, arba baronienė 
fon Lindenseil. 

— Atsiprašau, — sulemeno Beilė, — jūs turbūt mane su kuo 
nors supainiojote. Aš esu... 

— Kaipgi, kaipgi, — nutraukė ją Arlina apžiūrinėdama. — At- 
rodai puikiai. Tikrai. Kiek svorio numetei? Šimtą? Daugiau? Ir tavo 
nosis! Turbūt prireikė kokių dešimties operacijų jai sumažinti. 

Beilės galvoje sukosi mintys apie galimas šio susitikimo pasek- 
mes. Jei Arlina informaciją apie ją parduotų bulvariniams laikraš- 
čiams, jau rytoj Beilės kiemas knibždėte knibždėtų reporterių. Arba 
ji galėtų... 

— Gal liausies taip į mane spoksojusi? — paklausė Arlina. — 
Neketinu išduoti tavo mažytės paslapties. Jei nori vaikščioti vilkė- 
dama šitais... — ji nerado žodžių Beilės medvilninėms kelnėms ir 
trumparankoviams sportiniams marškinėliams pavadinti, — tai ne 
mano reikalas. Beje, tu irgi žinai keletą mano paslapčių. 

Tai pasakiusi, Arlina nepadoriai sukikeno. Beilė norėjo atkirsti, 
kad nėra tokių paslapčių, kurių nebūtų galima parduoti žiniasklaidai. 
Dukart Beilė užtiko Arliną kompromituojančioje situacijoje su jau- 
nais vyrais, dirbusiais pas Džimį. Kai Beilė apie tai pasakė Džimiui, 
jis nusikvatojo: „Tas jos senas maišas turbūt sveria kokį šimtą dvyli- 
ka. Šaunuolė moteriškė!“ 

Arlina pasidėjo ant stalelio „Gucci“ firminę rankinę ir ėmė joje 
raustis. Beilė žinojo, kad ji ieško cigaretės. Arlina nepabūdavo be jos 
nė minutės. Apie ją juokaudavo klausdami, ar Arlina išvis ką nors 
valgo, ar yra soti tik cigaretės dūmais. Jos oda buvo išsausėjusi, kūnas 
išsekęs. 

— Na, klok man viską, — pasakė Arlina, prisidegusi cigaretę. 

— Čia nerūkoma. 

— Aš ką tik mylėjausi su savininku. Jis neišmes mūsų iš čia. — Ji 
nusijuokė, išvydusi Beilės veido išraišką. — Brangioji, tave taip leng- 
va pašiurpinti. Ne, ne, jokio sekso nebuvo. Bet dabar trečia valanda, 
o tu juk žinai, kokie tie amerikiečiai. Jie baigia valgyti priešpiečius 
pirmą ir paskui lindi užsidarę savo niūriose įstaigėlėse. 

Beilė žinojo, kad Arlina užaugo Teksase, bet mėgo vaizduoti 
„pasaulio pilietę“, kaip pati save vadino. 

— Viską, — paragino Arlina. — Dėstyk viską. 

— Neketinu tau nieko pasakoti, — atrėžė Beilė ir liko patenkin- 
ta, pamačiusi, kaip kilstelėjo ploni Arlinos antakiai. 

— Tai gal norėtum papasakoti, kas nutiko tavo draugams? 

— Ar tiems, kurie paskambino po Džimio mirties ir pasakė labai 
apgailestaują, jog mane ištiko netektis? Ar apie tokius draugus kalbi? 

— Nieko sau, — tarė Arlina, giliai užsitraukusi cigaretės ir 
žiūrėdama į Beilę pro dūmų rūką. — Ir kada gi tau atsirišo liežuvis? 
Paprastai sėdėdavai kampe ir nieko nekalbėdavai, tik nuleidusi galvą 
laukdavai Džeimso. 

Beilė pasiėmė rankinę. 

— Aš geriau eisiu. 

— O aš liepsiu savo vairuotojui tave pasekti. Jei nori žinoti, jis 
buvęs FTB agentas. 

Beilė vėl atsisėdo. 

— (Gerai. Ką tu nori žinoti? 

— Kodėl taip gerai atrodai ir ko taip pyksti? 

— Aš nepykstu! — suriko Beilė, bet apsidairiusi po beveik tuš- 
čią restoraną nuleido balsą: — Aš nepykstu ir nesuprantu, iš kur tai 
ištraukei. 

— Pažiūrėkime. Buvai ištekėjusi už vyro, kuris miegojo su bet 
kuo, kas tik buvo su sijonu. Jis mirė ir tau nieko nepaliko. Ir dabar... 

Beilė vėl stvėrė rankinę, bet Arlina sugriebė ją už riešo. 

— Gerai. Atsiprašau. Neturėtume kalbėtis apie tai, kas atsitiko 
tau. Tu teisi. Tiesą sakant, neturėtume šnekėtis apie nieką. — Beilė 
vis dar stovėjo, o Arlina tebelaikė ją už rankos. 

— Ką nori sužinoti, Arlina? 

— Ar tiesa, kad Džimis tau nieko nepaliko? 

— Suprantu, — atsakė Beilė. — Tu nori pinigų. 

— Visi to nori, — gūžtelėjo pečiais Arlina. 

Kadangi Beilė atrodė nė neketinanti vėl atsisėsti, Arlina nuleido 
balsą. 

— Prašau, — beveik maldavo ji, — pasėdėti su manimi ir pasi- 
kalbėti. Pasiilgau Džeimso ir prižadu neklausinėti, ko nereikia. 

Beilė suprato turinti nueiti, bet kažkas ją sulaikė. Ji gerai paži- 
nojo Arliną. Jos niekada nesibičiuliavo, bet Arlina buvo iš tų žmonių, 
kurie visada sukinėjosi aplink Džimį. Arlinos palaidumas jį tik links- 
mino. „Ji visus pažįsta“, — sakydavo Džimis. 

Beilė lėtai atsisėdo. 

— Gerai. Apie ką nori pasikalbėti? 

— Apie tave, — atsakė Arlina. — Tikrai noriu žinoti, kas privertė 
tave taip pasikeisti. Anksčiau, kai gyvenai su Džeimsu, atrodei baisiai. 

— Ačiū, — atšovė Beilė. — Iš tokios pat girdžiu. 

Arlina atsilošė, užsitraukė dūmo ir klausiamai pažvelgė į Beilę. 

— Tu tikrai pyksti. Ar visada buvai pikta, ar tai kažkas naujo? 

— Aš ne... — pradėjo Beilė, bet nebaigusi atsirėmė į kėdės at- 
kaltę. 

— Ar čia kaltas naujas vyras? — pasidomėjo Arlina. 

— Kodėl manai, kad jau turiu kitą vyrą? 

Tai išgirdusi, Arlina sausai nusijuokė. Ji negalėjo kvatotis iš visų 
plaučių, nes jie buvo pilni anglies. Jeigu ji užsikosėtų, niekada nenu- 
stotų kosėti. 

— Tu, mano brangioji Lilijana, tiesiog sukurta būti žmona. Da- 
bar tu atrodai lyg besilaukianti. Mums visada būdavo smalsu, ar tu 
sugebėtum bent egzistuoti, jei šalia nebūtų Džeimso. Ar prisimeni 
Bendį? Jis mėgdavo sakyti, kad tu esi šmėkla, ir Džeimsas kažkam 
sumokėjo, kad prišauktų tave. Anot jo, kokia nors burtininkė atliko 
senovinį ritualą ir tada atsiradai tu, o tokie primityvūs vyrai kaip 
Džeimsas mano, kad žmonos privalo būti tokios kaip tu. 

Beilė žiūrėjo į tą moterį pasibaisėjusi. Ji girdėdavo šnabždesius, 
matydavo žvilgsnius, bet, kol Džimis buvo gyvas, niekas jai nedrįso 
drėbti į akis nieko panašaus. 

— Tęsk, — išgirdo ji sakant save. — Ką dar Bendis kalbėjo apie 
mane? 

— Oi, brangioji, tai be galo juokinga. Žinai, koks kandus gali 
būti Bendis. Pasak jo, tik šmėkla, neturinti sielos, gali būti milijar- 
dieriaus žmona ir vis tiek konservuoti vyšnias, kaip darei tu. Jis sakė, 
kad tu turi viską, bet iš tikrųjų nori pradingti Džeimso Menvilio 
viduje. Žinoma, Džeimsas to ir norėjo. Todėl jis ir siuntė tau tuos 
šokoladus kiekvieną kartą, kai tu numesdavai svarą ar du. 

— Tuos šokoladus dovanodavo kiti žmonės, dažniausiai už ką 
taip, tarsi sakytų: „Kaip gali būti tokia naivi?“ 

— Vieną kartą, kai Džeimsas užsakė šokoladų, su juo buvo Ben- 
dis. Bendis dar pasakė: „Maniau, kad Lilijana laikosi dietos: Tada 
Džeimsas nusijuokė. Bet juk žinai, koks tas Bendis. Jei jau jis į ką 
įsikabina, tai nė už ką nepaleidžia. Jis meilikavo ir gerinosi tol, kol iš- 

gavo iš Džeimso, kodėl šis norįs, kad jo žmona būtų stora. Džeimsas 
atsakė, kad negalėtų turėti gražios žmonos. Aš puikiai prisimenu tą 
vakarą. Mes plaukiojome Džimio jachta. Koks ten jos pavadinimas? 

— „Lilijana“, — atsakė Beilė ir sukando dantis. Ji nenorėjo gir- 
dėti nieko, ką ta moteris ketino pasakyti, bet taip pat nepajėgė atsi- 
stoti ir nueiti. — Ką Džimis sakė apie mane? 

Arlina prisidegė naują cigaretę nuo nuorūkos. 

— Tai buvo vieną tų vakarų, kai nuėjai anksti gulti. Bet juk tu 
visada eidavai anksti miegoti, tiesa, brangioji? Viena iš priežasčių, 
kodėl žmonės tavęs nemėgo, buvo ta, kad net nesistengei nuslėpti 
niekinanti juos. 

— Jūs visi vaikėtės Džimio pinigų, — atrėmė Beilė. 

— Taip, brangioji, mes norėjome pinigų, o tu norėjai jo sielos. 
Dabar pasakyk man, kas yra brangiau? 

Beilė nė neketino atsakyti. 

— Manau, kad tiesiog miršti iš noro kažką man pasakyti, taigi 
kalbėk, — įgėlė ji. 

— Koks priešiškumas! O Dieve. Jei būčiau žinojusi anksčiau, mud- 
vi būtume tapusios draugėmis, — Arlina vėl sausai nusijuokė. — Tą 
vakarą mes kaip paprastai per daug gėrėme. Bendis paprašė Džimio 
atskleisti savo laimingų vedybų paslaptį. Esu tikra, kad žinai, jog apie 
tave mums nebuvo galima kalbėti. Prie Džeimso nedrįsdavome net 
tavo vardo paminėti. Bet tą vakarą Džeimsas atsakė į klausimą. Gal 
jis buvo per daug apgirtęs? Nežinau. Beje, jis atrodė puikiai nusitei- 
kęs, nes buvo ką tik sutikęs tą žvaigždutę. Na, tą raudonais plaukais 
ir ištatuiruota širdimi ant peties. Ji prastai vaidindavo, bet atrodė 
nuostabiai. Kuo ji vardu? 

— Chloja, — sušnibždėjo Beilė. 

— Ak taip, Chloja. — Arlina prisidegė naują cigaretę. — Taigi 
Džeimsas tą vakarą buvo geros nuotaikos. Jis atsakė, kad visa paslap- 
tis — rasti mergaitę, anksčiau neturėjusią nieko. Jis pasakė būtent 
„mergaitę“, o ne „moterį“. Tą aš aiškiai prisimenu. Mergaitę, kurios 
niekas pasaulyje nemylėjo ir kuri neturėjo ambicijų kuo nors tapti. 
„Tuščias butelis, laukiantis manęs, kad ateičiau ir pripildyčiau jį, — 
šitaip pasakė Džeimsas. — Ir jeigu aš pripildau jį meile, tai viskas, ko 
jai reikia“ 

Arlina nutilo ir giliai įtraukė dūmų. 

— Tu juk pažinojai Džeimsą. Jeigu jau jis pradėdavo šnekėti, tai 

ilgai nenustodavo. Na, jis nemėgdavo kalbėti apie save, bet Bendis 
mokėdavo ištraukti iš jo šį bei tą. Džeimsas pasakė: „Paimkime kad 
ir..“ Ak, koks ten jos vardas? Toji manekenė, buvusi prieš Chloją? 
Ta italė? 

— Senta, — vėl sušnibždėjo Beilė. 

— Taip, Senta. Taigi Džeimsas pasakė: „Paimkime kad ir Sentą. 
Ji būtų siaubinga žmona. Per graži, per ambicinga. Tokias moteris 
panaudoji tam, kam jos sutvertos, ir išmeti, kai nusibosta“ „Bet 
ne Lilijaną, — pasakė Bendis, ir, žinai, mes visi sulaikėme kvapą. 
Oho, ką reiškė Džeimso pyktis! Jis galėdavo pakęsti asmenį, metus 
gyvenantį iš jo malonės, bet užtekdavo jam nors kartelį paglostyti 
Džeimsą prieš plauką, ir Džeimsas daugiau niekada į jį nepažvelgda- 
vo, nekalbėdavo su juo ir dar blogiau: daugiau niekada neapmokėda- 
vo jo sąskaitų. 

— Ką Džimis sakė apie mane? — paklausė Beilė taip tyliai, kad 
vos išgirdo savo balsą. 

— Jis pasakė užsitikrinęs, kad tu daugiau neturėtum ką mylėti, 
tik jį. Pasak jo, jei tu imsi nuobodžiauti ir užsimanysi kuo nors užsi- 
imti, jis išveš tave kur nors į naują vietą. „Lilijanos problema ta, — pa- 
sakė Džeimsas, — kad ji protinga. To gal ir nematyti, nes ji kalba 
nedaug, bet jūs, žmonės, nežinote, kad rytais, kai daugybė jūsų, 
niekam tikusių, dar miega po vakarykščios, Lilijana jau sukasi vir- 
tuvėje, semiasi žinių iš virėjų. Arba ji sode. Arba pas mechanikus. 
Jai patinka ko nors išmokti“. „Bet ji niekada nepasinaudoja tuo, ką 
išmoksta“, — leptelėjo Bendis, ir Džeimsas nusijuokė. „Čia ir yra 
esmė, — paaiškino jis. — Vedęs kvailą moterį, turi su ja gyventi. 
Jei vedi protingą moterį, ji ima konkuruoti su tavimi.“ „Turi omeny 
karjerą? — paklausė Bendis. — Bet negi manai, kad Lilijana gali 
konkuruoti su tavimi?“ „Ne pinigų darymu, bet pačiu verslu“ „Ar 
todėl išvarei tą žmogų iš Heinco?“ — vėl paklausė Bendis. 

Arlina liovėsi kalbėjusi ir kurį laiką stebėjo Beilę. 

— Ar prisimeni, kai vienu metu toks vyras iš Heinco turėjo rei- 
kalų su Džeimsu? Regis, tada buvome apsistoję Antigvoje. 

— Ne, — ramiai pataisė Beilė, — Škotijos pilyje. 

— A, taip, — tarė Arlina, — toje, kur į virtuvę sukišai šimtą 
tūkstančių dolerių ir gyvenai joje. Džeimsas sakė, kad tau kitur per 
šalta, bet aš Žinau, kad taip elgeisi todėl, jog negalėjai pakęsti mūsų. 

— Ką norėjai pasakyti apie tą vyrą iš Heinco? — pertraukė ją 
Beilė, nepajėgdama žiūrėti Arlinai į akis. 

— Jis paragavo tų tavo uogienių ir norėjo įtraukti tave į verslą, 
bet Džeimsas neleido. Jis pareiškė, kad tu nesidomi verslu, o Bendis 
už jo nugaros pasakė, kad vienintelis tau leistinas verslas yra pats 
Džeimsas. Ar ką nors prisimeni iš tų laikų? 

Beilė sėdėjo nuleidusi akis. Ji prašė Džimio paklausti to 
žmogaus, gal jis galėtų padėti jai pradėti savo verslą. Visą tą dieną 
Beilė nerado ramybės, laukdama to žmogaus atsakymo. O kai vakare 
Džimis grįžo namo su didžiule puokšte rožių, ji suprato, koks tas 
atsakymas. 

Tą naktį Džimis buvo nuostabus, jis net privertė ją nusijuokti 
pasakęs, kad tas žmogus atmetė jos idėją. Džimis kalbėjo: „Aš nepra- 
sitariau, kas virė uogienes, kurių jis ragavo, nes norėjau, kad jis būtų 
sąžiningas vertindamas. Panorau jam trenkti, kai jis pasakė, kad uo- 
gienės paprastos, kad jis nematąs „nieko ypatingo“. Kai Beilė tą išgir- 
do, turėjo suimti save į rankas, jog neapsipiltų ašaromis. Daug metų 
žmonės jai tvirtino, kad tai, ką ji gamino, buvo skanu ir neįprasta, 
kad nieko panašaus jiems anksčiau nebuvo tekę valgyti. Išeina, kad 
jie melavo iš mandagumo. 

Pamatęs, kad ji vos neverkia, Džeimsas labai supyko ir paža- 
dėjo nupirkti jai uogienių gaminimo fabriką, jei ji taip nori. „Mes 
pavadinsime jas „Lilijanos uogienėmis“. Ei, žinai ką! — pasakė jis 
tada. — Ką pasakytum, jei nupirkčiau tau Heincą?“ Jo nuoširdus 
tonas privertė Beilę nusijuokti. 

Bet tai, kad jos produkcija buvo paniekinta, Beilę labai įskau- 
dino. Visą mėnesį po to ji negalėjo nieko konservuoti. Dabar Arlina 
jai papasakojo, kad tas žmogus iš Heinco labai norėjo Lilijanos kon- 
servų. Jis net turėjo surašęs sutartį, pagal kurią Lilijana viena buvo 
atsakinga už tą kompanijos šaką. 

— Kad tu būtum jį mačiusi tą rytą per pusryčius, — kalbėjo 
Arlina. — Tas žmogus beveik maldavo Džeimso. Jis pasakė, kad 
gurmanų rinka dar tik pradedama, o tavo produkcija labai tinka prie 
Heinco produkcijos. 

Beilė pažvelgė į savo rankas ir pamatė, kad nagai susmigę į 
delnus. Tą rytą ji norėjo eiti pusryčiauti kartu ir išrėžti į akis tam 
žmogui iš Heinco, ką apie jį mano. Norėjo jam parodyti visus savo 
mėlynus kaspinus, laimėtus konkursuose ir mugėse. Bet Džimis pa- 
sakė pats pasirūpinsiąs tuo žmogumi. Jo veidas buvo kupinas pykčio. 
„Leisk tą padaryti man, strazdaniuke, — tarė jis. — Aš moku atker- 
šyti geriau už tave: 

Taigi Beilė pasiliko savo miegamajame, o paskui pamatė, kad 
tas žmogus įsėdo į automobilį ir išvyko į oro uostą. Vėliau ji panoro 
sužinoti, kas atsitiko tam žmogui, bet Džimis tepasakė tiek: „Gali 
būti tikra, kad jis daugiau niekada čia nepasirodys“ O tai, kaip jis pa- 
sakė, leido Beilei patikėti, kad Džimis — jos užtarėjas. 

— Tai kaip gyveni dabar? — nutraukė jos mintis Arlina. 

— Aš... — pradėjo Beilė, bet tuoj nutilo, nežinodama, ką pasa- 
kyti. Ką gi ji galėjo pasakyti? Kad gyvena su kitu vyru ir gamina jam 
valgį, o jis moka beveik už viską? Ar kad ketina dirbti su juo: padėti 
projektuoti namus? Kitaip tariant, kad per keletą savaičių priėjo prie 
tokio paties gyvenimo, koks buvo su Džimiu? 

— Nusipirkau šią parduotuvę, — išgirdo sakant save Beilė ir 
stumtelėjo brošiūrą Arlinai. — Ketinu imtis verslo su dar dviem mo- 
terimis. Mes kuriame gurmanų maisto liniją. 

— Tikrai? — Arlina žvelgė į Beilę pro dūmus. — Tu verslininkė? 

— Niekas iš jūsų gerai manęs nepažinojo, — pasakė Beilė, giliai 
įkvėpusi. — Ir tikrai niekas nežinojo, kaip stipriai aš buvau susijusi 
su Džimio verslu. Dariau kur kas daugiau už sekiojimą paskui jį, dau- 
giau už... — ji nesugalvojo, ką dar pasakyti, nes galvoje aidėjo Arli- 
nos žodžiai: „Mergaitė, kuri nieko neturėjo. Kurios niekas pasaulyje 
nemylėjo ir kuri neturėjo ambicijų kuo nors tapti: „Tuščias butelis, 
laukiantis, kol jį pripildysiu“ Ji žinojo, kad tai tikrai Džimio žodžiai. 
Beveik girdėjo juos. 

— O kaip su vyrais? — paklausė Arlina. — O gal Džimis už- 
draudė tau turėti kitą vyrą? 

— Yra ir vyras, — atsakė Beilė, kilstelėjusi smakrą. — Mėlyno 
kraujo iš motinos pusės. Jei pasakyčiau pavardę, tikriausiai pareikš- 
tum girdėjusi apie tą šeimą. Bet aš tikrai norėčiau išlaikyti savo ano- 
nimiškumą. 

— Suprantu, — tarė Arlina ir nusišypsojo. — Būtent mėlyno 
kraujo Džimiui ir trūko. Štai kodėl jis susidėjo su tokiais kaip Ben- 
dis ir aš. Džeimsas net už visus pasaulio pinigus negalėjo nusipirkti 
kilmės. 

— Ne, negalėjo, — pritarė Beilė. Jos nusišypsojo viena kitai kaip 
sąmokslininkės. Nedaug trūko, kad taptų draugėmis. 

— Tu kažką žinai, ar ne? — pasidomėjo Arlina. — Džiaugiuosi, 
kad tavo ir to vyro santykiai kitokie. Kad tas naujas vyras nekontro- 

liuoja tavęs kaip Džimis, kad netrukdo tau turėti savo parduotuvę. Ir 
tikiuosi, kad jis nekliudys tau sužinoti tai, ko tavęs prašė Džeimsas. 

— Ką turi galvoje? — sunerimo Beilė. Negi Džimis pasakė 
kitiems žmonėms apie laiškelį žmonai, paliktą testamente? Atrodo, 
kad jis daug priplepėjo apie asmeninį jų gyvenimą. 

— Kartą jis kažką minėjo. Maniau, jog tai nesvarbu. Jis sakė, 
kad po jo mirties turėsi sužinoti kažką, ko negalėjo sužinoti jis. 

Kadangi Arlina daugiau nieko nesakė, Beilė įdėmiai į ją pažvelgė. 

— Gerai, ko tu nori? — paklausė Beilė. 

Arlina taip giliai įtraukė dūmų, kad šie turbūt pasiekė jos pirštų 
galiukus. 

— Nedaug liko tokių žmonių kaip Džeimsas, — tarė ji ir ėmė 
laukti, kol Beilė supras, ką ji norėjo pasakyti. 

— Aha, — pritarė Beilė. Arlina turbūt turėjo omenyje, jog dos- 
nių turtuolių, trokštančių, kad juos suptų Žmonės, garsėjantys tik 
tuo, kad „pažįsta, ką reikia“, buvo nedaug. 

— Šiandien turtingi, — vėl prakalbo Arlina, — yra tie vyrukai 
iš kompiuterijos pasaulio. Argi jiems reikia pažinčių? Jiems užtenka 
per naktis žaisti kompiuterinius žaidimus. — Ji su tokia jėga užgesi- 
no cigaretę į Beilės salotų dubenį, kad Beilė pamanė, ar tik ji nenu- 
silaužė nago. 

Beilė žiūrėjo į Arliną, o jos akys klausė: „Ko tu nori?“ 

— Jei nori, kad apie tavo nedidelę kompaniją žinotų daugiau 
žmonių, gal tau reikėtų kelių garsių pavardžių. 

Beilė prisimerkė ir netyčia pasidarė panaši į savo velionį vyrą. 

— Galbūt aš norėčiau, kad kas nors pasakytų kitiems, kokia 
nuostabi mano produkcija, už, tarkime... vieną procentą nuo bruto. 

— Dešimt procentų nuo neto, — tuoj pareiškė Arlina. 

— Du procentai nuo bruto užtikrins, kad tikrai ką nors nuveik- 
si, — atšovė Beilė. 

Arlina nusišypsojo: 

— Gaila, kad nepabendravau su tavimi daugiau, kai buvo gyvas 
Džeimsas. Sutinku. Trys procentai nuo neto. 

— Du, — tarė nesišypsodama Beilė. — Nuo bruto. 

— Tai koks pavadinimas tos kompanijos, kurioje man priklau- 
so... du procentai? 

— Neturiu supratimo, — atsakė Beilė ir šyptelėjo. — Aš dar 
neįkūriau kompanijos. 

Kelias sekundes Arlina mirkčiojo, o supratusi, kad Beilė pa- 
melavo, atmetė galvą ir prapliupo kvatotis. Tai buvo tikras grynas 
teksasietės žvengimas, kas visai netiko baronienei fon Lindenseil. 

Beilė neištvėrė nenusišypsojusi jai, o kai Arlina pradėjo kosėti, 
padavė jai stiklinę vandens. 

— O dabar gal pasakysi man, ką ten Džimis sakė norėjęs su- 
žinoti? 

— O taip, — atsakė Arlina ir išsiėmė iš rankinės veidrodėlį. 
Ji buvo smarkiai išsidažiusi: bet sulipusios nuo tušo blakstienos ir 
skaisčiai raudoni skruostai nė kiek nedarė jos gražesnės. — Džeim- 
sas pasakė, kad visi jo pinigai negali ištaisyti to, kas atsitiko vai- 
kystėje. Jis niekada nekalbėdavo apie savo vaikystę, todėl gali 
įsivaizduoti, kaip mums visiems parūpo jo paslaptis. „Žmogžu- 
dystės, pavadintos savižudybėmis“, — tokie buvo jo žodžiai. Mes 
pasakėme: „Džimi, tu turi tiek pinigų, kad gali iškelti bylą ir atskleisti 
tas žmogžudystes“ Žinoma, mes visi siūlėmės padėti, nes norėjome 
sužinoti tiesą apie jo paslaptingą praeitį. „Negi manote, kad jie kal- 
bėtųsi su manimi? — paklausė Džeimsas. — Aš ten buvau. Aš su tuo 
susijęs. Bet tie šeši spindintys berniukai buvo...“ 

— Ką? — išplėtė akis Beilė. 

— Jis sakė buvęs įpainiotas į tą reikalą, todėl jie būtų galėję jį atpa- 
žinti. Nežinau, kas tie „jie“. Net Bendis neišpešė iš Džeimso daugiau. 

— Ne tai, — nekantriai tarė Beilė. — Tu pasakei „šeši spindintys 
berniukai“. Ar Džimis būtent taip ir pasakė? O gal jis pasakė: „Šeši 
auksiniai berniukai?“ 

— Argi yra koks skirtumas tarp tų dviejų pasakymų? 

— Yra, jei gyveni Kalberne. Tai ką Džimis pasakė apie tuos, 
anot tavęs, šešis spindinčius berniukus? 

Arlina nepakenčiamai ilgai degėsi kitą cigaretę. Paskui tarė: 

— Manau, kad vienas tų berniukų buvo Džeimso tėvas. 

— Nori pasakyti, kad Džimio tėvą nužudė? Ar kad jis nusižudė? 
Ar buvo apkaltintas žmogžudyste? O gal pats ką nors nužudė? 

— Aš nežinau. Džeimsas kalbėjo apie žmogžudystes, pavadin- 
tas savižudybėmis. Paskui jis pasakė, kad jį atpažintų, jei jis grįžtų 
ten, apie ką kalbėjo. Ir dar pridūrė, kad tie šeši spindintys, — ji pa- 
žvelgė į Beilę, — ar, pasak tavęs, auksiniai berniukai buvo šventi ir 
jų negalima liesti. Paskui jo veidas įgavo grėsmingą išraišką ir jis pa- 
sakė, kad kažkas kartą pabandė prie jų prisiliesti. „Pažiūrėkite, kas jai 
atsitiko“, — tarė jis. Ar tau tai ką nors sako? 

— Šį tą. Ką žinai apie Džimio tėvą? 

— Džimis prasitarė: „Mano tėvas buvo vienas jų, bet jis.“ Ir 
tada jis nutilo. Bendis prašė jį papasakoti daugiau, bet Džimis nesu- 
tiko: „Ir taip jau daug prikalbėjau“ Tai viskas. Daugiau jis, kiek man 
žinoma, niekam nepasakė nė žodžio apie savo praeitį. Aš netgi klau- 
sinėjau vienos jo merginų. Tos švedės, e... 

— Ingridos, — padėjo Beilė, atsirėmusi į atlošą. — Ne, Džeim- 
sas nė vienai jų nebūtų to patikėjęs. 

— Brangioji, tavo ranka kruvina, — tyliai pasakė Arlina. 

Beilė pamatė, kad jos nagai susmigę į delną. Ji skubiai pakišo 
rankas po stalu, kad jų nesimatytų. 

— Ar ketini sužinoti tiesą apie Džeimso tėvą? — paklausė Arli- 
na. — Jei sužinotum, galėtum parašyti knygą ir užsidirbti. 

Beilė pažvelgė į ją pasibaisėjusi. 

— Nė nemanau rašyti apie savo velionį vyrą. 

— Bet, brangioji, galėtum. Jei papasakotum apie ištaigingus 
pokylius, apie moteris, apie... — Arlina nutilo. — Taip, aš suprantu, 
kodėl nenori to daryti. Tai ką ketini daryti su šia informacija? 

— Nieko, — atsakė Beilė. — Sėdėdama čia su tavimi supratau, 
kad Džeimsui Menviliui nieko nesu skolinga. Esu įsitikinusi, kad 
jis turėjo savų priežasčių viską palikti žmonėms, kurių nekentė, 
o man nieko, išskyrus... — ji užsičiaupė, išvydusi, kaip sublizgo 
Arlinos akys. Ji nenorėjo net užsiminti, kur gyvena. — Dabar aš 
ketinu atsigriebti už praleistą laiką. — Ji pasilenkė per staliuką prie 
pat Arlinos. — O iš tavęs noriu, kad darytum tą, ką pažadėjai. Tarp 
mudviejų nebus jokių popierinių sutarčių, tik garbės žodis. Ar kada 
girdėjai apie tokį susitarimą, Arlina? 

— Kartą ar du, — atsakė Arlina, vos vos šypsodamasi. 

— Jei neatsiųsi mums pirkėjų, negausi pinigų. Supratai? 

— Kuo puikiausiai. Bet tikiuosi, kad man pačiai nereikės valgyti 
tavo produktų. 

— Prisimenu, kad tau patiko mano vyšnios su brendžiu. 

— Visas tas raudonas priemaišas išmečiau per laivo bortą, o 
brendį išgėriau. 

Beilė nesusilaikė nenusišypsojusi. 

— Duok man savo adresą ir mobiliojo telefono numerį. Aš tau 
pranešiu, kaip klostosi reikalai. O kai mes uždirbsime pinigų, atsių- 
siu čekį. 

Arlina užrašė ant brošiūros telefono numerį, adresą Londone 
ir pastūmė ją Beilei. 

— O kas tie „mes'? Tu ir tavo gyvenimo vyras? 

— Ne, — tvirtai atsakė Beilė. — Tai bus moterų vadovaujama 
kompanija ir joje dirbs tik moterys. Nepriimsime nė vieno vyro. — 
Ji žvilgtelėjo į laikrodį ir pajuto Arlinos panieką: laikrodis nebuvo 
brangus. — Turiu eiti, — tarė Beilė, kišdama į rankinę brošiūrą su 
Arlinos adresu. — Pranešiu, kaip sekasi. 

— Ačiū, — ramiai pasakė Arlina. — Aš priklausau nuo tavęs. 

Keldamasi Beilė vengė Arlinos akių. Jose žiojėjo tuštuma, ku- 
rios ji nenorėjo matyti. Arlina prikėlė gyvenimui nemirtingą Tenesio 
Viljamso frazę: „Aš visada priklausiau nuo svetimų malonės“ 

Aukštai iškėlusi galvą, Beilė išėjo iš restorano ir pasuko į auto- 
mobilių stovėjimo aikštelę, kur stovėjo jos mašina. 


 Dastoldai skyrius 


Leitės išdidumas truko tik tol, kol ji atsidūrė viena savo auto- 
mobilyje. Ji įkišo raktelį į spynelę, bet nepasuko jo. Tada padėjo galvą 
ant vairo ir užsimerkė. 

Būdama Džimio žmona, ji galėjo įtikinėti save, kad tos kitos 
moterys neegzistavo. Ji galėjo pasakyti sau, kad tie Džimio „drau- 
gai“ — niekingi padarai ir kad ji nenori bendrauti su jais. Ji galėjo 
pasislėpti visų tų namų virtuvėse ir apsimesti, kad jiedu su Džimiu 
— įprasta sutuoktinių pora, kad Džimis grįžta namo iš darbo valgyti 
jos namuose pagamintos vakarienės. Per tuos metus ji puikiai išmo- 
ko slėptis nuo tiesos. 

Dabar su Metju Longakru ji elgėsi taip pat, kaip ir su Džimiu. 
Ji vėl slėpėsi už vyro ir leido jam priimti sprendimus. Leido vyrui 
spręsti, kaip jai gyventi. 

Beilė pažvelgė pro priekinį stiklą į moterį, laikančią už rankytės 
mažą berniuką. Jiedu vaikščiojo po parduotuves. Beilė labai norėjo 
turėti vaikų, bet Džimis tapo nevaisingas dar prieš jų vedybas. Jis nie- 
kada to nesakė, bet Beilė manė, kad jis pats pasmerkė save nevaisin- 
gumui, nes bijojo, kad vaikas būtų galėjęs paveldėti jo kiškio lūpą. 

Tačiau dabar Beilė įtarė, kad galbūt Džimis nenorėjo turėti vai- 
kų iš pavydo. Jis norėjo, kad Beilė priklausytų vien tik jam. 

— Tu buvai tikras savanaudis, Džeimsai Menvili, — pasakė ji 
balsu, užvesdama variklį. — O blogiausia tai, kad aš leidau tau to- 
kiam būti. 
sukosi apie tai, ką išgirdo šiandien ir ko niekada nepamirš. 

Blogiausia, kad ji nepasimokė iš praeities ir vėl darė tas pačias 
klaidas. Ji net neabejojo, kad netrukus Metas paprašys jos rankos ir 


144 elę sr 


kokioje nors gražioje bažnytėlėje įvyks nedidelės, mielos jų vestuvės, 
o po savaitės ji tikriausiai pasijus nėščia. Arlinai ji jau dabar pasi- 
rodė besilaukianti. Bet ką Beilė pasakys savo vaikui, kai tas paklaus 
jos nuomonės ir paprašys patarimo? „Pasiklausk tėvo. Čia jis viską 
sprendžia. Aš tik klausau jo“ Ar šitaip ji pasakys? 

Beilė jau buvo patyrusi, kaip greitai gali pasikeisti gyvenimas. 
Kas, jeigu ji su Metu turėtų tris vaikus, o vėliau Metas nukristų nuo 
pastolių ir užsimuštų? Kaip ji išlaikytų savo vaikus? Dirbtų padavėja 
dviem etatais ir beveik jų nematytų? Ji skaitė ne viename straipsnyje, 
kad suaugę žmonės pykdavo ant savo nervingų pervargusių vienišų mo- 
tinų už tai, kad jos niekada neturėjo jiems laiko tada, kai jie buvo vaikai. 

O jei Metas susirastų kitą moterį? Ar ji elgtųsi taip, kaip el- 
gėsi gyvendama su Džimiu? Pasislėptų virtuvėje, virtų greipfrutų 
marmeladą ir apsimestų nematanti, kas vyksta? O jeigu Metas už- 
simanytų surengti vakarėlį draugams, kurie jai nepatiktų? Ką daryti? 
Apsimesti nuvargusia ir eiti gulti? Vienas dalykas dingti iš pokylio 
dvidešimties tūkstančių kvadratinių pėdų dvare, bet visiškai kitas, 
kai tų kvadratinių pėdų — tik du tūkstančiai. Ne, daugiau Beilė nesi- 
slėptų. Ji virtuvėje keptų jiems sūrį ir svogūnus. 

Ir darytų tą savo pačios namuose! 

Įsukusi į keliuką, Beilė prisiminė, kaip atvažiavusi su Filipu pa- 
matė fermą pirmą kartą. Tada čia buvo taip bjauru! Bet per šešias 
savaites viskas labai pasikeitė. Daugybę savaitgalių Meto draugai ir 
giminaičiai padėjo jiems remontuoti namą ir prikelti jį naujam gy- 
venimui. 

Beilė labai džiaugėsi remontu. Jos svajonė gaminti valgį žmo- 
nėms, kurie nuoširdžiai liaupsino jos sugebėjimus, virto tikrove. 
Gyvenimas tapo toks, kokį ji anksčiau įsivaizdavo esant. Metas 
visada būdavo šalia, besijuokiantis, besišypsantis jai, apkabinęs ją. 
Jis girdavo jos patiekalus ir virtuvės brėžinius jo namų projektuose. 
Sulig kiekviena savaite jis gaudavo vis daugiau komisinių už projek- 
tavimo darbus. Jeigu jis gautų nuolatinį darbą Niujorko kompanijoje, 
per internetą pardavinėjančioje namų planus, galėtų likti Kalberne ir 
neblogai gyventi. 

Per savaitę ji ir Metas susigyveno. Žinojo vienas kito mėgsta- 
mas televizijos laidas; jis išmoko netrukdyti jos, kai ji skaitydavo savo 
dievinamus detektyvus. Abu nemėgo šiokiadienių vakarais išeiti iš 
namų, todėl išsinuomodavo vaizdajuostę arba įsitaisydavo prie Ži- 
dinio ir įnikdavo į tūkstančio gabaliukų dėlionę, klausydamiesi mu- 

zikos. Kartais su jais vakarodavo vienas ar abu Meto sūnėnai. Tada 
Beilė paspragindavo kukurūzų ir turėdavo išsėdėti per visą siaubo 
filmą, po kurio jai sapnuodavosi košmarai. 

Bet sekso nebuvo. Likę vieni, Metas ir Beilė elgdavosi lyg brolis 
ir sesuo. Jis būdavo mandagus, bet laikydavosi atstumo. O Beilė, ka- 
dangi jos seksualinė patirtis apsiribojo vienu vyru, nemėgusiu agre- 
syvių moterų, nežinojo, kaip žengti pirmą žingsnį. Ir ar ji to norėjo? 
Ji bijojo suardyti kažką gražaus. 

Prie žmonių Metas dažnai juokaudavo apie seksą. Jis paerzin- 
davo Beilę taip, kad kiti žiūrėdavo į tai pritariamai. Ji žinojo, kad visi 
nori, jog jiedu su Metu taptų pora. 

Meto neryžtingumas vertė Beilę manyti, kad ji, na, kažkokia 
negeidžiama, todėl prie žmonių ji irgi paerzindavo Metą. Kiti tur- 
būt manė, kad jųdviejų seksualinis gyvenimas tiesiog nuostabus. 
Bet kartais, kai jiedu likdavo vieni, Beilei norėdavosi surikti: „Žinau 
— pasakiau, kad aš dar nepasirengusi, bet pabandyk dabar! 

Tačiau Beilė nieko nesakė. Užuot taip pasielgusi, ji virdavo ska- 
niausius valgius. Ji pagamino didžiulį puodą aitriųjų paprikų ir iške- 
pė naminės duonos, kai Metas su keturiais savo mokyklos draugais 
visą dieną krapštė vapsvas iš kamino. Paskui tiems patiems vyrams, 
kai jie plėšė plyteles žaliajame vonios kambaryje, prikepė picų. 

Kai Metas pasakė girdėjęs, kad kompanijos, kurioje jis norėjo 
gauti darbo, bosas yra didelis smaguris, jo akys beveik maldavo, kad 
ji pagamintų pritrenkiančius pietus ir taip padėtų jam gauti darbą. 

inoma, ji sutiko ir paskui praleido virtuvėje dvylika valandų, ruoš- 
dama marokietišką puotą. Ji pagamino į konditerinę tešlą įvyniotų 
alyvų ir pomidorų, kvapnių jūros gėrybių su kardamonu ir kmynais, 
iškepė su prieskoniais nepjaustytą žuvį, krokų spalvos vištą ir api- 
barstė ją abrikosais, razinomis bei migdolais. Ir, žinoma, pagamino 
bstilla — nuostabų Maroko patiekalą iš smulkintos vištienos su prie- 
skoniais, kiaušiniais ir migdolais, įvyniotos į plonytės tešlos lakštus, 
paskui apkeptus iki aukso spalvos ir apibarstytus cukrumi. Desertui, 
kai šeši vyrai dejavo, kad daugiau negalės praryti nė kąsnelio, Beilė 
patiekė slyvų ir aviečių šerbetą, o prie jo — mažyčių namukų formos 
cukrinių sausainėlių. Šeši vyrai nusikvatojo supratę užuominą, o bo- 
sas pasakė, kad Metas mielai laukiamas jų firmoje ir pridūrė: 

— Jei projektuosi namus bent perpus taip, kaip ji moka gaminti 
valgį, tikrai padvigubinsi mūsų pardavimus. 

Per tas savaites Beilė dažnai matydavo Dženisę ir Petsę. Bet kai 


146 Efudla asai 


Dženisė pasakė nieko blogo neradusi vyro buhalterinėse knygose, 
nors ir devynerių metų senumo, Beilė nutylėjo. Ir kai Petsė pasakė, 
kad vyras ir sūnūs prašo daugiau nesiuvinėti ant jų drabužių nei gy- 
vūnų, nei jokių fantastinių motyvų, Beilė ir jai nepapriekaištavo. Ne, 
ji nenorėjo gadinti mielo, ramaus gyvenimo, kurį visada brangino. 
Jos gyvenimas su Metu buvo toks, kokį ji bandė susikurti su Džimiu. 
Tik kad Džimio pinigai ir troškimas dėmesio stojo jų laimei skersai 
kelio. 

Beilė išlipo iš automobilio ir užkopė į priebutį. Namas dabar 
buvo gražus. Toks, kokio ji norėjo. Trečdalį namo juosė platus prie- 
butis. Ten stovėjo dvi medinės supamosios kėdės su sėdynėmis, 
pintomis iš nendrių, ir gėlėtomis pagalvėlėmis. Priebučio gale Metas 
buvo pakabinęs sūpuokles. 

Bet Beilė nedažnai sėdėdavo priebutyje. Pirmiausia, kol priebu- 
tis buvo baigtas, ji beveik neturėjo laiko išlįsti iš virtuvės. Petsė sakė, 
kad Metas „bando atsigriebti už prabėgusį laiką“. 

— Rikas pasakojo, kad vaikystėje Metas buvo per daug išdidus, 
jog vaikščiotų į svečius, nes jų šeima buvo per skurdi vėliau mainais 
priimti svečius pas save. Rikas neturėjo tokio juokingo išdidumo 
kaip Metas, todėl mano vyrelis eidavo į visus vakarėlius. Mokykloje 
mes puikiai pasilinksmindavome. Tik ne Metas. Jis visada būdavo 
vienas. Kol, žinoma, vedė Kasandrą, — paskutinį sakinį Petsė pasakė 
taip, tarsi nieko daugiau aiškinti nereikėtų. 

Po Petsės žodžių Beilė jautėsi įsipareigojusi per pastarąsias 
šešias savaites priimti pusę Kalberno ir nemažą dalį apygardos gy- 
ventojų. Juk ji negalėjo Metui atsakyti to, ko jam trūko vaikystėje? 
Tiesa, už maistą mokėjo Metas. Ir visada pasiteiraudavo, ar ji ne- 
prieštarausianti gaminti tokiam ir tokiam kiekiui žmonių. 

— Ne, man tai patinka, — kiekvieną kartą atsakydavo ji. 

Dabar Beilė žiūrėjo į priebutį, bet matė tik kėdes, sūpuokles 
ir du stalelius plytelėmis išklotais stalviršiais. Juos Metas gavo per 
skyrybas kaip savo dalį. 

— Juos pirko Kasandra, todėl jie turi kainą pasaulyje, — pasakė 
jis. — Ir kam jie turi mėtytis be naudos, jei jais puikiausiai galėtume 
naudotis čia. Žinoma, jei tau tinka, — pridūrė jis, žiūrėdamas jai į 
akis. 

— Žinoma, — atsakė Beilė, — mes juos panaudosime. Kvaila 
būtų nesinaudoti. 

Bet kėdės jai nepatiko. Per daug plonos, pernelyg įmantrios. Ir 

gobelenas buvo per ryškus, per daug modernus. Beilė geriau būtų 
nuvažiavusi į Šiaurės Karoliną ir nusipirkusi ką nors rankų darbo, 
bet nutylėjo. 

Viduje ji apsižvalgė. Gyvenamasis kambarys nė per nago juo- 
dymą nebepanėšėjo į tokį, kokį ji atsikraustė. Virtuvė dabar atsivėrė į 
gyvenamąjį kambarį. Ją nuo kambario skyrė baras granito paviršiumi 
ir baro kėdės. Pastaruosius tris šeštadienius ji čia vaišino vyrus savo 
vadinamuoju „keptu sūriu“, kai jie stebėjo krepšinio rungtynes per 
plačiaekranį televizorių, Meto nupirktą vieno penktadienio vakarą. 

— Jie nepratę prie užsieninio maisto, — pasakė Metas išvakarėse 
tos dienos, kai iškloti grindų palėpėje turėjo ateiti jo mokyklos drau- 
gai. — Nesuprask neteisingai. Man labai patinka tai, ką tu gamini, bet 
tie vaikinai toliau Kalberno niekada nėra buvę ir... — jam nereikėjo 
baigti. Ji suprato, ką jis turėjo galvoje. Kai vyrai atėjo kitą šeštadienį (ir 
tą dieną jų buvo daugiau), vienas jų įteikė jai dovaną — įrankį svogū- 
nams pjaustyti. Juo įpjautas svogūnas kepamas įgaudavo gėlės formą. 
delė, bet talpi, su dideliu sandėliu. Jame nebuvo pakabinamų spinte- 
lių, tik atviros lentynos, ant kurių Beilė laikė savo produkciją. Metas 
pasiskolino iš draugo medžio apdirbimo stakles ir padarė jai pasta- 
tomas spinteles iš gumbuotos pušies lentelių. Tas lenteles jis nuplėšė, 
kai pertvarkė vieną garažą. Jie abu skaniai pasijuokė, kai Metas papa- 
sakojo, kad garažo šeimininkei nepatiko pušies dailylentės ir ji įsakė 
iškalti garažą plastikinėmis, o jas išklijuoti tapetais su... gumbuotos 
pušies medienos piešiniu. 

Metas nušveitė lenteles, ištepė impregnavimo skysčiu ir jos at- 
rodė lyg naujos. Spintelės buvo labai gražios. Beilė nusišypsodavo 
kiekvieną kartą, kai į jas pažvelgdavo. 

Virtuvė visa buvo jos, bet visa kita name, regis, nebuvo susiję 
su ja. Jai be perstojo skambėjo ausyse Petsės žodžiai, kad Metas nori 
atsigriebti už prabėgusį laiką. Atrodė, kad Metas bandė perrašyti is- 
toriją. Mokykloje Metas, Petsės žodžiais, buvo atsiskyrėlis, o vėliau 
išvyko iš Kalberno, „jo atestate dar nespėjus nudžiūti rašalui“, o da- 
bar jis nuolat skambindavo draugams iš mokyklos laikų ir bandė at- 
naujinti draugystę, kurios, anot Petsės ir Riko, niekada net nebuvo. 

— Mokykloje tu jo nekentei, — pasakė Rikas vieną dieną, kai 
Metas pranešė, kad šeštadienį ateis „tas senas bičiulis“. — Tas mulkis 
norėjo, kad visi laikytų jį geriausiu futbolo žaidėju Kalberne, nors 
žinojo, kad tu už jį geresnis. Bet tu nepriklausei futbolo komandai, 

nes turėdavai dirbti po pamokų ir savaitgaliais. Prisimeni jūsų pasi- 
rodymą automobilių stovėjimo aikštelėje, kai dirbai „Dairy Oueen'? 
Vadybininkas tą vakarą tave atleido iš darbo. 

— Tai buvo taip seniai, — sumurmėjo Metas. Paskui jis įsijungė 
televizorių ir atsisakė kalbėtis apie tą įvykį. 

Dabar Beilės namuose kabėjo Meto šeimos nuotraukos. Taip 
pat ir keli peizažai. Šie nebuvo prasti, bet Metas pirko juos kartu su 
buvusia žmona. 

— Juos nutapė jos tėvo draugas, — tarė Metas. — Dabar jų 
vertė nedidelė, bet su laiku padidės. 

— Tai kodėl jų nepasiėmė Kasandra? — paklausė Beilė. 

Metas gūžtelėjo pečiais: 

— Nepatiko Karteriui. 

Beilė norėjo pasakyti: „Man irgi“, bet susilaikė. 

Koridoriaus spinta buvo prikimšta Meto sporto reikmenų. Ji 
vargais negalais įspraudė ten šluotą. Trečias miegamasis buvo pilnas 
dėžių, neatidarytų nuo Meto skyrybų. Jis vis žadėjo jas išpakuoti, bet 
taip ir nerado laiko. 

„Jos“ palėpė viršuje buvo užkrauta Meto verslui reikalingais 
daiktais. Jis nusipirko kažkokią CAD sistemą savo projektams daryti. 
Grindys kitoje palėpės pusėje buvo suremontuotos, pertvara išardy- 
ta, o visas plotas užimtas Meto daiktų. Ten stovėjo ir braižymo lenta 
su slankiojama liniuote. 

— Lengviau mąstyti, kai rankose pieštukas, o ne kompiuterio 
pelė, — pasakė jis šypsodamasis. Kampe stovėjo nemažas fotelis su 
šviestuvu virš jo ir didelė sofa. Sienas Metas nukarstė savo darbo len- 
tynomis ir sukrovė jose šimtus informacinių knygų: vadovų, žinynų. 

Beilė išėjo pro galines duris ir nauju priebučiu patraukė į sodą. 
„Bent šilkmedis liko nepasikeitęs“, — pagalvojo ji, pažvelgusi aukštyn į 
dideles senas šakas ir į baigiančius prinokti vaisius. Iki šiandien ji manė, 
kad jai patiko jos gyvenimo būdas, bet žinia, kad parduotuvė parduota 
ir iš Arlinos išgirsta skaudi tiesa, atrodo, pakeitė jos gyvenimą. 

Žiūrėdama į šilkmedį, ji jautė priėjusi lemiamą gyvenimo po- 
sūkį. Jis prasidėjo nuo Džimio mirties ir pasiekė šią akimirką. Reikėjo 
priimti svarbų sprendimą. Negalima visko palikti kaip buvę. Ji prisi- 
minė, kad anksčiau visada plaukdavo pasroviui. Tiesa, kad Džimis 
jau buvo turtingas ir garsus, kai jiedu susipažino, bet garsėjo jis ne 
kuo kitu, o savo nutrūktgalviškais pokštais. Po vedybų jis baigė savo 
liepsningus pasirodymus ir, anot žiniasklaidos, įžengė į „didelių ber- 

niukų pasaulį“. Tik tada, kai vedė jaunutę tylią storulę Lilijaną Beili, 
jis ėmė varžytis dėl turtingiausio pasaulio žmogaus titulo. 

Beilė suprato, kad tai, ką Džimiui davė ji, buvo žinojimas, jog 
kažkas pasaulyje pažino jį tokį, koks jis buvo iš tikrųjų, ir mylėjo jį 
bet kokį. Argi tikra meilė — ne stipriausias narkotikas pasaulyje? 
Džimis dažnai paimdavo ją ant rankų ir, sukdamas po kambarį, 
kalbėdavo: „Tu suteiki man jėgų pasiekti tai, ką turiu, strazdaniuke. 
Pasaulyje man reikia tik tavęs: 

O dabar, susipažinusi su Metu, ji ėmė netekti savojo „aš“ lygiai 
taip pat, kaip buvo su Džimiu. Kažkada Džimis, o dabar Metas pra- 
dėjo darytis jai viskuo. Ji sėdėjo namuose, slėpėsi virtuvėje ir tikėjosi, 
kad Metas paklos jai po kojomis visą pasaulį. Ji, Beilė, nė pirštelio 
nepakrutino savo pasauliui susikurti. Viduje ji pyko dėl baldų, kurie 
jai nepatiko, ir dėl žmonių, kurių nemėgo. 

Beilė užsidengė rankomis veidą. Nenorėjo to prisiminti, bet 
pastaruosius dvejus metus ji jautėsi labai nelaiminga su Džimiu. 

Dvidešimtmetė ji buvo taip įsimylėjusi jį, kad viskas, ką tik jis 
darė, jai atrodė nuostabu. Kai jai sukako trisdešimt, kaip tik prieš 
dvejus metus, kažkas jos viduje tarsi persivertė. Beilė nesuprato, 
kodėl taip atsitiko, tik tartum per vieną naktį ji prarado savitvardą ir 
ėmė širsti ant visų ir dėl visko. Kai Džimis paklausdavo, kas yra, ji at- 
kirsdavo, kad nieko, o paskui pasakydavo norėjusi kur nors išeiti. „Iš 
pradžių susigaudyk, kas tau darosi“, — pasakė kartą Džimis, įdėmiai 
į ją žiūrėdamas. 

Beilė atsirėmė į medžio kamieną ir kelis kartus giliai įkvėpė, kad 
nusiramintų. Ką jai dabar daryti, kai suvokė teisybę apie save? Tiesą 
sakant, ji nežinojo, kaip „tapti savimi“. Tą frazę ji perskaitė knygose 
apie savigarbos ugdymą. Gal šį vakarą per vakarienę pasakyti Metui: 
„Aš nutariau pasikeisti ir tapti kitu žmogumi? Ir kas toliau? Atsistoti 
ir atnešti antrą patiekalą? 

Ne, Metas jai nekėlė problemų. Jis — puikus vyras. Metas jai 
patiko. Tarp jų neliepsnojo kažin kokia ugnis, bet su juo buvo smagu 
gyventi. 

Problema ta, kad Beilė visą gyvenimą taikstėsi prie kitų ir ne- 
žinojo, kaip tai pakeisti. Ji užaugo valdoma motinos ir sesers Dolo- 
resos. Abi jos buvo... 

Beilė užsimerkė ir prisiminė savo tėvą. Kaip ir ji, Herbertas Bei- 
lis buvo linkęs viską už jį leisti nuspręsti kitiems. „Mudviem reikia 
tokių žmonių kaip tavo motina ir Doloresa, kad padėtų mums, — ne 

kartą aiškino jis Lilijanai. — Beje, tokie žmonės pyksta, kai eini prieš 
juos, todėl geriau leisti jiems vadovauti: 

Būtent taip jis ir gyveno. Kiekvieną rytą eidavo į darbą ir grįž- 
davo iš jo tuo pačiu laiku, o penktadieniais atiduodavo algą žmonai. 
Jis leisdavo jai su jo pinigais daryti, ką nori. Kaip ir su namu, su jų 
dukterimis, o pats pasitenkindavo sėdėjimu fotelyje su laikraščiu 
rankose. Ir taip visą laiką. 

Jis net ir mirė sėdėdamas tame fotelyje vieną sekmadienio po- 
pietę. Lilijana visą dieną praleido virtuvėje, ruošdamasi „4-H“ kon- 
kursui, o vakare iš ten nuėjo tiesiai į savo miegamąjį. Svetainėje buvo 
tamsu, todėl pamanė, kad tėvai ir sesuo jau nuėję miegoti. Jų šeimoje 
nebuvo įprasta sakyti vieni kitiems, kas kur eina. 

Ankstų rytą Beilė išskubėjo aplankyti kūdikį kaimynystėje ir 
grįžo tik po priešpiečių. Įėjusi į svetainę, ji rado tėvą tebesėdintį 
lygiai taip pat, kaip ir vakar. Beilė iškart suprato, kad jis negyvas. Kai 
lūpomis palietė jo kaktą, ji buvo šalta kaip ledas. Iš vakaro motina ir 
sesuo matė jį užmigusį fotelyje, bet nė nebandė pažadinti. Jos tik iš- 
jungė šviesą ir nuėjo miegoti. Beilė iki šiol prisiminė, kaip du polici- 
ninkai priekaištingai žiūrėjo į motiną. Vienas jų pasakė, kad žmogus 
mirė net prieš dvidešimt keturias valandas. 

Beilė prisiminė ir tai, kaip motina tik gūžtelėjo pečiais. Ji buvo 
iš anksto pasirūpinusi, kad gautų didelius draudimo pinigus po vyro 
mirties, todėl jo netektis jos nesukrėtė. Atrodė, kad jo trūko vienin- 
telei Beilei. 

Bet šiandien Bilė nenorėjo būti vaiku, kuriam tėvas sakytų, kad 
ji privalo būti tokia kaip jis, kad reikia leistis valdomai kitų, kad kitaip 
ir būti negali. Ar tėvas taip kalbėjo todėl, kad jautėsi vienišas, kaip 
dabar ji? Ar jam reikėjo sąjungininko jo neegzistuojančioje kompa- 
nijoje, kad jaustųsi elgęsis teisingai? 

Beilė stengėsi prisiminti. Ji užaugo mylima tik tėvo, bet kad jis ją 
mylėtų, ji turėjo elgtis taip, kaip patiko jam. Jeigu pamėgindavo pasi- 
priešinti motinai, jai užtekdavo tada pamatyti tėvo žvilgsnį, sakantį, kad 
nemylės jos, jei taps tokia vaidinga kaip motina, ir Beilė nusileisdavo. 

Praėjus trejiems metams po tėvo mirties, Beilė pabėgo su Džeim- 
su Menviliu — vyru, kontroliavusiu ją net labiau negu motina. 

Ji mąstė, ką daryti dabar. Suprasti ir žinoti praeitį gerai, bet ką 
daryti su tuo žinojimu? Ji galėjo ir toliau likti tokia pati ir tapti Met- 
ju Longakro šešėliu. O gal pasielgti radikaliai? Išspirti Metą iš savo 
namų ir pasakyti, kad nori susivokti, prieš susiedama savo gyvenimą 

su kitu žmogumi? Ar pasaulyje ji visko pasieks viena? Ne visai. Beilė 
jau žinojo, kas dėjosi tame dideliame blogame pasaulyje. Ir ji nedegė 
noru atstumti gerą vyrą, tikėdamasi, kad tada, kai ji bus pasirengusi, 
atsiras kitas tinkamas vyras. Taip pat ji nebuvo iš tų moterų, norinčių 
nugyventi likusį gyvenimą be vyro. Vyrai daug kuo blogi, bet jie tikrai 
moka priversti juoktis! Ne, ji nė kiek neabejojo norinti turėti vyrą. 

Bet, kita vertus, ar ne jos noras turėti Džimį reikalavo ją taiks- 
tytis su juo? 

„Taikstytis, — pamanė ji. — Kaip ten sakoma? Su kuo taiksty- 
siesi, tą ir gausi: Ji taikstėsi su jo romanais ir su... šokoladu. Ir vėl 
jos nagai susmigo į skaudančius delnus. Tiesą sakant, išgirdusi, kad 
šokoladą, kai ji stengėsi laikytis dietos, siuntė ne dėkingi klientai, o 

O dar tas žmogus iš Heinco! Prisiminus tai, jos nagai taip skau- 
džiai sulindo į delnus, kad ji net krūptelėjo. 

„Ką gi, — klausė ji savęs, — ką aš noriu daryti su savo likusiu 
gyvenimu? Ar turėčiau likti pasyvi ir plaukti pasroviui, ar stengtis jį 
pakeisti? Ar man pasilaidoti Metju Longakre, ar pabandyti sužinoti, 
ką galiu? Ne kaip vyro šešėlis, o savarankiškai. Pasikeitimai lengvai 
neateina. O ir kokių pasikeitimų norėčiau? Noriu įrodyti sau, kad 
galiu kažką nuveikti? Taip, būtent taip: Ji nenorėjo, būdama aštuo- 
niasdešimtmetė, pasakoti anūkėliams, kad, nors jos laikais moterys 
ir tapdavo prezidentėmis, ji apsisprendė sėdėti namuose ir kepti sūrį 
su svogūnais krūvai vyrų, kurie jai ne itin patiko. 

Beilė dar kartą paklausė savęs, kas jos laukia, ir nusišypsojo. 
Arlinai ji pasakė, kad buvo įsitraukusi į Džimio verslą, tik todėl, kad 
Arlina nemanytų, jog ji buvo „šmėkla“, kaip ją pavadino tas bjaurybė 
Bendis. Bet Beilė iš tiesų šį tą išmoko iš Džimio. 

Taigi ji turėjo verslo žinių. Antra, ji pažinojo moterų, norinčių 
keisti savo gyvenimą taip pat, kaip ir ji. „Gerai, — pamanė ji. — Gana 
verkšlenti. Vargšelės Beilės nebėra“ Ji žinojo, ką turi daryti, tik turėjo 
sugalvoti, kaip tą daryti. „Jei Džimis būtų atsidūręs tokioje padėtyje 
(nors tai ir neįsivaizduojama), ką jis darytų?“ 

„Partizaninis karas, — tarsi girdėjo ji sakant Džimį. — Pogrin- 
dis. Padaryk, o paskui pasakyk, ką padarei. Kai reikalas jau atliktas, 
niekas nebegali patarinėti. Ir nesuklysk, strazdaniuke. Patarimas pa- 
našus į kontrolę, o kontrolė — tai valdžia“ 

— Sudaryti mūšio planą, — balsu ištarė Beilė. — Ir pagalvoti, 
kas bus mano kareiviai. 

Šypsodamasi ji nuėjo į vidų. Reikėjo gaminti vakarienę Metui. 


Srulikias skyrius 


J dėją Beilei pakišo Petsė. 

Tai įvyko praėjus dviem dienoms po to, kai Beilė sutiko Arliną 
Velborno restorane. Beilė tada kaip tik kraustėsi iš galvos, bandyda- 
ma suprasti, kaip norėtų ir turėtų gyventi toliau. 

Išsiblaškiusi ji gamino Metui valgį, o kai jis parodė jai paskutinį 
namo planą, ji net nepažvelgė į jį. 

— Prastas... — pradėjo Metas, bet Beilė jo nesiklausė. Jos min- 
tys buvo užimtos klausimų: ką? kaip? kas? 

Pagaliau jos galvoje suskambėjo pergalės varpai. Kaip tik buvo 
Petsės eilė priimti juos savo namuose, ir Beilė pasirodė su pilna 
mašina maisto. Jai jau nusibodo beskoniai Petsės traškučiai ir jų 
mirkalai. 

— Aš turiu problemų dėl maisto, — tarė Petsė, — nes nežinau, 
ką patiekti prieš ir po. 

Beilės mintys sukosi apie kitką. Ji viską perskaitė apie vadina- 
mųjų „specialaus asortimento produktų“ rinkodarą, ir pasirodė, kad 
rinka jau užpildyta. Visur buvo pilna uogienių smaguriams, taip pat 
visokiausių prieskonių, marinuotų daržovių. Ir, kiek Beilei pavyko 
sužinoti, kiekviena šalis pasaulyje turėjo bent po kelias gamybos lini- 
jas. O jai reikėjo rasti tarpelį, kurį galėtų kuo nors užpildyti. 

— Prieš? — išsiblaškiusi paklausė Beilė. 

— Na, žinai, prieš karštą patiekalą. Ką patieki prieš jį? 

— Šaltų užkandžių, — atsakė Beilė, nesupratusi, ko Petsė nori. 

— Aš žinau, — nepatenkinta tarė Petsė. — Žinau, kaip tai vadi- 
nama. Tik nežinau, ką reikėtų patiekti. 

— Gali... — pradėjo Beilė, bet Petsė nutraukė ją. 

— Žinau, kad galiu į tešlos krepšelius pridėti kokios nepapras- 

tos omarų mišrainės, — kalbėjo sarkazmo kupinu balsu Petsė. — Aš 
nekvaila. Žiūriu per televiziją tas kulinarijos laidas, kaip ir visi kiti, 
bet nenoriu to daryti. Atrodo, niekas nesupranta, kad yra žmonių, 
tikrai nekenčiančių gaminti. Tokiems užtenka pasiimti ką nors iš 
šaldytuvo ir kuo greičiau dumti iš virtuvės. Bet iš mūsų tikimasi, kad 
apsimesime norį būti Marta Stiuart. 

Beilei buvo sunku nesiklausant suprasti, ką norėjo pasakyti Pet- 
sė, todėl ji pradėjo klausytis. 

— Būti kaip Marta Stiuart? Paaiškink. 

— Visi tie televiziniai virėjai tvirtina, kad tuos pasakiškus patie- 
kalus pagaminti visai lengva. Viskas, ką reikia padaryti, tai, anot jų, 
pridėti truputį to, truputį ano, dar ko nors — ir še! Nuostabus patie- 
kalas jau gatavas. Jiems nerūpi, kad pirmiausia mums reikia sugalvo- 
ti, kuo baigsime vaišes, paskui dar nuvažiuoti į parduotuvę nusipirkti 
visokių produktų, o tada — gaminti. Aš neturiu tam smegenų! Ir ne- 
turiu visam tam laiko! Nusiperku vištą, įmetu į orkaitę, ant daržovių 
užpilu kokio padažo iš parduotuvės, dar galiu įpilti vandens į bulvių 
košės miltelius, ir išeina visai pakenčiami pietūs. Jei susirenka dides- 
nė kompanija, norėtųsi patiekti ką daugiau, bet nežinau, ką. Na, ką 
nors iš šaltų užkandžių ir kokį desertą, išskyrus ledus. 

Beilė stovėjo mirksėdama. 

— Prieš ir po, — ištarė ji tyliai, o mintys ėmė karštligiškai suktis 
ratu. Marinuoti grybukai ant lėkštutės. Ant skrudintos duonos rie- 
kučių išdėstytos supjaustytos alyvos, ant pirktinio biskvito užpiltos 
vyšnios su brendžiu. 

— Prieš ir po, — pakartojo ji ir šyptelėjo. Paskui nusišypsojo 
plačiau. Ir pagaliau džiaugsmingai apsikabino Petsę. 

— Kas ten darosi? — šūktelėjo Skotas iš priešingos kiemo pu- 
sės. — Gal kuri malonėsite pasakyti? 

— Moteriški reikalai, — atsiliepė Petsė. Ji nuleido balsą: — Gal 
pasakytum, kas tavo galvoje? 

— Didžiausia paslaptis, — sušnibždėjo Beilė. — Tu ką tik davei 
man puikią idėją. Ar tu dediesi prie manęs, ar ne? 

— Aišku, taip, — nedvejodama atsakė Petsė. 

— Niekam nesakyk nė žodžio, o ypač vyrams, — pasakė Beilė, 
pamačiusi artinantis Metą. 

Po dešimties minučių Dženisė tyliai paklausė Beilės: 

— Ką sumanei? 

— Ketinu pradėti verslą ir daryti tą slapta. Neprasitarsiu nė 
vienam vyrui, ką žadu daryti. Bijau, kad vienaip ar kitaip manęs ne- 
atkalbėtų. Ar tu su manimi, ar ketini toliau studijuoti dešimties metų 
senumo vyro buhalterines knygas? 

Akimirką Beilė pamanė nuėjusi per toli ir gąstelėjo, kad Dže- 
nisė gali šliūkštelėti jai į veidą savo gėrimą. Bet Dženisė prakalbo, ir 
taip tyliai, kad Beilė vos girdėjo. 

— Radau banko sąskaitą, — tarė ji, žiūrėdama į vyrą, besijuo- 
kiantį iš kažko, ką jam pasakojo Rikas. — Jis nežino, kad aš ją radau. 
Ir nežino, kad žinau, kam ji skirta. Bet aš išsiaiškinau ir ketinu nu- 
sukti nuo pagrindinio kapitalo. Kol jis susigaudys, aš jau turėsiu pa- 
kankamai, kad galėčiau jį palikti. 

Beilė sulaikė kvapą. Jai nepatiko Dženisės vyras ir ji dažnai pa- 
galvodavo, kaip jai nepatiktų, jei jos vaikus prižiūrėtų anyta, bet Beilė 
niekada nebuvo pamaniusi, kad Dženisė norėtų palikti vyrą. 

— Negaliu garantuoti, kad mes turėsime pelno, — pasakė Bei- 
lė. — Galime netekti paskutinių marškinių. 

— Jo marškinių, — patikslino Dženisė. — Tai jis neteks savo 
paskutinių marškinių. — Ji apsisuko ir nuėjo. Beilei pasirodė, kad 
Dženisė net labiau išsitiesė ir aukščiau pakėlė galvą. 


Nira dieną Beilė susimąstė, kad prieš imdamasi naujo verslo ji 
pirmiausia turėtų pamėginti sutaikyti Dženisę ir Petsę. Iš pradžių ji 
pabandė apeliuoti į jų protą. 

— Mes negalime pradėti bendro verslo, jei dvi partnerės ne- 
sikalba viena su kita, — pasakė ji, kai jos užsisakė priešpiečius. Abi 
moterys sėdėjo akmeniniais veidais. Buvo matyti, kad jos neketino 
liesti tos temos. 

Beilei toptelėjo, kad gal jai vertėtų pabūti psichologe, išklausi- 
nėti, kokios jų nesantaikos priežastys ir bandyti jas pašalinti. Bet ta 
mintis tetruko apie pusę minutės. Ji neturėjo laiko dviem darbams. 

Tą vakarą Beilė patiekė Metui ant grotelių keptų krevečių ir 
garuose troškintų daržovių. Tai buvo greita vakarienė. Jai neužteko 
laiko pagaminti ką nors įmantresnio. 

— Jei Petsė nori, kad Dženisė kur nors vyktų su ja, kaip jai tai 
pasako? 

— Laiškais, — atsakė Metas, kramtydamas krevetę. 

— Laiškais? — pakartojo Beilė taip, tarsi niekada nebūtų apie 
tai girdėjusi. 

— Jos nesikalba, bet susirašinėja. Žinoma, jos neadresuoja 
laiškų, bet Petsė visada naudoja žalią popierių, o Dženisė — mėlyną, 
todėl visi žino, kam skirti tie laiškai. Tiesą sakant, visas tas reikalas 
prasidėjo nuo... 

Beilė pakėlė ranką, tildydama jį. 

— Nesakyk man, kodėl jos nesikalba. Man tik reikia žinoti, kaip 
priversti jas bendrauti dabar. 

— Tikrai? Gal dėl to, apie ką taip paslaptingai šnekučiavotės 
vakar vakare? 

— Mes kalbėjomės apie maistą, — paskubėjo atsakyti Beilė. 

— Petsė kalbėjo apie maistą, — pasišaipė jis ir žvilgtelėjo į Beilę, 
kuri nusigręžė, kad jis nepamatytų raudonio jos veide. 

— Taip, mes kalbėjomės apie tai, — pakartojo ji nusisukusi. 

— Aišku. 

Beilė atsigręžė. 

— Bendravimas laiškais per lėtas. Ką manai apie elektroninį 
paštą ar faksą? 

— Ką jūs sumanėte? 

Beilei niežėjo liežuvį atkirsti, kad tai ne jo reikalas, bet ji tik nu- 
sišypsojo: 

— Mes ruošiame staigmeną Rikui. Norime surengti jam gim- 
tadienio pokylį. Ir Petsė nori, kad maistas būtų pasakiškas. Regis, ji 
ketina pakviesti apie šimtą žmonių. 

Tai pasakiusi, ji kurį laiką stovėjo mirksėdama, sulaikiusi kvapą. 
Ar jis patikės ja? O ir kada tas Riko gimtadienis? 

Siekdamas dar vienos krevetės, Metas sumurmėjo: 

— Tada jau pradėkite suktis, nes jo gimtadienis po trijų savai- 
čių. Jei reikės pagalbos — praneškite. 

Beilė nieko neatsakė. Ji išėjo į lauką atsipūsti. Ji niekada nemo- 
kėjo meluoti, todėl buvo sunku ką nors daryti slapta. „Tavo veidelyje 
atsispindi viskas, ką tu galvoji, — sakydavo jai Džimis. Bet dabar 
ji šypsojosi. Ji ką tik pamelavo, ir ant jos neužgriuvo dangus. Ir dar 
daugiau: Metas, atrodo, ja patikėjo. Beilė pažvelgė į šilkmedį ir nusi- 
šypsojo. Ji ką tik žengė pirmą žingsnį — pabandė tapti nenuoširdžia 
klastinga niekše ir, beje, nesijautė dėl to blogai! 

ors Beilei pavyko apmulkinti Metą, ji vos nesuardė ką tik 
iškeptos kompanijos, kai netyčia įžeidė Dženisę. Tai įvyko per jų 
pirmąjį susitikimą Petsės siuvimo kambaryje. 

— Nė vienas vyras mūsų čia netrukdys, — pasakė Petsė. — Nė 
vienas, ypač po to, ką iškrėčiau Rikui. 

— Kątujam iškrėtei? — susidomėjo Beilė. 

— Visus jo apatinius išsiuvinėjau rožinės spalvos zuikučiais. Jis 
nepastebėjo tol, kol nepradėjo persirenginėti darbe ir jo nepamatė 
pora vyrukų. Manau, kad jie kaip reikiant iš jo pasišaipė. 

— Jis supyko? — paklausė Beilė. 

— Dar ir kaip, bet aš apsiverkiau ir pasakiau suklydusi, nes siu- 
vinėjant man daug kas trukdė ir aš negalėjau susikaupti. O paskui 
parodžiau, kokį piešinį „netyčia“ išsiuvinėjau ant jo brangių naujų 
marškinių. — Petsė parodė savo vyro marškinius iš storo audinio. 
Ant kišenės buvo išsiuvinėta perekšlė antis su keturiais ančiukais 
paskui ją. — Todėl dabar, kad ir kas girdėtųsi iš šio kambario, kad ir 
kiek laiko čia išbūtume, nei jis, nei mano sūnūs mūsų netrukdys. 

Beilė pažvelgė į Petsę susižavėjusi. Jos poelgis buvo gan žiaurus, 
bet užtat dabar jos galės dirbti netrukdomos. 

Bet būtent Beilė ir sugadino viską. Jos bandė sugalvoti pavadi- 
nimą savo kompanijai. 

— Tai turi būti koks nors daiktas, — svarstė Petsė. — Kažkas 
konkretaus, kad iš to galėtume padaryti savo logo. 

— „Perekšlė antis“ čia netiks, — tarė Dženisė, žiūrėdama tik į 
Beilę, tarsi kambary daugiau nieko nebūtų. 

— Galbūt „Vaivorykštė“? Na, kažkas panašaus, — pasakė Petsė 
irgi tik Beilei. 

Beilė mintyse suaimanavo. Kaip jos ką nors nuveiks drauge, jei 
šitos dvi nesikalbės? Elgiasi kaip kokios pirmos klasės mokinukės. Ji 
panoro pašalinti besikaupiančią įtampą. 

— Gal pavadinkime „Auksiniu šešetu“? Su tokiu pavadinimu 
viską parduotume tiesiog čia, Kalberne, — pajuokavo ji. 

Beilė nustėro, kai abi moterys pažvelgė į ją labai nepatenkintos. 
Petsė perkreipė burną, o Dženisės akys staiga tapo labai šaltos. 

— Ką aš pasakiau ne taip? — sušnibždėjo Beilė. 

— Gal tada pavadinkime tiesiog „Rugpjūčio trisdešimtąja“, ir 
bus baigta? — tėškė Dženisė ir atsistojusi išėjo iš kambario. 

Nuo tulžingo Dženisės balso Beilė liko be žado. Bet dar blo- 
giau buvo tai, ką Dženisė pasakė. Rugpjūčio trisdešimtoji — Džimio 
gimimo diena. Nejau Dženisė iš kažkur sužinojo, kas Beilė yra iš 
tikrųjų? 

„Ne, — pamanė Beilė, — to negali būti. Žinoma, tai tik atsitik- 
tinumas. Bet kodėl Dženisė taip supyko?“ 

Ji pasisuko į Petsę. Toji sėdėjo nukorusi galvą ir čiupinėjo gulin- 
čią ant kelių užrašų knygelę. 

— Ką tokio blogo aš pasakiau? 

Kai Petsė pakėlė galvą, jos akys buvo tokios pat šaltos ir skvar- 
bios, kaip ką tik Dženisės. 

— Suprantu, kad tu pašalietė, bet šio miestelio žmonėms tie 
šeši berniukai daug reiškia, todėl patarčiau tau nesijuokti iš jų, o ypač 
girdint Metui. 

— Metui? — paklausė Beilė. — Kodėl? 

Petsė pažvelgė į ją taip, tarsi Beilė būtų priekvaišė. 

— Meto ir Riko tėvas — vienas iš to šešeto. 

Kurį laiką Beilė pajėgė tik mirksėti, stengdamasi prisiminti, ką 
apie tuos berniukus yra pasakiusi Metui. Jis niekada neužsiminė, kad 
yra su jais susijęs. 

— O Dženisei? — paklausė Beilė tokiu tonu, kad Petsė nebe- 
galėjo apsimetinėti nepažįstanti Dženisės. 

— Tėvas, — sumurmėjo Petsė, nuleidusi galvą. — Vienas iš jų. 


£P o valandos Beilė įsėdo į mašiną ir padėjo galvą ant vairo. 
Susirinkimas bergždžias. O šįryt ji pabudo kupina entuziazmo. Ji 
ketino pradėti pasakišką verslą su dviem moterimis, tapusiomis jos 
draugėmis. Ir ketino daryti tai slaptai nuo vyrų, su kuriais gyveno. 

Dabar ji jautėsi taip, tarsi jos kojos būtų pakirstos. Abi jos part- 
nerės atsisako kalbėtis viena su kita, ojų verslo susitikimas virto vienu 
iš moteriškų nesusipratimų, kai visos supykusios išsiskirsto kas sau. 

„Moterys negali žaisti šio žaidimo, — sakydavo Džimis, kaip vi- 
sada neslėpdamas savo vyriško šovinizmo. — Jūsų, moterų, jausmai 
lengvai užgaunami ir jūs tada atsitraukiate atgal: 

Beilė atsilošė ir užsimerkė. Dalis jos norėjo pasiduoti jau dabar. 
Kita dalis kuždėjo nueiti į moteriškų apatinių drabužių parduotuvę ir 
nusipirkti ką nors seksualaus, o paskui pasistaipyti prieš Metą. Jos ne- 
apleido mintis, kad jis iš tų vyrų, kurie kitą rytą paprašo už jų tekėti. 
„Turėčiau porą vaikučių. Tepčiau jiems sumuštinius su riešutų sviestu 
ir uogiene. Vežiočiau į futbolo ir baleto treniruotes: 

Galvodama apie tai, Beilė įjungė variklį. Taip, ji įsižeidė, kai Petsė 
pavadino ją pašaliete. Taip, ji buvo pašalietė. Jos gan protingos pasta- 
bos apie miestelio istoriją, pasirodo, galėjo įskaudinti jo gyventojus. 

Namuose ji turėjo iškepti tris duonos kepalus. Reikėjo grįžti, 
išminkyti pakilusią tešlą ir pašauti ją į šiltą orkaitę, kad dar kartą 
pakiltų. Bet ji to nepadarė. Užuot grįžusi namo, Beilė pasuko į kelią, 
nuvažiavo į Ridžvėjų ir sustojo priešais biblioteką. 

Kai Beilė padavė užsakymo lapelį merginai, dirbančiai pe- 
riodinių leidinių skyriuje, toji net nemirktelėjo. „Ji ne iš Kalberno, 
— pamanė Beilė, — nes kitaip tuoj būtų ką nors pasakiusi, vos iš- 
vydusi datą“ Dar po minutės Beilė gavo mikrofilmą ir tuoj pat pra- 
dėjo skaityti 1968 metų rugpjūčio 31 dienos „Ridžvėjaus laikraštį“. Ji 
turėjo išsiaiškinti, kas privertė Dženisę taip piktai ištarti rugpjūčio 
trisdešimtosios datą. „Tragedija Kalberne“, — skelbė vedamojo pa- 
vadinimas. Toliau buvo parašyta, kad Frenkas Makolumas nužudė 
savo jauną žmoną Vondą ir pats nusižudė. „Iš Auksinio šešeto Fren- 
kas buvo pats kalbiausias“, — perskaitė Beilė straipsnyje. 


„Jis buvo vienintelis, turėjęs gerą liežuvį, galėjęs kalbėti 
su visais apie bet ką, ir atrodė, kad viskas, prie ko jis prisilies- 
davo, iš tiesų virsdavo auksu. Jis išvyko iš Kalberno vos baigęs 
mokyklą, bet po kelerių metų, tapęs našliu, sugrįžo su mažu 
sūneliu. Dėl savo sugebėjimų įtikinėti žmones ir pardavinėti 
jis lengvai gavo darbą vietinėje naudotų automobilių pardavi- 
mo bendrovėje. 

Po metų Frenkas tapo vadybininku, o dar po metų su- 
gebėdavo parduoti automobilių daugiau už kitus valstijos 
prekybos agentus. 

Bet netrukus laimė nusigręžė nuo Frenko. Kai kurių žmo- 
nių nuomone, tai nutiko tada, kai jis, pasinaudojęs savo iškalba, 
suvedžiojo vidurinės mokyklos mokinę Vondą Oleksi. Kalberno 
baptistų bažnyčios tikintieji labai pasipiktino tokiu Frenko elge- 

siu ir pareiškė, kad Auksinis šešetas per daug sau leidžia. Taigi 
Frenkas Makolumas vedė dvigubai už save jaunesnę Vondą. 

Netrukus po vedybų Frenkas vieną dieną pasirodė darbe 
neblaivus. Tada ir atsitiko nelaimė. Niekas tiksliai nežino, kaip 
tai įvyko, bet vienas automobilis, paliktas įjungtu varikliu, 
nežinia kaip pradėjo riedėti ir prispaudė Frenką prie betono 
sienos. Po nelaimės jis ne vieną savaitę išgulėjo ligoninėje, o 
kai iš jos išėjo, atrodė tik kaip buvusio vyro šešėlis. Jis nebe- 
valdė kairės rankos, o dar blogiau buvo tai, kad jį, regis, visai 
apleido sėkmė. Tais metais Frenką atleido iš darbo. Be pinigų, 
be darbo ir dar alkoholikas, Frenkas su savo jauna žmona 
persikraustė į savo vaikystės namus — apsigyveno namelyje 
kalnuose be elektros ir vandentiekio. Galima tik įsivaizduoti, 
koks sugniuždytas jis jautėsi, šitaip pasisukus gyvenimui. 

Bet kas iš mūsų gali pamiršti šlovingą Auksinio šešeto 
žygdarbį? 1953-iaisiais šeši berniukai iš savo mylimos gimti- 
nės buvo išsiųsti lankyti mokyklą kitur. Jie susidūrė su tokiu 
žiaurumu, kokį gali suprasti tik tie, kurie patys jį patyrė mo- 
kykloje. Iš jų tyčiojosi, erzino, dažnai išjuokdavo. Ar tie ber- 
niukai keršijo už tai? Ne. Užuot atsimokėję piktu už patirtas 
patyčias, Kalberno vaikinai, kai mokyklai iškilo pavojus, buvo 
ten ir parodė didelę drąsą. Turbūt nerasime visoje valstijoje 
žmogaus, negirdėjusio, kaip Auksinis šešetas, iškilus grėsmei, 
išgelbėjo visą mokyklą. 

Bet anas įvykis buvo tada, o šis — dabar. Frenkas Mako- 
lumas iš aukštybių nukrito į bedugnę. Kažkada šlovintas kaip 
didvyris, jis nusirito į skurdo ir girtuoklystės liūną, o galiausiai 
tapo žmogžudžiu ir savižudžiu. Mes nežinome, kas privertė jį 
taip pasielgti, žinome tik faktus. 

1968-ųjų rugpjūčio trisdešimtąją Frenkas Makolumas 
nušovė savo jauną žmoną, o paskui atsuko šautuvą į save. 

Laidotuvės įvyks Deiviso laidojimo namuose Kalberne 
rugsėjo antrąją. Pavardės tų, kurie išneš karstą, be abejo, žino- 
mos mums visiems: 


Žemiau buvo išvardytos pavardės: Rodnis Jitsas, Tadėjus 
Overlanderis, Frederikas Bergesas, Harperis Kirklendas ir pabaigoje 
— Kailas Longakras. Meto tėvas. 

Beilė pasuko mikrofilmą iki rugsėjo antrąją išėjusio laikraščio 
numerio. Pirmame puslapyje ji nerado nieko, bet šeštame buvo ant- 
raštė: „Gedi visas Kalbernas“. 

„Prieš tris dienas kraujo klane buvo rasti Frenko Makolumo ir 
jo jaunos žmonos lavonai, kulkų sumaitotais veidais: 

Susiraukusi Beilė perskaitė dar du sakinius. Pirmas straipsnis 
dvelkė liūdesiu, ilgesiu, o šis buvo parašytas mėgaujantis šiurpiomis 
detalėmis. Ji žvilgtelėjo į autorių pavardes. Taip ir buvo: straipsniai 
rašyti skirtingų autorių. Ji skaitė toliau: 


„Bet prieš tris dienas niekas nežinojo, kad tą lemtingą 
naktį Kalberne įvyks dar viena tragedija. Savo namuose pa- 
sikorė žinomas ir mylimas miestelėnas Gasas Ventersas. Liū- 
dinti našlė pasakė šerifui neįsivaizduojanti, kodėl jos mylimas 
vyras pasirinko mirtį. Anot moters, jis turėjo viską, dėl ko 
verta gyventi: fermą, verslą, du gražučius posūnius, kurie jį 
labai mylėjo. „Aš nesuprantu, kodėl jis taip pasielgė, — pasakė 
ponia Venters šio straipsnio autoriui: 


Beilė susiraukė, perskaičiusi tai. Net neužsiminta, kad jo žmo- 
na buvo užmezgusi romaną ir liepusi vyrui išeiti iš jos namų. Beilė 
skaitė toliau: 


„Frenko Makolumo mirties naktį vienas iš Auksinio še- 
šeto išvyko iš Kalberno ir negrįžo iki šiol. Per Frenko laidotu- 
ves paaiškėjo, kad ponia Kail Longakr sugebėjo išlaikyti vyro 
dingimo paslaptį tris dienas. Bet kadangi Kailas Longakras 
neatėjo į draugo laidotuves, nenešė jo karsto, miestiečiai su- 
prato, kad kažkas negerai. Toks žmogus kaip Kailas Longakras 
nebūtų neatėjęs į savo seno draugo laidotuves, nebent būtų 
atsitikę kas blogo. 

Šio straipsnio autorius sužinojo iš patikimo anonimo, 
kad ponia Longakr yra Filadelfijoje garsios Vinfildų šeimos 
duktė. Deja, šeima nutraukė su ja santykius, kai dabartinė 
ponia Longakr, likus keletui mėnesių iki koledžo baigimo, iš- 
tekėjo už gražuolio Kailo Longakro. Tas pats anonimas pasakė 
reporteriui: „Ko gero, jos šeima manė, kad Stenlio Longakro 
sūnus netiko būti jų žentu“ Senieji Kalberno gyventojai tur- 

būt prisimena, kad Kailo Longakro tėvas buvo turtingiausias 
žmogus per kelias apygardas, bet 1958-aisiais jis prarado visą 
savo turtą ir nuvažiavo savo automobiliu nuo uolos su žmona, 
su kuria pragyveno trisdešimt metų. Ant jų kapo lentos už- 
rašyta: „Drauge gyvenime ir mirtyje“. 

Pasikeitus finansinei padėčiai, Kailas turėjo mesti pres- 
tižinį universitetą jo nebaigęs. Jis grįžo į gimtinę ir ėmėsi 
keliaujančio pardavėjo darbo. Netrukus po jo grįžimo namo 
aukštuomenės panelė, su kuria jis susipažino universitete, metė 
šeimą, ištekėjo už Kailo ir apsigyveno su savo vyru Kalberne. 
Bet didysis meilės romanas, rodos, pasibaigė prieš tris dienas. 
Straipsnio autorius sužinojo, kad Kailas Longakras parašė 
žmonai raštelį (jo turinio ji neatskleidė) ir išvyko iš Kalberno. 
Taip pat jis paliko ir du savo vaikus: penkerių metų Metju ir tri- 
metį Ričardą. Paklausta, ką darys toliau, ponia Longakr atsakė 
pasiimsianti vaikus ir grįšianti į savo šeimą Filadelfijoje: 


Beilė atsilošė kėdėje. Meto motina negrįžo namo, kaip žadėjo, o 
liko Kalberne. Kas atsitiko? Ar Meto motinos šeima atsisakė priimti 
ją ir du mažus jos sūnelius į namus? 

„Vargšė moteris, — pamanė Beilė. — Šeima atsisakė jos, kai ji 
ištekėjo už mylimo vyro, ir atstūmė net tada, kai tas vyras ją paliko. 
Ir vargšas Metas, — pagalvojo Beilė. — Visas jo gyvenimas — tai 
kova, stengiantis susigrąžinti tai, kas turėjo būti jo: 

Beilė paieškojo savo rankinėje užrašų knygutės ir rašiklio. 
Puslapio viršuje užrašė: „1968-ųjų rugpjūčio 30-oji“ Paskui ėmė su- 
darinėti sąrašą: 


Gasas Ventersas pasikorė. 

Frenkas nužudė žmoną ir nusižudė. 

Meto tėvas visiems laikams išvyko iš miestelio. 
Džimis gimė 1959-aisiais. 


Beilė padėjo rašiklį. Bet ar Džimis iš tikrųjų gimė tais metais? 

Džimis nemėgo aiškiaregių ir visko, kas susiję su ateities spėji- 
mu. Beilei teko ilgai su juo pragyventi, kol suprato, kad jis nemėgo jų 
ne todėl, kad jais netikėtų, o todėl, kad bijojo to, ką jie gali pamatyti. 
Kartą viename pokylyje dalyvavo viena aristokratė — savamokslė 

astrologė. Ji paklausė Beilės Džimio gimimo datos. Kai Beilė atsakė, 
kad rugpjūčio 30-oji, moteris tarė: „Aš taip nemanau. Jis ne Mergelė. 
Ne, Džeimsas gali būti bet kas, tik ne Mergelė. Jei žinočiau tikrąją jo 
gimimo datą ir vietą, sudaryčiau jo žvaigždėlapį. 

Beilė nepapasakojo Džimiui apie tą moterį ir nepaklausė jo, kur 
ir kada jis gimęs, nes žinojo negausianti teisingo atsakymo. O blo- 
giausia tai, kad jis ištrauktų iš Beilės, kas to klausė, ir Beilė daugiau 
niekada nepamatytų tos astrologės, kuri jai patiko. „Niekam iš čia 
esančių nesakykite apie savo pomėgį, — patarė jai Beilė, ir moteris 
supratingai linktelėjo. 

Beilė prisiminė, kaip kartą pastebėjo įdėmiai į ją žvelgiantį 
Džimį, tarsi jis būtų bandęs suprasti žmonos susidomėjimą pagyve- 
nusia moterimi, apsikarsčiusia dirbtiniais deimantais, kad atrodytų 
menkesnė, nei buvo iš tikrųjų. Tą vakarą jis paklausė žmonos, kuo 
ją patraukė toji senė, ir Beilė sumelavo, kad ta moteris įdomiai pa- 
sakojusi apie savo keliones. Džimis žiūrėjo į ją pakėlęs vieną antakį, ir 
ji suprato buvusi pagauta. Bet Beilė vis tiek laikėsi savo ir tiesos jam 
nepasakė. Tai buvo paskutinis kartas, kai ji matė tą grafienę. 

Labiausiai iš astrologės kalbos Beilė įsiminė štai ką: moteris 
tvirtino galinti lažintis, kad Džeimsas Menvilis gimęs ne rugpjūčio 
trisdešimtąją. 

Beilė pažvelgė į laikrodį. Buvo trečia valanda. Jei ji norėjo laiku 
patiekti Metui vakarienę, buvo pats laikas važiuoti namo. Bet per- 
sukdama mikrofilmą, ji pastebėjo prierašą straipsnio apačioje: „Visą 
istoriją galite perskaityti B2 puslapyje“. Niekas pasaulyje negalėjo jos 
priversti jo neskaityti. Iki šiandien visos tos kalbos apie vidurinės 
mokyklos berniukų grupelę, pavadintą Auksiniu šešetu, jai atrodė 
juokingos. Kažkoks vietinės reikšmės įvykis, atsitikęs prieš daugybę 
metų, ir viskas. Ji net nepradėjo skaityti Violetos duotos knygos. Iki 
dabar Beilė nepažinojo nieko, tiesiogiai susijusio su tais jaunuoliais. 
O šiandien sužinojo, kad vienas jų buvo Dženisės, o kitas — Meto 
tėvas. Kodėl Kailas Longakras paliko žmoną ir du vaikus? Ar jį taip 
paveikė siaubingas vaikystės draugo poelgis, kad jis daugiau nebe- 
galėjo pasilikti gimtinėje? 

Beilė perskaitė apie tai, kas atsitiko 1953-iaisiais, apie įvykį, 
davusį jaunuoliams Auksinio šešeto vardą, o perskaičiusi turėjo pri- 
pažinti, kad tie berniukai atliko tikrą žygdarbį. Pirmoje straipsnio 
dalyje buvo rašoma apie tai, ką jai papasakojo Violeta: apie viduri- 

nėje mokykloje kilusį gaisrą ir šešis baigiamosios klasės vaikinus, 
perkeltus į Vels Kriką. 

Bet žurnalistė rašė ne šiaip sau. Ji daug laiko sugaišo tirdama, 
klausinėdama žmonių, todėl pateikė ne tik faktus. Ji papasakojo, 
kaip tėvai nedavė ramybės Kalberno mokyklos tarybai dėl to, į kokią 
mokyklą kas nori perkelti savo vaiką, todėl galų gale visų mokinių 
pavardės buvo surašytos ant lapelių, šie sumesti į skrybėlę ir traukti 
burtai. Taip atsitiko, kad šeši berniukai, užaugę Kalberne, bet gerai 
nepažinoję vienas kito, pateko į tą pačią mokyklą. 

Žurnalistė mažai ką parašė apie kiekvieną berniuką atskirai. Ji 
taktiškai neužsiminė, kad berniukai priklausė skirtingiems sociali- 
niams sluoksniams, bet tai ir taip buvo aišku. Ji teparašė, kad ber- 
niukai buvo auginti tokiomis skirtingomis sąlygomis, kad niekada 
nebūtų tapę draugais, jei nebūtų drauge perkelti į kitą mokyklą. 

Štai Tadėjus Overlanderis buvo krikščionių tėvų vaikas — tik- 
ras „moksliukas“. Tedžiui tėvai neleisdavo net nueiti į krepšinio 
rungtynes, o ką jau kalbėti apie vakarėlius. Frederikas Bergesas, 
visų pravardžiuotas Miestiečiu, buvo raumeningas vaikinas, kur kas 
labiau domėjęsis sportu nei mokslais, kurie jam atrodė per sunkūs. 
Harperis Kirklendas gyveno su motina. Jis, anot žurnalistės, buvo 
paskutinysis iš šeimos, valdžiusios visą Kalberną. Bet Harperio se- 
nelis po truputį pardavinėjo žemes ir tuščiai eikvojo pinigus, todėl 
dabar Kirklandų šeimai priklausė tik Kalberno laikraščio leidyklėlė. 

Frenkas Makolumas ir Rodnis Jitsas buvo pusbroliai, vargingai 
augę Virdžinijos kalnuose. Jie lankė Kalberno vidurinę ir gyveno pas 
vieną iš septynių Rodnio brolių. Jaunas vyras buvo baigęs tik šešias 
klases. Rodnis ir Frenkas norėjo geresnio gyvenimo, todėl pasiryžo 
baigti vidurinę mokyklą. 

Žurnalistė apibūdino Frenką kaip labai iškalbų vaikiną, parda- 
vinėjusį skelbimus laikraščiui. 

„Užtenka tik žvilgtelėti į Rodnį Jitsą, ir aišku, kur slypi jo talen- 
tas“ Beilė persuko mikrofilmą, tikėdamasi išvysti nuotraukas, bet 
jų nebuvo. Ji skaitė toliau. „Rodnis — išskirtinio grožio jaunuolis, 
— rašė žurnalistė, — todėl jį retai kada galima pamatyti be kelių 
jaunų panelių palydos“ 

„O štai Kailas..“ — perskaičiusi tai, Beilė sulaikė kvėpavimą. 
Koks buvo Meto tėvas? Koks buvo žmogus, galėjęs palikti likimo 
valiai savo žmoną? Moterį, dėl jo atsisakiusią visapusiškai aprūpinto 


104 Jude Dos ais 


gyvenimo ir savo žymios šeimos. Ir dar palikti mažus vaikus? „Kailas 
yra tikrai auksinis berniukas, — rašė žurnalistė. — Visi Virdžinijoje 
ir tikriausiai keliose kitose valstijose žino apie Stenlį Longakrą ir jo 
didžiulę sėkmę. Dauguma yra matę namą, kuriame gyvena Kailas 
— tikrą jo tėvo statytą dvarą. Daug žmonių Virdžinijoje gyvena 
Stenlio Longakro projektuotuose namuose. Tad visai nekeista, kad 
žmogus, sukūręs tiek daug, turi tokį puikų sūnų — gražų, sportišką, 
mokykloje gaunantį vien aukščiausius įvertinimus, debatų koman- 
dos dalyvį, klasės prezidentą nuo ketvirtos klasės, kasmet įtraukiamą 
į mokyklos garbės knygą. 

— Palikusį savo žmoną ir vaikus! — papildė Beilė, reikšdama 
nepasitenkinimą, ir ėmė skaityti toliau. 

Tą 1953-iųjų rudens dieną kažkas paskambino į mokyklą ir 
pranešė, kad kažkur mokykloje yra padėta bomba ir kad niekas iš 
ten neišeis gyvas. Nepraėjus nė minutei, juodi dūmai ėmė plūsti į 
mokyklos koridorius. Kilus chaosui, šeši vaikinai iš Kalberno pasi- 
rūpino, kad visi saugiai išeitų iš mokyklos. 

Kai atvyko reporterė, visi mokiniai būriavosi lauke. Ten jau 
buvo gaisrininkai ir policija. Kai kurie mokiniai verkė. Žurnalistė 
rašė iš pradžių pamaniusi, kad tos ašaros iš baimės, bet pora mer- 
gaičių jai pasakė: „Mes jiems buvome tokie blogi“ Tada reporterė 
ėmė klausinėti. Jai papasakojo, kad Vels Kriko mokiniai nenorėjo 
moksleivių iš Kalberno, todėl priėmė juos nesvetingai. „Nustipusios 
žiurkės jų spintelėse, — rašė ji, — patyčios, prasivardžiavimas bet 
kur ir bet kada. Jiems ten turėjo būti sunku, bet vis dėlto moksleiviai 
iš Kalberno nekerštavo ir pavojaus akimirką gelbėjo kitų gyvybes, 
rizikuodami savosiomis: 

Toliau buvo rašoma apie tai, kas įvyko tą dieną. Tedis papasako- 
jo reporterei, kad, kai visiems buvo liepta evakuotis, jis pažvelgė pro 
savo klasės langą ir išvydo dūmus, besiveržiančius iš sporto salės. Jis 
matė kelis futbolo žaidėjus, daužančius duris, ir suprato, kad durys 
turbūt užsitrenkė. Kadangi pro jo klasės duris grūdosi panikos apim- 
ti moksleiviai, Tedis išlipo pro langą, nusileido gaisrinėmis kopėčio- 
mis ir atidarė salės duris, kad futbolininkai galėtų išeiti. Keli jų buvo 
apsinuodiję dūmais, bet Tedžio dėka niekas rimtai nenukentėjo. 

Rodnis sakė išgirdęs riksmus mergaičių rūbinėje, todėl nuskubė- 
jo ten. Durys į rūbinę buvo užsklęstos. Jis negalėjo jų atidaryti, todėl 
nubėgo prie langų. Rūbinė buvo rūsyje, todėl langai irgi buvo uždaryti. 

Rodnis nulėkė į darbų kabinetą netoliese, stvėrė laužtuvą ir juo išdau- 
žė langus. Mergaitės pasilypėjo ant suolelių ir išlindo pro langus. 

Žurnalistė perteikė pažodinį pokalbį su Rodniu: 

„Ar tiesa, kad kai kurios mergaitės buvo nuogos?“ 

„Taip, ponia“ 

„Ir ar tiesa, kad tu atidavei joms savo drabužius, kad jos galėtų 
prisidengti?“ 

„Daviau joms švarką, marškinius, sportinius marškinėlius ir 
kelnes“ 

„Tai todėl tu dabar tik su boksininko trumpikėmis, kojinėmis ir 
batais? 

„Taip, ponia, todėl: 

Beilė neištvėrė nenusišypsojusi. Ji įsivaizdavo gražų jaunuolį, 
stovintį pusnuogį, nes savo drabužius atidavė išsigandusioms mer- 
gaitėms. 

Beilė skaitė toliau: 

„O Kailas Longakras tapo superdidvyriu. Stiklinėje spintoje gu- 
lėjo dujokaukė — Pirmojo pasaulinio karo suvenyras. Kailas išdaužė 
stiklą, griebė dujokaukę, užsidėjo ją, užšoko ant suolo ir užlipo į 
seno pastato palėpę. Šio straipsnio autorei jis pasakė, kad pamatęs 
rūkstant lubas suprato, jog bomba greičiausiai padėta palėpėje. Jis 
teigė negalvojęs apie tai, ką darė. „Ar paėmei bombą?“ — paklausė 
žurnalistė. „Taip, — atsakė Kailas beveik nenoromis“ 

Toliau straipsnyje buvo pasakojama, kad, kol Kailas davė inter- 
viu, vienas gaisrininkas pareiškė, jog tai, ką padarė Kailas — kvai- 
liausias poelgis iš kada nors jo girdėtų, ir jis nežinąs, ar tam vaikiui 
reikėtų įteikti medalį, ar uždaryti į beprotnamį jo paties labui. Tada 
priėjo kažkokia moteris, paspaudė Kailui ranką ir padėkojo už tai, 
kad jis išgelbėjo gyvybę jos dukrai. Moteris pasisakė gyvenanti Kai- 
lo tėvo projektuotame name, naujame Auksinio Šešiasdešimtuko 
kvartale, taip pavadintame todėl, kad anksčiau ten, šešiasdešimties 
akrų plote, augo brokoliai, kurie subrandinę sėklas ir visas laukas 
pražydęs geltonai. 

Žurnalistė baigė straipsnį sakiniu: „Aš nežinau apie Auksinį 
Šešiasdešimtuką, bet šie berniukai tikrai yra Auksinis šešetas“ 

„Ir taip, — pridūrė laikraščio redaktorius po straipsniu, — tie 
vaikinai gavo vardą. 

bei knebinėjo maistą lėkštutėje. Ji ir vėl neturėjo laiko paga- 
minti vakarienei ką nors ypatingo, todėl užsuko į „Boston Market“ ir 
nupirko porą porcijų paruošto troškinio, tikėdamasi, kad Metas pa- 
manys, jog pagamino ji. Bet Metas valgė tylėdamas ir, atrodė, kažką 
įtemptai mąstė. Kaip ir Beilė. 

Ji galvojo apie tai, ką šiandien perskaitė. Tie šeši nuostabūs vai- 
kinukai! Jie buvo tik mokinukai, užgauliojami kitų mokyklos vaikų, 
bet pavojaus akimirką, rizikuodami savo gyvybėmis, gelbėjo kitus. 
Kokiems vaikams tai taip labai rūpėtų? 

Ji įsivaizdavo vakarėlių nelankiusį knygių Tedį. Be jokios abejo- 
nės, mokyklos futbolininkai kankindavo jį be gailesčio. Tačiau per tą 
įvykį berniukas išlipo pro langą ir išgelbėjo tuos futbolininkus. 

Ir Kailas. Čiupo dujokaukę ir nulėkė tiesiai prie bombos. Kas, 
jei ji būtų sprogusi? Jis turėjo laiko pabėgti, tai kodėl nebėgo, gelbė- 
damas savo gyvybę? Kas jam ta mokykla, kurioje kiti vaikai erzinda- 
vo ir išjuokdavo jį? Kaip toks žmogus vėliau galėjo mesti žmoną ir 
vaikus? 

— Kodėl nepasakei, kad tavo tėvas buvo vienas iš Auksinio 
šešeto? — ramiai paklausė Beilė, bet nepažvelgė į Metą. Kadangi jis 
tylėjo, ji pakėlė galvą ir pamatė, kad jis irgi buvo suvalgęs mažai ir 
dabar stumdė po lėkštę vištienos gabaliukus. 

— Nemaniau, kad tai svarbu, — palūkėjęs atsakė jis, paskui pa- 
dėjo šakutę ir atsirėmė į kėdės atkaltę. — Aš būčiau nupirkęs tau šį 
troškinį. — Metas leido suprasti žinąs, kad vakarienę gamino ne ji. 

— Buvau užsiėmusi, — tarė Beilė, — ir neturėjau laiko... — ji 
nutilo supratusi, kad jis pakeitė temą. — Kodėl man nepasakei? 

— Nuo kada pradėjai domėtis Auksiniu šešetu? 

Jo tonas buvo priešiškas. Beilė suprato, kad Metas nenori būti 
klausinėjamas, bet ji nepasidavė. 

— Jei ketinu čia gyventi, manau, turėčiau žinoti daugiau negu 
dabar. Šiandien netyčia įžeidžiau Dženisę. Aš papokštavau dėl Auksi- 
nio šešeto, ir ji ant manęs užpyko. Petsė man paaiškino, kad jos tėvas 
buvo vienas iš jų. Maniau, kad visa tai neturi jokio ryšio su nūdiena, 
nes viskas įvyko taip seniai. O, pasirodo, turi. — Žvelgdama į jį, Beilė 
ramiai paklausė: — Ar žinai, kas privertė tavo tėvą palikti jus? 

Metas neatsakė. Jis atsistojo ir išėjo iš virtuvės. 

Beilė sunkiai atsiduso. Regis, šiandien jai sekasi skaudinti žmo- 
nes. Ji atsistojo, nukraustė stalą, sudėjo indus į indaplovę. Kai baigė, 
atsisukusi pamatė Metą, stovintį šalia ir laikantį rankose dėžutę nuo 
batų. 

— Nori pamatyti nuotraukas? — paklausė jis. 

— Taip, — nusišypsojo ji, pajutusi palengvėjimą, kad jis ne- 
pyksta, ir nuėjo paskui jį į gyvenamąjį kambarį. 

Metas atsisėdo ant sofos ir mostelėjo jai prisėsti šalia. Tarp jų 
buvo nerašyta taisyklė: jei jis sėdėdavo ant sofos, ji sėsdavo į fotelį, 
ir atvirkščiai. Bet šį vakarą jie susėdo greta, ir Metas padėjo dėžutę 
ant kavos stalelio. 

— Čia ne kažin kas apie jį, — pasakė Metas, nuvoždamas dangte- 
lį. Dėžutė buvo sena, nuo aštunto dydžio vaikiškų batelių. — Motina 
išmetė šias nuotraukas, praėjus metams nuo tėvo išėjimo. Atsitikti- 
nai aptikau jas šiukšlių dėžėje. 

Nors Metas nepasakė, bet ji jautė, kad jis niekam kitam nerodė, 
kas toje dėžutėje. Ranka, laikanti dangtelį, drebėjo. 

— Beprotiškai mylėjau tėvą. Jis retai būdavo namuose. Bet kai 
būdavo, tapdavo dėmesio centru. Jis buvo... — Metas nutilo. — Jis 
buvo... Nesijuok iš manęs, bet jis buvo didis žmogus. Galėjo padary- 
ti bet ką. Jis daug skaitydavo. Daugiausia ne grožinę literatūrą, todėl 
apie daug ką išmanė. Man tebuvo penkeri, bet buvau toks „sena 
galva“ ir man visada kildavo daugybė klausimų. Tėvas niekada nenu- 
vydavo manęs šalin, kaip darydavo kiti tėvai. 

Metas paėmė vieną nuotrauką. Tai buvo viena tų piniginės dy- 
džio nuotraukų, dedamų į mokyklos metraščius. 

*Beilė paėmė nuotrauką ir pažvelgė į jaunesnio, lieknesnio Meto 
akis. 

— Matau jame tave. Jis buvo gražus. 

— Buvo. Dabar jau miręs. 

Beilė norėjo daug ko paklausti, bet jautė, kad Metas išsipasakos 
apie save daugiau, jei ji patylės. Jis padavė jai kitą nuotrauką. Prie 
šeštojo dešimtmečio modelio automobilio stovėjo šeši vaikinai. 

— Čia yra... — pradėjo jis. 

— Žinau, kas čia yra, bet leisk man atspėti, kas yra kas, — tarė 
Beilė, pakėlusi nuotrauką arčiau prie toršero lemputės. — Šitas su 
mokyklinės uniformos megztiniu, žinoma, tavo tėvas. 

— Teisingai, — nusišypsojo Metas. 

— O šitas turėtų būti Rodnis. Dangau! Betgi jis gražuolis. 

— Taip. Baigęs mokyklą, jis išvyko į Holivudą. Išbuvo ten porą 
metų, bet nežinia, ar nesugebėjo vaidinti, ar turėjo per daug konku- 
rentų, taigi vėl sugrįžo čia. 

— Kaip ir Frenkas. 

— Tai pagaliau perskaitei knygą, kuri guli ant tavo naktinio 
stalelio? Tą, kurią davė Violeta? 

— Kaip... — pakėlė ji ranką. — Ne, gali man nesakyti, iš kur ži- 
nai, kas guli mano miegamajame ir kas man ką davė. Ne, tos knygos 
neperskaičiau. Šiandien buvau Ridžvėjaus bibliotekoje ir skaičiau 
laikraščių straipsnius. 

— Ą. 

— Ką tai reiškia? 

— Tai reiškia, kad nežinai visos istorijos, jei skaitei tik tai, kas 
parašyta laikraščiuose. — Jis kryptelėjo galvą į nuotrauką jos ranko- 
se. — Na, pasakyk man, kas yra kas šioje nuotraukoje. 

— Frenkas turėtų būti tas kaulėtas iš krašto. Ar čia ne cigaretė 
jo rankoje? 

— Be filtro. Bet ar tu tikra, kad čia ne Tedis? 

— Ne, Tedis yra tas aukštas vaikinas iš kito krašto. Tas, kuris 
atrodo išsigandęs. 

— O tau neblogai sekasi. 

— O Bergesas — tas dičkis, pritūpęs priekyje. — Ji pakėlė nuo- 
trauką aukščiau ir įsižiūrėjo į jaunuolį, stovintį šalia Kailo. Harperis 
Kirklendas buvo nedidukas, laibutis ir atrodė mielas kaip angeliukas 
ant Siksto koplyčios lubų. Jis pasirodė jai į kažką panašus, bet ji ne- 
prisiminė, į ką. — Kas jiems nutiko? 

Metas paėmė nuotrauką iš jos rankų ir padėjo ant stalo šalia 
kitos. Dėžutėje gulėjo sulankstyti kažkokie popieriai. Kiekvieną nuo- 
trauką Metas laikė atskirame vokelyje, kad jos nesusilankstytų. 

— Bergeso verslas pjautine mediena žlugo, o jis pats žuvo, kai 
sudužo jo pilotuojamas lėktuvas. Tai įvyko 1982 ar 1983 metais. 
Rodnis vedė porą kartų ir sugyveno daug vaikų. Tedis moky- 
tojavo Kalberno vidurinėje, kol ją uždarė, o po dvejų metų mirė 
nuo infarkto. Niekada nebuvo vedęs. Apie Frenką ir mano tėvą jau 
žinai. 

— O Harperis? 

Metas atsakė ne iš karto. 

— Jis tapo viena pirmųjų AIDS aukų Amerikoje. 

— Suprantu, — pasakė Beilė ir vėl įsižiūrėjo į nuotrauką. — Salį 
Mineo. Prisimeni jį? Štai į ką Harperis panašus. — Ji vėl pažvelgė į 
nuotrauką. — Jei tie vaikigaliai iš Velborno būtų tą žinoję, jo gyveni- 
mas tikriausiai nebūtų daug vertas. 

Metas padavė jai kitą nuotrauką. Iš jos šypsojosi jauna pora. Jis 
vilkėjo megztiniu su universiteto užrašu, ji — aptemptu megztuku 
pūkuota apykaklaite ir pūstu sijonu. Jie atrodė lyg aktoriai, scenoje 
pristatą pjesę „Grease“. 

— Tavo tėvai? 

— Taip, — tyliai atsakė Metas. — Dar prieš senelio bankrotą. 
Prieš tai, kai jis su senele mašina nusivertė nuo skardžio. 

Kartėlis Meto balse privertė Beilę suvirpėti. 

— Jie atrodo labai įsimylėję, — tarė ji, laikydama nuotrauką. — 
Pažvelk į jos akis! Ji žiūri į jį taip... — Beilė nutilo. 

— Tarsi galėtų sekti paskui jį bet kur? — sarkazmo kupinu 
balsu paklausė Metas. — Ji ir nusekė. Bet po kelerių metų jis išvyko 
iš miestelio ir niekada nebesugrįžo. Jis paliko moteriai, mylėjusiai jį 
labiau už gyvenimą, vienai užauginti porą vaikų. Ji buvo per daug iš- 
didi, kad prašytų savo tėvų padėti. 

— Kaip tavo šeima išgyveno? 

Metas atsilošė ir kelias minutes patylėjo. 

— Prisimenu savo vaikystę tik kaip nuolatinį darbą, — tyliai pa- 
sakė jis. — Atrodė, kad taip ir turi būti. Motina dirbo maisto prekių 
parduotuvėje pas seną šykštuolį, o mus palikdavo prižiūrėti tokiai 
senutei. Toji žiūrėdavo muilo operas per televizorių ir mažai kreip- 
davo dėmesio į brolį ir mane. — Metas giliai įkvėpė, mėgindamas 
nusiraminti. — Aš stengdavausi, kad mano jaunesnis broliukas būtų 
pamaitintas ir saugus. Būdamas devynerių, žoliapjove šienaudavau 
vejas už pinigus. Tą dieną, kai tėvas mus paliko, jaučiausi iš vaiko 

tapęs vyru. Jis pasiėmė savo mokyklinius medalius, parašė laiškelį 
žmonai ir išvyko. 

Kai Metas pažvelgė į Beilę, jo akys buvo juodos iš pykčio. 


— Žinai, ką jis parašė? — Metas nelaukė atsakymo. — „Atleisk 
man“ Ir viskas. Tik du žodžius. 
— Bet tujam neatleidai? š 


— Ne. Kai vyras sudaro sandorį, jis laikosi jo. 

— Kaip tu su Kasandra? 

— Taip. Kol galėjau taikstytis su jos elgesiu. Aš buvau davęs 
priesaiką ir laikiausi jos. 

— Ar tavo motina nebandė susitaikyti su savo tėvais? 

— Ne. Ji buvo per daug išdidi. — Jis nusišypsojo: — Nežiūrėk 
į mane taip. Žinau, kad paveldėjau iš jos tą bruožą. Petsė dažnai 
man tą prikišdavo. Mano mama niekada nebūtų priėmusi pinigų 
iš tėvų, kaip nepriėmė jų net iš manęs. Besimokydamas mokykloje, 
dirbdavau kiekvieną laisvą minutę ir taupiau kiekvieną centą. Mo- 
tina norėjo, kad mokyčiausi koledže. Ji sakydavo, kad tai vienintelis 
būdas negyventi taip, kaip gyvena ji. O šiaip ji niekada nesiskųsdavo 
gyvenimu. 

— Būčiau norėjusi su ja susipažinti, — tarė Beilė. — Bet aš pati 
tikrai būčiau skundusis. Būčiau grįžusi pas tėvus, puolusi ant kelių ir 
maldavusi pagalbos. 

Metas pažvelgė į ją pakėlęs antakius. 

— Tikrai? Kažkaip nepanašu. Man susidarė įspūdis, kad tu turi 
daugiau išdidumo už mane ir mano motiną kartu paėmus. 

Beilė nusigręžė. Jis pernelyg pastabus. 

— Ar tavo motina sulaukė, ko! baigei koledžą? 

— Ne, ji mirė tais metais, kai Rikas buvo abiturientas. Po pus- 
mečio jis vedė Petsę. Rikas pasakė nesąs toks kaip aš ir neturįs mano 
užsispyrimo. Be to, jis nepakėlė vienatvės. Sakė, kad Petsė suteik- 
sianti prasmę jo gyvenimui. Jis buvo protingesnis už mane. Žinojo, 
kas jam gerai, ir to siekė. Jis labai laimingas su Petse ir vaikais. 

— Bet tu nebuvai laimingas. 

— Ne, nebuvau. Visada jaučiau, kad man kažko trūko gyveni- 
me, o mano viduje žiojėjo didelė tuštuma. 

— Ar kada nors sužinojai, kur išvyko tavo tėvas? Ir kodėl? 

— Prieš keletą metų gavau siuntinį. Jį atsiuntė moteris, Balti- 
morėje turinti pensionatą. Ji rašė, kad vienas jo gyventojas prašė po 
jo mirties išsiųsti paketą nurodytu adresu. 


S lapas > 


— Leisk atspėti. Siuntinys iš tėvo? 

— Taip. Jame buvo visi jo mokyklos medaliai. Tie, kuriuos iš- 
vykdamas pasiėmė su savimi. Jokio laiško, tik medaliai. Tuo metu aš 
buvau užsiėmęs savo paties gyvenimu ir tik sumurmėjau: „Niekšas“. 
Visą siuntinį užgrūdau už spintos. O vėliau, per skyrybas su Kasan- 
dra, kai viską dalijomės, įsimečiau jį į lagaminą. 

— Tą patį, kurį pasiėmei grįždamas į Kalberną? 

— Taip. Tada turėjau pamąstyti, ką daryti toliau, ir Kalbernas 
kaip tik buvo ta vieta, kur, kaip jaučiau, turiu viską permąstyti. 

— Ir ką nusprendei? — tyliai paklausė Beilė. 

— Kad noriu žinoti, kas nutiko mano tėvui. Užaugau nekęsda- 
mas jo, būdamas tikras, kad niekada nepasielgsiu taip, kaip pasielgė 
mano tėvas, bet bėgant metams supratau, jog žmonės gyvena vado- 
vaudamiesi ne vien protu. 

— Teisingai, — pritarė Beilė. — Žmonės gyvena emocijomis, ir 
tos emocijos gali paskatinti pasielgti neįprastai. 

— Kalbi iš savo patirties? — paklausė Metas. Jo akys sužiburia- 
vo. Matyt, jis stengėsi praskaidrinti nuotaiką. — Ką pasakytum, jei 
nueitume į kiną ir taip paįvairintume gyvenimą? 

— Galir neblogai, — atsakė ji, žiūrėdama, kaip Metas dėjo nuo- 
traukas atgal į dėžutę. Kai jis ėmė sulankstytus popierius, norėdamas 
juos išlyginti, vienas nukrito ant grindų. Beilė pasilenkė pakelti. Jis 
neparodė visų nuotraukų. Kodėl? Ar jis turėjo paslapčių kaip ir ji? 

Nuotraukoje, kurią ji pakėlė, buvo du paaugliai: berniukas ir 
mergaitė. Abu vilkėjo jiems netinkančiais drabužiais, o berniuko 
veidas net ir nespalvotoje nuotraukoje atrodė dėmėtas. 

— Tavo tėvo draugai? — paklausė Beilė be šypsenos. Ji negalėjo 
įsivaizduoti, kad išpuoselėtas klasės prezidentas būtų galėjęs drau- 
gauti su šitais dviem. 

— Ne,jie... — pradėjo Metas, bet nutilo pamatęs, kad Beilė ne- 
gali atplėšti akių nuo tos nuotraukos. 

Beilė išbalusi pamažu pakėlė nuotrauką arčiau šviesos. 

— Kas jie? — kimiai sušnibždėjo ji. 

— Nežinau, — atsakė jis. — Tą nuotrauką aš ištraukiau iš šiukš- 
lių dėžės. Gal tu juos pažįsti? 

— Ne, — atsakė Beilė jau tvirtesniu balsu. — Žinoma, ne. Kaip 
galiu juos pažinoti, jei tai tavo nuotraukos? 

Iš skvarbaus Meto žvilgsnio ji suprato, kad jis ja netiki. Beilė 
nusijuokė, kaip jai atrodė, laisvai ir nerūpestingai. 

— Jie man priminė porą labai baisių žmonių, — pasakė ji. — 
Vieną akimirką net oda pašiurpo. 

— Nepapasakosi apie juos? 

— Jie niekuo neįdomūs, — skubiai atsakė ji ir atsistojo. — Žinai, 
neisiu į kiną, jei tu nieko prieš. Jaučiuosi truputį pavargusi. Eisiu į 
lovą ir truputį paskaitysiu. Ką gi, labanakt. 

Ji nelaukė jo atsakymo ir kone bėgte nubėgo į savo miegamąjį. 
Uždariusi duris, atsirėmė į jas. 

Tie paaugliai nuotraukoje buvo Atlanta ir Rėjus, o stovėjo jie 
priešais namą, kurį jai paliko Džimis. Tą patį, kuriame ji dabar gy- 
vena. 


Rakiolikias skyrius 


ai jau buvo savo miegamajame, Beilė pasiėmė adresų kny- 
gutę ir atsivertė ten, kur buvo surašyti Filipo telefono numeriai. Gal 
reikėtų jam paskambinti ir pasakyti, ką ji sužinojo? Gal tai svarbu, 
kad Džimio brolis ir sesuo buvo nusifotografavę prie Džimio jai pa- 
likto namo? 

Bet Beilė padėjo adresų knygelę atgal. Juk ji visada žinojo, kad 
šis namas priklausė Džimiui. Jei jis čia užaugo, tai galėjo turėti ir 
brolį su seserimi. Ir kas čia keista, kad šio miestelio gyventojas turėjo 
kitų miestelio gyventojų nuotrauką? 

Atidariusi komodos dureles ir išsiėmusi naktinius marškinius, 
Beilė pasakė sau, kad geriau nesiknaisioti po tolimą praeitį. Ji matė, 
kaip šiandien sureagavo Dženisė, kaip virpėjo Meto rankos, rodant 
tėvo nuotraukas. Visiems būtų tik blogiau, jei ji imtų klausinėti apie 
praeitį. „Kas tie apkūnūs pikti paaugliai šioje nuotraukoje ir ką ta 
nuotrauka turi bendra su Auksinio šešeto nuotrauka?“ — įsivaizdavo 
ji save klausinėjančią ir pagalvojo, kas būtų, jei imtų klausinėti daug, 
kai Dženisę užpykdė vos viena jos pastaba. 

Ji įdėjo adresų knygelę į naktinio stalelio stalčių ir nuėjo į dušą. 
Pamanė, kad bus daug geriau, jei visą dėmesį sutelks į bendrą su Pet- 
se ir Dženise verslą. 

Pasijutusi geriau, kai taip nusprendė, ji paleido vandenį duše ir 
pro vonios kambario langą pamatė automobilio šviesų atspindžius 
ant medžių. Turbūt Metas nutarė važiuoti į kiną vienas. 

Negalvodama ką daro, Beilė užsuko čiaupus, apsisiautė vonios 
chalatu ir išėjo į koridorių. Name buvo tuščia, kaip visada, kai Metas 
kur nors išvykdavo. 

— Metai? — šūktelėjo ji, bet niekas neatsiliepė. 

Tankiai plakančia širdimi ji tylutėliai nuėjo iki jo miegamojo. 
Durys buvo praviros. 

— Metai? — pašaukė ji dar kartą ir uždėjo ranką ant durų. „Jei 
jis yra, pasakysiu jam, kad..“ — ji negalėjo sugalvoti, ką pasakys jam, 
kai jis išvys ją čia. 

Ant tvarkingai paklotos lovos gulėjo ta pati dėžutė su nuotrau- 
komis. Beilė apsisprendė. Ji atsisėdo ant lovos krašto, įjungė naktinę 
lempą ir nukėlė dėžutės dangtelį. 

Ji rado tris nuotraukas, kurių Metas jai neparodė. Vienoje mažy- 
čiai Metas su broliuku Riku, aprengti pižamomis, stovėjo prie Kalėdų 
eglutės tarp išvyniotų dovanų. Ant grindų sėdėjo ir meilės kupinomis 
akimis į juos žvelgė tėvas, atrodantis tarsi vyresnysis brolis. 

Beilė, žinodama, kas atsitiko vėliau, vos neapsiverkė, žiūrėdama 
į nuotrauką. 

Kitoje nuotraukoje Metas, jau kiek didesnis, sėdėjo tėvui ant 
kelių už automobilio vairo. Beilė pažvelgė į kitą nuotraukos pusę. 
Buvo užrašyta 1968-ųjų liepos data. Mažiau nei po dviejų mėnesių 
tas vyras paliko šeimą. 

Linguodama galvą, Beilė padėjo nuotrauką ir paėmė tą su dviem 
paaugliais. Pakėlė ją prie šviesos ir ilgai žiūrėjo. Be jokios abejonės, 
tai buvo Atlanta ir Rėjus. Taip pat neliko jokių abejonių, kad namas 
užjų tas pats, kurį Džimis paliko jai. 

Džimis prašė jos sužinoti tiesą apie tai, kas atsitiko. Bet kokią 
tiesą ir apie ką? Apie Atlantą ir Rėjų? Ar jie kažkaip susiję su Auksi- 
niu šešetu? Gal todėl jų nuotrauka įsimaišiusi tarp Meto šeimos nuo- 
traukų? Metas pasakė jų nepažįstąs ir nežinąs, kodėl ta nuotrauka 
čia. Gal ji pateko pas jį atsitiktinai? Gal Meto motina išmetė daug 
nuotraukų, o Metas išrankiojo tik savo tėvo? Gal kokia nuotrauka 
buvo sutepta kečupu ir jis prie jos nugarėlės pridėjo dar šitą? 

Beilė apvertė nuotrauką. Nesimatė jokių kečupo ar kitokių 
dėmių, užtat buvo pieštuku parašyta išskydusi data. Ji sukinėjo 
nuotrauką, bet įskaitė tik 196... Paskutinio skaitmens niekaip ne- 
įžiūrėjo. 

Neskubėdama Beilė padėjo nuotraukas taip, kaip rado, atsistojo 
ir išlygino užtiesalą. Ji nenorėjo, kad Metas suprastų ją šnipinėjus. 

Beilė vėl grįžo į savo miegamąjį. Kai atsistojo po dušu ir paleido 
vandenį, ji dar kartą nusprendė, kad geriausia daugiau neklausinėti. 
Visa tai įvyko seniai ir neverta kapstytis po praeitį. 

Oliaisllių skyrius 


G po dviejų dienų bendravimo su Dženise ir Petse Beilė pri- 
sipažino pralaimėjusi. Jai buvo aišku, kad visoms trims užtenka iš- 
manymo vadovauti kompanijai, bet ne jų jėgoms ją įkurti. Pirmiausia 
jos net nesutarė dėl pavadinimo. Ir iš kur jos būtų gavusios pinigų? 

Beilė išsivirė puodelį arbatos, pasiėmė pieštuką, eskizų albu- 
mą ir pabandė sugalvoti kompanijos pavadinimą bei logotipą, bet 
galvoje buvo tuščia. Po valandos ji nuėjo į vidų išsivirti dar arbatos. 
Staiga šovus minčiai, ji pasiėmė mobilųjį telefoną ir adresų knygelę. 
Surinko numerį. 

Išgirdusi signalą, sulaikė kvapą. Ar kas nors išeis iš jos suma- 
nymo? 

Kerola Votermen atsiliepė iš karto. Užteko Beilei pasakyti var- 
dą, ir Kerola prapliupo. 

— Maniau, kad skambini Filipui. Dabar jo beveik nebūna na- 
muose. Ir aš, ir vaikai beveik nematėme jo kokį mėnesį. Jis nori mesti 
darbą pas juos. Jau du kartus sakė jiems išeinąs, bet jie vis pasiūlo 
jam dar daugiau pinigų. Tiek daug pinigų, kad Filipas sutiko padir- 
bėti dar kurį laiką. Jis nesako man, ko tiedu siekia, bet iš jo veido 
išraiškos matau, kad turbūt nieko gero. 

Klausydamasi Beilė vedžiojo pieštuku po eskizų albumo lapą. 
Priešais ją šlamėjo šilkmedis ir ji tingiai piešė senojo milžino linguo- 
jančias šakas. Ji nejuto simpatijos Kerolai. Ko jiedu su Filipu tikėjosi, 
kad Filipas sutiko dirbti tokiems niekšingiems tipams? Kad gauti 
milijardai padarys Atlantą ir Rėjų padoriais žmonėmis? 

— Tai, vadinasi, turi daug laisvo laiko ir daugybę pinigų? 

Kerola sukluso: 

— Rodos, taip. Ko norėjai? 

— Pamaniau, kad gal sutiktum prisidėti prie verslo, kurį pra- 
dedu su pora draugių. 

— Kokio? — atsargiai paklausė Kerola. 

— Tai... — Beilė pažvelgė į eskizą, — užkandžiai prieš pagrin- 
dinį pietų patiekalą ir po jo. „Prieš ir po“ yra... „Šilkmedžio konservų 
kompanijos“ šaka. 

— Ar man ten reikėtų ką nors gaminti? 

— Ne, tai mano darbas. 

— Suprantu, — Kerolos balsas tapo šaltas. — Tai ko dar norė- 
tum iš manęs, išskyrus pinigų tau ir tavo draugėms? 

Beilė puikiai žinojo, kaip jautėsi Kerola. Kai ji pati gyveno su 
Džimiu, daugybė žmonių lindo jai į akis su įvairiausiais pasiūlymais, 
bet greitai ji suprato, kad jiems reikėjo tik pinigų. 

— Reklamos, — atsakė Beilė, kas šovė į galvą. — Tu labai 
tiktum šitam darbo barui. „Ir tikrai, — pamanė Beilė, — labiau už 
mane, Dženisę ir Petsę“ 

Kerola ilgai tylėjo. Beilė pagalvojo, kad ji jau padėjo ragelį. 

— Prieš ištekėdama už Filipo, mokiausi aktorystės meno. 

Beilė vos neleptelėjo: „Na, ir kas man iš to?', bet nutylėjo. Ji ne- 
galėjo įžeisti Kerolos, nes ji turėjo pinigų. 

— Gal tu galėtum... galėtum būti pagrindinė aktorė mūsų ko- 
mercinėje laidoje? 

— Puiku. Koks jos scenarijus? 

— Mes jį dar kuriame ir, aišku, norėtume tavo indėlio. 

— Juk tu dar neparašei nė žodžio? 

Beilė nusijuokė, o su juoku nuslūgo įtampa. 

— Nė vieno. Aš gaminsiu, Petsė vadovaus gamyklai, o Dženi- 
sė galės būti buhalterė. Bet mes nežinome, kaip turėtume pranešti 
žmonėms apie savo džemus ir uogienes. Kaip manai, ar galėtum 
mums padėti? 

— (Galbūt, — neskubėdama atsakė Kerola. — Jei rasiu laiko. Juk 
žinai, kaip būna: manikiūrininkė, kirpėja ir taip toliau. 

— Per daug gerai. — Beilė stengėsi neišsiduoti džiūgaujanti. Ji 
skambino Kerolai tikėdamasi tik pinigų, bet jos sugebėjimai — dar 
vertingesnis dalykas. — Gal galėtum... 

— Sėsti į artimiausią lėktuvą, susitikti su tavimi ir tavo drau- 
gėmis ir pasukti smegenis, nes tai kur kas naudingiau nei svarstyti, 
kokios spalvos — juodos ar tamsiai mėlynos — drabužius šiandien 
apsivilkti? 

Beilė nusijuokė. 

— Ar žinai, kur dabar gyvenu? 

— Neturiu supratimo, bet rankoje laikau pieštuką. 

Beilė pasakė Kerolai adresą, išjungė telefoną ir įstengė pusę mi- 
nutės pasėdėti ramiai. Paskui stryktelėjo ir ėmė šokti. 

— Valio! — sušuko ji ir sugriebusi pabučiavo šilkmedžio šaką. — 
Mano brangiausias bičiuli, — ištarė ji medžiui ir, pačiupusi eskizų 
bloknotą, nubėgo į vidų prie Meto fakso aparato. Dabar teliko įtikinti 
Dženisę ir Petsę, kad geresnio pavadinimo kompanijai ir būti negali. 

Beilė nukopijavo eskizą ir nusiuntė abiem moterims; Petsės ji 
paprašė išsiuvinėti etiketę pagal eskizą. Dženisė jai atrašė, kad visi 
manys, jog jos parduoda tik šilkmedžio vaisių produkciją. O Petsė 
parašė, kad dauguma amerikiečių neturi žalio supratimo, kas tas 
šilkmedis. 

— Tai gali tęstis amžinai, — sumurmėjo Beilė. Ji prisiminė, kaip 
Džimis sakė, kad blogiausias sprendimas yra tas, su kuriuo visi iškart 
sutinka. 

— Tai ir gerai! — nusiuntė ji faksogramą joms. — Jei žmonės 
neragavę šilkmedžio vaisių, jie nebus iš anksto nusistatę. Jei kuri 
nors turite geresnių idėjų, norėčiau jas išgirsti. 

Valandą ji nesulaukė jokio atsakymo, o tada gavo iš karto abu ir 
abu vienodus: „Sutinku“ Ji suprato, kad abi moterys kažkaip bendra- 
vo ir priėjo prie tokios pačios išvados. 

— Ačiū, Džimi, — ištarė Beilė, šypsodamasi fakso aparatui. Da- 
bar jai reikėjo eiti į virtuvę ir pradėti gaminti kokius nors jų naujos 
kompanijos „Prieš ir po“ prototipus. 


Bee eksperimentavo su braškių ir vyšnių sulčių mišiniu be 
alkoholio. Kaip pagaminti skanų padažą, kvepiantį likeriu, tačiau be 
likerio? Ji žinojo, kad norint parduoti gaminius su likeriu, reikia turė- 
ti licenciją alkoholiui. Nė viena moterų tam nebuvo pasirengusi. 

— Palikime tai mūsų 2005-ųjų planams, — pasiūlė Dženisė, ir 
visos sutiko. 

Gal norimą kvapą ji išgautų pavirinusi sultis su migdolų esenci- 
ja? Su ta mintimi Beilė nuėjo į sandėliuką pasiimti piltuvėlio formos 
koštuvo. Ieškojo gal dešimt minučių, kol pamatė jį ant viršutinės 
lentynos. 

— Metas! — sumurmėjo ji. Vakar jis čia dėjo indus ir turbūt 
sugalvojo koštuvą užkelti būtent ant paskutinės lentynos, per tris 
pėdas virš Beilės galvos. 

Daržinėje buvo kopėčios, bet kol jas atsineštų, sugaištų daug 
laiko, o uogos jau kunkuliavo ant viryklės. Beilė pasilypėjo ant apa- 
tinės lentynos ir sustingo, svarstydama, ar lentyna išlaikys jos svorį. 
Bet tuoj prisiminė, kad dabar ji jau nesveria tiek, kad savo svoriu 
galėtų sulaužyti lentynas. 

Laikydamasi už lentynų, ji kopė vis aukščiau, kol jau galėjo pa- 
siekti koštuvą. Imdama jį pamatė kažką užkištą už sieninės lentelės. 
Ši patalpa vienintelė liko neremontuota. Beilė neleido Metui ir jo 
alų maukiantiems draugams ką nors čia keisti. Ji išvalė sandėliuką, 
ir viskas. 

Apimta smalsumo, Beilė pasidėjo koštuvą ant žemesnės lenty- 
nos ir siektelėjo iš po lentelės kyšančio balto popieriaus lapelio. Ji 
iškart suprato žiūrinti į blogąją nuotraukos pusę. 

Beilė neskubėdama apvertė nuotrauką, ir tai, ką pamatė, jai už- 
gniaužė kvapą. Nuotraukos pirmame plane stovėjo du žmonės. Vie- 
nas jų buvo šviesiaplaukis milžinas ne itin protingu, bet labai mielu 
besišypsančiu veidu. Beilė vos nenusišypsojo jam. Jis buvo Žaismin- 
gai apkabinęs keturiolikmetį ar penkiolikmetį paauglį per kaklą. 

Berniuko lūpa buvo skelta. 

Beilė lėtai nulipo žemyn ir priėjo prie lango, norėdama geriau 
įsižiūrėti į nuotrauką. Berniukas nuotraukoje buvo Džimis. Ji bet 
kur pažintų tuos pečius. Ir akys — nesumaišytų jų su niekuo. Ji buvo 
tikra, kad šviesiaplaukis milžinas — tas pats žmogus, kadaise čia gy- 
venęs ir vėliau pasikoręs daržinėje. 

Beilė žiūrėjo į saulės apšviestą nuotrauką. Tolėliau stovėjo trys 
žmonės: moteris ir du vyrai. Moters veidas aiškiai matėsi. Ji buvo 
neaukšta, smulki ir ne itin patraukli: ilgo veido ir dar susiraukusi. 
Kadangi ji atvirai rodė nepasitenkinimą už to didelio vyro nugaros, 
Beilė neabejojo, kad moteris — jo žmona. 

Abu vyrai stovėjo šonu, todėl Beilė jų neatpažino. 

„Kas galėtų žinoti, kokie čia žmonės, — pamanė ji. — Metas? 
Ne. Jis buvo mažas, kai ta nuotrauka daryta“ Datos nebuvo, bet pa- 
gal drabužius ji spėjo, kad tai maždaug septinto dešimtmečio pabai- 
ga ar aštunto pradžia. 

— Violeta, — garsiai ištarė ji. Nuėjusi į virtuvę, Beilė išjungė 

viryklę, ant stiklinės lentynos šaldytuve patiesė virtuvinį rankšluostį 
ir pastatė ant jo puodą su garuojančiomis uogomis. Bėgdama prie 
lauko durų, pastvėrė automobilio raktelius ir po penkiolikos minu- 
čių jau buvo prie Violetos namo. 

Violeta snaudė priebutyje. Beilė negaišo laiko jokiems forma- 
lumams. 

— Kas šie žmonės? — paklausė ji, pakišusi nuotrauką Violetai 
po nosimi. 

Violeta nubudo akimirksniu, nė kiek neišsigandusi. 

— Ir man malonu tave matyti, — pasakė ji, imdama nuotrau- 
ką. — Atnešk mano akinius. Jie kažkur ten, — pridūrė ji ir linkte- 
lėjo galva į duris. 

Beilei prireikė dešimties minučių surasti Violetos akinius skai- 
tymui ir dar penkių — juos nuplauti. Kai vėl išėjo į lauką, Violeta 
miegojo su nuotrauka ant kelių. 

— Na, dabar kalbėk, — paragino Beilė, ištiesusi jai akinius. 

Violeta neskubėdama užsidėjo akinius ir įsmeigė akis į nuo- 
trauką. Beilė atsisėdo priešais ją. 

— Nežinau, kas tiedu priekyje. Jie... 

— Aš žinau, kas jie. Noriu žinoti, kas tiedu tolėliau. 

Violetos antakiai pakilo. 

— Žinai, kas jie? Tu kažko ieškai. Ar tas vaikas su skelta lūpa — 
tas pats Žmogus, kurio ieškai? 

— Nesvarbu. Kas tie žmonės antrame plane? 

— Ką aš už tai gausiu? 

Beilė pažvelgė į ją piktai prisimerkusi. Violeta nusijuokė. 

— (Gerai. Leisk pasižiūrėti. Nežinau, kas ta moteris. Bet šitas 
štai — Rodhnis, o tas, manau, Kailas. 

— Iš Auksinio šešeto, — sušnibždėjo Beilė. — Vadinasi, jis buvo 
susijęs su jais. 

Violeta įdėmiai pažvelgė į Beilę, paskui pakėlė nuotrauką aukš- 
čiau ir vėl įsižiūrėjo į ją. 

— Tas dičkis turėtų būti vyras, apie kurį pasakojo mano drau- 
gė. Tas, kuris pasikorė tavo daržinėje. Ar ten tolumoje ne tas didelis 
senas medis, augantis prie tavo namų? 

— Taip, — išsiblaškiusi sukuždėjo Beilė. — Tai mano šilkmedis. 

— Jei nori ką nors sužinoti apie tą vaiką nuotraukoje, kodėl ne- 
paklausi jo paties? 

— Jis miręs, — nepagalvojusi atsakė Beilė ir pažvelgė į Violetą 
išsigandusi. 

— Būk atsargesnė, o tai jau pradėjai teikti informaciją, užuot 
traukusi iš kitų, — nusijuokė Violeta, kai Beilė nusigręžė, slėpdama 
veidą. — Štai ką turėjau omeny, — ji parodė nuotraukoje. 

— Ką? 

— Rodhnį. 

— Jis gyvas? 

— Mieloji, tai tau šešiasdešimt aštuntieji atrodo labai toli, bet 
taip nėra. Rodnis tebėra gyvas, vedęs daugybę kartų už save jaunes- 
nę merginą. Jis vis dar leidžia į pasaulį vaikus. Ar Dženisė nesakė 
turinti pustuzinį netikrų brolių ir seserų? 

— Rodos, Kalberno žmonės linkę nutylėti pačias įdomiausias 
savo gyvenimo istorijų detales, — pasakė Beilė. 

— Ne taip, kaip tu. Tu tokia atvira, sąžininga ir visiems pasakoji 
apie save, — įgėlė Violeta. 

Beilė atsistojo, paėmė iš Violetos nuotrauką ir apsisuko eiti. 

— Kąjjūs, mergaitės, sumanėte, kad taip paslaptingai tariatės? 

Beilė neteko žado. Negi visi Kalberne viską žino? 

— Nespoksok taip į mane. Manau, kad mieste tavo paslapčiai 
pavojus negresia. Tik aš girdėjau daugiau už kitus. Čia užsuka daug 
Žmonių. 

Valandėlę Beilė žiūrėjo į Violetą mąstydama. Iš negausios tu- 
rimos informacijos ji dėliojo moters paveikslą. Jaunystėje Violeta 
turbūt buvo vietinė prostitutė. O dabar — vietinė narkotikų... na, 
bent jau hašišo tiekėja. Daug Violetos kartos žmonių — senų hipių 
— hašišo nelaikė narkotikais. 

— Ar ką nors išmanai apie filmų kūrimą? 

Violeta šyptelėjo: 

— Prieš atvykdama čia, gyvenau Los Andžele ir šešiolika metų 
dirbau gamyklos sekretore. 

— Vadinasi, mašinėle spausdinti teko? 

— Pasakysiu tiek, kad direktorius vis būdavo per daug girtas ar 
per daug užsiėmęs su savo meilužėmis, tad visą darbą tekdavo nu- 
dirbti man. Kokį filmą ketini sukti? Pornografinį? 

— Jei sutiksi būti jo žvaigžde, — atšovė jai Beilė. 

Violeta nusijuokė: 

— Kai buvau jauna... Gerai, nesišaipysiu. Kokio filmo tau reikia? 

— Komercinės televizijos reklamos. Ko nors paprasto. Mes 
turime idėją, ką pardavinėti, bet nežinome, kaip tą daryti. 

— Tai klok, kas tavo galvoje. Esu perrašiusi daug scenarijų. Ma- 
nau, kad pati laisvai galėčiau parašyti vienos minutės scenarijų. 

— Ar galėtum sutarti su Dženise ir Petse? 

— Gal. Ar tau labai reikia scenarijaus? 

Beilė neketino pasakyti, kad jai labai reikia žmonių, išmanančių 
šį tą apie ką nors. Ji gūžtelėjo pečiais, parodydama, kad gali priimti iš 
Violetos pagalbą, o gali ir apsieiti be jos. 

— Ar mokėtum nubraižyti planą? 

Violeta atsakė ne iš karto. 

— Ar tokį, kuris padėtų tau rasti Rodnio namą kalnuose? 

— Taip, — atsakė Beilė. 

— Tau ten nepatiks. Tu atrodai kaip turtuolė. Jis pasistengs iš- 
pešti iš tavęs pinigų. Ir tu per graži, kad būtum šalia jo. 

— Turiu bent pamėginti. Kiek aš tau skolinga už pagalbą? 

— Piktžolės darže jau ima stelbti mano augalėlius. 

Beilė suspaudė lūpas. 

— Ravėčiau, jei būtų daržovės, o ne hašišas. Aš griežtai nusi- 
stačiusi prieš nelegalią produkciją. 

Violeta nusijuokė, keldamasi nuo kėdės. 

— Eime. Galėsi pagaminti mudviem limonado, kad atsivėsin- 
tume, kalbėdamos apie tai, ką ten bandote parduoti. Kartu galėsi 
papasakoti, kaip sekasi su Metu. 

Beilė pakėlė galvą. 

— Juk tu su Metu... Juk tu su juo neturėjai... 

— Nei su juo, nei su jo tėveliu, — atsakė Violeta, eidama pro 
Beilę į namo vidų. — Bet tikrai būčiau norėjusi! 

|) Žiuddaios žvyruotu keliu pas Rodnį, Beilė jautė kaltę prieš 
Metą. Iš jos nekokia melagė ir dar prastesnė aktorė. Vakar ji buvo 
įsitermpusi ir nervinosi dėl to, ką planavo šiandienai. Ir žinojo, kad 
daug ką nuo jo slepia. Šiaip ji ir neprivalėjo pasakoti jam apie viską, 
ką veikia, bet melo ir išsisukinėjimų jis nenusipelnė. 

Vakar per vakarienę ji stengėsi būti nerūpestinga, linksma ir 
laisvai plepėjo. Tačiau iš tikrųjų ji tik sunkė iš Meto informaciją. Bei- 
lė norėjo, kad Metas papasakotų jai viską, ką žinojo apie Rodnį Jitsą 
ir dabartinį jo gyvenimą. 

— Kodėl man niekada nesakei, kad vienas iš Auksinio šešeto 
tebėra gyvas? — paklausė ji, krėsdama bulvių košės į Meto lėkštę. — 
Mane ištiko šokas, kai Dženisė užsiminė apie savo tėvą. Buvo nepa- 
togu nežinoti, kad jis gyvas, 

— Daugiau nekrauk, — ramiai pasakė Metas. 

— Oi, atleisk, — ištarė ji, pažvelgusi į aštuonių colių aukščio 
krūvą košės lėkštėje. Ji vėl grįžo prie viryklės. 

— Dženisė apie savo tėvą negalėjo užsiminti nei tau, nei kam 
nors kitam, — tvirtai pareiškė Metas. 

Beilė turėjo minutę pabūti užsimerkusi, kad atsigautų. Ją pa- 
gavo meluojančią! Ji suprato, kad pasielgė begėdiškai. 

— Gerai! Šiandien buvau pas Violetą. Ji ir pasakė man, kad 
Rodnis tebėra gyvas. 

— Man pasakė, kad tu lėkei per Kalberną šešiasdešimties mylių 
per valandą greičiu ir pas Violetą praleidai visą popietę. 

Beilė žinojo, kad jei prieštaraus, pati pradės pykti, o pykdama 
atskleis jam daugiau negu norėjo. Ji atsisėdo už stalo, paėmė šakutę 
ir pažvelgė į jį. 

— Dabar gyvenu šiame mieste, todėl norėčiau žinoti jo istoriją. 
Kartą jau įžeidžiau Dženisę ir daugiau to nenoriu. Prašau tavęs pa- 
pasakoti apie jos tėvą. 

Metas sėdėjo nuleidęs galvą, paskui žvilgtelėjo į Beilę. 

— Kodėl tiek daug klausinėji apie juos? 

Beilė neatsakė: ji neturėjo ką atsakyti. 

— Gerai, — tarė Metas, supratęs, kad ji neketina kalbėti. — 
Tavo viršus. Dženisė niekina savo tėvą. Ji nenori turėti su juo nie- 
ko bendra. Jis senas pasileidėlis ir girtuoklis. Pinigų turėjo, bet visus 
pragėrė. Dženisės ir Petsės motinos buvo identiškos dvynės, mieste- 
lio daktaro dukterys. Petsės motina ištekėjo už stomatologo ir Petsė 
gyveno gražiame name, visada buvo dailiai rengiama. Dženisės mo- 
tina įsimylėjo gražuolį Rodnį ir ištekėjo už jo. Rodnis išleido žmonos 
tėvo jai paliktus pinigus, apgaudinėjo ją su kitomis ir padarė trumpą 
jos gyvenimą labai nelaimingą. 

Beilė girdėjo jo balse pyktį. 

— O Skotas? — tyliai paklausė ji. 

Metas atsilošė ir pastūmė nuo savęs pusiau išvalgytą lėkštę. 

— Ar tikrai nori Žinoti visas nešvarias Kalberno paslaptis? 

Beilė ir norėjo, ir nenorėjo. Pati nepajuto, kaip linktelėjo galvą. 

— Dženisė pasiryžo neiti motinos pėdomis. Tą pačią minutę, 
kai baigė mokyklą, ji išvyko į Čikagą ir gavo darbą prabangioje vy- 
riškų drabužių parduotuvėje. Tokioje vietoje ji tikėjosi susipažinti 
su turtingais vyrais. Per dvejus darbo metus ji buvo susižiedavusi 
dukart, bet abu kartus nutraukė sužadėtuves. Ne tokių vyrų ieškojo 
Dženisė. Bet štai vieną dieną į parduotuvę įžengė Skotas Nesbitas. Jis 
buvo turtingiausio kaimyninio miestelio žmogaus jauniausias sūnus. 
Jaunas, gražus, žavus ir, kas svarbiausia, lengvai sukalbamas. Dženi- 
sė ištekėjo už jo praėjus pusei metų nuo pažinties ir įtikino jį grįžti į 
Virdžiniją. Iš tikrųjų ji norėjo pasipuikuoti prieš kalberniečius savo 
nauja turtine padėtimi. 

Metas atsikvėpė ir tęsė toliau; 

— Dženisė sukūrė Skotą tokį, koks jis yra dabar. Ji pati dirbo po 
dvidešimt keturias valandas per parą, o Skotas buvo išlepintas, tin- 
gus jaunuolis. Ji pavertė jį ... na, tokiu, kokį tu dabar pažįsti. — Metas 
pažvelgė į ją per stalą. — Ar tą norėjai išgirsti? 

Beilę pribloškė jo priešiškumas. 

— Taip, tai yra ne. Aš tik maniau, kad... 

Metas nesiklausė jos. Jis pakilo nuo stalo. 

— Turiu darbo, — sumurmėjo jis, lipdamas laiptais į palėpę, 
bet pusiaukelėje atsigręžė. — Beje, mano brolio gimtadienis buvo 
prieš šešis mėnesius. 

Beilė susiėmė galvą rankomis. Jai tikrai nesisekė. 

Dabar, sėdėdama automobilyje, ji pažvelgė į Violetos nubrai- 
žytą planą ir suprato, kad netrukus privažiuos Rodnio namą. Bet 
purvini kalnų keliai neturėjo gatvių pavadinimų ir dukart ji pasuko 
ne ten, todėl turėjo važiuoti atgal. Jai teko pervažiuoti seklų upelį, 
apvažiuoti nuverstą rąstą. Kai mokėsi vairuoti, niekas jai nepaaiški- 
no, kaip reikėtų važiuoti tokia vietove. 

Privažiavusi lūšną, Beilė pasijuto taip, lyg būtų patekusi į safarį. 
Ji sustojo po medžiu ir apsidairė. „Tave gali ištikti šokas, — perspėjo 
ją Violeta. — Ten nešvara, skurdas, ir Rodnis nenori, kad būtų ki- 
taip: 

Beilė gurkštelėjo vandens iš butelio, žiūrėdama į lūšną. Jai buvo 
sunku patikėti, kad toje pačioje planetoje gali stovėti tokios laužynės 
ir prabangūs Džeimso namai. Atrodė, kad ta trobelė galėtų subyrėti, 
papūtus vos stipresniam vėjeliui. Vienoje pusėje priebutis jau ir buvo 
sugriuvęs. Viename stogo kampe žiojėjo skylė. 

Žemė prieš namelį buvo suplūkta daugelio kojų. Po purvą kaps- 
tėsi kelios liesos vištos. Beilė pamatė, kaip iš už kampo išlėkė pora 
murzinų vaikų ir nusivijo vienas kitą. 

Išbėgo ir trečias — vyresnis. Jis sustojo, išvydęs Beilės auto- 
mobilį. Ji nustebo, kad jie negirdėjo jos atvažiuojant, bet išjungusi 
variklį, išgirdo riksmus lūšnos viduje. 

— Turbūt pataikiau netinkamu laiku, — pasvarstė ji balsu. — 
Gal turėčiau grįžti ir paprašyti Meto, kad... 

Ji nespėjo daugiau nieko pagalvoti, nes priebutyje pasirodė 
žmogus su šautuvu. Jis taikėsi į ją. 

— Nešdinkis po velnių iš mano valdos! — suriko jis. 

— Taip. Jau važiuoju! — sušuko pro langelį Beilė, grabaliodama 
raktelių ant gretimos sėdynės, kur buvo juos numetusi. — Jau tuoj! — 
Rakteliai iškrito jai iš rankų. 

Jokie keiksmažodžiai negalėjo perteikti jos susierzinimo, kai 
ji pasilenkė ieškoti raktelių. Bet anksčiau nei juos rado, atsilapojo 
automobilio durelės. 

— Tik įkišk man kokius popierius, ir aš nunešiu tau galvą, — iš- 
girdo ji balsą iš už atidarytų durelių. 

Beilė atsitiesdama susitrenkė galvą į prietaisų skydelį. 

— Aš neatvežiau jokių popierių, — išsigandusi išlemeno ji. — 
Atvažiavau kai ko paklausti. 

Situacija jai priminė filmą apie gangsterius. Ji pakėlė aukštyn, 
iki automobilio stogo, abi rankas. Prie jos stovėjo giliai raukšlių iš- 
vagotu veidu vyras. Atrodė lyg šimtametis senis, bet judesiai išdavė jį 
esant jaunesnį. Jis laikė nukreipęs šautuvą tiesiai jai į galvą. 

— Ko paklausti? — įtariai pasiteiravo jis. 

— Apie... — ji galvojo, ką pasakyti, kad netyčia jo kaip nors 
neįžeistų. — Apie Auksinį šešetą, — atsakė ji ir užsimerkė, laukdama 
šūvio. 

Kadangi nieko neįvyko, Beilė atsimerkė. Jis šypsojosi! 

— Na, jei jau atvykote su manimi susitikti ir pasiklausyti apie 
gerus laikus... 

— Aš atvažiavau susitikti... — ji vos nepasakė atvažiavusi čia 
pamatyti gražuolį Rodnį Jitsą, bet iš to, kaip jis atrodė ir kalbėjo... 
Ne, tas bjaurus senis negalėjo... 

Jis tebestebėjo ją ir nuleido ginklą tik coliu žemiau. 

— Su jumis, — baigė ji. — Taip, aš atvykau susitikti su jumis. 
Juk jūs Rodnis? Atrodote... e... visai toks, kaip visose jūsų nuotrau- 
kose. — Beilė pamanė, kad už tokį akiplėšišką melą jis tikrai ją nu- 
ir truktelėjo iš automobilio. Beilė vos nežagtelėjo. Jam iš burnos 
sklido klaikus dvokas, o rankos, apkabinusios pečius, pirštus „puošė“ 
pusės colio ilgio nagai, po kuriais buvo susikaupę turbūt visų metų 
nešvarumai. 

Jai norėjosi sėsti į automobilį ir kuo greičiau dumti iš šios vie- 
tos, kuo toliau nuo to apskretusio senio. 

— Ojūs gražuolė! — tarė Rodhnis. Jis paglostė jos petį, spaus- 
damas ją arčiau prie savęs. — Ei! Palūkėkit. Gal atvažiavote čia pa- 
kenkti mums, kaip padarė anoji? 

Beilei teko pačiai suprasti, kas ta „anoji“. 

— Turite galvoje kongresmenę Spangler? 

— Aha, kongresmenę, — vyptelėjo Rodnis ir nusispjovė ant 
žemės per colį nuo Beilės kojos. 

— Ne, tikrai ne, — paskubėjo ji atsakyti. 

Jis vėl išsišiepė, parodydamas turbūt metus nevalytus dantis. 

— Tada užeikite. Aš parodysiu jums, kaip atrodo ta sena raga- 
na, ir papasakosiu viską, ko ji pridirbo. 

Jie priėjo prie priebučio laiptelių. Nei tokio purvino priebučio, 
nei tokios aplinkos Beilė gyvenime nebuvo mačiusi. „Ir kaip žmonės 
gali šitaip gyventi?“ — pakraupusi pamanė ji. 

Ant laiptelių Rodnis apkabino ją dar tvirčiau. Beilė pajuto, kaip 
įsitempė jos kūnas. 

— Čia truputį sulūžę, todėl ženkite atsargiau. Ketinau pataisyti, 
bet labai neturėjau laiko. 

Beilė pažvelgė į sutrešusią lentą po kojomis. Ji čia gulėjo tik- 
riausiai nuo kokių 1930-ųjų. Žengdama per ją, Beilė kluptelėjo, ir 
Rodnis nepraleido progos prisiliesti prie jos krūtinės. Ji pamanė, kad 
tuoj apsivems. 

Vidus atrodė dar baisiau. Seni baldai buvo nešvarūs ir sulūžę. 
Sofai trūko dviejų kojų ir vienoje pusėje ji buvo keturiais coliais že- 
mesnė. 

— Sėskitės, — tarė Rodnis perdėm lipšniu balsu. Jis rodė į sofos 
galą. Beilė pamanė, kad jis būtinai prisigretins, jei ji čia atsisės. 

— Aš... e... — ji darėsi aplinkui. Prie sofos stovėjo medinė kė- 
dutė, — geriau atsisėsiu čia. Skauda nugarą. Turiu atsiremti. 

— Ar žinote, kas geriausiai padeda nugarai? — paklausė Rod- 
nis, prikišęs veidą prie pat jos. Ji laikėsi iš visų jėgų, kad neloštelėtų 
atgal, neištvėrusi smarvės. — Reikia daugiau mankštintis. Supranta- 
te, ką turiu galvoje? — Jis parodė apskritimą iš nykščio ir smiliaus, o 
kitos rankos smiliumi baksnojo į tą apskritimą. 

„Tu man skolingas, Džeimsai Menvili“, — ištarė Beilė mintyse ir 
šyptelėjo Rodniui, tikėdamasi, kad jis nepastebės jos pasišlykštėjimo. 

Rodnis pasilenkė ir paglostė jos petį. Kai ranka slystelėjo prie 
krūtinės, ji nupurtė ją. Rodnis atsitiesė šypsodamasis. 

— Jums reikėtų truputį išgerti, — pasakė jis. 

— Ne, ačiū. Aš ne... 

— Norite paniekinti mano svetingumą? — Jis liovėsi šypsotis. 

— Ne, aš tik... 

— Tuomet gerai. Truputį išgersime, o paskui galėsime... pasi- 
kalbėti. — Sulig paskutiniu žodžiu jis pakrutino antakius, tarsi būtų 
įsitikinęs, kad ji nori daryti su juo ką kita, o ne kalbėtis. 

Beilei gerklę užgniaužė šleikštulys. Jei jis iki šiol nebūtų laikęs 
šautuvo, ji tikrai būtų atsikėlusi ir sprukusi iš čia. 

Ji vos nenukrito nuo kėdės, kai Rodnis užbliovė: 

— Moterie! Ateik čia! Ar nematai, kad turime svečių? 

Beilė apsidairiusi pamatė dvejas duris. Vienos buvo uždarytos, 
kitos atdaros. Pro atviras ji išvydo nešvarią, sujauktą lovą. Uždarytas 
duris pravėrė kokių trylikos ar keturiolikos metų mergaitė. 

— Išlįsk! — riktelėjo Rodnis, ir mergaitė įėjo į kambarį. Beilės 
vos neištiko šokas, kai ji pamatė, kad mergaitė jau daug mėnesių nėš- 
čia. Jai reikėjo sėdėti pradinės mokyklos suole, o ne gimdyti vaikus. 

Beilė pamatė, kad Rodhnis ją stebi, o jo veide atsispindėjo pasi- 
didžiavimas. 

— Mano, — linksmai pasakė jis. — Man sekasi daryti vaikus. 
Ar turite savų? 

Beilė nepajėgė atplėšti akių nuo mergaitės, nunarinusios galvą 
ir laukiančios įsakymų. 

— Ar turite savų? 

— Savų? A, jūs turite galvoje vaikus. Ne, neturiu. 

— Ką gi. Gal aš galėčiau padėti? Gal mudu... 

Atsidarė durys už nėščiosios ir pasirodė graži kokių penkio- 
likos metų mergina. Ji vilkėjo padėvėta, bet švaria suknele, šviesūs 
plaukai irgi buvo švarūs ir tvarkingai sušukuoti. 

— Ji nenori nuo tavęs jokių vaikų. Tik paliesk ją, ir farai bema- 
tant atlėks čia, — pasakė ji ir padavė Rodniui skardinę alaus. 

— Niekas tavo patarimų neprašė, — atkirto Rodnis. — O kur 
alus jai? 

— Manau, kad dešimtą ryto ji tikrai nenori šilto alaus, tiesa, 
panele? 

Beilė šyptelėjo abiem merginoms. 

— Aš tenorėjau kai ko paklausti. 

— Apie Auksinį šešetą? — paklausė mergaitė, o jos balse buvo 
tiek paniekos, kad Beilė sutriko. — Apie tas šlovingas dienas, kai jis 
dar nebuvo prasigėręs ir niekam tikęs? 

— Lauk iš čia! — užriko Rodnis. — Palik mane vieną su viešnia. 

Mergaitė nė nemirktelėjo nei nuo jo riksmo, nei nuo to, ką jis 
liepė. 

— Nelįsk prie jos, girdi mane? — Ji kreipėsi į Beilę: — Jei jis 
bent palies jus, pašaukite mane. Gerai? 

Beilei beliko tyliai linktelėti galvą. 

— Taigi pirmyn! Klausinėkite jo, ko tik norite. Jis žino viską apie 
tuos šešis auksinius. Kalbės visą dieną, jei tik sėdėsite ir jo klausysi- 
tės. Jo gyvenimas sustojo tą dieną, kai mirė Frenkas Makolumas. 

Tai tarusi, mergina apglėbė nėščiąją per pečius, išvedė ją iš 
kambario ir uždarė duris iš kitos pusės. 

— Nekreipkite į ją dėmesio, — pasakė Rodnis, vos užsivėrė 
durys. — Duktė turėtų labiau gerbti savo tėvą. Anoji, mano žmona, 
ta tai gera. — Jis pažvelgė į Beilę: — Dabar klauskite manęs, ko tik 


norite. Nebent ketinate parašyti apie mus ką nors blogo... — jis metė 
į ją grasinamą žvilgsnį. 
— Ne, prisiekiu, kad nerašysiu jokios knygos. Aš... — Beilė ne- 


sumojo, ką skubiai pameluoti, kodėl nori paklausti. Tiesą sakant, ji 
šią minutę net jautėsi pamiršusi, ko čia atvažiavo. 

— Aną, tą Spangler, graužė pavydas. O pavydas — galingas 
jausmas. Aš jo niekada nepatyriau, nes nepavydėjau jokiam vyrui, 
jei suprantate, ką turiu omeny. Gaudavau daugiau negu norėdavau, 
tai ko man pavydėti? — Rodnis pažvelgė į Beilę, tikėdamasis, kad ji 
patvirtins jį ir dabar dar esant nieko sau vyriškį. 

— Ar pažinojote berniuką su kiškio lūpa? — paklausė ji. 

— Ne vieną. Gal norite pamatyti tos Spangler nuotrauką? 

„Visai nenoriu“, — norėjo atšauti Beilė, bet tik šyptelėjo jam. 

Pagaliau Rodnis nusikabino nuo peties šautuvą ir nuėjo prie se- 
nos spintos kampe. Viršutinės jos durelės, rodės, tuoj iškris iš vyrių, 
bet apatinės buvo sveikos ir ant jų kabėjo didelė spyna. Rodhnis išsi- 
traukė iš kišenės ryšulį raktų. Jis įkišo vieną raktą į spyną ir paaiškino 
Beilei: 

— Tenka saugoti nuo prakeiktų vaikiščių. 

Beilė ir vėl tik šyptelėjo. 

Ji matė, kad pati spintelė nesulūžusi ir švari. Ant lentynos gu- 
lėjo du albumai odiniais viršeliais. Beilė išmanė apie daiktų vertę ir 
žinojo, kad tokie albumai labai brangūs. Ji pajuto didžiulį pyktį. Jo 
vaikai kentė skurdą ir alkį, o jis maukė alų ir puikavosi oda aptrauk- 
tais fotoalbumais. 

Tarsi kokią neįkainojamą vertybę Rodnis paėmė viršutinį albu- 
mą ir atsargiai atvertė maždaug per vidurį. 

— Apsirikau per vieną puslapį, — tarė, eidamas prie jos. — Pa- 
prastai iš karto atversdavau ten, kur reikia, bet jūs verčiate mano 
širdį plakti taip smarkiai, kad negaliu aiškiai mąstyti. 

Ji gailėjosi, kad neatvažiavo su Metu. Ar su Violeta. Ar su kuo 
nors kitu. 

Beilė paėmė iš jo taip pagarbiai laikomą albumą ir pažvelgė į 
nuotrauką, primygtą purvinu nagu. 

— Čia ji. Tokia buvo Spangler, kai mokėsi su mumis mokykloje. 
Ar esate mačiusi ką nors bjauresnio? 

Beilė pažvelgė į mergaitę nuotraukoje. Turėjo pripažinti, kad 
ji iš tų, apie kurias sakoma „likimo nuskriausta“. Jos labai garbanoti 
trumpi plaukai stovėjo piestu ant galvos, dantys buvo kreivi ir atsiki- 
šę, nosis pabalnota akiniais storiausiais stiklais. Be to, mergaitė buvo 
spuoguota ir beveik neturėjo smakro. 

— O dabar pasižiūrėkite į šitą, — tarė jis ir atvertė kitą puslapį. 
Ten buvo nuplėštas žurnalo „Time“ viršelis. Iš nuotraukos žvelgė 
trijų moterų veidai ir matėsi pavadinimas: „Rytdienos ateitis“. Beilė 
turėjo perskaityti užrašą smulkiomis raidėmis po nuotrauka, kad su- 
žinotų, kuri iš jų senatorė Spangler. Moters plaukai buvo lygūs, dan- 
tys gražūs, veido oda skaisti, ji jau turėjo smakrą ir buvo be akinių. 

— Plastinės chirurgijos specialistas gerai pasidarbavo, — pa- 
stebėjo Beilė. — Įdomu, kieno tai darbas? 

Rodnis žiūrėjo į ją taip, tarsi ji būtų kvaila ir nieko nesuprastų. 

— Toji merga buvo įsimylėjusi Kailą. Ji norėjo jo. Darė viską, 
kad tik atkreiptų jo dėmesį. O kai jis net nepalietė jos, prisiekė jam 
atkeršyti. Štai kodėl ji parašė tą knygą. 

— Suprantu, — tarstelėjo Beilė ir atidavė jam albumą. — Vadi- 
nasi, pone Jitsai, jūs neprisimenate berniuko su kiškio lūpa. 

— Kiek jam buvo 1968-aisiais? 


— Devyneri. 
— Ne, tokio neprisimenu. Ar jis tikrai gyveno Kalberne? 
— Taip. Aš... — Beilė buvo besakanti, kad turi jo, stovinčio 


prieš šilkmedį prie jos namų, nuotrauką, kuri guli jos automobilyje, 
bet kažkas ją sulaikė. — Aš jau turiu važiuoti. 

— Dar negalite išvažiuoti. Turiu tris albumus, pilnus nuotraukų. 
Mudu galėtume pasėdėti drauge ir pažiūrėti kiekvieną nuotrauką. 

Beilė atsistojo: 

— Gal kitą kartą, — pasakė ji, eidama prie durų. „Kai turėsiu 
ginkluotą palydą“, — pridūrė mintyse. 

Rodnis įsispraudė tarp jos ir durų. 

— Negalite taip greit išvažiuoti, — tarė jis, kaip jam tikriausiai 
atrodė, gundančiu balsu. 

Beilė uždėjo ranką ant durų rankenos ir paspaudė. Po dviejų 
sekundžių ji jau buvo lauke ir skubėjo laipteliais į savo automobilį. 
„Kuo greičiau iš čia! — galvojo ji. 

— Palaukite minutėlę! — sušuko nuo priebučio Rodnis. 

Beilė sustojo, bet neatsigręžė. 

— Buvau pamiršęs. Lukas Makolumas turėjo skeltą lūpą, bet tą 
vasarą jam buvo keturiolika. Aukštas, stambus vaikinas. 

Beilė lėtai atsisuko. 

Rodnis pakrutino pečius taip, kaip Beilė matė Džimį darant 
tūkstančius kartų. 

— Jis buvo negražus. Labai negražus. Viršutinė lūpa pakilusi iki 
pat nosies. Matėsi net viršutinės dantenos. Ir ausys buvo atsikišu- 
sios. Ar jo ieškote? 

— Makolumo? — paklausė Beilė. 

— Taip, Frenko sūnaus. Juk girdėjote apie Frenką? 

— Taip, — atsakė Beilė. — Jis vienas iš Auksinio šešeto. Tas, 
kuris nušovė žmoną ir paskui pats nusišovė. 

— Taip, tai Frenkas. Lukas buvo Frenko sūnus. Jis išvyko iš čia 
tuoj po Frenko mirties. Daugiau niekada apie jį nieko negirdėjau. Jis 
viską galėjo pakelti. Įveikti bet ką. Labai piktas vaikas. 

Beilė neabejojo, kad Lukas Makolumas ir Džeimsas Menvilis 
— vienas ir tas pats asmuo. Nors protas liepė kitaip, kojos nešė ją 
atgal į vidų. 

— Teisingai, — pritarė Rodnis. — Grįžkite, ir aš viską papasa- 
kosiu jums apie Frenką. Jis buvo puikus vyras. 

— Lukas, — tarstelėjo Beilė, užlipusi laipteliais. — Papasakoki- 
te man apie Luką. 

— Žinoma, visada, — išskėtė rankas Rodnis. — Eime į vidų ir 
išgirsite viską, ką norite žinoti. 

Šį kartą Beilė atsisėdo ant aukštesnio sofos galo. Įsikabinusi į 
kraštą, ji įsivaizdavo filmą „Titaniką“ ir į turėklą mėšlungiškai įsiki- 
busius žmones, pasvirus laivui. Jų laukė jūra, o jos — kibios Rodnio 
rankos. Ji nežinojo, kas blogiau. 

Ji turėjo išklausyti visą šlovingą istoriją apie tai, kaip šeši nepa- 
prasti berniukai išgelbėjo visą mokyklą. Beilė laikėsi už sofos krašto, 
kad nenuslystų Rodniui ant kelių, ir stengėsi nukreipti kalbą apie 
Luką. Pasakojimas truko keturiasdešimt penkias minutes, jai virtu- 
sias ilgomis valandomis. 

— O Lukas? — priminė ji kokį dvidešimtą kartą. 

Rodnis susiraukė nepatenkintas, kad jį vėl pertraukė. 

— Jo per tuos įvykius net nebuvo. Per tuos svarbius įvykius. Juk 

žinote, kad Frenkas buvo išvykęs iš čia. Jis grįžo su tuo... — Rodnis 
paniekinamai numojo ranka. 

— O Luko motina? 

— Niekada jos nemačiau. Ir nenorėjau matyti. Jei jos veidas 
buvo toks kaip to vaiko, jai turbūt teko prigirdyti Frenką narkotikų, 
kad nusitemptų jį į lovą, o paskui pameluoti, kad vaikas jo. Jis tik- 
riausiai pasiėmė Luką iš gailesčio. Frenkas buvo geras žmogus. 

— Šventasis Frenkas, — burbtelėjo Beilė, ir Rodnis įdėmiai į ją 
pažvelgė. 

— Kodėl tiek daug klausinėjate apie tą vaiką? Pažįstate jį? Ar jis 
tebėra gyvas? 

— Nemanau, — atsakė Beilė. Jai nepatiko tai, kaip Rodnis žiū- 
rėjo į ją. 

— Berniūkštis buvo bjauresnis net už Spangler. Ar rašote knygą 
apie jį? 

— Ne, — atsakė Beilė. — Žinoma, kad ne. — Ją ėmė nervinti 
Rodnio žvilgsnis. 

Rodnis gan ilgai spoksojo į ją, tarsi svarstydamas, tikėti ja, ar ne. 

— Tai kaip čia yra, kad norite išgirsti apie tą apsigimėlį, o ne 
apie didvyrius? 

Jo žvilgsnis vis labiau ją vėrė. Reikėjo skubiai kažką sugalvoti. Ji 
giliai įkvėpė. 

— Noriu pradėti konservavimo verslą. Man sakė, kad žmogus, 
gyvenęs fermoje prieš mane, mėgdavo konservuoti, todėl panorau 
daugiau apie jį sužinoti. Mes, tai yra aš, ieškojau internete, bet nepa- 
vyko sužinoti, kieno buvo ta ferma. 

Rodnis metė į ją tokį nuožmų žvilgsnį, kad jai net plaukai ant 
sprando pasišiaušė. Beilė pakilo nuo sofos ir ėmė atsargiai trauktis 
prie durų. 

— Tai ir viskas. Tiesiog buvo smalsu dėl savo fermos. Norėjau 
sužinoti apie ją daugiau. Matote, ten auga didelis šilkmedis ir... 

Rodnis plačiai atsimerkė. 

— Šilkmedis? — tyliai paklausė. — Dieve gailestingas! Ar jūs ta 
našlė, gyvenanti senoje Gaso fermoje? 

Beilei akimirksniu palengvėjo. 

— Taip, tai aš. Girdėjau, kad jo tikras vardas buvo Gutjeras, 
bet jūs teisus: jį vadino ir Gasu. Vargšas žmogus. Ar žinote, kad jis 
pasikorė? 

Vieną akimirką Beilė stovėjo per pėdą nuo durų, o Rodnis 
sėdėjo ant sofos, o kitą jis jau laikė sugriebęs ją už kaklo ir bandė 
pasmaugti. 

— (asas Ventersas buvo velnias. Tikras išpera. Ir jis nusipelnė 
mirties! Jis jos nusipelnė! 

Rodnis pristūmė ją prie lango. Beilė laikėsi įsikibusi į lango 
rėmus, kad galva neišlįstų pro stiklą, ir kartu muistėsi, stengdamasi 
ištrūkti iš Rodnio gniaužtų. 

Staiga langas atsidarė į lauko pusę, ir Beilė iškrito... į jauno vai- 
kino glėbį. Jis pasitraukė keletą žingsnių atatupstas ir iškvėpė: 

— Oi! 

Kai Beilė atsitokėjo tiek, kad pajėgė atsimerkti, ji išvydo mė- 
lynas akis vaikino, matyto ne vienoje nuotraukoje. Tikras Rodnis 
Jitsas. „Kelionė laiku? — pamanė ji. — Iškritusi pro langą, patekau 
į 1950-uosius?“ 

Jau kitą akimirką jaunuolis pastatė ją ant kojų, čiupo už rankos 
ir pasileido bėgti. 

— Turite raktelius?! — šūktelėjo jai per petį. 

Beilei prireikė sekundės suprasti, ko jis nori. Kalvos papėdėje ji 
pamatė savo tojotą, o už savęs girdėjo piktus Rodnio keiksmus. Jau 
pasiekusi automobilį, išgirdo šūvį, o paskui — variklio ūžesį. 

— Bėkime, ledi! — sušuko jaunuolis, įšokęs į vairuotojo sėdy- 
nę. — Kur, po velnių, rakteliai? 

Beilė vis dar negalėjo atsitokėti nuo to, kas ką tik įvyko. Kas 
privertė seną paleistuvį Rodnį tapti žmogžudžiu? Jai taip skaudėjo 
gerklę, kad net negalėjo nuryti seilių. 

— Ant grindų, — vos įstengė sušnibždėti ji. 

Jis perlipo į keleivio sėdynę, pasilenkė po prietaisų skydeliu ir 
po kelių sekundžių jau laikė raktelius rankoje. Beilė pasuko galvą ten, 
iš kur girdėjosi burzgimas. Ji išvydo prie jų artėjantį didžiulį juodą 
sunkvežimį milžiniškais ratais. Ji negalvojo, ką daranti, tik veikė. 
Stvėrė raktelius iš jaunuolio, įšoko į vairuotojo sėdynę ir įjungė va- 
riklį. 

Koljie ieškojo raktelių, Rodnis sunkvežimiu nuvažiavo nuo kal- 
vos ir dabar ketino užtverti vienintelį Beilei žinomą kelią į pakalnę. 
Beilė, pamačiusi artėjantį sunkvežimį, suprato, kad galės važiuoti tik 
tiesiai į jį. Jei bandys ieškoti kito kelio nuo kalvos, Rodnis netrukus 
užvažiuos ant jos ir sutraiškys. Ji nusitaikė tiesiai į sunkvežimį. 


> L pualis 193 


— Ne! — sušuko jaunuolis. — Važiuokite ant kalno! Štai per 
čia! Šiuo keliu! Greičiau nešdinkimės iš čia. Kai jis toks įsiutęs, gali 
užmušti ir tik paskui pasakyti, už ką. 

Beilė pažvelgė į siaurą keliuką tarp medžių, kur rodė jaunuolis. 
Bet tam reikėtų sustoti, o paskui apsisukti. Rodnis lengvai galėjo už- 
važiuoti ant jos iš užpakalio. Ji važiavo pirmyn, kas sekundę didinda- 
ma greitį, taigi vienas iš jų turėjo pasitraukti arba abu susiknežintų 
galvas. 

— Sukite, sukite! — šaukė jaunuolis. 

Bet Beilė nesuko. Pasuko Rodnis: Paskutinę akimirką jis pasuko 
sunkvežimio vairą į dešinę ir per plauką nesusidūrė su ja. 

— Jūs išprotėjote, ar ką? — rėkė jai jaunuolis. 

Beilė sumažino greitį ir ir ėmė važiuoti atbula. 

— Ne, tik gyvenau su žmogumi, mokėjusiu laimėti bet kokį 
žaidimą. — Ar prisisegei diržą? 

Jaunuolis čiupo diržą ir prisisegė. 

— Dabar važiuosime žemyn, — tarė Beilė ir pamatė beapsi- 
sukantį Rodnį. Suprato, kad jis vysis. Ir šį kartą nesitrauks, net jei 
grėstų pavojus jo gyvybei. „Pateikti netikėtą staigmeną galima tik 
kartą, — mokė ją Džimis. — O paskui reikia smegenų ir įgūdžių: 

— Gerai, — balsu pasakė ji. — Laikas pasukti smegenis. 

— Su kuo jūs kalbatės? 

Beilė ant kažko užvažiavo ir jie trenkėsi galvomis į lubas. 

— Su vienu žmogumi, kurį pažinojau. Kuo tu vardu? 

— Aleksas, — atsakė jis. — O kur išmokote vairuoti? 

— Manau, kad Bermuduose. — Ji leidosi pieva žemyn, bet prieš 
juos buvo tvora, o dar arčiau — didelis akmuo. Beilė taip staigiai 
pasuko vairą, kad mašina atsistojo ant dviejų ratų. — Ne, ne ten. Ro- 
dos, Pietų Afrikoje. Johanesburge. — Kairėje buvo senas kelias, ir ji 
vėl staigiai pasuko. — Ne, ir ne ten. Mes tada gyvenome... — Prieky- 
je ji pamatė upelį su nemažais akmenimis. Užkliudytas toks akmuo 
galėjo nuplėšti visą mašinos apačią ir tada jų padėtis būtų nepavydė- 
tina. Beilė pasuko į dešinę, paskui į kairę upelio viduryje ir laimingai 
pravažiavo tarp dviejų didelių akmenų. — Taip, aš išmokau... 

— Papasakosite vėliau, — pašnairavo į ją Aleksas, abiem ranko- 
mis laikydamasis prietaisų skydelio. 

— Ar žinai, kaip pasiekti plentą? 

— Maniau, kad jūs žinote, nes... — pradėjo Aleksas, bet tuoj 

nutilo. — Gerai. Pamažu žemyn. Kažkur čia yra kelias, tik juo se- 
niai niekas nevažinėja. Gali būti užverstas rąstais. Beje, manau, kad 
mano tėveliuką palikome toli užpakalyje. 

— Jis tavo tėvas? — paklausė Beilė, žiūrėdama į šoninį veidro- 
dėlį. 

— Taip, jis... — Aleksas išplėtė akis, dairydamasis tarp medžių 
tėvo sunkvežimio. — Jis žino, kuriuo keliu važiuojate, ir pasistengs 
užbėgti už akių. Jis lauks mūsų pasaloje. 

Beilė staiga sustabdė automobilį. Paskui ėmė važiuoti atbula. 

— Ką darote?! — sušuko Aleksas. 

— Važiuoju atgal tuo keliu, kuriuo atvažiavau. Jei jis laukia apa- 
čioje, tai teks važiuoti kitu keliu. 

— Bet grįžti negalite. Jums pasisekė pravažiuoti per akmenis. 
Antrą kartą nepavyks. 

— Lipi ar važiuoji su manimi? — paklausė ji. 

Aleksas giliai įkvėpė. 

— Važiuoju, — pasakė jis ir apglėbė save rankomis. 

Tą pačią sekundę Beilė padidino greitį ir leidosi per upelį. Ir 
antrą kartą ji puikiai išlaviravo tarp akmenų. 

Jau kitame krante Aleksas sumurmėjo: 

— Man reikia išgerti. 

— Tu per jaunas gerti, — atkirto Beilė. 

— Aš per jaunas mirti, bet jaunystė negelbsti nuo mirties. 

Beilė staigiai suktelėjo vairą ir įsuko į kelią, kuriuo atvažiavo 
į kalnus. Akimirką ji beveik atsipalaidavo. Bet čia pat iš už medžių 
išniro riaumojantis Rodnio sunkvežimis, ir Beilė nulėkė keliu pen- 
kiasdešimties mylių per valandą greičiu. 

— Ką, po perkūnais, jam padarėte?! — paklausė Aleksas. 

— Aš pati nežinau! — atsakė ji. — Paminėjau Gasą ir Luką. Ir 
šilkmedį. Ir jis pasiuto. 

Ji apsuko aplink uolą taip staigiai, kad Aleksas vos neišlėkė pro 
priekinį stiklą. 

— Jis vis artėja, — sumurmėjo ji, žiūrėdama pro veidrodėlį. 

— Jei galėtumėte laikytis nuo jo per pusę mylios, mes pabėgtu- 
me. Jis negali važiuoti plentu. Per daug policijos, be visokių kitokių 
dalykų. Jei jis nusileis nuo kalno, šerifas uždarys jį iki gyvos galvos. 

— Ar yra trumpesnis kelias iš čia? 

Aleksas nieko neatsakė, todėl ji įdėmiai pažvelgė į jį. 

— Kur? — riktelėjo ji. 

— Tai senas medkirčių kelias. Nepravažiuojamas. Jūs negalite 
juo važiuoti! 

— Kur jis? — vėl suriko Beilė. 

Aleksas pakėlė ranką ir parodė. Ji pamatė proskyną tarp me- 
džių, kaip tik priešais juos. 

— Laikykis! — sušuko ji vaikinukui. Iš po padangų pažiro 
grumstai, ir jie nulėkė senu keliu. 

Aleksas atsigręžė. 

— Jis mūsų neseks šiuo keliu. Žino, kad jo neįveiks. Jis žino... O 
tu šventas šūde! Jis tiesiai už mūsų. 

— Kaip tu kalbi! — riktelėjo Beilė, beveik peršokdama keturių 
colių storio išvirtusį medį. Jų galvos atsitrenkė į lubas. 

— Mes bet kurią sekundę galime žūti, o jūs liepiate man nesi- 
keikti? 

— Viešpats — mūsų ganytojas, — tarė Beilė. — Aš galiu ir ne- 
norėti, bet jis liepia man gulėti... 

Aleksas atsisuko pasižiūrėti, ką ji pamatė. Ji žiūrėjo į tiltą. Kai 
Aleksas matė jį paskutinį kartą, tiltas buvo sveikas, bet dabar pusė jo 
gulėjo upėje. O upė buvo gili ir srauni. 

— .„žaliose ganyklose. Ir kai aš... — pridūrė jis, — eisiu per mi- 
rusiųjų karalystės slėnį... 

Kiti žodžiai buvo jų sutartinis riksmas, kai mašina pakibo ant 
tilto krašto ir perskrido per upę. 

Mašina sunkiai trenkėsi į žemę kitapus upės. Kurį laiką jie sėdė- 
jo apmirę, netikėdami, kad įveikė upę ir tebėra gyvi. 

Vaikinas atsitokėjo pirmas. Jis pažvelgė pro galinį langą ir pa- 
matė tėvą anapus upės. Jis traukė iš sunkvežimio šautuvą. 

Aleksas pažvelgė į Beilę, o Beilė — į Aleksą. 

— „aš neišsigąsiu nė velnio, — pasakė abu kartu, ir Beilė spus- 
telėjo akceleratorių, bet mašina nepajudėjo. Ji pasukiojo raktelį, bet 
rodykles. 

— Ledi, benzinas pasibaigė. 

Nespėjus Beilei nieko pasakyti, Aleksas čiupo ją už rankos ir 
ištraukė iš mašinos. Susirietę jie nubėgo prie automobilio priekio ir 
ten pratupėjo, kol Rodnis du kartus iššovė. 


196 ula Dausa 


— Bėgam, kol vėl neužsitaisė šautuvo! — sušuko Aleksas ir jie 
nubėgo. 

Jie nesustojo tol, kol neišbėgo į plentą. 

— Dabar mes saugūs, — lengviau atsikvėpė Aleksas. — Galime 
nebelėkti. Beje, kuo jūs vardu? 

— Beilė Džeims, — atsakė ji ir ištiesė jam ranką. 

Stovėdami prie plento, kur jiems už nugarų ūžė aštuoniolikos 
arklio galių variklis, jie nusišypsojo vienas kitam. Paskui ėmė juoktis. 

— Per visą savo gyvenimą nebuvau labiau išsigandęs, — atsi- 
duso Aleksas. 

— Aš irgi. 

— Jūs! Jūs laikėtės šauniai. Šaltai ir ramiai. Taip vairuojant, gali- 
ma neblogai užsidirbti pragyvenimui. 

— Aš esu namų šeimininkė, — pasakė Beilė ir abu prapliupo 
kvatotis. — Per visą savo gyvenimą esu nuvažiavusi gal tik šimtą 
penkiasdešimt mylių. 

— Tai viską ir paaiškina, — tarė Aleksas. — Kas nors, turintis 
didelę patirtį, manytų, kad niekaip neįveiktų tokio kelio. 

Jiedu kokią mylią ėjo plentu juokdamiesi, kol sutiko važiuotą 
poną Šelbį. Jis ir pavėžėjo juos iki Beilės namų. 


A iisitali kius skyrius 


Oi tą vakarą Metas grįžo namo, Beilę rado snaudžiančią fo- 
telyje gyvenamajame kambaryje. Ji vilkėjo naktiniais marškiniais ir 
vonios chalatu, plaukai tebebuvo drėgni po dušo. Ji atrodė lyg kokių 
dvylikos metų mergaitė. Pastaruoju metu jų santykiai nesiklostė taip, 
kaip jam norėjosi. Kad ir ką jis bandė, ji, rodės, tik traukėsi nuo jo. 

Beilė buvo įsitraukusi į kažką slapto su Dženise ir Petse. Jis jos 
nekaltino. Skotas ir Rikas juokėsi, pasakodami, kaip atitraukė savo 
žmonas nuo jų „kvailų idėjų“ pradėti savo verslą. 

— Mano žmona yra mano! — pareiškė Skotas. — Niekas Kal- 
berne nekalbės, kad aš negaliu vienas išlaikyti šeimos. 

„Ir pustuzinio meilužių“, — pamanė Metas, bet garsiai to ne- 
ištarė. 

Rikas šiuo atžvilgiu buvo kiek švelnesnis, bet irgi pasakė: 

— Petsė, regis, pamiršo, kaip jai būdavo sunku atsikelti kas rytą 
į darbą. 

— O kai išeidavo į darbą, tau tekdavo pusė namų ruošos, — lep- 
telėjo Metas, nesusilaikęs nuo noro išrėžti jaunesniam broliui teisybę 
į akis. 

— Tai su tuo neturi nieko bendra, — atrėmė Rikas. — Tiesiog 
manau, kad būtų geriau, jei Petsė liktų namuose su vaikais. 

Metas turėjo likti nuošaly ir tyliai stebėti, kaip vyrai kliudė 
savo moterims pradėti verslą, nes pagal nerašytą vyriškos vienybės 
taisyklę jis negalėjo pasakyti Beilei, kas vyko. Bet ji ir taip suprato. 
Tačiau blogiausia tai, kad, kai Metas paprašė jos pagalbos projek- 
tuojant namus, jis pamatė Beilę pagalvojus, jog jis tyčia elgiasi kaip 
Skotas ir Rikas. 

Metas jautė prarandąs ryšį su Beile, bet nežinojo, kaip parodyti, 

kad ji gali juo pasitikėti, kad jis niekada neišduos jos paslapčių ir ne- 
kliudys, kad ir ką ji norėtų veikti gyvenime. 

Metas tyliai priėjo prie Beilės ir švelniai palietė plaukus. Jis 
norėjo rasti kelią į jos širdį, troško mylėtis su ja, bet, matydamas jos 
pastarųjų dienų nuotaikas, žinojo, kad ji atstums jį. O jo išdidumas 
to nepakeltų. 

Jis tylutėliai pasilenkė ir pakėlė ją ant rankų. 

— Ššš, — sušnibždėjo, kai ji buvo beprabundanti. — Čia tik aš. 

Beilė prisiglaudė jam prie krūtinės ir vėl užmigo, bet kai Metas 
guldė ją į lovą, ji pabudo. 

— Šiandien šį tą nuveikiau, — sumurmėjo ji. 

— Na, ir ką gi? — Metas prisėdo ant lovos krašto ir ėmė glostyti 
jai plaukus. 

— Buvau pas Rodnį Jitsą. 

Jis liovėsi glostęs plaukus. 

— Reikėjo pasakyti man, kad nori su juo susitikti, būčiau važia- 
vęs kartu. 

Beilė plačiai nusižiovavo. 

— Mmm. Atleisk. Turėjau paprašyti. Jis tikras beprotis. 

— Tikėtina. O dabar miegok. Viską papasakosi rytoj. 

Kai jis jau buvo prie durų, ji pašaukė: 

— Metai? 

— Taip? 

— Aš parsivedžiau vieną Rodnio vaikų. Tik kuriam laikui. Ar 
gerai? 

— Čia tavo namai, — tarė jis, o kai ji norėjo dar kažką pasakyti, 
jis nusišypsojo. — Žinoma, kad gerai. Manau, pats laikas kam nors 
pasirūpinti tais vaikais. Gal galėtume rasti jiems globos namus. Kar- 
tu. Tai būtų bent šis tas, ką galėtume daryti kartu. 

— Taip, — sukuždėjo ji merkdamasi. — Kartu. Mes trys. 

Mintis apie jį, Beilę ir vaiką Metą pralinksmino. Šypsodamasis 
jis uždarė miegamojo duris ir pamanė, kad galbūt viskas galų gale 
susitvarkys. 


ia rytą Metas pabudo tam, kad patektų į košmarą. Tarsi 
būtų grįžęs atgal į Petsės namus. Vonios kambarys atrodė kaip kiau- 
lidė. Visi rankšluosčiai buvo numesti šlapi kur papuolė. Vonia buvo 

priskretusi, kriauklėje dryksojo plaukai, o veidrodis apdrabstytas lyg 
ir skutimosi kremu. 

Išėjęs iš vonios, Metas vos neužkliuvo už dėžės koridoriuje. Jis 
sutrikęs kyštelėjo galvą į palėpę ir pamatė, kad iš laisvo miegamojo 
ten perneštos jo dėžės. Jis negalėjo prieiti nei prie kompiuterio, nei 
prie braižymo lentos. 

Apačioje Metas atidarė savo buvusio miegamojo duris ir pama- 
tė, kad visi jo daiktai iškraustyti iki paskutinio, likusi tik lova ir... na, 
Beilės čia anksčiau pastatyti baldai. 

„Nusiramink, — įsakė jis sau. — Juk Beilė sakė, kad parsivežė 
namo vieną Rodnio vaikų. O juk vaikas negali būti be vonios. Varg- 
šelis turbūt gyvenime nėra regėjęs tualeto patalpoje: 

Vis dėlto jam buvo skaudu, kad visi jo daiktai iškraustyti, tarsi 
jis čia negyventų. 

Virtuvėje Metas nuėjo tiesiai prie dubens, kuriame Beilė laikydavo 
pačios išvirtą košę, bet šis buvo tuščias. Jis pažvelgė į orkaitę. Ten jo ne- 
laukė apskrudęs omletas. O šaldytuve nerado nei kiaušinių, nei pieno. 

Į virtuvę įėjo Beilė. Dar niekada ji neatrodė tokia graži. Jos aky- 
se žaidė linksmi žiburiukai. 

— Labas rytas! — Žvaliai pasisveikino ji. — Vakar vėlai grįžai. 

— Aš... 

— Aš juos įdėjau į skalbyklę! — sušuko ji per petį, nutraukda- 
ma Metą. Ji vėl pažvelgė į Metą. — Oi, atleisk. Aleksas ieškojo savo 
marškinių, o aš pasakiau... Bet tu girdėjai, ką pasakiau. Ar gerai jau- 
tiesi? Gal ko nors norėtum? 

Metas nusišypsojo jai bejėgiška mažo berniuko šypsena, nu- 
ginkluojančia visas moteris. 

— Pusryčių. 

— O taip, žinoma. Bet turėsi pasigaminti juos pats. Mudu su 
Aleksu ketiname netrukus išeiti. Mums reikia... e... kai ką padaryti. 

— Aha, — sumykė Metas, dirbtinai tebesišypsodamas. — Bet 
aš neradau košės. 

Beilė atidarė spintelę ir išėmė pakelį „Cheerios“. 

— Iš pakelio? — pasibaisėjo Metas. 

— Atleisk, bet Aleksas suvalgė visą košę, kurią išviriau. Išsikepk 
kiaušinių. 

— Tai kad nė vieno nėra. — Jam reikėjo labai stengtis, kad ne- 
nustotų šypsotis. 

— Ai, tikrai. Vakar vakare iškepiau Aleksui omletą. 

— Vakar buvo dar dvylika kiaušinių. 

Beilė gūžtelėjo pečiais: 

— Sakai, buvo? Ir man taip atrodo, bet vakar su Aleksu buvome 
tokie alkani, kad visus išsikepėme. 

— Kaip gali vaikas suvalgyti visą tuziną kiaušinių ir... — Metas 
nutilo, nes virtuvėje pasirodė Aleksas Jitsas. Metas tikėjosi išvysti 
kokių devynerių ar dešimties metų berniuką, o įėjo vaikinas. Jo akys 
Metui sakė, kad jis puikiausiai žino, ką Metas mano... ir jaučia. 

Metas norėjo išlikti ramus, bet jam nesisekė. 

— Ką čia veiki? — užsipuolė jis vaikiną. 

— Aš esu jos nusikaltimo bendrininkas, — atsakė Aleksas, ir 
jiedu su Beile nusikvatojo. Beilė tiek įsijuokė, kad turėjo atsisėsti. 

— Ar matei... — pradėjo ji. 

— Kai važiavote tiesiai į jį, pamaniau, kad jau išmušė pasku- 
tinioji. — Aleksas garsiai juokdamasis sudribo šalia Beilės. — Net 
nežinojau, kad moku tą psalmę. 

— Tu nesuklydai nė vieno žodžio. 

Jie pažvelgė vienas į kitą ir sutartinai pasakė: 

— Jr aš neišsigąsiu nė velnio. 

— Kai atsidarė langas, pamaniau... Ak, Aleksai, — Beilė su- 
spaudė jo ranką. Ji jau beveik ašarojo iš juoko. 

Pamatęs, kad Metas sėdi susiraukęs, Aleksas truktelėjo pečiais, 
lyg sakydamas: „Ką aš galiu padaryti? Moterys mane myli“ 

Beilė nusišluostė ranka akis ir nuėjo į savo miegamąjį nosinaitės. 

Metas prišoko prie jos. 

— Ar žinai, kas per vienas tas vaikis? 

Beilė sunkiai gaudė orą, stengdamasi nurimti. 

— Jis vienas Rodnio Jitso vaikų. Sakiau tau vakar. Beje, labai 
gerai pasielgei nunešęs mane į... 

— Jis ne vaikas! Jis vyras. Tu parsivedei svetimą vyrą — ne vaiką, 
o vyrą — į savo namus! Vyrą, apie kurį nieko nežinai. Ir leidai jam čia 
nakvoti. Tu net valgydini jį. Ar suvoki, kad jis gali būti pavojingas? 

Beilė mirksėjo. 

— Dievulėli, juk tu teisus. Bet aš nepažinojau ir tavęs, kai leidau 
tau čia gyventi. Ir maitinu tave, ir, beje, manau, kad tu atrodai pavo- 
jingesnis už jį. Todėl jo nuoma bus triskart mažesnė. O dabar prašau 
atleisti: man reikia kai ką padaryti, — tai tarusi, ji uždarė miegamojo 
duris jam prieš nosį. 

Metas paspyrė nešvarų rankšluostį, numestą vidury koridoriaus. 


oskų skyrius 


£P ralėkė dar vienas mėnuo. Beilė buvo taip užsiėmusi, kad ne- 
turėjo kada galvoti apie Auksinį šešetą. Ir jau buvo soti juo. Aleksas 
vis klausinėjo, ką ji pasakė tėvui, kad taip jį įsiutino. 

— Tėvą tokį mačiau tik tada, kai jo buvusi žmona pareiškė no- 
rinti skirtis, — susimąstęs pasakė Aleksas. — Todėl ir galvoju, kas 
jam galėjo sukelti tokį pykčio priepuolį. 

Beilė per pusryčių stalą žvilgtelėjo į Metą, bet jis nekalbėjo nė su 
vienu jų. Beilė turėjo pripažinti, kad jai patiko Meto pavyduliavimas. 

Pasirodė, kad Aleksas gyveno Kalberne pas vieną Rodnio 
seserų ir ten, lūšnoje, tada buvo tik todėl, kad atvažiavo aplankyti 
savo netikrų broliukų ir sesučių. Beilė pati nesuprato, kaip čia atsi- 
tiko, kad jis persikraustė pas ją ir Metą. Vėliau Aleksas pasakė, kad 
Rodnio sesuo su šešiais vaikaičiais gyveno sename dviejų miegamųjų 
name. Beilė nekaltino Alekso, kad jis pasinaudojo situacija, nes jai 
patiko jo kompanija. 

— Jis geras vaikas, — kalbėjo Beilė Metui. — Po pamokų Vels 
Kriko mokykloje jis dirba, o visus pinigus atiduoda šeimai. Jei ne 
Aleksas, jie nieko neturėtų. 

Metas kažką neaiškiai sumurmėjo. 

Ir dirbdamas, ir gerai besimokydamas, Aleksas vis tiek rasdavo 
laiko mokyklos vaidinimo repeticijoms. Jo mokytoja sužavėta pa- 
sakė Beilei: 

— Aleksas toks natūralus vaidindamas. Jam užtenka kartą per- 
skaityti tekstą ir jau įsimena visos scenos žodžius. Jam nereikia daug 
repetuoti. Jis pasirodytų tobulai net tada, jei vaidmenį gautų vos iš- 
vakarėse. 

Metas buvo priverstas vykti su Beile pažiūrėti, kaip vaidina 
Aleksas. Kai Meto pikapu jie važiavo namo, Beilė pasakė: 

— Aleksas — labai geras aktorius. Per visą vaidinimą galvojau, 
kad turėčiau paskambinti vienam pažįstamam. Jis galėtų surengti 
jam peržiūrą Holivude. 

— Nuostabi mintis! — entuziastingai pritarė Metas. — Pa- 
skambink jam jau šį vakarą. Tegul suorganizuoja tą peržiūrą rytoj. 
Aš sumokėsiu už jo skrydį į Holivudą. 

Beilė nusijuokė. 

— Ne, tikrai. Aš jam išnuomosiu lėktuvą, — nepasidavė Metas, 
ir Beilė.ėmė juoktis dar garsiau. 

Kerola atskrido kitą dieną po Beilės skambučio. 

Ji labai troško dirbti. Keista, bet Kerola iškart susidraugavo su 
Violeta ir apsigyveno jos namuose. Po dviejų dienų prie namo atsira- 
do aštuoni sunkvežimiai su dailidžių, šaltkalvių, elektrikų, dažytojų, 
aplinkos tvarkytojų, baldininkų, valytojų ir vežėjų komandomis. Dar 
po trijų dienų savaitgaliui su savo aukle atskrido aštuonerių ir dvyli- 
kos metų Kerolos dukterys. 

Pirmadienį jos neišskrido namo. Pasiliko su motina. Kerola nu- 
vedė jas į vietos mokyklą. 

Tarsi manytų, kad tik darbas palaiko sveikatą, Kerola sukūrė 
minutės trukmės televizijos reklamą, garsinančią Šilkmedžio kon- 
servų kompaniją. Paskui, pasinaudojusi Filipo pinigais, nupirko 
reklamai laiką per studentų futbolo rungtynes, transliuojamas tri- 
jose valstijose. Tada ji ėmėsi dizaino, todėl Petsės siuvamoji mašina 
dūgzdavo dvidešimt valandų per dieną. Su kuo tik Beilė Kerolą supa- 
žindindavo, tą ji įtraukdavo į savo kuriamą reklamą. 

Kitos savaitės pradžioje prie Beilės namų slenksčio pasirodė 
Arlina su dvidešimt aštuoniais lagaminais. 

— Kaip tu mane suradai? — aiktelėjo Beilė. 

— Gali pasislėpti nuo viso pasaulio, bet tik ne nuo šito miestelio 
gyventojų. Čia visi žino, kur tu gyveni. Nežiūrėk taip į mane. Jie ne- 
žino, kas tu tokia. Tai kur, brangioji, tavo svečių kambarys? 

— Turiu tris miegamuosius, o pas mane gyvena du vyrai, taigi... 

— Oho, tu tikrai smarkiai pasikeitei, — nutęsė Arlina. 

Beilė buvo užkaitusi šešis puodus uogienės, be to, reikėjo per- 
rinkti dvi pintines braškių, todėl ji neturėjo laiko geraširdiškai ple- 
pėti su Arlina. 

— Tau teks apsigyventi viešbutyje. 

— Negaliu, brangioji. Likau be pinigų. Neturiu nė cento. 

Beilė norėjo atkirsti, kad tai ne jos problema, bet staiga į galvą 
šovė mintis, kad Dženisė ir Arlina patiktų viena kitai. Dženisė visa- 
da siekė aukštesnės visuomeninės padėties, todėl baronienė turėtų 
padaryti jai įspūdį. Dženisė gyveno Longakro name. Ji įkalbėjo 
vyrą nupirkti tą didžiulį namą, kurį Meto senelis pastatė norėda- 
mas visiems parodyti, koks yra turtingas. „Tas namas senelį nuvarė 


į bankrotą, — pareiškė Metas. Skotas beveik pusvelčiui nupirko 
apleistą namą ir jį suremontavo. 

— Remontas — niekada nesibaigiantis procesas, — pasakė 
Dženisė. 


— Arlina, man reikia paskambinti, — tarė Beilė, ir po dešim- 
ties minučių mersedesu atlėkė Dženisė. Ji išsivežė Arliną su visais jos 
lagaminais, kiek tik jų tilpo į mašiną. 

Kerola bematant pasidalijo reklamos darbais su Arlina. Mo- 
terims dabar buvo sunku dirbti slaptai. Bet tuo metu jos jau buvo 
smarkiai įsitraukusios į savo verslo projektą ir nekreipė dėmesio į 
vyrų atkalbinėjimus. | 

Beje, jų buvo jau šešios, o tai — jėgų persvara jų naudai. Keletą 
vakarų visos jos praleido skaičiuodamos, kiek pinigų gali surinkti. 
Petsė surengė didelį išpardavimą garaže. Arlina pardavė dvi pary- 
žietiškas sukneles Ričmondo parduotuvei. Kiekviena darė, ką tik 
galėjo, kad tik prisidėtų prie bendros banko sąskaitos. Paskui stipriai 
plakančiomis iš susijaudinimo širdimis jos pradėjo rašyti pasiūlymą 
Ridžvėjaus gamyklai. Bet dar nespėjus jo surašyti, nekilnojamojo 
turto agentas pranešė džiugią žinią, kad jos savininkas trečdaliu su- 
mažino kainą. Beilė nujautė, kad tai kažkaip susiję su Violetos susi- 
tikimu su savininku, bet smulkmenų ji neklausinėjo. 

Dženisė turėjo darbo iki kaklo: reikėjo pradėti buhalterinės 
knygas, išsiaiškinti reikalavimus, norint atidaryti konservų fabriką, 
gauti licencijas. 

— Kaip aristokratė, Arlina labai moka apsieiti su pinigais, — 
pakerėta kalbėjo Dženisė. — Jos galva sudeda ir atima geriau už skai- 
čiuotuvą. O derybose ji išvis nepralenkiama! Nieko panašaus nesu 
mačiusi. Ji išsiderėjo, kad dekoratorė mano valgomajame pakabintų 
šilkines užuolaidas už pusę to, kiek ji iš manęs buvo užsiprašiusi už 
medvilnines užuolaidas. Nežinau, iš kur ji gavo kilimus, bet... — Dže- 
nisė iškėlė nykščius susižavėjusi. — O kad išgirstum, kaip ji kalba su 
mano anyta! Maniau, kad ta sena ragana bėgs skųstis Skotui, kai jos 

valdžia baigėsi, bet senė su viskuo sutinka. Kuo Arlina grubiau su ja 
elgiasi, tuo labiau mano anyta stengiasi jai įtikti. 

Petsė leido laiką kalbindama dirbti kartu moteris, kurioms 
anksčiau vadovavo. Dabar jos buvo bedarbės, nes gamyklą uždarė. 
Ir Petsei labai patiko, kad ta dingstimi daugumą namų ruošos darbų 
gali užkrauti vyrui ir sūnums. 

— Kaip senais laikais, — svajingai kalbėjo ji, — kai aš turėjau 
darbą. 

Per vieną degustavimo susirinkimą Beilės namuose jos nutarė 
parengti lankstinukus, kad vėliau galėtų juos siuntinėti į smulkias 
parduotuvytes ir į dideles universalias parduotuves. Bet nė viena iš 
šešių moterų nebuvo dailininkė ir neišmanė apie dizainą kompiuteriu. 

— Žinote, kas jums galėtų padėti? — kartą per pusryčius pra- 
bilo Aleksas. — Karla. 

Beilei teko pagalvoti, kur ji girdėjo tą vardą. 

— Tai Opalės dukra, — priminė Metas. 

— Ta mergaitė įvairiaspalviais plaukais ir auskarais įvairiose 
kūno vietose? 

— Matote? — tarė Aleksas. — Jau vien iš to aišku, kad ji — me- 
nininkė. 

— Tiesą sakant... — pradėjo Beilė. 

— Jei įtrauksi Karlą, sužinos jos motina. O juk Opalė — di- 
džiausia Kalberno liežuvautoja. 

— Nieko tokio, — atsakė Beilė. — Vieninteliai žmonės, nuo 
kurių mes saugojome paslaptį, buvote jūs, trys vyrai. 

Ji manė, kad Metas nusijuoks, bet jo kaklu ėmė kilti raudonis. 

— Aš tau ne priešas, — pasakė jis ir pakilo nuo stalo. 

Kitą dieną Aleksas parsivedė iš mokyklos Karlą. Beilei buvo 
linksma žiūrėti, kaip vaikinas negalėjo atitraukti nuo jos akių. Beilė 
bijojo, kad Karla bus tokia pat pasipūtusi, kokia ji pasirodė motinos 
salone, bet taip neatsitiko. Karla pasirodė esanti entuziastinga ir 
kupina idėjų. Ir dar daugiau: ji išmanė viską apie interneto tinklapių 
kūrimą. Labai greitai ji sukūrė gražų lankstinuką ir įdarbino Aleksą 
bei Petsės dvynius adresuoti vokus. 

— Kaip ji taip sugeba? — paklausė Beilė Meto. Karlos klausė 
trys gražuoliai vaikinai, tačiau nė vienas jų jos nedomino. 

— Lygiai kaip ir tu, — atsakė Metas ir užlipo į savo palėpę. 
Dabar daugiausia laiko jis praleisdavo ten. Namas dabar buvo pilnas 

žmonių, dirbančių Šilkmedžio konservų kompanijai, todėl apačioje 
nebuvo daug vietos. 

Netrukus jos kažkodėl pradėjo gauti užsakymų dar nespėjusios 
išsiųsti lankstinukų. 

— Ar pastebėjote, kad visi tie užsakymai yra iš vyrų? — paklau- 
sė Petsė. — Tiesiogiai iš vyrų. Gal aš per daug senamadiška ir dabar 
kompanijų prezidentai neturi sekretorių? 

— Violeta, — pasakė Kerola, palaižiusi voko kraštelį. — Ji pa- 
skambino ir paprašė padaryti paslaugą. 

Beilė jau buvo besižiojanti kažką sakyti, bet Petsė su Dženise 

— Taigi kas jums patiko labiau? Vyšnios ar mėlynės? 

Likus trims dienoms iki reklamos parodymo per televiziją, tre- 
čią valandą ryto Beilę prižadino telefono skambutis. 

Skambino Filipas iš kažkokio triukšmingo baro. Beilė vos galėjo 
jį girdėti: 

— Beile, turiu mažai laiko, — kalbėjo jis. — Sumokėjau pen- 
kiasdešimt baksų vienam vyrukui, kad leistų paskambinti jo mobi- 
liuoju telefonu, todėl niekas nesuseks, kad skambinau aš. Noriu tave 
perspėti, nors ir tiksliai nežinau, dėl ko. Atlanta ir Rėjus kažkodėl 
sunerimę. Jie viską likviduoja, verčia į grynus pinigus ir siunčia juos 
iš šalies. Tikriausiai ką nors parodys per žinias. 

— Filipai, — tarė Beilė, — aš nesu nusistačiusi prieš tave, bet 
man tai visai nerūpi. Pinigai jų, tegu daro, ką nori. 

— Beile, ar tu tikrai Žinai, kad Džeimsas negavo tavo motinos 
sutikimo vesti tave? 

— Jis negalėjo jo gauti. Net nematė mano motinos iki mūsų 
vedybų. Juk žinai, kad aš pabėgau su juo. 

— Taip. Bet ar tu tikrai įsitikinusi? 

— Kodėl klausi? 

— Atlanta ir Rėjus pradėjo manęs klausinėti apie tave. Daug 
klausinėti. Aš atsakiau, kad nuo tada, kai sutikau jiems dirbti, su ta- 
vimi daugiau nebendrauju ir nežinau, kur tu išvykai. 

— Filipai, visa tai neturi jokios prasmės. Atlanta ir Rėjus yra 
pamišėliai ir visada tokie buvo. Mano vedybos su Džimiu buvo ne- 
teisėtos. Testamentu jis man nepaliko pinigų, o Atlanta ir Rėjus — 
vieninteliai jo giminaičiai. 

— Ar tikrai? 

— Ką? Blogai girdžiu. 

Jis kelias sekundes patylėjo, paskui jo balsas pasigirdo aiškiau. 
Matyt, Filipas nuėjo į ramesnę vietą. 

— Ar jie tikrai Džeimso brolis ir sesuo? 

— Žinoma! Džeimsas jų nekentė. Kodėl jis su jais būtų bendra- 
vęs, jei jie jam svetimi? Niekas nenorėtų tokių antipatiškų draugų. 

— Nesu tikras, bet galbūt jie žinojo ką nors tokio, ką Džeimsas 
labai slėpė nuo kitų. Juk prisimeni, kad jis vengdavo kalbėti apie savo 
praeitį. Kas, jei jie žinojo kokią jo paslaptį? Gal Džeimsas padarė 
ką nors baisaus? Ir, Beile, aš daug galvojau: Džeimsas ne toks, kad 
pražiūrėtų smulkmenas. Man sunku patikėti, kad jis nežinojo vedęs 
septyniolikmetę. O jei žinojo, vadinasi, turėjo gauti tavo motinos 
sutikimą. 

— Bet jis nežinojo ir jokio sutikimo negavo. Būtų man pasakęs. 

— Bet juk tu pati nepasakei jam savo metų. Gal jis laukė, kol 
prisipažinsi? Bet tu neprisipažinai, ar ne? 

— Ne, nes kitaip būtume susituokę teisėtai. Bet dabar jau vėlu 
apie tai kalbėti. Viskas gerai, Filipai. Nustok jaudintis dėl manęs. 
Man viskas labai gerai. 

— Beile, paklausyk... — pasigirdo pyptelėjimas. — O, ne! 
Telefonas tuoj išsikraus. Klausyk, Beile. Kas, jei kur nors yra tavo 
motinos sutikimas? Kas, jei tavo ir Džimio santuoka buvo teisėta? 
Kas, jei Atlanta ir Rėjus nėra jo tikri brolis ir sesuo? Ogi tas, kad tie 
milijardai tada būtų tavo, o ne jų. O kas, jei tas, kas žinojo, kad jūsų 
santuoka teisėta, dabar apie tai prakalbo? Galbūt tai ir sujaudino At- 
lantą ir Rėjų? 

— Bet Džimio testamentas... 

— Jame parašyta, kad pinigai atitenka broliui ir seseriai. Jei teis- 
me būtų įrodyta, kad jie jam ne giminaičiai... Beile, gal būdama ten 
sužinojai ką nors, kas susiję su Atlanta ir Rėjumi? 

Beilė nenorėjo pasakyti jam apie nuotrauką, matytą Meto dė- 
žutėje. Ji nenorėjo prasidėti su teismais. Geriau nutarė pamiršti At- 
lantą ir Rėjų ir netgi Džimį. 

— Ar ką nors sužinojai? — paklausė Filipas. — Jei taip, tai ką? 

Ji atsiduso. Net ir telefonu negalėjo pameluoti. 

— Nieko. Tik mačiau vaikišką nuotrauką. Atrodo, kad joje nu- 
fotografuoti Atlanta ir Rėjus. 

— O Dieve! Beile, nežinai, kaip tai svarbu. Turi apie juos su- 

žinoti viską, kas tik įmanoma. Jei galėsiu įrodyti, kad jie ne to paties 
kraujo su Džeimsu, aš sustabdysiu tą beprotystę. Ir jei pažįsti ką 
nors, kas žinotų, ar jūs buvote susituokę teisėtai, ar ne... 

— Man nereikia tų pinigų! — užriko Beilė. Ji nepakeltų fotoapa- 
ratų blyksčių, reporterių kamantinėjimų. 

— Kalbu ne vien apie tave! — šaukė į telefoną Filipas. — Tiedu 
ketina uždaryti ir parduoti Džeimso verslą. Tūkstančiai, o gal mili- 
jonai žmonių gali likti be darbo. O tu net nenori pasistengti ką nors 
sužinoti. — Telefonas vėl supypsėjo. — Prižadėk man sužinoti, ką 
gali. Prisiek man. Tai labai, /abai svarbu. 

— Gerai, — nenoromis pažadėjo Beilė. Aš... — ji nutilo, nes te- 
lefonas išsijungė. — Aš padarysiu, ką galiu, — pasakė ji ir susiraukė. 

Beilė padėjo telefoną ir atsigręžė į duris, į kurias kažkas tyliai 
beldė. 

— Taip? 

Ten buvo Metas. 

— Ar viskas gerai? — paklausė jis. — Girdėjau skambant tele- 
foną. 

— Taip, — atsakė ji, bet po Filipo skambučio jautėsi nusiminusi. 
Ji jau buvo pradėjusi pamiršti, kad kažkada buvo storulė Džeimso 
Menvilio žmona, kad buvo dienų, kai jos galvoje sukdavosi klausi- 
mai: „Ką Džimis pasakys?“ ar „Ką Džimis padarys?“ Ji labai bijojo, 
kad Arlina ar Kerola neprasitartų, bet jos buvo pratusios saugoti pa- 
slaptis. Vieną popietę Kerola paklausė: 

— Ar tu manai, kad aš noriu, jog visi žinotų mano vyrą dirbant 
milijardieriams? 

Paskutinį žodį ji ištarė lyg užkrečiamos ligos pavadinimą, ir 
Beilė sujuko. 

— Skambino senas draugas, — atsakė Beilė, nežiūrėdama į 
Metą. — Jis švenčia savo gimtadienį. 

Kadangi Metas nepasijudino, ji suprato vėl pagauta meluojant. 

— Taip, — šaltai tarstelėjo jis. — O gal kažkas surinko ne tą 
numerį. — Jis nelaukė atsakymo ir uždarė duris. Ji išgirdo, kaip jis 
užlipo laiptais į palėpę. Nuėjo ne miegoti, o dirbti. 

Beilė negalėjo užmigti, nes jai nedavė ramybės Filipo skambu- 
tis. Kodėl jis nepaklausė apie Kerolą ar apie dukreles? Juk jis žinojo, 
kad visa jo šeima Virdžinijoje, pas ją. 

Po valandos Beilė atsikėlė, apsirengė ir nuėjo į virtuvę. Kol atsi- 

kėlė Aleksas, ji jau buvo prikepusi šešių colių aukščio krūvą blynų. 
Patiekė keturis skirtingus padažus. Metas atėjo prie stalo, bet 
mažai ir valgė, ir kalbėjo. Jis nieko nepasakė net tada, kai Aleksas 
pasišaipė: 

— Gerai, kad netekai apetito, seni. Tavo amžiaus vyrai lengvai 
užsiaugina pilvukus. 

— Kas jam yra? — paklausė Aleksas, kai Metas išvažiavo į darbą. 

— Tai suaugusiųjų reikalai, — atsakė ji, lyg Aleksui būtų pen- 
keri metukai. 

— Aha, seksas, — nusišypsojo jis. — Suaugusiųjų reikalas. Iš 
kur aš galiu išmanyti apie seksą, ypač kai turiu tokį tėvą. 

— Tai ne seksas, — atsakė į jo sarkazmą Beilė. — Mudviejų su 
Metu intymūs santykiai nesieja. Gali būti tikras. 

— Taip? — tarstelėjo Aleksas, įsukęs į blyną sūrio riekelę ir da- 
žydamas į apelsinų padažą. — Vadinasi, senis Metas negali. Tai gali 
būti vienintelė priežastis. 

— Apie ką čia kalbi? 

— Apie geismą, panele Beile. Apie seną kaip pasaulis geismą. 
Tokį, dėl kurio kyla karai. Tas vyras taip dega dėl jūsų, kad gali ne- 
išlaikyti. 

— Šneki nesąmones. Ir pavėluosi į mokyklą. Baik valgyti ir 
keliauk! 

— Jei manimi netikite, prieikite prie jo, pridėkite ranką že- 
miau... 

— Eik! Nešdinkis iš čia! Ir pasistenk netapti toks, kaip tavo 
tėvas. 

Jis stvėrė knygas ir nubėgo prie durų, nes išgirdo, kaip prie 
namo sustojo mokyklos autobusiukas. 

— Aš per gražus, kad tapčiau toks, kaip jis! — sušuko Aleksas ir 
nusišypsojo, kai Beilė nusijuokė. 

A sila turėjo didelį pasisekimą. Visi susirinko Beilės na- 
muose jos pasižiūrėti. Vyrai, suvokę, kad moterys vis tiek pradės 
savo verslą, galiausiai maloningai pasidavė. 

— Aš taip jaudinausi dėl viso to, kad net seksas su Riku pas- 
taruoju metu buvo geriausias nei per visus bendro gyvenimo me- 
tus, — prisipažino Petsė Beilei. — Jis neprieštarauja, kad pradėčiau 
du verslus. O kaip Metas? 

— Tris, — skubiai atsakė Beilė ir nusišypsojo kikenančiai Petsei. 

Beilė padengė stalą lauke, bet nė viena moterų nevalgė, tik 
nervinosi ir laukė reklamos. Kurį laiką Beilė stovėjo ir stebėjo visus. 
Motina Teresė kartą pasakė, kad už neturtą ir ligas skaudesnis yra 
nereikalingumo jausmas. Ir dabar, stebėdama žmones, susirinkusius 
po šilkmedžiu, ji galvojo, kad motina Teresė teisi. Visos moterys, 
kartu ir ji, labai pasikeitė per pastarąsias savaites. Ir pasikeitė todėl, 
kad dabar pajuto turinčios tikslą gyvenime. 

Labiausiai pasikeitė Arlina. Visus tuos metus, kai ji sukinėjosi 
aplink Džimį, Beilė negalėjo jos pakęsti ir laikė parazite. Bet dabar 
Arlina buvo joms didelė paspirtis. Per pastarąsias savaites ji net pri- 
augo svorio, ragaudama Beilės patiekalus. Ji atmetė pusę Karlos pa- 
siūlytų etiketės projektų pasakiusi, kad jie tinka tik išmesti į šiukšlių 
konteinerį. 

— Atsargiau, — pasakė Beilė, — nes pasimatys tikroji tavo kilmė. 

Galų gale Arlinos dėka jos išrinko paprastą etiketę, teigiančią, 
kad produktas klasikinis ir labai puikus. 

Kerola darė gerą įtaką Violetai, kuri numetė dešimt svarų, ir 
Beilė jau seniai nematė jos su suktine rankoje. 

— Laikas, — pasakė Kerola ir visi akimirką sustingo, o paskui 

puolė prie Beilės namo durų. Tarpduryje įstrigo Aleksas ir Petsės 
dvyniai su Kerola vidury. 

— Liaukitės! — subarė Petsė ir pliaukštelėjo arčiau jos buvu- 
siam sūnui per galvą susuktu katalogu. 

Juokdamiesi vaikinai pasitraukė ir praleido Kerolą pirma savęs. 

Beilė atsisėdo ant sofos šalia Meto. Visi sulaikę kvėpavimą lau- 
kė, kada prasidės futbolo rungtynių pertraukėlė ir ims rodyti komer- 
cines reklamas. Negalvodama Beilė paėmė Meto ranką. 

Reklamoje moteris su dviem dukromis (Kerola, jos jaunesnioji 
dukrytė ir Karla), vilkėdamos kasdieniniais drabužiais, sėdi sujauk- 
tame kambaryje ir žiūri televizorių. Staiga į kambarį įlekia vyras 
(Aleksas su priklijuotas ūsais) ir praneša parsivežęs savo darbdavį su 
žmona pietų. 

— Atleisk, mieloji, — taria Aleksas, — bet aš pasakiau jam, kad 
tu — nuostabi šeimininkė. 

Kerola pasako iškepusi didelį gabalą mėsos. 

— Bet ką aš patieksiu prieš ir po jo? — dejuoja ji. 

Kamera nukrypsta į Karlą. Ši sako: 

— Aš žinau, mamyte. Galime atidaryti tuos konservus, kurių 
nupirkai parduotuvėje. 

Kita scena buvo nufilmuota pagreitintai: Karla virtuvėje rengia 
„motiną“ (buvo labai juokinga, kai movė jai pėdkelnes), kuri atida- 
rinėja stiklainius su Šilkmedžio konservų kompanijos produkcija ir 
dėlioja maistą į gražią šaltų užkandžių lėkštę. Mažoji dukrytė tuo 
metu ant išimto iš šaldiklio ledų torto iš stiklainio išpila konservuo- 
tas vyšnias. 

Toliau vaizdas jau lėtesnis. Gražiai pasipuošusi Kerola (trys va- 
darbdaviui ir jo žmonai (ponui Šelbiui ir Arlinai, vilkinčiai „Chanel“ 
kostiumėliu). 

Finalinė scena tokia: abi poros sėdi už kavos stalelio ir baigia 
valgyti tortą. Darbdavys kreipiasi į Aleksą: 

— Tu paaukštintas ir gausi didesnį atlyginimą. 

Kai reklama pasibaigė, Petsė čiupo nuotolinio valdymo pultelį 
ir išjungė televizorių. 

— Na, kaip? — paklausė ji. 

Rikas ėmė ploti. Prie jo prisidėjo ir kiti. Metas išėmė iš šaldytu- 
vo kelis šampano butelius ir atidaręs juos pripylė taures. 

— Už šilkmedžio konservų kompaniją, — pasakė jis, ir visi iš- 
gėrė. 

Juokdamiesi jie išėjo į lauką prie valgių, aptarinėdami kiekvieną 
reklamos aspektą. Bet Beilė užtruko. Ji rado Metą vieną virtuvėje. 

— Ar patiko? — paklausė ji. 

— Taip, — atsiliepė jis. — Reklama puiki. Ji atskleidė esmę ir 
buvo juokinga. Geriau ir būti negali. 

— Ką pakeistum? 

— Nieko, — atsakė jis. — Aš nekeisčiau nieko. 

Name jie buvo vieni. 

— Metai, aš atsiprašau už savo elgesį. Atrodo, kad... 

Pasilenkęs jis pabučiavo ją į nosytę. 

— Viskas gerai. Neprivalai teisintis. 

Jis grįžo į svetainę ir paėmė nuotolinio valdymo pultelį. 

— Neprieštarausi, jei pasiklausysiu žinių? 

— Nori išgirsti futbolo rungtynių rezultatus? 

Metas nusišypsojo: 

— Regis, jau gerai mane pažįsti. 

— Dar nepakankamai, — atsakė ji ir pažvelgė jam į akis. 

Metas nusišypsojo šilčiau: 

— Ką pasakytum apie dar vieną taurę šampano, ir tada galbūt 
galėtume... 

— Patogiai įsitaisyti ir pažiūrėti seną filmą? — pabaigė ji. 

— Tikrai patogiai įsitaisyti, — atsakė jis šypsodamasis. 

— Jau ateina dvi taurės šampano, — tarė Beilė ir dingo virtu- 
vėje. 

Kai Beilė grįžo, rodė žinias. Išgirdusi Menvilio pavardę, ji su- 
stojo už sofos, laikydama rankose po taurę šampano. 

Reportaže rodoma moteris verkė. 

— Jie uždaro gamyklą, — kalbėjo ji, — o aš turiu tris vaikus, 
kuriuos privalau išlaikyti. Lieku bedarbė. 

Žinių laidos diktorius pasakė: 

— Tai tik viena iš daugelio gamyklų ir fabrikų, kuriuos Atlanta 
ir Rėjus Menviliai uždaro pastarąją savaitę. 

Kai Beilė aiktelėjo, Metas atsigręžė, bet ji neatitraukė akių nuo 
ekrano. 

— Menviliai sukėlė sąmyšį Volstryte, tuštindami biržas, par- 
duodami tai, kas kažkada sudarė milijardieriaus Džeimso Menvilio 

imperiją, ir viską versdami grynais pinigais. Ekrane pasirodė Rėjus, 
apsuptas reporterių ir piktų darbo netekusių žmonių. Prie jo stovėjo 
trys asmens sargybiniai ir keturi advokatai. Jie visi brovėsi pro minią. 

Rėjus sustojo prieš mikrofoną. 

— Mano jauniausias brolis mokėjo vadovauti verslui, o mudu 
su seserimi nieko apie tai neišmanome, todėl nutarėme parduoti 
verslą, — pasakė Rėjus ir vėl ėmė irtis pro minią. 

— O ką daryti darbo netekusiems žmonėms? — paklausė re- 
porteris. 

— Jie jo netektų ir tuo atveju, jei mes bankrutuotume, — atkirto 
Rėjus. 

Kai Rėjus įsėdo į laukiantį limuziną, kamera grįžo prie reporterio. 

— Atlantos ir Rėjaus Menvilių turtas įvertintas keturiais mili- 
jardais — milijardais — dolerių grynaisiais. Ir kur jie juos laiko? Ne 
Amerikos bankuose. Kadangi nuskendo buvęs Džeimso Menvilio 
advokatas Filipas Votermenas... 

Beilei iškrito iš rankų šampano taurės. Ji stovėjo sustingusi, pla- 
čiai atmerktomis akimis. Metas atsistojo ir pasodino ją ant sofos. Jis 
klausėsi reporterio žodžių ir stebėjo Beilę. 

— ...verslo likvidavimas nuo vakar paspartėjo du kartus, — tęsė 
reporteris. — Niekas nežino pardavimo priežasčių, ypač kodėl par- 
duodama taip skubiai. Perduodu žodį Nensei. 

Žinių studijoje, už vedėjų galvų, kabojo Džeimso Menvilio ir jo 
žmonos nuotrauka. Reporterė prakalbo apie Lilijaną Menvil. 

— Ar ji būtų galėjusi tą sustabdyti, Čakai? Jei Lilijana Menvil, 
šešiolika metų išbuvusi jo žmona, būtų likusi čia ir kovojusi, ar visa 
tai dabar vyktų? 

Staiga Beilės galvoje viskas ėmė suktis ratu, atrodė, kad ant jos 
griūva sienos. Ji būtų susmukusi ant grindų, jei Metas nebūtų jos su- 
griebęs. Jis pakėlė ją ant rankų ir nunešė koridoriumi į jos miegamąjį. 

— Kas jai? — išgirdo jis Kerolos balsą už savęs. 

— Nieko, — atsakė Metas, stengdamasis kalbėti ramiai. — Iš- 
krito taurė ir Beilė persipjovė ranką. Dabar jai truputį silpna. Ne- 
trukus grįšime. 

— Aš surinksiu šukes ir išvalysiu. Jei ko reikės, pasakyk, — šūk- 
telėjo Kerola. 

Metas paguldė Beilę ant lovos, nuėjo į vonios kambarį ir su- 
drėkino rankšluostį šaltame vandenyje. Prisėdęs šalia jos ant lovos, 
uždėjo ant kaktos šaltą kompresą. 


> Arasdis 213 

Beilė pabandė atsisėsti, bet Metas paguldė ją atgal. 

— Tvardykis. Nusiramink. Nesirodyk jiems, nes ims klausinėti. 

— Aš... nesuprantu, apie ką kalbi. Aš... 

Metas drėgnu rankšluosčiu nušluostė jai veidą. 

— Džeimsas Menvilis — tavo Džimis, tiesa? Pažinau tave nuo- 
traukoje. Tavo veidas dabar liesesnis ir nosis kitokia, bet aš pažinau. 

Beilė tylėjo, todėl Metas pasakė: 

— Net negalvok man meluoti! Pastebėjau daug keistų momen- 
tų. Pavyzdžiui, kad neišmanai paprastų dalykų. Kad ir tavo nemo- 
kėjimas užsisakyti daiktų pagal katalogą. Tačiau tu esi išvažinėjusi 
visą pasaulį. Ir tu... Maniau, kad tu arba buvai uždaryta kokiame 
kalėjime, nors ir apsupta prabangos, arba... Tiesą sakant, taip ir ne- 
supratau iki galo, kokia tu, tik jaučiau, kad slepi didelę paslaptį. 

— Ir ką dabar ketini daryti sužinojęs, kas aš? — įtariai paklausė ji. 

— Prašyti paskolos, — atsakė jis. 

— Aš ne... a, supratau. Tu juokauji. 

— Nevykusiai. Ar tas nuskendęs Filipas yra tas pats asmuo, su- 
mokėjęs už fermos sutvarkymą? 

Beilė prisiminė, ką išgirdo per televizorių. Ji užsiėmė ranka 
burną. 

— Filipas! Jis Kerolos vyras, dviejų mergaičių tėvas. Ak, Metai, 
ji dar nežino. Ji pyko ant jo už tai, kad jis tiek daug dirbo. Nemanau, 
kad jis žino, jog ji čia. Žinojo, — pasitaisė Beilė ir jos akyse sužibo 
ašaros. 

— Neverk! — paliepė Metas, uždėjęs rankas jai ant pečių. — 
Negali verkti. Geriau pasakyk, kas tau tada skambino vidury nakties? 

— Filipas, — atsakė Beilė, rydama ašaras. — Jis norėjo perspėti 
mane... aš neprisimenu. Jis perspėjo mane dėl kažko, o aš negaliu 
prisiminti, dėl ko. 

— Gyvendama čia daug visų klausinėjai. Kodėl? 

— Džimis manęs prašė... Jis paliko man laiškelį. Jis norėjo, kad 
sužinočiau, kas atsitiko. 

— Ką turi galvoje? 

— Aš nežinau. Tik... — Ji atidarė naktinio stalelio stalčių ir pa- 
ėmė adresų knygelę. Į ją buvo įkištas Filipo atiduotas laiškelis. 

Metas paėmė ir perskaitė. 

— Ką tai reiškia? Jis nori, kad sužinotum tiesą? Kokią tiesą? 

— Aš nežinau, — beveik rėkte išrėkė Beilė ir vėl atsigulė. — Ką 

aš pasakysiu Kerolai? Aš kalta dėl Filipo mirties. Gal, jei sužinočiau 
tiesą arba bent būčiau išklausiusi Filipą, galbūt... 

— Vienintelė tavo kaltė, kad nepasitikėjai manimi, — paprie- 
kaištavo Metas. — Dabar atidžiai paklausyk manęs. Mudu grįšime 
pas kitus ir apsimesime, kad negirdėjome tų šiurpių naujienų. Pa- 
prašysiu Violetą atitraukti Kerolos dėmesį nuo visų žiniaskaidos 
priemonių, kol mudu su ja pasikalbėsime. Aš sugalvosiu, kaip juos 
visus iš čia kuo greičiau išprašyti. O paskui mudu susėsime ir pasi- 
kalbėsime, sutarta? 

Dalis Beilės norėjo būti savarankiška ir nuo nieko nepriklau- 
soma, o kita troško prisiglausti prie Meto ir pasikliauti juo. Laimėjo 
antroji. 

— Ačiū, — tarė Metas, pamatęs, kad įtampa jos veide atslūgo. 
Jis paėmė ją už rankos. — Dabar kelkis. Aukštyn galvą. Mes tuoj jų 
visų atsikratysime. 

Kaip tarė, taip ir padarė. Kai jie išėjo iš kambario, visi smalsiai 
sužiuro į juos. Metas nuėjo tiesiai prie Violetos ir kažką pašnibždėjo. 
Niekas to nematė, nes visi tuo metu žiūrėjo į Beilę. Kadangi ji ne- 
galėjo pažvelgti jiems į akis, visi nusišypsojo, tarsi supratę, ką ji ir 
Metas veikė miegamajame. Kad jie išeitų, Metui užteko nusižiovauti 
ir tarstelėti: 

— Na, ir ilga diena buvo. 

Visi, išskyrus Aleksą, sušneko, kad jiems reikia važiuoti. Petsė 
kažką sumurmėjo Rikui, Rikas — dvynukams, o šie pašnibždėjo 
Aleksui. Aleksas pasakė garsiai: 

— Bet aš nemėgstu kompiuterinių žaidimų. 

Karla stuktelėjo jam į pašonę. 

— Ei! Kodėl tu... A, taip, manau, aš irgi važiuosiu, — tarė jis ir 
mirktelėjo akį Beilei. Po pusvalandžio Metas su Beile liko vieni na- 
muose. Jis išvirė jai puodelį stiprios arbatos ir pasodino ant sofos. 

— O dabar pasakok, — paliepė. 

Beilė neilgai užtruko, dėstydama visus jai žinomus faktus: jos 
milijardierius vyras žuvo per lėktuvo katastrofą ir paliko savo storą 
žmoną be nieko. Apie tai pranešė per viso pasaulio žinių naujienas. 
Laiškelį Metas jau matęs, o gyvenant čia, Beilei pavyko sužinoti, kad 
Džimis tikriausiai buvo Frenko Makolumo sūnus. 

— Tai kas, po velnių, yra Atlanta ir Rėjus? — paklausė Metas. 

Beilė išplėtė akis. 

— Iš kur man žinoti? Nors čia tikras liežuvautojų rojus, vis tiek 
yra didelių paslapčių. Jei Džimis — Frenko sūnus, tada tiedu — irgi 
jo vaikai. — Ji užsidengė rankomis veidą. — Viskas įvyko per greitai. 
Kai aš pamačiau juos tavo nuotraukoje... 

Metas atitraukė jos rankas nuo veido. 

— Mano nuotraukoje? Apie ką kalbi? 

— Tavo batų dėžutėje yra Atlantos ir Rėjaus nuotrauka, — pa- 
sakė ji. 

— Tiedu bjaurūs paaugliai? — paklausė Metas susiraukęs. — 
Tu pamelavai man, kai pasakei nežinanti, kas jie tokie. 

— Aš... — pradėjo ji, bet jis numojo ranka. 

— Atnešiu dėžutę. — Jis išėjo iš kambario ir netrukus grįžo 
su dėžute. Išėmė iš jos nuotrauką. — Aš niekada nekreipiau į ją dė- 
mesio. Ne vieną kartą pamaniau, kad reikėtų išmesti, bet kažkodėl 
susilaikiau. — Jis padėjo dėžutę ant kavos stalelio. — Noriu išgirsti 
kiekvieną žodį, kurį tau pasakė Filipas, kai skambino. 

Beilei teko pripažinti, kad tuo metu jos galvoje sukosi tik min- 
tys apie verslą ir ji nelabai atidžiai klausėsi Filipo, todėl dabar buvo 
sunku prisiminti smulkmenas. O tai, ką prisiminė, reikėjo paaiškinti 
taip, kad Metas suprastų. 

Po kurio laiko jis nuėjo atnešti Beilei dar vieną puodelį arbatos. 
Grįžęs pasakė: 

— Gal Menvilis gavo raštišką tavo motinos sutikimą, tik tau to 
nepasakė. 

— Apie tai užsiminė ir Filipas, bet kas iš to? Džimiui aš pasa- 
kiau, kad kitąmet man sukaks devyniolika, todėl jam nereikėjo pra- 
šyti mano motinos sutikimo. Aš jam pasakiau... 

Staiga Beilės akys išsiplėtė. 


— O, Dieve. 

— Kas yra? 

— Aš... aš negaliu patikėti. 

— Kuo? 

— Su Džimiu susipažinau tada, kai jis įteikė man apdovanoji- 
mą. Aš varžiausi... — akimirką Beilė negalėjo ištarti nė žodžio, — 


jaunesnių nei aštuoniolikos metų merginų grupėje. 

Metas atsirėmė į sofos atlošą. 

— Noriu, kad papasakotum man viską apie tą dieną, kai susipa- 
žinai su juo. Viską. 

— oriu žinoti, kas toks, po velnių, pasakė, kad aš turiu tą 
daryti, — pašaipiai tarė Džeimsas Menvilis nedidelio ūgio vyrui su 
ženkleliu ant krūtinės. Džimis buvo aukštas ir stambus, apsivilkęs 
juodos odos lenktynininko drabužiais. Jo liūto karčius primenantys 
plaukai ir ūsai dar labiau paryškino ūgį. 

— Tai buvo... e... sutarties punktas, sere, — pasakė žmogus. — 
Mugė garantavo jūsų automobiliui vietą... 

— Gerai, — nutraukė jį Džimis. — Kur aš turėsiu teisėjauti? 
Puokščių konkurse? — Jis pažvelgė virš mažojo vyriškio galvos į du 
savo darbuotojus. Jie tyliai nusijuokė iš savo boso pokšto. 

Žmogus nesuprato, kad Džimis juokavo. 

— Ne, — atsakė jis ir pasitikslindamas pažvelgė į bloknotą. — 
Konservų konkurse. Džemai ir uogienės. — Jis pakėlė akis į Dži- 
mį. — Prašau man dovanoti sere. Sunku suvokti, kad tokio rango 
žmogus kaip jūs turi teisėjauti tokiame menkame konkurse. Aš, ži- 
noma, pasirūpinsiu, kad tas, kas tą sugalvojo, būtų atleistas. Jis... 

— Kur? 

— Turite galvoje, kas? 

— Ne! — atrėžė Džimis. — Ką pasakiau, tą ir turėjau galvoje. 
Kur toji konservų paroda? 

— Ji... e... štai čia, sere, — atsakė jis ir paspartino žingsnį, 
stengdamasis suspėti su Džimiu ir jo palyda. 


—olsilijana, tu jam patikai! — pasakė Elena. 
— Na, ką tu, — atsakė Lilijana Beili, laikydama laimėtus keturis 
mėlynus kaspinus. — Jis buvo tik mandagus. 

— Juokauji? Kiek teisėjų bučiuoja nugalėtojams į skruostus? 

— Kodėl aš jam turėčiau... — Lilijana nebaigė sakinio, prisimi- 
nusi, kad bučiuodamas ją į skruostą ketvirtą kartą, Džeimsas Men- 
vilis sušnibždėjo: „Susitikime trečią prie Apžvalgos rato“. Ir Lilijana 
linktelėjo galvą. 

— Turiu eiti, — pasakė Lilijana draugei ir nubėgo į pagrindinę 
areną, kur turėjo būti motina ir sesuo. Doloresa ketino dainuoti iš- 
kart po pirmųjų automobilių lenktynių. „Tų lenktynių, kuriose daly- 
vaus jis“, — pamanė Lilijana ir ją apėmė jaudulys. 

Motiną ir seserį Lilijana rado arenos gale. Ji buvo atvira prie- 
kyje, o iš trijų pusių apjuosta drobės. Ant ožio malkoms pjauti buvo 
padėtas faneros lapas, o ant jo pastatytas veidrodis. Priešais jį Dolo- 
resa dažėsi blakstienas. Ji vilkėjo aptemptu kaubojaus kostiumu su 
kutais. 

— Štai kur tu, — pasakė Freida Beili, išvydusi antrąją dukterį. — 
Nestovėk be naudos. Sušukuok seseriai plaukus. 

Lilijana paėmė plaukų šepetį ir ėmė šukuoti. 

— Atsargiau! — užriko Doloresa. — Jei taip peši, aš išsitepsiu. 

— Atleisk, — tarė Lilijana ir atsiduso. Kaip joms pasakyti, kad 
Džeimsas Menvilis — pats Džeimsas Menvilis — paskyrė jai pasi- 
matymą? Ar jos suspigtų iš džiaugsmo ir apkabintų ją, kaip padarė 
ji ir motina, Doloresai laimėjus dainavimo konkursą? — Aš laimė- 
jau, — prabilo Lilijana. 

Freida kažko ieškojo dideliame lagamine, kurį jos vežiojosi iš 
vieno pasirodymo į kitą. 

— Nerandu tavo mažojo pistoleto, — pasakė ji. 

— Turi būti, — atsiliepė Doloresa. — Paieškok dar. 

— Aš laimėjau, — pakartojo Lilijana garsiau ir smarkiau papešė 
sesers plaukus. Doloresa suriko iš skausmo. 

— Tikrai, Lilijana? — tarė Freida. — Nuostabu, kad laimėjai dar 
vieną mėlyną kaspiną, bet juk tavo uogienės visada laimi. Negi negali 
būti paslaugesnė seseriai? Po dešimties minučių ji dainuos scenoje. 
Sklinda gandai, kad tarp žiūrovų bus Džeimsas Menvilis. Jis nevedęs 
ir turtingas. — Freida ir vyresnioji sesuo susižvalgė ir nusijuokė. 

Lilijana staiga pajuto nebegalinti čia būti. 

— Oi! — sušuko ji. — Visai pamiršau. Turiu... — ji negalėjo 
greitai sugalvoti melo. Ji tik apsisuko iš išbėgo iš pastogės. Lilijana 
girdėjo šaukiant motiną, bet neatsigręžė. Liko valanda iki pasimaty- 
mo su juo, ir ji norėjo išgyventi tą laukimą viena. 

— (Megaliu tuo patikėti, — tarė Metas. — Tau buvo septynio- 
lika, o kiek jam? 

— Dvidešimt šešeri. 

— Ir, kaip spėju, tu tada susitikai su juo prie Apžvalgos rato. 

— O, taip, — atsakė Beilė ir užsimerkė prisimindama. Tai 
buvo maloniausias jos gyvenimo prisiminimas. — Taip, susitikau. 
Ir nuostabiai praleidau dieną. Džimis elgėsi lyg vaikas, tarsi niekada 
anksčiau nebūtų juo buvęs. Mes pasisupome karuselėse, o paskui 
jis nusivedė mane pasižiūrėti jo lenktyninio automobilio. Tuo metu 
Džimis garsėjo tiek savo nutrūktgalvišku važiavimu, tiek pinigais. 
Specialiai dėl jo atidarė lenktynių taką. Jis apvežė mane porą ratų ir 
netgi leido pasukioti vairą. 

— Jis leido tau suprasti, kad jam patikai, — pasakė Metas. 

— Taip, — sutiko Beilė. — Jis vis juokino mane. Aš jam tikrai 
patikau. Patiko, ką kalbėjau ir kaip elgiausi. Patiko, kaip atrodžiau. O 
juk tada buvau stora ir su didele nosimi... 

Metas prispaudė pirštą jai prie lūpų. 

— Menvilis pamatė, kokia tu iš tikrųjų. Jam patiko tavo vidinis 
pasaulis. 

— Taip, — tarė Beilė. — Kartais aš pagalvoju, kad atitikimas yra 
stipriausias afrodiziakas pasaulyje. 

— Nes mažai jo ragavai savo gyvenime, — švelniai pasakė Me- 
tas, glostydamas jos ranką. 

— Taip, — pritarė ji. — Bet aš jam ne tik patikau. Jaučiau, kad 
esu jam reikalinga. Jei būčiau buvusi vyresnė, tikriausiai būčiau 
mąsčiusi ciniškai. Būčiau palaikiusi jį gašliu seniu, besikėsinančiu 
į jaunos mergaitės nekaltybę. Man jau buvo tekę susidurti su vienu 
vyresniu vyru, ir tai man paliko labai slogius prisiminimus. O su 
Džimiu jaučiausi nuostabiai. Nors tarp mūsų buvo nemažas metų 
skirtumas, mudu nesijautėme skirtingi. — Beilė kurį laiką žvelgė į 
šalį. — Gal dėl to, kad aš sau atrodžiau kaip senė, o jis, kaip vėliau 
pasirodė, troško pabūti vaiku. 

— Kiek laiko išbuvai su juo tą dieną? — paklausė Metas. 

— Ilgai. Visą popietę ir pavakarę. 

— Negi motina nesusirūpino, kad taip ilgai negrįžta jos septy- 
niolikmetė dukra? 

— Nemanau, — atsakė Beilė. — Jos su Doloresa buvo užsi- 
ėmusios. 

— Bet tikriausiai jai kas nors pasakė, kad jos dukra leidžia laiką 
su įžymiuoju Džeimsu Menviliu. 

— Toje mugėje mes nieko nepažinojome. Ji vyko Ilinojuje, o 
mes gyvenome Kentukyje. 

— Hmm, — numykė Metas. — Tęsk. Kas buvo vėliau? 

— Tai viskas. Mudu su Džimiu kėlėmės karuseliniu laivu, ir jis 
netikėtai paklausė: „Turbūt nenorėtum tekėti už manęs? O gal norė- 
tum?“ „Taaaaaaip! — suspigau iš visos sveikatos. 

Beilė atsikėlė nuo sofos ir nuėjusi atsistojo prie židinio. Prisi- 
minimai sukėlė liūdesį. Kur ir kada ji ir Džimis suklydo? Kada viskas 
ėmė griūti? 

— Kai išlipome iš karuselės, jis pačiupo mane už rankos ir ėmė 
tempti. „Kur tavo motina?“ — paklausė jis. Ir tada aš supanikavau. 
Žinojau — jei prašysime motinos sutikimo tuoktis, ji niekada nesu- 
tiks. Jis nepatiktų kuriai nors iš jų. Arba viena jų pavogtų jį iš manęs, 
nes abi buvo gražios. Geriausiu atveju jos mėnesį planuotų mano 
vestuves, o aš nenorėjau, kad Džimiui tektų laukti. Gali neklausti, 
atsakysiu ir taip: ne, aš tikrai neketinau praleisti progos ištekėti už 
tokio vyro kaip Džeimsas Menvilis, todėl ir nepasakiau jam, kad man 
vos septyniolika. Kaip visada, Džimis mane suprato. 

„Ar tu įsitikinusi?“ — paklausė Džimis. „Taip, aš įsitikinusi“, 
— atsakiau jam. „Ir nedvejoji?“ — vėl paklausė Džimis. „Nė kiek“. 
„Aš tavimi pasirūpinsiu“. „Aš žinau, kad pasirūpinsi, — tai pasakiu- 
si, padaviau jam ranką ir nuėjau su juo į automobilį. Po trijų valandų 
mes jau buvome susituokę. Ir po to tris mėnesius nemačiau savo 
motinos ir sesers. Per tą laiką jos turėjo priprasti prie minties, kad aš 
ištekėjau už Džeimso Menvilio. 

Metas šyptelėjo puse lūpų: 

— Ir jos pasitiko jus išskėstomis rankomis? 

— Greičiau atlapotomis piniginėmis. 

— Aš ne teisininkas, bet manau, jog jis prieš vedybas turėjo 
gauti tavo motinos sutikimą, kad santuoka būtų teisėta. Ar tam buvo 
laiko? Ar nieko nepastebėjai iš jų elgesio dar prieš vestuves? 

Beilė stengėsi prisiminti visas pirmojo jų apsilankymo pas mo- 
tiną smulkmenas. 

— Džimis pasakė, kad turiu aplankyti savo šeimą, todėl mes 

nuvažiavome į Kentukį. Gal kita moteris ir triumfuotų, bet aš buvau 
sutrikusi. Jaučiausi padariusi blogai, kad pabėgau ir ištekėjau slapta. 
Labai norėjau jų pritarimo. 

— Dar pagalvok, — pasakė Metas. — Pasistenk prisiminti visus 
žodžius, kurie tą dieną buvo ištarti. 

Beilė užsimerkė ir pabandė sutelkti mintis. 

— Prisimenu mačiusi permainų namuose: naujų baldų, indap- 
lovę, padarytą remontą. Stogas atrodė naujas. Nekalbėjau su jomis 
apie tai, bet supratau, kad jos priėmė iš Džeimso pinigų, o jis joms 
buvo dosnus. 

— Kaip motina ir sesuo elgėsi su tavimi? 

Beilė sunkiai nurijo seiles. Kai kurios žaizdos niekada neuž- 
gyja. 

— Šaltai ir oficialiai, lyg svetimos. Norėjau, kad jos pultų prie ma- 
nęs, karštai apkabintų, pasakytų, kaip džiaugiasi dėl manęs, bet jos... — 
Beilė trumpam nusigręžė, o paskui atsisukusi pažvelgė į Metą. — Man 
nepatinka kapstytis po praeitį. Tai bjauru ir skausminga. 

— Prisimink tą moterį, matytą per televiziją. Ji verkė, kad ne- 
teko darbo, o turi išlaikyti tris vaikus. Aš manau, kad skaudu ir jai, ir 
dar daugybei atleistų žmonių. 

Beilė vėl užsimerkė. 

— Rodės, kad jos užmiršo mane. Tarsi niekada nebūčiau buvu- 
si jų gyvenimo dalis. Jos elgėsi su manimi kaip su svetima. Jos gėrė 
kokakolą, o prieš mane pastatė porcelianinį arbatos servizą. Motina 
įpylė man į puodelį arbatos ir paklausė, kiek gabaliukų cukraus no- 
rėčiau: vieno ar dviejų. Ji niekada anksčiau neįpildavo man arbatos, 
o apie gabalinį cukrų namuose nebuvau net girdėjusi. Viskas atrodė 
labai keista. 

— Arjos ką nors kalbėjo? 

— Nedaug. Pokalbis buvo nereikšmingas. Apie lietingą orą 
ir panašiai. Džimis sėdėjo atsilošęs kėdėje ir kartais iš nuobodulio 
vos neužsnūsdavo. Aš taip norėjau, kad būtų linksma. Norėjau, kad 
motina ištrauktų mano vaikystės nuotraukas ir papasakotų, kokia 
buvau maža. Vieną kartą ji net pavadino mane ponia Menvil. „Tavo 
dėka“, — replikavo sesuo, bet motina piktai pažvelgė į ją, ir ji užsičiau- 
pė. Aš pavydėjau to žvilgsnio. Atrodė taip šeimyniška. Tai buvo... 

— Luktelėk, — pertraukė ją Metas. — Sesuo pasakė „tavo 
dėka“? Ką tai galėjo reikšti? 


— BA 001 


Beilė gūžtelėjo pečiais. 

— Nežinau. Matyt, koks nors šeimos reikalas. Su manimi tai 
jau nebuvo susiję. 

— Dar kartą viską papasakok. Ką pasakė motina? 

— Ji pasakė: „Gal dar arbatos, ponia Menvil?“ O tada sesuo iš- 
tarė: „Tavo dėka“. 

— Arji tą pasakė tau, ar motinai? 
atsimerkė. — Ar tu manai, kad sesuo pasakė motinai, jog ponia 
Menvil tapau tik jos dėka? 

— Gali būti. Pagalvok, kada Džimis galėjo paprašyti tavo moti- 
nos sutikimo? 

— Tai neįmanoma. Iš karuselių nuėjome tiesiai pas laukiantį 
kunigą. Nebuvo laiko... — Beilė žiūrėjo į Metą. 

— Laukiantį, — vėl pertarė jis. — Pas laukiantį kunigą. Džeim- 
sas žinojo, kad tu nepilnametė, nes laimėjai konkursą jaunesnių 
nei aštuoniolikos metų merginų grupėje. Jis turbūt jau buvo apsi- 
sprendęs tave vesti, kai įteikė tuos mėlynus kaspinus. Kai tu susitikai 
su juo prie Apžvalgos rato, jis jau turbūt buvo viską sutvarkęs, nes 
kitaip motina vis tiek būtų tavęs pasigedusi. Neįmanoma, kad mažo 
miestelio mugėje tuoj nepasklistų gandai, kad įžymybė visą popietę 
praleido su kažkokia paaugle. Kokia nors liežuvautoja tikrai būtų 
pranešusi apie tai tavo motinai. 

— Vadinasi, jis iš anksto numatė vestuves, — sušnibždėjo Beilė. 

— Ar jis buvo iš tų žmonių, kurie iš anksto priima sprendimus 
tvirtai įsitikinę, kad bus taip, kaip jie nori? 

— Taip. Džimis visada taip elgdavosi. Tai buvo jo gyvenimo 
filosofija. Anot jo, dauguma žmonių yra neryžtingi kvailiai ir net 
metus laiko verčiami įžvelgti esmę, jie per sekundę gali atsitraukti 
atgal. Vadinasi, prieš susitikdamas su mano motina ir seserimi, jis 
jau turėjo surašęs sutikimo dokumentą. Tą pat akimirką, kai jos su- 
tiko, jis pakišo jį pasirašyti. 

— Manau, kad tu jam iškart patikai ir jis panoro tave vesti. Men- 
vilis žinojo, kad tu nepilnametė, todėl padarė viską, kad gautų tave. 

— Manai, kad jis vis dėlto gavo mano motinos sutikimą? 

— Taip, ir dar daugiau. Gali būti, kad Atlanta su Rėjumi nese- 
niai sužinojo, kad toks dokumentas egzistuoja, ir suprato, kad visko 
neteks, jei tai iškils į viešumą. Štai kodėl jie skubiai likviduoja viską ir 
siunčia iš šalies pinigus, kiek tik gali. 

— Bet kur tas dokumentas? — paklausė Beilė. — Kai po Džimio 
mirties buhalteriai peržiūrėjo jo dokumentus, sutikimo santuokai 
nerado. 

— Bet yra kai kas, kas apie jį žino. 

— Kas? 

— Tavo sesuo. Spėju, kad ji arba jį turi, arba žino, kur jis yra. 

Beilė šyptelėjo. 

— Gera mintis. Reikia jai paskambinti. Manau, kad ji man mie- 
lai pasakys. Paskutinį kartą kalbėjausi su ja — kada tai buvo? — taip, 
prieš trejus metus. Ji aprėkė mane, kad sugrioviau jai gyvenimą. Anot 
jos, aš kalta, kad pirmas vyras ją metė. Aš nežinojau, kad Džimis pa- 
sistengė jos vyrui gauti darbą Vidurio Rytuose. Tiesą sakant, niekada 
nenorėjau žinoti. Bet Doloresa buvo įsitikinusi, kad tai Džimio dar- 
bas. O tai, kad Džimis kas metai siųsdavo pinigų jai ir jos dukteriai, 
kad nupirko joms didžiulį namą Floridoje, jai nieko nereiškė. Kaip ir 
tai, kad Džimis išlaikė jos ir antrą, ir trečią vyrą. Doloresos manymu, 
jos gyvenimą padariau apgailėtiną būtent aš. 

Beilė giliai įkvėpė ramindamasi. 

— Gerai, vadinasi, jos paklausti negali. Bet kažkas galėjo gauti 
iš jos informaciją apie tai. 

— Nežinau, kas. 

— Pasukime galvas. 

Bet, kad ir kaip jie suko galvas, nieko nesugalvojo. Po kurio lai- 
ko Metas atsistojo ir pažvelgė į laikrodį. Tarsi skaitydama jo mintis, 
Beilė suprato, apie ką jis pamanė. 

Jie jau ir taip ilgai atidėliojo. Atėjo laikas pasakyti Kerolai, kad 
jos vyras negyvas. 

letas nenorėjo leisti Beilės vienos pas Violetą. Jis nuvežė ją 
pats ir pasakė lauksiąs tiek, kiek reikės. Išvydusi juos, Violeta išsi- 
vedė Kerolos dukreles žaisti į galinį kiemą. Metas padrąsindamas 
spustelėjo Beilei petį ir paliko ją vieną su Kerola. 

Po dviejų valandų Beilė išėjo į kiemą, kur Metas žaidė su mer- 
gaitėmis, o Violeta sėdėjo ant kėdės ir stebėjo juos. 

— Kaip ji?. — paklausė Metas. 

— Kaip ir tikėjausi. Kerola išvažiavo neperspėjusi Filipo. No- 
rėjo pagąsdinti jį, kad jis pagaliau atsisakytų dirbti Atlantai ir Rėjui. 
Jie jam pasiūlė tiek pinigų, kad Filipas nepajėgė atsisakyti. — Beilė 
pažvelgė į Metą. — Žinai, aš įtariu, kad Filipas ne viską papasakojo 
žmonai. Manau, buvo kita priežastis, kodėl jis nepaliko Atlantos ir 
Rėjaus. Filipas kartą prasitarė man turįs atsidėjęs daug pinigų. Be to, 
jis niekada nebuvo godus. Filipas yra man sakęs, kad Džimiui dirbti 
jam patiko todėl, kad darbas nebuvo nuobodus. 

— O kas dabar? 

Beilė pažvelgė į besisupančias Kerolos dukreles. Violeta stum- 
telėjo sūpuokles, ir jos sušuko, kad nori įsisupti dar aukščiau. Nors 
vyresniajai buvo jau dvylika, Kalberne ją visi laikė maža mergyte. 

— Kerola turi pasakyti mergaitėms, kad jų tėvelis negyvas. Ji 
turi... 

Beilė pravirko, ir Metas ją apkabino. Paskui pamojo ranka Violetai, 
parodydamas, kad jie išvažiuoja. Pakeliui į namus jiedu nesikalbėjo. 

Namuose Metas elgėsi su Beile lyg su ligone. Jis paguldė ją ant 
sofos, apkamšė antklode, tada iškepė jai kiaušinienės su daug sviesto. 

— Tau buvo sunku, — tarė jis švelniai ir, prisėdęs šalia, paglostė 
jai plaukus. 

— Žinai, — tarė ji, dėdama tuščią lėkštę ant kavos stalelio, — 
netekau vyro ir per visus tuos pinigus negalėjau jo net gedėti. Ar gir- 
dėjai, ką apie mane pasakė per žinias? Kad aš kalta dėl to, ką daro At- 
lanta ir Rėjus. Kai žuvo Džimis, apie mane kalbėjo kaip apie valdymo 
meistrę. Mačiau laidą, kur psichologai kalbėjo apie manipuliuojan- 
čias moteris. Ir dabar... 

Metas šypsojosi. 

— Kas čia tau taip juokinga? 

— Tu, — atsakė jis. — Kai pirmą kartą tave pamačiau, rodės, 
kad visko bijai. Bijojai net iškelti koją iš šio namo, o pažiūrėk į save 
dabar. Esi pasirengusi stoti prieš visą pasaulį. 

— Galbūt... — pradėjo ji ir pažvelgė į jį. — Tau kažkas prilipę 
ant smakro. 

Metas brūkštelėjo ranka per smakrą. 

— Ar nusivaliau? 

— Ne. Pasilenk, leisk man. 

Kai Metas pasilenkė, ji įsikibo jam į marškinių apykaklę ir prisi- 
traukusi prigludo lūpomis prie jo lūpų. 

Arti klaidžiojanti mirtis vertė ją norėti gyventi. Šiandien Kerola 
labai verkė ir kalbėjo apie tai, apie ką Beilė pati galvojo po Džimio 
mirties: kad jau niekada nebegalės apkabinti jo, juoktis su juo. Beilė 
norėjo jai pasakyti; „Tu bent jau turi draugų, kurie gedės su tavimi“ Ji 
pati tokios prabangos neturėjo. Užuot sulaukusi palaikymo, ji buvo 
parodyta visam pasauliui kaip baisi moteris, kurią vyras paliko be 
pinigų. 

Metas irgi pabučiavo Beilę, bet staigiai atsitraukė atgal ir pa- 
žvelgė jai į akis. 

— Aš ne lengvabūdis, — pasakė jis. — Žaidžiu tik rimtus žai- 
dimus. 

— Aš neketinu niekur dingti, — atsakė ji. 

Metas nusišypsojo ir pakėlė ją ant rankų. Tada nunešė į miega- 
mąjį ir paguldė ant lovos. Kai jis pasisuko durų link, Beilė sugriebė jį 
už rankos. „Kur..: — klausė jos akys. 

— Kai ko pasiimti, — paaiškino jis, žiūrėdamas į ją degančiomis 
akimis. 

Beilė nepalekdo jo rankos. Ji nieko nesakė, bet jis ir taip viską 
suprato. 

— Esi tikra? — paklausė Metas kimiu balsu. 

— Taip, — sušnibždėjo ji. 

Jis nusišypsojo, ir jai pasirodė, kad jo akyse sužvilgėjo ašaros. 

Kitą akimirką jis jau buvo ant jos. Ne vieną savaitę tramdomas 
geismas padarė savo. Jie plėšte nuplėšė vienas nuo kito drabužius ir 
nusviedė kur papuolė. Atėjo džiaugsminga valanda: abu troško už- 
miršti paskutines baisias valandas. 

Beilė norėjo pamiršti ilgas vienatvės savaites. Ji svaigo iš laimės, 
vėl galėdama jausti kitos žmogiškos būtybės kūną prie savęs. 

— Koks tu gražus, — pasakė ji, išvydusi jį nuogą, liesdama lū- 
pomis jo odą. 

— Tikrai? — paklausė jis. — Maniau, kad čia tik lėkštas pokštas. 

Beilei iš gerklės veržėsi kažkokie neaiškūs garsai, kai jo lūpos ir 
rankos slysčiojo jos kūnu. Ji jautė jo tvirtus raumenis, jo klubus tarp 
savo šlaunų, jo svorį. „O dangau, kaip malonu jausti ant savęs vy- 
rą! — pamanė ji, beveik alpdama iš geismo. 

— Aš myliu tave. Ar žinai tą? — ištarė Metas ir švelniai sukan- 
do jos ausies lezgelį. | 

Beilė tepajėgė linktelėti, nes kai jis įėjo į ją, išlakstė visos mintys. 
Ji tapo pirmaprade būtybe, gyvuojančia vien tuo, kuo pagrįstas visas 
gyvenimas. 

Metas vis skverbėsi į ją, kol Beilės galva atsirėmė į lovos galvū- 
galį, o paskui kažkaip nukaro per lovos kraštą iki grindų. Ji įsirėmė 
rankomis į sieną, o Metas tęsė. Užplūdus orgazmui, ji suriko ir su- 
glebo. Jei Metas nebūtų jos sugriebęs, ji būtų nusivertusi ant grindų 
žemyn galva. 

Viena ranka jis užtraukė ją ant lovos ir valandėlę jie gulėjo su- 
plukę. Po kurio laiko Beilė pajuto, kaip jo kūnas įsitempė. Suprato, 
kad jis nori pasakyti kažką rimto. 

— Ar žinai, kad tu gali būti... — jis nutilo. 

— Pastojusi? — paklausė ji, ir Metas nusišypsojo, kad ji pasakė 
tokį senovišką žodį. 

Ji pasirėmė ant alkūnės ir pažvelgė į jį. Už Džimio ji ištekėjo 
pažinodama jį vos dvidešimt keturias valandas, o prieš atsiduodama 
Metui, spėjo jį neblogai pažinti. Žinojo, koks jis mielas ir malonus. 
Žinojo, kad jis labai išdidus, kad kartais jame pabusdavo mažas ber- 
niukas, trokštantis to, ko jam trūko vaikystėje. 

— Ne, — atsakė ji. — Negaliu. 

— Ą, — tarėjis ir šypsena dingo nuo jo veido, — suprantu. Tu 
kažką vartoji. 

Ji nubraukė jo juodus plaukus nuo prakaito lašeliais nusėtos 
kaktos. 

— Man sakė, kad vienintelis būdas pastoti — oralinis seksas. 

— Tikrai? — sužiburiavo Meto akys. — Ar tai tiesa? 

— Taip. Mokykloje man taip sakė geriausia draugė. Pasak jos, 
kol vyras ir moteris burnomis neprisilies prie vienas kito „anų“, tol 
moteris nepastos. 

— Aišku, — tarė Metas. — Tada geriau to nebandykime. 

— Žinoma, ne, kol esame tokie nešvarūs, — pasakė Beilė. 

— Tu teisi, — pritarė Metas ir suraukė kaktą. — Žinai, ką pa- 
miršau tau pasakyti? Vandentiekio šaltkalvis... Ar tu jį prisimeni? 

— Kaip galėčiau jį pamiršti? Juk jis padovanojo man svogūnų 
pjaustyklę. 

Metas nusijuokė. 

— Jis liepė man patikrinti, ar veikia ta didžioji vonia tavo vonios 
kambaryje. O aš taip ir nepatikrinau. 

— Koks tu užmaršus! — šūktelėjo Beilė. — Tiesiog baisu! Na, 
koks gi tu draugas? 

— Pats blogiausias, — sumurmėjo jis, lūpomis bėgiodamas po 
jos nuogą petį. — Ką aš jam pasakysiu? 

— Išmėgink vonią dabar, — pasiūlė Beilė. 

— Mmm, — sumykė Metas, bučiuodamas jos kaklą. — Bet 
turėsi eiti su manimi ir pasakyti, ar gerai viską darau. 

— Su viena sąlyga. 

— Kokia? 

— Jokio oralinio sekso. Bet kas šioje žemėje, tik ne oralinis 
seksas. 

— Skauto garbės žodis, — pasakė jis, nešdamas ją į vonios 
kambarį. 

— Metai, ar tu kada nors buvai skautas? 

Jis tik nusijuokė. 

ai Beilė kitą rytą įslinko į virtuvę, ten jau sukosi Aleksas. 
Stalas buvo nukrautas valgiais. Ji žiūrėjo, negalėdama patikėti tuo, 
ką matė. Ant stalo gulėjo ką tik iš orkaitės ištrauktos bandelės su 
cinamonu, blynai, kietai virti kiaušiniai, pieniškos dešrelės. 

— Pamaniau, kad judviem su senuku šįryt norėsis kaip reikiant 
pasistiprinti, — nusišypsojo Aleksas. Beilė paraudusi nusisuko į ar- 
batinuką. — Ar gerai praleidote naktį? 

— Žiūrėk, kas tavo panosėje. Beje, kada pats vakar grįžai? 

— Dešimtą, — atsakė Aleksas. 

— Buvo antra nakties, — pasakė Metas. — Jei nori gyventi po 
šiuo stogu, jaunuoli, turi laikytis tam tikrų taisyklių. 

— Ašjau turiu vieną tėvą, — atkirto Aleksas. 

Beilė atsistojo tarp jų. 

— Elgiatės kaip kokie penkiamečiai. Kur taip ilgai buvai, Aleksai? 

— Su Kerola. 

Kai ji ir Metas pažvelgė į jį nustebę, jis gūžtelėjo pečiais: 

— Aš patinku vyresnėms moterims. Jos pasitiki manimi. Tik 
parodykite man kokią pagyvenusią ledi, ir netrukus ji panorės ap- 
nuoginti prieš mane savo sielą. Kartais ir dar kai ką. Aišku, aš kalbu 
ne apie Kerolą... Vargšė moteris. 

— Kaip ji? — paklausė Beilė. 

— Ji buvo labai supykusi ant savo vyro, todėl dabar sielvartauja, 
kad nesusitaikė su juo prieš mirtį. 

Metas atsisėdo ant stalo, o Beilė nuėjo įsipilti karšto vandens į 
puodelį, bet sustojo prie lango ir įsižiūrėjo į šilkmedį. Ją sujaudino 
tai, ką pasakė Aleksas. Jis dėjosi esąs lengvabūdis, bet... 

Beilė atsigręžė į Metą. Jis stebėjo ją, galvodamas, ar ir jai šaus į 
tomis akimis. 

— Ar aš ką praleidau? — pasidomėjo Aleksas. 

— Manau, kad turime tau darbą, — pratarė Metas. 


— Aktoriaus darbą. 
— Ką turėsiu padaryti? — įtariai paklausė Aleksas. 
— Mums reikia kai ką išgauti iš moters, kuriai... — Metas pa- 


žvelgė į Beilę. — Kiek metų tavo seseriai? 

— Keturiasdešimt vieneri. 

— Taigi ji gerokai vyresnė už tave? 

Kai Beilė linktelėjo galvą, Metas vėl kreipėsi į Aleksą: 

— Mums reikia, kad kas nors susipažintų su keturiasdešimt 
vienerių metų moterimi ir sužinotų iš jos apie vieną dokumentą. Ar 
jis egzistuoja? O jei taip, tai kur dabar yra? 

Aleksas žvilgčiojo čia į vieną, čia į kitą. 

— Man reikėtų daugiau informacijos, — tarė jis. 

Metas pažvelgė į Beilę, žvilgsniu klausdamas, ar gali pasakyti 
Aleksui apie Džimį. Padvejojusi ji linktelėjo galvą, ir Metas ėmė pa- 
sakoti Aleksui tą, ką šis turėjo žinoti. Jis ir pats per televizorių buvo 
matęs Beilę už parankės su savo įspūdingu vyru. Kai priėjo iki Beilės 
sesers Doloresos, Metas atsisuko į Beilę: 

— Jei tavo seseriai dabar keturiasdešimt vieneri, tai tada, kai tau 
buvo septyniolika, jai — dvidešimt šešeri, ar ne? 

— Taip, — atsakė Beilė nesupratusi, ką jis tuo norėjo pasakyti. 

Metas su Aleksu rimtai susižvalgė. Jų žvilgsniai sakė, kad Beilės 
sesuo galėjo turėti negerų ketinimų. 

— Kas yra? — sunerimo Beilė. 

— Argi nesakei man, kad ji buvo graži? 

— Taip. Tikra grožio karalienė. Buvo laimėjusi net keletą grožio 
konkursų. 

Metas nusišypsojo: 

— Taip ir maniau. Doloresa buvo dvidešimt šešerių, graži ir 
netekėjusi. 

Aleksas pažvelgė į Beilę. 

— O jums — tik septyniolika. Buvote stora, o nosį turėjote to- 
kio dydžio, kad po ja nuo lietaus galėjo pasislėpti pulkelis žąsiukų. 

— Ir kas iš to? — susierzino Beilė. 

Metas su Aleksu nusišypsojo vienas kitam. 

— Tačiau, nepaisant tokio didelio skirtumo tarp jūsų, tu pa- 
traukei vyrą, kurio troško pusė Amerikos moterų, tiesą sakau? — pa- 
klausė Metas. 

— Aš niekada apie tai negalvojau, — atsakė Beilė, — bet, ma- 
nau, kad taip. Tu teisus. 

— Taigi sesuo atkeršijo tau tuo, kad nuslėpė informaciją, kaina- 
vusią tau milijardus, — tarė Metas su nuostaba balse. 

— Stebiuosi, kad ji jūsų nenužudė, — linksmai pastebėjo Alek- 
sas, kirsdamas trečią bandelę su cinamonu. 

— O, Dieve, — sumurmėjo Beilė, galvodama apie tai, ką jie 
pasakė. — Aš tikrai išgyvenau Pelenės istoriją. Nedora sesuo ir visa 
kita. 

Metas su Aleksu nusijuokė. Paskui Metas kreipėsi į Aleksą: 

— Tai kaip? Kaip manai, ar galėtum sužinoti, kur tas doku- 
mentas? 

— Žinoma, — atsakė Aleksas. — Pasakyta — padaryta. Tik 
man reikės motociklo ir odinės aprangos. Geltonsnapiams patinka 
motociklai ir odiniai kostiumai. Ar galėsi man tai padovanoti, seni? 

Kol Aleksas ir Metas nepiktai erzinosi, Beilė žiūrėjo pro virtu- 
vės langą ir šypsojosi. „Namuose, — pamanė ji. — Aš jaučiuosi esanti 
namuose: 

Ebeiė nedalyvavo Filipo laidotuvėse, bijodama, kad ją atpa- 
žins, bet Violeta ir Arlina ten nuvyko. Beilė su Metu, radę laisvą mi- 
nutę, susėsdavo ant sofos prie televizoriaus. Laidotuves rodė mažai, 
bet vis tiek vienas reporteris įterpė pastabą, kad „Džeimso Menvilio 
našlė ir toliau slepiasi: ji nedalyvavo laidotuvėse žmogaus, kuris buvo 
jos draugas pusę gyvenimo: 

— Dar vienas smūgis man, — tarė Beilė. — Kad ir ką daryčiau, 
viskas blogai. 

Metas nieko neatsakė. Jis sutiko su ja, bet suprato, kad parodęs 
pyktį, situacijos nesušvelnins. 

Atlanta ir Rėjus Filipo laidotuvėse dalyvavo. Televizija parodė 
Atlantą, verkiančią į nosinaitę. 

— Negaliu patikėti tuo, kas įvyko, — pasakė ji reporteriui. — Jis 
buvo ne tik mūsų advokatas, bet ir draugas. 

Televizija taip pat parodė kadrus iš Džeimso Menvilio gyve- 
nimo. 

— Sunku patikėti, kad Menvilis buvo šitų brolis, — pastebėjo 
Metas. — Jie visai nepanašūs. Ir visi trys niekuo nepanašūs į Frenką 
Makolumą. Ar tu tuo tikra? 

— Šito manęs klausė ir Filipas, — atsakė Beilė, nenuleisdama 
akių nuo televizoriaus. Netrukus ji pajuto Meto žvilgsnį. Kai atsi- 
gręžė, pamatė, kad jis žiūri piktai. 

— Kas yra?! — paklausė ji. 

— Filipas pasakė nemanąs, kad jie giminaičiai? Kada jis tai pa- 
sakė? Kai skambino tau paskutinį kartą? Kai aš prašiau tavęs papa- 
sakoti apie tą skambutį žodis į žodį? Ar tada? 

Beilė nedrąsiai šyptelėjo. 

— Taip, tada. Nejau aš pamiršau paminėti, kad jis domėjosi, ar 
Atlanta ir Rėjus tikrai yra Džimio brolis ir sesuo? 

— Taip, pamiršai, — tyliai atsakė Metas. — Ką dar tu „pamiršai“ 
man pasakyti? 

Beilė giliai įkvėpė. 

— Ar minėjau tau, kad radau nuotrauką, kurioje Džimis nusi- 
fotografavęs su žmogumi, kuris vėliau pasikorė mano daržinėje? 

— Vienas, du, trys, keturi... — ėmė skaičiuoti Metas prisimer- 
kęs. — Tau bus tik geriau, jei nuotrauka atsidurs mano rankose, man 
dar nesuskaičiavus iki dešimt. 

— Arba kas? — metė iššūkį Beilė. 

— Arba daugiau jokio oralinio sekso, — atkirto jis. 

Beilė atnešė nuotrauką, jam spėjus suskaičiuoti iki aštuonių, 
bet iškart nedavė jos Metui. 

— Klausyk, iš pradžių turiu tau kai ką pasakyti. Prieš tai, kai 
susipažinau su Džimiu... Tiesą sakant, prieš tai, kai pasaulis išvydo 
Džimį, jam buvo atlikta plastinė operacija, ir, manau, ne viena. 

— Kokia... — pradėjo Metas, ištiesęs ranką prie nuotraukos. 

Beilė lėtai ją padavė. 
tikinusi, kad šis vaikas yra tas pats vyras, už kurio ištekėjai? 

— O, taip. Kai šitiek metų išgyveni su vyru ir pažįsti jį taip in- 
tymiai... — Beilė nutilo, nes Metas pažvelgė į ją taip, kad ji suprato 
nenorint jį girdėti apie jos intymius santykius su kitu vyru. 

— Iš kur gavai tą nuotrauką? — paklausė jis. 

— Sandėliuke aš ieškojau koštuvo. To, kurį tu užkėlei ant 
viršutinės lentynos. Užkėlei taip aukštai, kad man reikėjo karstytis 
lentynomis. Lipdama pamačiau iš po lentelės kyšant nuotraukos 
kamputį. 

— Vienintelė nepajudinta patalpa šitame name yra sandėliu- 
kas, — mąsliai tarė Metas. — Palauk, kol atsinešiu laužtuvą. 

— Na, jau ne, — paprieštaravo Beilė. — Vienintelės išlikusios 
gražios patalpos tu man negadinsi. 

— Ar tau netoptelėjo, kad Filipo Votermeno mirtis galbūt ne- 
buvo atsitiktinė? Gal jis sužinojo ką nors, kas jam kainavo gyvybę? 
Mirties išvakarėse jis perspėjo tave, kad tiedu niekdariai bando tavęs 
ieškoti, todėl gali būti, kad kita „atsitiktinė“ mirtis ištiks tave. 

— Ne, — Beilė sunkiai nurijo seiles, — apie tai nepagalvojau. 
Bet prižadėk, kad paskui sutvarkysi sandėliuką, kaip buvo. 

— Tai bus lengviau negu užkasti lavoną, — atsakė Metas ir nu- 
ėjo prie durų. 

— Aš to taip nepaliksiu, — šūktelėjo ji per petį ir nubėgo į san- 
dėliuką. 


— (lieko, — sumurmėjo Metas, žiūrėdamas į plikas sienas. Jis 
nuėmė lentynas ir nuplėšė kiekvieną sienos lentelę, bet nerado nieko, 
išskyrus dulkes, negyvų vabzdžių ir padvėsusių sudžiūvusių pelių. 

Beilė stengėsi nepravirkti, žiūrėdama į bjaurias plikas, dar ne- 
seniai buvusio gražaus sandėliuko sienas. Lentelės gulėjo sukrautos 
virtuvėje ant grindų. 

Metas atsirėmė į durų staktą. 

— Pagalvokime apie viską logiškai. Visų pirma, gal sandėliuke 
daugiau nieko nebuvo paslėpta ir ta vienintelė nuotrauka pateko čia 
atsitiktinai. Kita vertus, jei žmogus norėjo ką paslėpti, jis galėjo slėpti 
ne vienoje vietoje. Ir jei iš tikrųjų yra dar kokia nors slėptuvė, tai ji 
turėtų būti po grindimis arba daržinėje. 

Beilė net nepažvelgė į senas gražias plačių lentų grindis. 

— Daržinėje, — suskubo įsiterpti ji. — Jaučiu visa širdimi, 
jaučiu iki pat kojų pirštų galiukų, kad čia nieko nepaslėpta. Tik dar- 
žinėje. 

— Taip, tu teisi, — pasakė Metas. — Plėšime sandėliuko grindis. 

— Nekenčiu vyrų, — sumurmėjo Beilė, kai Metas pakišo lauž- 
tuvą po pirma lenta. 

— Ką pasakei? — paklausė Metas, lupdamas lentą. 

— Aš pasakiau, kad... Kas čia? — paklausė ji, žiūrėdama jam 
per petį. Po lenta matėsi metalinės dėžutės kampas. 

— Juk tu nesmalsi, tiesa? Gal čia ir sustokime, — tarė Metas 
traukdamasis. — Tiesą sakant, norėtųsi ko užvalgyti. 

— Pasiimk pats, — atrėžė Beilė ir, ištraukusi jam iš rankų lauž- 
tuvą, pakišo jį po antra lenta. Kai Beilė nuplėšė keturias lentas ir pa- 
simatė visa dėžutė, ji pakėlė galvą ir pamatė Metą, kuris, atsirėmęs į 
durų staktą, pašaipiai šypsojosi. 

Užrietusi nosį, Beilė išėmė dėžutę ir praėjo pro jį. 

— Jei dar kada norėsi gauti mano gaminto maisto ar įsliuogti į 
mano lovą, turėsi nusišluostyti tą šypseną nuo veido. 

Meto veido išraiška pasikeitė taip staigiai, kad Beilę suėmė 
juokas. Ji tarė: 

— Še, nešk tą purviną dėžę į lauką, o aš paruošiu mudviem ko 
nors atsigerti. Bet jeigu atidarysi ją man dar negrįžus... 

Ji nuėjo, leidusi jam pačiam įsivaizduoti bausmę. 

Po kelių minučių Beilė išėjo pas jį į lauką. Metas jau buvo nu- 
šluostęs dėžutę. Jis sėdėjo ant kėdės, žvelgdamas į šilkmedį, ir kant- 
riai laukė jos. 

— Pagarba, — tarė Metas, imdamas iš jos limonadą. 

Ant senos metalinės dėžutės nuo sausainių buvo užrašyta: 
„Krekeriai „Skanučiai“. Lengvai virškinami. 

Beilė lengvai atsiduso, prieš nuimdama dangtelį. Ką ji ras vi- 
duje? 

Rado tai, kas jai buvo labai pažįstama. Dėžutės viršuje gulėjo 
keturi mėlyni kaspinai. Visi laimėti už konservavimą. Beilė paėmė 
ir perbraukė pirštų galiukais per slidų jų paviršių. Tokių kaspinų jai 
nebuvo tekę matyti. Bet jie sukėlė prisiminimus. 

— Kas yra? — paklausė Metas, stebėdamas ją. 

— Ir kaip aš iki šiol nesupratau? Man sakė, kad tas pasikoręs 
vyras mėgo konservuoti ir virti uogienes. Jis pardavinėjo savo pro- 
dukciją šiame miestelyje. Tuo metu, kai pamačiau jį nuotraukoje su 
Džimiu, vyko tiek svarbių dalykų, kad aš visai tą pamiršau. Toje nuo- 
traukoje matėsi, kad tas vyras ir Džimis buvo draugai. 

Metas susikaupė, bandydamas suprasti, ką ji nori pasakyti. 


Beilė pažvelgė į jį. 
— Kai pirmą kartą pamačiau Džimį, buvau ką tik laimėjusi 
mėlynąjį kaspiną už aviečių džemą. — Ji pažvelgė į kaspiną savo 


rankose. — Beveik tokį pat, kaip šis. 

— Manai, kad tai kaip nors susiję? 

— Manau, kad galbūt tai, ką aš dariau — konservavau, pasi- 
rodžiau konkurse ir laimėjau jį — priminė Džimiui kažką kita, ką jis 
pažinojo... ir galbūt mylėjo. 

Metas irgi palinko prie dėžutės ir ištraukė iš jos pluoštelį kor- 
telių aptrintais kampučiais, perrištą senu guminiu raišteliu. Šis nu- 
krito, vos Metas prie jo prisilietė. 

— Hmm, — kostelėjo jis ir pradėjo skaityti užrašus ant kortelių: 
„Imbieriniai drebučiai“, „Miško mėlynių marmeladas“, „Karamelinis 
obuolių sviestas“. 

— Duok jas man, — pasakė Beilė ir ištraukė jam iš rankų korte- 

les. — Negi nežinai, kad receptai yra konservuotojų paslaptis? — Ji 
pažvelgė į kortelę. — O, Dieve! Du šaukštai citrinų sulčių! Na, žino- 
ma! Kaip aš nepagalvojau? 

— Jei čia paslaptis, tai gal, gerbdami mirusįjį, sudeginkime tuos 
popierius? 

Beilė prasižiojo kažką sakyti, bet nusišypsojo. 

— Žinoma. Kam šiandien reikalingi abrikosų su brendžiu kon- 
servai? — Ji ištiesė Metui korteles. — Geriau jas sudegink! 

— Nekenčiu moterų, — pasakė jis šypsodamasis ir paėmė voką 
nuo dėžutės dugno. 

Jiedu susižvalgė. Abu apėmė nuojauta, kad rado tai, ko ieškojo. 
Metas ištiesė voką Beilei, bet ji papurtė galvą. Tada jis pastatė vieną 
šalia kitos dvi kėdes. Susiglaudę pečiais, jie atplėšė voką. 

Jame buvo dvi nuotraukos. Pirmoji tokia pat, kokią turėjo Me- 
tas: po tuo pačiu šilkmedžiu, po kuriuo dabar sėdėjo Metas su Beile, 
stovėjo paaugliai Atlanta ir Rėjus ir priešiškai žvelgė į fotoaparatą. 
Kitoje pusėje buvo užrašyta: „Eva ir Ralfas Turnbuliai, 1966“. 

Kita nuotrauka buvo fotoateljė darytas to pasikorusio vyriškio 
ir vyresnės už jį moters, kuri anaiptol neatrodė laiminga, portretas. 
Moteris nebuvo graži, o žemyn nulinkę lūpų kampučiai bjaurino ją 
dar labiau. O vyras atrodė labai laimingas. Jo šviesios akys (nuotrau- 
ka buvo nespalvota) žvelgė į tolį, bet atrodė linksmos. Abu jie buvo 
pasipuošę, abu prisisegę gėlytes prie atlapų. 

— Vestuvinė nuotrauka, — prabilo Beilė. — Toji moteris aiškiai 
nenorėjo už jo tekėti. 

Metas apvertė nuotrauką. Vaikiška ranka spausdintomis rai- 
dėmis buvo užrašyta: „Hilda Turnbul ir Gasas Ventersas. Susituokė 
1966 m. gegužės 12-ąją. 

— Atrodo, tiedu vaikai nebuvo jo, — pasakė Beilė. 

— Arba trys. Kaip su jais susijęs Menvilis? 

— Ar nemanai, kad ta moteris anksčiau galėjo būti ištekėjusi už 
Frenko Makolumo? 

— Aš skaičiau, kad baigęs mokyklą Frenkas iškart išvyko iš Kal- 
berno ir po kelerių metų grįžo su sūneliu. 

— Tiesa, — tarė Matas. 

— O kas, jei jis išvykęs susipažino su ta Hilda Turnbul, sugyve- 
no tris vaikus ir išsiskyrė? Gal ji pasakė, kad nenori auginti jauniau- 
siojo su skelta lūpa? 

— Taigi Frenkas su juo grįžo į Kalberną, o po kelerių metų su 
kitais dviem čia atsirado Hilda Turnbul? — Metas žiūrėjo į Beilę ža- 
vėdamasis. — Nebloga seklė, ypač dėl to, kad moteris. 

Beilė metė į jį pagalvėlę, ir Metas ją sugavo. Paskui jis apkabino 
Beilę ir ėmė bučiuoti. 

— Kas galėtų žinoti? — sumurmėjo Beilė Metui prie ausies. 

— Ką žinoti? — jo lūpos bėgiojo jos kaklu. 

— Kas galėtų žinoti apie tuos žmones daugiau? Negalime grįžti 
pas Rodhnį. Jis pasiuto, vos paminėjau Gasą Ventersą. 

— Mmm, — sumykė Metas, neatitraukdamas lūpų nuo jos kak- 
lo. — Galėtume paklausti Violetos, kai sugrįš iš laidotuvių. 

— Taip. Juk ji turi ryšių su visais miestelio vyrais. 

— Ne, — tarė Metas. — Mes paklausime, ką jai yra papasakojęs 
Bergesas. — Jis atsegė ketvirtą jos palaidinės sagą. 

Beilė atšlijo ir pažvelgė į jį. 

— Bergesas? Tas futbolo žvaigždė? Ar jis buvo Violetos meilužis? 

— Manau, kad taip, nes jie buvo susituokę. 

Beilė sustingo jo glėby. 

— Violeta buvo ištekėjusi už vieno iš Auksinio šešeto? Ir man 
niekas to nepasakė? 

Metas atsidusęs pasitraukė nuo jos. Jis žinojo: kai jos toks balso 
tonas, sekso nebus. Jis perbraukė ranka per akis. 

— Todėl ji ir atvažiavo į Kalberną. Bergesas išvyko į Kaliforniją 
verslo reikalais septintajame dešimtmetyje ir grįžo čia su Žmona. 
Tada buvau vaikas, bet prisimenu girdėjęs, kad Violeta šokiravo 
miestelio gyventojus. 

— Tada, kai buvo ištekėjusi? — paklausė Beilė iš nuostabos su- 
apvalėjusiomis akimis. 

— Ne, — atsakė jis. — Ne tą pamanei. Tai dėl jos drabužių ir 
elgesio. 

— A, suprantu. Mini sijonėliai ir batai ant platformų. 

Metas nusišypsojo: 

— Mama kartą pasakė, kad Violeta visus šokiruoja, nes nedėvi 
skrybėlaičių ir nemūvi pirštinių. 

— Būta čia kuo šokiruoti, — nusijuokė Beilė. — Kuo dar Violeta 
pribloškė tavo motiną? 

— Manau, iš tikrųjų mamai Violeta patiko, nors ji to ir nesakė. 
Kartą vaikystėje per televizorių žiūrėjau filmą „Boni ir Klaidas“. Pa- 

mačiusi, ką žiūriu, ji pasakė: „Tai štai kodėl Violeta buvo taip apsi- 
rengusi, kai pamačiau ją pirmą kartą“ 

— Tiesa, — tarė Beilė. — Tai vienas iš filmų, padiktavusių madą 
pasauliui. Vadinasi, Violeta atvažiavo iš Kalifornijos, apsirengusi pa- 
gal paskutinę madą ir ištekėjusi už vieno iš Auksinio šešeto. 

— Taip. Bergesas nupirko namą, kuriame Violeta gyvena iki 
šiol. Jie gyveno kartu, kol bankrutavo medienos verslas ir Bergesas 
žuvo per lėktuvo katastrofą. — Metas susiraukė. — Daug kas kalbė- 
jo, kad tai nebuvo nelaimingas atsitikimas, kad iš tikrųjų Bergesas 
nusižudė. Girdėjau, kad po Frenko mirties jis pasidarė kaip nesavas. 

— Tą patį Žmonės šnekėjo ir po Džimio mirties, — sušnibždėjo 
Beilė ir atsiduso. Paskui pakėlė galvą. — Žmogžudystės, pavadintos 
savižudybėmis, — tarė ji. 

— Ką tai reiškia? 

— Arlina... 

— Turi galvoje tą moterį, kurią užkorei ant sprando Dženisei? 
Tą pačią, apie kurią man paklausus, iš kur ją pažįsti, tu pabėgai į kitą 
kambarį? Ar ji Arlina? 

Beilė numojo ranka. 

— Ar nori ginčytis, ar klausytis? — Nelaukdama atsakymo, ji 
tęsė toliau: — Arlina sakė, kad vieną vakarą Džimis kažką prasitarė 
apie žmogžudystes, pavadintas savižudybėmis. 

— Kąji pasakė tiksliai? — susidomėjo Metas. 

Beilė pridėjo ranką prie smilkinio. 

— Anot jos, Džimis pasakęs, jog net su visais jo pinigais ne- 
galima ištaisyti blogio, kurį jis patyrė vaikystėje. Ir tada paminėjęs 
žmogžudystes, pavadintas savižudybėmis. 

— Tai kiek savižudybių mes dabar žinome? — Jis ėmė lenkti pirš- 
tus: — Frenkas Makolumas, Gasas Ventersas, Frederikas Bergesas. 

— Tu manai, kad vienas jų buvo nužudytas? 

— Taip, — atsakė Metas. — Be to, esu tikras, kad viena iš 
žmogžudysčių kažkaip susijusi su Džeimsu Menviliu ir tais dviem 
nenaudėliais, kurie dabar viską išparduoda ir verčia į grynuosius 
pinigus. 

Beilė giliai įkvėpė. 

— Vadinasi, Filipo Votermeno mirtis greičiausiai nebuvo atsi- 
tiktinė? Ir tu manai, kad mano gyvybei gali grėsti pavojus? 

— Taip, — tyliai pasakė Metas. 


Lilui pe nkias skyrius 


£P o trijų dienų grįžo Aleksas. Per tą laiką Metas apleido savo 
projektus, ieškodamas internete informacijos apie Hildą Turnbul, 
Gasą Ventersą, Luką Makolumą, Evą ir Ralfą Turnbulius. Jam nieko 
nepavyko rasti. 

Beilė stengėsi visą dėmesį skirti Šilkmedžio konservų kompanijai, 
bet tai buvo nelengva. Violeta ir Arlina vis dar buvo su Kerola ir mer- 
gaitėmis. Violeta kartą paskambino Dženisei ir pasakė, kad jos atrenka 
tai, kas priklausė Filipui, ir kad Kerola visa tai labai sunkiai pakelia. 

— Grįšime, kai tik galėsime, — pasakė Violeta ir padėjo ragelį. 

Per pietus Metas pranešė Beilei nieko neradęs nei internete, nei 
miestelio bylose. 

— Tarsi jie niekada ir neegzistavo. 

— Greičiausiai visi duomenys sunaikinti, — tarė Beilė, patiekda- 
ma Metui kardžuvę saldžiarūgščiame padaže. — Neabejoju, kad tai 
Džimio darbas. Žinau, kad jo biografiją rašę žmonės ilgai ir nesėk- 
mingai ieškojo duomenų apie ankstyvuosius jo gyvenimo metus. 

— Bet juk jis negalėjo visur visko sunaikinti, — suabejojo Metas. 

Beilė tik pažvelgė į jį išlenkusi antakius, tarsi sakytų: „Manai, ne?“ 

Kiekvieną dieną Metas vis labiau nervinosi, bet nuo Beilės 
savo nerimą slėpė. Kas, jeigu kas nors ją atpažins? Kas, jei Arlina ar 
Kerola kam nors prasitars, kad ji — Lilijana Menvil. Aleksas žinojo, 
kas Beilė yra iš tiesų, o dabar jis buvo pas jos seserį. Kas, jei Aleksas 
pasakė Doloresai, kur dabar yra Beilė? Kas, jei Aleksas toks pat kaip 
ir jo tėvas, dabar gal jie abu rezgė sąmokslą prieš Beilę? 

Kol grįžo Aleksas, Metas manė, kad nuo rūpesčių sprogs galva. 

Metas gulėjo lovoje šalia Beilės, bet negalėjo užmigti. Dar vieną 
neramią dieną nieko nesužinojo. Staiga išgirdęs motociklo burzgi- 

mą, jis pažvelgė į Beilę. Pamatęs, kad ji kietai miega, jis tyliai atsikėlė 
iš lovos ir išėjo į lauką. 

Aleksas, išjungęs motociklo variklį, jau ėmėsi nuo galvos šalmą. 

— Kur, po velnių, buvai? — užsipuolė jį Metas. 

— Ir man malonu tave matyti, — atsiliepė Aleksas. 

Metas pasistengė tvardytis. 

— Atleisk. Ar radai ją? Visą tą laiką negavome iš tavęs jokios 
žinios, — neištvėrė nepapriekaištavęs Metas. 

Kai Aleksas pažvelgė į tamsų namą, blausioje priebučio šviesoje 

— Ji miega? — paklausė Aleksas. 

— Taip, — atsakė Metas. — Atrodai nusivaręs. Nori valgyti? 

— Galėčiau suvalgyti net motociklo padangas, — atsiduso 
jis, — bet pirmiausia norėčiau pasikalbėti su tavimi vienu. Manau, 
abu turime nutarti, ką jai pasakyti. 

Metui nereikėjo aiškinti, kad „ji — tai Beilė. Jis linktelėjo galvą. 

— Susitikime daržinėje. Atnešiu tau užvalgyti. Ten yra dušas, 
jei reikia. 

Vaikinukas tik kažką murmtelėjo atsakydamas ir nuėjo į daržinę. 

Po dvidešimties minučių Aleksas sėdėjo ant šieno krūvos, jo 
plaukai po dušo buvo šlapi. Jis vilkėjo švariais Meto atneštais drabu- 
žiais ir buvo pasirengęs pasakoti. 

— Aš sudaužiau jį, — pasakė Aleksas pilna burna. 

— Ką sudaužei? 

— Motociklą. Nenorėjau gaišti laiko, todėl paklausinėjau apie 
Doloresą parduotuvėse prie jos namų, sužinojau, kad gyvena viena, ir 
iš gatvės įlėkiau pas ją motociklu pro langą. Kai ji norėjo iškviesti grei- 
tąją pagalbą, pasakiau bijąs, kad apie „avariją“ bus pranešta policijai. Jai 
tai patiko. Pakvietė mane pasilikti, kad galėtų slaugyti, kol pasveiksiu. 

Metas sėdėjo mirksėdamas iš nuostabos. Galvoje sukosi žo- 
džiai: įžūlus, bebaimis ir... kvailys. Jis pripylė Aleksui antrą puodelį 
šaltos arbatos. 

— Jei sudaužei motociklą, tai kaip ... — jis kryptelėjo galvą dar- 
žinės pusėn. Lauke stovėjo motociklas, kuriuo parvažiavo Aleksas. 

— Parvažiavau nauju. Ji nupirko. 

Metas išplėtė akis. 

— Iš kur ji ima pinigų? Maniau, kad po Menvilio mirties pini- 
gėliai nustojo plaukę. 

— Nežinau, — atsakė Aleksas, — bet ji turi daug grynųjų. Per 
tokį trumpą laiką negalėjau sužinoti apie visus jos pinigus, bet spėjau 


LS 239 


išsiaiškinti, kad jų šaltinis — neteisėtas. Viešpatie, bet ir pikta gi ta 
moteris! Doloresa sakė turinti laikyti pinigus dešimtyje skirtingų sąs- 
kaitų, kad niekas nežinotų, kiek ji turi pinigų. Ir visą laiką inkštė, kad 
turi gyventi „tokioje skylėje“, kai galėtų leisti sau daugiau. „Jie draudžia 
man demonstruoti turtą“, — sakė ji. — Aleksas pakraipė galvą. — Jos 
šešių miegamųjų namas stovi ant keturių akrų žemės ir atrodo kaip iš 
žurnalo. O jos baseiną galima naudoti olimpinėms žaidynėms. 

— Ar ką nors sužinojai apie Beilę ir jos santuoką? 

— Taip. Menvilis tikrai gavo jos motinos sutikimą. — Kai Me- 
tas prasižiojo kažką sakyti, Aleksas pakėlė ranką. — Bet Doloresa 
nežino, kur tas dokumentas. Tai sakydama man, ji nusijuokė: „Bet jie 
nežino, kad aš to nežinau: Paskui sukikeno kaip mažas vaikas. 

Metas palaukė, kol Aleksas atsigėrė ir vėl ėmė valgyti. 

— Noriu išgirsti viską smulkiai, — tarė Metas. 

Aleksas padėjo lėkštę su maistu ant žemės, pasikėlė marškinius 
ir atgręžė Metui nugarą. Metas pamatė nagų rėžius, kokius palieka 
aistros apimta moteris. Jis garsiai švilptelėjo. 

Aleksas vėl paėmė lėkštę. 

— Nenuostabu, kad ji pametė tris vyrus, — pasakė jis. — Dar 
nemačiau moters, taip persisunkusios neapykanta. — Jis dirstelėjo į 
daržinės duris. — Neapykantos Beilei... Lilijanai. Doloresa iš visos 
širdies nekenčia sesers. Ji įsikalusi į galvą, kad Lilijana, tai yra Beilė 
atėmė iš jos Menvilį. Bet Doloresa netgi nebuvo susitikusi su juo, kol 
jis nevedė jos sesers. Supranti, ką noriu pasakyti? 

— Taip. Tęsk toliau. 

— Tada, kai motina pasirašė dokumentą, Doloresos nebuvo 
šalia, kitaip ji būtų sulaikiusi motiną. Tuo metu ji dainavo scenoje. 
Sakė dainavusi Menviliui, bet jis... 

— Papasakok, — nekantriai nutraukė jį Metas, — apie tą do- 
kumentą. — Jis bijojo, kad gali atsibusti Beilė ir, pamačiusi, kad jo 
nėra šalia, imti ieškoti. Jis nenorėjo, kad Beilė išgirstų tai, ką turėjo 
pasakyti Aleksas. 

— Doloresa pasakė, kad tą pragarišką dieną — tai jos žodžiai — 
atėjo trys vyrai su mašinėle rašytu popieriaus lapu. Vienas jų — at- 
kreipk dėmesį! — buvo notaras. Pasak Doloresos, motina neturėjo 
net kada galvoti, neva „vargšė moteris“ nesusigaudė, ką daranti. 
Doloresa pasakė, kad notaras pirmiausia paprašė motinos parodyti 
vairuotojo pažymėjimą, o kitas „liepęs“ pasirašyti, „jei ji supranta, 
kas jai yra naudingiau“. Notaras šalia motinos parašo prispaudė ant- 
spaudą, ir visi trys vyrai išėjo. 

— Jos motina negavo kopijos? 

— Ne. Doloresa sakė, kad motina buvo tokia apspangusi — tai 
irgi jos žodis, — kad jai apie viską papasakojo tik vėlai vakare. 

— Argi Doloresa nepasidomėjo, kur buvo jos paauglė sesuo? 

— Rodos, ne, — atsakė Aleksas, spoksodamas į iškylų krepšį, 
Meto prikrautą dėžučių su maistu. 

— Puiki šeimynėlė, — tarė Metas. — Tęsk. Kas toliau? 

— Štai kas. Doloresa sakė, kad tas dokumentas vienintelį kartą 
buvo paminėtas per motinos laidotuves. Ji prisigretinusi prie Menvilio, 
kai tas stovėjęs vienas, ir paklaususi, kas nutiko su tuo leidimu tuoktis. 
Doloresa sakė tik norėjusi pajuokauti, bet Menvilis nejuokais užpykęs. 
Iš pradžių ji nesupratusi, kodėl, o paskui jai toptelėjo, kad Lilijana tik- 
riausiai nieko nežinojo apie tą dokumentą. Ji suprato, kodėl. Menvilis 
nenorėjęs, kad žmona sužinotų, jog jis buvo įsitikinęs sutiksiačią ją te- 
kėti dar prieš jam pasiperšant ir kad jau iš anksto turėjęs tą dokumentą. 
Doloresa jo paklaususi: „Tai kur padėjai dokumentą, Džimi?“ Ji žinojusi, 
kad Lilijana vienintelė pasaulyje galėjo vadinti jį mažybiniu vardu. Anot 
jos, Menvilis kreivai šyptelėjęs, bet ji nesutrikusi, netgi visai smagiai 
pasijutusi. Jis jai pasakęs: „Atidaviau dokumentą asmeniui, kuriuo pasi- 
tikiu labiausiai pasaulyje: Doloresa piktdžiugiškai šyptelėjusi: tai turėjo 
reikšti, kad jis nepasitikėjo Lilijana. Ir Doloresai tas faktas, kad Menvilis 
nepaliko Beilei pinigų, yra jo nepasitikėjimo žmona įrodymas. 

Aleksas vėl įniko valgyti. 

— Ašiš tikrųjų pasiilgau Beilės valgių! Beje, per tas laidotuves Do- 
loresa užsiminė Menviliui mačiusi nedidelį mersedesą pakeliamu sto- 
gu, visą baltą, o vidaus apdailą rožinės spalvos. Kitą savaitę pas ją atėjo 
kažkoks vyrukas su rakteliais nuo to balto mersedeso pakeliamu stogu. 
Su rožinės spalvos odos vidaus apdaila! Ir paskui Doloresa iš Menvilio 
kasmet gaudavo šešiaženklę sumą, o jei ji užsinorėdavo dar ko nors, 
pavyzdžiui, tapti kokio klubo nare, Menvilis parūpindavo jai ir tai. 

— Bet jai to neužteko, — tarė Metas. 

— Ne. Doloresa tvirtina, kad viskas, kas Menvilio, turėjo būti 
jos. — Aleksas nurijo kąsnį ir pasakė: — Užmušk mane, bet vis tiek 
nesuprasiu, kodėl ji mano, kad Menvilis būtų buvęs jos, jei anksčiau 
net nebuvo su juo susitikusi. 

— Aš dar tiek ilgai negyvenau, kad suprasčiau, ką ir kodėl mano 
moterys, — atsakė Metas. Pamatęs, kad Aleksas nusižiovavo, pasa- 
kė: — Eime, vaike. Tau reikia išsimiegoti, o rytoj anksti važiuosi pas 
Petsę. Kuo mažiau Beilė žinos apie visa tai, tuo geriau jai. 

(oleta vėl paskambino Dženisei ir pasakė, kada su Arlina grįš 
į Kalberną. Dženisė perdavė Beilei, o Beilė su Metu nuvažiavo jų pa- 
sitikti į oro uostą. 

Arlina manė, kad taip ir turėjo būti, bet Violetai kilo įtarimas 
juos pamačius. Ji viską sutvarkė taip, kad galėtų atsisėsti ant galinės 
tojotos sėdynės šalia Beilės. 

— Ko taip labai prireikė, kad sukorei tokį kelią pasitikti? — tyliai 
pasidomėjo Violeta. Priekyje sėdėjusi Arlina nesustodama pasakojo 
Metui apie laidotuves ir kas jose dalyvavo. — Ponia Menvil, — pridūrė 
Violeta. 

— Kas dar žino? — skubiai paklausė Beilė. 

— Tik mes. Bet jie netrukus ras tave. 

„Jie“, žinoma, buvo Atlanta ir Rėjus. 

— Jie labai spaudė Kerolą, bet toji nieko nepasakė. Vienu metu 
Kerolos vos neištiko isterija. Ji mano, kad tiedu nužudė Filipą. 

— Ar Kerola įtaria, už ką? — sušnibždėjo Beilė. 

Violeta ilgai žiūrėjo į Beilę. 

— Ne, bet tu Žinai, tiesa? 

Beilė svarstė, kol Violeta laukė tylėdama. Violeta dabar atrodė 
daug geriau nei tada, kai Beilė ją pamatė pirmą kartą. Buvo geriau 
apsirengusi, o numetusi svorio tapo grakštesnė ir netgi atrodė pa- 
jaunėjusi. 

— Gali būti, kad visi Džimio milijardai priklauso man, o ne 
jiems, — pagaliau pratarė Beilė. 

Violeta atsilošė ir papurtė galvą. 

— Tokiu atveju, meilute, jie tave suras, net jei pasislėpsi kokiuo- 
se Afganistano kalnų tarpekliuose. 

— O dabar Atlanta ir Rėjus palieka žmones be darbo ir... 

— O, Viešpatie! Kokia geradarė. Tu verčiau rūpinkis, kaip pa- 
bėgti iš Kalberno, kol... 

Beilė nenorėjo klausytis patarimų, nei kur jai slėptis, nei kur 
bėgti, ir bėgti nesustojant. Tik laiko klausimas, kada ją suras Atlanta 
ir Rėjus. Bet kol ją suras, ji pasistengs sužinoti viską, ką turėjo su- 
žinoti. 

— Kodėl man nepasakei, kad buvai ištekėjusi už vieno iš Auk- 
sinio šešeto? 

— Ką bendra gali turėti tiedu pinigų besigviešiantys žudikai 
ir... — Violeta nutilo, pažvelgusi į Beilę, tada šyptelėjo. — Suprantu. 
Judu su tuo gražuoliu Metu kažką aptikote? — Beilė neatsakė, todėl 
Violeta nusišypsojo dar plačiau. — Beje, koks jis lovoje? Tik nesakyk, 
kad nežinai. Judviejų žvilgsniai buvo tokie ugningi, kad galėjo užsi- 
degti lėktuvo nusileidimo takas. 

Beilė pažvelgė į Violetą primerktomis akimis. 

— Neketinu tenkinti tavo seksualinių fantazijų. Noriu išgirsti 
viską, ką tavo velionis vyras pasakojo apie Frenko Makolumo sūnų. 

— Frenko sūnų? — susimąstė Violeta. — Net nežinojau, kad 
Frenkas turėjo sūnų. Jis... Palauk. Regis, girdėjau, kad jis turėjo ap- 
sigimusį vaiką. Laikė jį kalnuose. Vaikas nesirodydavo miestelyje. 
Niekas jo nematė. 

Kurį laiką Beilė žiūrėjo pro langą. Jai gėlė širdį. Džimis. Toks 
draugingas ir visuomeniškas žmogus kaip Džimis gyveno slepiamas 
kalnų trobelėje. Kiek metų? Ar jis buvo izoliuotas, ar gyveno ten savo 
noru? 

Violeta įdėmiai stebėjo Beilę. 

— Su kiškio lūpa, — tarė ji tyliai. — Ar vaikas buvo apsigimęs, 
ar tik sužalotas? 

Beilei ašaros užgniaužė gerklę. Ji nepajėgė kalbėti. Tais keliais 
žodžiais Violeta tiek daug pasakė apie Džimį. Jis nepakeldavo nė se- 
kundės vienatvės. Jis troško būti priimtas visuomenės. Kai tą pirmą 
pažinties dieną jiedu važinėjosi karuselėse, jis džiaugėsi taip, lyg nie- 
kada anksčiau nebūtų to daręs. O gal ir nebuvo? 

Kai mašina įsuko į Beilės namo link vedantį keliuką, Violeta pa- 
tapšnojo Beilei per ranką. 

— Išleiskite Arliną ir atvažiuokite pas mane. Papasakosiu, ką 
žinau. 

Beilė su Metu prie Violetos namų privažiavo po poros valan- 

dų. Pakeliui jie užsuko į maisto prekių parduotuvę ir pripirko visą 
bagažinę pusgaminių Violetai. Be to, Beilė nupirko ėriuko kulšį, kad 
išvirtų visiems trims pietus, ir butelį vyno. 

— Išsivesk Violetą į lauką ir paklausinėk apie Kerolą, kol aš 
gaminsiu valgyti, — pasakė Metui Beilė, — o vėliau visi trys pasi- 
kalbėsime apie Auksinį šešetą. 

— Kas tau neduoda ramybės? — paklausė jis. — Tu labai tyli 
nuo tada, kai pasitikome jas oro uoste. 

Beilė vos nepasakė, kad jai viskas gerai. Ji papasakojo jam, kad 
Lukas Makolumas gyveno atskirtas nuo visų kažkur kalnuose. 

— Mes kalbame ne apie viduramžius, — tarė Metas. — To vai- 
ko lūpą buvo galima ištaisyti. Jam ją ir ištaisė. 

— Bet kodėl jo neoperavo vaikystėje? — paklausė Beilė. — Toje 
nuotraukoje Džimis jau paauglys. Net jei nebuvo pinigų, Frenkas 
galėjo kreiptis į labdaros organizacijas. Džimio atveju buvo galima 
rasti, kas būtų atlikę operaciją nemokamai. Džimis... — ji nutilo ir 
atsiduso, — būdavo labai dosnus daktarams, operuojantiems apsi- 
gimusius vaikus, 

Metas švelniai pabučiavo Beilę. 

— Pamažu sužinosime viską. Pradėsime nuo to, ką žino Violeta. 

Bet kai jie susėdo lauke valgyti Beilės paruoštos ėrienos ir šaltos 
agurkų sriubos, sužinojo, kad Bergesas žmonai mažai ką pasakojo. 

— Kai Kalifornijoje sutikau Bergesą, — pradėjo Violeta, — 
buvau ką tik pabėgusi nuo vargingo gyvenimo Luizianoje. Mano 
motina turėjo šešis vaikus, visus nuo skirtingų vyrų, ir... — ji numojo 
ranka. — Dabar tai nesvarbu. Buvau jauna, graži ir maniau, kad nuva- 
žiavusi į Holivudą iš karto tapsiu kino žvaigžde. — Violeta nusišypsojo 
iš savo naivumo. — Kaip viskas klostėsi toliau, galite įsivaizduoti. Po 
kelių mėnesių, kad užsidirbčiau pragyvenimui, pradėjau verstis tuo 
pačiu, kaip ir mano motina. Man gerai sekėsi, bet aš supratau, kur 
veda toks gyvenimas. Žinojau, kad ne visą gyvenimą būsiu jauna ir 
graži, kad vieną dieną tapsiu tokia kaip dabar. — Ji mostelėjo ranka į 
save, bet nei Beilė, nei Metas nenusišypsojo iš jos savikritikos. — Vie- 
ną dieną kažkokiam šunkely sugedo mano automobilis ir man padėti 
sustojo aukštas lėtas vyras iš Virdžinijos. Puikiai supratau stovinti 
gyvenimo kryžkelėje ir nutariau pasinaudoti pasitaikiusia proga. Su- 
vaidinau bejėgę mergaitę, pripasakojau daugybę išgalvotų istorijų apie 
savo praeitį ir dabartį. Po kelių dienų mudu su Bergesu susituokėme ir 
atvažiavome gyventi į Kalberną. 

Violeta pažvelgė į savo daržą, lyg norėdama pasižiūrėti, ar 
Kerola iš tikrųjų sunaikino visą jos hašišą. Jos augalėlių iš tikrųjų 
nesimatė. 

Beilė nuėjo atnešti deserto — mangų putėsių su crėme brūllėe. 
Grįžo su dviem indeliais: Metui ir Violetai. 

— Pasakok toliau. Ar tau patiko Kalberne? — paklausė ji. 

Violeta nusijuokė: 

— Viskas buvo gerai. Nuobodu, bet gerai. Ėmiausi namų šeimi- 
ninkės vaidmens, ir man pavyko. Bergesui lengvai įtikau. Tik jis ne- 
buvo šnekus, nors retkarčiais papasakodavo kokią ilgą istoriją. Šiaip 
jis buvo šaunus vyras. 

— Kąjis pasakojo apie Auksinį šešetą? — paklausė Metas. 

— Nė žodžio. Tiesą sakant, jau mėnesį gyvenome čia, kai išgir- 
dau apie juos. Kažkas parduotuvėje užsiminė apie Auksinį šešetą ir 
pasakė, kad mano vyras — vienas iš jų. Aš nieko nežinojau ir maniau, 
kad jie taip vadinami juokais, todėl vakare paerzinau Bergesą, pa- 
vadinusi jį auksiniu berniuku. Jis smarkiai supyko. Aš labai sutrikau, 
nes Bergesas niekada nepykdavo. Niekada! O tą vakarą užpyko. 

— Ir tuo sukėlė tavo smalsumą, — pasakė Beilė. 

— Nieko panašaus. Smalsumas man nebūdingas. Savo gyve- 
nime mačiau per daug žmonių, turinčių nešvarių paslapčių, todėl 
neklausinėjau jo. Jis aiškiai nenorėjo kalbėti apie tą Auksinį šešetą, 
todėl aš ir nelindau. — Violeta baigė valgyti desertą. — Skanūs pie- 
tūs. Kerola kiekvienąkart versdavo mane valgyti šešių rūšių žalias 
daržoves. Aš jau ėmiau nekęsti žalios spalvos! O desertus ji supranta 
kaip želė be cukraus. 

— Kas nutiko 1968 metais rugpjūčio 30-ąją? — tyliai paklausė 
Metas. 

— A, — tarė Violeta, — tada, kai viskas pasikeitė. Tą vasarą 
jie visi šeši buvo Kalberne. Mano vyras, anksčiau kiekvieną vakarą 
būdavęs namuose, pradėjo dažnai iš jų išeidinėti. Negana to, jis 
dingdavo ir dienomis. Visą vasarą man skambinėjo iš lentpjūvės ir 
klausinėjo, kada Bergesas pasirodys darbe. Bergeso darbuotojams 
reikėjo jo, bet jie negalėjo jo rasti. 

— Kodėl jie visi parvažiavo į Kalberną? — paklausė Beilė. 

— Priežastys įvairios. Tas diegas Harperis sakė sugrįžęs ap- 
lankyti mirštančios motinos, bet mažai būdavo su ja. Anot Bergeso, 
Harperis labai aukojosi, slaugydamas sunkiai sergančią motiną, nes 
Holivude jis buvo garsus režisierius. Aš negalėjau pakęsti to šliužo, 

kuris, buvau tikra, melavo, todėl kai kur paskambinau ir pasiklausinė- 
jau. Harperis Kirklendas buvo niekas. Holivude jis nešiodavo kadrų 
matuoklę. Na, žinote, klaptelėdavo tokia šachmatine lentele, kai pasi- 
baigdavo vienas kadras ir prasidėdavo kitas. Bet Harperis nuolat įsi- 
veldavo į muštynes ir jį atleisdavo. Žinoma, jis pats jas ir sukeldavo. 

— Muštynes? — pakartojo Metas. — Kokias? Kumščiais? 

— Taip. Visokias. Ir dar mėgdavo kiršinti žmones. Žinai, vie- 
nam pasako viena, kitam — kita. 

— Mano tėvas visą tą vasarą irgi buvo namuose, — tarė Me- 
tas. — Jis susilaužė kulkšnį ir negalėjo vairuoti. 

— Taip, — pasakė Violeta, žiūrėdama į Metą. — Mačiau jį vos 
porą kartų, bet jis tikrai buvo puikus vaikinas. 

— Toks puikus, kad pametė savo šeimą. 

— Taigi visi šeši buvo čia, ir Frenkas... — įsiterpė Beilė, skatin- 
dama Violetą pasakoti toliau. 

— Taip, — tarė Violeta, — rugpjūčio trisdešimtąją Frenkas nu- 
šovė savo jauną nėščią žmoną, tada nusišovė pats. 

— O Gasas Ventersas pasikorė daržinėje, — pridūrė Metas. 

— Kažin, ar Džimis visa tai matė? — sušnibždėjo Beilė. 

— Po tos dienos mano vyras pasikeitė. Jį apėmė depresija. Ir 
liko toks, kol nukrito lėktuvas ir užsibaigė jo vargai. 

Valandėlę visi trys sėdėjo tylėdami. Tylą nutraukė Violeta. 

— Po vyro mirties radau albumus, kuriuos jis laikė nuo vaikys- 
tės. Norite pažiūrėti? 

— Žinoma! — anksčiau už Metą atsakė Beilė, ir po penkiolikos 
minučių stalas buvo nukraustytas, o indai sudėti į Kerolos nupirktą 
indaplovę. 

Beilė turėjo prisipažinti, kad Kerola neblogai pasidarbavo, at- 
naujindama seną virtuvę. Nudrengtas linoleumas buvo nuplėštas, 
o plačios pušinės grindų lentos atnaujintos. Spintelė prie kriauklės 
buvo nuimta ir toje vietoje pastatyta indaplovė, o visos kitos spintelės 
paliktos. Jos buvo nuvalytos, sulūžę vyriai pakeisti naujais. Kerola pa- 
sielgė protingai, kad neperdažė spintelių. Kriauklė, sena viryklė ir net- 
gi retro stiliaus šaldytuvas buvo palikti, tik suremontuoti ir nušveisti. 
Virtuvė atrodė taip, kaip 1930-aisiais. Efektas buvo stulbinantis. 

— Štai jie, — tarė Violeta, padėjusi albumus ant kavos stalelio 
svetainėje. Ji atsisėdo ant naujai apmuštos kėdės. Kerola šiame kam- 
baryje nieko nepakeitė, tik atnaujino. Viskas atrodė puikiai ir nuo- 
stabiai atitiko namo stilių. 


2406 aula O lAeaaas 


Gerą valandą, kol lauke sutemo, visi trys gėrė kavą, likerį ir var- 
tė albumus. Visi pasiėmė po vieną. Nieko ypatinga ten nebuvo, tik 
vidurinės mokyklos nuotraukos ir įvairios iškarpos. Pagalvojus, kas 
vėliau nutiko besijuokiantiems nuotraukose mokyklos draugams, 
Beilei pasidarė liūdna. Nuotraukos daugiausia buvo ne iš Vels Kriko, 
o iš Kalberno mokyklos laikų. 

— Ar čia Bobis? — paklausė Metas Violetos, rodydamas į nuo- 
trauką. 

— Taip, — atsakė ji. 

Beilė paklausė, kas tas Bobis. 

— Vyresnysis Bergeso brolis, — skubiai atsakė Violeta. 

— Mirė dar mažas, — taip pat greitai paaiškino Metas ir vėl 
ėmė žiūrinėti albumą. Iš to, kaip jie atsakė, Beilė suprato daugiau 
nieko apie tai neišgirsianti. Lygiai kaip ir neišgavo iš Meto, ką jam 
papasakojo Aleksas, grįžęs iš Doloresos. Metas tepasakė, kad Džimis 
buvo gavęs jos motinos sutikimą, o pasirašytą dokumentą atidavęs 
saugoti asmeniui, kuriuo pasitikėjęs labiausiai šiame pasaulyje. Dau- 
giau Beilė iš Meto nesužinojo nieko: ar Aleksui patiko Doloresa, ar ji 
ketino bendrauti su seserimi — nieko. Vienintelis dalykas, kurį Me- 
tas aptarė su Beile — tai, kad jos su Džimiu santuoka buvo teisėta, 
todėl dabar jie galėjo tai įrodyti. 

— Ir galvoti, kaip paskui valdyti milijardinę imperiją, — burb- 
telėjo Beilė, bet Metas tik nusišypsojo jai. 

— O kas čia? — paklausė Beilė, atidariusi didelį voką, buvusį 
albumo gale. Voke gulėjo laikraščių iškarpos. 

Metas dirstelėjo į Violetą. 

— Ji neperskaitė knygos, — tarė jis. 

Beilė pyktelėjo. 

— Aš buvau užsiėmusi: turėjau sugalvoti, kaip išlaikyti save, ir 
gaišti valandas virtuvėje, stengiantis prikimšti tavo augantį pilvą. 

— Beje, tau puikiai pavyko ir viena, ir kita! — entuziastingai 
atsakė Metas. 

Violeta sukikeno ir kryptelėjo galvą į voką su iškarpomis. 

— Kai laikraštis Kalberno berniukus pavadino Auksiniu šešetu, 
Harperis parašė seriją straipsnių, šlovinančių juos. Tie straipsniai — 
pusė jų teisybė, o pusė... kaip ten? — Violeta pažvelgė į Metą, pra- 
šydama pagalbos. 

— Komiksai, — baigė jis, spoksodamas į knygą ant kelių. 


e 247 


Beilė abejojo, ar pastebėjo Violeta, bet ji pati pamatė, kad Metą 
kažkas labai sudomino. Jis staiga nusižiovavo ir dirstelėjo į laikrodį. 

— Ar neprieštarausi, jei šituos pasiimsime ir perskaitysime 
vėliau? 

Metui staiga užėjo sekso priepuolis. 

— Žinoma, ne, — atsakė ji. — Turėkite, kiek tik norite. Tie 
daiktai ilgai išgulėjo spintoje nejudinami, todėl nemanau, kad man 
jų kada prireiktų. 

Po penkiolikos minučių Beilė su Metu jau važiavo namo. Ant 
kelių ji laikė albumus. Tada ji paklausė to, kas jai jau seniai knietėjo: 

— Ką tu ten pamatei? 

— Bergeso socialinio draudimo numerį. Jis užrašytas ant pra- 
šymo priimti į darbą. 

— Ir kas? — paklausė Beilė. 

— Pamėginsim paieškoti internete. Pažiūrėsim, kas iš to išeis. 

— Bet kokia nauda? Juk tas žmogus miręs. 

— Pats nežinau, ko tikėtis, — atsakė Metas, — bet jaučiu, kad 
užčiuopėme siūlo galą. Sakei, kad tavo velionis vyras sunaikino visus 
duomenis apie savo praeitį, bet gal kas nors išlikę Frederiko Bergeso 
duomenyse. 

Vos jie spėjo grįžti namo, Metas nubėgo prie kompiuterio, o Beilė 
patikrino telefono žinutes. Jų buvo septyniolika ir visos iš Dženisės bei 
Petsės, susijusios su jų verslu. Kol ji pasikalbėjo telefonu su Dženise 
ir Petse, buvo jau per vėlu skaityti iškarpas. Metas jau buvo išsimaudęs 
po dušu ir laukė jos lovoje. Ji irgi išsimaudė ir puolė jam į glėbį. 

Vėliau, snausdama, ji sumurmėjo: 

— Ar ką radai? 

— Įrašiau jo socialinio draudimo numerį į paiešką. Per dvi- 
dešimt keturias valandas gausiu visą informaciją. O galbūt ir nieko, 
kaip nieko neradau pagal Turnbulių pavardę. 

— Mmm, — sumykė Beilė ir užmigo. 

Po kurio laiko ji išgirdo šūksnį tolumoje, ir netrukus į miega- 
mąjį įlėkė Metas. 

— Pažiūrėk! — sušuko jis, kišdamas jai prie veido popieriaus 
lapą. 

Beilė jautėsi per daug mieguista, kad ką pamatytų. 

— Kas čia? 

— Čia yra... — Metui prireikė giliai įkvėpti, kad nusiramintų. — 
Paieška davė jo 1986, 1992 ir 1997 metų adresus. 

Beilė atsisėdo lovoje. 

— Kažkokia nesąmonė. Tas vyras numirė... 

— 1982-aisiais. Bet jo lėktuvas sudegė taip, kad nieko nebuvo 
rasta. Netgi dantų. 

— Dar labai ankstus rytas... — pradėjo ji, bet tuoj pat plačiai 
atsimerkė. — Tu manai, kad Bergesas tebėra gyvas? 

Metas ištiesė jai lapą, ir ji pažvelgė į jį. 

— Nesuprantu. Čia nurodyti Kailo Meredito adresai. 

— Tai jis, — pasakė Metas. 

— Kodėl taip manai? Žinau, kad Kailas — tavo tėvo vardas, bet... 

— Bergesas Merditas — filmo herojus, prisimeni? 

— Taip, — atsakė Beilė, žiūrėdama į popieriaus lapą. — Pasku- 
tinis adresas Floridoje. Sarasotos miestas. „Meadow Acres“ slaugos 
namai. O dangau! Čia ir telefono numeris. 

— Taip. Aš jau skambinau, bet be devintos ryto į skambučius 
niekas neatsiliepia. 

— Ką gi, — Beilė persiėmė Meto jauduliu. — Tereikia palaukti 
iki devintos. Kiek dabar? 

Metui nereikėjo žiūrėti į laikrodį. 

— Septynios dvidešimt dvi. 

— Gerai, — tarė Beilė. — Mes nusiraminsime ir lauksime. Iš- 
kepsiu sklindžių. Tam reikia laiko. 

Ji iškepė jų keturias keptuves. Vieną pridegino, nes negalėjo ati- 
traukti akių nuo laikrodžio. Metas sėdėjo už pusryčių stalo išskleidęs 
laikraštį, bet iš to, kaip dažnai jis dirsčiojo į telefoną, Beilė spėjo, kad 
nedaug ką perskaitė. Vos laikrodžio rodyklė sustojo ties devynetu, 
Metas griebė telefoną ir paspaudė mygtuką. Atsiliepė po pirmo sig- 
nalo. Metas atsikrenkštė ir prabilo: 

— Ar Kailas Mereditas tebegyvena jūsų slaugos namuose? 

— Taip, — atsakė registratorė. — Kas skambina? 

Bet Metas neatsakė. Jis išjungė telefoną ir pažvelgė į Beilę. 

— Jis ten. 

Jai užėmė kvapą. 

— Tu užsakyk bilietus į lėktuvą, o aš sudėsiu daiktus ir paskam- 
binsiu Petsei, kad priimtų Aleksą pagyventi. 

— (Gerai, — atsakė jis. Skubėdami jie vos nesusidūrė kaktomuša. 

Nui Beilė su Metu atsisėdo į savo vietas lėktuve, jis padavė jai 
T. L. Spangler knygą. 

— Manau, tau pats laikas perskaityti. 

Beilė atsivertė titulinį lapą ir sužinojo, kad autorė parašė tą kny- 
gą psichologijos mokslo daktaro laipsniui gauti. 

Beilė netruko suprasti, kad, panelės Spangler įsitikinimu, vai- 
kinai patys padėjo bombą mokykloje ir iš anksto suplanavo visą 
gelbėjimo operaciją. Savo teoriją Spangler išdėstė iš karto, o paskui 
įsigilino į tai, kas ją labiausiai domino, — į vaikinų psichologiją. 

Beilė ėmė skaityti: 


„Bet kokios visuomenės klasinė sistema yra svarbus da- 
lykas, juo labiau mažame Amerikos miestelyje. Kas atsitinka, 
kai nelieka klasinės sistemos? Kas atsitinka, kai į salą ištremia 
turtingą moterį ir vargšą vyrą? Jei moteris turi kokių sugebė- 
jimų, tarkime, siūti, ji galbūt išlaikys savo visuomeninę padėtį. 
Bet jei moteris jokių sugebėjimų neturi, o su ja ištremtas vyras 
yra dailidė, kaip pakinta jų padėtis tada? 

Tokia klasinė sistema žlugo 1953-iaisiais Vels Krike, Vir- 
džinijoje. Šešių paauglių, augusių gretimame Kalberno mies- 
telyje, visuomeninė padėtis tuo metu jau buvo nusistovėjusi. 

Kailas Longakras kilęs iš turtingiausios Kalberne šeimos. 
Demonstruodamas savo turtą, Kailo tėvas pastatė ant kalvos 
tikrą dvarą. Savo tėvo pinigų dėka Kailas Kalberno mokykloje 
jautėsi kaip princas. Visi net prasiskirdavo, jam einant korido- 
riumi. Visi norėjo su juo susipažinti, draugauti. 

Frederikas Bergesas buvo futbolo komandos kapito- 
nas — vaikinas, vesdavęs savo komandą į pergalę. Žinoma, tik 
tais retais kartais, kai komandai pavykdavo laimėti. 

Harperis Kirklendas kilęs iš senos turtuolių šeimos, 
kurios genealoginis medis siekė pirmuosius persikėlėlius į 
Virdžiniją. Kalberne nieko nereiškė, kad jo senelis šeimos 
pinigus iššvaistė žirgams ar kad šeimos plantaciją pardavė 
tam, jog savo meilužei nupirktų namą mieste. Nebuvo svarbu 
ir tai, kad iš visų turtų šeimai liko tik menka vietos laikraščio 

leidykla. Kalberne Kirklendo pavardė buvo tariama pagarbiai, 
nes visi žinojo, ką ji reiškė. 

Kita vertus, Frenkas Makolumas, Rodhnis Jitsas, Tadėjus 
Overlanderis Kalberno mokyklos koridoriais praeidavo ne- 
pastebėti. Žinoma, Frenkas garsėjo savo iškalba, sugebėjimu 
įkalbėti bet ką ir bet kam. Visi matė, kad Rodnis — gražuolis, 
o Tedis gabus mokslams, bet tie bruožai Kalberne liko neįver- 
tinti dėl tų berniukų kilmės. Frenkas ir Rodnis buvo pusbroliai 
šis buvo „kalnietis“. Dėl tos pačios priežasties atstumdavo ir 
Frenką. O Tadėjus, arba Tedis, turėjo tėvus, priklausiusius 
religinei sektai. Jie neleisdavo sūnui dalyvauti mokyklos vi- 
suomeniniame gyvenime. 

Kai šiuos šešis berniukus paskutiniais mokslo metais iš- 
siuntė iš Kalberno, jų visuomeninė padėtis pasikeitė. 

Niekas Vels Krike nežinojo, kad Harperio Kirklendo šei- 
mos genealoginis medis seniausias toje Virdžinijos dalyje. Jis 
nebeturėjo dėl ko riesti nosies ir naujoje mokykloje buvo nie- 
kas. Vels Krike mokėsi vaikų, kurių tėvai buvo daug turtinges- 
ni už Kailo tėvą — statybų rangovą. Taip pat čia buvo keletas 
berniukų, žaidusių futbolą geriau už Bergesą. 

Perėjus mokytis į kitą mokyklą, tų trijų berniukų sociali- 
nė padėtis tapo menkesnė, bet kitų trijų, atvirkščiai, — page- 
rėjo. Jau pirmą savaitę naujoje mokykloje per kalbos pamoką 
Frenkas gavo užduotį pasakyti įtikinamą kalbą. Kalberne tokią 
kalbą būtų sutikę abejingai, nes visi žinojo, kas jis. Bet Vels 
Krike tikriausiai pirmą kartą gyvenime Frenką vertino ne pa- 
gal tai, kas jis, o koks jis. Jis pasakė tokią įtikinamą kalbą, kad 
netgi sukėlė audringas ovacijas. 

Rodnis, gražus kaip Holivudo aktorius, dėl savo kilmės 
Kalberne buvo niekinamas, bet Vels Krike mergaitės kikenda- 
vo ir gundomai mirksėdavo, jam einant pro šalį. 

Tadėjų, kurį Kalberne visi paprasčiausiai ignoruodavo, 
Vels Kriko matematikos mokytojai tiesiog dievino dėl jo su- 
gebėjimų mintinai atlikti ilgus matematinius veiksmus. Ir 
mokinukai, nežinodami Tadėjaus socialinės padėties, ėmė jį 
vadinti Kietuoliu. 

Gal nuo šoko, pirmą kartą gyvenime atsidūrus dugne, o 
gal iš noro įrodyti sau, ką sugeba, ar dėl kokios kitos priežasties 

Kailas Longakras po Vels Krike praleistų trijų savaičių ėmė kilti 
aukštyn. Greičiausiai jis užsigeidė įrodyti, kad nereikia tėvo pi- 
nigų, norint tapti mokyklos „princu“, ir kad jis pats gali pasiek- 
ti, jog būtų „įšventintas į riterius“. Net mažai ką pažinodamas 
mokykloje, Kailas Longakras siekė tapti klasės prezidentu. Jis 
tapo mokyklos metraštininkų ir debatų komandų nariu. 

Bergesas, tikriausiai norėdamas tapti futbolo komandos 
žvaigžde, kaip buvo senojoje mokykloje, pradėjo anksti ateiti 
į treniruotes ir vėlai iš jų išeiti, todėl didžiulėmis jo pastan- 
gomis žaidimas akivaizdžiai pagerėjo. Harperis prisidėjo prie 
laikraščio komandos. Pirmo mėnesio pabaigoje, kai berniu- 
kas, trejus metus buvęs laikraščio redaktoriumi, nukrito nuo 
laiptų ir susilaužė abi kojas, jo darbą perėmė Harperis. 

Iki Kalėdų visi šeši naujokai Vels Krike tapo žinomi. 
Trijų iš jų visuomeninė padėtis, palyginti su tuo, kas jie buvo 
Kalberne, labai pagerėjo, o kitiems trims patiko tokia, kokios 
anksčiau neturėjo. 

Greičiausiai pašaliečių sėkmė užpykdė Vels Kriko moki- 
nius, irgi turėjusius savo klasinę sistemą. Frenkas Makolumas 
užėmė vietą moksleivio, garsėjusio puikiomis kalbomis nuo 
šeštos klasės. To berniuko tėvas buvo turtingiausias Vels Krike. 

Gražiausias Vels Kriko mokyklos moksleivis pradėjo ne- 
kęsti Rodnio, kai mergaitės ėmė šnabždėtis tarpusavyje, kad 
„Rodis“ daug gražesnis už jį. 

Pavydas. Tas vienas galingiausių jausmų ėmė kelti savo 
bjaurią galvą mažame Vels Kriko miestelyje. Pavydo kamuo- 
jami Vels Kriko moksleiviai troško susigrąžinti savo buvusią 
padėtį. Jie nutarė pašniukštinėti apie „įsibrovėlius“ ir, pasinau- 
dodami sužinotomis paslaptimis, atgauti savo pranašumą. 

Mažuose miesteliuose visi viską žino apie visus, bet ne 
visada viskas pasakojama. Pavyzdžiui, visi miestelio gyven- 
tojai gali žinoti, kad to ar ano berniuko tėvas atlieka bausmę 
kalėjime, bet jie niekam to nesakys, norėdami apginti vaiką. 

Toks gynybos kodeksas galiojo Vels Kriko moksleiviams, 
tačiau joks etikos kodeksas negynė atkeltųjų iš Kalberno. Keli 
veiklūs mokiniai nuvyko į Kalberną, pašnekino vietos gyven- 
tojus ir sužinojo šešių Kalberno berniukų „paslaptis“. O paskui 
paskleidė tas paslaptis po visą Vels Kriko vidurinę mokyklą. 

Visi sužinojo, kokiame neįsivaizduojamame skurde 
užaugo Frenkas ir Rodnis. Juos vėl ėmė pravardžiuoti „kal- 
niečiais“. Kalberne niekam nebuvo paslaptis, kad Kailas Lon- 
gakras nemėgo tėvo, besipuikuojančio savo turtais. Kalberno 
žmonės taikstėsi su Stenlio Longakro pagyrūniškumu ir jo 
nemalonia asmenybe, nes norėjo jo statomų namų. Bet kai 
istorijos apie Kailo tėvą pasklido Vels Kriko mokykloje, visi 
ėmė juoktis Kailui už nugaros. Jis prarado galimybę tapti kla- 
sės prezidentu. 

Ir nors niekas nematė, visi tikėjo, kad Tadėjus Over- 
landeris kiaurus metus vilki drabužius ilgomis rankovėmis 
todėl, kad paslėptų tėvo paliekamas mėlynes. Mokykloje 
netilo šnibždesiai apie keistas Tedžio lankomas religines pa- 
maldas. 

Apie Harperį šnekėjo, kad jis įsimylėjęs Kailą. O tai buvo 
1953-ieji, kai tokios meilės niekas nesistengė suprasti. 

Ir pagaliau Frederikas Bergesas. Žudikas nuo ketverių 
metų. Kalberne visi žinojo Frederiko ir jo vyresnio brolio 
Bobio istoriją. Bobis Bergesas buvo iš tų nedaugelio vaikų, 
kurie ir gerai mokosi, ir yra geri sportininkai. Jis buvo ir de- 
batų komandos, ir mokyklos futbolo komandos kapitonas, o 
sekmadienių popietėmis mokydavo skaityti diskriminuoja- 
mus vaikus. 1940 m. liepos 12-ąją šešiolikmetis Bobis plovė 
šeimos automobilį, o keturmetis Frederikas žaidė jo viduje. 
Kaimynas, taip pat buvęs lauke, matė, kas atsitiko. Vaikas, įsi- 
vaizduodamas esąs vairuotojas, įjungė pavarą. Automobilis, 
pastatytas nuožulnioje vietoje, ėmė važiuoti atbulas, pagavo 
Bobio koją, paskui pervažiavo per jį. Bobis mirė vietoje. 

Frederikas nebuvo nei toks protingas, nei geras spor- 
tininkas, kaip jo žuvęs brolis, ir Kalberne kalbėjo, kad tėvai 
nekentė jaunesnio sūnaus už tai, ką jis iš jų atėmė. Beje, anot 
vieno žmogaus Kalberne, Bergeso tėvas išvis nenorėjęs, kad 
tas vaikas gimtų, ir dažnai apie tai visiems kalbėdavęs: 


Beilė pakėlė akis nuo knygos. 

— Daugiau negaliu skaityti, — tarė ji ir užvertė knygą. — Vidu- 
rinėje mokykloje ir taip gana sunku, bet tai, ką teko išgyventi tiems 
vaikinams, yra siaubinga. 

— Bet jei tie kankinimai liovėsi, kai jie baigė mokyklą, kodėl tai, 
kas siaubingiausia, atsitiko gerokai vėliau? 

— Nežinau, — papurtė galvą Beilė. — Gal toks jų likimas. Ar 
tikrai turi adresą? 

— Taip, — atsakė Metas išsiblaškęs. 

— Ką skaitai? — Ji padėjo galvą jam ant peties. 

— Nieko. Tiesiog galvoju, kad viskas grįžta prie Auksinio šešeto. 
Nesvarbu, ką norėtume sužinoti, viskas veda prie tų šešių berniukų. 

— Ir prie tavo tėvo, — švelniai ištarė Beilė. 

— Tai nutiko tada, kai jis dar nebuvo mano tėvas. Beje, manau, 
kad per juos sužinosime apie žmogų, kuriuo labai pasitikėjo Menvilis. 

— Jeigu tas asmuo tebėra gyvas, — tarė Beilė. 

— Taip. Jeigu, — pritarė Metas. 


(Dridešimi septintas skyrius 


— (Anksčiau jo niekas nelankydavo, — pasakojo slaugė Metui 
ir Beilei, kai jie atvyko į slaugos namus. — Na, bendradarbiai porą 
kartų buvo atėję, bet šeimos nariai — ne. 

— Kurjis dirbo? — paklausė Metas. 

— Vidurinėje mokykloje. Futbolo treneriu, — atsakė slaugė, ste- 
bėdamasi, kad jie nežino tokio dalyko. — Jeigu jis jūsų dėdė... — tarė 
ji, žiūrėdama į Metą. 

— Nesutarimai šeimoje, — paaiškino Metas. — Juk žinote, kaip 
kartais būna. 

— Žinoma, — tarė ji ir sustojo prie durų. — Čia yra savos 
taisyklės. Jis labai silpnas, todėl, jei jį nuliūdinsite, turėsite išeiti. Su- 
pratote? 

Metas su Beile linktelėjo ir įėjo į palatą. Nuo vaizdo, kurį išvydo, 
Beilė panoro apsisukti ir tuoj pat išeiti. Žmogus, gulintis lovoje, buvo 
visas apraizgytas vamzdeliais ir, rodės, nesvėrė nė šimto svarų. Kairė 
jo ranka buvo prisegta diržu prie lovos, o į veną lėtai lašėjo vaistai. Iš 
šnervių kyšojo deguonies vamzdeliai. Prietaisai abipus lovos matavo 
kvėpavimą ir širdies ritmą. 

— Metai, aš... — tarė Beilė, paėmusi jį už rankos. 

Bet Metas priėjo prie lovos. 

— Pone Bergesai, — tvirtai pradėjo jis, — norime jūsų paklausti 
apie tą dieną, kai mirė Frenkas Makolumas. 

Žmogus atsimerkė, ir staiga ėmė čirkšti aliarmo skambutis. Tą 
pačią akimirką atsidarė durys ir į palatą, pastūmę Beilę ir Metą, įbė- 
go gydytojas bei dvi slaugės. 
pacientą, o slaugytojos patikrino prietaisus. Netrukus Beilė išgirdo 
balsą. 

— Viskas gerai. Palikite mane ramybėje. Susapnavau baisų 
sapną. 

Beilė lengviau atsikvėpė. Gydytojas ir slaugės užstojo vaizdą, 
bet ji žinojo, kad tai pasakė Bergesas. 

— Ar malonėsite palikti mane vieną su svečiais? — vėl išgirdo 
balsą Beilė. 

Gydytojas atsigręžė į Beilę su Metu ir griežtai į juos pažvelgė. Jis 
nesileido suklaidinamas paciento melo. 

— Jei dar kartą jam taip pakenksite, aš pats palydėsiu jus iš 
čia, — pasakė gydytojas ir visi trys medikai išėjo iš palatos. 

Beilė prisiartino prie lovos. Bergesas buvo nualintas ligos, bet 
akys atrodė šviesios ir gyvos. Žiūrėdama į raukšlėtą jo veidą, ji pa- 
žino nuotraukose matytą jauną vyrą. 

— Manau, mums geriau išeiti, — tarė ji. — Mes... 

— Ką? — pertraukė jis Beilę. — Dabar, kai vos nepasiuntėte 
manęs myriop? — Bergesas ėmė kosėti. 

Beilė paėmė stiklinę vandens su šiaudeliu ir palaikė, kol jis atsi- 
gėrė. 

Tuo metu Metas stovėjo kojūgaly. Jo rankų, spaudžiančių lovos 
kraštą, krumpliai buvo pabalę. 

— Tu Kailo sūnus, tiesa? — paklausė Bergesas. — Atrodai visai 
kaip jis, tik stambesnis. 

— Jis daug valgo, — šypsodamasi tarė Beilė. 

— Ojjūs kas? — kreipėsi į ją ligonis. 

Nespėjus Beilei nieko pasakyti, Metas ištarė: 

— Luko Makolumo našlė. 

— O, Viešpatie, — sumurmėjo Beilė ir atsisėdo ant kėdės šalia 
lovos. Ji neabejojo, kad ši žinia tikrai pribaigs ligonį. Prietaisai su- 
pypsėjo, bet aliarmo signalas nepasigirdo. 

— Menvilio, — po minutėlės patikslino Bergesas. — Džeimso 
Menvilio. Kartą mačiau jį. Buvau Oregone pirkti medienos. Kažkas 
pasakė, kad į miestą ką tik atvyko Džeimsas Menvilis ir kad jis ke- 
tina paplaukioti laivu. Kaip ir visi kiti, panorau jį pamatyti, taigi irgi 
žiūrėjau minioje, kaip jis įlipo į laivą. Prieš išplaukiant laivui, jis pa- 
mojavo mums. Pamaniau, kad sustos širdis, nes aš žvelgiau į Luko 
Makolumo akis. 

— Ar jis jus matė? — paklausė Beilė. 

— O, taip. Jis mane pamatė ir iš jo veido dingo pasipūtėliška iš- 
raiška. Jis ir vėl atrodė išsigandęs berniukas. Aš prispaudžiau pirštą 

prie lūpų ir papurčiau galvą, leisdamas suprasti, kad niekam nieko 
nepasakysiu, ir Lukas man nusišypsojo! Man visada patiko Lukas. 

— Noriu žinoti apie jį viską, — pasakė Beilė. 

Bergesas šyptelėjo: 

— Prašau atleisti, bet niekuo negaliu padėti. Žinau tik tiek, kad 
baigęs mokyklą, Frenkas išvyko keleriems metams, o grįžo su vaiku. 
Kartą paklausiau Kailo, kodėl mes taip ir nematėme to vaiko, o Kai- 
las atsakė, jog vaikas apsigimęs, todėl Frenkas laiko jį paslėpęs kal- 
nuose, kad nesijuoktų žmonės. Tai buvo ne mano reikalas, todėl ir 
neklausinėjau Frenko. Nemačiau to berniuko, kol jis tapo paauglys. 
Jis slapta nulipdavo iš kalnų ir lankydavosi... — Bergesas trumpam 
nutilo, — ...fermoje. Ten stovėjo didelė graži ferma prie... 

— Pelėdos įlankos kelio, — padėjo jam Beilė. — Senio Henlio 
ūkis. 

— Taip, ta pati. Ar matėte ją? 

— Taip, — atsakė Beilė. — Ji graži. Ten auga senas šilkme- 
dis... — ji nutilo, nes pradėjo pypsėti prietaisai. — Prašau atleisti. 
Sunervinau jus. Manau, kad mums geriau išeiti. 

— Ne, neišeikite, — paprašė Bergesas. — Aš labai vienišas. No- 
rėčiau pasikalbėti su jumis. Visas dienas tyliu, o juk kadaise garsėjau 
kaip geras pasakotojas. 

Beilė pažvelgė į Metą, ir tas nusišypsojo. 

Bergesas kurį laiką tylėjo, žvilgčiodamas čia į vieną, čia į kitą. 

— Gal norėtumėte išgirsti apie Auksinį šešetą ir apie tai, kas 
nutiko iš tikrųjų? 

— Taip, — atsakė Metas, — norėtume išgirsti viską, ką galite 
papasakoti. 

Bergesas užsimerkė. 

— Aš greitai mirsiu, todėl norėčiau pasakyti teisybę. — Jis at- 
simerkė ir pažvelgė į Beilę. — Dėl visko kalta ta kalė Spangler. Ar 
žinote, kas ji? 

— Skaičiau jos knygą, — tarė Beilė. — Tiksliau, tiek, kiek pa- 
jėgiau perskaityti. 

Bergesas papurtė galvą. 

— Ne, ne tai. Ne apie tai, kas parašyta knygoje. Ji tik bandė joje 
pateisinti blogį, kurį sukėlė. Girdėjau, kad ji dabar Vašingtone, — 
nusišypsojo Bergesas — Politikė. Klastingai pulti iš nugaros — štai 
ką ji sugeba. — Jis kelias minutes patylėjo ramindamasis. — Viskas 

prasidėjo nuo lažybų, kurias pralošė Rodnis, nuo lažybų, pakeitusių 
daugelio žmonių gyvenimą. Jei skaitėte knygą, vadinasi, žinote tuos 
jos paistalus apie klasinę padėtį. Bet yra ir tiesos. Mes buvome kara- 
liai Kalberne ir niekas Vels Krike. Bet kai ko ta bjauri boba neparašė. 
Neparašė, kad už visos tos neapykantos Vels Krike stovėjo ji. Matote, 
Rodnis... Beje, ar jis dar gyvas? 

— Taip, — atsakė Beilė. — Gyvas ir pamišęs. Tikras menkysta. 
Vis dar veda jaunas mergaites ir daro vaikus. 

Bergesas nusišypsojo: 

— Vadinasi, jis visiškai nepasikeitė. Visada buvo pakvaišęs ir 
nedoras. Bet kažkada jis buvo dar ir gražuolis. Nedaug kas Kalberne 
atsispirdavo jo grožiui. Tavo tėvas atsispyrė, — tarė jis, žiūrėdamas į 
Metą, atsisėdusį šalia Beilės. — Kailas negalėjo pakęsti Rodnio. At- 
virai rodė, kad jo nemėgsta, ir dėl to kalta ne jo kilmė ar „socialinė 
padėtis“, kaip įrodinėjama knygoje. Rodnis užgimė niekšas ir niekada 
nepasikeitė. 

— Ir mano tėvas jo nemėgo, — tarė susimąstęs Metas. — Bet aš 
maniau, kad Auksinis šešetas buvo... 

— Vienas už visus, visi už vieną? — užbaigė Bergesas ir pa- 
mėgino nusikvatoti, bet ėmė pypsėti prietaisai. Jis ištiesė ranką, pri- 
smaigstytą adatų. — Ištraukčiau jas, bet daktarai įsmeigs atgal, — 
atsiduso jis. — Tai apie ką aš čia pasakojau? 

— Apie lažybas, —priminė Beilė. — Minėjote, kad viskas pra- 
sidėjo nuo lažybų. 

— Taip. Puikiai prisimenu tą dieną. Mes stovėjome prie spinte- 
lių Vels Kriko mokykloje. Kailas, Rodnis, Frenkas ir aš. Rodnis ban- 
dė padaryti įspūdį Kailui kalbomis apie neįmanomą užduotį! Rodnis 
labai pasitikėjo savimi. Jis ėmė girtis Kailui, kad gali gauti bet kurią 
merginą. Kažkodėl, užuot nekreipęs dėmesio, kaip darydavo visuo- 
met, Kailas apsidairė ir įdėmiai pažvelgė į Rodnį. Tada nusišypsojo 
taip, kad aš niekada to neužmiršiu. „Ją! — tarė Kailas. — Suviliok ją. 
Jis parodė Terezą Spangler. — Ar matėte jos nuotrauką? — paklausė 
Bergesas Beilės ir Meto. 

— Aš mačiau, — atsakė Beilė ir pažvelgė į Metą: — O tu? 

— Žinoma. Jos nuotrauka buvo „Time“ viršelyje. — Metas at- 
rodė sutrikęs. 

— Ne, — pasakė Beilė. — Ne dabartinę nuotrauką. Ar matei, 
kaip ji atrodė mokydamasi mokykloje? Tada buvo... 

— Kaip šuo, — įsiterpė Bergesas. — Tikras bokseris. — Jis užsi- 
merkė, prisimindamas tą dieną. — Rodnis priėjo prie jos ir nusišyp- 
sojo taip lipšniai, taip geidulingai, kaip tik mokėjo, bet Spangler tai 
nė kiek nepaveikė. Ji liepė jam atsikabinti ir pareiškė nenorinti turėti 
su juo nieko bendra. 

— Būtumėt matę jo veido išraišką, — sukikeno Bergesas. — 
Rodnis manė, kad visos Vels Kriko mergaitės kraustosi dėl jo iš gal- 
vos, o dabar — še tau, kad nori — ta baisuolė pasiuntė jį po velnių. 
Tuo metu netoliese susispietė būrelis mergaičių. Visos jos kuždėjosi. 
Rodnio išdidumas buvo užgautas ir jis drėbė: „Ir kas gi norėtų pra- 
sidėti su tokia kapinių gražuole?“ Jis buvo benueinąs, bet Spang- 
ler... — Bergesas atsikvėpė, kad galėtų kalbėti toliau, — garsiai, per 
visą koridorių, pasakė: „Tu gali būti gražus, o aš bjauri, bet aš turiu 
smegenų, o tu ne. Aš galiu savo veidą pataisyti, o tu smegenų nejsi- 
dėsi. Vieną gražią dieną aš sėdėsiu Baltuosiuose rūmuose, o tu — lūš- 
noje, svajodamas apie tas dienas, kai buvai gražus" 

— Oho! — tarė Metas. — Oji buvo teisi. Protinga mergina. 

— Greičiau jau turėjo gerą atmintį, — pasakė Beilė. — Ji pasi- 
skolino šiuos žodžius iš Vinstono Čerčilio. 

Abu vyrai klausiamai sužiuro į ją. Beilė paaiškino: 

— Moteris, nepatikusi Čerčiliui, per pietus sėdėjo šalia jo. Ji 
pasakė: „Sere, jūs girtas“. O Čerčilis atsakė: „O jūs, madam, negraži. 
Rytoj aš būsiu blaivus, o jūs ir toliau liksit negraži“ 

Abu vyrai akimis klausė, ką jos pasakojimas turi bendra su 
anuo. 

— Rodnis galėjo įrodyti, kad Spangler plagiatorė, — kalbėjo 
Beilė, bet vyrai ir toliau spoksojo į ją nesuprasdami. — Taip. Pamir- 
šau, kad jūs — vaikinai. Turbūt manote, kad Rodnis turėjo duoti jai į 
nosį. Beje, ką jis atsakė? 

— Nieko, — tarė Bergesas. — Rodnis buvo gražus, o ne pro- 
tingas. Jis nesusigriebė, ką atsakyti, ir visa mokykla juokėsi iš jo. 
Bet niekas iš mūsų, kalberniečių, nežinojo, kad negalima tyčiotis iš 
Terezos Spangler, nes ji buvo pavojinga. Dar pradinėje mokykloje 
visi vaikai išmoko laikytis nuo jos atokiau. Jei ne, jiems būtinai kas 
nors atsitikdavo: dingdavo jų priešpiečiai, į plaukus įsiveldavo kram- 


tomoji guma, įvykdavo „nelaimingas atsitikimas“ žaidimų aikštelėje, 
ir panašiai. 

— Nešvari kova, — pastebėjo Metas. 

— Pati nešvariausia, — sutiko Bergesas. — Ji niekada nieko ne- 
darydavo atvirai. Vaikai visada žinodavo, kas jiems pakenkdavo, o 
mokytojai — ne. Jie gailėdavosi Spangler, nes ji buvo negraži, todėl, 
jeigu koks vaikas pasiskųsdavo, tai pylos gaudavo ne Spangler, o ne- 
kaltasis, kuris ir taip jau būdavo nuskriaustas. Vidurinėje mokykloje 
viena pasipūtusi futbolo aistruolių komandos lyderė kartą kažką 
bjauraus leptelėjo apie Terezos išvaizdą. Kitą dieną kažkas įpylė žalių 
plaukų dažų į visų komandos mergaičių šampūnus. Po to atsitikimo 
Vels Kriko vidurinėje mokykloje su Tereza Spangler visi ėmė elgtis 
kuo pagarbiausiai. 

— Nors jos metodai buvo blogi, bet ji bent jau kovojo, — tarė 
Beilė. Ją pačią labai dažnai pavadindavo negražia, bet ji tik fantazuo- 
davo apie kerštą. 

— Žinau, ką galvojate, — pasakė Bergesas. — Toji mergina 
turėjo teisę keršyti, bet ji žaidė per daug nešvariai. Ji niekada neat- 
leisdavo. Ji taip ir nesiliovė dažiusi tų aistruolių komandos mergaičių 
plaukus žaliai. Visus tuos mokslo metus jų gyvenimas buvo pra- 
gariškas. Kitąmet trys jų perėjo į kitas mokyklas, o kitos trys... na, 
tarkime, kad joms prireikė psichologo pagalbos. 

— Taigi, berniukai, nežinodami pasirinkote pačią kerštingiau- 
sią personą visoje mokykloje? — paklausė Metas. 

— Taip. Ir savo pyktį ji išliejo ant mūsų visy. Ji užsibrėžė tikslą 
nuvertinti mus kaip didvyrius, kokiais tapome po to įvykio su bom- 
ba. O tada, jau kitą pirmadienį, po pamokų Kailo palaukė keturiese 
ir taip sumušė, kad jis dvi dienas pragulėjo ligoninėje. 

Bergesas palingavo galvą. 

— Tais mokslo metais mus visus šešis nuolat kaltino nebūtais 
dalykais. Vieno futbolininko merginos spintelėje kažkaip atsidūrė 
nepadorus tariamai Rodnio rašytas laiškelis, ir tik per plauką jam 
pavyko laimingai išsisukti. Frenko marškinius rado prie mergaičių 
rūbinės durų ir jį apkaltino žiūrėjus pro akutę. Tedį apšmeižė nu- 
sirašius testą. O Harperį keturi berniukai, apkaltinę šnipinėjimu, 
užrakino Kailo spintelėje. Jie tą padarė penktadienio popietę ir mes 
neradome Harperio iki šeštadienio vakaro. Turėjome įsilaužti į mo- 
kyklą, kad išvaduotume jį. 

— O jums? — paklausė Beilė. — Ką jie padarė jums? 

— Ant mano spintelės užrašė: „Žmogžudys“. Lygiai tas pats 

buvo užrašyta ant mano sąsiuvinių, knygų ir ant kiekvieno man pri- 
klausiusio daikto. 

Ilgą laiką visi trys tylėjo. 

— Ar jūs visa tai surengėte? — tyliai paklausė Beilė. — Turiu 
galvoje bombą. Ar jūs viską suplanavote iš anksto, ar iš tikrųjų bu- 
vote didvyriai? 

— Ir taip, ir ne, — atsakė Bergesas. — Taip, mes fantazuodavo- 
me, kas būtų, jei padėtume bombą, bet iš tikrųjų nė vienas negalvo- 
jome padėti jos mokykloje. 

— Išskyrus Harperį, — įsiterpė Metas. 

— Būtent. Iš kur žinote? 

— Manau, kad mano tėvas papasakojo tiesą motinai, nes, kai 
vieną kartą per televiziją rodė reportažą apie kažkur padėtą bombą, 
motina pasakė: „Geriau patikrintų, ką išdarinėja Harperis“. Ji nežino- 
jo, kad aš viską girdėjau. Bet aš girdėjau. Tada dar buvau mažas, to- 
dėl pagalvojau, kad ji šnekėjo apie muzikos instrumentą — arfą, bet 
jos žodžiai kažkodėl įstrigo man į atmintį. Vėliau išgirdau Harperio 
vardą ir suvedžiau galus. 

— Kaip viskas įvyko? — paklausė Beilė. 

— Viskas prasidėjo nuo vienatvės, kaip rašė Spangler. Toje mo- 
kykloje jautėmės svetimi ir nepageidaujami, o mes labai troškome 
surasti savo vietą. 

— Anot Spangler, Frenkui, Rodniui ir Tadėjui Vels Kriko mo- 
kykloje buvo geriau negu Kalberno, — tarė Beilė. — Ji rašo, kad savo 
įtikinama kalba Frenkas padarė įspūdį visai mokyklai. 

Bergesas taip garsiai suprunkštė, kad ėmė pypsėti prietaisai. Jis 
turėjo porą kartų įkvėpti, kad nusiramintų ir nutildytų aparatą. 

— Žinote, iš kur Frenkas turėjo tokį gerą balsą? Jis nuo vienuo- 
likos metų be perstojo rūkė ir jo plaučiai buvo apanglėję. Spangler 
toje knygoje pataikauja savo dėstytojams. Bet dėl vieno ji visiškai 
teisi: būdami vieninteliai iš Kalberno, mes laikėmės draugėje. Teisi 
buvo ir parašiusi, kad Kalberne mes niekada nebūtume tapę drau- 
gais. Tokie ubagai kaip Tedis nevaikščiotų už parankės su tokiomis 
švytinčiomis žvaigždėmis kaip Kailas Longakras. 

Beilė dirstelėjo į Metą ir pamatė, kad šio lūpos kietai sučiaup- 
tos. Matyt, jis nelaikė tėvo „švytinčia žvaigžde“. 

— Pirmas savaites jautėmės siaubingai, — pasakojo Berge- 
sas. — Buvome vieni ir vieniši, ilgėjomės savo mokyklos, kurios tai- 

sykles gerai žinojome. Kiekvieną dieną nuo keturiasdešimt penkių 
minučių iki valandos laukdavome, kol autobusas parveš mus į Kal- 
berną. Ir, kaip įprasta vaikams, stovėdavome toliau nuo mergaičių. 
Kartą besiguodžiant tarp savęs apie tai, kaip smarkiai nekentėme 
Vels Kriko mokyklos, buvo paminėta bomba. 


— ą darytumėte, jei kas nors mokykloje padėtų bom- 
bą? — paklausė Harperis kitų penkių berniukų, stovinčių vaikų 
žaidimų aikštelėje ir laukiančių autobuso. 

— Pabėgčiau, — atsakė Rodhnis, ir visi nusijuokė. 

— Neščiau iš ten kudašių, tikėdamasis, kad jie visi susprogo, — 
pareiškė Frenkas. 

— Ne! — piktai užriko Harperis. — Šitaip netampama didvy- 
riais. 

— Didvyriais? Kas nori būti didvyriu? — paklausė Rodnis. 

— Klausykite. Dar beveik visi mokslo metai prieš akis. Ir jie 
gali būti mums dangus arba pragaras, — pasakė Harperis. — Ko jūs 
norėtumėte? 

Frenkas buvo benueinąs, šitaip idiotiškai pasisukus pokalbiui, 
bet jį sulaikė Kailo žodžiai: 

— Klausau tavęs. Ką, tavo nuomone, reikėtų daryti? 

— Nieko, — atsakė Harperis. — Neketinu nieko daryti. Aš tik 
žadu tapti rašytoju ir mėgstu žaisti žaidimą: „Kas, jeigu?“ Tai mano 
mėgstamiausias žaidimas. 

— Išskyrus tai, kad tau dar patinka matuotis moteriškas koji- 
nes, — pasišaipė Bergesas. 

Harperis nužvelgė jį nuo galvos iki kojų. 

— Nori? Galiu ir tau duoti pasimatuoti. 

Kailas nutraukė jų žodžiavimąsi. 

— Gerai, kalbėk toliau. Kas padarytų mus didvyrius? 

— Aš tik svarstau, nieko daugiau. Galvoju, ką daryčiau, jei mo- 
kykloje būtų padėta bomba. 

— Įstumti kuo daugiau jų į liftą ir dar įmesti dinamito, — pa- 
sakė Tedis, ir visi sužiuro nustebę, kad jis prašneko apie smurtą. 

— Reikėtų elgtis kaip tik priešingai, — nesutiko Harperis. — Aš 
juos gelbėčiau. Išlikčiau ramus, kai visi, apimti baimės, lakstytų lyg 

be galvų. Nuvesčiau visus prie išėjimų. Vadovaučiau iš proto besi- 
kraustantiems mokytojams ir mokiniams. O vėliau, kalbėdamas 
su reporteriais, pasistengčiau atrodyti labai kuklus. — Ir jis tai pa- 
demonstravo: pastovėjo nuleidęs galvą, paskui droviai pakėlė aku- 
tes: — Ką jūs, mem, mes nieko tokio nepadarėme. 

Visi ėmė juoktis iš Harperio, o Kailas pasakė: 

— Puiki idėja. Mes juos išvestume iš mokyklos ir apgintume 
Kalberno vardą. 

— Ojei klasių durys būtų užrakintos? — dvejojo Tedis. 

— O kas gelbėtų pusnuoges mergaites sporto salėje? — susi- 
rūpino Rodnis. 

— O mažiausieji pirmame aukšte? — susidomėjo Bergesas. — 
Juos galėčiau išvesti aš. 

— Ir aš, — tarė Frenkas. — Aš padėčiau išvesti vaikus. — Kai 
visi pažvelgė į jį, jis patraukė pečiais: — Tiesiog myliu vaikus. Jie ge- 
resni uŽ suaugusiuosius. 

— O tu, Tedi? Ką tu norėtum išgelbėti? — paklausė Kailas, ir 
Tedis nusišypsojo. 

— Aš gelbėčiau futbolininkus. Jie būtų... — jis truputį pagal- 
vojo, — jie būtų užrakinti treniruočių salėje, o į patalpą jau veržtųsi 
dūmai. Jie kosėtų, dustų, būdami tikri, kad tuoj užtrokš dūmuose, ir 
tada aš... aš išdaužčiau langą, permesčiau virvę per sieną ir padėčiau 
jiems nulipti. 

Jis pasakojo labai gyvai. Kiti juokėsi, bet Harperis klausėsi 
rimtai. 

— Kuo tu išdaužtum langą ir iš kur gautum virvę? O jeigu jie 
liptų vienas po kito, paskutinieji uždustų nuo dūmų. 
kalbis atrodė baigtas, bet Harperis staiga vėl prabilo. Jis kreipėsi į 
Kailą: 

— Ką darytum tu? 

— Aš gaudyčiau šunsnukį, padėjusį bombą, — iš karto atsakė 
Kailas, tarsi visą laiką tik apie tai ir būtų mąstęs. — Aš užsidengčiau 
burną, nerčiau tiesiai į dūmus ir pagaučiau nusikaltėlį. 

— Ojei jis būtų jau pabėgęs? — paklausė Harperis. 

— Nusigaučiau iki bombos ir prireikus uždengčiau ją savo 
kūnu. 

Pamatęs, kad kiti žiūri į jį apstulbę, jis šyptelėjo ir pasakė: 

— Įtikinkite mane, nes aš noriu būti didvyris. Norėčiau būti 
kontrastas savo seniui. 


— aip viskas ir prasidėjo, — pasakė Bergesas. — Tai buvo tik 
istorija, kurią mes sukūrėme belaukdami autobuso. 

— Bet ji virto tikrove, — pratarė Beilė. 

— Taip. Harperis padėjo bombą mokykloje. Tarp mūsų kal- 
bant, aš manau, kad jam tai buvo jau ne pirmas kartas. Tą vasarą 
aplinkui sprogo keletas bombų. Manau, kad tai vis Harperio darbas. 
Ir aplink mokyklą jų buvo padėta mažiausiai pustuzinis, bet per 
sąmyšį Harperis spėjo paimti daugumą, kad nesurastų policija. Jos 
nebuvo tikros, tik dūminės. Na, šiaip ar taip, mes tiksliai žinojome, 
ką prireikus kiekvienas turėsime daryti. Harperis pasidarbavo ne- 
blogai: viskas, ko reikėjo gelbėjimui, buvo po ranka. O kai atvažiavo 
reporteriai, mes viską papasakojome taip sklandžiai, kaip ir buvome 
numatę. Bet Kailo įsiūtis nebuvo numatytas. Tą naktį Kailas perėjo 
per visų mūsų namus ir išvertė mus iš lovų trumpam „pokalbiui“ su 
Harperiu. Kailas atrodė įniršęs kaip reikiant. Jis pagrasino Harperiui, 
kad jei tas dar kartą padarysiąs ką nors panašaus, bus išspirtas iš 
mūsų grupelės. Tegul žinosi sau vienas. 

— Bet po to įvykio jūs tapote Auksiniu šešetu, — pasakė Metas. 

— Taip. Atsitiko taip, ko mes neplanavome. — Bergesas truputį 
patylėjo. — Kurį laiką viskas ėjosi puikiai. Mes jautėmės esą didvyriai 
Vels Krike ir karaliai Kalberne. Visi ir visur mus mylėjo. 

— Kol Rodnis įžeidė Terezą Spangler, — pastebėjo Metas. 

— Taip, — atsakė Bergesas ir nusišypsojo. — Per tą laiką atlei- 
dome Harperiui, nes viskas baigėsi gerai. Jo dėka pradėjome gyventi 
daug geriau negu kada nors anksčiau. Bet kai Rodnis susikirto su 
Spangler, prasidėjo blogi dalykai. Tačiau Harperis išgelbėjo mus. 

— Jis rašė straipsnius, — tarė Metas. — Bet Beilė jų neskai- 
tė. — Čia ne kritika, brangioji, — skubiai pridūrė jis. 

— Nemaniau, kad judu susituokę, — pasakė Bergesas. 

— Mes ir nesame susituokę, — atsakė Beilė. 

— Ji tik neseniai įsileido mane į savo lovą, — paaiškino Metas. 

— (Gal malonėtum užsičiaupti? — pyktelėjo Beilė, ir abu vyrai 
nusijuokė. — Papasakokite apie tuos straipsnius. 

— Harperio šeimai priklausė Kalberno leidykla. Jo motina gy- 
veno Kalberne, o laikraščio leidybai vadovavo jos sergančio brolio 
vyriausias sūnus, taigi Harperis buvo paliktas nuošalyje. Jo motina 
buvo tikra tironė, siekianti visiems vadovauti. 

Kai Rodnis įžeidė Spangler, toji visiems pradėjo pliaukšti ma- 
nanti, kad mes patys padėjome tą bombą. Anot jos, didvyriais netam- 
pama per vieną dieną, prie to einama pamažu. Bet iš savo patirties 
žinau, kad žmonės nori turėti didvyrių, todėl dauguma moksleivių 
nekreipė dėmesio į jos kalbas. Tada ji nuvyko į Kalberną, apsimetė 
rašanti straipsnį apie Auksinį šešetą ir ėmė visko klausinėti. 

— Lygiai taip pat, kaip ir po daugelio metų, kai nusprendė pa- 
rašyti knygą? 

— Būtent, — atsakė Bergesas. — Žmonės ja pasitikėjo ir pa- 
sakojo viską, ką žinojo, o ji visa tai paskleidė Vels Krike. Mokiniai 
pradėjo mūsų nekęsti. Mes buvome nevietiniai, todėl nežinojome, iš 
kur sklido visi tie pikti gandai. Rodnis sužinojo pirmas. Jam pasakė 
viena mergina, kai jie kartą sėdėjo automobilyje ant galinės sėdynės. 
Harperis išgirdęs tai supyko. Jis pasakė, kad jo nieku gyvu nenugalės 
kažkokia žvairaakė, kreivadantė styrančiais plaukais Medūza. 

Harperis pasakė motinai ketinąs tapti rašytoju, todėl jam reikia, 
kad laikraštis jau dabar spausdintų jo straipsnius. 

Motina Harperiui leisdavo viską, ko tik šis užsimanydavo, iš- 
skyrus laisvę, todėl ji sutiko. Ir Harperis parašė pirmą istoriją. Jo 
pusbrolis, laikraščio redaktorius, perskaitęs vos pirmą skiltį, atsi- 
sakė straipsnį spausdinti. „Negaliu to spausdinti, — pasakė jis tetai. 
— Ar jūs skaitėte? Harperis rašo, kad Kailas Longakras yra kažkas 
tarp Galahado ir Budos. Jis jį vadina „bebaimiu čempionu“. Pažįstu 
Khilą visą gyvenimą. Anoks jis čempionas, nebent futbolo. Jis puikus 
berniukas, bet tikrai ne šventasis. O Tadėjų Overlanderį jūsų sūnus 
pavaizdavo kaip didį matematiką, kuris slapta dirba kartu su vyriau- 
sybe, kad išgelbėtų pasaulį nuo sunaikinimo. O Bergesas..: „Manau, 
kad šis straipsnis rodo lakią Harperio vaizduotę“, — pasakė ponia 
Kirklend. „Čia ne vaizduotė, o paistalai. Be to, dar didžiausias melas“ 
„Tai parašė mano sūnus, todėl prašau išspausdinti straipsnį, jeigu ne- 
nori prarasti darbo“, — pareiškė ji. Štai kaip buvo. Harperis Spangler 
surinktas žinias apvertė aukštyn kojomis. Jis pavaizdavo Frenką kaip 
žmogų, turintį angelišką balsą. Pasak jo, tas balsas leido Frenkui iš- 
bristi iš neįsivaizduojamo skurdo. Pasirodžius tam straipsniui, Fren- 

kas buvo pakviestas dirbti į vietos radiją. Jis ėmė pranešinėti futbolo 
rungtynių rezultatus. 

Kailą Harperis pavaizdavo kaip kilmingą jaunuolį nuo neatme- 
namų laikų, todėl mokykloje jo neužkraudavo darbais ir visi juo be 
galo pasitikėjo. 

Rodnis buvo parodytas kaip vaikinas, kuriam negali atsispirti 
jokia moteris, todėl, vos jam atidarius savo spintelę, iš jos pasipildavo 
laiškeliai su meilės prisipažinimais. 

Tedį Harperis aprašė kaip itin protingą, todėl mokytojai ėmė 
rodyti jam ypatingą dėmesį ir jo pažymiai labai pagerėjo. 

Apie save Harperis užsiminė rašąs knygą visiems žinomu sla- 
pyvardžiu, todėl koridoriuose jo vis klausinėdavo, ar ne jis tas ar tas 
rašytojas. 

Bergesas trumpam nutilo. Beilė davė jam atsigerti vandens. 

— Na, o apie mane apylinkėse visi sužinojo, ką padariau būda- 
mas ketverių. Užuot nuslėpęs tą įvykį, Harperis mane aprašė taip, 
kad visi skaitydami verkė. Jis pavaizdavo mane slegiamą didžiulės 
tragedijos naštos, ir todėl aš, anot jo, kenčiąs kiekvieną minutę. Kai 
straipsnį išspausdino, tą dieną laikraščių pardavė daugiau nei visa- 
da. Nuo tada ant mano daiktų daugiau niekas ir niekada neparašė 
„Žmogžudys“. 

Beilė matė, kad Bergesas išseko. Jo oda papilkėjo. Ji tyliai pa- 
mojo Metui, rodydama, kad jie turėtų išeiti. Jis linktelėjo. Bet į svar- 
biausią klausimą liko dar neatsakyta. 

Metas atsikvėpė ir pasakė: 

— Džeimsas Menvilis turėjo labai svarbų dokumentą ir sakė 
atidavęs jį saugoti asmeniui, kuriuo pasitikėjo labiausiai pasaulyje. 

Bergesas nusišypsojo. 

— Tai turėtų būti Frenko motina Marta. Ji užaugino Luką. 

Beilei nutirpo širdis, kai ji pamanė, kad tas dokumentas gali 
būti išmestas kaip niekam nereikalingi senos moters daiktai. 

— Ką gi, ačiū jums, — tarė ji, žiūrėdama į Metą ir stengdamasi 
neparodyti nusivylimo. — Atleiskite, kad jus sugaišinome. Mes jau 
eisime. 

— Taip, aš pavargau, — pasakė Bergesas. — Bet dabar man 
daug lengviau. 

Beilė pasiėmė savo daiktus, bet prieš išeidama nesusilaikė ne- 
paklaususi dar kai ko: 

— Kodėl jūs vedėte Violetą, o paskui ją palikote? 

— Dėl daugelio priežasčių. Kalifornijoje turėjau keletą draugų. 
Vienas jų gyveno kaime. Jis paklausė: „Bergesai, kiek jau laiko tu 
neturėjai mergos?“ Paskui paskambino prostitutei. Pasak jo, tokios 
geros dar niekada nebuvo turėjęs. Viskas buvo puiku, kol jis pradėjo 
kalbėti, kad stebės, kaip aš... Tada aš išvažiavau. Pavažiavęs dvi my- 
lias, pamačiau merginą, stovinčią pakelėje. Pasirodo, sugedo jos sena 
mašina. Aš iš karto supratau, kas ji. Žinojau, kad jausis apgauta, kai 
nuvažiuos ten, kur važiavo. Pasijutau lyg ir kaltas dėl to, kad sustojau 
pataisyti jos mašinos. Visą tą laiką, kol dirbau, ji vaizdavo jauną ir ne- 
kaltą, skiedė, kaip gimtinėje giedojo bažnyčios chore. Nors žinojau, 
kad melavo kiekvieną žodį, ji man patiko. Ir dar daugiau — aš su- 
pratau, kad ji norėjo gyventi tokį gyvenimą, kokį gyvenau aš. Norėjo 
ne manęs, bet mano gyvenimo. Ir tai man pasirodė keista, nes toli 
gražu ne kiekviena mergina norėtų ištekėti už medienos pardavėjo ir 
gyventi kažkokiame nežinomame miestelyje. 

Kurį laiką Bergesas tylėjo ir šypsojosi. 

— Be to, man patiko mintis parsivežti į Kalberną prostitutę. 
Įsivaizdavau, kaip pristatysiu savo seniui marčią. O jeigu mes su 
Violeta turėtume vaikų... — Bergesas šyptelėjo. — Tarkime, kad aš 
ketinau papasakoti įdomių dalykų, kai jis gulės mirties patale. 

— Ar mylėjote ją? — paklausė Beilė. 

— Lygiai tiek pat, kiek ji mylėjo mane. Nesupraskite manęs blo- 
gai. Mudu su Violeta patikome ir labai tikome vienas kitam. 

— Bet jūs suvaidinote savo mirtį ir palikote žmoną. 

— Aš to neplanavau. Lėktuvas sudužo, o aš per stebuklą likau 
net neįbrėžtas. Žiūrėjau į lėktuvo liekanas ir galvojau, kad galbūt, jei 
paliksiu savo gyvenimą, paliksiu tą miestelį ir jo žmones, man pa- 
vyks tapti kitu žmogumi. 

— Ar jums pavyko? — paklausė Beilė. 

— Ne. 

— Ar tai dėl to, kas įvyko 1968-ųjų rugpjūčio 30-ąją? — įsiterpė 
Metas, bet pasigirdo aliarmo signalas. Šįkart gydytojai išgrūdo juos 
iš palatos, net neleidę atsisveikinti. 

— Žinai, ką manau? — pasakė Beilė koridoriuje. — Frenkas 
užaugo kalnų trobelėje, todėl jie turėjo sienas klijuoti popieriais. 
Galbūt tas leidimas tuoktis iki šiol priklijuotas ten. 

Metas nusijuokė, tada papurtė galvą, tarsi sakydamas nežinąs, 
ką daryti toliau. 

— Atsiprašau, — pasigirdo balsas už jų. — Ponas Mereditas 
prašė perduoti jums šitą. — Slaugė laikė rankoje adresų knygelę. 

Beilė paėmė seną nutrintą knygutę ir klausiamai pažvelgė į 
slaugę. 

Toji tik iškėlė rankas aukštyn. 

— Manęs neklausinėkite. Jis tik prašė perduoti. 

— Ačiū, — padėkojo Beilė ir išėjo pro duris, kurias jai atidarė 
Metas. 

Jau lauke Beilė atvertė knygelę ir pasklaidė keletą puslapių. Visur 
matė tik Floridos adresus, kurie greičiausiai buvo verslo žmonių. 

— Pabandyk raidę M, — patarė Metas. — Makolumo. 

Beilė perbėgo pirštu per puslapį, tada pakišo nagą po M raide. 
Puslapio viršuje buvo užrašyta Martos Makolum pavardė ir telefono 
numeris. 

Metas išsiėmė mobilųjį telefoną, Beilei nespėjus nė įkvėpti. Ji 
stovėjo tylėdama, sulaikiusi kvapą, kol Metas klausinėjo atsiliepusio 
žmogaus apie Martą Makolum. 

— Ji gyva? Šviesaus proto? Labai jums dėkoju, — tarė jis ir iš- 
jungė telefoną. 

— Kur? — paklausė Beilė. 

— Slaugos namuose Atlantoje. 

Kadangi Beilė nėjo į jų išsinuomotą automobilį, o dairėsi ap- 
linkui, Metas paklausė: 

— Ką čia darai? 

— Ieškau artimiausios kelionių agentūros. 

Jis nusišypsojo: 

— Kai visa tai pasibaigs, primink man, kad pasakyčiau, kaip 
labai tave myliu. 

Beilė negaišdama nuėjo prie automobilio; ausyse jai aidėjo jos 
širdies plakimas. 

— Gerai. Aš būtinai tau tą priminsiu. 

eto mobilusis telefonas suskambėjo trečią ryto. Jiedu su Beile 
buvo Sarasotoje ir anksti rytą turėjo skristi į Atlantą. Jie negavo vietų 
lėktuve vienas šalia kito ir daug sumokėjo už bilietus, nes pirko juos 
prieš pat skrydį, bet svarbu, kad galėjo skristi. 

Kadangi telefonas suskambėjo taip anksti, Metas suprato, kad 
žinia bloga, o kai pamatė, kad skambino brolis, nusiteikė pačiam 
blogiausiam. Jis tyliai atsikėlė iš lovos ir nusinešė telefoną į vonios 
kambarį. 

— Kas atsitiko? — paklausė uždaręs duris. Jis atsispyrė pagun- 
dai paklausti: „Kas blogo?“ 

— Suėmė Aleksą, — atsakė Rikas. Jo balsas buvo ramus, bet 
Metas jautė, kad brolis labai susijaudinęs. 

— Už ką? Viršijo greitį? Kelių policija? Kokių velnių leidi jam 
važinėtis naktimis? Ar žinai, kad jis... 

— Aleksą areštavo už žmogžudystę. 

Metas klestelėjo ant vonios krašto. 

— Pasakok, — sušnibždėjo jis būdamas tikras, kad Aleksas su- 
simušė dėl merginos. 

— Ar kada girdėjai apie tokią Doloresą Karasers? — paklausė 
Rikas. 

Metas pamanė, kad sustos širdis. 

— Taip, — vargais negalais išspaudė jis. 

— Ji nužudyta vakar. Policija sako, kad visur pilna Alekso pirštų 
atspaudų. Po jos nagais rado odos, o Alekso nugara giliai subraižyta 
nagais. Jei DNR tyrimas patvirtins... — Rikas įkvėpė. — Kokį galą 
jis veikė pas ją? Doloresai keturiasdešimt vieneri, o jam — tik sep- 
tyniolika. 

Metas perbraukė ranka per veidą. Tai jo kaltė. Jei Aleksą ap- 
kaltins... | 

— Ar klausaisi? 

— Taip, — atsakė Metas. 

— Kas ta moteris? 

— Beilės sesuo. 

Rikas truputį patylėjo. 

— Tai blogai, ar ne? Tu irgi čia įsipainiojęs? 

— Labiau nei gali įsivaizduoti. 

— Ar Beilė — Džeimso Menvilio našlė? — tyliai paklausė Rikas. 

— Taip. 

— O Dieve. Metai, policija ieško ir jos. Aš pasakiau niekada ne- 
matęs tos moters. Jie parodė jos nuotrauką, ir aš... 

Kadangi jis nutilo, Metas paklausė: 

— Ką tu? 

— Dabar aš suprantu. Petsė irgi matė nuotrauką, bet nutylėjo. 
Ji leido man pasakyti policijai, kad tos moters nepažįstame. Bet kai 
policija išvažiavo ir išsivežė Aleksą, Petsė pareiškė: „Turiu važiuoti 
pas Dženisę“ Žinai, ji metų metus netarė Dženisės vardo, ir tada pa- 
maniau: „Dieve, gal tas jų kvailas barnis pagaliau baigsis: Bet... 

— Ji suprato, kad Beilė — tai Lilijana. 

— Manau, kad taip, — atsakė Rikas. — Kur jūs dabar esate? 

— Sarasotoje. Mes... 

— Floridoje? Bet juk ten gyveno ta nužudyta moteris. Ar judu 
su Beile esate toje pačioje valstijoje, kur ji nužudyta? Ar Beilė turėjo 
dėl ko nužudyti seserį? 

— Ar nemanai, kad užtenka jau vien to, kad čia įpainiota dau- 
gybė neapykantos ir milijardai? 

Riko balsas pritilo: 

— Ar manai, kad judu su Beile galite būti apkaltinti kaip nu- 
žudymo bendrininkai? 

Metas sunkiai atsiduso. 

— Ne tik galime, bet tikriausiai ir būsime. 

— Metai... — nutęsė Rikas tokiu gailiu balsu kaip vaikystėje, kai 
prašydavo vyresnėlio brolio apginti ar užstoti. 

— Viskas gerai, — pasakė Metas. — Pasistenk nusiraminti. 
Kalbėk kuo mažiau. Mudu su Beile išskrisime anksti rytą. Turime su 

kai kuo susitikti, ir tas žmogus galbūt pasakys mums, kodėl įvyko tos 
žmogžudystės. 

— Žmogžudystės? — Riko balsas pakilo. — Daugiskaita? Ar jų 
daugiau negu viena? 

— Viską paaiškinsiu vėliau. Klausyk, aš išmesiu šį telefoną, to- 
dėl gali duoti policijai jo numerį. Ir gali jiems sąžiningai pasakyti, kad 
nežinai, kur ir pas ką mes vykstame. Prisimink: tu nieko nežinai. 

— Gerai, — pasakė Rikas vėl kaip šešiametis berniukas. — Bet 
ko Džeimso Menvilio našlė atvyko čia, į Kalberną? Ką... 

— Jau turiu eiti, — nutraukė jį Metas ir išjungė telefoną. Išjungė 
taip, kad daugiau niekas negalėtų prisiskambinti. 

Jis dar kurį laiką liko vonios kambaryje, mėgindamas nusira- 
minti. Su žmogžudyste jam nebuvo tekę susidurti. Jis sunerimo, bet 
tuoj suprato negalįs sau to leisti. Jo protas turi būti aiškus, kad galėtų 
galvoti, kaip elgtis toliau. Ar jiems grįžti į Kalberną? Kadangi jie su 
Beile nusiuntė Aleksą, kuris buvo nepilnametis, pas Doloresą, gali- 
mas dalykas, kad juos apkaltins pasikėsinimu nužudyti. 

Metas palaukė dar kelias minutes ir išėjo iš vonios kambario. 
Beilė sėdėjo ant lovos krašto ir laukė jo. 

— Kas atsitiko? — paklausė ji susirūpinusi. 

Metas akimirką dvejojo, ar pasakyti jai, ką sužinojo, bet ji buvo 
suaugusi moteris ir privalėjo žinoti tiesą. 

— Nužudyta tavo sesuo. Apkaltintas ir suimtas Aleksas. Polici- 
ja ieško mūsų, todėl geriau greičiau iš čia nešdinkimės. 

Beilė sėdėjo mirksėdama. 

— Kiek turi grynais? — paklausė jis. 

— Nežinau. Gal šimtą. Kodėl klausi? 

Metas suprato, kad jai sunku atsitokėti. 

— Todėl, kad mes važiuosime į Atlantą automobiliu ir mums 
teks pirkti degalų. Kredito kortelėmis naudotis negalime, nes mus 
suseks. 

Beilė pažvelgė į jį. Ji atrodė rami, bet rankomis stipriai gniaužė 
antklodės kraštą. 

— Ar neturėtume grįžti į Kalberną gelbėti Alekso? Ko mums 
važiuoti į tą Atlantą? Ką gali kažkokia senutė — jeigu ji dar nesuvai- 
kėjusi — pasakyti mums, kas padėtų Aleksui? 

— Aš nežinau, — sąžiningai prisipažino Metas, — bet jei Men- 
vilis taip pasitikėjo ta moterimi, kad davė jai saugoti sutikimą san- 

tuokai, gal jis patikėjo jai ir kitą informaciją? O gal turi kitų minčių, 
kaip jam padėti? 

— Ne, — atsakė ji. — Bet Aleksas turėtų būti labai išsigandęs. 
Ir mano sesuo... 

Metas suėmė Beilei už rankų ir pakėlė nuo lovos. 

— Paverkti galėsi vėliau. Tiesą sakant, abu galėsime. Bet dabar 
turi apsirengti ir susiruošti į kelionę. 

Po dvidešimties minučių jie sėdėjo išnuomotame automobilyje, 
bet Metas nejungė variklio. 

— Noriu kai ką patikrinti, — pasakė jis ir išlipo. Šalia viešbučio 
buvo bankomatas. Jis įkišo banko kortelę ir surinko kodą. Po minu- 
tės grįžo į automobilį ir įjungė variklį. 

— Užšaldyta, — tarė. — Mano banko sąskaita užšaldyta. 

Beilė tik linktelėjo galvą ir prisisegė diržą. 


L iuiiačai Laiauias skyrius 


Martai Makolum buvo aštuoniasdešimt. Daug mažiau, nei 
Beilė ir Metas manė. Jie važiavo automobiliu nesustodami devy- 
nias valandas. Atvažiavo visai pavakare. Per vėlai lankytis slaugos 
namuose. Visus pinigus jie išleido degalams ir maistui, todėl dabar 
negalėjo nakvoti viešbutyje. Metas sustabdė mašiną ant žvyrkelio. 
Vakarienei jie suvalgė duonos ir sūrio likučius, užgėrė šaltinio van- 
deniu iš gertuvės. Nusileidus saulei, abudu susiglaudė ant galinės 
sėdynės ir bandė užmigti. 

— Tavo koja, — pasakė Beilė. 

— Tikrai. — Metas pajudino koją. — Gal vienam iš mūsų rei- 
kėtų miegoti priekyje. Arba vienam tapti Danieliu Baniu ir miegoti 
lauke ant žemės. 

— Nežinau, kas geriau: blusos ar pavarų svirtis, — tarė Beilė. 

Jis padėjo jos galvą sau ant peties ir nusišypsojo. Jam patiko, kad 
Beilė galėjo juokauti, nes pirmas tris kelionės valandas ji verkė ir jis 
manė, kad Beilė daugiau niekada nenusišypsos. 

Devintą ryto jie laukė slaugos namų vestibiulyje, kol galės pa- 
matyti Martą Makolum. Prieš tai abu nusiprausė artimiausios dega- 
linės tualeto kambarėlyje ir pasistengė atrodyti tvarkingai. 

Šie slaugos namai nė iš tolo nepanėšėjo į tuos, kuriuose jie ap- 
lankė Bergesą. Anie buvo švarūs, patogūs ir paprasti, o šie — pra- 
bangūs. Žiūrėdama į didžiulius, plačius įvijus laiptus, Beilė pasakė: 

— O aš maniau, kad jankiai sudegino Dvylika Ąžuolų. 

— Ponia Makolum tuoj jus priims, — tarė registratorė. Ji vilkėjo 
dizainerio sukurtą kostiumėlį. 

— Esu tikras, kad už viską sumokėjo Menvilis, — sušnibždėjo 
Beilei Metas. 

— Atsiprašau, — garsiai kreipėsi Beilė į jauną moterį, — kam 
priklauso šie slaugos namai? 

— Vienai paskutiniųjų Džeimso Menvilio korporacijų, — at- 
sakė ji šypsodamasi ir sustojo prie durų. 

Praeidama pro Metą, Beilė kilstelėjo antakius, lyg sakydama: 
„Matai?“ 

Martos Makolum apartamentai buvo labai gražūs, ir Beilė paži- 
no interjero dizainerio ranką. Visi senoviniai baldai buvo originalūs, 
pagaminti Prancūzijoje. 

— Na, na, — pasigirdo balsas iš medinio krėslo kairėje. — Pa- 
galiau tu radai mane, Lilijana. 

Beilė atsigręžusi pamatė neaukštą moterį, vilkinčią dailiai išly- 
ginta liemenuota šilko suknia, įsiseguslą auksinius auskarus ir pasi- 
puošusią perlų vėriniu. Jos apyrankė ir laikrodėlis ant riešo irgi buvo 
auksiniai. Suknelė atrodė paprasta, bet Beilė žinojo, kad ji pasiūta iš 
geros medžiagos ir, be abejo, brangi. Moters veide matėsi tik kelios 
raukšlelės, jos ilgi pilkšvi plaukai buvo suimti ties sprandu ir perrišti 
„Hermes“ šalikėliu. 

Beilė pamanė, kad galbūt tas pats chirurgas, operavęs Džeimso 
lūpą, rūpinosi ir tos moters veidu. 

— Taip, — atsiliepė Beilė ir atsisėdo ant sofos, kur parodė mo- 
teris. 

— O kas šis mielas vyras? 

— Metju Longakras, — tarė Beilė, ir moteris paspaudė Metui 
ranką prieš šiam atsisėdant. 

Kalbėti pradėjo Beilė. 

— Rodos, esate pranašesnė už mus, nes pažįstate mane, o aš 
niekada nesu jūsų nei mačiusi, nei apie jus girdėjusi. Nenoriu būti 
nemandagi, bet laikas verčia skubėti, ir, kai jis pasibaigs, gali įvykti 
sprogimas, todėl norėtume kuo greičiau išgirsti viską, ką jūs galite 
papasakoti. 

— Taip, žinoma, — pasakė Marta. — Šįryt išgirdau apie tavo 
seserį. Užjaučiu tave, mieloji, bet iš tikrųjų ji buvo tau bloga sesuo. 
Lukui ji nepatiko. — Marta mostelėjo išpuoselėta ranka. — Atleisk, 
bet neapsiverčia liežuvis vadinti jį kitaip. 

— Ką Džimis... mano vyras pasakojo jums? — paklausė Beilė. 

— Viską, — atsakė Marta. — Absoliučiai viską. Turiu galvoje ne 
verslą. Apie verslą mes niekada nesikalbėdavome. Bet jis man viską 

pasakojo apie tave, apie Evą ir Ralfą, apie tai, kaip tavo sesuo traukė 
iš jo pinigus ir... 

— Mano sesuo? Kaip? 

Marta pažvelgė į Metą: 

— Tu žinai, tiesa? Man prireikė laiko, kad viską suprasčiau, 
bet tai tu nusiuntei tą gražuolį pas Doloresą sužinoti apie leidimą 
tuoktis, ar ne? Kai perskaičiau, kad tai Rodnio vaikas, vos nesustojo 
širdis. Ar jis išgavo iš Doloresos viską, ką jam reikėjo sužinoti? 

— Manau, kad taip, — atsakė Metas, vengdamas rūstaus Beilės 
žvilgsnio. Ji tik dabar pradėjo suvokti, kad Aleksas Metui papasakojo 
daug daugiau, negu Metas Beilei. 

— Ar sužinojai, kokį automobilį Doloresai turėjo nupirkti Lu- 
kas? Ir apie metines įplaukas? Ir apie kitus dalykus? — toliau klausi- 
nėjo Marta. 

— Taip, ponia, sužinojau, — sumurmėjo Metas, vis dar nežiū- 
rėdamas į Beilę. 

— Lilijana, mieloji, ką jis pasakojo tau? 

— Atrodo, kad labai mažai, — atsakė Beilė, suspaudusi lūpas. 

Marta nusišypsojo: 

— Ak, tie vyrai. Jie stengiasi mus apsaugoti ir apginti. Beje, 
matau, kad operavaisi nosį ir numetei svorio, kurį Lukas stengėsi 
palaikyti. 

— Taip, — tarė Beilė, nusisukusi nuo Meto. — O jus operavo 
Džimio chirurgas? 

Marta plačiai nusišypsojo. Jos dantys buvo gražūs, brangaus 
stomatologo darbo. 

— Taip, tas pats. Jis moka saugoti paslaptis. 

— O iš kur Džimis gavo pinigų visoms toms operacijoms? — 
paklausė Beilė. 

Marta dvejojo. 

— Na, netikėtai man į rankas pakliuvo pinigų. Pilna jų dėžė. Aš 
atidaviau juos Lukui ir liepiau panaudoti kaip norės. — Ji nusišyp- 
sojo. — Jis pasielgė protingai. Operavosi lūpą, o likusius panaudojo 
pradžiai to, kas vėliau atnešė milijardus. — Marta vėl nusišypsojo. 
Jos veide spindėjo pasididžiavimas. 

— Arjūs turite pasirašytą sutikimą dėl Lilijanos santuokos? — 
paklausė Metas. 

— Taip. — Marta pasuko galvą į Beilę. — Lukas visada bijojo, 
kad tu gali jį palikti. Ar žinojai tą? 

— Taip, — tyliai atsakė Beilė ir jos akys pritvino ašarų. — Aš jį 
pražudžiau. 

Metas griežtai pažvelgė į Beilę, bet ji nenuleido akių nuo Martos. 

— Ne, nepražudei, — tarė Marta, o kai Beilė norėjo kažką sa- 
kyti, ji pakėlė ranką. — Kol nepasakei, kad aš nežinau visos istorijos, 
leisk užbėgti už akių ir užtikrinti tave, kad aš viską žinau. Likus trims 
dienoms iki mirties, Lukas paskambino man ir pasakė, kad tu papra- 
šei skyrybų. 

Metas ištiesė ranką per sofą ir suspaudė Beilės ranką. 

— Bet Lukas dėl to nenusiminė, — tęsė Marta. — Netgi atvirkš- 
čiai, jam pakilo nuotaika. 

— Jis nudžiugo? — nustebusi paklausė Beilė. — Jis norėjo skirtis? 

— Ne. Jis pradžiugo, kad tu pagaliau Žengei žingsnį. Lukas pa- 
sakojo man, kad tu nemylėjai jo taip, jog pavydėtum. 
žią aplinką, o paskui vėl atsisuko į Martą. 

— Aš nepavydėjau? Jis manė, kad nepavydėjau jo visoms toms 
aukštoms, lieknoms, gražioms moterims? 

— Jos nieko jam nereiškė, — ramiai atsakė Marta. 

— O man reiškė labai daug! — atkirto Beilė pakeltu balsu, bet 
tuoj nusiramino. — Ar jis būtų sutikęs skirtis? 

— Žinoma, kad ne, — šypsodamasi tarė Marta. — Jis ketino 
tave merginti. Sakė, kad jums to visada trūko. Ar žinai, kur jis skrido 
tada, kai sudužo lėktuvas? 

— Ne. Tai buvo verslo reikalai. Be to, Džimis dažnai lankyda- 
vosi jam priklausiusiose vietose. — Beilės balsas pritilo: — Tokiose 
kaip ši. 

Marta nusišypsojo: 

— Argi čia ne gražu? Kai Lukas buvo mažas ir mudu su juo vie- 
ni gyvenome baisioje senoje lūšnoje, kurdavau istorijas apie tai, ką 
darytume turėdami tiek pinigų, kiek jų yra pasaulyje. Frenkas pasirū- 
pino, kad mes turėtume televizorių, knygų, žurnalų, todėl žinojome, 
kaip gyvena kiti, nors mums tai ir nebuvo prieinama. 

— Ir ko judu norėdavote? — paklausė Metas. 

— Aš norėdavau realių dalykų, tokių kaip namas su tualetu vi- 
duje, o Lukas troško, kad jam priklausytų visas pasaulis. „Atiduočiau 
jį visą tau ir tėveliui — sakydavo jis. Lukas dievino savo tėvą. 

Beilė žiūrėjo į Martą. 

— Kur Džimis skrido tą dieną, kai žuvo? 

— Tikrai nežinai? Jis net neužsiminė? 

— Ne, — atsakė Beilė. — Tuo metu jaučiausi labai prislėgta. Pa- 
vargusi nuo visko: nuo nuolatinio šurmulio aplinkui, manęs nemė- 
gusių Žmonių, nuo visų tų Džimio moterų. — Paskutinius žodžius ji 
ištarė labai piktai. 

— Bet ko tu labiausiai troškai gyvenime? — paklausė Marta. 

— Aš... nežinau. — Beilė atrodė suglumusi. 

Marta pažvelgė į Metą: 

— Koji labiausiai nori? 

— Vaikų, — pasakė jis. — Ji negali atitraukti akių nuo vaikų. 

Beilė nustebusi pažvelgė į Metą: 

— Aš tikrai taip elgiuosi? 

— O ką darei, kai pamatei parduotuvėje tuos dvynukus? 

— Na, tokių kūdikių reta, — teisinosi Beilė, — ir aš... 

— Jis teisus, — nutraukė ją Marta. — Vaikų. Lukas nenorėjo 
turėti savo vaikų, nes bijojo, kad jie gali paveldėti kiškio lūpą, todėl 
sugalvojo įsivaikinti kūdikį. 

Tai išgirdusi, Beilė klestelėjo ant sofos šalia Meto. 

— Įsivaikinti, — sušnibždėjo ji. 

— Taip. Juk žinai, koks buvo Lukas. Jis viską sutvarkė per kelias 
dienas ir išskrido į vieną valstiją vakaruose paimti kūdikio. Norėjo 
padaryti tau staigmeną. 

— Padovanoti kūdikį, įdėtą į dėžutę ir gražiai supakuotą? — 
nusišaipė Metas. 

— Panašu į Luką, — atsakė Marta, stebėdama apstulbusią 
Beilę. — Aš jį bandžiau įtikinti, kad tai jis turėtų padaryti kartu su 
tavimi, bet jis atsakė: „Strazdaniukė per daug sentimentali. Ji panorės 
įsivaikinti visą prieglaudą pamestų vaikų. Bet aš negaliu leisti, kad 
jos dėmesį nuo manęs atitrauktų daugiau kaip vienas kūdikis, todėl 
ketinu jai parvežti šviesiaplaukę mėlynakę mergytę“ 

— Tik jis ir galėjo taip pasakyti, — tarė Beilė, mirksėdama aša- 
rotomis akimis. Ją iki šiol slėgė mintis, kad Džimis galbūt nusižudė, 
paveiktas jos prašymo skirtis. 

— Dabar jautiesi geriau? — paklausė Marta. 

Beilė springo ašaromis, todėl tik kelis kartus linktelėjo galvą. Ji 
tikrai jautėsi geriau. Jautėsi nusimetusi ilgai nešiotą naštą. 

Marta mostelėjo Metui, kad jis paduotų Beilei nosinaitę iš sko- 
ningos klevo ir riešutmedžio dėžutės ant stalo. 

Beilė paėmė nosinaitę ir išsišnypštė nosį. 

— Vadinasi, tai tikrai buvo nelaimingas atsitikimas. 

— O ne, — atsakė Marta. — Luką nužudė Eva ir Ralfas Turn- 
buliai. 

Beilė taip ir suakmenėjo, laikydama nosinaitę pusiaukelėje prie 
veido. Marta žvilgčiojo čia į Beilę, čia į Metą. 

— Atlanta ir Rėjus? — pasitikslino Metas. 

— Dabar jie pasivadinę taip, bet vis tiek yra Eva ir Ralfas. 

— Turnbuliai, — tarė Metas. — Ne Menviliai. Ir ne Makolumai. 

— Dėl Dievo meilės, ne! — pasakė Marta. — Tiedu žudikai nėra 
mano ar mano sūnaus giminaičiai. Ir visai niekas Lukui. 

Metas ir Beilė truputį patylėjo, bandydami suprasti, ką ji ką tik 
pasakė. 

— Filipas sakė netikįs, kad Atlanta ir Rėjus — Džimio sesuo ir 
brolis. 

— Šantažas? — paklausė Metas. 

— Taip, šantažas, — atsakė Marta. — Jei Lukas nebūtų pripa- 
žinęs ir paskelbęs jų savo giminaičiais ir nedavęs milijonų, jie būtų 
visam pasauliui iškloję apie jo vaikystę Kalberne. O jei žmonės 
būtų sužinoję apie ankstesnį jo gyvenimą, Lukas būtų sulaukęs iš 
jų to, ko labiausiai bijojo. — Ji pažvelgė į Beilę, laukdama, kad toji 
įspėtų mįslę. 

— Gailesčio, — pasakė Beilė. — Džimis negalėjo leisti, kad jo 
kas gailėtųsi. 

— Teisingai. 

— Čia yra dar kai kas, — įsiterpė Metas. — Beilė minėjo man 
apie žmogžudystes, pavadintas savižudybėmis. Ar jis kalbėjo apie 
savo tėvo mirtį? 

Marta staiga nusigręžė ir įsižiūrėjo pro langą. Paskui atsisuko 
ir pažvelgė į Beilę. 

— Nežinau, pasakoti jums ar ne. Dalis manęs nori palaidoti 
paslaptis drauge su Luku. Jis daug dirbo ir daug sumokėjo, kad nu- 
slėptų nuo Žmonių savo vaikystę. — Ji patylėjo, tramdydama aša- 
ras. — Kai išgirdau apie Luko mirtį per televiziją — niekas neatėjo ir 
nepasakė man, nes niekas apie mane nežinojo, — supratau, kad jie jį 
nužudė. Daug žmonių pyko ant Luko. 

— Taip, — pritarė Beilė. — Aš ne kartą įspėjau jį dėl to, nes jis 
kartais per staigiai nutraukdavo santykius. 

— Ne čia esmė, — papurtė galvą Marta. — Eva ir Ralfas lengvai 
papirko kažką iš Luko darbuotojų, kad jis pranešinėtų jiems viską 
apie Luką. Kai jie sužinojo, kad Lukas ketina įsivaikinti kūdikį, ne- 
galėjo to leisti. Juk suprantate kodėl. 

— Jis būtų paveldėjęs turtą, — pasakė Metas. 

— Teisingai. — Ji pažvelgė į Beilę. — Tavo sesuo per motinos 
laidotuves suprato, kad tu nežinojai apie motinos pasirašytą leidimą 
Lukui tave vesti. Vadinasi, galvojai, tuoj pamanė Doloresa, jog tavo 
santuoka neteisėta. Gėda! — tarė Marta. — Kaip galėjai manyti, kad 
Lukas pražiūrės tokį dalyką? 

— Kai tekėjau už Džimio, negalvojau apie teisėtumą, — pasi- 
teisino Beilė. 

— Vadinasi, Atlanta, Rėjus ir Doloresa veikė drauge? — vėl įsi- 
kišo Metas. 

— Ne, nemanau, kad Doloresa tiko prie tų dviejų, bet ji turėjo 
plačią burną. Atleisk, mieloji, bet būtų užtekę ją bet kam pakalbinti, 
ir Doloresa tuoj būtų viską išklojusi apie tave. 

— Ji išplepėjo Aleksui apie Beilės motinos leidimą tuoktis jau 
pirmąją jų pažinties dieną, — pasakė Metas. 

— Taip, ir tai jai kainavo gyvybę, — tarė Marta. 

— Irgi Atlantos ir Rėjaus darbas? 

— Žinoma. Lygiai taip pat, kaip nužudė Luką ir jo advokatą, 
jie atsikratė ir Lilijanos sesers. Aš iš visų jėgų bandžiau apginti Luko 
praeitį, kad žmonės niekada apie ją nesužinotų, todėl nutariau nesi- 
rodyti ir tylėti net po Luko mirties. Ypač buvo sunku, kai sužinojau 
apie to advokato mirtį. Liko našlaitės dvi mažos dukrytės. Kaip lai- 
kosi jo žmona? 


— Palūžusi. 
— Taip. Lukas sakė, kad jų santuoka laiminga. 
— Jūs vis kartojate: „Lukas sakė“, — tarė Beilė. — Ar jis jums 


skambindavo? — jos balse pasigirdo pavydo gaidelė. Taip, Džimis 
miegojo su daugybe moterų, bet apie viską kalbėdavosi tik su žmo- 
na. Ir tai padėjo jai išgyventi. 

Šypsodamasi Marta parodė į spintą prie galinės sienos. Spinta 
buvo didelė, vaškinės pušies medienos. Beilė pamanė, kad ji kainavo 
ne mažiau kaip šimtą tūkstančių. Ji atidarė abejas duris ir pažvelgė į 
vidų. Ant lentynų stovėjo gražios dėžutės, uždengtos persikų spalvos 
šilku. Ant kiekvienos dėžutės buvo bronzinė etiketė su data. Tarp 
visų tų datų buvo maždaug šešių mėnesių skirtumas. 

— Paimk, — paragino Marta. — Atidaryk. 

Beilė paėmė vieną dėžutę, nuėmė dangtelį ir pažvelgė vidun. Joje 
tvarkingai sudėti gulėjo laiškai vokuose su Džimio monogramomis. 

— Laiškai ir nuotraukos, — švelniai prabilo Marta. — Nuo 
1978-ųjų liepos jis kiekvieną savaitę atsiųsdavo man laišką ir nuo- 
trauką. Ir papildydavo mano banko sąskaitą pinigais. Beje, brangioji, 
Lukas gimė 1954-aisiais, o ne 1959-aisiais. Jis taip didžiavosi savo 
nauju veidu, kad pasijaunino penkeriais metais. 

Beilė išėmė vieną laišką iš voko ir pradėjo skaityti: 


Strazdaniukė užpyko ant manęs, kad vakar grįžau vėlai, 
bet aš greitai pataisiau jai nuotaiką. Kai buvau išvykęs, ji 
numetė keturis svarus, todėl aš liepiau virėjui pagaminti jos 
mėgstamą šokolado putėsių tortą. Žinau — darau blogai, bet 
noriu, kad ji būtų stora. Tokia ji bus tik mano... 


Beilė sulankstė laišką ir įdėjo atgal į voką, bet neatsispyrė pa- 
gundai žvilgtelėti į nuotrauką. Nuotraukoje ji sėdėjo jų namo Antik- 
voje terasoje. Ją supo besišypsantys žmonės su taurėmis rankose. Bet 
Beilė jautėsi vieniša toje minioje ir jos veidas tą išdavė. „Nenuostabu, 
kad jie nemėgo manęs, — pamanė ji ir pažvelgė per visą kambarį į 
Metą. — Dabar aš daug laimingesnė“ — Ji įkišo nuotrauką atgal į 
voką, o šį padėjo į dėžutę ir ryžtingai uždarė spintos duris. Ta jos 
gyvenimo dalis jau praeityje. Džeimsas Menvilis nenusižudė dėl to, 
kad jo žmona paprašė skyrybų. 

— Kaip galėtume įrodyti, kad Atlanta ir Rėjus nužudė Džimį? — 
paklausė Beilė. 

— Aš turiu įrodymų, — atsakė Marta ir nusišypsojo iš vienodai 
nustebusių Beilės ir Meto veidų. — Aš turėjau laiko ir, Luko dėka, 
pinigų, todėl, kai tave, mieloji, kalė prie kryžiaus, pasamdžiau de- 
tektyvų. 

— Ką jie turėjo rasti? — susidomėjo Metas. 

— Kas sukinėjosi aplink lėktuvą, likus keturiasdešimt aštuo- 
nioms valandoms iki Luko skrydžio. Taip pat pasamdžiau keletą 
vyrų — tiesą sakant, jų buvo dvylika, — kad jie apieškotų kalnus, 
surastų Luko lėktuvo liekanas ir viską pristatytų man. 

— Maniau, kad tą padarė policija. Džimio kūnas... — pradėjo 
Beilė. 

ieškojo nužudymo įrodymų, nes du jaunuoliai oro uoste, kur Lukas 
laikė lėktuvą, pasakė jiems maldaute maldavę Luko neskristi lėktuvu. 
Jie neva tvirtinę jam, kad lėktuve buvęs kažkoks gedimas. 

— Ne, — tarė Beilė, — aš galėčiau patikėti, kad Džimis trenkėsi 
lėktuvu į kalną išgyvendamas dramą, bet jis tikrai nebūtų sėdęs į ne- 
tvarkingą lėktuvą, prieš tai neliepęs patikrinti kiekvieno sraigtelio. 

— Ir aš taip pamaniau, — pasakė Marta šypsodamasi, spindin- 
čiomis akimis. — Neabejoju, kad Atlanta ir Rėjus sumokėjo tiems 
jaunuoliams, todėl, kol visi pasaulyje ieškojo tavęs, aš tyliai pradėjau 
aiškintis. 

— Ir sužinojote, kad lėktuvas buvo sugadintas? 

— Taip, — atsakė Marta. — Viskas labai paprasta. Lukas pri- 
trūko degalų aukštai ore. Kuro rodyklė nieko nerodė, nes buvo su- 
gadinta. 

— Bet juk ji galėjo sulūžti lėktuvui jau krentant, — pasvarstė 
Metas. 

— Taip, galėjo, bet mes jos išvis neradome, nei sulūžusios, nei 
sveikos. 

— Tai kaip tada... — pradėjo Beilė, bet tuoj jos akys išsiplėtė. — 
Lėktuve buvo juodoji dėžė. 

— Taip, — šypsodamasi patvirtino Marta. 

Beilė kreipėsi į Metą: 
lėktuvo avariją. Reporteris kalbėjo apie juodąją dėžę su lakūnų balsų 
įrašais. Dabar prisimenu, kaip Džimis pasakė norįs įsigyti tokią, kad 
galėtų... — Beilė nutilo. 

— Kad prieš nukrisdamas galėtų pasakyti, kaip labai tave my- 
lėjo, — tyliai pabaigė Marta, ir Beilė linktelėjo. — Taip, būtent tą jis 
man ir parašė. Jis turėjo lėktuve juodąją dėžę, apie kurią niekas ne- 
žinojo. Jis daug ką darydavo slapta. 

— Ir jūsų vyrai surado tą dėžę, — tarė Metas, — nes žinojo, ko 
ieškojo. 

— Taip, — linktelėjo galvą Marta. — Paskutinėmis gyvenimo 
akimirkomis Džimis bandė saugiai nutupdyti lėktuvą ir visą tą laiką 
kalbėjo, kad jo žodžiai liktų įrašyti. Jis pasakė, kas negerai lėktuve, 
ką jis matė oro uoste, ir kaip įrodyti, kad Eva ir Ralfas — jis taip 
juos ir pavadino — jį nužudė. 

— Bet jūs neperdavėte šios informacijos policijai, — tarė Metas. 

— Ne, — pasakė Marta. — Neperdaviau, nes Lukas prašė 
manęs atskleisti žmogžudystę tik tuomet, jei iškiltų pavojus jo my- 
limai Lilijanai. „Ji tave susiras, — pasakė jis prieš pat nukrentant 
lėktuvui, — o kai tą padarys, pasakyk jai, kad aš ją myliu“ Tai buvo 
paskutiniai jo žodžiai. 

Kurį laiką Beilė žiūrėjo į šalį. Kai vėl pažvelgė į Martą, ji pa- 
sakė: 

— Noriu išgirsti višą istoriją, noriu žinoti tiesą. Noriu sužinoti 
apie žmogžudystę, pavadintą savižudybe. 

— (egaliu pasakyti, kada pasidarė blogai. Nežinau, ar tai susi- 
ję su Vonda, ar su ta moterimi Turnbul, ar viskas prasidėjo tada, kai 
Frenkas nebegalėjo valdyti rankos, — kalbėjo Marta, pildama jiems 
arbatos iš sidabrinio arbatinuko. Ji telefonu užsakė pusryčių arbatėlę, 
ir po dešimties minučių į kambarį buvo įvežtas staliukas ant ratų, 
kuris vos atlaikė gausias vaišės. Ant jo gulėjo dešrelės, įvyniotos į 
sluoksniuotą tešlą, trijų rūšių kiaušinių patiekalai, kepti pomidorai, 
o spurgų ir kitų saldumynų būtų užtekę konditerijos parduotuvei 
atidaryti. 

Metas ir Beilė ištvėrė apie trisdešimt minučių, nenorėdami pasi- 
rodyti nemandagūs, kol alkis padarė savo ir jie pripuolė prie maisto. 

— Turnbul buvo mano fermos savininkė, — tarė Beilė pilna 
burna. — To žmogaus, kuris mėgo konservuoti, žmona. 

— Taip, — atsakė Marta, žiūrėdama, kaip jie valgė, bet iš man- 
dagumo neklausinėdama, kada jie paskutinį kartą regėjo maistą. — 
Hilda buvo paslaptinga moteris ir gana nekalbi, bet miestelyje šne- 
kėjo, kad būdama visai jaunutė ji ištekėjo už labai turtingo senio. 
Kiek girdėjau, ji tekėjo tikėdamasi, kad jis greitai numirs ir paliks ją 
turtinga našle. 

— Luktelėkite, — įsiterpė Metas. — Jūs sakote „girdėjusi“. Kur 
jūs tuo metu gyvenote? 

— Ir kur buvo Džimis? — pridūrė Beilė. 

Marta atsikvėpė. 

— Mudu su Luku gyvenome kalnuose. Kai Lukas buvo mažas, 
Frenkas keletą kartų buvo pasiėmęs į jį miestelį, bet žmonės labai į 
jį spoksodavo, todėl Frenkas nusprendė palikti vaiką pas mane. Jis 
atvažiuodavo aplankyti mūsų savaitgaliais. 

— Kodėl jūs nenuvežėte Džimio pas gydytoją, kad jam operuo- 
tų veidą? — paklausė Beilė. 

Marta atsakė ne iš karto. 

— Bijau tau pasakyti, nes imsi nekęsti mano sūnaus ir manęs. 

— Gal ir imsiu, bet aš ir taip turiu daug ko nekęsti, todėl jūs su 
Frenku būsite mano sąraše paskutiniai. 

Marta ir Metas nusijuokė. 

— Turėjau daugybę laiko apie tai pagalvoti, bet manau, kad taip 
padariau iš meilės. Nežinau, kaip paaiškinti, bet... — Martos akys 
įsmigo į Beilės akis, — gal tau net nereikia aiškinti. Lukas mylėjo 
tikrai stipriai. Manau, tu žinai, ką tai reiškia. Jo meilė palaikė ir mane, 
ir Frenką. Ar supranti? 

— Taip, — atsakė Beilė. — Tai buvo paguodžianti meilė, bet ji 
negalėjo trukti amžinai. 

— Tiesa, — sutiko Marta. — Aš irgi buvau kalta. — Ji apsi- 
žvalgė po kambarį. — Teatleidžia man Dievas, bet tada maniau, kad 
nėišgyvensiu, jei Lukas paliks mane, kai jam ištaisys lūpą. Buvau ne- 
turtinga našlė. Frenkas buvo vienintelis mano vaikas. Žinojau, kad 
Frenkas nebelankys manęs taip dažnai, jei Lukas išvyks. Mano šeima 
buvo Lukas ir ta jo kiškio lūpa. 

Metas stebėjo Martą. Matė, kaip ji grąžė rankas. Ji tikriausiai 
labai kentėjo dėl to, kaip pasielgė su savo vaikaičiu. 

— O kaip Hilda Turnbul? — priminė jis. 

— Ji... — bandė susiimti Marta. — Mačiau ją vieną kartą. Ne- 
didelė, liesa, piktomis akimis. 

Kadangi Marta atrodė nuklydusi mintimis, Beilė paklausė: 

— Ar tas jos senas vyras numirė? 

— Taip, — Marta vėl grįžo į tikrovę. — Bet tik tada, kai Hildai 
buvo beveik keturiasdešimt ir ji turėjo du paauglius vaikus. 

— Evą ir Ralfą, — pridūrė Beilė. 

— Taip. 

— Ir kaip niekas iš Kalberno jų neatpažino. Juk juos dažnai 
rodo per televiziją, — tarė Metas. — Kaip čia niekas nepasakė: „Ei, 
juk šiedu — Hildos Turnbul vaikai ir neturi nieko bendra su tuo 
Džeimsu Menviliu“ 

Marta nusišypsojo. 

— Visų pirma kalberniečiai retai kada juos matydavo. Eva ir 
Ralfas mokėsi internatinėje mokykloje, o vasaras leisdavo stovyk- 

lose. Buvo stori, negražūs, ir mažai kas atkreipdavo į juos dėmesį. 
Lukas rašė man, kad sudegė pora jų lankytų mokyklų. Jis neabejojo, 
kad tai — Ralfo darbas, bet niekas jo niekada neįtarė, nes jis buvo... 

— Nekrentąs į akį, — pabaigė Beilė. — Jis atrodo kaip visi, bet 
aš visada pašiurpdavau su juo susitikusi. Jiedu su Atlanta veikdavo 
drauge. Kai jie viešėdavo pas mus, ji vis ką nors nuversdavo, patrauk- 
dama visų dėmesį, ir tuo metu koks nors brangus gražus daikčiukas 
akimirksniu pradingdavo Ralfo rankovėje. Nežinojau, ar Džimis tą 
matė, bet nenorėjau jam sakyti, kad jo brolis — vagis, bet netrukus 
Džimis ėmė pirkti tik meno kūrinių reprodukcijas. Kai paklausiau, 
kodėl jis taip daro, Džimis atsakė: „Jie nesupras skirtumo. Tegul sau 
vagia niekniekius: Ir mudu tada ilgai kvatojome. 

— Pasakokite apie Hildą toliau, — paprašė Metas Martos. 

— Kartais Lukas rašydavo man apie... na, apie tai, kas įvyko. 
Hilda ištekėjo už Gaso, kad turėtų nemokamą darbo jėgą. Kai se- 
nasis Hildos vyras mirė, jai liko dvi fermos. Ta, kurioje jie gyveno ir 
kuri, kaip Gasas sakė Lukui, buvo bevertė, ir ta, kurią Hilda pavel- 
dėjo, vadinama Henlio ferma. Jo proprosenelė buvo pavarde Henli. 
Po senio mirties Gasas nenorėjo išsikraustyti iš ten, kur užaugo, bet, 
kadangi jam siūlė kitus darbus, jis pasakė išeinąs iš jos. 

— Tada Hilda ištekėjo už jo, — tarė Beilė. 

— Taip. Ji už jo ištekėjo, bet atsisakė priimti jo pavardę. Jam 
buvo dvidešimt aštuoneri, jai — trisdešimt devyneri. Gasas niekada 
nebūtų surinkęs daug taškų intelekto teste, bet jis buvo puikus vi- 
rėjas ir mokėjo prižiūrėti augalus. Lukas sakydavo, kad jeigu Gasas 
įsmeigtų į žemę plieninį smaigą, tas sulapotų žaliu medžiu. — Marta 
nusišypsojo Beilei. — Lukas man sakė, kad tu turi Gaso talentą, bet 
kartu ir koledžo profesoriaus smegenis. 

— Nors kartą sutinku su tuo, ką pasakė Menvilis. — Metas ap- 
kabino Beilę per pečius. Ji paraudo. 

— Mums sakė, kad Hilda turėjo romaną su vedusiu vyru, — 
tarė Beilė. — Tai buvo Frenkas? 

— Saugok Dieve! Tai buvo Rodnis. 

— Turėjau susiprasti, — sušnibždėjo Beilė. — Jis, rodos, pats 
blogio įsikūnijimas. 

— Taip, visoje toje istorijoje Rodnis suvaidino svarbų vaidmenį. 
Jis gviešėsi Hildos pinigų. Sklido gandai, kad ji kažkur savo namuose 
turėjo paslėpusi daug tūkstančių dolerių. Bet mūsų šeimos problema 
buvo Gasas. Matote, jis galėjo iš Frenko paveržti Luką. Ne, jis negra- 

sino Frenkui žodžiais, bet 1968 metais Lukui buvo keturiolika ir jis 
labai troško bendrauti, turėti draugų. 

— Kaip visada, — tarė Beilė. — Jam niekada nebuvo gana draugų. 

Marta papurtė galvą: 

— Aš prasta pasakotoja. Pradėjau ne nuo to galo. Reikia grįžti 
atgal į 1966 metus, kai Frenkas vedė. Vieną vakarą mano sūnus prisi- 
gėrė, o kai atsibudo, pirmiausia išvydo prieš save šautuvo vamzdį, o 
paskui pasibaisėjo pamatęs, kad guli nuogas su irgi nuoga vidurinės 
mokyklos moksleive. Vėliau jis man pasakė, kad tos merginos iki tol 
net akyse nebuvo regėjęs. Bet jos tėvas (tas, kuris taikėsi į jį šautuvu) 
liepė jam pasirinkti: vesti jo dukterį arba likti be galvos. Tagi Frenkas 
vedė ją. Ji buvo Vonda Oleksi ir iš pat pradžių Frenkas negalėjo jos 
pakęsti. Jis žinojo, kad ji paspendė jam pinkles. Vondos draugužės iš- 
plepėjo jam, kad būdama trylikos Vonda pareiškė ištekėsianti už vie- 
no iš Auksinio šešeto. Frenkas suprato, kad jis jai buvo tik savotiškas 
prizas, nes ištekėjusi Vonda liovėsi juo domėtis. Ji buvo nedora, tin- 
ginė ir dar kvaila. Jis būtų išsiskyręs su ja, jei ne tas jos tėvas ir keturi 
broliai. Šie pareiškė: jei Frenkas mes Vondą, jis ras negyvą Luką arba 
mane. — Marta kelias sekundes patylėjo. — Tačiau blogiausia tai, 
kad Frenkas tapo pajuokos objektu Kalberne. Jam buvo trisdešimt, o 
Vondai septyniolika, todėl visiems atrodė, kad Frenkas — senas iš- 
tvirkėlis, panūdęs jaunos mergaitės. Pikantiškumo pridėjo ir Vondos 
pasakojama versija apie tai, kodėl jie turėjo tuoktis. Per vieną naktį iš 
visų gerbiamo vyro Frenkas tapo išjuokiamu žmogeliu. Be to, Vonda 
pinigus leisdavo greičiau, negu Frenkas spėdavo jų uždirbti. Kol jis 
dirbdavo, ji lakstydavo po parduotuves. Grįžęs namo, jis rasdavo 
pilną kambarį naujų dėžių, kriauklėje krūvą neplautų vakarykščių 
indų ir tuščių puodų. Visą vasarą bandęs kaip nors susitarti su Von- 
da, galiausiai Frenkas vis dėlto išvežė ją pas mus su Luku. — Martos 
lūpos persikreipė. — Ta moteris nekentė Luko. Frenkas įspėjo mane, 
kad Vonda gali būti žiauri, bet aš labai stengiausi su ja suartėti ir porą 
savaičių nepastebėjau nevilties Luko akyse. Vonda dažnai prisėsda- 
vo prie netoliese dirbančio Luko, pavyzdžiui, skaldančio malkas, ir 
kažką šnekėdavo. Aš net nudžiugau pagalvojusi, kad ji gražiai su juo 
elgiasi. Bet vieną dieną, pasislėpusi už krūmų, aš pasiklausiau, ką ji 
kalbėjo mano vaikaičiui. Ji pasakė Lukui, kad jo lūpa yra nuo šėtono, 
o tai — įrodymas, kad Lukas yra velnias. 

— Nesveika moteris, — sumurmėjo Metas. 

— Taip, — pritarė Marta, stebėdama Beilę. — Paliepiau Fren- 

kui tuoj pat pasiimti ją, kad jos čia daugiau nė kojos nebūtų. Frenkas 
mylėjo Luką, todėl išsivežė Vondą į miestą. Po šešių savaičių Frenkas 
pasirodė darbe girtas. Štai tada ant jo užvažiavo mašina ir sužalojo 
mačiau Frenką, likus kelioms valandoms iki to nelaimingo atsitiki- 
mo. Jis buvo visiškai blaivus ir laimingas. Jis nepasakė man, dėl ko 
taip džiaugėsi. Teprasitarė sugalvojęs, kaip viską pakeisti. Nežinau, 
ką jis turėjo galvoje, bet pasakiau jam: „Vienintelis būdas ką nors pa- 
keisti — mesti tą šiukšlę, kurią vedei“ Po tų mano žodžių Frenkas 
nusikvatojo taip, kaip jau seniai buvo kvatojęsis. O po kelių valandų 
jį prispaudė mašina ir sutrupino ranką. Frenkas pasakė policijai ne- 
tyčia palikęs įjungtą variklį. Policija pareiškė, kad jis atsiduoda viskiu 
ir protokole įrašė, kad jis girtas. Vėliau, aplankiusi jį ligoninėje, aš 
pasakiau netikinti, kad jis buvo girtas. Mano manymu, jį sužalojęs 
vyriausias Vondos brolis, o Frenkas to nesakąs policijai, bijodamas 
susidorojimo su Luku ar manimi. Frenkas mano žodžių nepaneigė, 
bet ir toliau laikėsi savo versijos ir niekam nepasakė tiesos. — Marta 
vėl atsikvėpė. — Mano sūnų atleido iš darbo ir neišmokėjo kompen- 
sacijos. Ir vis per tą policijos protokolą. Tada Frenkas sužinojo, kad 
ta bjaurybė Vonda jau spėjo išleisti ar išdalyti giminaičiams jo dauge- 
lio metų santaupas. Jis liko be santaupų, be pajamų ir dar turėjo par- 
duoti namą, kad sumokėtų jos skolas. Jiedu buvo priversti persikelti 
pas mane ir Luką į kalnų trobelę. Frenkas prisiekė man laikyti žmoną 
kietai ir išsikraustyti su ja, vos tik padėtis pagerės. Bet padėtis nege- 
rėjo. Frenkas bandė remontuoti variklius viena ranka, o žmona ėmė 
dirbti Kalberno valgykloje. Netrukus Frenkas nebegalėjo pasirodyti 
mieste, nes visi į akis juokėsi, kad jo jauną žmoną irgi galima užsi- 
sakyti valgykloje. — Marta įsižiūrėjo į savo rankas. — Taip, padėtis 
pasikeitė. Frenkas pats ją pakeitė, bet... — ji pažvelgė į Metą ir Beilę 
teisindamasi, — Frenkas buvo mano sūnus. Aš jį mylėjau. Žinojau, 
kad jis neteisus, bet galėjau jį suprasti. Metų metus jis buvo vienas 
iš to išgarbinto Auksinio šešeto — oi, kaip aš ėmiau nekęsti to pava- 
dinimo! — ir visi su juo elgėsi kaip su herojumi. Ir staiga tiems pa- 
tiems žmonėms, kurie plojo jam per petį ir laikė garbe būti draugais, 
Frenkas tapo pajuokos objektu. Jis turėjo neištikimą beveik dvigubai 
už save jaunesnę žmoną, buvo netekęs rankos ir darbo. 

— Frenkas nebesijautė esąs vyras, — pasakė Metas, kai Marta 
nutilo atsikvėpti. 

— Pirmą kartą tai įvyko visai atsitiktinai... Gasas Ventersas 
buvo didžiulis šviesiaplaukis vyras. Tikras milžinas. Lėtakalbis ir lėtų 
judesių. Niekas nekreipė į jį daug dėmesio. Vieną dieną Frenkas buvo 
mieste ir pamatė, kaip Gasas į parduotuvę atsinešė savo konservuotų 
gėrybių. Nežinau, kas Frenkui užėjo, bet jis apie Gasą leptelėjo kažką 
jį žeminančio, ir visi vyrai nusijuokė. Pirmą kartą tais metais žmonės 
juokėsi ne iš Frenko. Jis nepakėlė būti pajuokos, juo labiau — žmonių 
gailesčio objektu. Taip ir prasidėjo. Kai matydavau Frenką, stovintį 
prie automobilio variklio ir kikenantį, žinodavau, kad jis rezga kokią 
nors istoriją apie Gasą. Po truputį tokie juokai tapo dingstimi Fren- 
kui pasirodyti mieste. 

„Ar turi ką papasakoti apie Gasą? — klausdavo vyrai. — Marta 
užsimerkė, kaupdama jėgas. — Frenkas greitai suprato, kad tam, 
jog jo istorijos būtų tikrai juokingos, jos turėjo būti tikroviškos. Bet 
Gasas retai kada išeidavo iš fermos, todėl Frenkas per mažai apie jį 
žinojo, kad galėtų kurti naujas istorijas. 

— Arjūs... — pradėjo Beilė. 

— Ar aš neprašiau, nemaldavau, negrasinau ir neliejau ašarų, 
bandydama sustabdyti Frenką? O, taip. Aš viską dariau. Įtikinėjau jį 
kaip mokėdama. Kas žino, gal, jei būčiau laikiusi burną užčiauptą, to 
nebūtų atsitikę. Iš pradžių Frenkas pasakodavo savo istorijas man ir 
Lukui, bet aš griežtai protestuodavau, o Lukas nesijuokdavo, todėl 
Frenkas ėmė veikti slapta. Ir labai slaptai savo užmačioms panaudojo 
Luką. Aš to net nejįtariau. 

Frenkas liepė Lukui pasislėpusiam stebėti Gasą, o paskui vis- 
ką pasakyti tėveliui. Lukas nenorėjo to daryti. Jis gerai žinojo, kaip 
jaučiasi tas, iš kurio juokiamasi. Bet Frenkas supyko ant sūnaus, kas 
pasitaikydavo labai retai. Galų gale Lukas sutiko, bet šnipinėjirnas at- 
sigręžė prieš patį Frenką, nes Lukas grįžęs pasakodavo apie tai, kaip 
Gasas sunkiai dirbdavo ir kaip klestėjo ferma. Lukas palygino ją su 
Edeno sodu. Frenkas vėl supyko ir aprėkė Luką. „Ar nematei nieko 
blogo?" — šaukė jis. O Lukas atsiliepė: „Taip, mačiau! Ta jo žmona 
elgiasi su juo kaip su raupsuotuoju, rėkia ant jo kaip ant šuns: Lukas 
manė ginąs Gasą, o Frenkas stovėjo ir šypsojosi. Kitą dieną Frenkas 
išėjo į miestą, ir žmonės raitėsi iš juoko, įsivaizduodami, kaip Gasą 
uja jo karinga žmona. 

— Baisu, — tarė Beilė. — Džimiui tai turbūt labai nepatiko. 

— Taip, nepatiko. Ir jis pasakė tėveliui daugiau nešnipinėsiąs. 
Kai Frenkas neturėjo nieko naujo pasakoti, kalberniečiai vėl ėmė jį 

ignoruoti, jis dar labiau pradėjo nesutarti su Vonda. Kartą Lukas ne- 
miegojo visą naktį, nes tėvelis ir pamotė riejosi kaip pasiutę šunys. 
Lukas nemėgo nesutarimų šeimoje. 

— Tikra tiesa, — pritarė Beilė. — Džimis būtų nekreipęs dė- 
mesio, jei ant jo pyktų visas pasaulis, bet kai pykdavau aš, jis to ne- 
galėdavo pakelti. 

— Aš manau, kad Lukas prisirišo prie Gaso iš pat pradžių, — 
pasakė Marta. — Kad negirdėtų ginčų, Lukas nusileido nuo kalno ir 
atsigulė po medžiu, iš kur matėsi Edeno sodas. Kai atsibudo, šalia 
sėdėjo Gasas. Jis buvo atnešęs Lukui valgyti. Daug vėliau Lukas pa- 
sakė, kad tokio skanaus maisto gyvenime jam netekę ragauti. Matyt, 
ir aš nemokėjau skaniai gaminti. 

— Ir taip gimė draugystė, — tarė Metas. 

— Vaikiškų sielų draugystė, dviejų atstumtųjų ryšys, bet nei 
aš, nei Frenkas nežinojome, kad jie susidraugavo. Netrukus Frenkas 
gavo naktinio sargo darbą, todėl naktimis jo namuose nebūdavo, o 
dieną jis miegodavo. Aš sukausi namuose. Reikėjo skalbti ir lyginti 
jo ir Vondos uniforminius drabužius, o skalbimo mašinos neturėjau. 
Buvau per daug užsiėmusi, kad galvočiau, kur visą dieną praleidžia 
keturiolikos metų paauglys. Laikiau jį jau dideliu. 

— Jis eidavo pas Gasą? — paklausė Metas. 

— Taip. Gaso žmona visą dieną būdavo darbe, o naktį apgaudi- 
nėdavo jį su Rodniu. Ji net nenutuokė, kad Gasas bendravo su Luku. 
Abejoju, ar ji kada nors išvis matė Luką. — Marta atsiduso. — Kaip 
visada, visas blogis prasidėjo nuo Vondos. 

Frenkas darbe jautėsi nelaimingas. Jis dirbo Ridžvėjuje, o ten 
niekas negerbė jo dėl to, kad jis buvo iš Auksinio šešeto. Ir istorijos 
apie Gasą tenykščių Žmonių nejuokino. Kiti vyrai jį pravardžiuodavo 
Berankiu. Frenkas negalėjo išeiti iš darbo, negalėjo jiems netgi pasi- 
priešinti. Ten jis kentė tikrą pragarą. Žmona kas vakarą grįždavo vis 
vėliau. Nebuvo nė dienos, kad jie nesibartų. Ir kuo blogiau būdavo 
namuose, tuo daugiau laiko Lukas praleisdavo su Gasu. Bet tokiame 
mietelyje kaip Kalbernas neįmanoma išlaikyti paslapties amžinai. 
Keli šiukšlių vežėjai pamatė Luką su Gasu ir pradėjo kalbėti, ką 
matę. O Vonda, dirbanti valgykloje, aišku, viską girdėjo. Kai vieną 
sekmadienio popietę Frenkas užsuko į valgyklą ir ėmė juokinti senus 
bičiulius pasakojimais apie Gasą, Vonda vidury pasakojimo įsiterpė: 
„Gasas tavo sūnui daugiau tėvas negu tu“. Visi, kas tik buvo valgyk- 
loje, ėmė kvatotis. Iš Frenko. Tada jis suprato, kad Gasas Ventersas 

laimėjo. Frenkas privertė juoktis žmones iš Gaso, bet Gasas galėjo 
šaipytis paskutinis: jis atėmė iš Frenko tą, ką jis labiausiai mylėjo pa- 
saulyje — sūnų. 

Frenkas pajuto neapykantą. Jame susikaupė visas pyktis, patir- 
tas dėl kiekvieno neverto atvejo. Ir visas pyktis buvo nukreiptas prieš 
vieną žmogų, prieš Gasą Ventersą. Ir tas pyktis pratrūko. 

— 1968-ųjų rugpjūčio 30 dieną, — tarė Metas. 

— Taip, — patvirtino Marta. — 1968-ųjų rugpjūčio 30-ąją. Pra- 
sidėjo nuo to, kad Vonda paskelbė besilaukianti. Manęs tą dieną ne- 
buvo namuose: slaugiau sunkiai sergančią pažįstamą, bet kitą dieną 
Lukas man viską smulkiai papasakojo. Tą dieną Vonda pasakė Lukui 
tai, ko net aš nežinojau. Spėju, kad Frenkas apie tai pasipasakojo tam 
savo... — Marta nurijo gerklėje susikaupusį gumulą, — tam Auksi- 
niam šešetui, o vienas iš jų prasitarė Vondai. 


— uo ko jis?! — rėkė Frenkas. Jis buvo kaip visada girtas. 

— Nuo vyro! — atšovė Vonda. — Tikresnio, negu tu kada nors 
buvai. 

— Aš su tavimi išsiskirsiu, — pasakė Frenkas. — Pasakysiu teis- 
me, kokia tu esi iš tikrųjų. Kai aš baigsiu su tavimi... 

Vonda nusijuokė: 

— Tu paduosi mane į teismą? Už kokius pinigus, seni? Juk tu 
nieko neturi. 

Ir čia Vonda pamatė tylutėliai miegamojo tarpdury stovintį 
Luką. 

— Ak tu, mažas šnipe, — tarė ji. — Tu visada klausaisi. Ar 
dar negana, kad kiauras dienas šnipinėji tą vargšą Gasą? Vargšas 
kvailelis. 

— Jis protingesnis už tave, — atkirto jai Lukas. — Ir turtingesnis. 

— Kaip tu kalbi su manimi? — užriko ant Luko Vonda, ir tuoj 
jos akys sublizgo. — Ei, Frenkai, kodėl nepasakai tam bjauriam ber- 
niūkščiui tiesos apie jo motiną? 

— Užsičiaupk, Vonda. Įspėju tave. Neįsivaizduoji, ką aš tau pa- 
darysiu, jei išsižiosi. 

— Ir ką tu padarysi, ko dar nesi daręs? — paniekinamai nusivie- 
pė ji. — Ei tu, geltonsnapi. Drąsiau. Paklausk jo apie savo motiną. 

— Užsičiaupk. — Frenkas žingtelėjo prie jos, bet susiūbavo ir 
pargriuvo, kojai įstrigus tarp sienos ir anglimi kūrenamos viryklės. 

Vonda pažvelgė į Luką. 

— Frenkas sutiko tavo motiną bare Naujajame Orleane. Jis 
elgėsi su ja maloniai, nes jos lūpa buvo tokia pati, kaip tavo. Na, 
susiūta, bet tokia, kaip tavo. O svarbiausia, ji buvo tik prieš dešimt 
minučių pagimdžiusi kūdikį. Tave. 
moteris kalbėjo, jo veidas pabalo iš įsiūčio ir baimės. 

— Lukai... — meiliai pašaukė Frenkas, ištiesęs rankas. Jis vis 
dar negalėjo ištraukti kojos. 

Lukas pasitraukė nuo tėvo siekiančių rankų. 

— Frenkas Makolumas tau toks pat tėvas, kaip ir Gasas, dėl 
kurio tu kraustaisi iš galvos, — pasakė Vonda šypsodamasi. — O 
gal senis Gasas ir yra tavo tėvas? Ką gali žinoti? O žinai, kas atsitiko 
tavo motinai? Ji nenumirė suteikusi tau gyvybę ir nebuvo surengtos 
jokios gražios laidotuvės, kaip tau priskiedė Frenkas. Ji tik pažvelgė 
į tave, suriko ir dėjo į kojas. Ji pabėgo, nes negalėjo žiūrėti į tavo 
šlykštų veidą. 

Mažos juodos Vondos akutės spindėjo. 

— Frenkui tavęs pagailo, todėl parsitempė tave čia, į šią Dievo 
pamirštą skylę, kur paslėpė, kad niekas tavęs nematytų. — Ji pažvelgė 
į Frenką ant grindų. — Ir štai dabar, po visų tavo vargų auginant se- 
nos kekšės išgamą, jam labiau patinka nevisprotis fermeris negu tu. 


Bene laikė ranką prie burnos, įsivaizduodama, ką turėjo jausti 
visa tai girdėdamas toks išdidus žmogus kaip Džimis. 

— Lukas išėjo ir tris dienas negrįžo namo, — pasakojo Mar- 
ta. — Ir tada jau viskas buvo baigta. Neliko Gaso Venterso. Liko 
pakaruoklis. 

— Mano daržinėje, — pridūrė Beilė. 

— One, jį pakorė ant šilkmedžio tavo kieme. 

Beilė suspaudė Meto ranką. Jos gražusis šilkmedis! 

— Jūs pasakėte „pakorė“, — tarė Metas. — Argi jis ne nusižudė? 

— Ne, — atsakė Marta. — Jie jį pakorė. Tasai... — ji negalėjo 
ištarti žodžių, — Auksinis šešetas. Tą vasarą jie visi šeši buvo mieste. 
Frenkas jiems pasakė... — Marta nusisuko, paskui prakalbo vėl. Jos 
balsas drebėjo. — Mano sūnus Frenkas surinko juos draugėn ir pa- 

sakė, kad tas mielas, geras, niekuo nekaltas žmogus, tas Gasas Ven- 
tersas... — ji turėjo atsikvėpti. — Frenkas jiems pasakė, kad Gasas 
išprievartavo Luką. 

— Tegul Dievas jiems atleidžia, — sumurmėjo Beilė. 

— Kai grįžau namo, Frenkas gulėjo susirietęs ant grindų ir 
graudžiai verkė. O blogiausia — rankose turėjo ginklą. Jis ketino 
nusišauti. Aš nesupratau, kas jam atsitiko. Pradėjau klausinėti. Klau- 
siau, ar kas atsitiko Lukui, gal jis negyvas. Bet Frenkas tik raudojo ir 
kartojo: „Blogiau. Daug blogiau“ Nesupratau, kas galėjo būti blogiau, 
jei Lukas gyvas. 

Man pavyko atimti iš jo ginklą, bet Frenkas buvo kaip reikiant 
girtas, todėl nuėjau į virtuvę išvirti jam kavos. Vandens kibiras buvo 
tuščias. Teko eiti iki šulinio. 

Po kelių minučių išgirdau šūvį. Supratau kvailai padariusi, mat 
palikau ginklą virtuvėje ant stalo. Numečiau kibirą ir nubėgau į vidų, 
nes motinos širdis jautė, kad sūnus nusišovė. 

Marta nutilo ir atsikvėpė. 

— Mano sūnus gulėjo ant grindų negyvas. O prie jo stovėjo 
Vonda, rankoje laikydama ginklą. 

— Jie šiąnakt pakorė vargšelį Gasą Ventersą, — tarė ji. — Per- 
metė virvę per medį ir pakorė. Rodnis pasakė, kad reikia imituoti 
savižudybę, todėl jie pernešė jį į daržinę, — pasakojo man Vonda. 
Mačiau, kaip žibėjo jos akys. Ji džiaugėsi nužudžiusi mano sūnų. 

Vonda padėjo ginklą ant stalo, perlipo per mano sūnų lyg per 
kokį šiukšlių maišą ir pakėlė nuo grindų metalinę dėžutę. 

— Kai jie kabino Gasą antrą kartą, Rodnis įlindo į namą ir išsi- 
nešė šitą. 

Ji atidarė dėžutę ir aš pamačiau, kad toji pilna pinigų. 

— Rodnis miegojo su ta sena boba, su Hilda Turnbul, nes žino- 
jo, kad ji turi pasislėpusi pinigų, ir norėjo iš jos išgauti, kur jie. Ne- 
buvo lengva, bet jam pavyko. Ir šiąnakt Rodnis jau turėjo dėžutę su 
pinigais, tik šitas... — Ji pažvelgė į mano negyvą sūnų su pajuoka, — 
atėmė iš Rodnio dėžutę ir pasakė, kad ją reikia atiduoti Hildai. 

Ta merga žiūrėjo į mane triumfuodama. Ji pasakė: 

— Bet dabar pinigai mano. Beje, aš nešioju Rodnio kūdikį. Rod- 
nis laukia manęs lauke. Aš klydau dėl Auksinio šešeto. Bet nuo šiol 
viskas bus gerai. 

Štai tada aš paėmiau ginklą ir iššoviau jai tiesiai į tarpuakį. 


O kikioni 


Po METŲ 


Ebeiė žvelgė pro tankų juodą šydą, dengiantį jos veidą, į žmo- 
nes, susirinkusius prie Martos kapo. Metas neatvyko su ja, kad nie- 
kas nesuprastų Beilę esant čia. Jei jį pastebėtų ir pažintų, žurnalistai 
tuoj pristotų prie Beilės. O dabar ji stovėjo tarp dešimties kitų mote- 
rų, prisidengusių veidus šydais, kuriuos pasiuvo Petsė. Žiniasklaida 
negalėjo pažinti nė vienos tų moterų. Beje, jie būtų ieškoję Džeimso 
Menvilio našlės, gerokai storesnės už visas tas moteris, kurios atėjo 
paskutinį kartą atsisveikinti su Marta Makolum. 

Beilė žiūrėjo į uždarytą karstą ir jos veidu ritosi dėkingumo bei 
meilės ašaros. Marta pasiaukojo, saugodama Beilės anonimiškumą. 
Pasiaukojo, kad Beilė galėtų džiaugtis atrasta laime. Ji paaiškino 
esanti skolinga Lukui už tai, kad ilgai laikė jį prie savęs, ir dabar no- 
rinti grąžinti skolą moteriai, kurią Lukas mylėjo. 

Taigi Marta padarė viską. Ji susitiko su teisininkais ir pateikė 
turimus įrodymus, pasamdė kelis privačius detektyvus. Jie rado mo- 
terį, mačiusią Doloresą ir kalbėjusią su ja tą dieną, kai Aleksas grįžo 
į Virdžiniją. Ir kokia dešimt Kalberno mergaičių galėjo paliudyti, kur 
ir kada jos matė Aleksą Jitsą. Kaltinimai jam buvo atšaukti pritrūkus 
įrodymų. 

Beilė visą naktį prakalbėjo su Metu, o rytą paskambino Martai 
ir susitarė su ja. Jei Beilė pasirodytų teisme (ir visam pasauliui) ir 
įrodytų, jog už Džeimso Menvilio buvo ištekėjusi teisėtai, ji gautų 
tai, kas dar liko iš jo milijardų. Bet gavusi pinigus šitokiu būdu, Beilė 
netektų privatumo. 

— Ar tu neprieštarauji? — paklausė ji Meto. 

— Ar neprieštarauju, kad neteksi milijardų? — Meto akys juo- 
kėsi. — Ne, aš nenoriu pinigų. Žinau, ką pinigai padaro su žmogumi. 
Be to, aš turiu tai, ko man reikia čia ir dabar. 

Beilė nusišypsojo jam, bet nepajėgė sulaikyti ašarų. Ji karštai 
pamilo jį. Jis visą laiką padėjo jai ir buvo šalia. Ne kartą sulaikė ją nuo 
to, ko nereikėjo daryti. 

Ji dar kartą pasukiojo ant piršto sužadėtuvių žiedą, kurį jis pa- 
dovanojo jai vakar. 

— Ar vestuvės bus didelės? — paklausė ji ir pati sau pasirodė 
vaikiška. 

— Pačios didžiausios. Tokių Kalberne dar niekas nematė. 
Bet... — nutilo Metas. 

— Kas „bet 7 

— Jei neleisi Petsei pasiūti tau vestuvinės suknelės, mums bus 
riesta. 

Juokdamasi Beilė iš karto sutiko. 

Visą kitą dieną jie kalbėjo, ką reikės daryti su pinigais. Kaip pa- 
imti milijardus ir kad niekas apie tai nesužinotų? 

Galų gale jiems padėjo Arlina. Daug metų ji išlaikė save būda- 
ma, kaip pati sakė, „parazitė“. „Bet gera, brangieji, labai gera parazi- 
tė“ Ji ėmė aiškinti, kad reikia išmokti gerai pažinti žmones. 

— Kai tavo pietūs priklauso nuo kito žmogaus, privalai greitai 
išsiaiškinti, kas jam patinka, ir sakyti tai, ką jis nori girdėti. 

Beilės nuostabai, Arlina surado daugybę žmonių, kuriais 
Džeimsas labai pasitikėjo. 

— Jei tau reikės žmonių, kurie padėtų vadovauti kompanijai, 
pasikliauk jais, — tarė Arlina, įteikdama sąrašą Beilei. 

— Jokios mano kompanijos. Jokių mano pinigų, — sušnibždėjo 
Beilė. — Aš nenoriu. 

Paveldėti Džeimso Menvilio turtą sutiko Marta. Ji turėjo gimi- 
mo liudijimą, įrodantį, kad Frenkas — jos sūnus, o Frenkas, kaip tė- 
vas, buvo įrašytas Luko Makolumo gimimo liudijime. Atlikus DNR 
testą pagal plaukų pavyzdžius, nebuvo sunku įrodyti, kad Lukas 
Makolumas ir Džeimsas Menvilis — vienas ir tas pats asmuo. 

Marta padarė daug. Ir viską turėjo atlikti viena. Sena, gležna ir 
silpna, ji kažkaip sugebėjo sukaupti jėgas bendrauti su advokatais, 
detektyvais ir žiniasklaida. Niekas iš Beilės artimųjų negalėjo jai pa- 
dėti, bijodami išduoti Beilę žiniasklaidai, todėl Martą palaikė tik jos 

draugė iš tų pačių slaugos namų ir pora slaugytojų, kurios rūpinosi 
jos sveikata. 

Kol vyko žiniasklaidos plačiai komentuojamas Atlantos ir 
Rėjaus teismas, Metas skraidė lėktuvu po Jungtines Valstijas ir su- 
sitikinėjo su žmonėmis iš Arlinos duoto sąrašą. Jam prireikė trijų 
mėnesių, bet tuo metu, kai buvo paskelbtas teismo nuosprendis, 
Metas iš patikimų žmonių jau buvo sudaręs tarybą vadovauti 
Džeimso Menvilio turėtoms kompanijoms. 

Dirbdami dieną ir naktį, Metas, Beilė ir tie Žmonės iš sąrašo 
sudarė dešimties metų planą, per kurį kompanijos pamažu taptų au- 
tonomiškos. Baigiantis dešimtiems metams, kompanijos arba būtų 
parduotos, o pelnas išdalytas darbuotojams, arba pasidalijamo pelno 
pagrindu veiktų toliau. Taigi dešimtųjų metų pabaigoje Džeimso 
Menvilio imperijos neliktų. 

Kai baigėsi teismas, Marta atrodė tragiškai pasenusi. Atrodė, 
kad ją palaikė tik noras pasiekti teisingumą, o dabar, kai tikslas buvo 
pasiektas, ji norėjo ilsėtis amžinai. 

Kai paskelbė nuosprendį Atlantai ir Rėjui kalėti iki gyvos galvos, 
dvi slaugytojos padėjo Martai atsisėsti ant minkštos kėdės prie teis- 
mo rūmų. Drebančiomis rankomis laikydama parengtą pareiškimą, 
Marta skaitė, kas ateityje bus daroma su Džeimso Menvilio turtu. 
Už reporterių stovintys Žmonės ėmė džiūgauti, kad vėl turės darbo. 
Bet Žurnalistai atrodė nusivylę. Jie tikėjosi, kad Marta paliks pinigus 
vienam asmeniui. O dabar paveldėtojų sąrašas buvo labai ilgas. 

— O kaip Lilijana Menvil?! — kažkas sušuko, vos Marta baigė 
skaityti. 

Marta nusišypsojo. 

— Ja pasirūpinta, — atsakė senoji moteris. Daugiau niekam ne- 
spėjus nieko paklausti, ji pridėjo ranką prie galvos ir susmuko. Tuoj 
pat prie jos palinko slaugytojos ir atbėgo gydytojas. Skubiai apžiūrė- 
jęs ligonę, gydytojas pasakė, kad ponia Makolum patyrė per didelį 
susijaudinimą ir turi visus palikti. 

— Bet kaip Menvilio našlė?! — dar kažkas šaukė, bet gydytojas 
neatsisuko. Jis mostelėjo ranka, kad Martą guldytų ant neštuvų ir iš- 
neštų iš teismo rūmų kiemo. 

Tris dienas reporteriai zujo aplink ligoninę, kur buvo paguldyta 
Marta Makolum. Jos sveikatos prognozės buvo geros, bet gydytojai 

neatsižvelgė į tai, kad Marta nenorėjo pasveikti. Ji jau pakankamai 
ilgai gyveno ir dabar norėjo būti su sūnumi ir su Luku. 

Ketvirtos dienos rytą Marta mirė. Slaugytojos sakė, kad mirda- 
ma ji šypsojosi. 

Beilė verkė nuo tada, kai sužinojo apie jos mirtį, iki pat laido- 
tuvių. 


— Net negaliu nueiti į laidotuves, — pasakė Beilė. — Šitiek 
metų galėjome bendrauti, bet Džeimsas laikė mus atskirtas. 
— Džeimsas, — tyliai ištarė Arlina, reikšmingai pažvelgusi į 


Metą: Beilė savo velionį vyrą vadino jau ne Džimiu, o Džeimsu. 

Metas apkabino Beilę, norėdamas paguosti, bet jis šypsojosi. 
Pagaliau, sužinojusi tiesą, Beilė galėjo palikti Džeimsą Menvilį praei- 
tyje. Ji pamatė jį ir gerą, ir blogą. Galų gale pažvelgė į jį tik kaip į žmo- 
gų. Jos meilė Džeimsui Menviliui pasibaigė. Liko tik prisiminimai. 

— Manau, mes ką nors sugalvosime, — sukuždėjo Metas jai į 
plaukus. Po dešimties minučių jis su Petse sugalvojo vienodais šydais 
pridengti Šilkmedžio konservų kompanijos moterų veidus, ir jos vi- 
sos galėjo dalyvauti Martos laidotuvėse. 

Beilė padėjo ant Martos karsto tris baltas rožes: vieną Martai, 
vieną Frenkui ir vieną Džeimsui — vaikinukui, „gimusiam“ tą siau- 
bingą rugpjūčio dieną. 

Arlina uždėjo ranką Beilei ant peties. 

— Eime namo, — sušnibždėjo ji pro šydą. 

— Taip, — atsakė Beilė. — Eime namo. 

